
APIE AUTORIŲ IR JO KNYGĄ 


JOHANAS ŠTRAUCHAS (Johannes Strauch) gimė Tra- 
kuose 1887 metų balandžio 25 (gegužės 7) dieną. Jis studijavo 
Peterburgo universitete gamtos mokslus, istoriją ir filosofiją, 
ten pat parašė kandidato darbą "Kito Aš samprata Fichte's fi- 
losofijoje" (Die Lehre vom fremden Ich in der Philosophie Fich- 
tes) ir rengėsi profesūrai. Bet istorija lėmė kitaip. 1923 metais 
Štrauchas grįžo į Lietuvą ir pradėjo dirbti neseniai įsteigtame 
Kauno Vytauto Didžiojo universitete. Jis tapo filosofijos isto- 
rijos docentu, Humanitarinių mokslų fakultete dėstė filosofi- 
jos istoriją, taip pat psichologiją ir logiką. Kartu su fakultetu 
Štrauchas persikėlė į Vilnių ir čia, Lietuvos inkorporacijos į 
Tarybų Sąjungą nepaliestas, dėstytojavo iki 1941 metų kovo 
mėnesio; tada, kaip vokietis, jis galėjo repatrijuoti į Vokietiją. 
Karui prasidėjus, Štrauchas netrukus vėl grįžo į Lietuvą ir 
ruošėsi toliau dėstyti VDU, tačiau 1942 metais okupacinės val- 
džios buvo areštuotas ir išsiųstas į Vokietiją. Po karo jis ke- 
lerius metus profesoriavo Pabaltijo universitete Hamburge ir 
Pinneberge. Johanas Štrauchas mirė Vokietijoje 1982 metų lap- 
kričio 13 dieną. 

Johanas Štrauchas buvo giliai išstudijavęs Vakarų filosofi- 
jos istoriją, ypač klasikinę vokiečių filosofiją, taip pat domė- 
josi vokiečių mistikais, vertino savo mokytojo Peterburgo uni- 
versitete Nikolajaus Losskio intuityvistinę filosofiją. Dar stu- 
dijuodamas Štrauchas pradėjo versti į vokiečių kalbą rusų fi- 
losofų veikalus ir grįžo prie šio darbo po II pasaulinio karo. 
Bet spaudoje filosofijos klausimais Štrauchas berods nieko nė- 

ra paskelbęs. Jo stichija buvo dėstymas (beje, Štrauchas buvo 
dar ir Kauno vokiečių gimnazijos direktorius). Štraucho filo- 
sofijos istorijos paskaitos buvo labai solidžiai akademiškai pa- 
rengtos ir rimtų studentų vertinamos. Juozas Girnius minėjo, 
kad jas lankydavę ir Teologijos-Filosofijos fakulteto studentai. 

Daugelį metų dėstydamas filosofijos istoriją, Johanas Štrau- 
chas parašė jos vadovėlį studentams, kurį Humanitarinių 
mokslų fakultetas ruošėsi išleisti. Karas sutrukdė tai padaryti, 
bet jo trečiosios dalies, pavadintos "Naujųjų amžių filosofijos 
istori ja", mašinraštis išliko ir yra saugomas Vilniaus universi- 
teto bibliotekos Rankraščių skyriuje (F 122-150). Antano Ruk- 
šos duomenimis, paskelbtais bostoniškėje ' Lietuvių Enciklope- 
dijoje“, buvo dar 268 puslapių Senovės“ ir 120 puslapių "Vi- 
duramžių filosofijos istorija". Bet apskritai Štrauchas liko pa- 
mirštas asmuo ir autorius — kitos enciklopedijos jo vardo vi- 
sai nemini. Tiesa, Romanas Plečkaitis "Lietuvos filosofinės min- 
ties šaltinių" II tome aprašė vienintelį išlikusį (ar vienintelį 
žinomą?) rankraštį ir pridėjo autoriaus devyniolikos eilučių 
biografiją. 

Rankraštyne nedaugelio vartytas veikalas pirmąkart buvo 
išspausdintas tik 1994 metais kultūros almanache "Proskyna". 
(Deja, publikacijoje per. neapsižiūrėjimą praleisti keli originalo 
puslapiai.) Šis pirmasis lietuviškas filosofijos istorijos vadovė- 
lis lieka vienintelis, nieko panašaus kol kas taip ir nesugebėta 
parašyti. Jis ir šiandien vertingas anaiptol ne tik istoriniu po- 
žiūriu. 

Štrauchas buvo ne tik solidus filosofijos istori jos Žinovas; 
jo filosofijos istorijos samprata savita. Du šimtai mašinraštinio 
teksto puslapių skiriama "ikikantinei" filosofijai, pradedant Ni- 
kolajumi Kuziečiu, bet išsamiausiai dėstant racionalizmo ir em- 
pirizmo problematiką, šimtas puslapių — Kantui ir penkiasde- 
šimt — XIX šimtmečio filosofijai, kurią sudaro artimiausi Kan- 
to sekėjai bei kritikai (jų tarpe nesvyžietis Salomonas Maimo- 


nas) ir kuri baigiama Fichte. Tačiau nėra nei Hegelio, nei 
Schellingo, nei Schopenhauerio, nekalbant apie Nietzschę.. Tie- 
sa, neturėdami viso Štraucho rankraščio, negalime spręsti, kas 
turėjo eiti toliau, kaip autorius būtų aptaręs klasikinę vokie- 
čių filosofiją ir postklasiką. Išlikusi dalis visiškai savarankiš- 
ka, joje nėra jokių nuorodų nei į ankstesnį, nei į tolimesnį 
dėstymą. 

Ašinė knygos problematika daugiausia gnoseologinė (bū- 
dinga, kad šioje kantocentrinėje Naujųjų laikų filosofijos isto- 
rijoje pats Kantas dėstomas gnoseologocentriškai; kalbant apie 
jo "Kritiką“, turima omenyje pirmoji — “Grynojo proto kriti- 
ka“). Nors toks požiūris į filosofiją anaiptol nėra neginčytinas, 
o juolab nėra vienintelis galimas, jis visiškai gerbtinas, ypač 
kalbant apie Naujųjų laikų mąstymą. 

Štraucho “Nau jųjų amžių filosofijos istorija“ savita tuo, kad 
autorius nepasakoja apie konkrečias istorines filosofinio mąs- 
tymo aplinkybes ir beveik neduoda epochų, autorių ir jų idė- 
jų bendrų charakteristikų. Užtat jis gana detaliai perteikia 
svarbiųjų veikalų problematiką, kruopščiai sekdamas argu- 
mentaciją ir pasisakydamas apie keblumus, skatinančius mąs- 
tyti toliau. Štrauchas nelabai tinka pirmai pažinčiai su filoso- 
fija — tam jis pernelyg "techniškas“. Bet jis gali labai pagelbėti 
pradedant skaityti Descartesą, Spinozą ar Kantą. 

Pirmąkart lietuviškai svarstydamas daugybę Vakarų filoso- 
finės minties realijų, autorius turėjo rimtai susidurti su lietu- 
viškos terminijos problemomis. Vienur kitur palikti skliaus- 
tuose atitikmenys gimtąja — vokiečių — kalba yra galynėjimo- 
si su Žodžiu pėdsakai. Ne vieną iš šių realijų jis pirmasis įvar- 
dijo. Šalia Stasio Šalkauskio, Prano Kuraičio, Vosyliaus Seze- 
mano, Antano Maceinos ir kitų tarpukario autorių Johanui 
Štrauchui čia tenka gana ženkli vieta. Tiesa, kai kas šiandie- 
ninei ausiai skamba kiek archaiškai ar egzotiškai, bet, šiaip ar 
taip, yra suprantama. Reikia stebėtis, kiek daug šio kultūros 

apykaitoje nedalyvavusio veikalo žodžių išliko visiškai gyvi. 
Beje, nereikia pamiršti, kad autorius beveik du dešimtmečius 
dėstė filosofijos istoriją. Štraucho ir kitų Vytauto Didžiojo uni- 
versiteto profesorių gyvo kalbėjimo studentams įtaką mūsų 
aktualiam filosofijos žodynui apskritai nelengva įvertinti; to 
nė nemėginta daryti. 

Spausdinant Štraucho knygą, visų pirma siekiama to paties 
tikslo, kurio siekė autorius: pateikti besidomintiems Naujųjų 
amžių filosofijos istorijos apybraižą. Bet knyga laikoma ir lie- 
tuviškosios filosofinės kultūros paveldo dalimi. Autoriaus kal- 
ba nemoderninama, pagal dabartines taisykles pataisoma tik 
sintaksė ir vardų rašyba. Taip pat nurodomi autoriaus cituo- 
jamų veikalų esami lietuviškieji vertimai. 


Arūnas Sverdiolas 


I DALIS 


PRIEŠKANTINĖ 
FILOSOFIJA 


NAUJOSIOS FILOSOFIJOS ISTORIJA 


Jei jau bendrojoj žmonijos istorijoj sunkiai sekasi tarp atski- 
rų periodų bei epochų griežtas ribas išvesti, tai šitas užda- 
vinys, Žmonių mąstymo raidą tyrinėjant, gangreit neįma- 
nomas. Tatai mums ypač aiškėja bemėginant nustatyti ri- 
bas tarp Viduramžių ir Naujųjų laikų. Kai tarp antikinės 
filosofijos ir Viduramžių pasaulėžiūros tokią ribą atnešė 
krikščionybė, tai Naujųjų amžių filosofijos pradžios klau- 
simas lieka ginčytinas. Nuo šviečiamosios gadynės įsigalė- 
jo paprotys į Viduramžius iš viso Žiūrėti kaip į nesavaran- 
kiško, autoritetinio galvojimo, atseit ir filosofinio nepro- 
duktingumo, laikotarpį. Tuo tarpu vadinamasis Italijos 
Renesansas imta vadinti išsivadavimu nuo "tamsiųjų" Vi- 
duramžių varžtų ir pradėta laikyti atgimstančios graikų 
galvosenos pradedamuoju tašku ir tuo pačiu naujos filoso- 
finės eros pradžia. Naujųjų laikų požymiais laikyta šiuo at- 
veju scholastikos atmetimą ir perėjimą prie grynai pasau- 
lietiško nusistatymo. Bažnyčios pripažinto autoritetu Aristo- 
telio vietą pradeda užimti iš naujai Florencijoj įsteigtos 
akademijos sklindąs platonizmas. Toji pažiūra, tiesą sa- 
kant, prieštarauja istorijos faktams. Savarankiško filoso finio 
galvojimo klausimas siekia dar gilių Viduramžių. Jau XIV 
amžiuje, kai aukštoji scholastika alberto-tomizmo sistemo- 
se ką tik buvo davusi gražią antikinių sąvokų ir krikščio- 
niškojo apreiškimo sintezę, mes jau pas Dunsą Škotą jun- 
tame gilias įtampas ir iš naujo beprasiveržiančius tų dvie- 
jų mąstymo krypčių prieštaravimus. Tikėjimo ir žinojimo, 

pozityvinės ir natūralinės teologijos (t. y. filosofijos) santy- 
kių klausimas dar ankstyvaisiais Viduramžiais kvaršino 
vadovaujančių figūrų galvas. Savarankiško filosofinių ty- 
rinėjimų pobūdžio supratimą priėjo jau Rogeras Backonas 
ir Dunsas Škotas, o ne vadinamojo Renesanso atstovai. Bet 
argi turėtų reikšti, kad naujoji filosofija nuo krikščioniškų- 
jų problemų nusikreipia arba į jas žiūri šaltai. Nieku bū- 
du. Gilsono, Koyre ir kitų yra aiškiai įrodyta, kokios gilios 
ir stiprios įtakos reikšmingiausioms XVII ir XVIII amžiaus 
sistemoms yra turėję Žymiausieji Viduramžių galvotojai. 
Tokio Descarteso, Malebranche'o, Berkeley'aus arba Leib- 
nizo mokslus galėtume pavadinti ne mažiau “"krikščioniš- 
ka“ filosofija už viduramžinę. Problemų turinys, net nusi- 
statymas (maniera) daugely atvejų tebėra tie patys, tik iš- 
reiškimo būdas, struktūra pakito, apskritai pasikeitus 
dvasiniams interesams. 

Vadinasi, ir aukščiau minėtasis aristotelizmo susidūri- 
mas su platonizmu jokiu būdu nėra būdingas skiriamasis 
taškas tarp viduramžiško ir naujųjų laikų galvojimo. At- 
virkščiai: iki XII amžiaus pabaigos platoniškoji (teisingiau 
neoplatoniškoji) tradicija tebedaro galvojimui reikšmingos 
įtakos (palyg. Augustiną, Škotą, Eriugeną, Šartre mokyklą). 
O ir toliau, dar Aristotelio metafizikos recepcijos periode, 
pranciškonų (būtent Bonaventūros) augustinizme platoni- 
zmas sėkmingai laikosi. Todėl florentiečiai platonikai, su 
Marsiglio Ficino priešaky, ateina toli gražu ne kaip seniai 
palaidotos filosofijos atnaujintojai. Didžiojo stagiriečio au- 
toriteto laikinojo pašalinimo kaltė galėjo būti ta aplinky- 
bė, kad platonizmas su savo idealistiniu nusistatymu leng- 
viau ir geriau patenkino uždavinius, kuriuos kaip tik 
krikščioniškasis galvojimas pradėjo kartu su /begalybės" 
problematikos pasistatymu. 

Kiekviena tikra filosofija nori visatą ir joje esantį žmo- 

gų išaiškinti. Visata yra duota kaip kažkas daugiapusiška, 
įvairiopa, o jos išaiškinimas reiškia redukciją, privedimą 
prie nedaugelio pagrindinių, o gal ir vieno, principo. Šis 
proto siekimas gali būti patenkintas tik konstatavus vieną 
ir paskučiausią principą, iš kurio visa kita galima išvesti. 
Protas griežtai reikalauja vienovės, jis nurimsta tik prie vie- 
no principo priėjęs. Galbūt reikia visa iš Viena arba Vieno- 
vės kildinti! Kaipgi šita Vienovė turi būti mąstoma, kad 
reikalavimus patenkintų, kad ji tikrai galėtų būti Vieno- 
vė, būdama sykiu begalinės Visatos elementų įvairybės šal- 
tinis. “Vienovė" yra nekintama, kaip Vienovė ji neturi jo- 
kio kitimo, taigi "daugybė" yra ir kintama. 

Graikai, pirmųjų savo galvotojų asmeny, pasistatė sau šį 
uždavinį, suprato ir visą šios problemos sunkumą, tik jos 
išspręsti nepajėgė. Eleatai sudarė tikrosios vienos būties są- 
voką, tačiau pateko į vienašališkumą, privertusį juos dau- 
gybę ir judesį iš viso paneigti. Bet daugybės paneigimas 
nieko nepadėjo, nes jei daugybė yra tik monas arba pamė- 
klė, tai pasilieka dvejybė — Vienovė ir prigaudinėjanti iliu- 
zija. Dargi klasiškosios graikų filosofijos sistemos šito dve- 
jybiškumo nenugalėjo, kad ir buvo vienybiškai pasinešu- 
sios. Klausimas — po Sokrato — darosi dar sunkesnis ir 
komplikuotesnis, turint akivaizdoj dorovės problemą. 
Gamtos gyvenimo priešingybės, kaip šviesu ir tamsu, šalta 
ir šilta ir t. t., yra tik "blyški iliustracija to bedugniško prie- 
šingumo, suskilusio į vertybę ir nevertybę, kurs kyla iš do- 
rovinio ir religinio gyvenimo patyrimo“ (H. Heimsoetho 
“Šešios didžiosios Vakarų metafizikos temos“, II laida, 
p. 20). Gėrio ir pikto priešingybė dar labiau pagilina Vie- 
novės ir daugybės, būties ir nebūties aporiją. Pas Platoną 
materija yra vadinama mė on (= nebūtis); tai negatyvumas, 
bet sykiu ir pikto jautulingumo šaltinis, tuo tarpu idėja yra 
tat, kas esti, o tuo pačiu ir tat, kas gera ir tobula. 

Aristotelis mato šitą neperžengiamą idėjų mokslo bedug- 
nę ir, įvesdamas formos ir materijos sąvokas, kurios yra ne- 
perskiriamos, bando šias sunkenybes pašalinti. Tačiau ir jis 
matosi priverstas prileisti paskučiausią materiją — tik ma- 
teriją, be formos, ir gryną formą — be materijos; tuo panai- 
kinta lieka abiejų vienybė. Ir vėl iškyla dualizmas — prie- 
šingybė vėl lieka nenugalėta. 

Helenistiškoji filosofija įneša dar vieną naują momentą 
ir taip šiam klausimui duoda naują kryptį: ji Vienovę iden- 
tifikuoja su Dievu, o daugybę su pasauliu. Tokiu būdu Vie- 
novė, gėris, dieviškumas yra įvairiopumo, kintamumo, 
pikto pradžia ir pagrindas. Poliarumas darosi dar aštriau 
atidalytas. 

O tačiau dar patys graikai yra parodę kelią, vedantį iš 
vieno poliarumo į kitą, būtent įvesdami raidos (evoliucijos) 
arba emanacijos mintį. Į pačią Vienovę turi būti perkelia- 
ma daugybė, tikroji Vienovė, būtent turi būti mąstoma tik 
kaip daugybės vienybė, abu minties momentai yra neperski- 
riamai susiję — vis tiek, ar Vienovė bus padaroma galutiniu 
tikslu, ar išspinduliuojančiu šviesos šaltiniu, iš kurio atski- 
rų daiktų idėjų ir formų daugybė išeina. 

Bet daugybės perkėlimas į Vienovę veda į tolimesnį di- 
ferencijavimąsi, kuris ypač aiškiai pas Platoną aikštėn išei- 
na: Vienovė turi būti sykiu mąstoma kaip tobula absoliuti 
Vienybė ir kaip Vienybė, kuri daugybę savyje jau turi, ki- 
tais žodžiais tariant, Dievas yra nekokybiška aukščiausia 
Vienovė (Ev) — bevardis Niekas, transcendentinis princi- 
pas — Dievas Tėvas; tačiau Dievas yra taip pat visos būties 
ir tapsmo šaltinis, į pasaulį nusigręžęs, imanentinis prin- 
cipas — Dievas Sūnus. Apie aukščiausiąjį principą įstengia- 
ma tik viena pasakyti — kad jis begalybiškas, priešingas pa- 
saulio aprėžtumui. 

Į šitą mąstymo eigą mūsų eros pradžioje laimingai įsi- 
skverbia krikščionybė su jos išganymo naujiena. Graikų 
spekuliaciją apvaisina naujos mintys, atjaunina, bet ir nau- 
jus uždavinius pastato. Krikščionių mokslas nurodo į die- 
viškąjį apreiškimą — tai kokias platybes paskirs ji proto pa- 
sireiškimui. Santykį Dievo su pasauliu ji nori traktuoti 
kaip kūrimą iš nieko, patį pasaulio pagrindą kaip aukščiau- 
sią asmenybę, gi Dievo ir Žmogaus santykį — kaip sūnybės 
santykį. Dievas yra pasaulio kūrėjas, o ne statytojas arba 
demiurgas. 

Kiek krikščionybė paima Kūrė jo ir Kūrinio vienybės kryp- 
tį, tiek jinai pasižymi pasaulio teigimu — kiek tai duoda ga- 
Timybės visų Žmonių išganymui ir kiek materija gali daly- 
vauti atsimainyme. Tačiau pamažu paima viršų dualistiš- 
kos tendencijos! Nuodėmingo Žmogaus problema veda į 
sielos nuo jos kalėjimo — kūno — atidalymą; Dievo karalys- 
tei Augustinas priešpastato velnio karalystę, abi viena ki- 
tą amžinai šalinančios. Dviejų galvosenų — antikinės filoso- 
fijos ir krikščionių mokslo susitikimas pagimdė Viduram- 
žių sistemas. Čia pasilieka tie patys mėginimai surasti 
sintezę. Graikų sąvokų schemos čionai esmingai perfor- 
muojamos ir pagilinamos. Tat ypatingai žŽymu Dievo supra- 
time. Kai Platonas į Dievą žiūri gėrio akimis, tai Viduram- 
žių metafizikoj iškyla požiūris — Dievas yra būtis ("Aš esu, 
kurs esu“). Dievas yra begalybė; tuo tarpu graikai, kaip sa- 
kyta, apribotam, formingam, kaip tobulesniam, davė pir- 
menybės. 

Nežiūrint dažno ir nuodugnaus kaitaliojimo, dualizmo 
motyvas pas didžiumą krikščioniškųjų Viduramžių mąsty- 
tojų pasilieka kaip buvęs — ne tik gėrio ir pikto priešingu- 
mas, bet gal dar labiau Dievo ir Žmogaus, kūrėjo ir kūri- 
nio poliarumas. Sutinkame, beje, ir vienybinę kryptį, ta- 

čiau dažniausia ne vyraujančiojoj, Bažnyčios aprobuotoj 
scholastikoj, bet pas neoplatonizmo inspiruojamus krikš- 
čionių mistikus. Paskutinis visokios mistikos tikslas yra 
vienybė, susiliejimas su Dievu, visų priešingybių nuveiki- 
mas, net priešingybės tarp Aš ir Tu! Vienybės išgyvenimas 
mistikui yra ne tik tikslas sau, bet ir filosofijos vienybiško 
supratimo tikslas. Todėl mistikų dažniausia būta tokių 
(kaip Dunsas Škotas, Eriugena, Bonaventūra, Meistras Eck- 
hartas arba negatyvinės teologijos sekėjai), kurie, nurodi- 
nėdami į betarpišką Dievo esimo išgyvenimą, pabrėžtinai 
pažymi Dievo ir pasaulio sutvėrėjo vienybę. 

Šituo postulatu arba reikalavimu, mokslo, mąstymo at- 
žvilgiu, neabejotinoms priemonėms ir keliams surasti Die- 
vui ne kaip dvejybei, bet kaip vienybei suprasti, praside- 
da filosofijos istorijoj naujas etapas. Mes jį galėtume “"Nau- 
jąja gadyne“ pavadinti, bet turime nepamiršti, kad ji 
organiškai iš scholastikos sintezavimo mėginimų imasi, kad 
ji būtent naujų seniems klausimams sprendimo būdų ieš- 
ko ir kad ji jokiu būdu nereiškia vidujinio nusigręžimo ar- 
ba paneigimo "Viduramžiais" nuveiktojo mąstymo darbo. 

Šalia mistikos, nuo Grosseteste ir Rogero Bacono laikų 
vis labiau įsigali susidomėjimas "antrąja Dievo kny- 
ga“ - gamta, kas vienybinei krypčiai moksle padėjo paga- 
liau laimingai prasimušti. 

Todėl, norėdami šioms tendencijoms priskirti pradžios 
datą, turėtume Naujųjų amžių pradžią į XII-XIII šimtmetį 
nukelti (pav., Pranciškus Asyžietis). Bet tai būtų bergždžias 
užsimojimas. Mums daugiau rūpi naująsias sąvokų priemo- 
nes aptikti, kurių atradimas ir paplitimas reiškia naujo pe- 
riodo pradžią. 

Tomizmas išvedė pirmąsias griežtas ribas tarp teologinio 
apreiškimo žinojimo ir filosofinio protinio žinojimo. Tuo 
buvo pripažinta proto autonomija, bereikėjo šitoje srityje 

tvirtą įrankį, metodą surasti, kurs įgalintų pažinimo tikru- 
mą garantuoti. Šitaip iš naujo iškyla į pirmą vietą tvirto 
metodo problema — pažinimo problema, išlaikiusi iki pat 
XX amžiaus dominuojančią poziciją. 

Dievo ir pasaulio sutapdinimo siekimas veda į gamtos 
užakcentavimą, į jos pažinimo perkainojimą, kuri dabar ly- 
giateisiškai su dvasios pažinimu iškilo. Tuo pačiu ir mate- 
rijos sąvoka prašosi perreviduojama. — Kaipgi turi būti 
gamta ir materija mąstomos, kad neišeitų, būsią jos Dievy- 
bei priešingą polių sudaro. Ir kas savo esmėje yra dėsnin- 
gumas, išplaukiąs iš gamtos, kurį mums matematiški san- 
tykiai patiekia. 

Viduramžių mąstytojai Dievą taria esant begalybe, tai gal 
šitas predikatas siekia apimti ir gamtą, erdviškai laikinį pa- 
saulį. Iš kur aiškėja, kad begalybė nėra joks domuo, jokia 
užbaigta sąvoka, bet yra problema. Gal šitoj problemoj at- 
siras raktas ir Dievo, ir gamtos santykio klausimui išspręs- 
ti. Ką gi tikrąja savo prasme reiškia begalybė, jei ji negali 
būti lygiomis statoma su beribiškumu. 

Štai galų gale klausimai, kuriuos randame jau už klasiško- 
sios scholastikos akiračio ir kurie mums jau leidžia sąlygiš- 
kas ribas išvesti. Aiškiai sąmoninga forma mes juos pirmą 
kartą užtinkame Nikolajaus Kuziečio filosofijoj. Todėl pa- 
togiausia ir būtų mūsų kursą pradėti šito mąstytojo moks- 
lo apžvalga. 


NIKOLAJUS KUZIETIS (1401-1464 m.) 


Iš jo veikalų paminėsime tik svarbiausius: 
“De docta ignorantia“ (1440 m.) — "Apie mokytąjį neži- 
„1 4 


nojimą“ ', "De coniecturis“ (1440 m.) — "Apie spėliojimus“, 
“Apologia doctae ignorantiae“ (1449 m.) — "Mokyto nežino- 

jimo apologija", "De idiota" (1456 m.) — keturi dialogai apie 
nemokšas. 

Filosofijos centran padėta originali jo pažinimo teorija ir 
Dievo mokslas (Dievo supratimas). 

Pažinimo teorija. - Mūsų pažinimas prasideda empiri- 
niu daiktų potyriu, tamsiausiąja sutvėrimo sritimi. Pojūtis 
pasako, kas čia ir šitame daikte (haecceitas *) yra, bet atskir- 
ti neįgali, todėl pojūtinis patyrimas (dargi su vaizduotės 
pagalba) patiekia tik sujauktus paveikslus. Pažinimas tiks- 
lesnis darosi tik diskursyviškai racionalinio proto padedamas, 
kuris ir įneša skyrimo sugebėjimą. Tasai protas (ratio) ga- 
mina sąvokas, jo darbas priklauso prieštaravimo principo, 
kurs prieštaravimus išskiria. Racionalinis pažinimas, tobu- 
liausią lytį pasiekiąs matematikoj, nėra dar aukščiausias pa- 
žinimo laipsnis. Matematika siekia to, kas begalybiška, bet 
jo nepasiekia; šitas siekimas nurodo į tolimesnį pažinimo 
laipsnį — intelektą (intellectus) arba intuityvišką jį išmanymą, 
kurs prieštaravimus išlygina. Intelektas apima teigimą ir 
neigimą, kurie proto (ratio) požiūriu vienas kitą šalina, su- 
vesdamas į aukštesnę vienybę (coincidentia oppositorum *). 
Jis rodo daugybės į Vienovę sugrįžimą, subjekto, objekto ir 
mąstymo (intelligens, intelligibile, intelligere *) vienybę. Ši- 
toji pažinimo kulminacija esti Žmogaus tik nujaučiama, bet 
ne pasiekiama; tačiau jo siekimas yra žmogui įgimtas kaip 
imanentus troškimas. Aprėžtasis negali begalybiška apim- 
ti — štai Žinančio nežinojimo“ arba docta ignorantia prasmė. 

Šituose samprotavimuose yra pastebima nenuginčijama 
Platono ir mistikų įtaka. 

Bet trys pažinimo laipsniai nereiškia trijų skirtingų funk- 
cijų su atskiromis jų sritimis, atvirkščiai: jos persunkia viena 
kitą taip, kad aukštesnysis laipsnis visada apsupa žemesnįjį, 
tačiau Žemesnysis įgauna savo preciziją tik aukštesniajame. 

Žmogiškasis žinojimas nuo dieviškojo skiriasi tuo, kad 
aukščiausiasis laipsnis anajam lieka nepasiekiamas, jis ne- 
įgyja pilnos tiesos, bet susideda tik iš “spėliojimų, mėklini- 
mų“, konjektūrų. Bet pastarieji garantuoja tam tikrą tiesos 
laipsnį ir duodasi patobulinami. Žmogaus uždavinys 
yra — kaskart giliau skverbtis, neklaidžiojant tyrinėti. 

Tris Kuziečio pažinimo laipsnius atitinka trys pasaulio 
sferos: pojūtinė, intelektualinė ir dieviškoji. Tačiau trijo- 
se sferose yra tas pats turinys, tik jis skiriasi egzistencijos 
būdais. Pojūtiniame pasaulyje egzistuoja prieštaravimų 
neišlyginamumas, dviejuose likusiuose — priešingybės: 
priežastis ir išdava, pamatas ir sekmuo, esmė ir reiškinys, 
substancija ir akcidentas sutampa; ir dar visos kitos prie- 
šingybės čionai — sub specie intellectus arba aeterni ? — išsi- 
lygina. 


DIEVO MOKSLAS (DIEVO PAŽINIMAS, SUPRATIMAS) 


Iš tikrųjų pagal šitą pažinimo teoriją Nikolajus Kuzie- 
tis apie Dievą nedaug ką galėtų pasakyti, nes grynai iš- 
maningasis pažinimas žmogui lieka tik postulatas arba 
žemiškajame gyvenime nepasiekiamas idealas. Tačiau jis 
daro inkosekvenciją ir tariasi galįs iš sukurto pasaulio pri- 
gimties apie Dievo esmę redukuoti. — Pirmučiausia, Die- 
vas yra pasaulio priežastis ir būtent veikianti, formali ir 
tikslo priežastis. 

Jau šitą samprotavimą būtų galima griauti, nes Dievuje 
prieštaravimai, taigi ir priežastis, ir išdava, pranyks- 
ta! — Toliau Kuzietis iš pasaulio prigimties redukuoja apie 
Dievą ir konstatuoja, kad Dievas santykiuoja su pasauliu 
kaip vienybė, tapatybė, kaip daugybės, kitokybės suvieni- 
jimas ir išskleidimas. Pasaulis yra explicatio Dei — Dievo iš- 

siskleidimas. Aprėžtume nariai (elementai) būtinai išsiski- 
ria, begalybėje — sutampa, kaip, pavyzdžiui, tiesioji linija ir 
kreivas apskritimas sutampa, kada spindulys (radius) bus 
paimtas be galo didelis. Dievuje esama priešingybių (oppo- 
sita), bet jos yra vienovėje. 

Deus, sako Kuzietis, est omnia complicans in hoc guod om- 
nia in eo, est omnia explicans in hoc guia ipse in omnibus.“ 

Tuo Nikolajus laimėjo naują poziciją. Pasaulis yra tas 
pats Deus, tik explicitus *, jisai yra tik Dievo atspindys, at- 
vaizdas, bet jame gyvenantis turinys yra tik Dievas; Jis 
(Dievas) yra vienintelis visatos pagrindas. Pasaulio daugy- 
bė, kitybė, priešingybė yra neatskiriama Dievo eksplikaci- 
jos, išsiskleidimo arba apreiškimo dalis. Pasaulis prilygsta 
begalybei baigtiniame pavidale arba sukurtajame Dievuje 
(Deus creatus *). 

Pasaulis egzistuoja vidujiniam Dievo turtingumui ap- 
reikšti. 

Mes matome, kas per perkainojimas ryškėja iš šių Kuzie- 
čio samprotavimų. Gamta čia ne tik užakcentuojama, bet 
ir į Dievą sugrąžinta. Visata yra dieviškosios begalybės at- 
spindys, priešingybės papildo viena kitą iki tobulos harmo- 
nijos visuotinio paveikslo. Makrokosmą atitinka žmogus 
kaip parvus mundus ?, kurs ne tik būtį savyje talpina, bet ir 
savo sąmoningo veiklumo dėka suglausdamas ją atspindin- 
ti gali. 

Dievas yra visa ir sykiu joks atskiras daiktas visoje jų vi- 
sybėje. Jame yra būtis ir nebūtis, Jame jungiasi teigimas ir 
neigimas. Pasaulyje reiškiasi čia didesni, čia mažesni daik- 
tai, Dievas yra absoliučiai didžiausias ir absoliučiai mažiau- 
sias; Jis yra sykiu centras ir periferija. 

Priešingybių pasaulyje reiškiasi čia galimybė, čia tikro- 
vė (aktualumas); tuo tarpu Dievas yra abiejų vieny- 
bė — Posse — Est (Gali — Yra). 

Iš pastarosios minties aiškėja reikšmingas materijos su- 
pratimo posūkis. Aristoteliui materija yra neapibrėžtas ga- 
limumas, galimybė būti (būties galimybė); tuo ji priešpasta- 
toma tikrovei. Perėjimą iš galimybės į tikrovę sąlygoja for- 
ma; tokiu būdu šis faktorius įsigyja prioriteto, o materija 
traktuojama kaip kažkas netobula, stokojanti, pasyvu. 

Nikolajus Kuzietis nuveikia šią priešingybę, absoliučią- 
ją galimybę perkeldamas į Dievybę; patsai Dievas yra jam 
absoliuti galimybė ir jau tuo pačiu visokios materijos ir vi- 
sokios formos pagrindas — galimybė ir tikrovė. Galėjimas ir 
forminė tikrovė (forminis aktualumas) Dievuje sutampa, ir 
tik pasaulio aprėžtume jos išsiskiria. Taigi materijos sąvo- 
ka įgauna dabar naują pamatą; materija nebėra netobulu- 
mas, stokojimas, pasyvumas, bet tampa aktyviu Dievo su- 
gebėjimu, Jo jėga. Materija neįmanoma be savo nuosavos 
jėgos! Mes vėliau pamatysime, kaip vaisingai šitos minties 
motyvas bus plėtojamas toliau Bruno ir Leibnizo. Šito per- 
silaužimo pasėka davė modernųjį mechanistišką gamtos 
supratimą ir visatos, visose jos dalyse, homogeniškumo (ly- 
giarūšiškumo) mokslą. Iš materijos pozityviško vertinimo 
Nikolajui išplaukia taip pat kopernikiškoji hipotezė. Žemė 
jam nebėra apačia, kaip priešingybė dangui, nustoja buvus 
nejudomu viduriu (centru). Žemė nestovi, bet skrieja, ke- 
liauja kaip ir kiti dangaus kūnai. Visata neturi nei perife- 
rijos, nei centro. Ir Nikolajui nebėra jokio pagrindo many- 
ti Žemę esant vienintelę planetą, kurioje laikosi gyvybė ir 
gyvena gyvos esybės. Kitos planetos esą irgi tokiu pat bū- 
du duoda protingus gyventojus. 

Visata Nikolajui, kaip jau sakyta, yra begalinė. 

Viduramžių filosofija pažįsta berods 2 begalybės sąvokas: 
1) kvalitatyvišką (kokybišką) begalybiškumą, t. y. begalinę 
tobulybę kaip aukščiausiąją galimą doroviškai dvasinių ver- 
tybių potenciją, visokios būties sinonimą, aukščiausiąjį prin- 

cipą arba Dievą, ir 2) kvantitatyvišką (kiekybišką) begaly- 
biškumą, begalybę kaip beribiškumą erdvė j ir laike. 

Didieji scholastikai (pav., Tomas), beje, sutartinai priski- 
ria Dievybei begalinio tobulumo predikatą, yra betgi tiek 
pat tvirtai įsitikinę sukurtąjį tvarinių pasaulį esant ribotą 
ir neamžiną. Kaip Dievo begalybei priešingas polius, šis pa- 
saulis, jų akimis žiūrint, nešioja aprėžtumo antspaudą. 

Šitą dualizmą ir teko nuveikti Kuziečiui. Jei visata yra 
“Dievo išraiška“, tai ir begalybės žymę tenka jai priskirti. 
Tačiau pasaulio begalybė yra susilpninta, konkreti — bega- 
lybė laike ir erdvėje. Dievas yra begalinis kaip esmė viso, 
kas apskritai gali egzistuoti, gi pasaulis yra begalinis tiek, 
kiek jis neturi ribų erdvėj ir laike, jis nėra joks in finitum ““, 
bet yra tik indeterminatum. Bet indeterminatas yra vis dėl- 
to "atvaizdas", aukščiausias galimas su "infinitu“ panašu- 
mas. 

Tokią skelbia Kuzietis pasaulio erdvės begalybę, tapsmo 
ir vyksmo begalybę laike. Viduramžiais tikėta, kad pasau- 
lio bepradybė laiko atžvilgiu nėra sutaikoma su krikščio- 
niškuoju pasaulio sutvėrimo mokslu, tuo tarpu XV amžiu- 
je štai tos pačios Bažnyčios kardinolas ima skelbti pasaulio 
laikiškąją (laiko atžvilgiu) begalybę, pirmučiausia ateities 
begalybės pavidale. 

Bet pasaulio esmei priklauso judesys, nes Dievas yra ne 
tik absoliutus dydis, lygybė ir t. t., bet jis yra ir absoliutus 
judesys. Tokiu būdu pasauliui išpuola (tinka) judesys ir gy- 
vybė. Kas gi pagaliau yra pasaulio judėjimas ir gyvumas. 
"Nepaliaujamas gaminimas ir naikinimas“, “jėgų kova ir iš 
šito naujas gaminimas ir naikinimas“, sako Kuzietis. 

Iš tokios pasaulio koncepcijos išeidamas, Kuzietis prasi- 
skina kelią ir į naują individualumo bei žmogaus individu- 
alybės vertinimą. 

Dievuje egzistuoja vienybė ir priešingybių koincidenci- 
ja, tuo tarpu pasauly viešpatauja skirtingumas. Atskiri daik- 
tai visi yra diferencijuoti, nerasi nuotykio, kada jų du to- 
bulai vienas antram prilygtų. “Kiekviena sukurta būtis 
mėgsta tąją būtį, kurią ji gavo iš Dievo.“ Skirtingumas Ku- 
ziečiui yra harmonijos pirminė sąlyga. Beje, kiekviena esy- 
bė yra "Deus creatus“ narys, su Juo susijęs, bet tuo pat me- 
tu yra ir individualus, nepakartojamas kažkas. Atskirame 
daikte glūdi visa, tik visados specifišku būdu. Taip, žmo- 
gus kaip individas yra tartum įgaubtas veidrodis; jis atspin- 
dina makrokosmą, tačiau kiekvienas savotišku būdu. Žmo- 
gus yra mikrokosmas, individualybė, kuri ne tik visatoje 
kartu gyvena, bet ir su savo sąmone begalinio jos turtingu- 
mo žinojime dalyvau ja, savo pažinimu prisideda prie pasau- 
lio potencialinių turinio gemalų aktyvizavimo bei išsi- 
skleidimo. 

Intelektualistinės konsekvencijos. — Šitokiame indivi- 
do traktavime jau glūdi svarbiausieji Giordano Bruno ir 
Leibnizo monados požymiai. Bet ir kita kryptimi Nikola- 
jus yra šių dviejų mąstytojų pranokėjas. 

Jeigu pasaulis yra “Dievo išraiška“, išraiška visatos "vie- 
nintelio Pagrindo“, tai iš to seka būtina išvada, kad jis 
(pasaulis) savyje turi ir galimo realumo, ir tobulybės maksi- 
mumą, tai yra tenka jį laikyti geriausiu iš visų galimų pa- 
saulių. Kuziečio pasaulėžiūros optimizmas yra teisinga jo 
panteistiško nusistatymo konsekvencija. 

Šitaip atrodo mums šis pionieriškas galvotojas - kaip pa- 
sukamasis taškas filosofijos istorijoje. Jis išreiškia vertin- 
giausiųjų scholastikos laimėjimų išdavą, bet yra sykiu ke- 
liarodis matematiškajam XVII ir XVIII amžiaus racionaliz- 
mui. Būdamas į mistiką linkusi prigimtis, jis padeda 
filosofinius pagrindus naujai, griežtai moksliškai, į matema- 

tiką ir mechaniką besiorientuojančiai gamtos koncepcijai. 
Savo pažinimo teorija jis yra jungė tarp Augustino ir De- 
scarteso. Metafizikoj mes iš jo paveldėję esame daugybę 
vertingų paskatinimų, iš kurių ypatingą Dievo ir pasaulio 
vienybės mintį, taip pat įvairiopos ir įvairiarūšės visatos sų 
visomis jos priešingybėmis būtiną evoliucionavimą, kaip iš- 
siskleidimą, kaip paties Dievo eksplikaciją, — štai reikšmin- 
giausias Nikolajaus palikimas. 


ITALŲ GAMTOS FILOSOFIJA 


Didžiojo Kuziečio mintys buvo pernelyg naujoviškos ir gi- 
lios, kad visose savo dalyse būtų galėjusios tuojau būti su- 
prastos ir išplėstos. Vertingiausieji paskatinimai buvo kon- 
geniališkai sunaudoti tik Leibnizo sistemoj. Pažinimo teo- 
rijos išvedžiojimai ir būtent panteistiškoji pažiūra į gamtos 
ir materijos problemą XVI amžiuje rado Italijoj ypatingai 
palankią dirvą ir atvedė į didingas Bruno ir Campanellos 
koncepcijas. 

Šių dviejų gamtos filosofų pranokėjais buvo Bernardino 
Telesio (1508-1588 m.; svarbiausias jo veikalas “De natura 
rerum iuxta propria principia“ "", 1565 m.) ir Francesco Pa- 
trizzi (1529-1599 m.). 

Bernardino Telesio yra sensualistinės pažinimo teorijos 
autorius. Gamtos pažinimas jam išplaukia iš pojūtinio paty- 
rimo, ne iš grynojo proto. Jis polemizuoja prieš Aristotelį ir 
reikalauja gamtos išaiškinimo tik per ją pačią, su kaip gali- 
ma nedaugelio principų pagalba: be jokių ypatybių materi- 
ja, išsiskečianti šiluma ir susitraukiąs šaltis. Šiluma ir šaltis 
pasireiškia kaip savyje bejėgės medžiagos kontrakcijos ir 
ekspansijos jėgos. Tokiu būdu materija turi savo savitas, joje 

glūdinčias jėgas. Darosi nereikalinga forma, materijos pri- 
traukimu gaminanti judesį; nebereikalingas ir Dievo įsikiši- 
mas gamtos gyvybei sukelti. Sykį Dievo sutverta, materija 
gyvena sau toliau, besiremdama savo išsilaikymo troškimu. 

Francesco Patrizzi (svarbiausias jo veikalas: “Nova de 
universis philosophia“ “, 1591 m.). Jis išeina iš visos visatos 
sugyvybinimo. Pagrindinis principas, iš kurio įvairūs kūni- 
ški ir nekūniški elementai imasi, esą turi būti kažkas tar- 
putinis, pusiau pojūtinis pradmuo, stovįs vidury tarp me- 
džiagos ir formos. Tatai esanti šviesa. Pagal savo veiklumą 
jinai turinti būti dvasiška, gi galėdama būti kūniškos akies 
pagaunama, esanti medžiagiška. Pirmapradėj dieviškoj 
šviesoj esą glūdi visų daiktų sėklos; toji šviesa yra Un-om- 
nia ", iš kurios žemesnės šviesos lytys, erdvės ir materijos 
pripildymas, kaip emanacijos, gaminasi. Kadangi Dievybė 
arba pirmapradė šviesa yra begalinė, tai ir visata turi būti 
begalinė. 

Dar kur kas aštriau atžymėtas visatos vienybės ir bega- 
lybės sąvokas mes aptinkame pas 

Giordano Bruno (1548-1600 m.), tą visašališkiausią italų 
gamtos filosofijos atstovą. 

Jo veikalai: “De la causa, principio et uno“ *“, “De triplici 
minimo et mensura“, “De monade, numero et figura“, “De 
immenso et innumerabilibus“ *. 

Filosofijos tikslas — gamtą pažinti. Todėl gamtos sąvoka 
iškyla į šios sistemos centrą. Dievas čia perkeliamas į gam- 
tą ir padaromas natura naturans “. Monistinė mintis pabrėž- 
tinai užakcentuota ir reto didingumo sintezė pasiekta. 

Stipriausios įtakos Bruno pasaulivaizdžiui turėjo Niko- 
lajaus Kuziečio filosofija. Pažinimą apsprendžiant, pasisa- 
vinta abejojimas ir pažinimo laipsnių mokslas. Bet Bruno 
teorijų svorio centras glūdi metafizikoj. Jis pasisavina coin- 

cidentia oppositorum mokslą ir mintį, kad pasaulis esąs uni- 
versalinis organizmas, ir taip pat perėmė eksplikacijos ir 
komplikacijos sąvokas. Dievybė jam yra begalinė savo to- 
bulybe, todėl ir visata savo dalyse erdviškai ir laikiškai yra 
begalybiška. Begalybiškumo sąvokos prioritetas (sulyginus 
su aprėžtumu) labiau pabrėžiamas negu pas Nikolajų Ku- 
zietį. Savo begalinėj įvairybėj visata vis dėlto yra vienybiš- 
ka kaip dieviškosios būties išraiška. Pasaulių skaičius šioje 
visatoje, jų laikiškasis vienas po kito sekimas yra taip pat 
begalinis. Erdviniu atžvilgiu, dėl savo begalybės visata ne- 
turi centro; visai kaip pas Nikolajų, yra ji taip pat lygiarū- 
šė, homogeniška visose savo dalyse. 

Gamta yra dvasinga, ji susideda iš jėgos vienetų arba in- 
dividualinių monadų. Monada yra individas, antpojūtinis 
minimumas. Į šitą sąvoką Bruno kreipė daug dėmesio ir 
parašė atskirą veikalą De triplici minimo“, kuriame jis ski- 
ria tris atskiras to minimumo reikšmes. Matematikos srity 
minimumas yra be galo mažas, diferencialinis dydis, iš ku- 
rio baigtiniai matematiniai dydžiai išplaukia. Fizikos srity 
minimumas yra atomas, kurs mums kūnų didėjimą ir ma- 
Žėjimą suprantamus daro; metafizinis minimumas yra mo- 
nada, materiją statantysis elementas. Savo santyky su erd- 
ve monadomis vadinasi taškai, jėgos centrai, kurie išsi- 
skleisdami (explicatio) ima gyventi, o vėl susiglausdami 
(complicatio) iš gyvenimo pasišalina (miršta). Monados eg- 
zistuoja amžinai, visoks kitimas pareina nuo monadų įvai- 
rių persigrupavimų. Kiekviena iš jų gali kitą monadą pri- 
sitraukti, reguliuoti, organizuoti, valdyti, atstumti. Komp- 
lekso viešpataujančioji monada yra jo siela, gi prišlijusiosios 
monados — jo kūnas. Visos monados yra tos pačios pirma- 
pradės jėgos pareiškimai, todėl viena kitą abipusiškai vei- 
kia. Kiekviena monada yra visos visybės veidrodis; jinai 

yra tik reliatyvi individualybė, absoliutinės substancijos ar- 
ba Vienovės išraiškos, egzistavimo forma. Monistiškoji ten- 
dencija pas Bruno (priešingai negu pas jo pasekėją Leibni- 
zą) paima viršų ant pliuralizmo. Begalinė monadų daugy- 
bė susilieja į visybę, kurioje priešingybės viena kitą 
papildo, išlygina ir aukščiausios harmonijos paveikslą su- 
daro. — Dievas yra Vienovė, absoliutinė substancija, savyje 
egzistuojanti begalybė, priešpastatyta begalinei išsiskleidu- 
siai daugybei, konkretumui. Bet tuo būdu dar labiau — ne- 
gu Kuziečio — prisiartinama prie koncepcijos, kad Dievas 
ir gamta yra viena, Dievas darosi kuriančiąja jėga, natura 
naturans, priešingai gamtai, kuri yra natura naturata "! Die- 
viškoji substancija, kaip besireiškiantis veiklumas — mąsty- 
mo ir sykiu kūrybos jėga — yra pasaulio priežastis ir jo tiks- 
las. Visata savo visybėj kiekvieną akimirksnį yra tobula, tik 
besikeičiančios atskiros lytys, monadų kompleksai tampa ir 
nyksta, yra netobuli. Tokiu būdu visa yra Dievuje ir iš Die- 
vo. Ši pasaulį teigianti, optimistiška pasauližiūra stato ir at- 
skiram žmogui uždavinį: stebėti daugybėje Vienovę ir kilti 
savo siela į Dievą kaip aukščiausiąjį tikslą. Didžiosios Vie- 
nybės ir Harmonijos pažinime, kuris visas priešingybės iš- 
lygina, išminčius pasiekia tikrosios dorovės ir religijos po- 
ziciją, pergyvena aukščiausios palaimos pajautimą. 

Bruno pasaulivaizdis yra fantazingas ir gražus. Pamata- 
vimai dažnai būna geniališkai pagauti saitai, bet tik išpro- 
tavimo darbas dažnai lieka neišvestas iki galo. Šis uždavi- 
nys buvo vėliau, XVII ir XVIII amžiuose, labai stipriai pa- 
veiktų Spinozos ir Leibnizo, užsimotas. 

Tomaso Campanella (1568-1639 m.) yra taip pat perei- 
namasis mąstytojas, kuris Kuziečio filosofijos pagrindines 
mintis jungia su didžiosiomis XVII ir XVIII amžiaus siste- 
momis. 

Išeities tašku šiam — dar gana teologiškos orientaci- 
jos — mąstytojui yra dvejopo Dievo apreiškimo mokslas: 
Biblijoj ir gamtoj. Pastaroji sudaro filosofijos objektą; ši yra 
jam patiriamybės mokslas. Tikroji filosofija skirstoma į me- 
tafiziką, fiziką ir etiką; logika ir matematika sudarančios 
jos propedeutiką. Pažinimas esą gaminasi iš vieno šalti- 
nio — iš pojūtinio potyrio. Potyrį (percepciją) Campanella 
traktuoja ne tik kaip pasyvią akcepciją (= kęsmą, Erleiden), 
bet ir kaip tam tikrą veiklumą (palyg. Kantą). Daiktų es- 
mės žmogus betgi nepažįsta; jis pažįsta tik tai, kaip tie 
daiktai jį veikia (plg. konjektūras). Svarbiausias pažinimo 
dalyvis yra jutimas (sentire est scire "*); ir painesni psichi- 
niai reiškiniai yra tik jutimų kompleksai, iš jutimų suda- 
ryti. 

Kadangi mūsų pažinimas nepasiekia daiktų esmės, mū- 
sų pojūčiais pasikliauti (pasitikėti) nesą galima. Mūsų pati- 
riamieji daiktai nuolat kinta, dargi mes patys; patiriamieji 
daiktai be paliovos mus keičia. Šitaip esant, abejojimas pa- 
daromas tyrimų išeities tašku, bet — pakartotų augustini- 
škųjų samprotavimų nuveikiamas lieka. Yra tai sąmonės 
savim įtikimybės principas, kuris, kaip ir pas Augustiną, 
padėtas naujosios pažinimo teorijos pagrindan. Campanel- 
lai atrodo, kad pakanka abejotojui tik kokį nors smūgį su- 
duoti, ir jis su aiškiu tikrumu žinos, kad jis arba skausmą 
jaučia, arba bent jam atrodo, būk jis skausmą jaučia. Ir vie- 
nu, ir antru atveju jo egzistencija darosi jam neabejojama. 
"Tikriausiai man yra tai, — sako Campanella, - kad aš esu... 
Jei tu to užsigini ir sakai: aš save prigaunu, tai tu atvirai 
prisipažinsi, kad: aš esu, nes aš negaliu savęs prigauti, jei 
nesu.“ 

Savosios egzistencijos įsitikimybė sudaro pirmąjį Campa- 
nellos principą. Bet savęs paties patyrimas man dar štai ką 

parodo: pirmiausia, kad aš galiu Žinoti ir norėti, antra, kad 
aš nesu visa kas ir ne viską galiu žinoti ir norėti — taigi tu- 
riu savo būties žinojimo ir galėjimo aprėžtumo nusimany- 
mą, ir trečia, kad aš dar ir kitką galiu Žinoti ir norėti tik 
dėl to, kad aš save žinau ir kad noriu. 

Šituo keliu suranda Campanella pagrindines "mano" bū- 
ties ypatybes: galė jimą, žinojimą ir norė jimą. Savęs potyris 
yra man, pasak Campanellos, vienintelis tikras pagrindas 
antrojo, visatos pažinimui. Kai aš savo būty esu konstata- 
vęs tam tikrus primalitetus, t. y. pagrindines ypatybes, tai 
tas mane įgalina daryti išvadą, kad šitos ypatybės yra ly- 
gia dalia viso, kas egzistuoja, pagrindiniai bruožai, yra pa- 
grindiniai reguliatyviniai visų daiktų elementai. Tokiu bū- 
du Žmogus — ir vėl kaip pas Augustiną — yra padaromas 
visatos pažinimo pagrindų. Mikrokosmas yra pradedama- 
sis makrokosmo įvertinimo taškas. Bet Žmogus save pažįs- 
ta ne tik kaip esantį, bet ir kaip aprėžtai esantį, t. y. tam 
tikra prasme (atžvilgiu) nesantį. Iš čia žmogaus esybė turi 
būti mąstoma kaip mišinys iš būties ir nebūties; primalite- 
tai: galėjimas, žinojimas ir norėjimas — arba galia, išmintis 
ir meilė — pasirodo žmoguje besančios neatskiriamai susiję 
su trimis juos atitinkančiais negatyviniais nebūties predi- 
katais: bejėgiškumu, nežinojimu ir neapykanta. Nebūtis 
Campanellai atsiremia į aprėžtumą, taigi į pasibaigiamumą 
(Endlichkeit). Nebūtis siekia tik tiek, kiek ir pasibaigiamu- 
mas, iš ko seka, kad begalybėje vyrauja tik pozityviosios 
ypatybės: potentia, sapientia ir amor “, ir būtent begalybiš- 
kame pavidale. Savo vaidinių tarpe Žmogus randa ir Die- 
vybės, kaip kažko begalybiško, vaidinį; jis pats, kaip aprėž- 
ta esybė, negali būti šito vaidinio kūrėjas. Tokiu būdu iš šio 
vaidinio fakto seka neabejotinas Dievo buvimas. (Šituos pat 
samprotavimus, tik labiau išvystytame pavidale, mes dar 

pamatysime pas Descartesą.) — Jei Dievas yra begalybiškas, 
tai aš privalau — pagal tai, kas anksčiau sakyta — Jį su vi- 
sagalybės, visuotinės išminties ir meilės predikatais mąsty- 
ti. Dievybė yra aukščiausioji visos būties primalitetų poten- 
cija. 

Bet ir tvarinių pasaulis turi būti pagal mano paties Aš 
analogiją mąstomas. Kiekviena esybė arba daiktas turi 
mažų mažiausią instinktyvišką savo egzistencijos Žinoji- 
mą ir veikia pagal "paslėptą savižiną“. Visi daiktai yra 
dvasingi ir galį justi, dargi erdvė — kaip horror vacui “ 
įrodo — pasyvi materija su savo nekintamumu, šilumos ir 
šalčio jėgos. Visa gyvena, nes iš negyvo negali niekas gy- 
vas atsirasti. Ne tik augalai, bet ir neorganiškasis pasau- 
lis yra dvasingas. 

Pasaulio atsiradimą Campanella aiškina išeidamas iš neo- 
platoniškojo emanacijos požiūrio. Iš Dievybės palaipsniui iš- 
eina vis netobulesni ir kaskart Ją nutolusesni pasauliai. Pir- 
miausia gema idėjų arba pirmapradis pasaulis, kuriame 
glūdi visa galimybių visybė — tai 1) mundus archetypus, 
toliau 2) metafizinis, atskirų dvasių pasaulis (augalai, 
žmonės) - mundus metaphysicus, 3) absoliuti begalinė 
erdvė — mundus mathematicus, 4) erdvėje esančių saulės 
sistemų pasaulis — mundus temporalis et corporalis ir 
5) mūsų patyrimo pasaulis — mundus situalis 7!. 

Visi daiktai stengiasi ne tik savo būtį išlaikyti, bet jie sie- 
kia ir į savo pirminį šaltinį grįžti. Žmogus savo pažinimu 
iškyla iš šio pasaulio ir filosofijoj randa kelią į savo Dievą. 

Campanellos gamtos filosofija nelabai originali. Į erdvi- 
nį pasaulį esą Dievas įdeda pirmąją medžiagą, priskirda- 
mas dar jai šilumą ir šaltį. Šilumos ir šalčio atmainos suke- 
liančios jau įvairius gamtinius procesus. 

Tuo tarpu pažinimo teorija ir metafizika turi daug, to- 

kių minčių motyvų, kurie darė vaisingos įtakos ir tolimes- 
nei filosofijos plėtotei. Kaip tik Descarteso pažinimo teori- 
jai Campanella yra buvęs keliarodis. Gi astronomijos moks- 
le, pasukdamas į Tycho de Brahę ir atsisakydamas nuo ko- 
pernikiškosios teorijos, daro žingsnį atgal. Thomo Moro 

įtakoj Campanella rašo savo "Civitas solis“ “, veikalą, ku- 
riame jis išdėsto savo valstybės ir auklėjimo teoriją. Valsty- 
bės tikslas yra žemiškoji gerovė ir visų piliečių pasaulieti- 
škas prusinimas. Saulės valstybė yra ideališka socialistinė 
valstybė, kurioje piliečių gyvenimas iki paskučiausiųjų 
smulkmenų yra sunormuotas. Privatinė nuosavybė ir šei- 
ma panaikinamos, visagalė valstybė vadovauja ir apspren- 
džia atskiro asmens gyvenimą, kad galėtų išgauti Žemiškų- 
jų gėrybių maksimumą. 

[FIZIKAI] 


Į naujosios filosofijos kūrėjų skaičių, šalia italų gamtos fi- 
losofų, patenka ir egzaktiškųjų gamtos mokslų atstovai: 
Kepleris ir Galilėjus. 

Naujasis pasaulivaizdis reikalinga padėti ant nepajudo- 
mų pagrindų; šitokias pastangas mes jau pastebėjome pas 
Nikolajų Kuzietį ir Campanellą. Tuo būdu filosofijos me- 
todas padaromas problema, nes silogistiškasis išvedimas ar- 
ba dedukcija negalėjo nuvesti į naują žinojimą arba tą Ži- 
nojimą išplėsti. Įsiviešpataująs susidomėjimas gamta verčia 
ieškoti ir naujų metodinių priemonių šitai gamtai tirti; ta- 
tai ir bus eksperimentas ir indukcija, įvesti Keplerio ir Gali- 
lėjaus. 

Johannesas Kepleris (1571-1630 m.) (Paminėtini jo vei- 
kalai: 'Mysterium cosmographicum“, “Harmonice mundi“ 
ir “Astronomia nova“ ?.) — Savo mokslą pradeda Kepleris 
Renesanso gamtos suestetinimo dvasioje. Jis yra įsitikinęs 
visatoje viešpataujant harmoniją ir matematišką tvarką. 
Lygiai kaip ir Nikolajus Kuzietis, harmonija jis supranta 
įvairybės vienybę, priešingybių vienybę. Jo planetų kelių 
eliptiško pavidalo suradimas kilo iš įsitikinimo, kad įvai- 
riopos žvaigždžių pasaulio priešybės sudaro didžiosios har- 
monijos pagrindą. Tai pitagoriški samprotavimai, kurie čia 
įgavo empirinį pagrindą, iš naujo atgijo. Eksperimento ir 
indukcijos pagalba patyrimo faktuose tenka matematinius 
santykius įrodyti. Tikrovė remiasi kiekybiškais santykiais; 
tai paskučiausie ji skirtumai, į kuriuos — priešingai nei pas 
Aristotelį — kokybiškieji tenka suvesti. Todėl tikrasis paži- 
nimas ir tikrasis mokslas savo objektu laiko kiekį (kvantą). 
Šitoji pažiūra rezultate atnešė žymų gamtos stebėjimo su- 
prastinimą; gamta — sako Kepleris — mėgsta paprastumą ir 
turi būti į kaip galimą mažesnį principų skaičių suvedama. 
Pozityvus, teigiamas gamtos traktavimas jau Kepleriui pa- 
kiša mintį, kad ji turi būti savo pačios, o ne kokių išorinių 
sielos jėgų įsikišimu išaiškinama. Šitaip pamažu vyksta gry- 
nai mechaniško galvojimo įsigalėjimas. Magneto trauka ar- 
ba planetų judėjimas remiasi dabar nebe judinančia siela 
arba dvasiškai sielišku judintoju, bet juose veikiančia kū- 
niška jėga, funkcionuojančia pagal geometrinius dėsnius. 

Tokiu pat būdu rengiasi persiformuoti judesio sąvoka; šį 
procesą galutinai užbaigia Galileo Galilėjus* (1564—1642 m.). 

Lygiai kaip ir Campanella, Galilėjus moko, kad mokslo 
objektas esąs tas pats Dievo apreiškimas, kurs ir gamtos 


* Svarbus v: "II saggiatore",1623 m. —“Aukso svarstyklės". 

knygoj surašytas. Bet šis matematinėmis raidėmis sužymė- 
tas, kurias ir reikia gerai permanyti. Kaipgi šitas tikslas pa- 
siekiamas? 

Pažinimas prasideda pojūtiniu patyrimu; bet tai pažinimo 
tik pradžia, kadangi grubusis potyris kaip toks dar neduo- 
da atsparos taškų matematiniam stebėjimui. Todėl pojūčių 
patiektai medžiagai apdirbti reikalinga esą proto veiklą 
talkon kviestis. Protas papildo patyrimą aprioriška dėsnio 
sąvoka. Protas apima visus nuotykius, kai stebėjimas pa- 
duoda tik atskirus nuotykius. Pojūčiais pagautąją medžia- 
gą apdoroja eksperimentas, kurio uždavinys - išgliaudyti 
pirmaeiles, būtinąsias sąlygas iš atsitiktinių aplinkybių skai- 
čiaus ir šias sąlygas apspręsti, padaryti jas išmatuojamais 
dydžiais. Šitą rezoliutyvinį metodą būtinai papildo kompo- 
zityvinis. Suskaidžius objektą į paprastus elementus, galima 
jau paties bandymo tikslumą patikrinti, suvedant šiuos 
(elementus) vėl į vienetą. 

Mūsų pažinimas siekia tol, kol tik reiškiniai gali būti 
matuojami. Matuojamieji fenomenai stoja prieš mus kaip 
judesiai, ir tai judesiai begalinėje erdvėje. Didysis Galilėjaus 
įvestas judesio sąvokos pakitimas glūdi judesio begalybiš- 
Kumo pabrėžime. Tuo tarpu Aristotelis mano kiekvieną ju- 
dantį daiktą siekiant rimties; daiktui judesio tikslą pasie- 
kus, įvykstanti kalbamoji rimtis; Galilėjus gi rimties iner- 
cijos tyrinėjimais įrodė, jog tiek judesys, tiek ir rimtis savo 
dėka nepasiliauja, taigi ir viena, ir antra yra lygios vertės 
ta prasme, kad išorinės aplinkybės arba kliūtys katrą iš jų į 
priešingą padėtį pastato. Kosminiai judesiai visi yra to pa- 
ties pavidalo ir amžini. Kartą Dievo sutverti, jie nebepri- 
valo jokių kitų principų jiems išaiškinti. Šitaip Galilėjus, ki- 
tokiais keliais negu Bruno, prieina pasaulio proceso amži- 
numo mintį. 

Atomų judesiai pasaulio erdvėje yra mums prieinami ir 
išmatuojami elementai; savyje jie yra be kokybės, bet tuo 
pačiu metu eina kokybinių kitimų pagrindu. Taip vėl at- 
gimsta Demokrito mechanistiškoji gamtos koncepcija ir su 
tuo susijusi pojūčių kokybės subjektyvumo teorija. Net prie- 
žastingumo sąvoka Galilėjaus perreformuojama. Esą prie- 
žastingumą reikia vaizduotis kaip matematinį santykį ju- 
desių, kurie viens kito privalo ir todėl iššaukia. 

Iš to viso seka, kad Galilėjų tenka vertinti kaip perdėm 
naujųjų laikų galvotoją. Susidomėjimas metodo klausimu, 
monistiška visatos Koncepcija, naujas, pozityvus gamtos 
vertinimas, jos formų vienodumo ir jos begalybiškumo ju- 
desio procese pabrėžimas, kiekybės prioritetas — visa tai 
mintys, dariusios nepaliaujamos įtakos vėlyvesniųjų šimt- 
mečių galvojimui. 


MISTIKAI 


Pietų Europoj, būtent Italijoj, estetiniam, teigiamam 
gamtos požiūriui besistengiant įveikti dualizmą tarp Die- 
vo ir pasaulio, iškyla šiaurėj, ryšy su didžiojo vokiečių mis- 
tiko Meistro Eckharto tradicija, lygiagretės pastangos, išei- 
nančios iš įsigilinimo į savosios sielos gyvenimą. Reforma- 
cinis judėjimas su savo išteisinimo mokslu tikėjimo vieno 
pagalba, suaktualina visą eilę klausimų, liečiančių Dievo 
ir Žmogaus santykį. Kai oficialiosios protestantų bažny- 
čios, iš tikėjimo laisvės reikalavimo kilusios, po nedaugęe- 
lio generacijų sustingo ortodoksijoj, tuo tatai metu pasike- 
lia išbudęs religinis impulsas sektų ir mistikų būreliuose, 
iššaukdamas aštrią Kovą prieš teologijos "raidę". Toks kon- 
fesijos pagilinimo siekimas aiškiai matyti jau pas Kasparą 
Schwenckfeldą (1490-1561 m.) ir Sebastianą Francką 
(1500-1545 m.). 

Kasparas Schwenckfeldas 1527 m. išleidžia veikalą apie 
eucharistijos sakramentą, kuriame jis pasisako, kad esą kal- 
bamasis sakramentas liečia Kristaus atmainytojo, o ne pa- 
prastojo Kūno ragavimą. Išganingasis tikėjimas turėtų ne 
išorinio istorinio fakto užakcentavimu bazuotis, jisai (tikė- 
jimas) yra vidujinis Dievo apreiškimas. Tarp kunigo ir pras- 
tuolio nesą jokio pagrindinio skirtumo, tokiu būdu išori- 
nė Bažnyčia turėtų užleisti vietą tikrajai neregimajai eccle- 
sia interna “. Grynai vidujinis religingumas ir betarpiškas 
žmogaus atsidavimas Dievybei, priešingai raidiniam tikė- 
jimui, paskelbiamas religijos esme. 

Sebastianas Franckas savo misiją pradeda irgi konfesi- 
nio nusistatymo kritika ir ma:.o pagrindinę anojo klaidą 
glūdint neteisingame apreiškimo faktų supratime; šiuos esą 
reikia ne kaip vienkartinius istorinius įvykius priimti. Bib- 
lija, anot jo, yra gyvojo Dievo žodžio tik šešėlis. Pasaulio su- 
tvėrimas, Žmogaus nupuolimas ir išganymas yra visos Žmo- 
nių giminės amžini vyksmai. Kiekviename žmoguje yra 
Adomas ir Kristus; nuodėmė ir išganymas yra procesai, pa- 
kaitomis nuolat vykstą žmogaus sieloje. Atseit išganymas 
glūdi ne raidiniame tikėjime, bet noro ir meilės vienybėje 
su Dievu. 

Žmogaus esmės esą reikia ieškoti ne jo intelektualinia- 
me darbe. Franckas yra voliuntaristas, jo nuomone, žmo- 
gaus esmės gemalas slypi valios prade. Tikrasis krikščionies 
požymis — praktiškas meilės realizavimas, todėl iš to seka 
bet kokio konfesinio partiškumo atmetimas ir plačiausios 
tolerancijos reikalavimas. 

Valentinas Weigelis prie religijos pagilinimo pastangų 
prišlydina dar ir Paracelsaus mokslą, būtent, kad bet ku- 
riame daikte visa kas iš mažiausių vidaus gemalų išsivys- 
to, tuo tarpu iš lauko tik pajaudinimų arba paskatinimų te- 

gaunama. Šią pažiūrą pritaikius žmogaus pažinimui gauna- 
ma, kad žmogus pažįsta ir žino tik tai, ką jis jau savyje ne- 
šioja. Todėl ir pojūtinė pagava — kaip ir pas Campanel- 
lą — nėra tik grynas objekto arba "atliepėjo“ padarinys, bet 
taip pat ir produkuojąs veiklumas. Pažinimas esti pabudi- 
namas iš lauko, bet jis tiek savo turiniu, tiek ir lytimi (for- 
ma) jau glūdi pačiame subjekte paslėptas. Yra tat idealisti- 
ška pozicija, kuri betgi tik XVIII amžiuje pilnai išsisklei- 
džia. Pirmučiausia pagrindan padėta du momentai: "Aš" 
spontaniškumo principas ir specifiška sąvoka substancijos, 
kaip užbaigto būsenų arba akcidencijų nešiotojo. Šitie du 
motyvai individą pavers Leibnizo monada, kuri visitelį pa- 
žinimo turinį iš savęs pačios produkuoja ir yra "be langų 
ir durų“, tariant, aklinai nuo kitų monadų atidalyta. Pas 
Weigelį monadologijos ženklai ryškėja dar gana naiviame 
pavidale. Juk jei pažinimas iš žmogaus vidaus kyla, tai ta- 
me viduje turi jau visa slypėti, kas turės būti pažinta. Žmo- 
gus turi būti visa, jis 1r Dievą pažįsta tik todėl, kad jis sa- 
vyje Jį turi. Žmogus yra mikrokosmas. Gamtos pasaulį jis pa- 
Žįsta todėl, kad turi kūną, gi dvasių pasaulį — kad pats yra 
dvasia ir yra "žvaigždinės“ kilmės, o dieviškąjį pasau- 
lį —- kad jame dieviška siela, spiraculum vitae “, gyvena. Vi- 
soks pažinimas remiasi pagaliau savęs pažinimu — tai sena, 
bet vis iš naujo sugrįžtanti mintis. 

Dievo ir Žmogaus santykis Weigeliui išplaukia iš jo pa- 
žinimo teorijos. Dievas yra visa, ir Jisai inspiruoja visa, ka- 
dangi Jis pats save visame kuria. Pasaulis tampa būtinu 
Dievo apreiškimu. Be pasaulio Dievas nebūtų kūrėjas, bū- 
tų net bevalis. Tik kurdamas Dievas įgyja valią. Iš čia išei- 
damas, Weigelis įsigyja pagrindą pikto problemai spręsti. 
Piktas šaknija valioje, t. y. sutvėrimo sauvalėj, sutvėrimo, 
kurs pats savęs ieško ir nusikreipia nuo Dievo. Išganymas 

arba atgimimas reiškia savo valios išsižadėjimą, Kristaus 
užgimimą žmoguje. Užvaduojančiojo kentėjimo Weigelis 
nepripažįsta, kiekvienas Žmogus esą turi Dievo sūnumi 
tapti. Nupuolimas ir atgimimas suvedama į valią, bet tat 
yra substancijos akcidencijos, gi pati substancija nekintamai 
ta pati palieka. Substancija yra gera, tuo tarpu valia gali ir 
pikta tapti. Taigi ir velnias pagal savo esmę turįs būti ge- 
ras; nuodėmė glūdi ne jo amžinojoj substancijoj, bet tik jos 
atsitiktinybėse (akcidencijose). 

Tokiu būdu jau pas Meistrą Eckhartą ryškėjanti ten- 
dencija — nuodėmę pateisinti — čionai plėtojama toliau, iš- 
vedžiojant, kad nuodėmė esanti save išskleidžiančio Die- 
vo akcidencialinis momentas. Pikto natūralinio šaknijimo 
Dievuje hipotezei lemta šalininkų rasti juo labiau, juo stip- 
riau pabrėžiamas tampa šis panteistinis Dievo su pasauliu 
lyginimas. Tuo tatai atžvilgiu Jakobo BoOhmės mistika, gali 
sakyti, yra Weigelio mokslo tiesioginė tąsa. 

Jakobas Bohmė (1575—1624 m.). (Svarbiausias jo veika- 
las: “Aurora, arba užtekanti aušra“ *) BoOhmė, kaip ir 
Weigelis, - primygtinas voliuntaristas. Pasaulis piktas, ir jo 
suvedama į tai, kad jis esą imasi iš dieviškosios valios vie- 
nybės. 

Šitaip esant, piktybės gemalas glūdi valioj, patapusioj 
antidieviška. Toji pikta valia neturi būti laikoma gėrio sto- 
ka arba negacija, bet kažkuo ištisai pozityvišku. Tačiau 
kaipgi yra galima tokia pikta valia, kai tuo pat metu visa 
yra iš Dievo ir Dievas yra visame. BOhmė, žinoma, yra ne 
mažesnis už italų gamtos filosofus panteistas, tačiau mora- 
linę gėrio ir pikto priešybę jis kur kas giliau junta, ir užtat 
nuodėmė patampa centrine jo filosofijos problema. Jos iš- 
sprendimą jis suranda tuo būdu, kad pikta, kaip neturintį 
egzistuoti ir turimą pergalėti momentą, perkelia į pačią 

Dievybę. Kaip žinoma, krikščioniškoji filosofija panteizmą 
iš pagrindų atmeta, kadangi ji atsakingumą už piktą ne- 
nori priskirti visažinančiajam ir gerajam Dievui. BOhmė 
ryžtasi šitam Žingsniui ir atgaivina Eckharto ir Kuziečio 
samprotavimus, kad esą Dievas išreiškia pereinamąjį laips- 
nį iš Nesireiškiančio į Besireiškiantį. Gėrio ir pikto momen- 
tai yra būtini, kad Dievas galėtų apsireikšti. Be vidujinės 
priešybės apsireiškimas nėra įmanomas. Be pikto esą nėra 
judėjimo, jokio gyvenimo, tiktai vienas Niekas. Šviesa gi 
egzistuoja tik ten, kur yra ir tamsa, taigi ir meilė tik ten, 
kur yra ir rūstybė. Tokiu būdu BoOhmė gauna dvi Dievo 
sąvokas: 1) nesireiškiančio, be priešingybių ir 2) besireiš- 
kiančio ir savęs apreiškimo veiklumu užimto Dievo. Pir- 
mąjį Dievą Bohmė žymi kaip bekokybišką pirmapradį pa- 
grindą, valią be objekto arba amžiną rimtį. Šitas Niekas yra 
absoliutus, šalia jo nėra nieko kito. Jis “betgi ima kažko alk- 
ti“; atsiranda veržimasis, taigi veržimasis savęsp, apsireiš- 
kimo ilgesys arba Žiūra į save. Bet tuo pačiu įvyksta ir 
skilimas, skilimas į savęs stebėjimą, kur stebinčiojo ir ste- 
bimojo momentai išsiskiria, įgalindami Dievybės apsireiš- 
kimą. Turime apsireiškusiojo Dievo ir neapsireiškusio pir- 
mapradžio Pagrindo priešybę; pirmasis tampa Dieviškąja 
Trejybe, pastarasis gi — prigimtim Dievuje (Dievo prigim- 
tim). Iš apsireiškusiojo Dievo išeina "sulties“, "jėgos" ir 
"tvinstančios jėgos“ trejybė arba: Esybė (substancija), Jėga 
(ypatybė) ir Veiklumas. Dievo apsireiškimas yra amžinas 
gimimas, nėra tai tik koks istorinis faktas. Pasaulio kūri- 
mą BoOhmė suveda į tamsiosios “Prigimties Dievuje“ (gei- 
dimo — matrix) ir apsireiškusiojo, trejybiško Dievo priešy- 
bę. Įvairūs apsireiškimo laipsniai duoda pasaulio įkūrimą; 
pirmučiausia randasi angelų sfera, toliau gema žemiškai 
materialusis pasaulis su savo 7-iais pavidalais arba “"koky- 

bėmis“ (jėgomis). Pirmieji trys pavidalai minimi tokie: 1) 
sutelkiantysis — "laikymas" (kontrakcija), 2) išskirianty- 
sis — "šalinimasis" (skėtrumas), 3) medžiagiškumas — "bai- 
mės kančia“ arba "karčioji" kokybė — suvokiamybės prin- 
cipas, kurio prielaidą sudaro kontrakcija ir skėtrumas. Pir- 
miesiems trims pavidalams susijungus, iššoksta 4) "ugnis", 
"išgąstis", kurs ir turi būti laikomas perėjimu į vadinamuo- 
sius tris meiliuosius pavidalus, būtent: 5) "/meilioji šviesa“ 
arba "meilės šviesugnė“, 6) garsas ir suoskambis (praneši- 
mo bei susipratimo [susižinojimo] principai) ir 7) idealusis 
kūniškumas (pavidalinimo bei formavimo principas). Trys 
pirmieji pavidalai ir rūstybės ugnis santykiuoja su trimis 
kitais kaip piktas su gėriu, tačiau visi yra neperskiriamai 
susiję; juos išskirti galima tik abstrakcijoj. Ugnis BOhmės 
gamtos filosofijoj užima centrinę vietą. Iš vienos pusės yra 
tai naikinanti galybė, "ryjanti rūstybė bei papykis“, iš ant- 
ros gi — maloni šiluma ir šviesos jėga; BOhmė šitas priešy- 
bes vadina rūstybės ir meilės ugnimi. Jos savo tarpe santy- 
kiuoja kaip tamsa ir šviesa, jos kartu suvienytai reiškiasi 
visuose procesuose, tik atvejais tai viena, tai antra pusė ima 
viršų. Net Dievuje yra būtina meilės ir palaimos priešybė, 
"atliepėjas"; tik priešybėj su neprivalančiuoju egzistuoti tu- 
rintysis egzistuoti įgauna prasmės. Papykis ir kančia Die- 
vuje yra nugalėti momentai, bet kadangi sutvėrime vyrau- 
ja papykio ir kančios persvaros galimybė, tai pikto šaltinis 
glūdi pačiame Dievuje. Žmoguje abi šalys, piktas ir geras, 
sujungta esti. Nuodėmė tik tada atsiranda, kai kuri esybė 
atsisako dalyvauti perėjime iš tamsos į šviesą, kai jinai tam 
tikra prasme prieš meilės ugnies pergalės procesą ant rūs- 
tybės ugnies sukyla ir savavališkai savo savitume pasilie- 
ka (sustoja). Bet jei žmoguje "meilės kibirkštėlė“ ima vai- 
dinti lemiamą rolę, tada jame yra užgimęs Kristus, ir jo 

“Aš" yra nuveiktas. Priešingai bažnyčios mokslui, BOhmė 
mano išganymą esant galimą savo paties, o ne kieno kito 
jėgomis. 

Pikto problemos Bohmė, kaip ir jo pranokėjai, išspręsti 
neįstengė, tačiau jo mėginimas, anot panteistiškos koncep- 
cijos pagrindo, pikto šaknį į dar nemanifestuojančią Die- 
vybę perkelti buvo dar ir XIX amžiuje viliojančiu pavyz- 
džiu Schellingui ir Baaderiui. 


XVII IR XVIII AMŽIŲ FILOSOFIJA 


Kaip jau buvo kalbėta, XVII ir XVIII amžių filosofija — su 
nedaugeliu išimčių — tarėsi ištisai "krikščioniška" esanti, 
nežiūrint savo opozicijos Aristotelio autoriteto ir silogisti- 
škojo metodo atžvilgiu. Net pati problematika ir priklau- 
somybė nuo didžiųjų Viduramžių sistemų pasirodo tebe- 
sančios kaip ir XV, ir XVI amžiuose. Tik labiau negu anks- 
čiau prasispraudžia į pirmas eiles metodo problema ir 
orientavimasis į matematiką ir gamtos mokslus. Matemati- 
ka remiasi protiniu galvojimu, gi gamtos mokslas, būtent 
fizika — pojūtiniu patyrimu. Dėl to ir nebenuostabu, jei visa 
tai privedė prie dviejų, gali sakyti, viena kitai lygiagrečių fi- 
losofijos sistemų; vienu atveju vadovaujamuoju motyvu pa- 
tampa protas, ratio, o antruoju — patyrimas, empirija. Racio- 
nalizmas ir empirizmas — vienas ir antras išreiškia tam tik- 
rą pažinimo teorijos srovę, ir per pusantro šimtmečio greta 
viens antro plėtojasi, nepadarydami vienas kitam lemiamos 
įtakos; abiejose srovėse pagrindinis principas plėtojasi iki 
pats save sunaikindamas. Dėl to ir mes abi tas sroves atskirai 
apžvelgsime, pradėdami iš eilės nuo racionalizmo, kadangi 
šis iš pat pradžių, empirizmo nė kiek nepaveiktas, išsi- 
skleidžia ir net pats anojo atstovus tam tikru būdu veikia. 

Nedaug teturėdami laiko, mes kreipsime dėmesį tik į 
reikšmingiausiųjų mąstytojų sistemas, o biografinės me- 
džiagos visai neliesime. 


RENĖ DESCARTESAS (1596-1650 m.) 


Jo veikalai. — Prie jaunystėje sukurtųjų priskiriama: 
1) apie 1628/29 m. parašytieji, bet tik 50-čiai metų nuo jo 
mirties praslinkus jie paskelbti rinkiny “Opuscula posthu- 


"". — "Regulae ad directionem ingenii“ ?. 2) Vyresniojo 


ma 
amžiaus raštai Žinomi šie: 

1. “Discours de la methode pour bien corduire sa raison 
et chercher la verite dans les science“ ? iš 1637 m. Šio rašto 
turinį sudaro metodiniai tyrinėjimai ir kai kurie bendro- 
sios metafizikos klausimai. 

2. "Meditationes de prima philosophia“ * iš 1641 m. Tu- 
riny: pažinimo teorija ir metafizika... 

3. "Principia philosophiae“ * iš 1644 m. 

4. Psichologija: “Traitė des passions de Vame“" ** iš 1650 m. 

Chronologistiškąją raštų eilę atitinka ir jo svarbiausių 
minčių raida. Pradedamuoju tašku yra metodo klausimas 
(problema). Jau Descarteso jaunystės laikų veikale, “"Regu- 
lose“, užtinkame svarbiausiuosius jo reikalavimus, stato- 
mus mokslui. Veikale “Discours" jau aiškiai išvystama pa- 
grindinis Descarteso filosofinis nusistatymas. Esą nė viena 
pasiimta disciplina jo (Descarteso) nepatenkina dėl nesiste- 
matingumo. Mat vis trūko vadovaujamo požiūrio. Mate- 
matika “dėl jos pagrindų tvirtumo ir aiškumo“ (I, 10) jį 
patraukė, ir jis stebisi, kodėl ant šito vertingo pagrindo nie- 
ko reikšmingesnio nesą sukurta. Taigi paskelbia Descar- 
tesas savo reikalavimą sistematiškai susieti ir pagrįsti visi- 
tėlį žinojimą pagal vieną aukščiausią principą. Visos atski- 

ros mokslų disciplinos “skolinasi savo principus iš filosofi- 
jos“ (I, 13), todėl pastarajai yra reikalingas absoliučios įtiki- 
mybės pagrindas, jei ji iš viso nori būti mokslu. O kaip šis 
naujasis filosofijos metodas turėtų būti sudaromas? 

Anuometinė logika Descarteso nepatenkino. Silogizmai 
tarnauja dažniausia tik tam, kad jau žinomus dalykus bū- 
tų galima kitiems išaiškinti, taigi mūsų pažinimo jie neiš- 
plečia. Didžiuma kitų logikos receptų — šalia teisinga ir 
gera — skelbia daug ko nereikalinga ir žalinga, todėl jis ryž- 
tasi tik šiuos keturis jų, Kaip neabejotinus, priimti. 

1. Nieko neprivalau priimti už tikra, ko aiškiai, kaip to- 
kio, nepažįstu, ir nieko kito į savo sprendimus nepriimi- 
nėti, kaip tik tai, kas mano dvasioj tiek aišku ir tiek dis- 
tinktiška pasidaro, kad aš jokiu būdu negaliu tuo abejoti. 

2. Kiekvieną problemą reikia į kaip galima daugiau da- 
lių suskaidyti. 

3. Pradėti nuo paprasčiausių ir lengviausiai pažįstamų 
objektų ir pamažu pereiti prie sudėtingiausiųjų pažinimo. 

4. Objektų išskaičiavimas turi būti toks pilnas ir jų ap- 
žvalga tiek bendra, kad galiu būti tikras, jog nieko neliko 
praleista. 

Pasigaudamas matematinių pavyzdžių, Descartesas savo 
“Regulose" parodo, kad šis metodas iš tikrųjų turėtų būti 
laikomas bendru visiems mokslams. Lygiai kaip matema- 
tika pradeda nuo paprasčiausių, kiekvienam suprantamų. 
elementų, taip ir mokslinis metodo tyrinėjimas turi išeiti 
iš patikimų mūsų intelekto pažinimo priemonių. Pojūtinis 
patyrimas matematikoje jokios rolės nevaidina, yra net ap- 
gaulingas. Todėl Descartesas nusikreipia į intelekto išgales 
ir randa jų dvi: intuiciją ir dedukciją (Reg. III, 4—5). 

Kas gi yra intuicija? Nėra tai nepatvari pojūčių pagava 
arba sujaukta vaizduotė, bet yra “toks grynas ir budrus 

dvasios instinktiškas supratimas“, kad pažintasis objektas 
nebeduoda progos jokiai abejonei. “Taip, intuityviškai gali 
kiekvienas žinoti, kad jis egzistuoja, kad turi sąmonę, kad 
trikampis yra tik iš trijų pusių apribotas etc.“ Intuicija yra 
betarpiškas pažinimas, ji yra tikresnė ir paprastesnė už de- 
dukciją. Pirmieji principai gali būti tik intuityviškai pažįs- 
tami, o jie juk aukščiausią akivaizdumą (evidenciją) ir įti- 
kimybę garantuoja. Tačiau intuicija reikalinga papildy- 
mo — dedukcijos, — kad iš tikrai pažintų sprendimų kitką 
kaip būtinybę būtų galima išvesti. Intuicija ir dedukcija yra 
du vieninteliai tikri keliai, vedą į mokslą. 

Iš to išplaukia filosofinio metodo uždavinys. Įsižiūrėjus 
į aukščiau surašytas taisykles (receptus), turi būti surastas 
vyriausias ir akivaizdžiausias pagrindas (formulė) ir padė- 
tas filosofijos viršūnėje. Tatai turi būti betarpiškai įtikimas 
intuityviškas pažinimas — tiek aiškus ir distinktiškas, kad 
jis jau iš anksto šalintų bet kokią abejonę. 

Tiek "Regulos“, tiek “Discours“ rodo, kaip be galo De- 
scarteso stipriai domėtasi metodologiniais klausimais ir ko- 
kią dominuojančią rolę jie ima vaidinti naujojoj filosofijoj. 


DESCARTESO PAŽINIMO TEORIJA 


Vyriausiame savo veikale “"Meditationes"“ Descartesas 
pritaiko kitame veikale — “Discours" — išdėstytus reikala- 
vimus, savo naująjį metodą. Ir kaip tik visų pirma, lygiai 
kaip ir Augustinas, abejojimą padaro pažinimo mėgina- 
muoju akmeniu. Pirmoji meditacija yra pavadinta: "Kuo 
galima abejoti“. Atsakymas skamba: De omnibus dubitandum 
est!* Kaipgi tat? 

Savo jaunystėj, sako Descartesas, mes griebiame bet ko- 
kią svetimą nuomonę, neturėdami galimybės protu jos pa- 

tikrinti, tokiu būdu atsiranda šališkumas, kurį reikia paša- 
linti. Norėdamas ką tvirta ir pastovu savo Žinojime pasiek- 
ti, turi visa, iki šiol nekritiškai priimta, perkratyti. Šiame 
tyrinėjime turi tik pats savimi pasikliauti, kadangi kiti daž- 
nai klysta. Tačiau ir su manim pačiu nedaug geriau. Iki šiol 
aš pasiklioviau savo pojūčių duomenimis, tačiau to nebo- 
ju, kad jie mane vis dar apgauna. Jei tai kartą atsitiko, tai 
aš neturiu jokio pagrindo manyti, kad jie mane ir toliau 
neprigaus. Visi mes pažįstame sapno fenomeną, 0 sapnuo- 
dami tikime matą įvairius vyksmus, kurių iš tikrųjų nėra. 
Aiškios skyrybos tarp budėjimo ir sapno žymių neturime; 
užtat niekad nesame tikri, kad nebūsime visados prigauti. 
Taigi ne tik išorinių daiktų kokybėmis, bet ir pačia jų eg- 
Zistencija tenka abejoti. Bet argi turėčiau pasikliauti tik ma- 
tematika, turinčia reikalo vien su paprasčiausiais ir ben- 
driausiais objektais ir kuriai nerūpi, ar šie iš tikrųjų egzi- 
stuoja, ar ne. Nes, ar aš miegu, ar budžiuų, 0 2 + 3 =5, 
kvadratas niekad neturės daugiau kraštinių kaip 4! Bet aš 
galbūt galingojo Dievo esu taip sutvertas, kad 2 ir 3 sudė- 
damas save prigaunu. Prie mano netobulumo yra net gali- 
ma, kad aš save visad prigaudinėju. Tokiu būdu nei kitų 
sprendimai, nei mano pojūčių pagavos, nei mano proto ope- 
racijos neturi neabejotino pagrindo. Viskuo tenka abejoti. 

Kas gi tada belieka tikra? 

Gi abejojimo faktas. Jei aš viskuo ir abejoju, tai vis dėlto, 
kaip tik dėl šito, su absoliučia įtikimybe yra duota mano, 
kaip abejojančio, egzistencija. Abejoju, taigi esu! Cogito er- 
g0 sum.?* Nieko čia nepadėtų ir nurodymas į kurią galin- 
gą, piktą, mane prigaudinėjančią dvasią, nes, kad būčiau 
prigaudinėjamas, turiu egzistuoti. 

Descarteso abejojimas turi tik metodiškos prasmės, jis ne- 
pavirsta skeptiškuoju pažinimo neigimu, bet yra tik svar- 

stis, iškeliąs mums viršiausiąją intuiciją, absoliučiai tikrą fi- 
losofijos tezę. Tačiau posakis Cogito ergo sum nėra viena- 
reikšmis. Pirmiausia ne visai tinkamas yra žodelis ergo 
(= taigi), jis galėtų sukelti abejonę, ar čia kartais nekalba- 
ma apie išvadą, o juk išvados gali būti abejotinos. Dėl to 
formulė sum cogitans arba cogito, sum “ būtų geriau, nes tai 
yra vienas ir tas pats, kurs apie mano mąstymą ir buvimą sy- 
kiu įtikina. Štai paprasta intuicija — visų aiškiausia ir aki- 
vaizdžiausia. 

Bet kas gi yra tasai aš“, kurs save kaip egzistuojantį pa- 
gauna? Pirmiausia — tai res cogitans““, — mąstantis daiktas! 
O ką tai reiškia? Tai, - sako Descartesas (Med. II, 
23) — "daiktas, kurs abejoja, įžiūri, teigia, neigia, nori, ne- 
nori ir kurs taip pat vaizduotę ir jutimą turi“. Tokiu būdu 
pasakymas cogitare šitoj vietoj turi būti suprastas ne siau- 
rąja protinio mąstymo prasme. Cogitare reiškia tą pat, ką 
sąmonę turėti. Aš taip pat galėčiau manyti: videor me ambu- 
lare, ergo sum (tačiau nieku būdu: ambulo, ergo sum!)*'. Kai 
aš sakau "einu", aš galiu dėl to klysti, tačiau, kai man atro- 
do, kad aš einu, tai jau yra nebenuginčijamas sąmonės fak- 
tas. 

Šitokiu būdu Descartesas savimonės (savivokos) įtikimy- 
bę iškelia savo filosofijoj į aukščiausiojo principo vietą. Jis 
tiki tuo tvirtą atsparos tašką suradęs; nuo čia pradėjęs, jis 
mėgina tolimesnių tezių prieiti. Ką tik laimėtoji tezė yra 
neabejotinai įtikima, kadangi jos tikrumu abejoti nebeįma- 
noma, todėl tolimesniuose savo išvedžiojimuose mes kreip- 
simės į tai, ar mums pasiseks lygiai tokių pat įtikimų, in- 
tuityviškai duotų duomenų surasti kaip cogito — sum. Co- 
zito — sum ypatingumas yra jo aiškume ir ryškume, todėl 
mes ir turime čia — tame clara et distincta perceptio “ — De- 
scarteso tiesos kriterijų įžvelgti. 

Tik cogito — sum neabejotinos įtikimybės neužtenka pa- 

sauližiūrai susidaryti: trūksta turinio. "Aš" skritulys turi bū- 
ti perplėštas, solipsizmo pozicija pergalėta“. 

Yra tai Dievo idėja, kurios kilmę ir turinį Descartesas 
metasi nuodugniai išmėginti, kad būtų galima iš solipsiz- 
mo išeiti ir savo pažinimo skritulį išplėsti. - Tarp daugy- 
bės įvairiausių savo vaidinių (idėjų) Žmogaus dvasia įžiūri 
visažinančios, visagalinčios ir tobuliausios begalinės Esybės 
vaidinį. Iš kur šitoji idėja (vaidinys) galėtų imtis? 

Vaidinių kilmei susekti Descartesas taria esant tris ke- 
lius: arba jie iš šalies į mus ateina, arba jie yra įgimti, arba 
vėl — mano paties sukurti. Begalinio Dievo idėja negali kil- 
ti iš manęs kaip iš aprėžtos esybės, kitaip esant, padarinys 
turėtų daugiau realumo arba tobulumo už savo priežastį, 
kas prieštarautų aiškiam ir distinktiškam principui a nihi- 
lo nil fit ?. 

Bet begalinės Esybės idėja negali ir iš lauko ateiti, kadan- 
gi patyrimas mums patiekia tik baigtinį, aprėžtą materia- 
lą. Užtat ir tenka prileisti, kad tasai vaidinys manin įsisun- 
kia taip pat iš kažkokios begalinės Esybės, t. y. iš Dievo. 
Taigi Dievas yra. 

Tokiu tatai būdu, pasigaudamas vadinamojo antropologi- 
nio argumento, Descartesas įrodo Dievo buvimą, bet sykiu 
įrodo ir tai, kad tą idėją Dievas pats mumyse yra įdėjęs ir 
ji, pasak jo, yra įgimta. Tačiau prieš tąjį argumentą — De- 
scartesui atrodo — yra galima toks būtent priekaištas iškel- 
ti (Med. III, 28): aš begalybę pasiekiu visai ne per atitinka- 
mą idėją, bet per baigtinumo nei gimą, lygiai kaip ir, saky- 


* Bet šitam tikslui tenka surasti vaidinį, kurs su tokiu pat aiškumu ir dis- 
tinkcija, kaip ir sum cogitans, nurodo į už manęs esančios esybės egzista- 
vimą. Ir čia Descartesui knieti labai originaliai pasielgti; tačiau ir šios rū- 
šies jo mintys, pasirodo, gana artimai besigiminiuojančios su Augustino ir 
scholastikų mintimis (plg. A. Koyre: "Descartesas ir scholastika",1923 m.). 

sim, rimtis ir tamsa yra suprantama judesį ir šviesą nei- 
giant. Bet šis priekaištas visai nepamatuotas, jame palei- 
džiama iš akių tikrasis begalybiškumo ir baigtinumo sąvo- 
kų santykis. Aprėžtumo sąvoka suponuoja begalybiškumo 
sąvoką, kuri yra logiškai pirmesnė; aprėžtumas be begaly- 
biškumo negali būti mąstomas, ne atvirkščiai. Jei nebūtų 
savarankiškos tobulos idėjos manyje, tai neturėčiau ir kri- 
terijaus savajam netobulumui pažinti. Šis žmogaus dvasios 
netobulumas ir priklausomybė eina taip toli, kad iš tikrų- 
jų yra neįmanoma Žmogaus dvasią be Dievo pažinti. Tai 
reiškia, kad viename betarpiškame akte ir tobulas Dievas, 
ir mano netobulas "aš" yra man kartu duoti. Dievo pažini- 
mas negali būti atidalytas nuo savęs pažinimo ir atvirkš- 
čiai; Dievo idėja yra man įgimta, kaip kad yra įgimta ir ma- 
nęs paties idėja (Augustino ir Bonaventūros įtaka). Be to, 
Dievo idėja yra elementari, nesudėtinga, paprasta ir aiški. 

Be ką tik minėto, Descartesas panaudoja dar ir kitus ar- 
gumentus, kaip tai: iš pasaulio kūrybos tolydumo išplau- 
kiantįjį 1r Anzelmo vartotąjį vadinamąjį ontologinį argu- 
mentą. Pastarasis 5-joj meditacijoj padėtas trečioj vietoj, 
tuo tarpu kai vėliau parašytuose '"Principuose" jis stovi 
pirmoj vietoj. Šis įrodymas — pasak Descarteso — esąs ma- 
tematiniams tolygus arba juos net pralenkiąs aiškumu ir 
įtikimumu. 

Dievo idėją, kaip idėją visų tobuliausios Esybės, aš ran- 
du manyje; be to, aš visiškai aiškiai ir ryškiai regiu, kad ji 
(tobuliausioji Esybė), susidedanti iš vienų tobulumų, kaip tik 
pagal savo prigimtį turi egzistuoti (Med. V, 7). Jeigu jai eg- 
zistencijos trūktų, tai ji nebūtų ens perfedissimum, t. y. to- 
buliausia Esybė. Lygiai kaip kad, sakysim, iš trikampio idė- 
jos dvasia būtinai išveda, jog kiekvienu atveju vidaus kam- 
pų suma yra = 2d, taip ji privalo jau vien iš to, kad 

tobuliausios Esybės idėjoj glūdi būtina ir amžina egzisten- 
cija, daryti išvadą, jog toji tobuliausioji Esybė egzistuoja 
(Princip. I, 14). 

Ontologiškasis argumentas dar Viduramžiais yra aštrios 
kritikos susilaukęs, užtat Descartesas 5-joj meditacijoj mė- 
gina pavojingiausiuosius priekaištus atremti. Sutvertuose 
ir baigtiniuose daiktuose mes esame įpratę jų esmę (essen- 
tia) nuo egzistencijos skirti. Dievo gi sąvokoj tatai reikštų 
prieštaravimą, lygiai kaip kad mėginant mąstyti apie kal- 
ną, neprisistatydinant pakalnės. Toliau, teesie, kad aš kal- 
no be pakalnės mąstyti negaliu, tada iš to seka, kad juodu 
abu kartu turi būti mąstomi, bet jokiu būdu tat neturi 
reikšti, kad kalno kur nors tikrai esama. Mano mąstymas 
daiktams būtinybės pridėti negali. Tokiu būdu iš Dievo idė- 
jos negali būti išvesta Dievo egzistencija. Tačiau čia glūdi 
klaidinga išvada: jei kalnas be pakalnės negali būti mąsto- 
mas, tai juodu tuo pačiu yra neperskiriamai susiję; atseit ly- 
giai taip pat Dievas ir egzistencija atskirai būti negali, o yra 
objektyviai surišti. — Bet šis įrodinėjimas tinka tik Dievo 
atveju, nes nėra jokio kito daikto, kuriame egzistencija bū- 
tų jo esmė (Med. V, 12). Kaip tik Dievo esybė ir yra tokia, 
kuri vienintelė turi būti mąstoma kaip causa sui “, kaip bū- 
tinai egzistuojanti. Egzistencijos Žymė nėra čia — kaip vė- 
liau Kantas prileido (suprato) — lyg kažkas svetima; Dievas 
ir egzistencija yra sintetiškai, neperskiriamai sujungti. 

Šitokiu būdu Descartesas tikisi įrodęs Dievo buvimą ir 
suparaližavęs solipsizmą. Norėdamas savo pasauližiūrai su- 
teikti turinį, jis tiria Dievo sąvoką ir iškelia joje du predi- 
katus. Jei Dievas yra be galo tobula Esybė, tai Jis turi būti 


ir aukščiausiame laipsnyje teisingas, “veracitas Dei“ *! (Prin- 
cip. I, 29). Todėl Jis mūsų negali apgauti, net jei tikrąja ar- 


ba pozityvine prasme būtų mūsų klaidų priežastim, klai- 

dų, kurių mums netrūksta. Teisingumo stoka Dievuje tu- 
rėtų būti laikoma moraliniu minusu arba silpnybe, todėl 
tatai negali būti Dievui priskiriama. Iš to ir seka, kad mes 
Dievo mums įdiegtuoju pažinimo sugebėjimu, tuo Iumen 
naturale “, galim ramiai pasikliauti, jei tik juo tinkamai 
naudojamės, t. y. jei objektus visiškai aiškiai ir ryškiai (dis- 
tinktiškai) pažįstame. Dievas gi turėtų būti prigavikas, jei 
Jis mums tą /umen būtų tokią suteikęs, kurios dėka, nežiū- 
rint tinkamo ja naudojimosi, tai, kas klaidinga, būtų gali- 
ma palaikyti per teisinga. Išeina, kad Iumen naturale yra vi- 
siškai patikimas instrumentas, jei tik Žmogus juo su reikia- 
mu atsargumu naudojasi, t. y. per tikra ir teisinga laiko tik 
tai, kas absoliučiai aišku ir distinktiška. 

Tačiau kažin ar šitie išvedžiojimai geri. Filosofijos istori- 
kų Descartesui dažnai būna prikišama, būk jis tuo visu pa- 
tekęs į circulus in demonstrando “, būk lumen naturale pati- 
kimumą pagrindžiąs nurodydamas į Dievą, betgi iš pra- 
džių pačią Dievo egzistenciją įrodinėjąs tos pat /lumen naturale 
pasigaudamas. 

Prie šio priekaišto tenka pastebėti, kad ne vienas Descar- 
tesas, bet kiekviena pažinimo teorija į panašią situaciją pa- 
tenka, kai pažinimas pats save kritiškai ima vertinti ir pa- 
ties pažinimo priemonėmis bando pažinimo vertę apspręs- 
ti. To padėjimo neišvengia nė viena pažinimo teorija, todėl 
jisai neturi būti padaromas priekaištu. Gi Descarteso situ- 
acija šiame klausime visai aiški darosi mums tada, kai atsi- 
mename, jog gana platūs ir išsamūs įvairiausi Dievo egzis- 
tencijos įrodinėjimai (demonstravimai) tik pašalinės reikš- 
mės teturi jo teorijoj. Descartesas pabrėžia, kad intuityviu 
aktu mes pasiekiame Dievą mūsų sieloje; jo svarbiausias ar- 
gumentas yra: Deus cogitatur — ergo est “. Tuo pasiekta aukš- 
čiausia įtikimybė, tuo tarpu racionaliai įrodymai yra tik 

priedėlis, skiriamas skaitytojams, kuriems kalbamoji intui- 
cija negelbsti ir kurie duodasi įtikinami tik racionaliai mąs- 
tydami. Įrodymų padedama, ir Dievo idėja darosi pavaiz- 
desnė, tik jos įtikimybės pagrindas vis dėlto glūdi intuici- 
joj. Bet ligi tik Dievas esti intuityviam akte pagaunamas, 
tuojau tuo pačiu yra duota Jame, kaip absoliučioj tiesoj, tei- 
sinis pagrindas ir aiškioms bei ryškioms idėjoms, atskiroms 
tiesoms, ir lumen naturale. Bet šiame atsitikime klaidos cir- 
culus vitiosus ? nėra. Erdmannas yra mėginęs šį skritulį per- 
plėšti tokiu būdu, kai skiria jame pažinimo pagrindą ir re- 
alybės pagrindą. Tada, žinoma, aiškiosios idėjos eina Dievo 
egzistencijos pažinimo pagrindu, tuo tarpu Dievas turi bū- 
ti šių idėjų realybės pagrindas. O toks santykis būtų visiš- 
kai teisėtas. 

Tačiau iš lumen naturale mokslo seka dar ir tolimesnės 
svarbios išvados. Jei lumen naturale yra patikima, jei tai yra 
paties Dievo įdiegtas pažinimo būdas, tai tada ir čia tinka- 
mai suformuoti vaidiniai turi būti teisingi. Aukščiau pažy- 
mėtoji galimybė, būk natūralinė šviesa arba galingas demo- 
nas mus prigaudinėjąs, čionai atkrinta. Atvirkščiai, visi 
įgimtieji vaidiniai ir visi Dievo nustatyto prigimties vyks- 
mo iššaukiamieji vaidiniai, išorinio pasaulio vaidiniai pa- 
sirodo besą tikri, neabejotini. Kai iš pradžių Descartesui at- 
rodė visa abejotina, tai dabar jis patenka į kitą kraštutinu- 
mą, būtent — klaida esanti problematiškas dalykas. Jei 
Dievas betarpiškai ir tarpiškai yra visų idėjų šaltinis, kaip- 
gi tada apskritai bebūtų galimas monas ir klaida! 

Klaidos klausimas kaip tik būtent Descarteso filosofijoj 
yra vienas iš sunkiausiųjų /veracitas Dei“ mokslo akivaizdoj. 

Besistengdamas sunkenybes įveikti, Descartesas imasi 
klaidos fenomeną ištirti. Klaida esanti kažkas bloga, esanti 
netobulybė kaip, sakysime, nuodėmė, todėl ji negalinti būti 

iš Dievo kildinama. Dėl to jos priežasties tenka ieškoti 
žmoguje, bet ne pojūtinėse išgalėse ir ne intelekte — abejos 
tos funkcijos yra pasyvios — bet laisvoje Žmogaus valioje. 

Savo veikale "Principia" (I, 32) Descartesas konstatuoja, 
esą visas sąmonės rūšis yra galima suvesti į dvi grupes: įsi- 
vaizdavimą (perceptio) ir norėjimą (volitio). Įsivaizdavimo 
sąvokai priklauso taip pat suvokimas, vaizduotė ir gryna- 
sis mąstymas, tuo tarpu geidavimas, atstūmimas, tvirtinimas, 
neigimas ir abejojimas yra įvairios norėjimo porūšės. Iki mes 
savo sąmonėj turime vieną tik vaidinį, t. y. apie kurį nors 
dalyką nieko nei tvirtiname, nei neigiame, tol nėra ir pri- 
gavystės. Ir tik šį bei tą apie duotąjį dalyką teigiant bei nei- 
giant, t. y. sprendimą išreiškiant, klaida tegali atsirasti. Vai- 
dinius esą produkuoja intelektas, ir tiek tik jis tedalyvauja 
sprendime, bet ne daugiau. Esmingoji sprendimo dalis yra 
pritarimo arba jo sulaikymo aktas, ir tai yra valios, ne inte- 
lekto funkcijos. 

Sprendimui, beje, protas yra reikalingas, bet nieku bū- 
du ne pilnas ir išsamus dalyko pažinimas. Galima gi daug 
kam pritarti, net tam, ką tik gana sujauktai ir neaiškiai te- 
pažįsti. Protas yra suvaržytas ir labai apribotas, tuo tarpu 
valia gali būti tam tikra prasme begaline pavadinta, kadan- 
gi ji įstengia apimti visa, kas tik jos objektu gali būti laiko- 
ma. Tokiu būdu valia lengvai išeina už galimo aiškiai pa- 
Žinti ribų ir gali klaidos priežastim patapti. 

Šis Descarteso samprotavimas yra gana originalus. Kiek- 
viena klaida yra jam savęs prigaudinėjimas, tačiau spren- 
dimo ribose; patsai sprendimas yra nuo intelekto skiriamas 
ir perdėm valios aktu palaikomas. Intelektas yra suvaržytas, 
tuo tarpu valia /aisva. Visai kaip krikščioniškojoj filosofijoj, 
kur Žmogaus valios laisvė galioja kaip moralinio pikto pra- 
das, taip ir pas Descartesą toji pati laisva valia iškyla kaip 

mūsų klaidų ir prigaudinėjimų kaltininkė. 

Iš šių išvedžiojimų seka, kad Descartesas absoliučiai ga- 
liojančiais laiko intuityvinius sprendimus. Jie esą pasižymi 
didžiausiu aiškumu ir ryškumu (distinkcija); šioji ypatybė 
ir padaroma tiesos kriteri jum. (Korektiškoms mąstymo ope- 
racijoms padedant, yra galima iš įgimtųjų idėjų kombina- 
cijų išvesti visą aiškų ir ryškų Žinojimą.) Visa, kas lygiai 
tiek pat neabejotina, lygiai aišku ir ryšku atrodo, kaip, sa- 
kysim, tvirtinimas cogito ergo sum turi būti laikomas teisin- 
gu. Natūralusis įžvalgumas, lumen naturale, kurs yra dievi- 
škosios šviesos atspindys, garantuoja mums teisingumą tų 
tvirtinimų, kuriems buvo pritaikytos reikiamos atsargumo 
priemonės. Kurie gi turiniai gali būti visiškai aiškiai ir ryš- 
kiai pagaunami? Pirmoj eilėj tai mūsų proto įgi/mtosios idė- 
jos, ideae innatae, kurias reikia skirti nuo kitų dviejų gru- 
pių, nuo mano pagamintųjų (a me ipso factae) ir nuo "at- 
einančiųjų“ (adventitiae). Kaip jau pats terminas "įgimtas" 
rodo, idėjos ateina ne iš lauko, jos yra paprastos ir sudaro 
mūsų dvasios nekintamą dalį. Jos apima reliacijas lygiai 
kaip ir substancijas (lygybę, tapatybę ir kt.): Aukštesniosios 
iš šių idėjų sudaro matematikos ir gamtos mokslų, dargi 
kiekvieno tikro mokslo pagrindus“. Įgimtam būti betgi ne- 
reiškia nuolat prisistatydinamam ir įsisąmoninamam būti; 
visa tai nereikia suprasti kaip kažką gatava dvasioje esan; 
tį, bet kaip gemališka, kaip dispozicijas, — ne aktuališka, o 
potenciališka. 

O kaipgi turi būti vertinamos dvi likusiosios idėjų gru- 
pės ('a me ipso factae“ ir 'adventitia“)? Pirmosios yra vaiz- 


*“Principuose" (I, 45) Descartesas duoda tų sąvokų definiciją. Jis sako: “Pa- 
žinimui (perceptio), kuriuo gali būti paremtas neabejotinas sprendimas, 
priklauso ne tik aiškumas, bet ir ryškumas. Aiškiu (clara) vadinu tokį pa- 
žinimą, kurs akylai dvasiai yra betarpiškai artimas ir žinomas, kaip kad 

duotės padarai, atitinkamai tokia pat ir jų pažįstamoji ver- 
tė. Ideae adventitiae, kurias Descartesas kildina iš pojūtinių 
pagavų, atsiranda žmogaus amžiaus bėgy. Kolei tos idėjos 
liečia tik mūsų sielą, t. y. kol jos esti laikomos subjekto są- 
monės būsenomis, tol jos yra neabejotinos. Bet kai tik mes 
jas imame kaip pasaulio ženklus, daiktų arba vyksmų sim- 
bolius, tai jos taip ir netenka vertės pažinimui. Tuo atveju 
jos pažįstančiame subjekte atlieka atvaizdų funkcijas, repre- 
zentuoja daiktus, esančius už subjekto. Kadangi atvaizdo 
sulyginimas su originalu adekvatiškumui išmėginti nėra 
įmanomas, tai šios idėjos kaip tokios negali turėti jokių įti- 
kimybės pretenzijų. 

Įgimtosios idėjos bazuojasi prote, jos yra visiškai aiškios 
ir ryškios, o 'ateinančiosios“ yra pojūtiniai vaidiniai ir duo- 
da tik drumstą ir sujauktą pažinimą. Atitinkamai santy- 
kiuoja pas Descartesą ir du pažinimo šaltiniai: 1) ratio ir 2) 
patyrimas. Ratio, arba protas, išlukštena iš savęs visiškai tik- 
rus pažinimo davinius — ištisai aiškius ir ryškius. Ratio veik- 
la kaip tokia yra patikima, taip bent mano Descartesas; Ži- 
noma, turi būti išpildomos reikiamos atsargumo sąlygos. 
Mąstymas kaip toks produkuoja teisingą pažinimą. Todėl ir 
racionalūs mokslai, kurie, kaip, pav., matematika, rymo 
tik ant mąstymo operacijų, pasiekia pavyzdingos įtikimy- 
bės. Tuo tarpu patyrimu Descartesas supranta pojūtinį pa- 
tyrimą ir aukštesnės pažinimo vertės jam nepripažįsta, ka- 
dangi jis esą įstengia patiekti tik sujauktą žinojimą. 

Šito priešpastatymo dėka Descarteso pažinimo teorija 


aiškiai matomu vadinama tat, kas žiūrinčiai akiai stovi priešais ją, pasie- 
kia ir stipriai bei nenuginčijamai paerzina. Ryškiu (distincta) gi vadinu 
pažinimą, kuris, suponuodamas aiškumo laipsnį, nuo visų kitų yra taip 
atskirtas ir skirtingas (seiuncta et praecisa), kad jis, be aiškiųjų, jokių ki- 
tų požymių savyje neturi". 

įgauna ištisai racionalistinį pobūdį. Tas įspūdis dar labiau su- 
stiprėja nuo to, kad Descartesas faktų ir mąstymo reliaci- 
jas identifikuoja ir net sumaišo. Priežasties ir padarinio 
santykį Descartesas — kaip jau aukščiau sakyta — supranta 
tokiu būdu, kad esą padarinys negali turėti realumo dau- 
giau už priežastį. Atrodo, prie tokios išvados prieina jis dėl 
to, kad priežastingumo santykį supranta kaip pamato ir 
sėkmens, t. y. logišką, santykį. Toks realių ir logiškų santy- 
kių identifikavimas dar bus charakteringas ir tolimesnėms 
racionalistinėms sistemoms. 


METAFIZIKA 


Ontologiniai išvedžiojimai. — Descarteso ontologiją mes 
randame jo “Meditacijose" ir, dar ryškiau atžymėtą — "Prin- 
cipuose“. Centrinę poziciją užima substancijos sąvoka. 'Vi- 
sa, ką mes pristatydiname, — sako Descartesas (Princ. I, 
48), - laikome arba daiktu, arba daikto ypatybe.“ “Substan- 
cija mes galime laikyti tik daiktą, kurs taip egzistuoja, kad 
savo egzistavimui neprivalo jokio kito daikto.“ Šitaip sava- 
rankiškumo momentas substancijos sąvokoj padaromas es- 
mingiausiuoju požymiu. Kokybės, ypatybės ir vyksmai eg- 
zistuoja ne savaime ir ne savyje, bet tik kitame, t. y. sub- 
stancijoj. Definiciją griežčiau paėmus, esama tik vienos 
vienintelės substancijos, kuri įmanoma visiškai be jokio ki- 
to daikto; o tai yra Dievas. Visos kitos substancijos, kaip 
matyti, gali tik Dievo dėka egzistuoti. Bet yra du daiktai, 
kurie berods Dievo paramos yra reikalingi, nes prie sutver- 
tųjų daiktų priklauso, o kurie betgi savo egzistavimui vie- 
nas kito neprivalo; yra tai dvasia ir materija. Jas abi 
Descartesas vadina — su ką tik minėta sąlyga — mąstančia ir 
kūniška substanci jomis. Faktiškai, atrodo, dvasinis ir kūni- 

nis pasaulis neturi jokių bendrų žymių, jie yra visiškai vie- 
nas nuo antro nepareinami, tarp psichiška ir fiziška nesi- 
mato nė mažiausio logiško ryšio, todėl rodosi, kad jie savo 
egzistencijos atžvilgiu — tik Dievo paramos teprivalyda- 
mi — vienas be antro gali išsiversti. Kaipgi išsižiūri tųjų 
substancijų prigimtis? 

Substanciją — samprotauja Descartesas (Princ. I, 53) — ga- 
lima pažinti iš jos ypatybių ir būtent iš kiekvienos ypaty- 
bės galima ją pažinti; tačiau kiekviena substancija turi sa- 
vo ypatingą ypatybę, sudarančią jos esmę arba prigimtį, ku- 
ri sąlygoja visas kitas ypatybes. Tokios pagrindinės ypatybės 
vadinasi atributais, gi lydimosios ypatybės, kurios iš tikrų- 
jų yra tik atributo modifikacijos, Descarteso vadinamos 
modais. Taigi atributas turi būti tokia ypatybė, kurią visa- 
da substancijoj galima rasti ir kurios iš mąstymo prašalinti 
nėra galima. Taip tąsumas (į ilgį, gylį ir plotį) yra toks kū- 
ninės substancijos atributas, nes visa, kas apskritai kūnui 
galima priskirti, suponuoja tąsumą ir yra tik tąsaus daikto 
būsena. Pavidalas, dalomumas ir judesys, sakysim, tik tąsu- 
me yra galimi įsivaizduoti, kai tuo tarpu patį tąsumą gali- 
ma vaizduotis be pavidalo ir be judesio. Tokiu pat būdu 
mąstymas yra esminis arba konstitutyvinis dvasios atributas, 
nes juk kaip tik mąstymas ir sudaro mąstančios substanci- 
jos prigimtį; be mąstymo dvasia neįmanoma: niens semper 
cogitat *, daro išvadą Descartesas. Visa, kas randama dva- 
sioj: suvokimas,-vaizdavimasis, norėjimas ir t. t., yra tik in 
re cogitante * randama; užtat visa tai turi būti laikoma mąs- 
tymo (cogitatio) modifikacijomis. 

Bet žmoguje esama ir kai ko kita, ko nėra galima priskir- 
ti nei vienai tik dvasiai, nei vienam kūnui, kas kaip tik ky- 
la iš vidujinio dvasios ir kūno ryšio (Princ. I, 48); o tai al- 
kis, troškulys, sielos aistros, kurios neišsitenka viename tik 

mąstyme, — pyktis, linksmumas, liūdnumas, taip pat juti- 
mo kokybės. 

Visa tai patiriama kaip daiktas arba būsena. Pagal aki- 
vaizdžią formulę "iš nieko nėra nieko“, iš ypatybių, būse- 
nų, vyksmų ir t. t. buvimo mes samprotaujame apie sub- 
stancijas kaip apie šių ypatybių, būsenų ir t. t. nešiotojas. 
Substancijas mes pažįstame iš jų esminių atributų, tačiau jei 
pasirodo, kad dviejų substancijų atributai yra galima aiš- 
kiai ir ryškiai pažinti kaip visiškai nuo viens kito neparei- 
nami, tai tokiu atveju ir atitinkamos substancijos turės fak- 
tiškai būti skirtingos ir viena nuo antros nepriklausomos. 
Dvasia, kaip Žinome, neturi tąsumo, kūninė substancija ne- 
turi mąstymo, taigi tat yra dvi atskiros substancijos, netu- 
rinčios savo tarpe nieko bendra. 

Descarteso yra nuopelnas, kad jis, griežtai pabrėždamas 
psichiškumo ir fiziškumo priešybę, palengvino psichologi- 
jai psichinius faktus aiškinti ir definuoti. Tačiau toksai ašt- 
rus dvasios ir materijos dualizmas parodo jį priklausomą 
esant nuo senesniųjų Viduramžių mokslų, pav., nuo vikto- 
riečių, ir tat ypač aiškiai matyti. Priešingai italų gamtos fi- 
losofams ir vokiečių mistikams, čionai dualizmas ypatingai 
iškeliamas; pirmučiausia jis pasirodo besąs kaip Dievo ir 
pasaulio dualizmas, o paskui, pačiame pasaulyje, tarp dva- ' 
sios ir Kūno. Ar tasai dvigubas dualizmas yra suderinamas 
su Descarteso pažinimo teorijos principais, apie tai pakal- 
bėsime vėliau. 

Kosmologiniai išvedžiojimai. — Descarteso kosmologija 
apima jo gamtos mokslą (jos supratimą). Gamtos reiškiniai 
yra kitos rūšies negu dvasios reiškiniai, jie ir kitai substan- 
cijai priklauso. Norėdamas šitos substancijos esmę, t. y. at- 
ributą, apspręsti, Descartesas (Med. II, 16) kaip pavyzdį ima 
vaško gabaliuką ir parodo, kaip, šildant jį, pakinta jo spal- 

va, pavidalas, dydis, iš jo išgaunamas garsas, skonis, kvapas 
ir t. t., tik pats vaškas vašku pasilieka. Esmės žymė, kurios 
negalima nei prašalinti, nei nemąstyti, yra tąsumas. Iš čia 
aiškėja, kad tikrasis vaško pažinimas (Med. II, 18) nėra re- 
alizuojamas regėjimo, prisilietimo ir t. t., bet yra vien tik 
protinė funkcija (solius mentis inspectio *), kuri pradžioje 
reiškiasi sujauktai ir tik vėliau jos darbas darosi aiškus ir 
ryškus. Vaško esmė pagaunama tik mąstyme. Taigi tąsumas 
į ilgį, plotį ir gylį yra materijos arba kūniškumo esmės at- 
ributas. Iš to seka eilė svarbių išvadų. 

Kadangi substanciją visados lydi atributai, tai visur, kur 
tik yra tąsumo, yra ir materija; tąsumas ir medžiagiškumas 
yra neišskiriami dalykai, todėl Descartesas ir sako: corpus 
= (lygu) extensio sive spatium *. Šį samprotavimą Descartesas 
pirmučiausia mėgina, atremdamas galimus priekaištus, su- 
stiprinti (Princ. II, 5-6). Dviejų esama aplinkybių, kurios 
leidžia abejoti, ar tikroji kūno prigimtis tąsume glūdi. Vie- 
na yra ta, kad, daugelio žmonių nuomone, didžiuma kū- 
nų duodasi taip suskystinami arba sutirštinami, jog, jie tuo- 
met tai daugiau, tai mažiau erdvės užima. Tačiau suskysti- 
nimas ir sutirštinimas yra tik tariamas duotojo kūno 
tąsumo padidinimas arba sumažinimas. Iš tikrųjų tarp kū- 
no dalelių atsiradę tarpai yra kitų kūnų užpildomi. 

Suskystinimas, taigi ir sutirštinimas, reiškia tik pavida- 
lo pakeitimą, kurį iššaukia įsiskverbę bei prasišalinę iš da- 
lelių tarpų kūnai. Pav., Descartesas paima iš pradžių sausą, 
o paskui vandens primirkusią Kempinę (pintį). Šituo atve- 
ju kempinės akutės, kaip ir įsiskverbęs josna vanduo, yra 
pojūtiškai patiriami dalykai, tačiau nėra nė mažiausio pa- 
grindo manyti, kad tokie faktai visados būtinai turi ir gali 
būti pojūčiais patiriami. 

Antras argumentas prieš materijos ir tąsumo identifika- 
vimą yra tas, kad visur, kur tik esama tąsumo į ilgį, plotį 

ir gylį, mes esame pripratę sakyti, kad tai esanti tik erdvė 
ir būtent tuščia erdvė, bet ne kūnas. Šitą priekaištą 
Descartesas likviduoja sakydamas, kad skirtumas tarp kū- 
no ir erdvės egzistuoja tik abstrakcijoj; erdvės žodį mes var- 
tojame, kai norime tąsumą išreikšti kaip kažką bendra, gi 
kūno žodį — kai kalbame apie atskirą daiktą. Bet abejur yra 
tas pats tąsumas, sudarąs erdvės ir kūno esmę. Visur, kur 
tik esama tąsumo, esama ir kūnų; tuščios erdvės kaip to- 
kios negali būti, erdvė visada pripildyta. Žodžiai "tuščias", 
"tuščia erdvė" turi tik reliatyvią reikšmę. Pav., stiklinę mes 
vadiname tuščia, kai ji tik oro tėra pripildyta, arba žuvi- 
dę — kai, nesant joje žuvies, yra tik vanduo, ir t. t. Jei in- 
das būtų iš tikrųjų tuščias, tai jo sienos susiliestų. Iš to se- 
ka, kad absoliuti tuštuma neturi tąsumo, kad ji net yra tą- 
sumo negacija (neigimas). 

Iš ką tik minėto erdvės ir materijos sutapatybinimo se- 
ka tolimesnės svarbios išvados. 

Pirmučiausia, materija turi būti be galo daloma, kadan- 
gi tąsumas gali būti be galo dalomas; atomų, kaip nedalomų 
elementų, būti negali. 

Antra, materija, kaip ir erdvė, yra nesibaigianti. Tokiu 
būdu pasaulis yra begalybiškas. — Trečia, visamė pasaulyje, 
kaip danguje, taip ir Žemėje, yra tik viena ir vieneriopa 
materija, kitais žodžiais, materija yra lygiarūšė, homogeni- 
ška visose visatos dalyse. 
nurodo į tai, kad ji yra daloma, kad ji judri savo dalyse ir 
yra pajėgi visoms toms būsenoms, kurios seka iš jos dalelių 
judesio (Princ. II, 23). 

Taip tatai judesys padaromas fundamentalių procesu, iš 
kurio visi likusieji kitimai išplaukia. Bet kas gi yra judesys. 
Jei kūnai yra tik besikeičiančios begalinės erdvės dalys, tai 

judesys (Princ. II, 25) yra “vienos materijos dalies arba kū- 
no pervedimas iš ją betarpiškai paliečiančios ir galimos 
rimstančia pavadinti kūnų kaimynystės į kitų kūnų kai- 
mynystę“. Šitąja definicija Descartesas parodo, kad judesio 
esmingoji dalis yra nuotolio, distancijos susidarymas, todėl 
ir rimstančio bei judančio kūnų sąvokos yra reliatyvios, 
pareina nuo stebėtojo pozicijos judančiojo kūno atžvilgiu. 
Descartesas sąmoningai judesį vadina pervedimu, bet ne jė- 
ga arba veiklumu, norėdamas parodyti, jog judesys visados 
glūdi judinamajame, o ne judinančiajame daikte ir kad ju- 
desys yra tik daikto būsena, kaip kad yra pavidalas arba 
rimtis. Rimties sąvoka reikalauja ne mažiau veiklumo kaip 
ir judesio sąvoka, kadangi judantį kūną priversti sustoti 
yra tiek pat sunku, kaip ir rimstantį priversti judėti. 

Kiekvienas kūnas turi tik vieną jam specifišką judesį, nes 
jis tik nuo tam tikrų atskirų, su juo susiduriančių kūnų, ar- 
ba greta su juo rimstančių, nutolsta; vis dėlto jisai gali be- 
galiniame kitų judesių skaičiuje dalyvauti (Princ. II, 31). Kai 
kas nors, laivu plaukdamas, turi kišenėj laikrodėlį, tai to 
laikrodėlio rateliai atlieka tik jiems specifišką judesį; tačiau 
jie dalyvauja tiek Žmogaus, tiek laivo, tiek jūros, tiek ir Že- 
mės judesiuose. 

Kadangi nesama tuščios erdvės ir visos vietelės yra kū- 
nų pripildytos, tai kiekvienas kūnas turi savotiškai, tary- 
tum ratu judėti, ir tai tokiu būdu, kad jis iš vietos, kurią 
ką tik užima, išstumia kitą kūną, tasai kitas vėl trečią ir 
t. t. iki paskutinio, kurs tame pat akimirksny, kai pirmasis 
spėjo pasistūmėti, užima jo vietą. 

Pažinus judesio prigimtį, tenka susekti jo priežastį, ku- 
rios esama dvejopos. Bendroji arba paskučiausioji priežas- 
tis, suprantama, tegali būti Dievas, kurs materiją sykiu su 
judesiu ir rimtimi yra sukūręs ir tą patį vienodą rimties ir 

judesio kiekį visame išlaiko. Nors tasai kiekis atskirose da- 
lyse ir kinta, tai tačiau bendroje visybėje jis lieka pastovus, 
kas seka iš dieviškosios prigimties nekintamumo ir tobu- 
lumo. Bet Dievo nekintamumas yra ir tam tikrų taisyklių 
arba gamtos dėsnių priežastis, dėsnių, kurie sudaro antrą- 
ją, atskiruose kūnuose pastebimų judesių ypatingąją prie- 
žastį (Princ. II, 37). Pirmasis tų dėsnių yra tas, kad kiekvie- 
nas daiktas, kiek tai nuo jo pareina, visada stengiasi išlai- 
kyti savo turimą būseną ir ją keičia tik išorinių priežasčių 
verčiamas. Šis, vadinamasis "tingumo", dėsnis galutinai pa- 
šalina Aristotelio pažiūrą, pagal kurią judesys savaime, be 
jokios išorinės priežasties pasiliaująs. — Antrasis dėsnis yra 
betarpiška pirmojo pasėka. Kiekviena medžiagos dalelė, 
skyrium paimta, siekia judėti tik tiesia, t. y. ką tik pasiim- 
ta, kryptimi ir jokiu būdu ne kreiva kryptimi. Tasai dėsnis 
remiasi tuo pat veikimo nekintamumu ir paprastumu, ku- 
riuo Dievas judesį materijoj palaiko. 

Trečiajame dėsny (Princ. II, 40) glūdi visos ypatingosios 
kūnuose užtinkamosios kitimų priežastys. Jis skelbia: “Jei 
kuris kūnas sutinka kitą ir jo jėga tiesiąja Kryptimi judėti 
yra mažesnė už pasipriešinamąją jėgą antrojo kūno, tai pir- 
masis pasuka kita kryptimi, nenustodamas judėjęs, o tik 
pirmesniąją kryptį teprarasdamas. Gi jei jo jėga yra dides- 
nė, tai jis priverčia antrąjį kūną su savim kartu judėti ir nu- 
stoja savo judesio tik tiek, kiek jo jam perduoda“. 

Šito dėsnio suformulavimas ne visai teisingas, tačiau 
reikšmingas yra pats Descarteso mėginimas kaip toks ap- 
rioriniu keliu judesio ir susidūrimo dėsnius susekti. Taip 
pat ir tolimesnės “Principuose“ (II, 46—52) išdėstytos smū- 
gio taisyklės neišlaiko kritikos, o vis dėlto tatai liudija apie 
norą su didžiausiu nuoseklumu visitelį gamtos vyksmą iš- 
aiškinti judesiu, kurs turi būti suvestas tik į spaudimą ir 

smūgį, taigi yra aiškinamas grynai mechanistiškoj dvasioj. 
Jėgų ir veikimo į tolį Descartesas nepažįsta. 

Toliau Descartesas savo “Principuose“ (III daly) mėgina 
įrodyti, būk visi Žvaigždžių judesiai yra galima pagrindi- 
nių mechaniškųjų dėsnių pagalba išaiškinti. Pasaulio erd- 
vės vyksmai, mūsų pasaulio kilmė suvedama į verpetingą 
judesį. Jei faktiškai visa erdvė yra pilna materijos ir jei tuš- 
čios erdvės visai nėra, tai — kaip aukščiau pasakyta — kiek- 
vienas judesys turi sudaryti lyg ir skritulį, kad medžiagos 
dalelytės galėtų viena kitos vietą užimti. Visas Žvaigždes, 
saulę ir planetas yra apsupę Verpetai, apsprendžią jų jude- 
sius. Labai vykusiai Descartesas aiškina svorio fenomeną: 
verpetas esą apsupa planetarinį kūną, pav., Žemę, ir slegia 
visa, kas tik nuo jos paviršiaus pasikelia, atgal. Originali ta- 
po Descarteso gamtos filosofija dėl materijos sąvokos suve- 
dimo į erdvės sąvoką. Mažiau reikšmingas yra atomo vir- 
timo kūneliu (korpuskulu) supratimas. Kūneliais arba kor- 
puskulais Descartesas vadina realiai daugiau nebedalomus 
kūnų pasaulio elementus; tai yra erdvės dalelytės, kurios 
betgi, kaip matematinės substancijos, gali būti mąstomos 
kaip be galo dalomos. Iš čia matyti, kad tarp Descarteso ir 
atomistų skirtumo ne tokio jau didelio esama, nes abi ša- 
lys sutaria tame, būk materiją reikia suprasti iš fizinių pa- 
prasčiausių dalelyčių sudarytą esant, norint jos vidujinį 
funkcionavimą matematiškai apskaičiuoti. — Aiškus perė- 
jimas prie mechanistiškos kosmologijos Koncepcijos, paša- 
linimas iš gamtos mokslų visų teleologinių elementų bei 
tikslų turėjo lemtingiausios įtakos XVII ir XVIII amžiams. 
(Nuo verpetų teorijos nebuvo laisvi nė Kantas su Lapla- 
ce'u.) 

Psichologija. — Mechanistiškuosius savo samprotavimus 
Descartesas griežtai pritaiko ir organizmams. Gyvuliai esą 

automatai, arba galinčios judėti mašinos (Discours V, 16), 
nes visus jų vidaus procesus galima suvesti į mechaniškus 
vyksmus. Jei visus gyvulio kūno pakitimus galima išaiškin- 
ti vien judesiu ir šiluma, tai apie gyvulio sielą negali būti 
nė kalbos. Kūnas yra gyva mašina, be galo preciziškai sų- 
taisyta. Žmoguje toji mašina yra su siela sujungta, tuo tar- 
pu kai gyvulyje pastarosios nėra nė žymės. Jei gyvulyje ta- 
riamės matą džiaugsmo ar baimės, tai čia mes esą klystame, 
nes iš tikrųjų gyvulys tų pajautimų neturi. 

Pagrindinis skirtumas tarp Žmogaus ir gyvulio aiškėja iš 
to, kad gyvuliai stokoja kalbos — to mąstymo instrumento. 
O be mąstymo nėra sielos. — Harvey (1628 m.) kraujo cirku- 
liacijos atradimas Descartesui labai patarnavo. Turėdamas 
akivaizdoj Harvey veikalą “De motu cordis“ **, Descartesas 
moko, kad organizmo gyvavimui išaiškinti pakanka tik ši- 
lumos ir judesio principų (De passionibus animae ?! I, 4-8). 
Klaidinga esanti prielaida, būk kūnui judesį ir šilumą su- 
teikianti siela. Žmogaus mirties kalta esanti ne siela, bet 
koks nors susidėvėjęs svarbus kūno organas. Mūsų amžiaus 
bėgyje toks centrinis organas, būtent širdis, yra nuolatinės 
šilumos, gyvybinės šilumos (gyvybinės ugnies) buveinė, ku- 
ri inspiruoja kraujo cirkuliaciją ir Visus mūsų sąnarių jude- 
sius. Širdies šilumos veikiamos, greitutėlės ir smulkutėlės 
kraujo dalelytės pasiekia smegenis ir gamina čia vadinamą- 
sias gyvybės dvasias (spiritus animales) — Descartesui tai 
yra grynai materialūs elementai. Šitos gyvybės dvasios yra 
be galo judrios, jos niekur nenurimsta: vienos iš jų skver- 
biasi į smegenų landas, tuo pačiu metu kitos pro smegenų 
substancijos akutes kraustosi iš jų laukan ir keliauja iš čia į 
nervus ir raumenis, tokiu būdu išjudindamos kūną visais 
galimais būdais (De pass. an. I, 10). Smegenų vidury yra 
glandula pinealis **, tokia liauka (conarion), vienintelis ne- 

porinis smegenų organas, į kurį pakyla gyvybės dvasios, 
kad galėtų iš čia įvairiausius nervus pasiekti. Descartesas 
teisingai skiria sensorinių ir motorinių nervų darbą ir sa- 
ko, kad kūno judesius gaminą motorinių nervų pajaudini- 
mai, o jutimus sukelią tokie pat sensorinių nervų pajaudi- 
nimai. Pirmuoju atveju gyvybės dvasios judančios iš cent- 
ro periferijos linkui, antruoju — atvirkščiai. Visuose 
gyvybės dvasių judesiuose Descartesas įžiūri tik ištisai me- 
chanišką pobūdį. Visi kūno sąnariai gali judėti pojūčių ob- 
jektų veikiami; sielos įsikišimo nėra reikalingos nė gyvybės 
dvasios (De pass. an. I, 16). 

Po tokių išvedžiojimų Descartesui atrodo būsią lengva 
psichologijos uždavinius nustatyti. Vyriausias toks uždavi- 
nys esąs sielos esmės apsprendimas. Lygiai Kaip tąsumą 
Descartesas randa esant kūno atributu, tokiu pat sielos at- 
ributu jis išranda mąstymą (cogitatio); be šitos ypatybės sie- 
la negalinti būti mąstoma. Mes jau žinome, kad žodis cogi- 
tatio Descartesui turi ir platesnę, būtent sąmonės, reikšmę. 
Kai jis sielą apsprendžia kaip res cogitans, tai tat nereiškia, 
kad čia turima akivaizdoj protinis mąstymas siaurąja pras- 
me; jam svarbu tėra pabrėžti sąmoningą substanciją. Siela 
niekad nesti be “cogitatio“, nors ji atvejais reikštųsi tik mig- 
lotais pojūtiniais vaidiniais, sudarančiais dabartinio aki- 
mirksnio turinį. Jei mes, apalpimų bei panašių būsenų pa- 
mokyti, manome, būk sieloje esama nesąmoningų procesų, 
tai tat netiesa; tokio mūsų manymo kalta buvo atminties 
stoka arba jos darbo nutrūkimas; mums tik atrodė, būk sie- 
la nieko nejutusi. 

Iš to aiškiai matosi, kaip neatsargiai Descarteso elgtasi sū 
savo terminais. Ką tik jis mums tvirtino, esą 'cogitatio“ reiš- 
kia sąmonės veiklumą, o kai jis neigia gyvuliuose sielos bu- 
vimą, tai "cogitatio“, atrodo, jam įgauna protinio veiklu- 

mo, mąstymo siaurąja prasme, reikšmę. Iš mąstymo veiklos 
stokojimo gyvuliuose Descartesas išveda apskritai sielos 
stoką, kadangi be atributo negali būti ir substancijos. 
Siela nėra tąsi ("iš prigimties nedalyvauja tąsume“: De 
pass. an. I, 30). Bet kadangi kūnas yra tąsi substancija, tai 
abiejų substancijų sąveika reikalauja ypatingo paaiškinimo. 
Viena antros atžvilgiu šitos substancijos yra visiškai nepa- 
reinamos, jos abi yra kartu pareinamos — pagal savo egzi- 
stenciją — tik nuo Dievo. Tat kokiu būdu gali tarp jų dvie- 
jų egzistuoti sąveika ir kurio galo yra toji sąveika, nes kad 
siela ir kūnas yra surišti, tai mums yra duota. Jei siela pati 
nėra tąsi, tai ji gali būti surišta tik su visu kūnu, tariant, su 
visomis jo dalimis kartu paėmus. Tačiau, nors jinai surišta 
su visu kūnu, vis dėlto pastarajame esama tam tikros da- 
lies, tam tikro taško, kuriame ji daugiau negu likusiuose 
veikia: toksai taškas yra aukščiau minėtojoj Įlandula pine- 
alis liaukoj, kuri smegenų substancijoj yra taip įtaisyta, kad 
ir mažiausieji tos liaukos arba gilės judesiai gali pakeisti iš 
smegenų landų išeinančių gyvybės dvasių sravėjimą. 
Pagrindas manyti, kad siela ne kur kitur, o tik šioj gilėj 
betarpiškai reiškiasi, esąs paties šito organo neporinis pobū- 
dis. Kadangi visi pojūtiniai įspūdžiai iš porinių organų ima- 
si ir sielai esti perduodamas tik vienas, o ne du objektai, tai 
kaip tik šis neporinis smegenų organas turi būti toji vieta, 
kur dvilypiai akių, ausų ir t. t. įspūdžiai į vieną susisumuo- 
ja. Tokiu būdu siela savo buveinę turi tojoj gilėj ir iš čionai 
išspinduliuoja savo įtaką į visą kūną gyvybės dvasių dėka. 
Siela pergyvena įvairiopus įspūdžius, žiūrint, kokios gyvy- 
bės dvasios ir kokiame pavidale jos akivaizdon atplaukia. 
Nelygu, ar regėjimo, ar girdėjimo, ar kuris kitas nervas bus 
ėmęs veikti, atsiranda regėjimo, girdėjimo bei kuris kitas 
jutimas. Gilė ima pamažu judėti, ir pojūčiai bus tiek įvai- 

rūs ir skirtingi, kiek įvairūs ir skirtingi yra patys patiria- 
mieji objektai. Tačiau toji pati gilė (De pass. an. I, 34) gali 
būti įvairiopai ir pačios sielos judinama, o siela yra taip su- 
dėta, kad ji gali priimti tiek įvairių įspūdžių, t. y. ji turi tiek 
įvairių vaidinių, kiek įvairiausių judesių galima šitoje gi- 
lėje gauti. Jei siela sukelia įvairius judesius, tiksliau — įvai- 
riopos linkmės judesius (įvairiaip nukreiptus), tai atitinka- 
mu būdu ir gyvybės dvasios esti į įvairius nervų takus pa- 
siunčiamos ir jos raumenų padedamos sužadina įvairiopus 
sąnarių judesius. 

Akivaizdoj fakto, kad judesio kiekis pasauly išlieka pa- 
stovus, Descartesas sielai neleidžia jokių naujų judesių ga- 
minti, o yra priverstas apsiriboti prielaida, kad gyvybės 
dvasių judesių kryptį gali keisti gilės plazdėjimas. Šituo tat 
būdu jis tariasi sielos ir kūno sąveiką išaiškinęs. 

Siela, pabrėžia Descartesas veikale “De pass. animae“ 
(I, 47), yra vienybiška ir nepažįsta jokių atskirų dalių; o vis 
dėlto galima joje skirti tam tikras atskiras funkcijas. Atri- 
butas arba esminė funkcija yra cogitatio, kuris į dvi būsenų 
rūšis suskyla: veikliosios — valios būsenos ir veiksmą pati- 
riančios — percepcijos (jutimai ir vaidiniai). 

Norėjimas faktiškai kyla iš sielos ir nuo jos pareina. No- 
rėjimo esama dviejų rūšių; pirmoji rūšis baigiasi pačioje sie- 
loje, pav., kai mes Dievą mylime arba kai savo mintis no- 
rime kreipti į ką nors dvasiška; antrąją sudaro poelgiai, ku- 
rių rezultate gaunamas kūniškas įvykis, pav., mes norime 
eiti pasivaikščioti, tada mums tenka kojas imti judinti ir 
žengti. 

Iš Descarteso pažinimo teorijos mes jau žinome, kokią 
didelę rolę vaidina valia, beaiškinant klaidą. Valia yra lais- 
va ir, palyginus su suvaržytu pažinimu, begalinė. Valia yra 
absoliučiai nepareinama ir spontaniška, ji veikia tik savo 

pačios jėgos dėka, todėl turi pirmenybės, palyginta su pro- 
tu. Valios laisvėj glūdi jos tobulumas, tuo tarpu protas yra 
pasyvus, aprėžtas ir receptyvus. Priskyrus prioritetą valiai, 
Descarteso psichologija įgauna voliuntaristišką pobūdį. Psi- 
chologijos uždavinys yra apskritai visas sielos būsenas, ku- 
rios juk yra cogitatio atributo modifikacijos, iš substancijos 
kildinti. O toji substancija yra res cogitans, šioji gi turi būti 
laikoma valios prioriteto akivaizdoj — veikliu, kūrybišku 
principu. Bet tokiu būdu skirtumas tarp norėjimų ir vaidi- 
nių (volitiones et perceptiones) — kurie šiaip jau vieni su ant- 
rais santykiuoja kaip actio ir passio *? — vėl susilpninamas. 

Netiesioginiu būdu Descartesas pats su tuo sutinka — ta- 
da būtent, kai jis vaidinius savo ruožtu skirsto į dvi gru- 
pes. Vieni kyla iš sielos, kiti iš kūno. Pirmieji gali būti trak- 
tuojami kaip veiksmas, o pastarieji kaip kęsmas (passio). Jei 
mes, pav., savo pačių esybę padarome stebėjimo objektu, 
tai šiuo atveju kalbamojo objekto vaidinys pareina vyriau- 
siai nuo valios, aš čia jaučiuos visiškai savarankiškas. Tas 
pats atsitiks, kai aš vaizduotės pagalba sau objektu pasida- 
rysiu kurį neegzistuojantį daiktą, pav., užburtą pilį arba 
chimerą. 

Antroji vaidinių grupė — nuo kūno pareinančioji — sie- 
lai darosi prieinama nervams tarpininkaujant; čionai pri- 
skirtini visi pojūtiniai jutimai, išorinių daiktų vaidiniai ir 
tie vaidiniai, kurie iš tiesų yra smegenų buvusių įspūdžių 
povaizdžiai. Visi jie ištisai yra sielos pasyvios būsenos. 

Iš tų išvedžiojimų seka, kad aktyviosios būsenos esti per- 
gyvenamos kaip iš mūsų pačių išeinančios, tuo tarpu pasy- 
viosios iš dalies nuo kūno priklauso. 

Ypatingą grupę sudaro aistros arba emocijos, afektai, 
psichiniai susijaudinimai. Kadangi pastarieji pasižymi dve- 
jopa prigimtimi, tai iš vienos pusės jie yra sielos sąlygoja- 

mi, atseit jie nuo jos pačios pareina, iš antros gi pusės jie yra 
su kūniškais procesais neatskiriamai susiję, tariant, nuo kū- 
no pareinami (yra jo sąlygojami). Šiam ypatingam fenome- 
nui išaiškinti Descartesas paskiria didžiąją savo traktato 
“De pass. animae“ dalį. Pirmiausia jisai imasi pagrindines 
lytis, pagrindinius afektus konstatuoti. Šeši esą pirmi- 
niai afektai: nusistebėjimas, meilė, neapykanta, geismas, 
džiaugsmas, liūdesys. Likusiuosius afektus galima į tas še- 
šias pagrindines grupes suvesti, t. y. galima išaiškinti juos 
esant šiųjų modifikacijomis arba kombinacijomis. Taip, 
pav., pagarbos ir niekinimo jausmai Descar:esui atrodo besą 
tam tikri objekto didumu ar n ažumu ir pan. nusistebėji- 
mo nuotykiai. 

Patsai gi nusistebėjimas gimsta iš šmaus sujaudinimo sie- 
los, domingai stebinčios objektus, retais ir nepaprastais jai 
atrodančius. Šio afekto ypatingumas yra tas, kad jis nesiri- 
ša su jokiu širdies arba kraujo pakitimu kaip kitos aistros 
arba afektai. 

Tokiu būdu afektai gali būti iš dviejų pusių apžvelgia- 
mi. Jų, kaip kūniškų vyksmų, išaiškinimas glūdi nurody- 
me į širdį, kraują ir gyvybės dvasių judesius. Tuo tarpu kaip 
psichiniai vyksmai yra jie sielos veiksmai, valios aktai, kaip 
iš 4()-to aistrų traktato skyrelio seka: “Vyriausias visų žŽmo- 
gaus aistrų (afektų) pasireiškimas glūdi tame, kad jos sie- 
loje pabudina valią tam, kam jos (aistros) savo kūną paruo- 
šia. Taip baimės jausmas pabudina valią bėgti, gi drąsumo 
(skatina) valią kovoti ir t. t.“ 

Kūnas duoda afektui progos, pats afektas esti pergyvena- 
mas kaip sielos veiklumas, kaip valios fenomenas. Išeina, 
kad afektai yra specifiškai Žmogiški pergyvenimai, kadan- 
gi jie be kūno egzistencijos neįsivaizduojami. Afektų moks- 
le mums paaiškėja, kad Descartesas yra priverstas prileisti 

sąveiką tarp kūno ir sielos procesų, nors savo metafizikoj 
atitinkamas substancijas, Kaip nuo kitos nepareinančias, yra 
viena kitai priešpastatęs. Jo afektų teorija yra taip pat ir jo 
dorovės mokslo pagrindas. 

Etika. - Žmonių sielos savo stiprumo bei silpnumo at- 
žvilgiu yra įvairios. Stiprias sielas turi tie, kurių valia len- 
gviausiai įveikia aistras ir lydimuosius kūniškuosius jude- 
sius stengia pažaboti. Tatai įvyksta arba tvirtų ir definity- 
viškų principų (indicia) dėka, gera ir pikta pažįstant, arba 
sukeliant priešingą afektą, kurs pažaboja ir paskui pava- 
duoja nenorimąjį. Pastarasis kelias betgi neišlaisvina valios 
nuo aistros, jis tik reiškia perėjimą į kitokią vergovę. Už- 
tat privalu pirmasis kelias pasirinkti. Pagaliau gi nesama ir 
taip silpnos sielos, kuri, tinkamai tvardoma, nestengtų ant 
savo aistrų paimti neabejotiną viršų; reikia tik rūpestingo 
užsivedimo ir auklėjimosi (Art. I, 50). 

Iš to seka, kad žmogaus gyvenimo dorovinis uždavinys 
yra kovoti su aistromis ir jas įveikti aiškiems ir ryškiems 
protiniams principams padedant. Tokiu būdu paskutinis 
dorovinio poelgio reikalavimas (postulatas) būtų proto 
viešpatavimas, kurs valią aiškių idėjų dėka reguliuoja. At- 
rodo, kad Descartesas visu tuo savo sistemoj kuriamo 
prieštaravimo pats nepastebi. Po aiškiai voliuntaristiško nu- 
sistatymo klaidos moksle, taip pat Dievo koncepcijoj ir 
psichologijoj — etikoj pereina į grynai intelektualistišką nu- 
sistatymą. 

Kas liečia Dievą ir gėrį, tai čia Descartesas nesvyruoda- 
mas užima tą pačią su skotizmu ir okamizmu raidos liniją. 
Dievas yra absoliuti, neribota visagalybė, ir nėra tokių dės- 
nių arba imanentinių būtinybių, kurios Jo valią varžytų. Ši- 
taip gėris imasi vien tik iš dieviškos valios veiksmo. Gėris ne- 
turi jokių kitų akstinų be aukščiausiųjų ir nepermanomų 

Dievo valios lėmimų. “Tvarka, dėsnis ir gėrio bei teisingu- 
mo pagrindas“ nėra pirmesni už Dievo lėmimą, bet yra Jo 
pradedami. Gėris tampa gėriu dėl to, kad taip nori Dievas. 

Tačiau toks Dievo laisvės užakcentavimas sudaro sunke- 
nybių, lig tik atsimeni, kad Dievas yra aukščiausia ir pasku- 
čiausia visų daiktų priežastis, kadangi ir pačiam Descartesui 
dieviškasis priežastingumas yra paskučiausias išaiškinama- 
sis pagrindas. Iš absoliučiai neapsiskaičiuojančios dieviškos 
valios negalima nieko išvesti. Todėl dieviškąją valią prirei- 
kia papildyti tikslą nustatančiu dievišku protu. Bet tai jau 
reiškia, kad į pasaulio santvarkos aiškinimą įvedamas tele- 
ologinis faktorius. Suprantama, kad Descartesas, griežtai 
laikydamasis savo mechanistiškos gamtos koncepcijos, ši- 
tuo keliu pasukti negalėjo, tačiau tarp jo pasekėjų, įžvel- 
gusių tokių prieštaravimų išveisimo reikalą, paryškės ir toji 
tendencija. Mes ją dar pamatysime pas Malebranche'ą ir 
Leibnizą. Tuo tarpu mąstytojai, norintieji laikytis grynai 
mechanistiškojo aiškinimo, bus priversti atsisakyti nuo ab- 
soliučiai laisvos, neapsiskaičiavusios dieviškos valios kaip pa- 
skučiausiojo principo ir taip pat bus priversti pačią Dievo 
sąvoką, išskiriant iš jos valią, performuoti į aukščiausios 
substancijos, su imanentiškai apspręsta, būtina esme (essen- 
tia), sąvoką. 

Nesunku suprasti, kad toks performavimas pačiam 
Descartesui reikštų visišką išsižadėjimą jo Dievo mokslo, ir 
todėl jis jam yra nepriimtinas. Nuosekliai šitą kryptį tepra- 
veda tik Spinoza. 

Dar ir kitu atžvilgiu valios laisvės sąvoka Descarteso fi- 
losofijoj yra disharmoniškas elementas. Pagrindinė raciona- 
listinė mintis, kuri priežastingumo santykį su pamato ir 
sėkmens santykiu identifikuoja, verčia Descartesą sielos 
faktus, lygiai kaip ir gamtos reiškinius, iš priežasčių kildin- 

ti. Galų gale visus vyksmus tenka iš atitinkamų dviejų at- 
ributų išvesti. Descartesas neranda reikalo su sielos faktais 
pasielgti kitaip negu su gamtos fenomenais. Atvirkščiai: jis 
pats, kalbėdamas apie atributus, yra siekęs paralelizmo. Bet 
sielos procesų absoliutus determinavimas nebepalieka nė 
mažiausios vietelės valios laisvei, užtat ir suprantama, ko- 
dėl šioji turės dingti tokiose sistemose, kurios — kaip, pav., 
Spinozos — mato reikalingą fiziniams ir psichiniams fak- 
tams vienodą aiškinimą. 

Juk ir dvigubas dualizmas: Dievo ir pasaulio, sielos ir 
kūno, yra racionalizmo nenuoseklumas. Visas išvedimas 
prasideda gi iš vieno vienintelio principo, kurs pats yra 
aukščiausias pagrindas, paskučiausioji priežastis, causa sui. 
Dar apspręsdamas substanciją kaip tat, kas savo egzistavi- 
mui nieko daugiau neprivalo, Descartesas sutiko esant tik 
vieną substanciją — Dievą. Dievo nuo pasaulio atskyrimą 
galima paaiškinti tuo, kad Descartesas savo moksliniame 
galvojime, kaip ir religiniame pajautime, laikosi krikščio- 
niškos transcendentiško Dievo sąvokos. Bet jis supranta, kad 
pasaulio išsilaikymas privalo nuolatinio Dievo įsikišimo. Iš 
to, kad pasaulis šiuo momentu egzistuoja, dar neišeina, kad 
jis ir toliau egzistuos. Šis tipiškai racionalistiškas samprota- 
vimas Descartesą verčia manyti Dievo kūrybą privalant 
pasaulio egzistavimą nuolat remti. Pasaulio egzistavimo 
trūkį užtikrina tik tolydi Dievo kūryba. 

Taigi pasaulis yra tada nepaliaujamo Dievo kūrybišku- 
mo rezultatas, arba jis yra jo modas. Belieka tik vienas žing- 
snis iki tol, kad pasaulio gyvenimas bus traktuojamas kaip 
dieviškosios veiklos modas. Bet tuomet vietoj transcenden- 
tiško Dievo su pasauliu santykio atsistotų imanentiškas 
santykis. Pagrindinė racionalizmo tezė veda į konsekven- 
tišką panteizmą, ką mes pas Spinozą ir matome. 

Dar aiškiau negu minėtus prieštaravimus Descarteso 

amžininkai pastebėjo sielos ir Kūno arba dvasios ir kūno 
priešybę. Jei tai yra dvi, kaip pas Descartesą, ir būtent ab- 
soliučiai skirtingos substancijos, tai, racionalizmo akimis žiū- 
rint, darosi nesuprantama, kaip jiedvi gali sueiti į sąveiką 
procese, vadinamame "influxus physicus“ **. Kiekviena są- 
veika reiškia priežastingą santykį, kuris, pagal racionaliz- 
mo principą, turi būti racionalizuotas, t. y. į logiškas relia- 
cijas suskaldytas. Bet jei, kaip šituo atveju, trūksta logiškų 
saitų, tai negali būti ir jokių realių santykių, tariant, prie- 
žastingumo. Todėl visai yra teisinga, kai Descarteso moky- 
kla, pirmučiausia okazionalistai, šitoj būtent vietoj įžvelgia 
Descarteso sistemos pavojingiausiąjį plyšį ir, besistengdami 
kaip tik šitą prieštaravimą pašalinti, ėmė plėsti jo mokslą 
toliau. Ir tik kur kas vėliau, taigi XVIII amžiuje, teiškyla 
patsai pagrindinio racionalistinio principo teisingumo klau- 
simas. Dargi Descarteso pažinimo teorijos esminė klai- 
da — pažinimo traktavimas kaip už pažinimo stovinčių ob- 
jektų kopijavimo, atspindinimo — bus tik Kanto kritikos 
teisingai nušviesta ir nugalėta. 


DESCARTESO MOKYKLA 


Jei tarp dvasios ir kūno, kaip tarp visiškai skirtingų sub- 
stancijų, sąveika nėra įmanoma, tai primygtinai iškyla klau- 
simas: “kaipgi reikia išaiškinti tariamą tos sąveikos buvi- 
mą“. Nes kasdieniniame gyvenime mes esame įsitikinę, kad 
mūsų panorėjimas sukelia kūno judesius, pav., pakeliame 
ranką, o tatai vėl sužadina kitas mūsų pagavas (percepci- 
jas) ir jutimus, t. y. psichinius reiškinius. 

Okazionalistai mėgina šią tariamą sąvoką išaiškinti ta 
prasme, kad mūsų kūniškieji vyksmai, arba mūsų norėji- 
mas, esą savo tarpe tik proginės priežastys, causas occasiona- 
les, tuo tarpu tikroji veikianti priežastis liekanti neįžvelg- 

ta. Šituo būdu esti sukeliamas įspūdis, tartum tai būtų in- 
fluxus physicus. Bet tikroji veikianti priežastis — turint aki- 
vaizdoj, kad dvasia kaip ir kūnas yra viena kitą išskirian- 
čios substancijos — gali būti tik aukščiausioji substancija, t. 
y. Dievas, kuris kiekvieną kartą kūniško vyksmo proga su- 
kelia atitinkamą mano sielos procesą, t. y. pagavą (percep- 
ciją), ir atvirkščiai, mano noro ranką pakelti proga sukelia 
atitinkamą procesą mano kūne, t. y. rankos pakėlimą. 

Šita teorija, okazionalizmu pavadinta, visų pirma buvo 
atstovaujama Descarteso sekėjų, advokato Cordemoy ir gy- 
dytojo de la Forge, tačiau sistematingame pavidale ji išsi- 
skleidžia tik olandų mokslininko Arnoldo Geulincxo vei- 
kaluose. 


ARNOLDAS GEULINCXAS (1624-1669 m.) 


Savo metafizikos viršūnėj Geulincxas padeda principą, 
kurį jis vadina evidentissimum per se ?, ir būtent: “guod ne- 
scis guomodo fiat, id non facis“, t. y. nieko negalima veik- 
ti, jei nežinai, kaip tai daroma. Jei nežinai, kaip tai vyksta, 
tai to ir nedarai. 

Bet dabar kyla klausimas: kada žmogus visiškai aiškiai 
nusimano tiksliai žinąs, kaip ir kodėl kuris nors procesas yra 
jo vykdomas. Tik vidujiniame valios akte, kai žmogus spon- 
taniškai mintis kuria, esama, pagal Geulincxą, tikrojo prie-- 
žastingumo. Bet tai grynai vidujinis sielos procesas, kuria- 
me mes aiškiai pergyvename tai, kaip norimasis dalykas iš 
paties norėjimo išeina. Tik kai užeina kalba apie norėjimą, 
kurį seka išorinis, kūniškas procesas arba padarinys, kaip, 
pav., rankos pakėlimas, tada yra aišku, kad mes nežinome, 
kaip sukyla nervų vyksmas ir raumenų kontrakcija, taigi 
mūsų norėjimas nėra nė šitų procesų causa vera *. Tokiu bū- 

du šitais atvejais Žmogaus kūną judina ne jo siela, bet kai 
kuris trečias faktorius. 

Lygiai kaip siela negali Kūno judinti, taip pat ir kūnas 
negali sielos veikti. Pirmiausia kūnas yra erdvinis, siela gi 
absoliučiai neerdvinė. Antra, kūnas yra pasyvus ir neturi 
valios. Trečia, psichinių procesų, pav., pagavos — percepci- 
jos kilmę iš kūno judesio išvesti būtų visiškai nesupranta- 
ma, 0 pagal dėsnį guod nescis... — būtų ir neįmanoma. Taigi 
kūnas nėra jutimų priežastis. Bet kas gi yra jų priežastis? 
Net ir mano siela, pagal aukščiau sakytą dėsnį, nėra jų prie- 
žastis, nes, jei jutimai būtų mano pagaminti, tai aš privalė- 
čiau žinoti, kaip aš juos pagaminau. Bet priežastį jie turi tu- 
rėti, nes iš nieko nėra nieko. Kadangi tąja priežastimi ne- 
gali būti negyvi, pasyvūs kūnai, tai iš to seka, kad jinai yra 
aktyvus, norįs ir kuriąs — šituo atveju panašus į žmogų, tik 
jį pranešąs — principas, būtent tai turi būti Dievas. Dievas 
yra mano kūne vykstančių kitimų, lygiai kaip ir mano ju- 
timų kaltininkas (sukėlėjas). — Geulincxas skiria sąvokas 
causa vera ir causa occasionalis " ir jų padedamas stengiasi iš- 
aiškinti tariamąją sielos ir Kūno sąveiką. Tikroji kūno jude- 
sių ir pojūtinių pagavų priežastis yra Dievas, tiktai mano 
norėjimas, sakysim, ranką pakelti arba kad ir pojūčių erzi- 
nimas, veikiąs mūsų akį, Dievui yra proginės priežastys, 
kurios Jam duoda progos pirmuoju atveju sukelti manyje 
rankos judesį, gi pastaruoju — išorinio objekto suvokimą. 
Šiųjų procesų paralelizmas sukelia mumyse iliuziją, tarytum 
čia tikros sąveikos esama. 

Šis Dievo įsikišimas gali būti dvejaip įsivaizduojamas: ar- 
ba kaip nuolatinis savavališkas kišimasis, arba kaip vienkar- 
tinis sureguliavimas, abiejų pusių harmonizavimas. Geu- 
lincxas linkęs į antrąją pažiūrą ir tuo būdu įveda požiūrį, 
kurį vėliau Leibnizas savo prestabilizuotos harmonijos te- 

orijoj pilnai išvystė. Geulincxas moko, kad esą Dievas dės- 
niais kūninio ir dvasinio pasaulio santykį taip yra sutvar- 
kęs, kad kiekvieną kartą, man benorint, atsiranda atitinkamas 
kūno judesys, ir atvirkščiai: kūno kitimui vykstant — atitin- 
kamas sielos procesas. Šis santykis atitinka dviejų laikro- 
džių santykį, kuriuos laikrodžių dirbėjas yra taip sutvar- 
kęs, kad abiejų rodyklės visados sutaria, nors jų nejungia 
jokis priežastingumo ryšys. 

Racionalizmo akimis žiūrint, šitokia Dievo įsikišimų in- 
terpretacija yra tikslinga, nes įsikišimo stebuklą, kurs šiaip 
tebūtų permanentiškas, čia apriboja pirmutinis ir vienin- 
telis dieviškasis sutvarkymas. Bet tuojau iškyla kitos sun- 
kenybės. Geulincxas, kaip ir Descartesas, moko valią esant 
laisvą. Bet kaip reikėtų Žmogaus valios laisvę suderinti su 
dieviškąja predestinacija, kuri reiškiasi dvasinio ir kūninio 
pasaulio dėsningumų sutartinume. Nežiūrint to, kad Geu- 
lincxas mano Dievą suteikus judesiui tokius dėsnius, jog 
(judesys) sutariąs su laisva Žmogaus valia, vis dėlto ir jam 
pačiam toks sutarimas lieka mįslingas. Šios tezės pamata- 
vimas iš tikrųjų racionalizmo ribose nėra įmanomas. Nuo- 
seklus šito požiūrio pravedimas turėtų priversti atsisakyti 
nuo valios laisvės, t. y. nuvestų į determinizmą. 

Okazionalizmas tarėsi Descarteso trūkumą, glūdintį kū- 
no ir sielos sąveikos prielaidoj, pašalinęs. Bet kaipgi yra su 
Dievo ir pasaulio dualistišku santykiu, arba su Descarteso 
trijų substancijų mokslu? 

Kūniškoji substancija nėra joks pirminis ir nei joks pa- 
skutinis pradas, ji savo egzistenciją turi iš kito, būtent iš 
Dievo. Kūno esmė glūdi tąsume. Lygiai kaip ir Descartesas, 
Geulincxas iš tąsumo išveda likusiąsias kūno pasaulio ypa- 
tybes (begalybiškumą, nepabaigiamą dalomumą, judrumą, 
neperskverbiamumą, liečiamumą) ir — kaip ir jo prano- 

kėjas — materiją identifikuoja su erdve. Jei erdvė ir me- 
džiaga yra tas pats, tai kiekvienas kūnas bus išpjova iš vi- 
suotinio kūno. Mes — sako Geulincxas — atskirą kūną turi- 
me skirti nuo visuotinio kūno. Santykis tarp jų nėra — kaip 
pojūtinė iliuzija rodo — santykis tarp visybės ir dalių. At- 
skiras kūnas taip santykiuoja su visuotiniu kūnu kaip taš- 
kas su linija arba linija su plokštuma. Lygiai kaip taškas nė- 
ra linijos dalis, o tik žymė, tik jos momentas, tokiu pat būdu 
ir atskiras kūnas yra visuotinio kūno momentas arba modas. 
Pats visuotinis kūnas realiai nėra dalomas. 

Šitaip atskirų kūnų daugybė esti suvedama į vieną uni- 
versalinį kūną: kūno ir erdvės sutapatybinimas turi nuves- 
ti į atskirų kūnų substancialumo paneigimą. 

Bet kaip atsitinka, kad atskiri kūnai daro savarankiškų 
kūnų įspūdį? Tuos kūnus kurianti priežastis yra judesys. 
Tik dėl to, kad aš kūnus vaizduojuos kaip judančius, stum- 
domus, aš įgaunu visuotinio kūno ribose esančių atskirų ap- 
ribotų kūnų vaidinį. Bet iš Kur imasi judesys? Lygiai kaip 
ir Descartesas, Geulincxas mano, kad iš tąsumo gali atsiras- 
ti tik judesio galimybė, bet ne būtinybė. Pagal “guod nescio“ 
principą, pasyvus kūnas, ekstencija, negali būti judesio 
priežastim; jei taip, tai jos tenka ieškoti Dievuje, Jo valioj. 
Pasyvus kūnas yra galimybės sąlyga, proga, tačiau kurian- 
čioji priežastis, causa vera, yra vėl Dievuje. 

Kūnų pasaulis yra Dievo sutvertas universalinis kūnas. 
Ir ne tik jo egzistencija, bet visi judesiai jame, judesių dės- 
niai yra Dievo išskleisti. Po šito Geulincxas iš tikrųjų turė- 
tų į kūną žiūrėti nebe kaip į substanciją, o kaip į dieviško- 
sios substancijos modą. Šitaip dualizmas būtų likviduotas. 

Su atskiromis sielomis Geulincxas elgiasi taip pat kaip ir 
su atskirais kūnais — abejiems nuginčydamas savarankišką 
egzistenciją. Jis sako: 'Sumus modi mentis, non mentes, ut 

corpora particularia sunt modi corporis..“ * Ir modus at- 
ėmus, Dievas vis tiek pasilieka: "si auferes modum, rema- 
net ipse Deus“ ?. Taigi dvasia arba siela — mens — tikrąja 
prasme ir bus Dievas. Atskiros sielos nėra sutvėrimai, bet 
Dievo modifikacijos, kaip ir atskiri kūnai, yra universali- 
nio kūno modai, kūno, kurs išreiškia vienintelį Dievo kū- 
rinį. Dievas negali būti kūnu, tatai prieštarautų Jo tobulu- 
mui. Jis gali būti tik kūnų kūrėjas. Todėl Geulincxui galio- 
ja tik 2 substancijos: Dievas ir universalinis kūnas: tačiau 
jųdviejų suartėjimas dar galiuką pasistūmėja, t. y. tiek, kiek 
universalinio kūno judesiai esti suvedami į Dievą. Iš Die- 
vo transcendentiškumo nedaug kas ir beliko, panteistiško- 
ji konsekvencija stovi čia pat prie durų. 

Materijos visiškas supasyvinimas Geulincxo filosofijoj 
pastato mus prieš tolimesnį klausimą, būtent: kam reika- 
linga materija, kuri neveikia, kuri net nesąlygoja pojūtinių 
pagavų mūsų sąmonėj. Šitaip suprasta, ji belieka tik penk- 
tas vežimo ratas, kurs be pavojaus sistemai galėtų būti pa- 
šalintas. 

Pažinimo teorija. — Ir pažinimo srity Geulinoxas dekartišką- 
jį racionalizmą įdomiu būdu vysto toliau. 

Mokslo uždavinys esąs neaiškų ir sujauktą pojūtinį pa- 
žinimą pakeisti aiškiomis ir ryškiomis proto sąvokomis. 
Pojūtiniame suvokime mes pažįstame ne objektyvius daik- 
tus, bet tik jų atvaizdus mumyse, mūsų pačių sąmonės bū- 
senas. 

Bet dabar klausimas, ar mūsų diskursyvinis mąstymas, tie- 
kiąs mums aiškias ir ryškias sąvokas, pats yra geresniame 
padėjime už suvokimą, t. y. ar objektyviuosius daiktus ge- 
riau, adekvatiškiau gali pagauti. 

Jei mes objektus ne patiriame, bet mąstome, tai mes juos 
mąstome kaip substanciją ir akcidenciją, kaip visumą ir da- 

lį, kaip bendra ir atskira ir t. t. Bet ar šios sąvokos, tariant, 
“modi intelligentiae nostrae“ “, atitinka daiktus savyje? 
Geulincxas atidžiai tyrinėja šį klausimą ir prieina išva- 
dą, kad mūsų proto sąvokos daiktų savyje nepasiekia. Visa, 
ką mes mąstome, taria jis, prisilaikydamas Descarteso, — mąs- 
tome arba kaip Ens (egzistuojantį), arba kaip modus entis 
(egzistuojančiojo būseną), arba kaip sententia (sprendimą). 
Sprendimas yra mūsų vykdomas, egzistuoja tik mumyse, 
todėl objektyviai ir negalioja. Bet ką gi reiškia Ens ir mo- 
dus entis? "Kažkas" arba “egzistuojantysis" gali tik išreikšti: 
kas gali būti sprendimo subjektas, lygiai kaip ir “/modus 
entis“ yra mūsų mąstyme tik tat, kas gali būti sprendimo 
predikatas. Taip pat ir substancijos bei akcidencijos sąvokos 
turi tik mūsų sprendimų arba pasakymų subjekto ir pre- 
dikato reikšmę, taigi nėra objektyviai galiojančios, adekva- 
tiškos sąvokos, o yra tik mūsų mąstymo modai. 
Geulincxas, nežiūrint šito jo panašumo su kantiškuoju 
idealizmu, tebestovi nuo jo dar toli. Jis visai nekritiškai 
pradeda nuo daiktų savyje egzistencijos, bet tik abejoja, ar 
yra galima mūsų mąstymo gramatines lytis perkelti ant 
daiktų savyje. Gramatinės lytys, į kurias mes savo pažini- 
mą suglaudžiame, priklauso ne daiktams, o mūsų protui. 
Daiktų savyje pažinimą Geulincxas vadina aukščiausiu pa- 
žinimo laipsniu — sapientis — kurio Žmogus pasiekti negali 
ir kurį pagal guod nescis principą gali turėti tik tas, kurs ži- 
no, kaip daiktai yra atsiradę, tik Dievas. Fiziškai matema- 
tišką pažinimą ŽMOgUS, beje, pasiekia, ir tasai pažinimas 
yra tvirtas ir akivaizdus, tačiau — kaip jau sakyta — yra pri- 
rištas prie mūsų proto modų. | 
Etika. — Kai atsimeni, kad žmogaus siela pas Geulincxą 
nuo juntamojo pasaulio yra tiek atidalyta, kiek jos pojūčių 
pagavos, jos pojūtiniai turiniai ne iš kūniškojo pasaulio, bet 

iš visa apimančios substancijos imasi, iš Dievybės išeina, tai 
visai yra suprantama, kad ji šiame pasaulyje neturi ko veik- 
ti ir yra nusikreipusi į save. Šitą mintį Geulincxas ištaria 
principu: “ubi nihil vales, ibi nihil velis“" kaip savo etikos 
leitmotyvą! Žmogus savo elgsenos motyvų ir objektų turi ne 
ten ieškoti, kur jis negali nieko realizuoti, bet jo dorovinis 
uždavinys yra paties savęs — ir Dievo pažinimo ieškojime. 


NICOLAS DE MALEBRANCHE'AS (1638-1715 m.) 


Malebranche'o filosofija dažniausia būna nagrinėjama 
ryšy su Descarteso mokykla, tačiau nereikia pamiršti, kad 
šis mąstytojas — kaip pamatysime — daugely atvejų užima 
savarankišką poziciją ir savo originalumu Descartesui ne- 
užsiviežia. Jo svarbiausias veikalas: “Recherche de la veri- 
tė“ “* pasirodė 1675 m. Jis pats nuo 22-jų savo amžiaus me- 
tų priklauso ordinui, vadinamam "Oratorium Jesu“, Pary- 
žiuje atstovavusiam augustiniškąją kryptį krikščionybėje. 
Per Augustiną, kurs Malebranche'o galvojimui turėjo tiek 
pat stiprios įtakos kaip ir Descartesas, net Platono idėjų 
mokslas ir neoplatonizmas pasidarė sistemos pagrindu. 

Savo veikale ' Apie tiesos tyrinėjimą“ Malebranche'as no- 
ri, Kaip iš antraštės matyti, nurodyti tikro pažinimo kelią. 
Šito tikslo siekiant pirmučiausia yra nurodomi įvairūs klai- 
dų šaltiniai ir jie tiriami; tie šaltiniai gali slypėti pojūtinia- 
me suvokime, vaizduotėje, prote, bet taip pat ir polinkiuo- 
se bei aistrose. Iš šito tyrinėjimo seka, kad pažinimas Ma- 
lebranche'ui reiškia priėmimą į sąmonę to, kas duota. Taigi 
pažinimas visai pasyvus suvokimas. Pažinimo esama trejo- 
po: 1) paprasta percepcija, 2) sprendimas ir 3) išprotavimas; 
visos trys rūšys turi tą bendrą ypatybę, kad jose esti kaž- 
kas suvokiama, suvokiama atskiras objektas arba objektų 

santykiai; visais šiais atvejais subjekto aktingumas tenkina- 
si sulyginimu ir pertiekimu sąmonei. Vyriausias pažinimo 
tikslas glūdi pastebėjime, suvokime duotųjų objektų santy- 
kių. Ir jei pažinimas yra daugiausia receptyvus procesas, tai 
suprantama, kad aiškios ir ryškios principinės sąvokos, su- 
darančios mokslo pamatus, negali būti sielos kūriniai arba 
produktai. Tik dėmesys ir ieškojimas yra aktyvūs mūsų pa- 
žinimo momentai. Mus apšviečia proginė Dievo įsikišimo 
priežastis. 

Kadangi pažinimas visais atvejais yra priėmimas, tai pa- 
žinimo rūšių skirtumai glūdi ne pažįstančiajame subjekte, 
bet pirmoj eilėj pačiuose objektuose. Šitaip esant, pagal Ma- 
lebranche'ą esama keturių pažinimo rūšių, atsižvelgiant į 
objektus, Kuriuos reikia pažinti. Atitinkami klausimai 
skamba: 1) Kaip pažinti Dievą. 2) Kaip pažinti kūnus. 
3) Kaip pažinti savo paties sielą. 4) Kaip įgyti kitų Žmonių 
sielos pažinimą. 

Dievo pažinimas yra betarpiškas ir evidentiškas (akivaiz- 
dus). Tik Dievas pažįstamas per Jį patį — ne per idėjas, ne 
spėliojimais. Yra tai intuityvus pažinimas, kurį mes turime 
iš Dievo. Jisai yra aiškus ir ryškus, ir parodo, kad daiktai iš 
Dievo valios išplaukia ir kaip būtent išplaukia. Dievo paži- 
nimas yra betarpiškesnis už mūsų pačių pažinimą, kadangi 
patys save mes pažįstame kaip pasibaigiančius objektus, 
tuo tarpu begalybiškumo sąvoka yra, kaip ir pas Descartesą, 
logiška sąlyga, ji yra pasibaigiamumui prius “: taigi bega- 
lybiškumas yra mums Dievuje duotas, ir būtent kaip origi- 
nalas, o ne kaip idėja, nes pasibaigianti esybė niekados ne- 
galėtų idėjos pavidale begalybiškumo prisistatydinti. Bega- 
lybiškumo mūsų sąmonėj sąvoka negali atstovauti. Užtat ir 
mūsų begalybiškumo žinojimas yra pirminė sąlyga visam li- 
kusiam mūsų pasibaigiančių ir aprėžtų objektų pažinimui. 

Šita prasme Malebranche'as ištaria savo žinomą principą: 
“Visus daiktus mes regime Dievuje“. 

Mūsų pačių sielos pažinimas yra, beje, tiesioginis, bet ne 
savaimas (per se), būtent per vidujinį patyrimą. Todėl 
mums mūsų pačių sielos egzistencija yra absoliučiai tik- 
ra, bet mes nesugebame iš sąvokomis pažintos sielos esmės 
jos modų bei ypatybių, kaip būtinų, išvesti, kaip tai 
Descartesas ir Geulincxas kūnų pasaulio atveju yra pasiel- 
gę. Tokiu būdu sielos pažinimas yra netobulesnis už kūnų 
pažinimą jų savybių išvedimo atžvilgiu. 

Kitų žmonių sielų pažinimas yra dar netobulesnis, ka- 
dangi esame priversti griebtis mėklinimų bei analogijų. 
Apie kito žmogaus sielą aš sužinau tik stebėdamas kūno 
vyksmus, taip tai šis pažinimas suponuoja jau kūnų paži- 
nimą. 

Tačiau kaipgi apskritai kūnų pažinimas yra galimas? O 
štai kaip. Kadangi kūnai yra tąsūs, o siela netąsi, tai tiesi0- 
ginio pažinimo čia nėra, jisai yra tarpiškas ir būtent yra idėjų 
perduodamas. Tai juk ištisai augustiniškos mintys. (Plato- 
nizmo, geriau — neoplatonizmo įtaka.) 

Aiškų ir ryškų kūnų pasaulio pažinimą mes įgyjame 
tiek, kiek geometrijos ir fizikos padedami, erdviškąsias ir 
laikiškąsias reliacijas mąstydami suvokiame. Yra tai erdvės 
ir skaičiaus idėjos, einančios matematikos ir fizikos žinoji- 
mui pagrindu. Tik ką šitos idėjos ne visiškai atitinka pojū- 
čiais pagaunamąjį erdviškai laikiškąjį pasaulį, o yra tik pir- 
mapradžiai paveikslai, pagal kuriuos tasai pasaulis buvo 
sukurtas. Taip tai mūsų padėjimas kūnų pasaulio pažinimo 
atveju yra mūsų sielos pažinimui atvirkštinis. Tenai mes 
turėjome absoliutų egzistencijos tikrumą — cogito ergo 
sum — bet nieko nežinojome apie sudėtį (savybes). Čionai gi 
pati pojūtinio pasaulio egzistencija visada verčia abejoti, 

bet užtat mes galime erdvės ir skaičiaus idėjoms tarpinin- 
kaujant kūnų pasaulio esmę aiškiai perregėti. 

Idėjos, pagal kurias Dievas sukūrė daiktus, yra pirma- 
pradės pasaulio lytys. Šitos lytys yra Dievo sukurtos. Yra 
amžinos ir nekintamos, kadangi jos išeina iš Dievo valios 
lėmimo. Dievo laisvai pasirinkto lėmimo nekintamumas 
laiduoja idėjų pasaulio nekintamumą. Idėjos yra Dievuje ir 
sudaro Jo išminties turinį. Kadangi atskiri daiktai yra pa- 
gal idėjas sukurti, tai mes — kurie, kaip ir idėjos, esame 
Dievuje — tuo tarpininkavimu pasinaudodami galėtume 
pažinti visus atskirus daiktus. Atseit, visus daiktus mes re- 
gime Dievuje. 

O kaipgi atrodo dvasios ir kūno sąveikos problema? Iš 
pradžių Malebranche'as atrodo bešlyjąs prie Descarteso ir 
prileidžia dviejų substancijų egzistavimą. Kūnas yra tąsus, 
tačiau tąsumas neduoda jokio veiklumo, jokio aktyvumo. 
Šitaip esant, kūnas negali nieko veikti, nieko gaminti; jis 
negali jokio judesio nei jokių kitų vyksmų sukelti. 

Todėl visi pakitimai, judesiai tenka suvesti į kitą kurį 
principą. 

Tat gal žmogaus siela bus esanti šių vyksmų priežastis. 
Mūsų norėjimo ir kūno judesių sąryšį tyrinėdami, turime 
sutikti, kad nesama jokio būtino (t. y. logiškai būtino) tarp 
jų ryšio. Be to, mūsų siela iš esmės yra pasyvi, žinoma, kiek 
mes apie jos sudėtį galime pasakyti. Taigi ir Žmogaus sie- 
los mes negalime laikyti tikrą ja aukščiau minėtų vyksmų 
priežastimi, jei bent galime prileisti ją esant jų causa occa- 
sionalis. Mūsų pojūtinės pagavos ir mūsų kūno judesiai ne 
iš mūsų norėjimo gauna sau impulsus. Taigi tikroji priežas- 
tis turi būti ieškoma tik Dievuje. 

Bet Malebranche'as eina dar toliau. Dar pirmieji okazio- 
nalistai mokė kūną negalint jokių judesių gaminti, betgi 

Malebranche'as konstatuoja, kad kūnas negali judesio net 
kitam kūnui perduoti, jam jį pertiekti. Jei du rutuliai prie- 
šais viens į kitą atsitrenkia ir vienas jų palieka bestovįs, o 
antrasis tolyn nurieda, tai veikiantysis dalykas, judesiui per- 
einant iš vieno rutulio į antrą, nėra vienas arba antras kū- 
nas, bet yra dėsnis, kurs tokių judesių pakitimų rezultatus 
būtinai ir visuotinai apsprendžia. Tačiau dėsnis neegzistuo- 
ja pats sau vienas, jisai yra kame kitame, tariant, Dievu je. 
Dievas, ir būtent Jis, vienintelis visa tvarko (reguliuoja). 
Dėsnis yra tik lytis, kurioje glūdi dvasiškosios valios lėmi- 
mas. Tokiu būdu kiekvienas judesys ir kiekvienas kitimas, 
kaip fiziniame, taip ir psichiniame pasauly, eina iš Dievo. 

“Taigi, — sako Malebranche'as savo IV Tiesos tyrinėjimo 
knygoje, — nei kūnai, nei dvasios neįgali ką nors paveikti, 
net aukščiausiosios iš sutvertųjų dvasių yra visai be galios. 
Jos nieko ir pažinti negali, jei bent Dievas jas apšviečia; jos 
nieko ir pagauti negali, jei Dievas jų nemodifikuoja. Jos ne- 
sugeba ko nors norėti, jei Dievas jų visuotinio gėrio atžvil- 
giu, t. y. savęs atžvilgiu, nepajudina.“ — “Žmonės įgali my- 
lėti tik dėl to, kad Dievas juos nepaliaujamai traukia į vi- 
suotinį gėrį, t. y. savęsp.“ Atseit ne Žmonės patys savo dėka 
krypsta į visuotinį gėrį, bet tai yra Dievas, kurs juos ten- 
link judina. 

Nuoseklus racionalistinio principo pravedimas verčia 
Malebranche'ą kiekvieną veiklumą ir pasireiškimą perkel- 
ti į Dievybę. Bet mums vaidenasi, tartum mūsų siela suke- 
lia kūno judesius ir tartum vieno kūno judesys sukelia ki- 
to kūno judesį. 

Malebranche'as yra priverstas šią iliuziją prileisti, tik jis 
ją aiškina įprastinio tikėjimo pasigaudamas, tikėjimo, kurs 
atsiranda dviem įvykiams sekant vienas kitą. Šitaip sam- 
protaudamas Malebranche'as nė nejaučia, kaip labai šioj 

vietoj jo priežastingumo supratimas primena empirizmo 
teorijas, ypatingai Hume'o. 

Tolimesnė išvada yra ne tik žmogaus nužeminimas, ku- 
riam nuginčijama bet koks priežastingumo sugebėjimas, 
bet taip pat ir Dievo nužeminimas. Jei Dievas visados ju- 
dina mano ranką, tai Jis ją judina ir tada, kai aš veikiu prieš 
Jo tvarką (Rech. VI, 2 d. 3). Dievas paverčiamas savo kūri- 
nių tarnu! Ar tik tokiu būdu Jis neprisideda ir prie nuodė- 
mės realizavimosi? 

Malebranche'o sistemoje Dievas užima centrinę vietą ir 
yra jo sistemos pagrindas. Augustino pavyzdžiu, Dievas yra 
kūrėjas, žmogus Jo kūrinys, naudojąsis laisva valia. Bet 
principinė racionalizmo aksioma, kurią Malebranche'as 
vadina "metafizine aksioma“, verčia performuoti Dievo są- 
voką ir Dievo bei žmogaus santykį panteistine prasme. Ra- 
cionalizmas pas Malebranche'ą yra su retu ryškumu užak- 
centuotas. Jo principas skamba: “Visa, ką aiškiai supranti, 
yra lygiai taip, kaip supranti. Šis principas yra akivaizdes- 
nis už aksiomą, pagal kurią visybė yra didesnė už savo da- 
lį“ (Rech. IV, 11). “Kiekvienam dalykui tenka priskirti tai, 
ką aiškiai pažįsti esant įglaustą turimojoj jo (to dalyko) idė- 
joj.“ Todėl — kaip ir pas Descartesą — Dievo egzistencija bū- 
tinai išplaukia iš be galo tobulos esybės sąvokos. Be to, mo- 
ko Malebranche'as, neegzistuojančio Dievo mes negalėtu- 
me suprasti, nes nėra idėjos nei sąvokos, kuri galėtų 
begalybiška reprezentuoti. 

Visi Dievo sukurti kūriniai egzistuoja tik be paliovos Die- 
vo palaikomi. Taigi visa yra Dievuje. Priešingai Spinozai, kurs 
Dievą perkėlė į pasaulį, Malebranche'as mano pasaulį esant 
Dievu je. Kiekviena būtis, kiekvienas pažinimas ir veikimas yra 
Dievuje. Sielos yra tik Dievo dvasios modifikacijos; ši gi yra 
"dvasių vieta“, lygiai kaip erdvė yra kūnų vieta. 

Šitaip dvilypis Descarteso dualizmas buvo nuveiktas. 
Atskirų kūnų ir atskirų sielų substancialumas pranyksta, 
Dievo sąvoka artinasi kaskart vis labiau į begalinės, visa 
apimančios substancijos sąvoką. Tik determinizmo pas 
Malebranche'ą dar nesimato, atvirkščiai, jis taria žmogų 
esant laisvą, kiek šisai gali norėti ir pasirinkti. Bet norėji- 
mas yra čia suprantamas kaip sieloje Dievo įdiegtas lin- 
kimas į gėrį. Žmogaus norėjimas iš prigimties yra nu- 
kreiptas į vieną tikslą, į gėrį. Net pojūtinių pomėgių sie- 
kimas yra gėrio siekimas, tik nevykęs. Tokiu būdu valia 
įgauna tvirto, nors ir teleologiškai apspręsto, dėsningumo 
prasmę. Tačiau nuo to didžiausiąja dalimi nukenčia valios 
laisvė. 

Malebranche'o mokslas yra panteistiškas, nors ir šito var- 
do kratosi, ir primygtinai nusikreipia nuo Spinozos, kurio 
"Etika" pasirodė 1677 m., autoriui jau mirus ir dvejiems me- 
tams praslinkus po “Recherches"“ paskelbimo. Malebran- 
che'as nurodo į tą aplinkybę, kad jo Dievas esąs asmeniš- 
kas, tuo tarpu Spinozos Dievas — negyva substancija. Ta- 
čiau tiedu mąstytojai vienas antram yra gana artimi, abu 
originalūs ir, nedarydami vienas antram įtakos, prie tų pa- 
čių išvadų priėję. Descarteso sistema ir racionalistinis prin- 
cipas abiem turėjo sprendžiamos reikšmės. 


BENEDICTUS (BARUCH) de SPINOZA (1632-1677 m.) 


Spinozai gyvam tebesant pasirodė jo tik du veikalai: 
traktatas apie Descarteso “Principus“ “ ir “Tractatus the- 
ologicopoliticus“ * (1679 m.). Jo vyriausiasis veikalas, "Etika" “, 
išėjo tik 1677 m., mąstytojui jau mirus, sykiu su kai kuriais 
mažesniaisiais nebaigtais raštais, kuriuos išleido jo drau- 


gai. 

Jo sistemoje galima įžiūrėti įvairių įtakų, stipriausiai gi 
paveikė jį Bruno ir Descartesas. Jau pati antraštė — 'Ethi- 
ca, more geometrico demonstrata“ " — parodo, kad Spinoza, 
visiškai pasekęs Descarteso filosofija, matematinį metodą 
nori padaryti universaliniu filosofijos metodu. Pats veika- 
las apima ne tik, kaip antraštėje pasakyta, dorovės moks- 
lą, bet išreiškia ir visą Spinozos sistemą; paskirstytas į pen- 
kias dalis: 1) apie Dievą, 2) apie gamtą ir sielos kilmę, 3) apie 
afektų kilmę ir prigimtį, 4) apie Žmogaus vergovę arba apie 
afektų jėgas, 5) apie proto galią arba apie Žmogaus laisvę. 

Pažinimo teorija. —- Descartesas savo pažinimo teorijoj 
pirmučiausia ieško absoliučiai patikimo pagrindo ir randa 
jį principe cogito ergo sum. Tikriausiasis pažinimas yra in- 
tuityvus ir betarpiškas. Stipriausios pažinimo dalys yra sa- 
vo paties sielos gyvenimo faktai. Norėdamas kūnų pasaulį 
pažinti, aš išeinu iš tų kūnų idėjų, esančių mano sąmonėj. 
Mano pažinimas iš pradžių yra pažinimas idėjų, išreiškian- 
čių daiktus arba atvaizdus, kur nesame tikri, ar mus apsu- 
pantieji daiktai atitinka idėjas, esančias mūsų sąmonėj, ir 
kiek (iki kurio laipsnio) jie jas atitinka. Descartesas šią sun- 
Kenybę įveikia, nurodydamas į veracitas, į Dievo teisumą, 
neklaidinamumą. O Spinoza konstatuoja, kad kiekviena idė- 
ja atitinka objektą, kad jau kiekvienoj idėjoj glūdi jos ob- 
jekto tikrumo garantija. Todėl išorinio pasaulio egzistavimu 
Spinoza abejoti negali. Descartesas pradeda iš savimonės; 
visų pirmiausia mes pažįstą, kad mes žinome, Spinoza gi 
paima visiškai priešingą poziciją ir mano, kad mes turį pir- 
miau ką nors, kurį objektą Žinoti, kad iš viso galėtume ži- 
noti, jog mes Žinome. Atitinkamu būdu ir pati sąmonės są- 
voka įgauna čia kitą pavidalą; Spinoza ją vadina "idėjos 
idėja“. 

Bet kas gi yra tikra, teisinga arba adekvati idėja? 'Eti- 
kos“ I dalies 6-sis principas sako: "Teisinga idėja turi su sa- 

vo objektu sutapti“. Taigi ir Spinoza yra nuomonės, kad 
pažinimas yra atvaizdas, kopija objektų, atsispindinčių są- 
monėj, kai tuo tarpu patys tie daiktai yra už jos. Pažinimo 
ir jo objekto santykis yra ištisai transcendentus dalykas. 
Kad teisingų idėjų esama, tai Spinozai atrodo savaime 
suprantama. Taigi mes jas turime ir teisingomis pripažinti, 
t. y. šios idėjos turi turėti vidujines žymes arba kriterijų, 
garantuojantį tiesą. Descartesas surado tiesos kriterijų visa- 
me jo aiškume ir ryškume, Spinoza prie jo prisideda ir pri- 
duria, esą kiekvienas tikras pažinimas yra pilnas (užbaig- 
tas), tuo tarpu netikras (klaidingas) yra nepilnas (neužbaig- 
tas). Todėl tikras pažinimas turi išplaukti iš teisingos 
objekto definicijos. Iš objekto definicijos turi būti galima 1š- 
vesti visas jo ypatybes. Iš to matyti, kad Spinoza tiek pat 
energingai, kaip ir Malebranche'as, laikosi mąstymo ir bū- 
ties identifikacijos. Logiškosios ir ontiškosios būties relia- 
cijas jis identifikuoja. Aiškiausiai tatai matyti iš sulygia- 
reikšminimo terminų causa ir ratio * ir iš žinomosios IV ak- 
siomos "Etikos" I daly: “/Padarinio pažinimas pareina nuo 
priežasties pažinimo ir turi (apima) jį savyje“. Daiktų prie- 
žasties ir padarinio santykis atitinka sąvokų pamato ir sėk- 
mens santykį; vargiai kur pagrindinė racionalizmo tenden- 
cija begalėtų būti geriau išreikšta kaip čia. Tuo apsprendžia- 
ma ir kiekvieno mokslo uždavinys: yra tai metodiškas 
ėjimas (slinkimas) nuo priežasties idėjos į padarinio idėją. 
Paskučiausiasis pamatas yra sykiu ir aukščiausioji priežas- 
tis, iš kurios visa tenka išvesti. Paskučiausioji priežastis tu- 
ri būti causa sui, Kuri savo egzistencija nėra skalna jokiam 
kitam principui. Ji turi būti pažįstama iš jos definicijos. 
Spinozos ontologija. — Substancijos sąvokoj Descartesas 
iškėlė savarankiškos egzistencijos žymę, šitoji išvada oka- 
zionalistų tarpe parodė, kad šiuo atveju yra įmanoma 

griežta prasme tik viena substancija. Tylus prileidimas pro- 
ceso influxus physicus pas Descartesą buvo nesuderinamas 
ir su dvasios bei kūno substancialumų; lygiagretiško dės- 
ningumo priėmimas, įvedant čia Dievą, okazionalistų tar- 
pe nerado galutinio išsprendimo, išeinant iš nuoseklios ra- 
cionalizmo pozicijos, todėl nebenuostabu, jei Spinozos as- 
meny iškyla mąstytojas, kurs savo primygtinai monistišku 
problemos sprendimu nori pašalinti tiek Dievo ir pasaulio, 
tiek dvasios ir Kūno priešybes. Bet tada Dievas ir pasaulis 
suvedama į racionalų santykį tarp pamato ir sėkmens; dva- 
sia ir kūnas atrodo esą vieno ir to paties pagrindinio prin- 
cipo modifikacijos. Matematiško išvedimo metodas racio- 
nalistams pasirodo besąs čia visai vietoj, todėl ir supranta- 
ma, kodėl Spinoza šį dėstymo būdą paėmė savo sistemai 
išskleisti. 

Pačioj pradžioj — lygiai kaip ir Euklido geometrijoj — su- 
rašoma definicijos ir aksiomos, kurioms padedant išrodo- 
mos teoremos. 

Pirmoji definicija kalba apie causa sui sąvoką, kuri pas 
Descartesą veikiau užpakaly paliko. O savęs pačios priežas- 
tim Spinoza supranta tai, kieno esmėj glūdi jos egzistenci- 
ja, arba tai, kieno prigimtis gali būti suprasta tik kaip eg- 
zistuojanti. (Per causam sui intelligo id, cuius essentia in- 
volvit existentiam, sive id, cuius natura non potest concipi, 
nisi existens. “) Pas Descartesą tatai reiškia Dievo ypatybę, 
kaip tat iškelia ontologinis argumentas. 

"Substancija aš suprantu tat, — sako Spinoza, — kas yra 
savyje ir yra per save suprantama, t. y. tat, kieno sąvoka, 
norint ją sudaryti, neprivalo kito daikto sąvokos.“ (Per sub- 
stantiam intelligo id guod in se est et per se concipitur; hoc 
est id, cuius conceptus non indiget conceptu alterius rei, a 
guo formari debeat. 7“) 

“Atributu aš suprantu tat, ką protas substancijoj kaip jos 
esmę sudarantį suvokia.“ 

“Modais aš suprantu substancijos afekcijas (t. y. kitimus, 
atmainas), arba tat, kas yra kitame ir per ką jis yra supran- 
tamas.“ 

“Dievu aš suprantu būtinai begalinę Esybę, t. y. substan- 
ciją, kuri susideda iš begalinio atributų skaičiaus, kurių 
kiekvienas išreiškia amžiną ir begalinę Esybę.“ 

Pagrindinių sąvokų definicijomis esmėj Spinoza sutaria 
su Descarteso definicijomis, bet substancija Spinozai ne tik 
per save yra, o tik per save vieną suprantama esti, nepadedant 
jokios kitos esybės sąvokai. Besilaikant realių ir logiškų san- 
tykių sulygiareikšminimo yra tat savaime suprantama. 

Kaipgi šitomis definicijomis Spinoza naudojasi. Jis tyri- 
nėja substancijos sąvoką ir įrodo, kad substancija turi būti 
mąstoma kaip savęs pačios priežastis (Prop. 6). Jei substan- 
cija būtų galėjusi kilti iš ko nors kito, tai jos pažinimas tu- 
rėtų pareiti nuo jos priežasties; pagal IV aksiomą padari- 
nio pažinimas pareina nuo priežasties pažinimo, kurs aną- 
jį savyje turi. Bet substancija mes suprantame, pagal III 
definiciją, tat, kas per save vieną esti suprantama, taigi sub- 
stancija negali būti kilusi iš ko nors kito, kitais žodžiais, ji- 
nai yra Causa Sui. 

Jei substancija yra causa sui, tai ji būtinai egzistuoja, ka- 
dangi causa sui sąvokos esmė turi savyje, pagal I definiciją, 
egzistencijos žymę. Toliau, kiekviena substancija yra bega- 
linė. Daiktas vadinasi pasibaigiamas, jei jis kito tos pat rū- 
šies daikto gali būti aprėžiamas. Taigi jei substancija būtų 
pasibaigiama, tai turėtų egzistuoti kita, ją aprėžianti sub- 
stancija, kuri irgi būtinai turėtų egzistuoti. Tada gi turėtu- 
me dvi substancijas su tuo pat (būtinos egzistencijos) atri- 
butu, bet tai prieštarautų V aksiomai, kuri skelbia: “Daik- 

tai neturi savo tarpe nieko bendra, negali per vienas kitą 
ir pažįstami būti, arba vieno sąvoka neturi savyje antrojo 
sąvokos“. Taigi substancija yra begalinė. Iš substancijos be- 
galybiškumo seka, kad ji vienintelė. Jei būtų dvi begalinės 
substancijos, tai jiedvi turėtų tą patį begalinį atributų skai- 
čių, t. y. jiedvi nebūtų atskiriamos, atseit būtų identiškos. 
Racionalistui negali būti jokio realaus skirtumo ten, kur 
nėra sąvokinio skirtumo. Tačiau Spinoza paduoda ir antrą 
substancijos vienintelumo įrodymą. Jei daikto esama dau- 
giau negu vieno egzemplioriaus, tai egzempliorių skaičius 
nepareina nuo jų prigimties. Iš Žmogaus gi prigimties ne- 
seka, kad, pav., žmonių esama tik 20 egzempliorių; reikia, 
kad būtų kita ypatinga priežastis, dėl kurios turėtų nei dau- 
giau, nei mažiau kaip 20 egzistuoti. Toji priežastis, kodėl 
būtent tie 20 žmonių egzistuoja, randasi būtinai už žmo- 
gaus prigimties. Jei būtų daugiau substancijų, tai to priežas- 
tis turėtų būti ne substancijos esmė, bet kažkas kita, kas eg- 
zistuoja už substancijų. Bet kadangi kiekviena substancija 
yra causa sui, tai negali būti nieko kito šalia jos, taigi sub- 
stancija turi egzistuoti tik viename egzemplioriuje, t. y. tu- 
ri būti vienintelė. 

Toliau, substancija yra nedaloma. Jei būtų daloma, tai jos 
dalys tebeturėtų substancijos pirmykštę prigimtį arba ne- 
beturėtų. Pirmuoju atveju atsirastų kelios (daug) tos pat 
prigimties substancijos, kas, kaip jau matėme, nėra įmano- 
ma. Paėmus antrąjį atvejį, begalinė substancija turėtų pasi- 
liauti egzistavusi, kas irgi nėra galima. Taigi jokia substan- 
cija, kiek ji yra substancija, nėra daloma. 

Vadinasi, substancija yra causa sui, būtinai egzistuoja, yra 
begalinė, vienintelė ir nedaloma. Jos begalybiškumas yra 
ypatingai svarbus; jinai susideda iš begalinės atributų dau- 
gybės, kurių kiekvienas išreiškia amžiną ir begalinę sub- 


92 Prieškantinė filosofija 


stancijos esmę. Sulyginę šitą substancijos apsprendimą su 
Dievo definicija, matome, kad Dievas ir substancija yra 
identiški dalykai. Todėl Spinoza ir sako: Dievas arba sub- 
stancija būtinai egzistuoja (Prop. 11). 

Jei kas tuo abejotų, Spinoza sutinka, tegu jis sau mąsto, 
jei tai galima, kad Dievas neegzistuoja. Tada jo esmė egzi- 
stencijos Žymės neturi. Bet pastarasis atvejis yra negalimas, 
nes Dievas yra substancija, o toji yra causa sui; taigi Dievas 
būtinai egzistuoja. Prie šio ontologinio įrodymo Spinoza 
prijungia dar ir antrą, kurs savo pagrindiniais bruožais pri- 
mena Descarteso antropologinį argumentą. Jis toks: "Galė- 
ti neegzistuoti yra negalia (impotentia), tuo tarpu galėti 
egzistuoti — galia (potentia). Mes žinome, kad Dievas yra 
būtinai begalinė Esybė. Taigi, jei kam nors, pav., pasibaigia- 
moms esybėms, egzistuojant, Dievas neegzistuotų, tai tat 
reikštų, kad pasibaigiamos esybės yra galingesnės už būti- 
nai begalinę Esybę. Kadangi pastarasis atvejis yra neįmano- 
mas, tai mes turime priimti, kad būtinai (besąlygiškai) be- 
galinė Esybė egzistuoja“. 

Iš substancijos vienintelumo išplaukia teorema (Prop. 
15): “Visa, kas yra, yra Dievuje, ir niekas be Dievo negali 
egzistuoti nei būti suprantama". Įrodinėdamas, Spinoza pa- 
siremia I aksioma: visa, kas yra, yra arba savyje, arba kita- 
me, t. y. be substancijų ir modų nėra nieko. Kadangi be 
Dievo nėra jokios kitos substancijos, tai visi daiktai yra 
modai, t. y. egzistuoja vienintelėj substancijoj, tariant, Die- 
vuje. Bet jei daiktai yra Dievuje ir per Dievą, tai seka, kad 
Dievas yra iššaukianti (bewirkende) visų daiktų priežastis 
(efficiens), ir tai priežastis per save, ne per atsitiktinumą, 
ir būtinai pirmutinė priežastis (lydimosios lemos prie 16 
prop.). Dabar Spinoza pabrėžia Dievą esant imanentine, ne- 
transcendentine visų daiktų priežastim. 

Šitoj vietoj mes matome, kaip jau labai Spinozos Dievo 
sąvoka skiriasi nuo jo pranokėjų, Descarteso ir okazionalis- 
tų. Dievas nėra daiktų kūrėjas, Dievo ir pasaulio santykis 
irgi nėra išspinduliavimo arba emanacijos santykis, bet tai 
yra matematiškai logiška sėkmens iš pamato seka. Dievas yra 
mąstomas ne kaip protu ir valia padabinta asmenybė — Spi- 
nozai tat reikštų blogiausią antropomorfizmą — bet visiš- 
kai neasmeniška substancija, iš Kurios prigimties begalinė 
modų daugybė išplaukia su tokiu pat būtinumu, kaip ir iš 
trikampio prigimties, kur trys jo Kampai esą lygūs dviem 
statiems kampams (pastaba prie 17 prop.). 

Dabar būtų galima toliau klausti, kas Dievą šitaip verčia, 
kad iš jo prigimties sektų begalinė modų daugybė. Jei visa 
yra Dievuje ir per Dievą egzistuoja, tai Jis gali būti tik sa- 
vęs paties, savo paties prigimties apsprendžiamas. Betgi VII 
definicija sako: "Daiktas vadinsis laisvas, kurs tik savo pri- 
gimties būtinybės dėka egzistuoja, ir vien tik savęs paties 
esti nustatomas veikti (elgti).../ Taigi Dievas veikia absoliu- 
čiai laisvai, Jis vienas yra laisva priežastis. Ši Dievo laisvė 
neturi nieko bendra su momentalumu. Dievo valios laisvė 
momentalumo prasme, pagal Spinozą, reikštų netobulumą, 
net Dievo pažeminimą. Dievą Jo prigimtis apsprendžia, Ja- 
me sutampa laisvė ir būtinumas, todėl Spinoza ir vartoja 
žodį libera necessitas "|. Prieštaravimo čia nėra, nes laisvės są- 
voka yra negatyvi, ji visados tepasako, kad laisvas nuo ko 
nors; Spinoza visados laisvės žodžiu supranta laisvę nuo iš- 
orinių priežasčių. Taigi Dievas yra save ta linkme nustatęs, 
kad daiktai iš Jo išplaukia tokie, o ne kitokie. Dievas netu- 
ri būti mąstomas kaip pagal tikslus besielgianti Esybė, tai 
būtų begalinės substancijos trūkumas; ji už savęs nepriva- 
lo turėti jokių tikslų. Visa, kas slypi Dievo galioje, įvyksta 
būtinai, bet įvyksta iš pačios Dievo esmės; Dievuje galia ir 

esmė yra viena: “Dei potentia est ipsa ipsius essentia“ "* 
(Prop. 34). 

Šitaip Dievas ir pasaulis suvedami į logišką iš viens kito 
sekimą. Daiktai, gamta nėra už Dievo, bet Jame, kaip kad 
trikampio ypatybės glūdi pačioj trikampio esmėj. Bet ka- 
dangi mes iš trikampio esmės ir ypatybių atskiriame sąly- 
gą ir tat, ką ji sąlygoja, tai panašus skyrimas yra leistinas ir 
Dievą bei gamtą liečiančiame atvejy, nors Dievas ir gamta, 
griežta prasme imant, yra viena. Jei mes turime akivaizdoj 
vieną gamtą kaip sąlygą, kaip tat, kas per save egzistuoja 
ir per save yra suprantama, tai mes ją pažymime natura na- 
turans vardu. Bet jei mes į ją Žiūrime kaip į kažką sąlygota, 
kaip į modų visybę, modų, išplaukiančių iš Dievo atribu- 
tų, tada mes ją vadiname natura naturata, pagamintąja 
gamta. 

Substancija yra begalinė, kiek jinai yra grynas teigimas, 
nes kiekvienas neigimas yra susiaurinimas, apribojimas. 
Atskiri modai yra apspręsti, gi begalinė substancija nepri- 
valo siauresnių (griežtesnių) apsprendimų. Savo laiškuose 
Spinoza tiesiog išsireiškia (epist. 50, 41), kad Dievas turįs 
būti mąstomas kaip absoliuti indeterminacija, kaip ens ab- 
solute indeterminatum, kadangi kiekvienas apsprendimas 
tuo pačiu jau pasako, kad daiktas nėra, taigi turi savyje 
neigimą, išreiškia susiaurinimą; omnis determinatio est ne- 
gatio 7“, 

Tačiau šis Dievo absoliutaus indeterminuotumo suprati- 
mas veikiai sukelia didelių abejojimų. Kaipgi dabar iš viso 
Dievo esybė begali būti mąstoma. Argi ir patys atributai, 
kuriais Dievas save išreiškia, nesusideda iš determinacijų. 
Mes dar pamatysime, kad Spinozos atributų mokslas ana- 
jam absoliučiojo principo indeterminuotumui stačiai prieš- 
tarauja. Iš nieko nebūtų galima nieko ir išvesti. Spinozos 

uždavinys ir bus iš šios be turinio Dievybės atskirų daiktų 
pasaulį kildinti. Atributas yra toji sąvoka, kuri padaro gali- 
mą perėjimą nuo aukščiausios substancijos į pasibaigiamus 
modus. Atribute, kaip mes Žinome, pasireiškia Dievo esmė, 
tokiu būdu atributų teorija stengiasi išaiškinti Dievo esmės 
sąrangą. 

Dievybė, kaip matėme, susideda iš begalinio atributų 
skaičiaus, kurių kiekvienas savotišku būdu išreiškia bega- 
linę ir amžiną Dievo esmę. Užtat ir kiekvienas atributas 
specifišku būdu turi būti amžinas ir begalinis, kitaip jis ne- 
galėtų ir Dievo esmės išreikšti. Tačiau atributo begalybiš- 
kumas yra visai kitas negu Dievo, nes vieno atributo at- 
žvilgiu paneigiama kiti atributai, kai tuo tarpu Dievybė 
yra grynas teigimas, šalinąs visokeriopą neigimą. Dievas 
yra absoliučiai begalinis, o atributai tik in suo genere (savo- 
tišku būdu). 

Atrodo, kad begalinį atributų skaičių Spinoza skelbia bū- 
damas grynai Viduramžių dvasios įtakoj; anoji pažiūra 
tvirtino, kad tobulybės ir realumo maksimumas reikalau- 
jąs ir ypatybių maksimumo; juo daugiau realumo, juo dau- 
giau ypatybių. Tačiau, šitaip esant, netiesioginiu būdu pri- 
pažįstama, kad žmogus Dievo pilnai, adekvatiškai pažinti 
negali. Šią mintį Spinoza ištaria tvirtindamas, būk žmogus 
iš viso begalinio Dievo atributų skaičiaus galįs pažinti tik 
du, būtent tąsumą ir mąstymą, kadangi tai yra tie atributai, 
kuriuose ir pats Žmogus turi dalios. 

Žmogus susideda iš kūno ir sielos. Bet kadangi esama tik 
vienos vienintelės substancijos, tai kūnas ir siela pasirodo besą 
modai — tąsumo modas ir mąstymo modas. O jei, pagaliau, 
visa egzistuoja Dievuje ir per Dievą, tai ir šie modai lygiu 
būdu yra Dievo modifikacijos, kitais žodžiais, Dievas yra 
lygiai res extensa, lygiai ir res cogitans "?, t. y. tarp Dievo at- 

ributų daugybės mes užtinkame tąsumą ir mąstymą. Kas li- 
kusiuosius Dievo atributus liečia, tai mes žinome tik tiek, 
kad jų esama be galo daug ir kad kiekvienas savotišku bū- 
du yra amžinas ir begalinis, kad ir neprivalėdamas su ki- 
tais atributais turėti nieko bendra. 

Dėl tokios atributų teorijos Spinozos filosofija yra smar- 
kiai puolama. Jeigu Dievas yra ens absolute indeterminatum ““, 
tai neprivalu Jam taip griežtai apspręstas dvi ypatybes pri- 
skirti. Toliau, visos substancijos ypatybės turi būti iš jos tiek 
pat aiškiai išvedamos, kaip ir trikampio ypatybės iš jo pri- 
gimties. Bet paaiškėja, kad tąsumas ir mąstymas jokiu bū- 
du nesiduoda — pasigaunant logiškos dedukcijos — iš sub- 
stancijos sąvokos išvedami; juos čia neabejotinai patyrimas 
yra įvedęs. Šioji Spinozos teorijos vieta yra aštrių kovų su- 
kėlusi jo interpretatorių tarpe. Kyla klausimas: ar duodasi 
prašalinamas čia įžiūrimasis prieštaravimas. 

Hegelis ir Johannas Erdmannas stoja už Spinozą ir nu- 
rodo į atributo definiciją: "per attributum intelligo id, 
guod intellectus percipit de substantiam, tamguam eius- 
dem essentiam constituens“ — atributu aš suprantu tat, ką 
intelektas substancijoj kaip jos esmę sudarantį suvokia. Jei 
logiškai užakcentuojama intelektas, tai, pagal Hegelį ir Erd- 
manną, aiškėja, kad atributus substancijai priskiria tik pa- 
žįstąs subjektas, o už pažįstančiojo intelekto jie neturi jokio 
realumo. Išeitų, kad atributai esą tik pažinimo lytys, gi pa- 
ti substancija kaip tokia nesanti nei tąsi, nei mąstanti, ji tik 
šitokia atrodanti, kiek intelektas mėginąs ją pažinti. 

Prieš tokį atributų teorijos aiškinimą stojo Kuno Fische- 
ris ir bandė įrodyti, kad užakcentavimas kalbamojoj defi- 
nicijoj turįs tekti antrajai daliai, būtent žodžiams "kaip jos 
esmę sudarantis“. Daugely savo "Etikos" vietų Spinoza ne- 
svyruodamas sako, kad substancija susidedanti iš atributų. 

Toliau, Spinoza yra racionalistas, kuris mąstymą ir būtį ta- 
patybina (identifikuoja), taigi, kai tąsumas ir mąstymas yra 
mąstomi, tai tat reiškia tą pat, ką šitos ypatybės Dievu je eg- 
zistuo ja. Pagaliau aišku, kad pats Spinoza negalėjo būti “su- 
bjektyvistiškos“ atributų teorijos šalininkas dėl to, kad pa- 
žinimo lyčių teorija, t. y. mokslas, tąsumą laikęs sąmonės ly- 
timi (forma), tik nuo Leibnizo ir Kanto laikų tesidaro 
aktualus. Nors Spinoza Erdmanno cituotame laiške de Vrie- 
sui iš 1663 m. sako, kad atributu reikią suprasti tą pat, ką 
ir substancija, su tuo tik skirtumu, kad žodis atributas var- 
tojamas proto požiūriu: “"substantiae certam talem naturam 
tribuentis“ ", — tai jis šitaip elgiasi, norėdamas pašalinti 
sunkenybes, kurias jam sudarė atributo sąvoka. Substancijos 
ir modo santykis yra visai aiškus: substancija, pagal defini- 
cijos, yra savyje, gi modas — kitame. O kur lieka atributas? 
Atributo sąvoka nėra aiškiai permanyta, atrodo, kad Spino- 
za pats svyruoja, kada jis atributą arba substancijai priar- 
tina — atributai esą ir per save suprantami, — arba vėl atri- 
butus lygiai kaip ir modus charakterizuoja, kaip, pav., I 
dialoge, kur jis pačius atributus vadina "vienintelės, amži- 
nos, begalinės, per save pačią egzistuojančios Esybės mo- 
dais“. Tarp esmingai vienos substancijos ir daugybės jos mo- 
difikacijų turi rastis dar atributų, t. y. apsprendimų daugy- 
bė, kuri substancijos esmei kuriuo nors būdu yra artimesnė 
negu modai. Atributo tarputinė pozicija sudaro vieną neaiš- 
kumą, antrą gi — jų begalinis skaičius. 

Klausimas yra toks: ar Spinozai, išeinant iš savojo požiū- 
rio, iš tikrųjų reikėjo apie begalinę atributų daugybę kal- 
bėti. Substancija visose savo modifikacijose yra ta pati, to- 
dėl kiekvienoj modifikacijoj yra atstovaujami ir visi atribu- 
tai. Bet Žmogaus modas pažįsta tik du jį sudarančius 
atributus. Bet ar gali būti suprantama, kam išimtinai tik tie 

du atributai bus nuo viso begalinio atributų skaičiaus atsi- 
skyrę žmogaus modui sudaryti. Vienos, visa apimančios 
substancijos požiūris verčia Spinozą arba žmoguje ieškoti 
visų atributų, arba substancijoj prileisti esant tik du žŽmo- 
guje aptinkamus atributus. Iš tikrųjų, likusieji atributai Spi- 
nozai nėra reikalingi ir, Kurdamas savo sistemą, jis išsiver- 
čia ir be jų. Taip faktiškai jam ir egzistuoja tik du atribu- 
tai: idealusis mąstymo ir realusis tąsumo atributai; abu yra 
begaliniai ir paskučiausiame savo turiny identiški (tapaty- 
biški). 

Šitaip buvo pašalinta dviejų Descarteso substancijų prie- 
šybė ir užvaduota dviem atributais vienos ir tos pačios sub- 
stancijos. 

Tat kas gi dabar sudaro atskirų esybių pasaulį arba natu- 
ra naturata. 

Pirmučiausia tenka pažymėti dvi skirtybes: 1) Kai sub- 
stancijos, taigi Dievo, egzistencija būtinai yra, t. y. iš pačios 
substancijos sąvokos išplaukia, tai tuo pat metu atskirų 
daiktų egzistencija nėra būtina, šia prasme iš pačios daikto 
sąvokos ji neišplaukia, o pareina nuo kurio nors kito daik- 
to. Jei Spinoza šiuo atveju kalba apie "atsitiktinumą", tai jis 
skiria dvi būtinybės rūšis. Atskirieji daiktai nėra be prie- 
žasties, bet gali jie būti įsivaizduojami ir kaip neegzistuo- 
ją. Jų būtis ir veikimas yra tiksliausiai apspręsti, bet ap- 
spręsti kito atskiro daikto, šis gi vėl trečio ir t. t; visa yra 
griežčiausiai determinuota. "Atsitiktinumo" žodis Spinozai 
reiškia tik žemesnį mūsų pažinimo laipsnį. "Daiktas yra atsi- 
tiktinai" reiškia, kad jis savo buvimą ima ne iš savęs. Kol 
mes substancijos prigimtį ir jos modifikacijas dar nesame 
pilnai pažinę, mums atrodo, lyg kad duotas atskiras daik- 
tas galėtų neegzistuoti. Taigi atsitiktinumas reikštų nepa- 
žintą būtinybę. 

2) Kiekvienas natura naturata daiktas yra minėtąja pras- 

me ne tik atsitiktinis, bet ir aprėžtas, t. y. egzistuoja tam 
tikru būdu ir kitokiu būdu egzistuoti negali. Modų pasi- 
baigiamumas nėra tiesioginė substancijos pasėka, kadangi 
jinai yra begalinė. Iš substancijos betarpiškai išplaukia at- 
ributai, kurie vėl yra — bet in suo genere — begaliniai. Gi 
modų pasibaigiamumas glūdi jų daugybėj, nes jie viens ki- 
tą aprėžia tuo būdu, kad viens kitą iš savo egzistencijos sfe- 
ros šalina. — Taip modai sudaro begalinę priežastingumo 
grandinę; jie yra su viens kitu sąveikos santyky ir yra dviem 
atžvilgiais sąlygoti; substancijos, Kurios dėka jie egzistuo- 
ja, ir kitų modų dėka, kurie viens kitą abipusiškai aprėžia. 

Kiekvienas modas yra determinuotas, bet savaime yra 
aišku, kad tik vieno ir to paties atributo modai gali viens kitą 
sąlygoti, pav., tąsumo modas gali būti sąlygojamas tik sau 
lygių kitų, būtent priežastingai gali būti apsprendžiamas 
pagal aksiomą, kad du daiktai, neturintieji savo tarpe nie- 
ko bendra, negali būti viens kito priežastimi nei padariniu. 
Bet mąstymas ir tąsumas — pagal Spinozą — yra daiktai, 
kurie savo tarpe neturi nieko bendra, taigi tąsumo ir mąs- 
tymo modai negali turėti nė sąveikos santykio. Atskirų 
modų priežastingumo grandis atrodo pasiskirsčiusi dviem 
eilėmis, lygiagrečiai šalia viena kitos besitęsiančiomis, ne- 
galėdamos sueiti į influxus physicus. Iš čia atsiranda kūno 
ir sielos sąveikos problema. Spinozos būklė šiuo atveju yra 
žymiai lengvesnė ir patogesnė už Descarteso ir okazionali- 
stų. Nes tąsumas ir mąstymas sudaro ne dvi atskiras sub- 
stancijas, O yra tik du atskiri atributai. Betarpiška sąveika 
ir Spinozai būtų neįmanoma, bet jis jos ir neprivalo, kadan- 
gi substancija yra tik viena, kuri dėl savo vienybiškumo (vie- 
numo) turi pakisti (turi modifikuotis) tuo pačiu metu vi- 
suose savo atributuose. Todėl, lig tik tąsumo atribute įvyk- 
sta modifikacija, tuojau jinai turi pasireikšti ir mąstymo 

atribute. Nes kitaip tai būtų ne substancijos, o atributo mo- 
difikacija, bet, savaime suprantama, egzistuoja tik substan- 
cija, taigi ir modifikuojasi tik pati substancija, ir tai — sy- 
kiu visuose savo atributuose. Šis faktas padeda išaiškinti ta- 
riamąją kūno ir sielos sąveiką, taigi sąveiką tąsumo ir 
mąstymo modų. 

Spinozos požiūris galėtų būti pavadintas psichofiziniu 
monizmu. Priežasčių grandinė, kuri tariamai nusitęsia 
dviem lygiagretėm eilėm, iš tikrųjų yra ištisai vienybiškos 
prigimties, tariant, ji yra tik viena substancialinė eilė, kuri 
betgi iš dviejų pusių esti stebima; iš vienos pusės žiūrint ji 
pasirodo besanti tąsumo kitimų eilė; iš antros gi — vaidinių 
kitimų eilė. 

Užtat kiekvieną tąsumo modą atitinka mąstymo modas, 
t. y. tam tikra sąmonėj esanti idėja. Bet kadangi nei tąsu- 
mo modas, nei atitinkama mąstymo idėja savarankiškai 
neegzistuoja, o egzistuoja tik substancijoj, tai jie kaip tik ir 
sudaro vieną ir tą patį daiktą, pasireiškiantį dviem būdais: 
“Modus extensionis et idea illius modi una eademgue est 
res, sed duobus modis expressa“ "* (Ethica II, prop. 7). 

Jei kiekvieną tąsumo modą atitinka šio modo idėja, tai 
mūsų kūną atitinka mūsų kūno idėja. Kadangi mūsų siela 
gali būti tik viena mąstymo, t. y. sąmonės, modifikacija, ku- 
rią tąsume atitinka tam tikra modifikacija, būtent mūsų 
kūnas, tai Spinoza moko, kad mūsų kūnas ir siela esą fak- 
tiškai vienas ir tas pats daiktas, tik iš dviejų skirtingų pu- 
sių matomas. Siela ir kūno idėja plius šito kūno visų dalių 
idėjos, be to, plius šių idėjų idėjos, t. y. šių idėjų žinojimo 
fenomenai. 

Jei kiekvieną kūniškojo pasaulio modą atitinka tam tik- 
ras psichinės pusės modas, tai iš to turėtų išplaukti visos 
gamtos susielinimas. Priešingai Descartesui, Spinoza primyg- 
tinai pripažįsta gyvulių sielų egzistavimą. 

Toliau, kūno ir idėjos sutapimas reiškia, kad kiekvienas 
daiktas yra sykiu ir dvasia, ir abiejų eilių dėsningumas yra 
vienas ir tas pats, kaip Spinoza moko: “Ordo et connexio 
idearum idem est ac ordo et connexio rerum (sive corpo- 
rum)“ 7. Šį paralelizmą rimtai traktuodami, turėtume pri- 
pažinti, kad kiekvieną pakitimą mūsų kūne turėtų atitik- 
ti ir tam tikra idėja, bet tai jau privestų prie to, kad mes į 
psichinę eilę turėtume įsprausti tam tikrą nesąmoningų vai- 
dinių skaičių kaip tarputinius narius, kadangi mums mū- 
sų sąmonė visai nerodo pilno, visiško atitikimo. Psicholo- 
gijoj atsiranda ir dar kai kurių kitų sunkenybių. 

Kai mūsų siela yra paverčian:a kūno būsenų idėjų ir dar 
tų idėjų idėjų suma, tai sielos ribose pranyksta jos substan- 
cialinė struktūra. Yra visai suprantama, kodėl Spinoza sa- 
vo ištisai monistinė j tendencijoj atskiros sielos substancialu- 
mo lengvai išsižada, bet tada reikia, kad būtų galima mū- 
sų "aš" sąmonę, mūsų visų pergyvenimų vienybės sąmonę 
išsamiau išaiškinti; tačiau vietoj šito Spinoza patiekia tik 
sielos atomizmą. 

Savimonės fenomenas sudaro didžiausių sunkenybių. 
Kūno modą atitinka ne paprastų paprasčiausiai tik sielos mo- 
das, t. y. idėja, bet — kaip ką tik regėjome — prisideda čia 
dar ir “kūno idėjos idėja“. Kol prie kūniškosios eilės modų 
prisideda tik vaidiniai kaip koreliatos, tol reikalas aiškus, 
bet nebesuprantama lieka, kur sielos pusėj tų būsenų žino- 
jimas, idėjų idėjos bepritampa. Kadangi pastarosios yra 
mąstymo modai, tai, nuosekliai elgiantis, reikėtų kūno pu- 
sėj nurodyti koreliatą, ko Spinoza daryti nė nemėgina. Šis 
nenuoseklumas visą jo psichofizinę teoriją daro abejotiną. 

Spinozos psichologija. — Griežtai pabrėždamas tariamąjį 
paralelizmą arba faktiškąją kūno ir sielos tapatybę, Spino- 
za paskatino priekaištą, būk jis materialistas esąs; jo prie- 

šai sako, būk Spinoza sielos faktus traktuojąs tik kaip kū- 
no lydimuosius fenomenus, tuo nelikdamas ištikimas speci- 
finiam sielos pobūdžiui. Šis priekaištas yra tikrai nenupelny- 
tas, bet faktas lieka kaip buvęs, kad Spinoza, kaip tik iš tą- 
sumo modifikacijų ir jų priežastingumo išeidamas, pagal tą 
pačią schemą sutvarko ir sielos eilės vyksmus į ištisai ap- 
spręstą, visiškai determinuotą savitarpinę priklausomybę. 
Spinozos gamtos filosofijoj teleologinei koncepcijai tėra 
tiek pat vietos kaip ir pas Descartesą, tik pas Spinozą ir sie- 
los srity išnyksta tikslo sąvoka, užleisdama vietą determi- 
nizmui. Iš kūno ir sielos tapatybės turėjo išplaukti ir valios 
aktų nelaisvumas. 

Dvasios veikla yra sąmoninga, todėl dvasia yra idea cor- 
poris ir idea mentis "*. Bet ar šitoji pažiūra nėra vienašališ- 
ka? Ar tuo tik nėra visa sielos gyvenimo įvairybė suveda- 
ma į nedaugelį grynai intelektualinių procesų? 

Norint į tuos klausimus atsakyti, tenka arčiau prisižiū- 
Tėti įvairioms psichinių vyksmų rūšims. 

Spinozos supratimu, esama trijų rūšių pažinimo vyksmų: 
1) pojūtinių arba imaginatyvinių vaidinių (sensus, imagi- 
natio), 2) proto (ratio, intellectus) ir 3) intuityvinės žiūros 
(intuitio). Imaginacija apima labai įvairius vyksmus: čia įei- 
na pojūtiniai jutimai, atsiminimai, vaizduotės paveikslai, 
dargi abstraktiškos sąvokos. Visi šie vaidiniai yra neaiškios, 
sujauktos arba inadekvatiškos idėjos. Pojūtiniame suvoki- 
me, pav., šilumos jutime, aš nežinau, kiek jis pareina nuo 
pažįstančiojo subjekto arba suvokiamojo objekto. Atsimini- 
mų ir vaizduotės vaidiniai yra į suvokimus visiškai pana- 
šūs, todėl juos tenka irgi laikyti neaiškiomis, sujauktomis 
idė jomis. Lygiai tokie pat konfūziški ir nepilni vaidiniai yra 
abstrakčios bendrinės sąvokos, kurios esti sudaromos pasi- 
gaunant abstrakcijos, t. y. nubraukiant jų žymių dalį. Juo 

abstraktiškesnė sąvoka, juo ji toliau nuo tiesos, pavyzdžiais 
gali eiti tikslo ir valios laisvės sąvokos. Šitie klaidų pilni 
vaidiniai visi rymo ant nepilnų, su trūkumais idėjų. Tokiu 
būdu imaginacija apima visas sujauktas ir neaiškias idėjas. 

Kitaip yra su ratio ir intuitio: jie gamina tikrą pažinimą. 
Protas (ratio, intellectus) yra sugebėjimas išprotauti, gi in- 
tuicija yra sugebėjimas pažinti principus, einančius visokio 
žinojimo pagrindu ir kurie patys negali būti išvedami. 
Scientia intuitiva yra betarpiškas pažinimas, aprėpiąs pasku- 
čiausius pagrindus. Tai senas trijų pažinimo laipsnių moks- 
las, patiekiamas mums Spinozos. Antrojo ir trečiojo laips- 
nio pažinimas yra adekvatiškas, būtinai teisingas. Juodu 
traktuoja daiktus ne jų atskirybėj, bet būtino bendro ryšio 
rėmuose ir yra būtini substancijos sėkmens; juodu mums 
parodo daiktus tikrojoj jų prigimty, arba, kaip Spinoza iš- 
sireiškia, — sub specie neternitatis — amžinybės požiūriu. 

Bet ši intelektualinių vyksmų skyryba parodo, kad tarp 
minėtųjų trijų pažinimo laipsnių esama ne kokybiško, bet 
tik. kiekybiško skirtumo. Vienu atveju idėjos yra sujauktos, 
kitu — aiškios ir ryškios. Bet kaipgi yra su valia ir afektais? 
Gal tai visai kitos rūšies procesai, kurių nebegalima įtalpin- 
ti į vaidinių schemą? 

Descartesas valią tarė esant laisvą jėgą ir suvaržytam inte- 
lektui priešpastatė. Čia mes įžvelgėme nenuoseklumą, išei- 
nant iš racionalistinės pozicijos, ir tarėme, kad valios laisvė 
konsekventiškai pravestame racionalizme turi išnykti. Štai 
tat ir išsipildė pas Spinozą. Descartesui valios laisvės reikėjo 
klaidai išaiškinti. Nežiūrint aiškaus begalinės laisvos valios 
persvaros užakcentavimo, persvaros ant suvaržyto intele- 
kto, Descartesas vis dėlto protą ir valią labai suartino, valios 
elementą įžvelgdamas sprendimo tei gime ir neigime. Spinoza 
gi randa, kad tiesos supratimas teigimą, taigi ir neigimą, sa- 

vyje jau turi. Jei valios veikla būtų tik tas teigimo ar neigimo 
momentas, kurį mes savo sprendimuose vykdome, tai tat 
neišreikštų ir nepridėtų nieko naujo. Teigimas negali būti 
atskiriamas nuo teigiamojo vaidinio. Todėl Spinoza norėjimą 
apskritai definuoja kaip idėjos teigimą ir sako savo "Etikos" 
II dalies 49-toj teoremoj “Nesama sieloj jokio norėjimo arba 
jokio teigimo ir neigimo be tų, kurie savyje turi idėją, kiek 
ji yra idėja“. Taigi pažinimo aktas turi savyje jau ir valios 
aktą; kiekvienas norėjimas yra tik idėjų būtinas iš viena kitos 
sekimas. Taigi valia ir protas yra viena ir ta pat; laisvos, sa- 
varankiškos valios nesama. 

Šis proto ir valios identifikavimas pasidarė galimas tik 
tuo būdu, kad Descartesas ir Spinoza norėjimą palaikė per 
teigimą ir neigimą sprendime. Tačiau kur paliko tasai ti- 
piškas stengimasis, veržimasis, kaip charakteringa norėji- 
mo žymė? Spinoza, beje, nepaleidžia iš akių šio elemento, 
bet traktuoja jį kaip ypatingą afektą; tačiau ir afektus jis 
vėl mėgina į intelektualinius procesus suvesti. 

Bet ne tik proto ir valios identifikacija stumia Spinozą į 
valios laisvės paneigimą. Pagal aksiomas, laisvu gali būti 
laikomas tiktai vienas Dievas, nes tik Jo veikla išeina iš Jo 
paties prigimties. Tuo tarpu atskiri modai, prie kūrių ir no- 
rėjimas priklauso, atsiremia ne tik į vienintelę substanciją, 
bet sąlygoja ir aprėžia dargi viens kitą savo tarpe, užtat ir 
negali būti laisvais laikomi. Dar ir aukščiau minėtasis, va- 
dinamasis fizinių ir psichinių faktų, paralelizmas veda į 
determinizmą. Jei fiziniame pasauly viešpatauja griežčiau- 
sias gamtinis priežastingumas, tai ir norėjime negali būti 
jokios laisvės. 

Bet faktiškai nesant jokios valios laisvės, Spinoza yra 
įpareigotas išaiškinti šios fikcijos atsiradimą — tariamą ją va- 
lios laisvę — kurią esame pratę vaizduotis. 

Jis tatai daro tokiu būdu. Jei mes, sako jis, ką veikiame, 
tai mes esame daugių daugiausia sąmoningi artimųjų, be- 
tarpiškųjų, bet ne gilesniųjų motyvų bei priežasčių, ku- 
rioms iš tikrųjų pritariame. Todėl mes tariamės laisvai pa- 
sirenką ir besielgią, Kadangi mums pačios priežastys nėra 
pažįstamos. Kūdikis tiki laisva valia geidaująs pieno; lygiai 
taip pat yra ir su supykusiu vaiku: jam atrodo, kad jis lais- 
vai nori keršyti, arba vėl baiminasis, būk jis laisvai norįs 
bėgti. Tokios pat nuomonės yra ir girtuoklis; jam rodosi, 
kad jis kalbas iš laisvo savo sielos ryžimosi, ir t. t. (Ethica 
III d., prop. 2. Pastaba). — Jei pilna mūsų poelgio priežastis 
nėra pažįstama, tai turi atsirasti fikcija, būk poelgis vyks- 
tąs laisvai, be prievartos, ir mes galį ir kitaip pasielgti. Kū- 
dikis ir apmaudingasis arba baimingi vaikai nepažįsta sa- 
vo organizmo fiziologinės būklės arba ir savo charakterio, 
dėl to jiems ir atrodo, būk jie ištisai savo noru elgiasi. Tas 
pats atsitiktų ir su akmeniu, jei jis būtų sąmoningas ir jį 
sviedžiančio Žmogaus nepastebėtų; tuomet jis manytųsi iš 
laisvo ryžimosi skriejąs. 

Tokiu būdu sielos gyvenimas atrodo galimas išaiškinti 
suprastintu būdu, nes valios ir intelekto procesai yra tos 
pat rūšies. Bet kaip yra su emocijomis? 

Spinoza jas vadina afektais, tuo jis supranta lygiai pajau- 
timus, lygiai ir aistras. Descarteso įtaka šioj psichologijos da- 
ly kur kas stipresnė. Geometrinis metodas verčia Spinozą 
apsiriboti definicijomis, teoremomis, jų sulyginimais; jis no- 
ri kiek galima objektyviau, t. y. negirdamas ir nepeikda- 
mas, šią žmogaus sielos šalį tirti ir ją iš jos priežasčių, lygiai 
kaip ir gamtos reiškinius, išaiškinti. | 

Afektu — sako Spinoza (Ethica III, def. 3) —- aš suprantu 
kūno susijaudinimus, kurie kūno veiklos jėgą padidina ar- 
ba sumažina, paskatina arba sukliudo, ir sykiu suprantu šių. 

afekcijų idėjas. Taigi iš vienos pusės Spinoza afektu supran- 
ta kūno būseną, iš antros gi — su tuo surištą idėją, t. y. psi- 
chinį vyksmą. Tokiu būdu afektai turi būti traktuojami 
kaip psichiniai ir fiziologiniai procesai. Psichiniais procesais 
čia yra idėjos, t. y. mąstymo modifikacijos, didesnio ar ma- 
žesnio aiškumo, taigi afektai iki šiol visiškai priklauso in- 
telektualinių procesų grupei ir neturi savyje nieko nauja. 
Bet kyla klausimas, ar galima, afektus suvedant į idėjas, į 
vaidinius, ir visą afektyvinį Žmogaus gyvenimą padaryti 
suprantamą, permanomą. 

Spinoza visų pirma tariasi galėsiąs visus afektus sugru- 
puoti į tris rūšis: į savisaugos instinktą, smagumą ir skaus- 
mą (nesmagumą). 

Jau Descartesas savo psichologijoj mėgino afektus į 6 pa- 
grindines lytis suvesti, Spinozos analizė yra gilesnė ir ašt- 
resnė, bet ir apimantesnė. Savisaugos instinktas, arba kiek- 
vieno daikto stengimasis išlaikyti savo egzistenciją, yra pa- 
skutinis afektyvinio gyvenimo šaltinis; bet jis sudaro ne ką 
kitą, kaip to paties daikto tikrąją esmę (Eth. III, prop. 7). 
Kiekvienas daiktas natūraliai stengiasi išlaikyti savo egzi- 
stenciją. Atskiri daiktai yra modai, išeiną iš Dievo prigim- 
ties, taigi juose būtinai glūdi egzistavimo troškimas (sieki- 
mas), ir joks daiktas negali kitaip, kaip tik išorinės priežas- 
ties, sunaikinamas būti. Modo sunaikinimas visuomet yra 
suvedamas į kitus modus. Šitas siekimas savo egzistenciją 
išlaikyti (conatus) Spinozos yra laikomas visų Žmogiškųjų 
potroškių gyvenimo pagrindu; kiek tai liečia vien tik sielą 
(prop. 9, schol.), tatai yra vadinama valia, tuo tarpu jei tat 
liečia sielą ir kūną kartu, yra vadinama potroškiu (linkimu). 
Taigi, kol potroškis (linkimas) tebėra nesąmoningas, tol jis 
šitą vardą nešioja, bet lig tiktai pritampa prie jo sąmonė, 
tai Spinoza jau jam pavadinti vartoja geidimo (cupiditas) ar- 

ba valios (voluntas) terminą. Siela stengiasi pasilikti beeg- 
zistuojanti, todėl ir šito savo stengimosi yra sąmoninga. Šis 
pastarasis samprotavimas yra būtina kūniškųjų ir sieliškų- 
jų procesų paralelizmo sėka. Tiek fiziniam, tiek psichiniam 
žmogui galioja tas pats pagrindinis savosios egzistencijos iš- 
laikymas ir skatinimo dėsnis. Visa, kas padeda kūnui ir sie- 
lai išlikti, yra siekiama, tuo tarpu visa, kas tam kliudo, yra 
vengiama. Iš šito požiūrio išeinant, visa, kas skatina, yra 
laikoma geru, o visa, kas kliudo, — piktu. Spinoza sako, kad 
mes objektų norime, siekiame arba geidžiame ne dėl to, 
kad jie mums atrodo geri, bet atvirkščiai: mes juos gerais 
laikome, kadangi jų norime, geidžiame ir t. t. Taigi nėra 
nieko savyje gero arba pikto. 

Savisaugos instinktas atrodo turįs afektyvinį pobūdį: čia 
kalbame apie kūno veiklumo padidinimą arba sumažini- 
mą ir apie atitinkamą šio padidinimo arba sumažinimo są- 
monę. Sąryšy su šia dviguba galimybe yra du kiti pagrin- 
diniai afektai: smagumas arba džiaugsmas ir nesmagumas 
arba liūdesys. Kiekvienas savisaugos instinkto skatinimas 
kelia džiaugsmo, kiekvienas jam kliudymas — liūdesį. Abu 
nurodo į vieną ir tą patį šaltinį. Džiaugsmas definuojamas 
kaip žmogaus perėjimas iš mažesnio į didesnį tobulumą, gi 
liūdesys — kaip perėjimas iš didesnio į mažesnį tobulumą. 
Spinozos vartojamas "tobulumo" terminas neturi mūsų ste- 
binti, nes jam tobulumas (tobulybė) reiškia tą patį, ką ir es- 
mė, esybė arba realumas, veikimo jėga. Aiškindamas tobu- 
lumo definiciją, jis pats sako (III, defin. 2—3), kad čia kalba- 
ma apie vyksmus, kuriais žmogaus veikimo jėga esti 
padidinama arba sumažinama. Visi kiti afektai jo labai ori- 
ginaliu būdu į šiuos tris pagrindinius afektus suvedami, 
kur įvairūs skirtingumai dažniausia glūdi lydimuosiuose 
vaidiniuose. Taip, pav.: meilė yra džiaugsmas, lydimas iš- 

orinės priežasties idėjos, neapykanta yra liūdesys, lydimas 
išorinės priežasties idėjos, pagarba yra meilė to, kuriuo mes 
stebimės. Kiti afektai gali atsirasti pagrindinius įvairiaip 
kombinuojant. Visas afektyvinio gyvenimo mechanizmas 
Spinozos yra aiškinamas pasigaunant pagrindinio linkimo, 
gi afektų įvairybė esti suvedama į vaidinius. Bet kadangi 
valia ir protas esą viena ir ta pat, toliau, valia arba geidi- 
mas esą tik sąmoningas linkimas, tai Spinoza tikisi įrodęs, 
kad faktiškai mąstymas esąs pagrindinė žmogaus sielos 
veikla. Skirtumai, esą tarp trikampio idėjos ir afekto, yra 
tik kiekybinės rūšies, ir būtent afektas arba aistra yra ne 
kas kita, kaip su jaukta idėja. Trečiojoj (III dal.) teoremoj Spi- 
noza aiškina: "Sielos aktai imasi tik iš adekvatiškų idėjų, tuo 
tarpu aistros pareina tik nuo inadekvatiškų idėjų“. Dar aiš- 
kiau ši tendencija iškyla aikštėn 59-joj teoremoj, kur liūde- 
sys definuojamas stačiai kaip susilpnėjusi sielos mąstymo jė- 
ga, kaip sielos “pažinimo galios, t. y. jos veikimo jėgos“ su- 
sikliudymas. Pajautimų ir valios gyvenime suvedimo į 
pažinimo procesus aiškesnio vargiai ir įsivaizduoti bebūtų 
galima. Visi psichiniai fenomenai galų gale yra mąstymo 
modai — pagal Spinozą. - Šiam požiūriui jokiu būdu nesi- 
priešina nė tas faktas, kad šalia aistringo džiaugsmo arba 
geidimo, kurie išreiškia sujauktas idėjas, esama dar ir kitų 
džiaugsmo ir geidimo rūšių, kurios pasireiškia tiek, kiek 
mūsų siela veikia, yra veikli. O kada gi mūsų siela veikia? 
Kiek mūsų siela turi inadekvatiškų idėjų — atsako Spinoza 
(III, prop. 1), - tiek ji yra veikiama, ir kiek ji turi adekva- 
tiškų idėjų, tiek ji veikli, tiek ji veikia. Vadinasi, tikras 
pažinimas ir tikroji veikla sustatoma lygiomis. Bet jei sie- 
la yra aktyvi, veikia, tai ji pergyvena džiaugsmingus 
afektus, sugrupuojamus į dvi grupes: “animositas" ir /ge- 
nerositas“ — žiūrint to, ar veiksmai orientuojasi tik į vei- 

kiančiojo naudą, arba ir į naudą jo artimo. Saikumas, blai- 
vumas, nenustojimas lygsvaros pavojuose ir t. t. yra animo- 
sitas (sielos stiprybių) rūšys; Kuklumas, meilumas ir t. t., ku- 
rie nukreipti ir į kitus Žmones, yra generositas, dvasios tau- 
rumo rūšys. 

Šią afektų rūšį galima pavadinti veikliaisiais afektais; ji 
visai tinka į Spinozos psichologijos rėmus, nes skirtumas 
glūdi pažinimo pusėje; tai, kas lydi šiuos afektus, ir yra 
adekvatiškos idėjos. Veiklaus afekto sąvoka Spinozai bus 
reikalinga jo dorovės mokslui, sudarančiam visos jo siste- 
mos aukščiausiąjį tikslą. 

Didžiulė jo afektų mokslo reikšmė glūdi tame, kad jis 
pabrėžtinai iškelia afektų palydovus — kūniškuosius reiški- 
nius; šiuo atžvilgiu Spinoza yra Langės ir Jameso pranokė- 
jas. 

Dorovės mokslas. — Ar, Spinozos požiūriu, iš tikrųjų yra 
galimas dorovės ir dorybių mokslas iš viso? — Iš afektų 
mokslo mes jau žinome, kad nėra nieko savyje gero nei 
pikto, kad šios sąvokos turi būti suvedamos į žmogaus sie- 
kimo ir priešinimosi sąvokas. Ar šitokiose sąlygose galima 
dar kalbėti apie visuotinai galiojančias Žmogaus elgsenos 
normas? Ar dorybės ir pareigos sąvokoms negresia į etinį 
reliatyvizmą nugrimzdimo pavojus? 

Iš tikrųjų Spinozos pozicija yra sunki. Aukščiausiasis 
principas, vienatinė substancija buvo apibūdinta kaip bū- 
tis, kuri išskiria bet kokį norėjimą, veikimą pagal tikslus 
ir t. t. Tokiu būdu vadinamosios imperatyvinės etikos ke- 
lias 5pinozai darosi neprieinamas, nes iš vienatinės būties 
nėra galima išvesti jokio privalybės principo. Visa, kas įvyk- 
sta, įvyksta būtinai; iš aukščiausiojo principo išplaukia vis- 
kas su tuo pačiu būtinumu, kaip ir trikampio ypatybės iš 
atitinkamos sąvokos. (Viskas iš būties; nėra privalybės!) 

Procesų pagal gerumą bei piktumą vertinimas, rodos, daro- 
si visiškai neįmanomas šių prielaidų akivaizdoje. Ir nežiū- 
rint viso to, Spinoza imasi uždavinio kurti dorovės moks- 
lą ir, kaip jau sakyta, kaip tik jame įžiūri svarbiausiąjį sa- 
vo filosofijos tikslą. Šitoji etika yra priversta prisiimti 
natūralistinį pobūdį, t. y. doroviškai vertinga elgsena turi 
tuo pačiu būti ir natūrali. Jei gėris ir piktas savyje nereiš- 
kia nieko vertinga arba nevertinga, tai jie, pagal Spinozą, 
sudaro tik mąstymo modus arba sąvokas, gaunamas objek- 
tus vienus su kitais belyginant. Lygiu būdu tobulumas ir 
netobulumas yra sąvokos arba mąstymo modai, atsirandą 
tokiu pat keliu. Tarp šitų prielaidų Spinozai nelieka kito 
kelio, kaip gėrį ir piktą suvesti tik į žmogų ir identifikuo- 
ti juos su naudingumu bei nenaudingumu. Tatai jis ir pa- 
daro savo definicijose "Etikos" IV daly. “Geru aš suprantu 
tai, apie ką mes tikrai žinome, kad tai mums naudinga, tuo 
tarpu blogu tai, apie ką mes tikrai Žinome, kad tai mums 
kliudo įsitiekti gėrį.“ Šituo atveju ir dorybė bus ištisai natū- 
ralinė ypatybė. Pirmučiausia, dorybė Spinozai yra ta pat, 
kas ir jėga arba šaunumas, antra, jinai yra “žmogaus esmė 
arba pati jo prigimtis, kiek jo galioje yra ką nors paveikti, 
kas tik jo prigimties dėsniams padedant gali būti įžiūri- 
ma“. Ir patys tikslai pasirodo beglūdį natūralume, todėl ir 
yra pasakyta (7 defin.): "tikslu, dėl kurio mes ką nors daro- 
me, aš suprantu linkimą“. 

Tokiu būdu, jei gera ir bloga — Žmogui naudinga ir kenk- 
sminga išreiškia, tai tolimesnis uždavinys yra nušviesti, kas 
visokiose aplinkybėse žmogaus prigimčiai sudaro aukščiau- 
siąją gerovę ir kaip jinai gali būti realizuojama. Čionai gė- 
rio sąvoka sujungiama su savisaugos sąvoka, nes atrodo, 
kad naudinga yra tai, kas atitinka mūsų savisaugos instink- 
tą, o kenksminga — kas jam kliudo. Bet mūsų savisauga yra 

mūsų egzistencijos, mūsų realumo užakcentavimas, o visa 
tai yra identiška su mūsų veiklumo būsena. Juo daiktas 
veiklesnis, juo daugiau turi jisai realumo. Šitaip esant, žmo- 
gui yra naudinga visa, kas jo veiklumą kelia, o bloga — kas 
tą veiklumą susiaurina, kas žmogų į kęsmo būseną stumia. 
Tada dorybė reiškia tą patį, ką ir šaunumas, kaip veiklos 
būsena (kaip tat, kad esu veikiąs). 

O kada gi mes esame veiklūs ir kada kenčią (pasyvūs)? Į 
tai Spinoza atsako III dalies 1-ja ir 2-ja definicijomis visiš- 
koj konsekventiško racionalizmo dvasioje. Mes esame veik- 
lūs, jei mes esame adekvatiška (taigi ir pilna) priežastis to, 
kas mumyse arba už mūsų vyksta, tuo tarpu kenčią būsi- 
me tada, kai mes visiškai nesame arba tik iš dalies tesame 
viso to priežastim. Bet ką reiškia adekvatiška priežastim 
būti ir kada mes ja esame? Adekvatiška Spinoza vadina to- 
kią priežastį, kurios padarinys aiškiai ir ryškiai per ją vie- 
ną gali būti suprantamas. Taigi mes esame veiklūs tada, kai 
mūsų veiksmai aiškiai ir ryškiai tik iš mūsų pačių išplau- 
kia, ir kenčią, kai mūsų būsenos tik iš dalies arba ir visiš- 
kai ne mūsų prigimties esti apsprendžiamos. Mūsų siela yra 
mąstymo modas, tokiu būdu jinai yra veikli, jei jos modifi- 
kacijos yra aiškios ir ryškios idėjos. Siela yra juo tobulesnė, 
juo aiškesnės ir ryškesnės yra jos idėjos; tuo tarpu ji skaito- 
si kenčianti, netobula tiek, kiek jos būsenas sudaro sujauk- 
tos idėjos, pav., išreiškia afektus, sąlygojamus išorinių ob- 
jektų. 

Iš to seka, kad aukščiausias gėris arba aukščiausias nau- 
dingumas pareina nuo kaip galima didesnio adekvatiškų 
idėjų skaičiaus, kas prilygsta pažinimo aiškumui ir ryšku- 
mui. Čia mes vėl matome norėjimo ir pažinimo lygiomis 
pastatymą. Tuo Spinoza ir etikoje ištisai prišlyja prie inte- 
lektualistinės krypties. Dorybė ir šaunumas reiškia žinoji- 

mą, bet Žinojimas yra galia. Elgsena yra dorovinga, jei ji va- 
dovaujama proto. Todėl 24-ji (IV dalies) teorema aiškina: 
“Besąlygiškai pagal dorybę elgtis yra mumyse ne kas kita, 
kaip pagal proto vadovybę elgtis, gyventi, savo egzistenci- 
ją išlaikyti (tie trys dalykai reiškia tą patį), besiremiant sa- 
vosios naudos ieškojimu“. Juo labiau Žmogus stengiasi sa- 
vo naudos siekti, t. y. savo egzistenciją išlaikyti, juo jis yra 
dorovingesnis; ir atvirkščiai: juo mažiau jis žiūri savo nau- 
dos, t. y. juo mažiau rūpinasi savo egzistenciją išsaugoti, juo 
jis yra bejėgiškesnis. Tokiu būdu negalia yra lygiomis pa- 
statoma (identifikuojama) su egzistencijos stoka ir kęsmu, 
O pastarasis pasireiškia, kai konfūziškos idėjos, o ne protas 
žmogui vadovauja. Todėl reikia esmingai nustatyti, kaip 
šitas proto vadovavimas atrodo ir Kaip jis pasireiškia. 

Kiek siela protingai mąsto, tiek ji siekia ne ko kito, kaip 
įžvilgio, tikro pažinimo, ir jos sprendimui atrodo jai naudin- 
ga esą tik tat, kas prie to įžvilgio prisideda. Aukščiausia, ką 
siela gali pažinti, yra Dievas, besąlygiškai begalinė Esybė, 
be kurios niekas negali egzistuoti nei būti suprantama. Di- 
džiausia sielos nauda arba aukščiausias gėris yra tokiu būdu 
Dievo pažinimas. Kadangi sielos, kaip mąstymo modo, do- 
rybė glūdi pažinime, tai aukščiausia sielos dorybė bus Dievą 
suprasti ir pažinti. 

Proto vadovavimas reiškia tikrą pažinimą, t. y. jis skati- 
na mus daiktus ir mus pačius tikrojoj prigimtųy, t. y. kaip vie- 
nos amžinos substancijos modus, pažinti. Kadangi proto va- 
dovavimas veda į tikrąjį pažinimą, o šis yra visuotinai ga- 
liojantis dalykas, tai užsilaikysena žmonių, gyvenančių 
pagal proto nurodymus, ir tai, kiek jie tuos nurodymus se- 
ka, būtinai sutampa. Todėl ir aukščiausiasis gėris tų, kurie 
eina dorybės keliu, yra visiems bendras ir visi gali lygiu bū- 
du juo džiaugtis. 

Šitaip esant, Spinozai pavyksta gresiantį reliatyvizmo 

pavojų etikoj nugalėti — kaip tik tuo pačiu norėjimo ir pa- 
žinimo lygiomis sustatymu (identifikacija). Pažinimo idealas 
padaromas visuotine norma. 

Tik dorybė yra ne vien protinis pažinimas, ne, ji yra dar 
daugiau. Pasiremiant sielos ir kūno paralelumu, dorybei 
priklauso dar tobulumas Žmogaus kūniškajame atribute; 
pastarasis Spinozai reiškia didžiausią Kūno galios turėjimą. 
Bet kūno galia neturi būti paraidžiui suprantama, ji yra fi- 
zinis žinojimo, taigi ir šaunumo, atitikmuo, ir reiškia ne 
paprastą kūno jėgą, bet pakilusį veiklumą fizinio pasaulio 
rėmuose. 

Bet ant savęs paties Spinoza turėjo gerą pavyzdį, kaip 
dažnai teoretinė mąstymo dorybė, kurios jis pats taip aps- 
čiai turėjo, fizinio atitikmens stokoja. 

Taigi lygiu būdu tiek sielai, tiek ir kūnui galioja štai 
kas: abu yra juo tobulesni ir galingesni, juo labiau jie yra 
veiklūs ir juo mažiau jie yra kęsmo pusėje. Bet afektai ir 
aistros — kaip jau iš psichologijos žinome — yra kęsmo bū- 
senos: sielai tiek, kiek tai yra sujauktos idėjos, neišplau- 
kiančios iš pačios sielos prigimties, gi kūnui tiek, kiek ir 
jis šiuo atveju yra pareinamas nuo išorinių daiktų įtakos. 
Proto vadovavimas ir reiškia žmogui "pasyviųjų“ afektų 
ir aistrų pergalę, pergalę netobulumo būsenos ir perėjimą 
prie aiškių ir ryškių idėjų. Kai ši aktyvumo būsena, iš sa- 
vo paties prigimties išplaukiančio mąstymo būsena yra 
pasiekta, tai prie to viso prisijungia kaip pajautiminė ko- 
reliata aukščiau įvardytieji "aktyvieji" afektai, kurie, be- 
je, yra tik pozityviškai nuspalvinti, t. y. išreiškia džiaug- 
smingus išgyvenimus. Aukščiausias gėris yra pastovus 
Dievo pažinimas, bet ši būsena vaizduoja džiaugsmingą, 
smagų afektą, kadangi mes čia kažką išgyvename, kas pa- 
kelia mūsų veiklumą. Vieną afektą gali tik kitas afektas 

nuveikti arba ir pašalinti. Proto vadovavimas, t. y. perė- 
jimas prie aiškesnių idėjų į tai, kad pasyviuosius afektus 
ima pakeisti “veiklieji". Šis džiaugsmas arba palaima, ky- 
lanti iš pažinimo, kad Dievas yra viso gyvenimo šaltinis, 
ir yra patsai tas džiaugsmas, esti lydimas Dievo idėjos, 
kaip išorinės šitos palaimos priežasties idėja. Pagal mei- 
lės definiciją, jinai yra džiaugsmas, išorinės priežasties 
idėjos lydimas, todėl sakytojo džiaugsmo būsena sudaro 
intelektualine Dievo meilę (amor Dei intellectualis). Ši in- 
telektualinė Dievo meilė suteikia mums aukščiausią pa- 
laimą, nes ji yra afektas, sujungtas su maksimaline veik- 
los būsena, kurioje visos kęsmo būsenos, nuliūdimas ir t. t., 
pranyksta. Šitoj Dievo meilėj galima rasti tik smagų, pa- 
laimingą išgyvenimą; kiek siela į šią dvasios meilę paky- 
la, tiek ji dalyvauja ir Dievo amžinume, nes jos objektas 
ir priežastis yra gi amžini. Šitas pasaulio ir Dievo pažini- 
mas yra pažinimas sub specie aeternitatis. Siela Spinozai 
tam tikra prasme yra nemirtinga, nes ji, kaip modas, išei- 
na iš begalinės Esybės, iš Dievo. Kiek siela iš Dievo prigim- 
ties išeina, tiek ji ir nemirtinga, bet kiek ji esti aprėžta ir 
sąlygojama dar kitų modų, tiek ji sunaikinama, t. y. mir- 
tinga. Siela, be paliovos gyvenanti Dievo meilėj, išvysto 
maksimum veiklumo, todėl ir bėra mažiausia kitų modų 
aprėžiama, t. y. turi daugiau nemirtingumo. Tokiu būdu 
ši ypatybė turi būti kaip laipsniuota mąstoma. Išminčius 
arba dorovingasis, išsiugdęs stipresnę dvasinę Dievo mei- 
lę, dalyvauja tuo pačiu ir aukštesniame nemirtingumo 
laipsny už neišmanėlį. 

Tik žmogus, pakilęs iki šitos dvasinės Dievo meilės, yra 
pats Dievo modas. Dievas yra vienatinė substanci ja visose sa- 
vo be galo įvairiose modifikacijose, todėl meilė Dievo yra 
sykiu ir meilė Dievo sau pačiam. Amor intellectualis, gui se ip- 
sum amat."? 

Toliau Spinoza atkreipia mūsų dėmesį į tai, kad mes do- 
rybėje tuo pačiu metu išgyvename smagumą, tam tikrą pa- 
laimos laipsnį. Paprastasis supratimas taria šį smagumo iš- 
gyvenimą atpildu už dorybę esant; Spinoza parodo, kad do- 
rybė ir palaima sudaro vieną ir tą patį išgyvenimą. 
Palaimingam būti reiškia kaip tik dorovingam būti. 

Dorovės sąvoka yra sukurta ant savisaugos instinkto pa- 
matų. Kad visi žmonės siekia savisaugos, atrodo besą su- 
prantama, bet tada, nuosekliai galvojant, visi turėtų ir do- 
rybės siekti, tačiau patyrimas moko, kad pastarasis atvejis 
nepasitvirtina. Bet iš kur ši nedorovė? Iš kur apskritai pik- 
tas, kurį Spinoza su negalia, nežinojimu ir t. t. identifi- 
kuoja? 

Spinoza į tai atsako tyrinėdamas šias sąvokas ir konsta- 
tuoja, kad pasileidimas, neišmanymas, netobulumas ir t. t. 
nėra pozityvios sąvokos, jos tik ypatybės stokojimą išreiš- 
kia ir savo tarpe yra tokiuose pat santykiuose kaip, sakysi- 
me, šiluma ir šaltis. Netobulumas nėra kažkas realu, bet su- 
lyginimo būdu konstatuotas stokojimas, žemesnė realumo 
rūšis, taigi sąvoka, egzistuojanti tik mūsų lyginama jame mąs- 
tyme ir išreiškia mažesnį tobulumo laipsnį. Tarp gera ir 
pikta, galios ir negalios esama tik laipsniško skirtumo. Nuo- 
dėmės kaip tokios, pikto kaip tokio — nėra. 

Bet iš to išplaukia naujas klausimas: kodėl tobulumas, ži- 
nojimas, gėris egzistuoja ne visur tame pačiame kiekyje. 
Kam yra reikalinga toji daugybė tobulumo laipsnių? Atsa- 
kymas Spinozai atrodo nesunkus; jis randa reikalinga tik į 
substancijos begalybiškumą nurodyti. Substancija realizuo- 
jasi begalinėje modifikacijų daugybėje, kaip kad jos begali- 
nei Esybei pritinka, todėl šalia aukštesniųjų laipsnių turi 
būti realizuoti ir žemesnieji tobulybės laipsniai, kitaip at- 
sirastų spragų, kas nėra įmanoma. 

Spinozos dorovės mokslas pasirodo besąs nuoseklus pa- 
grindinių dekartiškųjų tendencijų tęsinys; jau Geulincxas 
reikalavo vieno tik proto vadovavimo kaip etikos normos. 
Su nuostabiu sugebėjimu pataiko Spinoza pagrindinius eti- 
nius principus su savo natūralistiniu požiūriu suderinti. 
Laisvę ir vergovę identifikuoja su aktyvumu ir pasyvumu, 
pastaruosius gi — su adekvatišku ir sujauktu pažinimu. Ra- 
cionalizmas čionai iškyla savo grynesniame pavidale, Die- 
vo meilė suprantama grynai intelektualistiškai, jinai yra 
absoliučios Dievo tobulybės sąmonė. Jei šis intelektualisti- 
škai natūralistiška spalva nudažytas dorovės mokslas įgau- 
na pagaliau teistišką bruožą — kai jis Dievą charakterizuo- 
ja kaip meilę savęs paties — ne tik kaip natura naturans, 
kuri matematiškai modų privalo, tai psichologinis to pa- 
grindas glūdi pirmiausia žydų tradicijoj, kurioj Spinoza bu- 
vo užaugęs, ir antra, gilioj religinėj nuotaikoj ir atsidavi- 
me, kas ir sudarė pagrindinius šio didžiojo ir giliojo mąs- 
tytojo charakterio bruožus. 

Spinozos sistema daro didelę pažangą, palyginus su 
Descartesu ir okazionalistais. Deskarteso substancijos sąvo- 
ka pasisavinama ir precizuojama, tačiau dvilypis dualizmas 
tarp Dievo ir pasaulio ir tarp mąstančios ir tąsios substan- 
cijos čionai išnyksta. Kūno ir sielos sąveika, monistiškai pa- 
žiūrai padedant, pavirsta netekusiu objekto klausimu. Bet 
ir Descarteso indeterminizmas, pabrėžtinai atmetant bet 
kokią valios laisvę, pašalinamas. Ar racionalizmas tuo bus 
pasiekęs savo viršūnės? Ar visi vidujiniai prieštaravimai 
jau nugalėti? 

Dievo ir pasaulio dualizmas išnyko, o vis dėlto liko dar 
vienas plyšys sistemoje, ir būtent toje vietoje, kur prireikia 
pereiti iš begalinės, be predikatų substancijos vienybės į 
baigtinių modų daugybę ir į begalinę atskirų daiktų prie- 

žastingumo grandinę. Nes kaip sykis racionalistiniam gal- 
votojui čionai atsiranda neįkandama problema; jis tą perė- 
jimą turi tiek pat suprantamą padaryti, kaip kad yra su- 
prantamas sėkmens iš pamato išplaukimas, kas tačiau nėra 
įmanoma. 

Toliau, Spinozos sistemoje, vietoje mąstančios ir tąsios 
substancijos atsirado dviejų atributų priešybė; iš to atsiradę 
neįkandamumai buvo mūsų jau metafizikos skyrelyje mi- 
nėti. Atributų priešybė visais atvejais palieka nesudoro- 
jama. 

Pagaliau ši sistema — jei Spinoza būtų likęs ištikimas sa- 
vo pirmykštei vienos substancijos charakteristikai — turė- 
tų pasilikti kaip abstraktiškas monizmas (be turinio!). Iš 
substancijos tik matematiška būtinybė verčia modus iš- 
plaukti, bet iš kur mums imti medžiagą gyvybei išaiškinti, 
arba ir veikliems judesio kitimams ir t. t. Iš sustingusių, ne- 
gyvų pagrindinių "Etikos" principų visų šių elementų ne- 
galima išvesti ir išaiškinti. Stipriai pabrėžiant substancijos 
vienintelumą ir vienybę, begalinės daugybės individualių 
sielų, besinaudojančių viena kitos atžvilgiu reliatyviu sa- 
varankiškumu, egzistencija darosi visiškai nesuprantama. 
Užtat nieko nėra nuostabaus, jei racionalistinės teorijos dir- 
voje daromas dar vienas mėginimas, tik jau kitomis prie- 
monėmis — labiau pabojant atskirų modų savarankišku- 
mo, — pravesti pagrindinę mintį ir abstraktiško Spinozos 
mokslo pobūdžio bei vienašališkumų išvengti. Kad net 
pliuralistinė pažiūra racionalizmo rėmuose buvo galima, 
įrodo Leibnizo filosofija. Spinozos mokslas nesugebėjo už- 
baigtos Žmogaus sielos fenomeno išaiškinti; jei Spinoza bū- 
tų buvęs teisus, sakydamas, kad visos sielos esančios tik 
mąstymo atributo modifikacijos, tai vieno modo sielos fak- 
tai būtų betarpiškai prieinami kitam modui, t. y. kitam 

žmogiškam individui, tuo tarpu patyrimas rodo, kad esa- 
ma kaip tik atvirkščiai, t. y. kad kitos sielos faktai nėra be- 
tarpiškai prieinami. Todėl visai nuoseklu, jei Leibnizas sub- 
stancijos vienintelumą nuošaliai palieka, priimdamas bega- 
linę nuo viena kitos nepriklausomų substancijų daugybę. 


GOTTFRIEDAS WILHELMAS LEIBNIZAS (1646-1716 m.) 


Leibnizo veikalai be galo gausūs ir visapusiški, bet labai 
išblaškyti; dažnai juos sudaro laiškai, mažesni straipsniai 
bei traktatai, kuriuos jis, dėl įvairių motyvų, tai prancūzi- 
škai, tai lotyniškai leidiniuose, kaip “Journal des savants“ 
arba “Acta eruditorum“, yra paskelbęs. 

Prie svarbiausių filosofinių veikalų priklauso: a) “The- 
odicėe“**, 1710 m., b) “"Nouveaux Essays“ *, 1765 m. Mažes- 
nieji veikalai: 1) “"Monadologija" **, 1716 m., tai trumpai iš- 
dėstytas visas jo mokslas 90-yje paragrafų; 2) “De ipsa 
natura“*, 1698 m.; 3) "Nauja gamtos ir substancijų susižino- 
jimo sistema apskritai ir apie kūno ir sielos ryšį atskirai“ “, 
1695 m.; 4) “Prigimties ir malonės principai“, 1714 m. (para- 
šytas hercogui Eugenijui Savojiečiui). 

Pažinimo teorija. — Ir Leibnizas iš pradžių sustoja ties 
metodo klausimu. Prisidėdamas prie Descarteso, jis reika- 
lauja tvirto įrodinėjimo metodo, tačiau, be šito, reikalingas 
esąs dar ir antras, išradimo metodas (Art d'inventer). Sep- 
tynioliktojo amžiaus dvasia rodo vis didesnio susidomėji- 
mo klausimu, kaipgi pagaliau nauji išradimai daromi. Bet 
Leibnizas, kaip ir visi jo pranokėjai, prie šito ars combinato- 
ria arba inventoria “ maža teprisidėjo. Tuo tarpu demon- 
stratyvinio metodo klausime jis vis dar plūkiasi Descarteso 
įtakoj. Kai Descartesas manė galėsiąs surasti aukščiausią, ab- 
soliučiai patikimą principą, Leibnizas pastebi, kad aukš- 

čiausieji principai nesiduoda išvedami iš vieno paskučiau- 
siojo principo, kaip to buvo laukiama iš cogito, bet ir jam 
atrodo, kad mokslo esanti pareiga visus įrodymus suvesti 
į anuos paskučiausiuosius nebeįrodomus principus ir juos 
nustovinti. Šitos paskutinės tiesos pagal savo prigimtį yra 
neįrodomos, bet, norėdamos būti galiojančios, turi naudo- 
tis betarpiška, intuityviška įtikimybe. Visos pažinimo rū- 
šys turi būti išvedamos iš šių “/primae veritates“, arba 


"*, ars combinatoria padedant. Čia Leibnizas 


“possibilitates 
nustato dviejų skirtingų pažinimo rūšių egzistavimą: 1) va- 
dinamųjų proto tiesų ir 2) faktų tiesų. 

Proto amžinosios tiesos yra būtinos ir visuotinai priva- 
lomos; pavyzdžiui, logika ir matematika. Faktų tiesos — tai 
"atsitiktinės" tiesos, kilusios iš patyrimo, kurį ir Leibnizas 
pojūtiniu patyrimu laiko. 

Su pirmosiomis esąs susijęs besąlygiškas būtinumas. Ką tai 
reiškia? 

Jau Descartesas yra parodęs, kad tik sprendimai gali bū- 
ti teisingi arba klaidingi, taigi tikro pažinimo klausimas tu- 
ri atvesti prie sprendimo teorijos susidarymo. Descartesas 
esminį sprendimo elementą įžiūrėjo teigime, pripažinime, 
O pastarąjį interpretavo kaip valios aktą, kad tuo būdu ga- 
lėtų išaiškinti klaidos atsiradimą. Leibnizui sprendimas pir- 
moj eilėj galioja kaip kombinacija, kaip S su P santykiavi- 
mas. Taigi išradimų mokslo uždavinys yra surasti visus iš 
duotojo S prigimties išplaukiančius P, ir atvirkščiai: duo- 
tajam P pririnkti visus S, kuriems P galėtų būti predikatu. 
Šis naujų sprendimų suradimo metodas turi būti tasai ke- 
lias, kuriame turi būti suvokiama visų teisingųjų, būtinų- 
jų ir amžinai galiojančiųjų sprendimų visybė. Protinių tie- 
sų būtinybė glūdi tame, kad jų priešingybė (contradictoria) 
be prieštaravimo negali būti mąstoma, arba kad S ir P san- 

tykis yra tapatybe pagrįstas. Tokių sprendimų teisingumą 
arba klaidingumą galima pažinti vaduojantis prieštaravimo 
dėsniu. Jis yra tas aukščiausiasis dėsnis, kuris garantuoja 
proto arba amžinųjų tiesų teisingumą. Pagal Kanto termi- 
nologiją, tatai reikštų, kad visos protinės tiesos yra analitiniai 
sprendimai, t. y. kad P turi glūdėti S prigimty. Leibnizas 
šiuos sprendimus vadina dar propositiones verae sive iden- 
ticae ". 

Tuo tarpu faktinės tiesos yra neidentiškos, kadangi čia nė- 
ra apimančiojo ir apimamojo santykio tarp S ir P. Jos gali 
būti paneigiamos, į prieštaravimą nepatenkant. Jos visuo- 
tinai negalioja, nes jos imasi iš patyrimo, o šis mums paro- 
do, kad S ir P sąryšis egzistuoja tik šiame atvejy, ir kad jis 
neprivalo visados ir visose sąlygose būti. Jų "atsitiktinu- 
mas“ glūdi tame, kad jų priešingybės (contradictoria) gali 
būti be prieštaravimo mąstomos. O vis dėlto tam tikra pras- 
me jos gali "būtinomis" tapti; to būtinumo jos įgauna pa- 
matavimo keliu arba — kaip Leibnizas išsireiškia — aptikus 
jų pakankamą pamatą. Leibnizo įvestasis pakankamo pama- 
tavimo principas yra faktines tiesas valdąs it joms būtinu- 
mą bei galiojimą suteikiąs dėsnis. Šiam principui jis priski- 
ria labai didelę reikšmę ir net (laiške Arnauld'ui 1686 m.) 
"savo didžiuoju principu“ vadina. Tačiau tas dėsnis turi 
dvejopą prasmę: metafizišką ir logiškai gnoseologišką. Pir- 
majame savo pavidale jis skelbia: "nihil est sine ratio- 
ne“ — "nihil est sine causa“, t. y. "niekados niekas neįvyks- 
ta be priežasties arba bent be tam tikro pamato, t. y. be kai 
kurio pamato a priori, iš kurio matyti, kodėl kas nors egzi- 
stuoja, o nevelija neegzistuoti, ir kodėl tatai mieliau šituo 
negu anuo kitu būdu egzistuoja“ (Theod. I, paragr. 44). Šiuo 
atveju kalbama apie egzistavimo pamatą. Bet, būdamas logi- 
kos dėsnis, jis liečia sprendimų pagrindą ir išreiškia, kad vi- 

sada turi būti sprendimo terminų ryšio (connexion) pama- 
tas, išplaukiąs iš jų sąvokų. 

Pamato (racijos) klausimas iškyla tais atvejais, kada esa- 
me patyrime nustatę, t. y. suradę ryšį, jog (subjektui) S tik- 
rovėje priklauso P, nors tasai P (subjekte) S ir neglūdėtų. 
Faktų tiesą Leibnizas charakterizuoja ir tokiu būdu, kad jos 
daiktų egzistencijoje, o ne esmėje (esencijoje) — kaip kad 
protinės tiesos — savo šaknis turi. Atradus pamatą, faktinis 
sprendimas: S yra P įgauna būtinumą ir visuotinį galioji- 
mą; surandamas vidutinis saitas tarp S ir P, parodąs mums, 
kad visur, kur yra pamatas, yra ir S-P ryšys. Ir kai tokiu 
būdu, iš pradžių patyrimo keliu, nustatytosios faktinės tie- 
sos yra jau įgavusios būtinybės ir visuotinio galiojimo po- 
būdį, tai ir dabar neturime pamiršti, kad būtinumas ir vi- 
suotinis galiojimas pareina nuo pamato pažinimo, šis gi vėl 
nuo savojo pamato būtinumo ir t. t. Jei mes turėtume be- 
galinį protą, tai mums būtų galima visą begalinę pamatų 
eilę suvokti. Bet kadangi žmogaus protas yra ribotas, tai jis 
pagaliau visados prieina tokį pamatą, kuriam jis jokio to- 
limesnio surasti nebegali ir kurio būtinumas tokiu būdu 
turi likti nebepermanomas ir nebepamatuojamas. Todėl 
žmogaus protas turi pastovias ribas tarp amžinųjų ir fakti- 
nių tiesų; pastarosios turi tik sąlyginę vertę, t. y. hipotetišką 
galiojimą. Kitas reikalas yra su Dievybe. Dieviškasis protas 
vienu mostu apima visą begalinę pamatų grandinę iki pa- 
skučiausiojo pakankamo pamato imtinai. Pav., Dievas, maty- 
damas individualinę Aleksandro Didžiojo sąvoką, matytų 
vienkart ir pamatą visų predikatų, galimų Aleksandrui 
priskirti. Jis a priori žinotų, o ne kaip Žmogus, kurs pirma 
čia turi istorijos faktų pagalbos šauktis, iš kurių paaiškėtų, 
kad Aleksandras nugali Darijų ir Porą, ir t. t. 

Pilną individualybės sąvokos pažinimą Leibnizas prilei- 

džia tik Dievui, bet sykiu tuo yra ir pasakyta, kad principe 
tarp abiejų tiesos rūšių jokio galutinio skirtumo nėra, nes 
ir faktinės tiesos gali būti a priori pagrįstos. Iš dieviškojo 
proto pozicijos žiūrint, skirtumas tarp amžinųjų ir faktinių 
tiesų pasirodo besąs neesmingas; esmingas jis yra tik žŽmo- 
giškajam pažinimui. 

Protinės tiesos esti pažįstamos paprastos subjekto sąvo- 
kos analizės keliu; arba jos būna betarpiškai pažįstamos kaip 
identiški sprendimai, arba S ir P tapatybės pažinimas yra 
tarpiškas, t. y. ką tik minėtosios analizės dėka nustatytas. 
Faktinių tiesų pamatavimas vyksta nurodant į subjekto ir 
jo specifiško egzistavimo pagrindą, t. y. redukuojant į ta- 
patybiškus sprendimus. Toks įžvilgis į pamatą turi betgi 
prasmės tik su ta sąlyga, kai priežastingumo santykis tarp 
faktų esti identifikuojamas su logišku santykiu, liečiančiu 
P buvimą (subjekte) S. Tik priežasčiai esant į padarinį 
įglaustai, kaip sėkmeniui į pamatą, gali būti padarinys iš 
priežasties išvedamas. Sprendimo subjektas esti taip mąsto- 
mas, kad visi jam galimi predikatai yra jame jau duoti, 
kaip substancijoj jos akcidentai arba būsenos. 

Jei iki šiol galėjo atrodyti, būk Leibnizas nuo racionaliz- 
mo pagrindinių gairių esąs tiek nutolęs, kad jis šalia amži- 
nųjų matematikos ir logikos tiesų įveda dar vieną visiškai 
nuo protinių tiesų skirtingą neracionalizuojamų sprendi- 
mų rūšį, tai dabar vėl gana aiškiai matyti, kad jungė su em- 
pirizmu pasirodo besanti tik labai maža ar gal net vos re- 
'gima ir kad jis pagrindiniams racionalistinės filosofijos rei- 
kalavimams yra pasilikęs absoliučiai ištikimas. 

Mėklinimas, esą Leibnizas nuo racionalizmo yra atsisa- 
kęs, dažniausia atsiranda besiaiškinant klausimą, kaip ir 
kur yra taikinamos protinės tiesos. Pastarosios pasižymi 
aukščiausiu būtinumu, jos šaknija prieštaravimo principe, 
tačiau iš jų niekados nematyti, kuriems objektams taikintini 

S ir P. Tik patyrimas parodo, kas per objektai iš tikrųjų eg- 
zistuoja, gi amžinosios tiesos leidžia pažinti tik būtinąsias 
lytis ir reliaci jas, taigi tam tikru būdu pasižymi tik Aipote- 
tišku galiojimu. Jos yra teisingos tik prileidus, kad daiktai 
subjekto arba predikato sąvokoje yra galima subsumuoti, 
jos rodo, kokios yra daiktų reliacijos, jei šie yra tikrai duo- 
ti. Šitos tiesos nepajėgia apie daiktų realybę ką pasakyti. 

O vis dėlto atidesnis tyrinėjimas yra parodęs, kad Leibnizas 
iš tikro yra visitelio žinojimo racionalizuojamumo šalininkas. 
Tarp žmogiškojo proto — kuris pagrindų pažinime yra su- 
kliudytas, aprėžtas — ir dieviškojo proto nesama kokybiš- 
ko, o tik kiekybiško skirtumo. Dievui visa visata susideda 
tik iš logiškai būtinų, įžvelgiamų reliacijų. 

Kitais žodžiais, šis požiūris pasako, kad visi sprendimai 
paskutiniuoju atžvilgiu turi būti traktuojami kaip analiti- 
niai. Dabar paaiškėja ir tai, ko Leibnizas laukė iš savo ars 
combinatoria. Jis manė, kad žinojimas į paskučiausius papras- 
čiausius elementus duodasi suskaidomas, šie gi vienareikš- 
miškai gali būti fiksuojami, geriausia matematiniais simbo- 
liais, kad daugiareikšmiškumo išvengus ir kad sistemingo 
kombinavimo dėka visi galimi sprendimai ir išvedimai pa- 
sidarytų surandami. Sprendimo teorija, Leibnizo sukurta, 
su šitomis pastangomis ir viltimis visiškai sutaria. Jei spren- 
dimas yra suskaidytas į dalis, o predikatas yra subjekte glū- 
dinti dalis, tada sąvokų ir sprendimų vaizdavimas matema- 
tiniais simboliais yra galimas. Matematinės kombinacijos 
taisyklių įvedimo mintis ir logiško kalkuliavimo sukūri- 
mas praeito amžiaus gale vėl atgijo; Leibnizas teisingai ga- 
li būti vadinamas moderniųjų logistų tėvu. 

Viso žinojimo analitinio pobūdžio esimu Kantas abejojo 
ir jį atmetė, bet daiktų pasaulio į aiškių ir ryškių sąvokų 
sistemą suvedimo reikalavimą jis, beje, pozityviai priėmė 
ir jį "Gryno proto kritikoj“ net realizuoti mėgino. 

Pagrindiniai gamtos dėsniai Kantui atrodo sintetiški. Iš- 
eidamas iš žmogiškojo pažinimo požiūrio, galėtų iš dalies 
ir Leibnizas prie šitos minties prisidėti, kaip tai mums jo 
išvedžiojimai apie bendrus dėsnius, glūdinčius faktų pa- 
grinde, aiškiai rodo. Čia kalbama apie tolydumo, analogi- 
jos, neatskiriamojo tapatybės ir jėgos išsilaikymo dėsnius. 

Šitie dėsniai, pasak Leibnizą, patys per save nėra akivaiz- 
dūs ir besąlygiškai būtini, jų vieta faktinių tiesų rubrikoje, 
tačiau kaip pakankamas pamatas (racija) jie tarnauja nesu- 
skaitomai atskirų faktų daugybei, jų priklauso jei ne visi, 
tai bent didžiausioji daiktų dalis; čia ir slypi jų reikšmė. 

Svarbiausias iš jų yra tolydumo dėsnis, kurs skelbia: 
gamta nedaro šuolių. Visa, kas esti, sudaro vieną begalinę 
narių grandinę, kurioj nėra jokių spragų, jokių nenaudin- 
gų dublikatų. Kiekvienas grandinės narys skiriasi nuo sa- 
vo kaimynių narių vos pastebima lytimi, visus kraštutinu- 
mus riša lengvi perėjimai ir tarputiniai nariai. Šis pastovių 
perėjimų principas yra paremtas daugeliu pavyzdžių iš or- 
ganiškos būties ir iš psichinės srities (pav., lėtas perėjimas 
iš budėjimo į miegą). 

Betarpiška šito principo seka leidžia nustatyti, kad pa- 
sauly nėra jokių kokybinių priešingybių, kad yra tik laipsniš- 
kieji skirtumai arba kad viskas pasaulyje yra lygiarūšiška. 
Iš tikrųjų, jei visi pasaulio daiktai yra surišti tarputinių na- 
rių, tai juos turi būti galima pastatyti į vieną plokštumą. Ši- 
taip galvojant, miegas turės būti laikomas be galo silpnu 
budėjimu, mirtis be galo menku gyvenimu, rimtis — be ga- 
lo silpnu judesiu. Visame pasaulyje viešpatauja analogija ir 
sutarimas, dargi tarp tariamų priešybių. 

Iš šito dėsnio seka ir neatskiriamojo tapatybės principas 
(principium identitatis indiscernabilium). Gamta neleidžia 
jokių šuolių, bet ir jokių peršokimų, dublikatų. Negali būti 

dviejų absoliučiai vienodų daiktų. Jei jie būtų visiškai vieno- 
di, tai tada turėtume ne du, bet vieną ir tą patį daiktą. Šį 
dėsnį galima pagrįsti tuo, kad nieku būdu neįmanoma 
dviejų visiškai vienodų daiktų mąstyti, neatsitikus taip, 
kad tai bus viena ir ta pati mintis, tik du kartus pakartota. 
Pavyzdžiui, nerasi dviejų visiškai vienodų medžio lapų; jei 
mes klaidingai tat prileidžiame, tai čia yra kalta ta aplin- 
kybė, kad nesugebėjome pastebėti mažučių skirtumų. 

Suprantama, kad tai eminentiškai racionalistiški sam- 
protavimai. Logiškasis neatskiriamumas tapatybinamas su 
realiuoju. 

Jėgos išsilaikymo dėsnis yra Descarteso judesio išsilaiky- 
mo dėsnio patobulinimas; ne m padaugintas iš v, bet 5 y“ 
(m padalytas iš 2-jų ir padaugintas iš v kvadrate) yra pasto- 
vu. 

Visi šie dėsniai tarnauja kaip pakankami pamatai dau- 
geliui atskirų jiems subordinuotų faktų. 

Ontologija. - Esminis metafizikos klausimas ir Leibni- 
zui yra problema: "kas yra substancija“. "Ar substancija tik 
viena, ar jų daugelis?“ 

Descartesas savo substancijos definicijoj — kaip Žino- 
me — iškėlė savarankiško egzistavimo žymę. Ant šito pa- 
grindo atsistojęs, Spinoza įrodė, kad šiuo atveju šalia Die- 
vo negali būti jokios kitos substancijos. Leibnizas tarėsi turįs 
įvairių pagrindų, leidžiančių panteistišką vienos substan- 
cijos teoriją atmesti; jis rado — kaip sakyta — kad monisti- 
škoji teorija negalinti išaiškinti atskirų Žmonių sielų indi- 
vidualumo ir užbaigtumo, todėl dekartiškąją definiciją jis. 
pakeitė nauja, tik paliko substancijos (su jos būsenomis) izo- 
liaciją kitų substancijų atžvilgiu. Substancija Leibnizui yra 
ne nepriklausoma būtis, bet savarankiškas veiklumas, veikli 
jėga. Kas neveiklu, tai ir neegzistuoja. Taigi substancija yra 


126 Prieškantinė filosofija 


ir tai, kas ne savo, bet kito dėka egzistuoja, jei tik tatai vien 
savo dėka arba iš savęs (savaime) veikia, kitais žodžiais: galė- 
jimas veikti ir kęsti yra substancija. 

Ir substancijų skaičiaus klausimą Leibnizas kitaip negu 
jo pranokėjai sprendžia. Vienintelė substancija neišaiškina 
mums individo fakto. Be to, lex continui “* mus verčia pri- 
imti begalinę eilę mažėjančio realumo arba tobulumo laips- 
nių tarp Dievo, kaip būties, ir tarp nebūties; t. y. turime 
priimti begalinę substancijų daugybę. Taigi substancija yra veik- 
li arba jėga apdovanota atskira esybė. 

Kokia gi yra tų substancijų prigimtis? — Gassendi ir 
Hobbesas naujausiais laikais į šį klausimą atsakė materia- 
listiškai: substancijos esančios kūnai arba medžiaginės da- 
lelės, atomai. Šią pažiūrą Leibnizas laiko visiškai nepriim- 
tina, nes tai reikštų, kad visas sielos gyvenimas yra mate- 
rialistinių vyksmų išdava, ypač judesių vyksmų. Bet ar yra 
galima ką nors psichiška, pav., mintį, iš judesių išvesti? Jie 
tarp savęs neturi nieko bendra. Mes galime Žmogaus kūną 
kaip tik begalima tiksliau tyrinėti, ir mes nerasime nieko, 
kas sielos gyvenimą arba mintį primintų. Atseit turime pri- 
pažinti sielas esant immaterialias. Bet tada lieka dvi gali- 
mybės: arba egzistuoja immaterialios ir materialios substan- 
cijos (Descarteso pažiūra), arba egzistuoja tik vienos imma- 
terialios substancijos. 

Norėdamas šitą alternatyvą išaiškinti, Leibnizas tyrinė- 
ja kūno sąvoką. Tąsumą Descartesas padarė esmine kūno žy- 
me, o medžiagą ir tąsumą lygiomis sustatė (sulygiareikšmi- 
no). Šią pažiūrą Leibnizas laiko klaidinga, nes tuo atveju vi- 
sa, kas kūne vyksta, turėtų duotis iš tąsumo išvedama. 
Tąsumas yra geometrinis faktas, taigi visi kūno procesai tu- 
rėtų būti geometrinės modifikacijos, tąsumo modai, kas ta- 
čiau neatitinka tikrenybę. Esama daug vyksmų, kurie į tą- 
sumo kitimus nesiduoda suvedami. 

Priešingai Descarteso teorijai, Leibnizas mano tąsumą 
nesant esmine kūno ypatybe. Tąsumas visada suponuoja ką 
nors, kas tęsiasi, kas gali plytėti ir t. t., ir kas pats nėra išsi- 
teses, bet kuris ištęsia. Be to, visi kūnai, visa, kas medžia- 
giška, yra be galo daloma, taigi kūnai yra sudėtiniai daly- 
kai, nes tik sudėtinis dalykas gali būti dalomas. Bet jei esa- 
ma sudėtingo, tai turi būti ir paprasta, t. y. turi rastis 
nesudėtinių elementų, iš kurių susideda tai, kas sudėtinga. 
Norėdama būti paprasta, substancija turi būti nedaloma. 
Bet jei ji nedaloma, tai ir netąsi, — šiaip ją būtų galima be 
galo dalyti, kaip ir visa, kas tąsu. Bet jei kūnus sudarančios 
substancijos yra paprastos, nedalomos ir netąsios, tai iš to 
seka, kad kūnų esmė negali tąsume glūdėti, vadinasi, turi- 
me ryžtis priimti pažiūrą, kad kūnai iš immaterialių elemen- 
tų susideda. 

Tačiau jei kūnas iš tikrųjų yra kas kita negu tąsi esybė, 
kuo jis atrodo esąs, jei jis iš tikrųjų yra kažkas immaterialu, 
tai mes jį turime mąstyti kaip jėgą, ir būtent tokią jėgą, ku- 
ri savo veikla kaip tik tąsumą ir kuria (gamina). 

Substancijos, iš kurių susideda kūnai, yra netąsios. Jų es- 
minė žymė yra veiklumas. Jos turi būti mąstomos kaip ne- 
tąsūs taškai, tačiau ne kaip matematiniai taškai arba fizi- 
niai atomai, bet kaip metafiziniai arba substancialūs taškai, 
kurie, būdami nedalomi, yra betgi realūs. Taigi esama veik- 
lumo arba jėgos centrų. Substancijas Leibnizas vadina mona- 
domis, kad užakcentavus, jog jų esama nedalių, vieningų, 
kažko visybiška, — jų esama tam tikrų vienybių. 

Monada yra monos ir ta prasme, kad ji yra kažkas visiš- 
kai užbaigta. Kiekviena monada, pasak Leibnizą, sudaro sa- 
vitą skritulį, ji neturi langų nei durų“, pro kuriuos šis bei 
tas iš lauko galėtų įsiskverbti arba paveikti. Tai senosios 
substancijos sąvokos pasėka; net ir Leibnizas vaizduojasi vi- 

sus substancijos vyksmus, ypatybes kaip jos akcidentą arba 
tai, kas jai priklauso, kas negali iš vienos substancijos į kitą 
peršokti, kadangi vieną akimirksnį akcidentas turėtų ne- 
priklausyti nei vienai, nei antrai substancijai. Kadangi ši- 
taip būti negali, tai tarp monadų negali būti nė sąveikos. 
Kiekviena monada gyvena savyje, visas savo būsenas iš sa- 
vęs vienos išvystydama, ir savęs pačios jai užtenka. Jos 
veiklumas eina tik iš jos vidaus. 

Jei monada paprasta ir nedaloma, tai ji neturi ir jokio 
natūralaus atsiradimo ir pranykimo būdo, nes tik sudėtin- 
gas dalykas gali susijungimo ir išsiskyrimo keliu atsirasti 
bei išnykti. Kadangi amžinųjų tiesų tarpe yra ir principai: 
“Iš nieko nėra nieko" ir “Kažkas negali nieku pavirsti“, tai 
iš to seka, kad monadų atsiradimas ir pranykimas būtų ste- 
buklas, tariant — monados yra nepranykstamos, amžinos. 

Bet iš kur imasi monadų veiklumas, apie kurį jau žino- 
me, kad jis esąs vidu jinis, iš jėgos centrų išeinąs veiklumas? 

Leibnizas mano, kad šisai veiklumas galįs būti tik vaiz- 
davimasis, nes monada yra savarankiška ir immateriali. Pir- 
mučiausia, monada labai panėši į mūsų sielą, abi parodo tų 
pačių pagrindinių ypatybių: yra netąsios, savyje užbaigtos 
ir viduje veiklios. Analogija pasiremiant, galima išvesti, 
kad ir jų veiklumas yra lygiareikšmis. Antra, šitas sampro- 
tavimas gaunamas ir pasaulyje viešpataujančių tolydumo 
ir lygiarūšiškumo dėsniu besiremiant. Sielos veiklumas 
glūdi vaizdavimesi ir vaizdavimosi keitimesi; jei monada 
turi būti mąstoma kaip be galo mažutis dvasinis vienetas, 
tai tenka priimti, kad visų monadų veiklumas atitinka 
mūsų sielos veiklumą. 

Taigi visos substacijos yra immaterialios, ir jų veiklumas 
glūdi vaizdavimesi, kaip kad yra mūsų sielos atveju, kuri 
lygiu būdu yra monada. Bet ką gi monados vaizduojasi? — Vi- 
są pasaulį, - skamba atsakymas. Kiekviena monada vaiz- 

duojasi visas kitas monadas, nes nesama jokio pakankamo 
pamato, įgalinančio vienas monadas pabrėžti, kitas nu- 
stelbti. Tokiu būdu kiekviena monada, taigi ir mūsų siela, 
kiekvieną akimirksnį vaizduojasi visą monadų visatą, vi- 
są pasaulį (universum, visata). Bet ar tai įmanoma? Mes sa- 
vo sieloje visada stebime tik pasaulio išpjovą, niekada ne 
jį visą. Toliau kyla klausimas, koks turi būti. skirtumas tarp 
monadų, visoms joms vaizduojantis visą visatą, pagaliau 
tokiose sąlygose darosi nesuprantama, kaip gali vykti toks 
vaizdavimosi procesas arba keitimasis. 

Liesdamas šį klausimą, Leibnizas pasigauna begalinio iš- 
našumo hipotezės. Kiek tai liečia “vaizdavimosi" terminą, 
tenka jį esmingai papildyti. Vaizdavimasis yra ne visada, 
kaip dažnai manoma, tik sąmoningas procesas; esama gi ir 
nesąmoningų vaidinių. Mes turime priprasti grynuosius vai- 
dinius, percepcijas, skirti nuo sąmoningųjų vaidinių — aper- 
cepcijų. Nesąmoningieji vaidiniai turi būti mąstomi kaip be 
galo žemi sąmoningumo laipsniai; mes juos išgyvename jų 
nepastebėdami. 

Ši hipotezė Leibnizui turi begalinės vertės. Ji jam lei- 
džia samprotauti, būk monada vaizduojasi visą pasaulį, pati 
to nepastebėdama. Nesąmoningo vaidinio fakto vidujinio 
prieštaravimo nėra, nes tolydumo principas net reikalau- 
te reikalauja /mažosios" arba "insensibiliškosios"“ percepci- 
jos, be galo silpno sąmoningumo. Siela vienu metu išgyve- 
na begalinę daugybę vaidinių, vienus iš jų aiškiai ir ryškiai, 
kitus gi taip neaiškiai ir sujauktai, kad jie lyg ir susilieja, 
sudarydami neaiškią masę, kurioje negalima atskirti atski- 
rų vaidinių. 

Šią nesąmoningų vaidinių hipotezę Leibnizas paremia, 
nurodydamas į mūsų sielos faktus. Ypatingai Žinomas yra 
bangų ūžimo pavyzdys. Prie labai mažų paerzinimų daž- 
nai mes nepastebime jokių jutimų. Mažų pajaudinimų ju- 

timai, pav., kiekvienos atskiros bangos ūžimas, neabejoti- 
nai egzistuoja, bet yra per silpnas, kad vienas pats galėtų 
būti girdimas. Kiekvienos atskiros bangos jutimą ir sudaro 
kaip tik nepastebimai silpnas vaidinys, kurs, su daugeliu ki- 
tų sau lygių susijungdamas, patampa sąmoningas. Arba vėl, 
dažnai mes nuo ilgesnio įpročio nebepastebime ir didesnio 
triukšmo: pav., malūnininkas nebepastebi savo girnų dūz- 
gimo. Ir tik permainai, pav., tilsmui, įvykus, triukšmo įspū- 
dis pasidaro sąmoningas. —- Nesąmoningųjų vaidinių hipo- 
tezė paaiškina ir monadų savitarpį skirtumą. 

Kadangi visos monados sudaro vieną ir tą pačią visatą, 
tai jų skirtumai glūdi tik aiškumo ir ryškumo laipsniuose; 
jos vaizduoja visatą begalinėj aiškumo niuansų daugybėj, 
ir, be to, kiekviena monada savo atskiru atžvilgiu — arti- 
muosius elementus ryškiau, tolimesniuosius sujaukčiau. 
Kadangi monadų skaičius yra be galo didelis, tai be galo 
daug esama ir laipsnių. Pačioj viršūnėj stovi monada su ab- 
soliučiai aiškiais ir ryškiais vaidiniais, gi priešingajame 
grandinės gale randame monadą, kuri niekados iš sujauk- 
tų arba visai nesąmoningų vaidinių neiškopia; o tame tar- 
pe yra daugybė laipsnių, tarp kurių galima užtikti po tam 
tikrą skaičių aiškių bei sujauktų. 

Perėjimo iš vieno vaidinio į kitą galimybės klausimą ga- 
lima irgi paaiškinti, pasigaunant aukščiau aprašytosios hi- 
potezės. Vaidinių tįsa (nusitęsimas) — vienu metu patiriant 
visą visatą — yra perėjimas iš neaiškių į aiškius vaidinius, 
arba ir atvirkščiai. 

Problemos sunkenybės atrodo besą nuveiktos. Kiekviena 
monada išreiškia, atspindina, kaip mikrokosmas, visą vi- 
satą — makrokosmą. Jinai yra įsivaizduojanti, immateriali 
jėga. Vaidinys, pagal Leibnizą, yra daugelio viename talpini- 
mosi būsena. Tuo būdu kiekviena monada nešioja savyje visą 
visatą, visą begalybę; iš tikrųjų ji yra gyvas visatos veidrodis. 

Betgi visą savo veiklumą kiekviena monada išvysto tik 
iš savęs pačios; tarp monadų nėra įmanoma jokia sąveika. 
Bet kadangi visos monados išvysto, t. y. vaizduojasi vieną 
ir tą patį paveikslą — tik įvairių laipsnių ir įvairių požiū- 
rių, — tai tarp vaidinių yra savotiška harmonija. Kiekvie- 
na monada savo vidujinėse būsenose ir savo veiklume yra 
tam tikru būdu prie visų kitų monadų prisitaikiusi, ir iš 
to susidaro iliuzija, pamėklė, tartum monados viena su ki- 
ta yra sąveikos santyky, nors taip iš tikrųjų nėra. Šitą pri- 
sitaikomumą arba monadų sutarimą Leibnizas vadina pres- 
tabilizuota harmonija. Ji yra monadose glūdinčių pasaulio 
paveikslų sutarimo pagrindas. 

Tačiau iš kur imasi pagrindas šitai harmonijai pasauly re- 
alizuotis. Pakankamo pamato principas reikalauja, kad ir 
prestabilizuotoji harmonija turėtų pamatą. Tasai pama- 
tas — kaip Žinome — monadose glūdėti negali, jo tenka ieško- 
ti kur nors už jų. Bet jei prestabilizuotoji harmonija yra su- 
sijusi su monadų ir viso pasaulio egzistencija, tai ieškoma- 
sis pagrindas, atrodo, turėsiąs būti pati pasaulio priežastis, 
tariant, Dievas. Bet šitaip esant, metafizika persimeta į teo- 
logiją. Tačiau pirmiau tenka kiek plačiau susipažinti su 
Leibnizo kosmologijos problema. 

Kosmologija. — Klausimas yra toks: kaip tąsus kūniška- 
sis pasaulis — pagal ontologijos davinius — gali iš tikrųjų 
susidėti iš netąsių monadų. Ar nesama čia prieštaravimo? 
Ar erdvinis bei medžiaginis pasaulis iš viso yra įmanomas, 
jei jį sudaro ne kas kita, kaip neerdviškos ir nemedžiagiš- 
kos substancijos? 

Substancijos problemos sprendimas, tos substancijos de- 
finavimas jėgos vardų jau mums rodo Leibnizo linkimą į 
dinamizmą. Ši tendencija kosmologijoj dar stipriau aikštėn 
išeina. 

Kūno esmė glūdi ne tąsume, kaip Descartesas manė, tai- 
gi ir ne judesy, bet jėgoj, kuri yra pirminis principas, ka- 
dangi judesys yra jėgos reiškinys. 

Bet jėga Leibnizas supranta ne nuogą galimybę veikti, 
kuri pasilieka pasyvi tol, kol ją kas iš lauko pastumteli, o 
aktyvumą, kurs pats per save ima veikti. Tokiu būdu jėga 
yra visados veikli, ir tai — arba kaip gyva jėga, t. y. judesys, 
arba kaip stengimasis, t. y. spaudimas arba įtampa. Šie du 
pavidalai gali būti pavadinti nesukliudyta ir sukliudyta jė- 
ga; išoriškai atrodo jie besiskirią kaip judesys ir rimtis, ta- 
čiau tikrenybėj yra viena ir ta pat. 

Judesys yra jėgos pagamintas santykis. Jis yra kūno vie- 
tos arba padėties pakeitimas. Vietos sąvoką Leibnizas suve- 
da irgi į santykius. Į klausimą, kas tos pačios vietos vardu 
suprantama, jis atsako — santykių tapatybė su visais kitais 
kūnais. Tie erdviniai santykiai, kurių Leibnizas smulkiau 
neapibrėžia, išreiškia visų kūnų būvio tvarką; jie yra relia- 
cijų kompleksas, taigi ne substancijos ir ne pastovios jų ypa- 
tybės (ne akcidentai). Šitas reliacijas pagauna dvasia; tačiau 
tai nėra tik nuogi mąstymo įsivaizdavimai, 0 yra pasaulio 
esmėje pagrįsti santykiai. 

Kūnai susideda iš veiklių jėgų, kurios savyje nėra erdvi- 
škos; pastarosios yra tik tiek tikros, tiek egzistuoja, kiek jos 
veikia. Veiklumas yra tat, kas kuria erdvinius santykius; o 
pastarieji turi būti suvedami į dinamiškas veiklumo relia- 
cijas. 

Tąsumo ir kūniškumo sąvokas įprastine jų prasme (tąsu- 
mas = tolydus erdvės pripildymas medžiaginiais kūnais) 
Leibnizas atmeta. Tąsumas ir kūniškumas netenka savo 
naiviai realaus pobūdžio ir įgauna idealų pavidalą. Bet ar 
tai pamatuota pažiūra? Leibnizas savo teorijoj šitaip argu- 
mentuoja. 


XVII IR XVIII AMŽIŲ FILOSOFIJA 133 


Kiekviena monada turi dvi puses: vieną tobulą, suside- 
dančią iš aiškių vaidinių, ir antrą netobulą, atitinkančią 
sujauktus vaidinius. Abi puses būtinai privalo turėti visos 
monados, išskiriant tik vieną — aukščiausiąją. Monadų be- 
galinio skaičiaus ir neatskiriamo tapatybės principo aki- 
vaizdoj visos monados turi turėti savitarpinių skirtumų, 
t. y. jos išreiškia begalinį laipsniuotą slinkimą į netobuly- 
bę. Jei Kūrėjas būtų tik vieną monadą tesukūręs, tai jinai 
nuo aukščiausiosios monados tik be galo mažu tobulumo 
laipsneliu tesiskirtų; bet kadangi monadų esama be galo 
daug, tai tobulybės ir netobulybės laipsnių turi būti taip 
pat be galo daug. Tuo pačiu metu kiekvienos monados ne- 
tobuloji pusė sudaro idealų rez: ltatą tos aplinkybės, kad 
esama dar ir kitų monadų; tokių būdu turi būti į tai žiūri- 
ma kaip į idealų kitų monadų veikimą, tuo tarpu tobuloji 
pusė iš jų pačių (monadų) prigimties išplaukia. Tokiu bū- 
du tobuloji pusė tenka suvesti į pačią monadą: ji yra jos ak- 
tyvioji pusė, kaigi netobuloji turi būti laikoma pasyviąja, 
kęsmo puse. Ši pastaroji riša monadą su kitomis monadomis. 
Kiekvienas kūnas yra savo tarpe susirišusių monadų komp- 
leksas, taigi kūniškumas rymo ant pasyviosios monadų pu- 
sės, nes tik iš šios pastarosios gimsta susijungimai. Kęsmo 
jėga, arba veiklumo sukliudytas veiklumas, tuo pačiu yra 
kūniškumo principas ir gali būti materia prima “? pavadin- 
tas. 

Taigi tas, kas kūniškumą gamina, pats yra kažkas imma- 
terialu ir susideda tik iš dvasinės veiklos netobulumo. Atseit 
ir kūniškasis pasaulis tame pavidale, kurį mes pojūčiais su- 
vokiame, yra tik reiškinys, bet nėra jokia tikra būtis. Jis su- 
sideda tik iš sujauktų juntančiųjų subjektų vaidinių, bet 
nėra jokia haliucinacija arba fantazija, nes tą būtį atitinka 
immaterialūs monadų kompleksai. Jinai, beje, yra, kaip 

Leibnizas išsireiškia, fenomenas, bet tai yra phaenomenon be- 
ne fundatum “. Taip, pav., ir laumės juosta yra mūsų akims 
tik reiškinys, bet jis grindžiasi dviem faktais: saulės šviesa 
ir spindulių lūžimu. Lygiai taip pat ir kūniškasis pasaulis 
yra reiškinys, kuris grindžiasi substancijų prigimtimi ir po- 
jūčių organų veiklumu. 

Savo pasyviąja puse monados sueina į santykį ir sudaro 
kompleksus. Kadangi komplekso monados yra nevienodo 
tobulumo, tai kiekviename komplekse turi rastis tokia, ku- 
ri savo tobulumu kitas prašoksta. Ši viršūnėje viešpataujan- 
ti monada vaidina komplekse centrinės monados rolę, kaip 
siela mūsų kūne. Lygiai kaip siela sąlygoja kūno būsenas, 
jo pobūdį, tokiu pat būdu ir vadovaujamoji arba centrinė 
monada sąlygoja bei aiškina visa, kas jos komplekse įvyks- 
ta. Jei kas nors galėtų kūniškąjį pasaulį absoliučiai aiškiai 
ir ryškiai pažinti, tai jis išvystų ne ką kita kaip tik mona- 
dų kompleksus. Tačiau didžiausiąją visatos dalį mes prisi- 
statydiname visiškai sujauktai, todėl ši jos dalis ir atrodo 
mums kaip tąsus, kūniškas pasaulis. Savo pasyviąja puse 
kiekviena monada apsprendžia savo būvio skritulį, į kurį 
kitos monados negali įsismerkti. Jei mes šį nepersmerkia- 
mumą sujauktu būdu suvokiame, tai tada mes matome me- 
džiagos pripildytą tąsumą. 

Iš to seka, kad erdvė, kaip ir kūniškumas, nėra kažkas 
objektyviai egzistuojanti, o yra reiškinys, sąlygojamas, iš 
vienos pusės, pačių monadų prigimties, iš antros gi, — mū- 
sų suvokimų sujauktumo. Tokiu būdu erdvė iš tikrųjų yra 
sujauktų vaidinių padaras — kaip jau minėta, — yra padaras 
būvio tvarkos arba padaras monadų koegzistencinės ir sukcesy- 
vinės tvarkos. 

Taip, kūnų bei erdvės teorijoj Leibnizas pasuka visai 
nauju keliu. Jo pranokėjai laikėsi priknibę prie erdvės rea- 

lumo, jam gi erdvė pasidaro subjektyviai idealiu paveiks- 
lu, kurs betgi palieka daiktų prigimty šaknijąs fenomenas. 

Iš to seka tolimesnės svarbios išvados. 

A. Pasaulis yra pareinamai suorganizuotas. Jisai suside- 
da iš monadų kompleksų, kurie susiskirsto į dar mažesnius 
pakompleksius, kurie savo ruožtu turi vadovaujamą cen- 
trinę monadą; ši gi vaidina sielos rolę komplekse kaip kū- 
ne. Jei mes kartais tegauname chaotiškos masės įspūdį, dėl 
to yra kaltas mūsų suvokimų sujauktumas. Pasaulis prilyg- 
sta tvenkiniui, kurs, iš tolo stebimas, atrodo negyvas esąs, 
tačiau tikrenybėj yra pilnas žuvų, palaikančių judrią gy- 
vatą. 

B. Be galo organizuotame ir sutvarkytame pasauly ne- 
rasi nė vieno komplekso, neturinčio centrinės monados, 
t. y. sielos; taigi nerasi jokio kūno be sielos, bet ir atvirkščiai: 
Jokios sielos be kūno, nes visos sielos — su viena vienintele 
Dievo išimtimi — turi ir savo pasyviąją pusę, tariant, san- 
tykiuoja su kitomis — turi kūną. Taigi visas pasaulis yra sie- 
lingas; antra vertus, nėra sielos be kūno. 

C. Jei erdvė yra monadų sambūvio sujauktas vaidinys, 
tai iš to seka, kad nesama tuščios erdvės. Negali būti erdvės 
ten, kur nėra monadų. 

D. Jei pasaulis Žmogaus suvokime įgauna erdvišką tąsu- 
mą, tai ir jame vykstą procesai, — net Kaip procesai, ku- 
riuos mes suvokiame, — privalo būti traktuojami pagal tą- 
sumo dėsnius, vadinasi, iš spaudimo ir stūmimo požiūrio 
išeinant. Šituose rėmuose, t. y. su aukščiau minėtu rezervu, 
ir Leibnizui galioja gamtos mechanistiškas tyrinėjimas, ne- 
įmanomas esąs veikimas į tolį. Visi šio pasaulio procesai tu- 
ri būti mechanistiškai aiškinami. 

Kita vertus, Leibnizas moko, kad Kūrėjas, Dievas, pasau- 
lį sukūrė, išeidamas iš tobulybės idėjos. Ši teleologiška kon- 

cepcija betgi duodasi visiškai suderinama ir su mechanisti- 
škuoju gamtos struktūros aiškinimu. Pasaulio ribose, kiek 
jis mūsų pojūčiams prieinamas, galioja mechaniški dėsniai. 
Tiktai patys aukščiausieji principai, pav., gyvos jėgos išsi- 
laikymo dėsnis, patys nesiduoda mechanistiškai išaiškina- 
mi. Pavyzdžiui, iš medžiagos sąvokos nematyti, kad ji tų, 
o ne kitų dėsnių priklauso. Šitų dėsnių egzistavimas bū- 
tų visiškai nesuprantamas, neprileidus visuotinio tikslo, 
į kurio realizavimą visa bendra tų dėsnių veikla yra nu- 
kreipta. 

Psichologija. — Savo psichologijoj Leibnizas sunaudoja 
ontologijos ir kosmologijos davinius sielos gyvenimui ir 
kūno bei sielos santykiui išaiškinti. 

Descartesas fiziška ir psichiška viena antram priešpasta- 
tė. Leibnizas, turėdamas akivaizdoj pasaulyje įžiūrėtą lygia- 
rūšiškumą (homogeniškumą), pripažįsta čia egzistuojant tik 
kiekybiškas, bet ne kokybiškas priešybės. Lygiai ir Žmogų 
Leibnizas pastato vienoj su kitais organizmais plokštumoj: 
visi jie yra monadų kompleksai su viena viešpataujančia 
monada — siela — priešaky. Pasaulyje visa yra organizuota, 
taigi susielinta. Pagaliau visi atskirų daiktų skirtingumai 
sueina į vaidinių aiškumo laipsnius. Net Dievas pasaulį 
praneša tik kiekybiškai. 

Žmogaus sielos veiklumas — kaip žinoma — glūdi vaidi- 
niuose. Lex continui verčia mus daryti išvadą, kad siela vi- 
sada vaizduojasi, nes kiekvienas duotas vaidinys suponuo- 
ja esimą už jį ankstybesnio, iš kurio šis gaminasi. Kaip jau 
sakyta, vaidinių nebuvimą galima paaiškinti nesąmonin- 
gaisiais vaidiniais. O kaipgi organizuojasi (užsimezga) san- 
tykis tarp sielos ir jos kūno? 

Raktą į šitą problemą Leibnizas tikisi turįs prestabilizuo- 
tos harmonijos moksle. Iš racionalistinių samprotavimų iš- 

eidamas, Leibnizas neprileidžia sąveikos esimo; gi jos iliu- 
ziją jis paaiškina psichiškųjų ir kūniškųjų procesų pirmykš- 
čiu prisitaikymu. Procesai viešpataujančioje monadoje, sie- 
loje, kaip tik atitinka procesus monadų komplekse — kūne. 
Šioji akomodacija yra jau iš pat pradžios duota. Besisteng- 
damas savo mokslo pliusus paryškinti, Leibnizas griebiasi 
tada mėgiamo palyginimo. Du laikrodžiai (t. y. siela ir kū- 
nas) eidami visiškai sutaria, t. y. jų rodyklės eina lygiagre- 
čiai. Kaipgi tatai paaiškinti? Iš pradžių būtų galima pama- 
nyti, kad rodyklės viena kitą stumia, tačiau tai būtų nesą- 
monė (realaus įsikišimo požiūris, in fluxus physicus). Toliau 
galima būtų manyti, būk laikrodininkas kartas nuo karto 
šitaip rodykles nustato (okazionalistų požiūris). Pagaliau 
būtų galima samprotauti, kad egzistuoja tik vienas mecha- 
nizmas, varąs abiejų laikrodžių rodykles (Spinozos teorija); 
šituo atveju negalima esą suprasti, kam vienam mechaniz- 
mui prireikia dviejų ciferblatų. Galų gale Leibnizas pats 
mano, kad tikrai esama dviejų mechanizmų ir dviejų cifer- 
blatų, gi laikrodininkas iš pat pradžių jų sutarimą esąs su- 
reguliavęs. Šios teorijos pliusas yra tas, kad ji esą prileidžia 
tik vienkartinį stebuklą, kai tuo tarpu pas okazionalistus iš- 
eina taip, kad stebuklas vyksta permanentiškai. Vieninte- 
lis stebuklas, kurį Leibnizas prileidžia, esanti monadų eg- 
zistencija, t. y. paties pasaulio egzistavimo stebuklas. 

Leibnizas klysta, manydamas šiuo atveju ką visai nauja 
ir ypatinga pasakęs. Mes matėme, kaip jau Geulincxas arti 
prie šių išvadų priėjo. 

Sielos veiklumas glūdi pereidinėjime prie vis naujų vai- 
dinių. Sielos išplėtimas veda taip pat prie kūniškojo mona- 
dų komplekso veiklumo išplėtimo. Juo tobulesnė siela, juo 
daugiau ir monadų jai subordinuota. Kadangi siela yra 
nuolat veikli, tai jos vaidinių skritulys nuolat — tai plinta, 

tai mąžta, žiūrint vaidinių didesnio ar mažesnio aiškumo. 
Šias dvi galimybes yra galima apspręsti kaip evoliuciją (iš- 
siskleidimą) bei involiuciją (susiglaudimą). Atitinkamu bū- 
du kinta ir kūniškasis monadų kompleksas; vyksta nuola- 
tinis kūno monadų persigrupavimas; vienos išsiskiria, ki- 
tos stoja jų vieton. Šis persikūnijimas veda į visišką kūno 
atsinaujinimą, bet tik užlaikant senąją lytį (formą). Įvyks- 
ta tai, sako Leibnizas, kas įvyko su senu Tesėjaus laivu, ku- 
rio po viena kitos bepūstančias dalis atėniečiai pakeisdavo 
kas kartas naujomis dalimis — taip, kad pagaliau neliko 
nieko, kaip tik pirmykščio laivo pavidalas. 

Su šia nepaliaujama kūno monadų mainymosi teorija ri- 
šasi ir užgimimo bei mirties mokslas. Tikro monadų atsi- 
radimo bei mirties Leibnizas nepripažįsta, nes visos mona- 
dos yra nežūstančios. Jei monados amžinos, tai jos jau ir 
prieš gimimą egzistavo; bet kadangi be kūno jos išlikti ne- 
gali, tai kūną jos jau turėjo ir prieš užgimimą, būtent aukš- 
čiausios involiucijos būsenoj. Procesą, paprastai gimimu va- 
dinamą, tenka laikyti veikiai įvykstančia evoliucija (pasi- 
didinimu); mirtis gi yra labai skubi involiucija — kūno ir 
sielos susimažinimas. Prieš užgimimą siela ir kūnas egzi- 
stuoja gemališko j, snūduriavimo būsenoj, į kurią jie po mir- 
ties vėl grįžta. Šiam preformuotų gemalų egzistavimo 
mokslui Leeuwenhoeko sėkliagyvių atradimas atrodo bū- 
siąs aiškus patvirtinimas. 

Sielos ir kūnai, pagal Leibnizą, iš esmės yra homogeniš- 
ki ir skiriasi tik kiekybiškai; tobulumo atžvilgiu skirtumas 
betgi atvejais toks didelis, kad kūnus, t. y. monadų komp- 
leksus, pagal jų centrines monadas lengva į tris grupes su- 
skirstyti. Pirma jai grupei priklauso neorganizuotų kūnų ir 
augalų centrinės monados; yra tai apsvaigusios monados, 
neturinčios jokio vaidinio, aiškumo atžvilgiu siekiančio ju- 

timą. Šių vaidinių sujauktumą būtų galima lyginti su vai- 
diniais apalpimo arba visiško nusvaigimo būsenoj. Šioms 
monadoms nieku būdu netinka sielų vardas; daugiausia jas 
galima tik sielos analogonais vadinti. — Antrąją centrinių 
monadų grupę sudaro gyvuliai; čia jau galima apie sielas 
kalbėti. Gyvuliai turi vaidinių, savo aiškumu turinčių ju- 
timo reikšmės; jutimai palieka juose pėdsakų atsiminimų 
pavidalu, tačiau gyvuliams trūksta abstraktaus mąstymo ir 
išprotavimų sugebėjimo. — Trečiąją grupę sudaro Žmonių 
centrinės monados; jų vaidinių aiškumas ir ryškumas sie- 
kia taip toli, kad šios monados gali kurti bendrąsias sąvo- 
kas, išvadas daryti ir amžinąsias tiesas pažinti. Užtat šioms 
monadoms pritinka dvasių vardas. 

Abstraktaus mąstymo sugebėjimas yra įmanomas tik pa- 
starajai grupei ir yra, pasak Leibnizą, aukštesnio, būtent in- 
dividualinio nemirtingumo laidas. Kadangi visa, kas pasau- 
ly yra, visos monados nežūsta, tai šis atskiras Žmogaus pri- 
vilegijavimo bandymas neturi jokio pakankamo pamato; į jį 
tenka Žiūrėti kaip į neturintį racijos filosofo samprotavimą. 

Tolimesnė, labai svarbi racionalizmo psichologijos pro- 
blema visą laiką yra sielos procesų skirtingumo klausimas; 
žinia, kad racionalizmas reikalauja visus psichinius faktus 
suvesti į pažinimo procesus. 

Leibnizas šioje srityje yra labai artimas savo pranokėjui 
Spinozai ir palaiko jo nuomonę, būk psichinio gyvenimo 
ribose esama tik kiekybiškų skirtumų. Jutimai, pojūtiniai 
suvokimai, pajautimai — visa tai esą neaiškios mintys. 
Leibnizo pasirinktieji savo mokslui paremti pavyzdžiai yra 
geresni už Spinozos. Pavyzdžiui, spalvų skirtumus jis lai- 
ko tik kiekybiškais, gi sujauktas tų minčių suvokimas duo- 
dąs kokybiškų skirtumų. Taigi jutime mes turime sujauk- 
toj lyty tą patį turinį, kurį mes turime protu pasigavę kaip 

aiškų ir ryškų žinojimą. Net ir afektai sudaro konfūziškus 
suvokimus, pav., pasidžiaugimas muzika esmėje yra nesą- 
moningas skaičiavimas ir pan. 

Bet kaipgi yra su valia? Leibnizas yra priverstas ir valios 
gyvenimą į vaidinius suvesti; jis jau metafizikoj yra paro- 
dęs, kad visitelis monados veiklumas glūdįs vaizdavimesi; 
tačiau kaip šį samprotavimą įrodyti? Iš pradžių Leibnizas 
konstatuoja, būk vaidiniai vieni perėjimo į tolimesnius, ki- 
tus vaidinius niekados išaiškinti negali, todėl turi rastis, be 
jų, dar ir veiklumo troškimas, troškimas pereiti nuo vieno 
vaidinio prie kito. Ši tendencija yra kaip tik tat, kas papra- 
stai geidimu arba valia vadinama. Ne tik valios procesai, bet 
ir visi vaidiniai yra su kūno vyksmais surišti; tokiu būdu 
valios procesai atskiros sielos būsenų grupės ir nebesuda- 
ro. Valia čia suvedama į vaidinių keitimąsi. 

Bet kadangi kūno judesiai, lydį norėjimą, yra priežas- 
tingai sąlygojami ankstyvesniųjų procesų, tai — turint 
akivaizdoj kūno ir sielos harmoniją — tenka daryti išvadą, 
kad valios procesus „kaip ir vaidinių turinį, kiekvieną mo- 
mentą apsprendžia anksčiau įvykusios sielos būsenos. Ši- 
taip ir Leibnizas prieina nuomonės, būk valia esanti deter- 
minuota; ir pakankamos racijos principas į šį kelią galėtų at- 
vesti. 

Bet iš kur kyla tariamos valios indeterminaci jos iliuzi ja? 
Leibnizui čia vėl patarnauja nesąmoningųjų vaidinių teo- 
rija. Jis šį faktą aiškina visiškai Spinozos dvasioj. Spinoza 
valios laisvės iliuzijos pagrindu nurodė esant mūsų nepil- 
ną žinojimą, nepažinimą gilesniųjų priežasčių; gi Leibnizas 
nurodo į daugelį nesąmoningų vaidinių, kurių mes nepa- 
stebime ir kurių įtakos mes kaip tik todėl ir matyti negali- 
me. Kaip tik nepastebėtieji vaidiniai mums ir pakiša lais- 
vo norėjimo ir elgimosi mintį. 

Viduramžiais indeterminizmo šalininkai, besistengdami 
determinizmą paneigti, operavo Buridano asilo pavyzdžiu. 
Leibnizas naudojasi savo nesąmoningųjų vaidinių hipote- 
ze, kad nurodžius, jog, šis argumentas rymo ant klaidingos 
visiškos motyvų lygybės prielaidos. Tokia lygybė, lex identi- 
tatis indiscernabilium *! akivaizdoj, yra neįmanoma, todėl in- 
deterministų argumentas netenka savo galios. 

O vis dėlto Leibnizas randa esant galima valios laisvę. Kaip 
ir Spinoza, jis laisvės sąvoką aiškina negatyvine prasme. 
Laisvė reiškia nepriklausomumą nuo išorinės prievartos. 
Bet monados elgiasi iš vidujinio impulso, taigi joms tam 
tikra prasme gali būti priskiriama laisvė, šiuo atveju mo- 
nada yra ir morališkai atsakinga. Jei monados nusprendi- 
mai bei pasielgimai iš jos vidujinės prigimties išplaukia ir 
jei monados aktyvumas — kaip jau iš metafizikos Žžino- 
me — pareina nuo vaidinių tobulumo, t. y. aiškumo ir ryš- 
kumo, tai iš to seka, kad siela arba monada yra juo laisves- 
nė, juo tobulesni yra jos vaidiniai. Nes jos kęsmo pasyvioji 
pusė reiškia priklausomybę nuo kitų monadų. 

Tokiu būdu Leibnizui pavyksta savo determinizmą su 
monadų moraliniu atsakingumu susieti. Taigi Žmogaus at- 
sakingumas yra juo didesnis, juo aiškesnis ir ryškesnis yra 
jo mąstymas. 

Vaidinių kilmės klausimą Leibnizas išsamiau sprendžia 
savo dar 1765 m. išleistame veikale 'Nouveaux Essays". Vei- 
kalas nukreiptas prieš Locke'ą, užvis prieš jo įgimtųjų idė- 
jų neigimą. Locke'as Descartesui prikišo mokius, būk visos 
įgimtosios idėjos gatavame pavidale esančios protan įdieg- 
tos; šiam faktui atremti Locke'as konstatuoja, kad esą inte- 
lekto nepasiekia niekas, kas nėra perėję per pojūtinį suvo- 
kimą (nihil est...). Leibnizo pozicija šiuo klausimu yra labai 
patogi; jis gali, nurodydamas į nesąmoninguosius vaidi- 

nius, manyti ir tvirtinti, kad įgimtumas visada pasireiškiąs 
linkimų, dispozicijų pavidale, bet niekados ne gatava, iš- 
vystyta lytimi. Turi, beje, ir kūdikis tapatybės arba priešta- 
ravimo vaidinį, bet dar visiškai neišlavėjusiame pavidale. 
Amžinosios tiesos yra mumyse nesąmoningoje lytyje įgim- 
tos ir plėtojasi patyrimo įtakoj į aiškias ir ryškias idėjas. Ta- 
čiau ir savo nesąmoningojoje lytyje būdamos, amžinosios 
tiesos vadovauja mūsų mąstymui, nes ir žmonės, kurie 
šiaip jokios nuovokos apie logikos principus neturi, nau- 
dojasi jais savo gyvenime, to visai nepastebėdami. Taigi jei 
Locke'as savo formulę išreiškia taip, kad "nihil est in intel- 
lectu, guod non fuerit prius in sensu“ ?2 tai ši nėra visai ne- 
teisinga, o turi būti papildyta tik tokiu būdu: "be paties 
proto“, nes jis atrodo besąs mums įgimtas. 

Bet tatai reiškia, kad mes įgimtuosius linkimus patyrimo 
įtakoj plėtojame į aiškias ir ryškias idėjas. Bet ar yra teisin- 
ga, kad mes pojūtiniam suvokimui priskiriame tokią žymią 
rolę pažinime? Leibnizas primena tai, kad pojūtinis suvo- 
kimas susidedąs iš minčių, tik sujauktoje lytyje, taigi ir čia 
esama amžinųjų tiesų, besireiškiančių gemaliniais linki- 
mais. Bet jei gi pojūtiniai suvokimai yra mintys, yra, taip 
sakant, amžinos tiesos sujauktoje lytyje, o pastarosios yra 
mums įgimtos, ar tat nereiškia, kad mums ir pojūtinis Ži- 
nojimas yra įgimtas? Leibnizas nė vieno akimirksnio ne- 
delsdamas būtų linkęs į šį klausimą neigiamai atsakyti, nes 
ši konsekvencija glūdi kaip tik jo teorijos linijoj. Jei visas 
monados veiklumas yra vaizdavimasis ir jei šis veiklumas 
iš pačios monados išeina, tai šioji prielaida turi privesti pa- 
galiau prie minties, kad visas žinojimas yra įgimtas. 

Jei klausimas suktų į amžinųjų ir faktinių tiesų skyrimo 
pateisinimą, turint galvoj kiekvieno pažinimo įgimtumą, 
tai Leibnizui tereikėtų tik į savo aktyviosios ir pasyviosios 

monados pusės skyrybą nurodyti. Protinės tiesos yra aiškios 
ir ryškios idėjos ir yra tariamai aktyviosios monados pusės 
sąlygojamos, t. y. jos išplaukia iš pačios monados prigimties, 
iš jos esmės; šia prasme į tas tiesas turi būti Žiūrima kaip į 
pirmos eilės įgimtąsias tiesas. Tuo tarpu faktinės tiesos yra su- 
jauktos idėjos, pareinančios nuo pasyviosios monados pu- 
sės; čia priklauso pojūtiniai suvokimai. 

Iš to matyti, kad Leibnizo laikymasis idėjų kilmės klau- 
simo atžvilgiu absoliučiai su jo pažinimo teorijos išvedžio- 
jimais visiškai sutaria. 

Įsidėmėtinas yra naujoviškas jutimo traktavimas: jutimas 
turi savyje implicite mintį, tačiau laiko atžvilgiu jutimai yra 
pirmesni už protingą mąstymą. Visi jutimai kyla iš sielos 
vidujinio veiklumo. 

Etika. — Leibnizo psichologija klampoja iki juostos racio- 
nalizme; savo esmėje ji panaši į tos rūšies Spinozos teoriją. 
Todėl ir nebenuostabu, jei abiejų mąstytojų dorovės moks- 
las, išplaukiąs iš jų psichologinių pagrindų, ir turi daug pa- 
našių bruožų. Ir Leibnizo etika negali būti imperatyviška; 
į dorovinį veiksmą ji žiūri kaip į natūralų procesą. Mąsty- 
mo ir norėjimo identifikavimas dorovės mokslą padaro 
intelektualistine teorija. Tačiau savo mokslą plėtodamas 
Leibnizas vėl ryžtasi sunaudoti “/nesąmoninguosius vaidi- 
nius“ ir mano dorovinius principus sielai esant įgim- 
tus — bent nesąmoningų, t. y. tamsių likimų lytyje. 

Visą sielos gyvenimą, pagal Leibnizą, sudaro vaidinių 
pasikeitimai; linkimai išreiškia tik iš vieno vaidinio į kitą 
perėjimo tendenciją; taigi vaidiniai su savo turiniu yra pa- 
galiau lemtingas psichinio būvio faktorius. Bet kadangi 
vaidinių gyvata, kaip žinome, yra visiškai apspręsta, deter- 
minuota, tai ir visi poelgiai, savo vertės atžvilgiu, turi bū- 
ti įkainojami iš vaidinių vertės pradedant. Tačiau vaidinių 

vertė pareina nuo jų aiškumo ir ryškumo. Šitaip esant, te- 
oretiškas tikrų ir netikrų vaidinių skirtumas patampa do- 
roviniu gero ir pikto predikatų mastu. Juo aiškesnis ir ryš- 
kesnis vaidinys, juo vertingesnis moraliniu atžvilgiu yra iš 
to rezultuojamas poelgis, turįs jame savo motyvą. 

Jei pasaulyje visa siekia tobulybės, tai tat reiškia, kad vi- 
sos esybės siekia aiškesnių ir ryškesnių vaidinių, tariant, 
moralinės elgsenos tikslas yra dvasios švietimas. Bet pats 
dorovinis įstatymas, kaip jau sakyta, nėra joks privalėjimas, 
o yra gamtos dėsnis. Laisvės sąvoka, kuri Leibnizui yra rei- 
kalinga moralinio atsakingumo išlaikymui, etikoj yra su- 
naudojama visiškai Spinozos dvasioj. Mūsų valia yra lais- 
va, jei ją ne išoriniai faktoriai, o tik pati monados prigim- 
tis apsprendžia. Iš pačios monados esmės išplaukia aiškūs 
ir ryškūs, t. y. protingi, vaidiniai, todėl mes esame laisvi, 
jei tiktai proto vadovaujami esam. Proto plėtra ir jo įsiga- 
lėjimas yra moralinės veiklos tikslas. Bet monados tobuli- 
nimasis Leibnizui reiškia gyvybės išsiskleidimą, evoliuciją. 
Šis pakilimas yra surištas su smagumu, lygiai kaip regresa- 
vimas su nesmagumu. Iš to seka būtinas dvasinio tobulumo 
ir palaimos ryšys. Moralinis kilimas reiškia aiškesnį ir ryš- 
kesnį pasaulio pažinimą, t. y. pažinimą kitų monadų ir jų 
savitarpinės harmonijos ryšy su džiaugsmo ir palaimos per- 
gyvenimu. Įžvilgis į pasaulio arba kitų monadų harmoniją 
dorovingai monadai reiškia sykiu ir tų kitų monadų tobu- 
lėjimo bei palaimos skatinimą, tatai reiškia meilę joms, nes 
meilė yra kito džiaugsmu gėrėjimasis, dėl kito skausmų 
liūdėjimas. Iš to seka, kad apšviestesnioji, protingesnioji 
monada ir stipresnę meilę pasauliui junta, ir stipresnioje ly- 
tyje kitų monadų gerovę savąja gerove daro. 

Altruistišką elgseną Leibnizas, visiškai sekdamas švieti- 
mo gadynės dvasia, padaro natūralesniu, dargi neišvengia- 

mu intelektualinės plėtros padaru. Žmonijos laimė parei- 
na nuo atskiro žmogaus intelektualinio apsišvietimo. 

Harmonija pasaulio, kurio pažinimas reiškia pakilimą 
dorovinėj elgsenoj, yra betgi Dievo, tos vienintelės nesu- 
tvertos monados, sąlygojama; vadinasi, ir Leibnizo etika 
konsekventiškai mus atveda į Dievo sąvoką. 

Teologija ir teodicėja. — Elementariškiausias Leibnizo 
teologijos klausimas yra, kaip ir kitų racionalistų tar- 
pe, — Dievo buvimo įrodymo klausimas. 

Jau ir pažinimo teorija privedė prie sąvokos paskučiau- 
siojo pagrindo, kuris vėl savąjį pagrindą turi pats savyje, 
arba prie sąvokos tokios esybės, kuri yra paskučiausioji vi- 
sų daiktų priežastis ir kurios buvimas iš jos pačios sąvokos 
išplaukia. Tokiu būdu darosi aišku, kad Leibnizui yra rei- 
kalingas ontologinis arba koks kitas panašus Dievo buvi- 
mo įrodymas. 

Tačiau anzelmiškąja arba dekartiškąja ontologinio įrody- 
mo lytimi Leibnizas nepasitenkina, kadangi jis (tas argu- 
mentas) privaląs esmingo papildymo. Dievo tikrumo išve- 
dimas iš jo sąvokos galįs būti įmanomas tik tuo atveju, jei 
iš pradžių bus įrodytas Dievo sąvokos galimumas. Descar- 
tesas, taip taria Leibnizas, išeina iš fakto, kad mes Dievą 
"mąstome". Bet mąstyme mes iš pradžių turime tik pras- 
mingą žodį, tačiau ar šitą terminą atitinka galima, t. y. be 
prieštaravimo mąstoma idėja, turi būti gerai išmėginta ir 
patikrinta. 

Neprieštaraujamumą, taigi ir galimumą ens realissimum ** 
sąvokos Leibnizas mato tame, kad ši sąvoka turi savyje tik 
afirmatyvines, tik teigiamas žymes, tačiau tokie apspren- 
dimai niekados vienas kitam neprieštarauja; visi šios rūšies 
apsprendimai esą suvienijami viename subjekte. “"Monado- 
logijoj“ (45 paragrafe) jis stačiai sako: “Tokiu būdu vienas 

tik Dievas — arba būtinoji Esybė — turi tokią privilegiją, 
kad ji privalo egzistuoti, jei ji yra galima. Bet kadangi nie- 
kas negali sukliudyti galimumo tokios Esybės, kuriai nėra 
jokių ribų, jokios negacijos ir kuri todėl neturi savyje prieš- 
taravimų, tai aišku, kad Dievo egzistenciją galima a priori 
pažinti“. 

Bet, matyti, ir šis įrodymas ne visai Leibnizą patenkina; 
jis, lygiai kaip ir Descartesas, papildo šį įrodymą dar kitais 
argumentais, dargi patį Dievo galimumo įrodymą perdir- 
ba. — Tasai svyruojąs nusistatymas ontologinio argumento 
problemos atžvilgiu yra visiems XVII ir XVIII amžių racio- 
nalistams bendra. Visi jie, sąvokos teorijos atveju, yra su- 
švelninto nominalizmo arba koncepcionalizmo sekėjai; jie 
pripažįsta tik fiziško ir psichiško realumą, tuo pačiu ne- | 
pripažindami idėjų pasaulio realumo kaip Viduramžių 
platonikai — Anzelmas arba Bonaventūra. Bet ontologinis 
įrodymas galioja tik tuo atveju, jei tai, kas bendra, jei uni- 
versalija turi pilną realumą. 

Savo aukščiau minėtuoju įrodymu Leibnizas neįrodė net 
Dievo sąvokos neprieštaringumo galimybės, jis tik netiesio- 
giniu keliu nurodė, kad nesą galima surasti (parodyti) jo- 
kio Dievo atributų nesuderinamumo. Todėl jis savo “gali- 
mo“ ir "tikro" sąvokų tyrinėjimą tęsia toliau ir prieina išva- 
dą, būk kiekviena galimybė jau suponuoja egzistenciją, būk be 
aktualiai tikro negali būti ir galimo. “Be Dievo ne tik nie- 
ko egzistuojančio, bet ir nieko galimo nebūtų“, - sako 
Leibnizas (Theod. 184 paragr.). Arba: “Dievas yra ne tik eg- 
zistencijų, bet ir esencijų (galimybių) priežastis, kiek jos yra 
realios, arba yra priežastis to, kas realiai galimybė je glūdi 
(kas yra realybės turinys). Nes Dievo protas yra amžinųjų 
tiesų arba idėjų sritis, nuo tų tiesų ir idėjų pačios galimy- 
bės pareina; taigi be Jo nieko realaus galimybėje nebūtų, ir 

nebūtų ne tik nieko egzistuojančio, bet ir galimo“ (Mona- 
dol. 43 paragr.). Kitais žodžiais: amžinosios matematikos 
tiesos suponuoja dieviškąjį protą, kurs jas kuria (tik ne die- 
viškąją valią kuria, kaip voliuntaristiškai nusiteikęs Descar- 
tesas manė) — Theod. 184. 

Taip atsiranda perėjimas į Kosmologinį įrodymą, iš pra- 
džios tokiu būdu, kad amžinosios tiesos privalančios savo 
nešiotojo kaip sąlygos. Beje, amžinosios tiesos, kaip Žinome, 
yra hipotetiškos tiesos, nereikalaujančios realaus daiktų 
buvimo, bet vis dėlto jos yra kažkas nuo mūsų nepareinama 
ir yra kažkas, kas už mūsų egzistuoja; taigi turi būti už mū- 
sų kuri nors pastovi priežastis, pastovus nešiotojas — Die- 
vas. Amžinosios tiesos, galimybės, esencijos — visa tai nuro- 
do į Dievo realumą. “Monadologijoj" šį įrodymo tipą mes 
randame 36—38 paragr.: mes pasaulyje užtinkame neišma- 
tuojamą daiktų ir reliacijų įvairybę. Gerai išbandžius, pasi- 
rodo, kad visa tai yra atsitiktiniai faktai ir ypatybės, t. y. 
kad jų egzistencija neseka iš jų sąvokos, vadinasi, savo pa- 
kankamą pamatą tie faktai, ypatybės bei reliacijos turi ne 
savyje, bet už savęs. Tačiau, kadangi visi šie atskiri faktai 
ir t. t. savo ruožtu veda vėl į kitas, pirmesnes ir dar specia- 
lesnes determinacijas, kurių kiekviena, norint ją pagrįsti, 
vėl reikalauja panašios analizės, tokiu būdu čia jokio galu- 
tinai pakankamo pagrindo nebus pasiekta. Taigi pakanka- 
mas arba paskučiausias pagrindas turi egzistuoti už atski- 
rų arba atsitiktinių daiktų sąryšio bei eilės, nežiūrint, kiek 
jinai į begalybę mąstyme nusitęs. Paskučiausias daiktų pa- 
grindas turi glūdėti būtinoj substancijoj, 0 ją mes vadina- 
me Dievu. 

Kadangi mes turime teisę iš padarinio priežastį išvesti, 
tai pasaulio ypatybių stebėjimas turi mus įgalinti ir Dievo, 
kaip pasaulio priežasties, ypatybes išprotauti. — Jei Dievas 

yra pakankamas pamatas visų atskirų daiktų, kurie tarp sa- 
vęs visi yra surišti, tai Dievo esama tik vieno. Pasaulis yra 
harmoningai ir tikslingai sutvarkytas; taigi Dievas turi ga- 
lią, pažinimą ir valią, ir būtent tas ypatybes Jis turi jų aukš- 
čiausioje potencijoje. Taip kosmologinis įrodymas pavirsta 
teleologiniu. 

Jei Dievo egzistencija įrodyta, tai į pasaulį turi būti Žiū- 
rima kaip į Dievo kūrinį. Sukurdamas pasaulį, Dievas rea- 
lizuoja amžinąsias tiesas, nes joms yra subordinuota kiek- 
viena būtis. Bet būdamas be galo geras, Dievas nesitenkina 
amžinųjų tiesų realizavimu pasauly; Jis tuo pasiekia ir !o- 
bulybės maksimumą. Todėl visi pasaulio elementai yra vienas 
kitam pritaikinti ir sudaro harmonišką visybę. Leibnizas 
mano (Monad. 53 paragr.), kad Dievo idėjose glūdi begali- 
nio pasaulių skaičiaus galimybė, tuo tarpu egzistuoti gali 
tik vienas, todėl turi rastis pakankamas pamatas Dievo pa- 
sirinkimui. Šis pamatas gali būti ne kas kitas, kaip viduji- 
nis pritaiklumas arba tobulumo laipsnis, kurį turi tie pasau- 
liai. Čia ir glūdi geriausiojo aukščiausiojo gėrio egzistenci- 
jos priežastis, to gėrio maksimumo, kurį Dievas, būdamas 
išmintingas, pažino, būdamas geras, išrinko ir, būdamas 
galingas, — sukūrė. Taigi į egzistuojantįjį pasaulį tenka žiū- 
rėti Kaip į geriausiąjį iš visų galimųjų. Tokiu būdu, pagal 
Leibnizą, Dievą apsprendžia tobulybės idėja, tariant — nė- 
ra tai logiška būtinybė, kaip pas Spinozą, bet morališka, ku- 
rios dėka visata egzistuoja. Šitų optimistinių išprotavimų 
apie pasaulį, Kaip apie "geriausiąjį" iš visų galimų, 
Leibnizas galėjo prieiti ir grynai teoretiniu keliu, nes pasau- 
lio "tobulumas" jam reiškia kiekybišką maksimumą, be jo- 
kio įvertinimo. Tačiau Leibnizo etika jau mums parodė, 
kad jam neegzistuoja skirtumas tarp intelektualinio ir mo- 
ralinio tobulumo. Užtat ir jo teleologinė argumentacija vi- 
sai neprieštarauja jo metafiziškajai. 

Bet kaipgi dabar Dievybė turi būti mąstoma? — Pirmu- 
čiausia, Dievas yra substancija. Kiekviena substancija — kaip 
jau Minėta — yra monada, taigi ir Dievas turi būti mąsto- 
mas kaip monada, tačiau kaip vienintelė monada, visiškai 
stokojanti vadinamosios pasyviosios sielos pusės. Kiekvie- 
na monada yra veiklumas, gi dieviškoji monada yra gry- 
nasis veiklumas tiek ir ta prasme, kad ji nepažįsta jokių 
kliudymų, jokių apribojimų, pareinančių iš kitų monadų. 
Dievuje buvoja tik aukščiausio aiškumo ir ryškumo idėjos, 
ir tiktai Jis turi begalinio tobulumo. Tuo tarpu kitos, sukur- 
tosios monados pareina nuo amžinųjų tiesų, kurių nešioto- 
jas yra Dievas. Jų sambūvį sąlygoja Dievo tobulumo idėja, 
Jo galia, išmintis ir gerumas, todėl Leibnizas ir mano tas ki- 
tas monadas reikėsiant pavadinti Dievo išspinduliavimais, 
effulgurationes. Kaip ir pas Descartesą, tos kitos monados 
yra nuolat Dievo išlaikomos, kiekvieną akimirksnį naujai 
pastatomos, naujai sukuriamos. Šis nuolatinis kūrimas kiek- 
vieną momentą turi sutarti su prestabilizuotos harmonijos 
reikalavimais, gi pats pasaulio egzistavimas kiekvieną aki- 
mirksnį pareina nuo kūrybinės valios besitęsiamumo. 

Nežiūrint savo primygtino individualizmo, Leibnizas 
vis dėlto netoli stovi nuo kitų racionalistų panteizmo, kiek 
jis tvirtina, kad kūryba ir nuolatinis efulguracijų, t. y. mo- 
nadų, [...]* tik nuo Dievo pareina. Juk ir okazionalistai visą 
pasaulyje esantį veiklumą suvesdavo į dieviškąją substan- 
ciją. Leibnizas tarė panteizmą dėl to esant juokingą, kadan- 
gi Dievas šituo atveju viename individe vieno ko, kitame 
gi visai priešingo siekia ir nori, visai nepastebėdamas, kad 
vienoj ir toj pačioj sąmonėj priešingi siekimai vyksta, kas Jam 
visai neatrodo juokinga. Gilesnis panteizmo atmetimo pa- 


* Rankraštyje praleistas žodis. (Red.) 

grindas tarp ko kita glūdi Leibnizo įsitikinime, kad Dievas 
turi būti mąstomas kaip save žinanti asmenybė. Tokio sam- 
protavimo išdavos yra transcendentiškas monadų savitarpio 
priežastingumo santykis; tuo tarpu panteizmas leidžia pri- 
imti sąveiką tarp atskirų modų, nes tada yra kalbama apie 
imanentišką santykį viduje substancijos. Leibnizas gi norėjo 
individo substancionalumą gelbėti, tuo būdu vieną dievi- 
škąją substanciją suskaldė į substancijų daugybę, bet neno- 
rėjo ir metafizinio jų santykio išsižadėti; tačiau šitaip pasi- 
elgęs susilpnino atskirąsias substancijas iki Dievo valios re- 
alizacijų, effulguratio. Tokiu būdu palieka neišlygintas 
svyravimas renkantis poziciją problemoje: monizmas ar 
pliuralizmas. Jei Leibnizas toliau, priešingai Descartesui, 
apsprendžia substancijas kaip kažką savaimingai veikian- 
tį, tai yra aišku, kad tik kažkas, kas savyje egzistuoja, gali 
iš savęs ir veikti. Jei tik absoliučioji substancija tikrai savy- 
je egzistuoja, tai tik absoliučioji substancija gali būti ir pa- 
skučiausias bei priežastingas veiklos subjektas. Tada aišku, 
kad Leibnizas savo pirmtakūnų substancijos sąvokos nesu- 
griovė, o tik papildė. 

Bet su Leibnizo "optimizmu" pasaulio atžvilgiu yra su- 
sijęs pikto galimumo klausimas. Kaipgi yra įmanoma Die- 
vo išmintis, gerumas ir galia suderinti su pikto egzistavi- 
mu? Šito klausimo sprendimas yra “Teodicėjai" pavestas, ši 
gi turi būti Dievo išteisinimas. 

Visų pirmiausia reikia prisiminti, kad Leibnizas pasaulį 
tarė esant geriausią tik tarp visų galimų pasaulių, tuo gi ne- 
paneigdamas pikto egzistencijos. Jis mano, kad kiekviena- 
me kitame pasauly, kurs turėtų atitikti amžinąsias tiesas, 
pikto kiekis būtų didesnis; mūsiškis pasaulis, kaip geriau- 
sias, teturįs tik minimumą pikto. — Pikto būtinumą arba, 
teisingiau, neišvengiamumą Leibnizas veda iš to, kad pasau- 
lis yra sukurtas, kad jis yra baigtinis dalykas. Prie viso, kas 

sukurta, yra prilipę netobulumo. Gi Dievas pikto nesukūrė, 
o tik jam leido atsirasti, kaip tam tikram neišvengiamumui, 
išeinant iš amžinųjų tiesų požiūrio. Daug pikta esti paken- 
čiama, kadangi per jį būna pasiekiama tam tikri aukštesni 
gėriai (palyg. karo faktą, aukas, mirties drąsą ir t. t.). 

Norėdamas tuos savo samprotavimus sustiprinti, Leibni- 
zas plačiau tyrinėja pikto lytis. Jis skiria: 1) metafizinį 
piktą — sukurtumą, 2) fizinį kentėjimą ir 3) moralinį, nuo- 
dėmės piktą. 

Metafizinis piktas išplaukia iš pasaulio netobulumo ar- 
ba baigtinumo. Visai jo išvengti nėra galima, kol sukurta- 
sis pasaulis turi egzistuoti; lex identitatis indiscernabilium 
akivaizdoj turi rastis skirtumų tarp monadų, taigi turi bū- 
ti begaliniai laiptai, nuo pačių netobuliausiųjų monadų 
pradedant. Metafizinis piktas būtų išvengiamas tik tada, 
jei pasaulio visai nebūtų. 

Fizinis piktas arba kentėjimas yra būtina metafizinio 
konsekvencija. Kiekviena monada turi turėti netobulą ar- 
ba pasyvią pusę ir šitąja savo puse sueiti į santykį su mo- 
nadiniu kompleksu, su savo kūnu. Kūnas irgi turi išgyven- 
ti pasyvias būsenas, poveikius, pereinančius iš kitų mona- 
dų, lydimus nesmagumo išgyvenimų, t. y. kentėjimų. Bet 
dažnai fizinio pikto suma būna perdedama; verčiau būtų 
mažiausių fizinių kentėjimų nepastebėti, tuo tarpu pozity- 
vieji išgyvenimai, kaip darbo džiaugsmas, sveikata, tyras 
oras ir t. t., kad neliktų nepastebėti. Be to, žmogus linkęs 
fizinių kentėjimų skaičių tik iš savo siauro žmogiško po- 
žiūrio, o ne iš visos pasaulio visybės stebėti. Šiuo atveju pa- 
sirodytų, kad didžiuma to pikto tarnauja didesnio gėrio 
įsteigimui arba didesnio pikto pašalinimui. 

Pagaliau moralinis piktas yra nuodėmė arba šlykštumas. 
Dorybė yra protingumas; taigi piktas neturi nieko pozity- 
vaus; jis yra tik dorybės aprėžimas. Vadinasi, piktas yra gė- 

rio nebuvimas, protingumo stokojimas. Piktas savyje yra 
tik be galo žemas gėrio laipsnis; šitą vėl galima išvesti iš su- 
kurtojo pasaulio sąvokos. O ir moralinio pikto suma visad 
būna perdedama; dažniausia pasimirštama, kad visiškai ne- 
moralaus Žmogaus nėra. Dievas nuodėmei vėlgi leidžia at- 
sirasti, bet Jis dėl jos nėra kaltas. Argi Jis nepastatė ją gėrio 
tarnyboj? Leidimas piktam atsirasti yra galima išaiškinti iš 
daugelio pozityvių išdavų (Adomo nuodėmė - išganymas 
per Kristų). Toliau, piktas gali turėti kontrasto pobūdį: gė- 
ris tuo būdu esti aštriau iškeliamas ir stipriau pajuntamas. 
“Teodicėja“, savo laiku mėgiamiausias filosofinės litera- 
tūros veikalas, šiandien mus mažiausiai bepatenkina. Leib- 
nizo išvedžiojimai atrodo čia banalūs ir mažai įtikimi. Ben- 
dras mąstytojo įvertinimas nuo to betgi nedaug tenuken- 
čia. Leibnizo reikšmė ir šiandien glūdi vyriausiai logiškai 
gnoseologiškoj ir metafizinėj srity, kur jo mokslas garbin- 
gai prisigretina prie Descarteso ir Spinozos sistemų, o savo 
visašališkumu ir minčių gilumu dažnai jas ir prašoksta. 


EMPIRIZMAS 


XVII ir XVIII amžių anglų filosofijos atstovai vienu svar- 
biu klausimu sutaria su kontinento filosofais, būtent; ir 
vieni, ir antri ieško naujo metodo filosofijai ir mokslui. Šito 
metodo iškėlimas ir pagrindimas turįs eiti priekyje visų 
mokslų. Anglų filosofai, kaip Baconas ir jo sekėjai, nema- 
žiau už Descartesą kritikuoja aristotelinį bei silogistinį me- 
todus ir skaito sau ypatingu nuopelnu, kad šitą naują me- 
todą suradę kaip tik indukcijo je. 

Bet, ieškodami metodiškų pavyzdžių, empiristai tuojau 
nueina kitu kelių. 

Tuo tarpu racionalizmo atstovai, pradedant Descartesu 
ir baigiant Leibnizu, savo vedamąją žvaigždę mato mate- 
matikoje ir matematiškuose gamtos moksluose; šioje srity- 
je jie dirba patys savarankiškai kaip mokslininkai ir tyri- 
nėtojai. Anglų filosofų didžiausias dėmesys, išskyrus vieną 
Hobbesą, nukreiptas ne į kūnų pasaulį ir fiziką, bet į žmo- 
gų ir visuomenės bei valstybės gyvenimo lytis. Kontinen- 
to filosofai iš tąsumo, kaip esminės kūno žymės, mėgina iš- 
vesti pasaulio kūnų dėsnius, o tuo tarpu anglų filosofai pa- 
grindan deda žmogaus prigimtį, kad suprastų visuomenės 
gyvenimą ir jo įvairias pasireiškimo lytis. Dėl tokių požiū- 
rių į Žmonių gyvenimo pagrindą tuolaikinė anglų filosofi- 
ja įgauna praktišką pobūdį. O tai visiškai atitinka anglosak- 
sų tautos pagrindinius charakterio bruožus. 

Kontinento racionalistai likosi ištikimi antikinėms tradi- 
cijoms, nes tiesos pažinimas jiems buvo aukščiausias ir ga- 
lutinis visų mokslų tikslas. Gi Baconas ir jo sekėjai tiesos są- 
voką subordinuoja naudingumo sąvokai. Tokiu būdu tiesa 
priklauso jau nuo kito tikslo. Baconas šitas mintis taip for- 
muluoja: “Žinojimas yra galia“, o žinojimo tikslas — “gam- 
tos valdymas“. Žmogus gamtą valdo tiek, kiek toli siekia jo 
pažinimas. Todėl kiekvienas tikras mokslas turi būti pra- 
plėtimas žmogaus valdymo ribų gamtoje. 

Šitas utilitarinis XVII ir XVIII amžių anglų filosofų pa- 
žinimo supratimas yra glaudžiai susijęs su pažinimo teori- 
jos principu, kad patyrimas esąs svarbiausias, jei tik ne vie- 
nintelis, tikrojo pažinimo šaltinis. Principas "nihil est in in- 
tellectu guod non fuerit prius in sensu“ Baconui ir jo 
sekėjams yra aksioma. O tasai patyrimas visiškai, kaip pas 
Descartesą ir racionalistus, yra identifikuojamas su pojūti- 
niu patyrimu. 

Šitoks galvojimas, Bacono ir Locke'oiškeltas, jau ir pačioje 


154 Prieškantinė filosofija 


Anglijoje nėra naujas dalykas. Antai Rogeras Baconas jau bu- 
vo nurodęs gamtos mokslų naudingumą ir tvirtinęs, kad be 
patyrimo niekas negali būti pažinta. Taip pat Renesanso fi- 
losofai didele dalimi yra tikri empiristai. XVII ir XVIII am- 
žių anglų filosofai savo empirizmą sujungia su viena labai 
reikšminga nominalistine sąvokų teorija. Tačiau ir ši nomina- 
listinė universali jų arba bendrųjų sąvokų teorija Anglijai taip 
pat nėra naujas dalykas. Dar Williamas Ockhamas XIV am- 
žiuje tai iškėlė. Bet ypatinga šitų įvairių teorijų kombinacija 
ir būtent jų visiškas subordinavimas metodo loginiams prin- 
cipams yra tos epochos būdingiausia žymė. 


FRANCIS BACONAS (1561-1624 m.) 


Svarbiausias Bacono veikalas yra "Instauratio magna 
scientiarum“ **. Jau pats veikalo pavadinimas yra būdingas. 
Baconas nori duoti visų mokslų padalinimą arba enciklo- 
pediją. Tačiau jam tėra pasisekę išleisti dvi pirmąsias to vei- 
kalo dalis, nors iš pradžių jis galvojo apie 4 dalis. Antroji 
dalis susideda iš eilės atskirų minčių, kurios vadinamos 
aforizmais, o likusiųjų dalių Bacono tėra parašytos tik pra- 
kalbos ir atskiri fragmentai. Pirmoji dalis pavadinta “De 
dignitate et augmentis scientiarum“. Joje duodama įvairių 
mokslų laimėjimų ir uždavinių apžvalga. Antroji dalis va- 
dinasi "Novum Organum“?*. Čia paduodama paties Bacono 
teorija. Jau pats knygos pavadinimas rodo polemišką po- 
būdį — vadinasi, Aristotelio “/Organoną" turi pakeisti paties 
autoriaus teorija. 

Iš Bacono raštų aiškiai matyti, kad jisai jaučiasi, panašiai 
kaip Descartesas, mokslo reformatorium ir atnaujintoju. Jo 
mokslas prasideda aštria iki jo laikų buvusių mokslų kriti- 
ka. Mokslas turįs daug trūkumų: pirma — nedarąs jokių iš- 

radimų, arba jei darąs, tai tik atsitiktinius, kai tuo tarpu 
mechanika kasdien tobulėjanti, antra — gyvenimui esąs ne- 
naudingas, nes esąs pasitraukęs į vienuolynus ir užsiimąs 
tik Dievo, sielos ir t. t. esmių gvildenimais. Todėl mokslui 
reikią reformų. Mokslo uždavinys yra būti naudingam ne 
atskiram asmeniui, o visos Žmonijos kultūrai. Mokslas tu- 
Trįs padėti Žmogui valdyti gamtą, aiškina Baconas ir tuo vėl 
atsistoja ant jau aukščiau minėto utilitarizmo pagrindo. 

Žinojimas ir galia yra neperskiriami dalykai, nes per 
gamtos pažinimą mes gamtą valdome. Bet tikrasis valdy- 
mas pasiekiamas tik gamtą pavergus ir ją padarius sau 
paklusnią — natura parendo vincitur “. Kitaip sakant, kada 
mes atidengiame gamtos paslaptis ir pažįstame jų galią, ta- 
da galim savo kombinacijomis sudaryti dirbtines sąlygas 
(Žinoma, tokias pat, kokios yra gamtoje) ir gauti mums rei- 
kalingus efektus bei priversti juos pakartoti. Taigi, mes pri- 
verčiame gamtą mums tiek tarnauti, kiek pažįstame jos 
dėsnių veikimą (guantum scimus, tantum possumus *'). Tai- 
gi, Žinojimas turi tarnauti kultūrai, sako Baconas. Bet kaip 
žmogus įgyja tą galios teikiantį žinojimą? Kaip pasiekti tei- 
singą gamtos pažinimą ir jį pagrįsti? 

Pirmiausia reikia pašalinti klaidingą gamtos traktavimą 
ir nekritiškus sprendimus, kuriuos daro naivus Žmogus. 
Kaip Aristotelis daug laiko skyrė proto klaidoms ir klaidin- 
giems sprendimams aiškinti, nagrinėti, taip daro ir Baconas 
savo "Nov. Org.", ieškodamas patyrimo klaidų ir mėginda- 
mas tą patyrimą apvalyti nuo visų pašalinių įtakų. 

Šitą uždavinį jis sau pasistato apgaulingų vaidinių arba 
stabų moksle. Kiekvieno naujo dalyko kūrimas, lygiai kaip 
pas Descartesą, turi prasidėti kritika ir dvasios atpalaida- 
vimu nuo jai įprastų sprendimų ir prielaidų. Per abejojimą 
kelias veda į tiesą. 

Baconas skiria keturias apgaulingų vaidinių rūšis. 

1. Apgaulingi urvo vaidiniai (idola specus) yra asmeniš- 
kų ypatybių ir individualių sąvaržų padariniai žmogaus, 
kuris sėdi lyg savo urvo kampe ir mato netikrą šviesą. Šių 
stabų įtakoje vieni mato viską juoda, kiti — šviesu; vieni 
ypač pastebi daiktų panašumus, kiti — skirtumus. Nuo tų 
stabų yra lengva apsisaugoti, lyginant savo pastebėjimus su 
kito asmens stebėjimo rezultatais. 

2. Antrą apgaulingų vaidinių stabų grupę sudaro idola 
fori, arba apgaulingi prekyvietės vaidiniai. Jie taip pava- 
dinti dėl to, kad kyla iš žmonių santykių. Tai yra padari- 
niai kasdienio kalbos vartojimo, kuris nėra moksliškiems 
tikslams sukurtas. Kalba susideda iš žodžių, kurie tėra tik 
laisvo susitarimo ženklai. Taip pavartojame daugybę klai- 
dingų sąvokų, patys to visai nepastebėdami, kalbame apie 
substancijas, kai tuo tarpu turime tik būsenas, akcidenci- 
jas — kada, sakysim, kalbama apie ligos “perėjimą. Šitų ap- 
gaulingų vaidinių (stabų) galima išvengti tiriant pačius 
daiktus, ne jų vardus, ir tai stebint pačiam, o ne naudojantis 
kitų pasakojimais. 

3. Trečią grupę sudaro idola theatri, arba apgaulingi teat- 
raliniai vaidiniai. Jie pavadinti taip dėl to, kad Baconas 
mokslą prilygina scenai, kurioje juda Žmonės autoritetų di- 
riguojami. Šitie vaidiniai yra vaisius žmonių palinkimo pa- 
sitikėti autoritetais ir apskritai tradicijomis. Todėl reikia 
pačiam stebėti, o ne kitais (nors būtų ir pats Aristotelis) pa- 
sitikėti. 

4. Ketvirtajai grupei priklauso patys pavojingieji apgau- 
lingieji vaidiniai. Jie vadinasi idola tribus, arba padermės vai- 
diniai, kadangi glūdi pačioj žmogaus esmėj. Čia priklauso 
įvairios jutimo apgaulės, pav., toli esantį daiktą matome su- 
mažintą ir panašiai, su tais vaidiniais yra daug sunkiau ko- 

voti, nes jie savo šaknis turi paties stebėtojo prigimtyje. Tie- 
sa, yra instrumentų, kurie padeda išvengti tų Žmogaus ju- 
timo netobulumų. Tačiau yra vienas stabas, prieš kurį nie- 
ko nereiškia jokie instrumentai — tai yra palinkimas mus 
apsupantį pasaulį antropomor fizuoti, palinkimas teleologiš- 
kai vertinti. Analogiškai savo veikimui sukuriame, sugal- 
vojame gamtoj tikslus, causae finales “. Baconas mano, kad 
gamtoje tesama tik veikiančių priežasčių (causae efficientes *). 
Mechaniškas priežastingumas esąs vienintelis daiktų ryšys. 
Stabų mokslas, pagrindinė Bacono kritikos dalis, tėra, 
deja, tik negatyvus įvadas į tikrąjį metodiškąjį gamtos pa- 
žinimą. Kitas veikalas jau išskaičiuoja pozityvines sąlygas, 
kurios reikalingos tikrajam mokslui. Dvasios atpalaidavi- 
mas nuo stabų veda į tikrąjį neapgaulingąjį patyrimą, nuo 
kurio turi prasidėti kiekvienas moksliškas darbas. Geriau- 
sias būdas neklaidingam patyrimui pasiekti esąs eksperi- 
mentas. Baconas negaili eksperimento teigiamybių girti, ly- 
"gindamas jį su paprastu stebėjimu. Atskiri stebėjimai esą at- 
sitiktiniai ir nepastovūs, tiktai eksperimentas duodąs laidą 
planingumui ir įgalinąs stebimojo dalyko priežastis ir dėsnius 
surasti. Tuo Baconas pereina prie savo naujojo metodo. 
Silogizmą — deduktyvinį metodą jis visiškai atmeta, nes 
šitas metodas nesąs jokia priemonė gamtai valdyti, o taip 
pat nepadedąs net naujų tiesų surasti, tai esąs vien dispu- 
tų metodas, kuriuo tik kitų pritarimą galima išgauti. 
Descartesas irgi atmetė silogistinį metodą, tvirtindamas, 
kad jis tinkąs labiau retorikai negu pažinimo mokslui. Ba- 
conas deduktyviniam metodui prikiša tai, kad jo išvados 
remiasi nepatikrintu, per daug greitu apibūdinimu, tai yra 
visuomet remiasi nemoksliškąja indukcija. Dedukcijos di- 
džiosios premisos esančios gaunamos neleistinais šuoliais 
kelių paskirų artimesniųjų faktų. Ir čia esą žiūrima tik po- 

zityviųjų instancijų, visai išleidžiant iš akių negatyvinius 
atvejus (negatyvines instancijas). Iš to matome, kokius rei- 
kalavimus metodui pats Baconas nori statyti. Pirmiausia tai 
naujas metodas turi būti indukcija, kuri prasideda duotų- 
jų dalykų pojūtiniu patyrimu, nes kitų pažinimo šaltinių 
nesą. Baconas nepažįsta jokio įgimto visuotinio pažinimo. 
Bet ir indukcija neprivalo nuo pojūtinių faktų tuojau per- 
eiti prie bendriausių ir aukščiausių principų (kaip tai daro 
dedukcija, kad iš savo aukščiausių sprendimų atgal išves- 
tų tarpinius sprendimus), ji turi palaipsniui, continenter et 
gradatim ““, nuo duotųjų faktų pirmiausia eiti prie arti- 
miausių priežasčių, paskui prie tolimesnių ir t. t. 

Tuo būdu Baconas smerkia ir paprastąją indukciją, in- 
ductio per enumerationem simplicem*“', kaip neišsamią. Nei 
atskiro fakto stebėjimas, nei nesistematiškas daugelio pana- 
šių atsitikimų išskaičiavimas neapsaugo mūsų nuo klaidų. 
Todėl daug svarbiau yra paduoti didesnį skaičių sutampan- 
čių faktų, o paskui ieškoti besiskiriančių atvejų, vadinamų- 
jų negatyvinių instancijų. Bet pagaliau ir pozityvūs faktai 
ne visi yra lygiai vertingi ieškomoms priežastims surasti, 
turi būti iškeliami ir dedami sprendimo pagrindan charak- 
teringi faktai, vadinamosios prerogatyvinės instancijos. 

Taigi nuo atskirų atsitikimų eiti prie apibendrinimo rei- 
kia nuosekliai, patys faktai turi būti planingai sugrupuo- 
jami. Bet kur yra tas planingumas tvarkant atskirus faktus, 
sudarąs apibendrinimo pagrindą? 

Baconas siūlo visus atsitikimus, Kuriuose pasireiškia (iš- 
kyla) stebimas faktas, suskirstyti į tris lenteles ir trimis at- 
žvilgiais tirti. Pirmoji yra dabarties lentelė (tabula praesen- 
tiae), kuri apima kiek galima daugiau įvairių atsitikimų, 
sutampančių tuo, kad juose visuose yra pats stebimasis fak- 
tas. Antroji vadinasi nebuvimo lentelė (tabula absentiae). Ji 
turi visus tuos atsitikimus, kurie yra pirmoje lentelėje ir 

kurie taip pat sutampa, tik su ta išimtimi, kad jiems trūks- 
ta kaip tik stebimojo fakto. Trečioji laipsnių arba kitėjimų 
lentelė (tabula graduum sive deklinationis) išskaičiuoja vi- 
sus atvejus, kuriuose stebimasis faktas kinta, kad tuo būdu 
būtų galima nustatyti, nuo ko pareina tie pakitėjimai. 

Kada enumeracija, išskaičiavimas, tose trijose lentelėse 
baigta, tada prasideda ekskliuzija, t. y. išskyrimas visų tų 
elementų, kurie negali būti priežastimi. Šitos operacijos re- 
zultatas bus konstatavimas, kad toks ir toks faktas turi to- 
kią ir tokią priežastį. Remdamasis stebėjimų rezultatais, pa- 
gal savo tris lenteles, Baconas duoda tokią šilumos defini- 
ciją: “Šiluma yra per trukdymą suteiktas mažiausioms kūno 
dalelėms judėjimas“. Šitos trumpos charakteristikos pakan- 
ka pastebėti, kad Baconas, planingai skirstydamas faktus 
tarp trijų lentelių, prieš akis turi tą patį atvejį, kurį vėliau 
J. St. Millis padėjo savo žinomojo indukcijos mokslo pagrin- 
dan. Be abejo, Baconas šiuo atveju turėjo gerą gamtos moks- 
lų uždavinių ir priemonių supratimą. Tačiau ir šį kartą jis 
lieka paviršutiniškas, nes gilesnis gamtos mokslų suprati- 
mas ir jo siekimai jam buvo svetimas dalykas. Nežiūrint jo 
aštrios polemikos prieš scholastiką ir Viduramžių filosofus, 
jis pats dar tebėra giliai pasinėręs viduramžiškose pažiūro- 
se. Kalbėdamas apie gamtos dėsnius, Baconas neina tais ke- 
liais, kaip šių dienų fizikai, tai yra neieško matematiškai 
apibrėžto tarpusavio faktų priklausomumo, ryšio, bet kal- 
ba — tai aiškiai matyti iš šilumos pavyzdžio — apie reiški- 
nių esmes arba lytis, kaip tai darydavo Viduramžių moks- 
las. 

Nežiūrint to, kad Baconas daug dėmesio kreipė į gam- 
tos pažinimo priemones, jis vis dėlto niekuomet nesisten- 
gė įsigilinti į pačias gamtos mokslų problemas ir smulkiai 
pažinti tų problemų prielaidas, kaip tai darė Galilėjus ir ki- 
ti kontinento filosofai. Baconas atmeta Galilėjaus rezoliu- 

tyvinį metodą, kadangi atskirų arba nedaugelio faktų ty- 
rimas vedąs prie neteisėtų išvadų. Baconas, be to, visai ne- 
pastebi, kad Galilėjaus vartojama rezoliucija arba dalinimas 
aiškinamajam faktui yra būtina ir svarbiausia indukcijos są- 
lyga. Pirmiausia reikia reiškinį — vis tiek, ar tai būtų vie- 
nas faktas, ar daugiau — padalyti į jo sudėtinius momentus, 
tada tik kelti funkcionalinių santykių apie elementų tar- 
pusavės priklausomybės klausimą. Baconas sąvokas, kasdie- 
ninio gyvenimo sudarytas, priima visai be kritikos, nesirū- 
pindamas jų suskirstymu nei apibrėžimu, mėgina tik atski- 
rus faktus sulygindamas nustatyti bendras priežastis. Taip 
pats Baconas reikalauja išskaičiavimo ir ieškojimo įvairių 
faktų, bet visiškai nemato, kad tas ieškojimas tik tada me- 
todiniu atžvilgiu vertingas, jei pirmiau yra gauta apibrėžta 
sąvoka to, kas ieškoma gamtos vyksmuose (procesuose). 
Baconas reikalauja metodo ir planingumo, tačiau visiškai 
nemato, kad jo paties pasielgimas dažnai iš pagrindų yra 
diletantiškas. 

Baconas dar tebesilaiko kokybinio Viduramžių gamtos 
traktavimo ir visiškai nepažįsta kiekybinio, matematiškai 
mechaniško gamtos traktavimo, kurį pagrindė Galilėjus ir 
Descartesas. Tikrai, Baconas aiškina, kad visi vyksmai turi 
būti suvesti į judesį, bet pats to dar gerai nepermano ir pri- 
leidžia paskutinius kokybinius daiktų skirtingumus. Čia yra 
kaltas jo judesio sąvokos supratimas. Baconas nesuvokia: 
aiškiai, kas yra judesys ir kokybinis kitėjimas, todėl nesu- 
pranta, kad judesį pirmoj eilėj reikia suprasti kaip pakiti- 
mą erdvė j. Jo nusikreipimas nuo matematikos atveda prie 
per menko Galilėjaus dalinimo metodo įvertinimo. Tačiau 
šitas metodas duoda galimybės, padalinus faktą į jo sudėti- 
nius faktorius, padaryti smulkų jų santykių (tų faktorių) iš- 
matavimą matematiško j lyty. Ir šis pastarasis gali būti pa- 

skelbtas kaip matematiškas dėsnis. Bet Bacono dėsnio sąvo- 
ka, kaip ir jo priežasties ir padarinio sąvokos, yra visai 
miglota, neapibrėžta. Tokiu būdu, ieškodami naujų kelių, 
Baconas ir Descartesas savo pradžios intencijomis satampa. 
Bet greitai jųdviejų keliai išsiskiria ir eina visai skirtingo- 
mis kryptimis. Pažinimo tikslo apibrėžimų skirtumą jau 
anksčiau matėme; Baconas vietoj tikros ir pagrįstos 
sprendimų sistemos reikalauja scientiam, kuri teikianti po- 
tentiam "* ir kuri būtų naudinga. Jo pažinimo idealas yra 
plati pažinimo apimtis, o ne neabejotinumas ir akivaizdu- 
mas, kaip pas Descartesą. Jis (Baconas) išeina ne iš aukščiau- 
sio evidentiškumo, įtikimybės formulės, bet iš duotų fak- 
tų atskiruose jutimuose. Racionalizmas norėjo visą žinoji- 
mą suvesti į nedaugelį absoliučiai galiojančių pagrindinių 
sąvokų ir aksiomų. Baconas tai laiko klaida ir nenaudingu- 
mo požymiu, nes mokslas turįs valdyti margą daiktų įvai- 
rumą, daiktų, kurių mūsų galvojimas su savo schemomis 
negali atitikti. Be to, tas naujasis metodas Baconui turi bū- 
ti ars inveniendi, išradimo menas, menas Žmogaus dvasiai 
pratuštinti, o ne tvirtas pagrindimo metodas. Vietoj aišku- 
mo ir ryškumo, tai yra vietoj Descarteso kriterijaus, reika- 
laujama pažinimo platumo ir praplėtimo. 

Bacono pažinimo teoriją galima pavadinti naiviu rea- 
lizmu ir drauge naiviu empirizmu. Jam nekyla jokių 
problemų dėl daiktų egzistencijos ir išorinio pasaulio. 
Nors Baconas ir ypatingai iškėlė eksperimento vertę, bet 
jis nepastebėjo proto vaidmens pačiame eksperimentavime, 
nesuprato, kad kaip tik protas veda kiekvieną eksperi- 
mentą. 

Tikrąjį, realųjį pasaulį Baconui sudaro individualūs kū- 
nai ir juose, tai yra tuose individualiniuose kūnuose, dės- 
ningai, vienodai pasikartojančios jėgos. Tuo būdu išpažįs- 

tama nominalizmo požiūris, jei universalijos traktuojamos 
kaip proto abstrakcijos, gi su tvirtinimu, kad pasaulis susi- 
dedąs iš kūnų, tuojau kyla sielos klausimas. Priešingai 
Descartesui, Baconas neskiria išvidinio ir išorinio, imanen- 
tinio ir transcendentinio sąmonės pasaulio. Nors tas Des- 
carteso padalinimas jam yra svetimas, tačiau sielos sąvoką 
jis įveda ir ją dalina į protingąją ir juntančiąją. Juntančioji 
sielos dalis jam yra medžiagiška. Jei atsižvelgsime į tai, kad 
protingoji siela tik dėl teologiškų sumetimų įvedama ir 
gvildenama, nenoromis iškyla mintis, kad Baconas, jei bū- 
tų konsekventiškai pašalinęs visas causas finales ir atsisakęs 
visai nuo teologiškų pažiūrų, kaip jis pats primygtinai rei- 
kalauja savo teorijoj (stabų teorijoj), —- išvadoje būtinai tu- 
rėjo prieiti materialistišką ją metafiziką. Šitos išvados jis pats 
nepadaro, bet palieka savo draugui ir sekėjui Thomui Hob- 
besui, kuris, veikiamas dviejų, būtent Bacono ir Descarteso, 
įtakų, sukūrė nepalyginamai gilesnę ir filosofiniu atžvilgiu 
vertingesnę sistemą. 


THOMAS HOBBESAS (1588-1679 m.) 


T. Hobbesas kurį laiką buvo Bacono bendradarbis ir to- 
dėl į savo pažinimo teoriją įnešė jo empiristiškas pažiūras, 
būtent, kad kiekvienas pažinimas kyląs iš pojūtinio paty- 
rimo. Bet kartu savo kelionėse po kontinentą jisai susipa- 
žino su eile Descarteso sekėjų, būtent su Descarteso drau- 
gu Mersennu ir su Gassendi; ir čia gavo paskatinimą giles- 
nėms matematikos ir tuolaikinio mechaniškojo gamtos 
mokslo (Galilėjaus fizikos) studijoms. Ir taip Hobbeso gal- 
vojime susitinka empiristiškos ir racionalistiškos tendenci- 
jos. Jau iš pačių pirmųjų raštų, kurie buvo sukurti Euklido 
geometrijos įtakoje, matosi siekimas matematiškąjį pažini- 

mo metodą padaryti idealu ir pavyzdžiu visiems moks- 
lams. Kaip kitą jo filosofijos ypatybę matome jo aiškų pri- 
tarimą nominalizmui, kuris Oksfordo universitete, kurį 
lankė pats Hobbesas, nuo pat Ockhamo laikų vis dar tebe- 
buvo vyraujanti kryptis. 

Svarbiausi Hobbeso raštai, kuriuose jis planingai išdės- 
tė savo filosofijos teorijas, yra šie: 1) "Elementa philoso- 
phiae“ '"; jis susideda iš trijų dalių: a) De corpore “““, b) De 
homine '*, c) De cive!“, 2) “Leviathan". Čia išdėstytas jo 
mokslas apie valstybę. 

Visiškai taip kaip Baconas, Hobbesas aiškina, kad visų 
mokslų tikslas esąs gamtos užvaldymas, bet filosofijos de- 
finicijoje, kurią jisai duoda veikale "De corpore“, matosi ir 
racionalizmo priemaišų. Pagal tai filosofija yra padarinių 
arba fenomenų pažinimas iš priežasčių, ir atvirkščiai — prie- 
žasčių pažinimas iš padarinių, remiantis teisingomis išva- 
domis ("per rectam ratiocinationem“). Vadinasi, Hobbesas 
galvoja visiškai kaip ir racionalistai, manydamas, kad pro- 
to operacijomis esą galima logiškai išvesti padarinius iš 
priežasčių. Tokiu būdu, pagal šitas definicijas, induktyvi- 
nis Bacono metodas ir dedukcija pripažįstami lygiaverčiais. 


PAŽINIMO TEORIJA 


Iš šitokio filosofijos ir jos uždavinių apibrėžimo kyla 
klausimas: kaip yra galimas toks dvigubas pažinimas, bū- 
tent, kaip galima pažinti priežastis iš padarinių ir atvirkš- 
čiai, silogizmų pagalba, padarinius iš priežasčių. | 

Pažinimo pradžią sudaro suvokimas (percepcija) ir atsi- 
minimai; jie duoda fenomenus, kuriuos reikia išaiškinti ir 
užvaldyti. 

Bet kaip atsiranda suvokimas ir atsiminimas? Pradžią su- 

daro jutimo organų įgautas įspūdis. Šis, sužadintas išorinio 
judesio, iš jutimo organo eina į širdį (plg. Aristotelį) ir su- 
kelia atitinkamą reakciją, kuri yra jutimas arba suvokimas. 
Tuo pasakoma, kad kiekvienas pažinimas prasideda išori- 
nių daiktų poveikiu į mūsų pojūčius ir kad pojūtiniai juti- 
mai yra paskutiniai elementai arba sudėtinės pažinimo da- 
lys. Tuo būdu Hobbesas stoja sensualizmo pusėje. Bet kaip 
išoriniai daiktai santykiuoja su jų sužadintais jutimais? Ar 
yra tarp jų koks sutapimas, ar ne? Hobbesas tvirtina, kad 
bet koks palyginimas esąs negalimas, nes jutimas esąs visai 
subjektyvus dalykas, visai kas kita negu pats daiktas, ir to- 
dėl jokiu būdu negalima laikyti daikto atvaizdu arba ko- 
pija. Taip šviesa, garsas, spalva ir kitos pojūčių kokybės 
Hobbesui, kaip ir Campanellai, Galilėjui bei Descarteso se- 
kėjams, yra tik reiškiniai mumyse, kurie jokiu būdu negali 
būti laikomi išorės daiktų kopijomis. 

Iš jutimų toliau gauname labiau komplikuotus pažinimo 
procesus. Atsiminimas yra tik pėdsakas arba besitęsiančio 
jutimo pasėka, tariant jautimas, kad jutai (sentire se sentis- 
se meminisse est). Iš jutimų ir atsiminimų susidaro patyri- 
mas. Hobbesas prie jutimo arba suvokimo priskiria ir dife- 
rencijavimą (skirtumų suradimą). Jei aš ką suvokiu, tai eo 
ipso — drauge žinau, kad jis kažkuo išsiskiria iš kitų daiktų, 
arba kad jis yra kažkas panašu į kitus. Be to, prie patyrimo 
prisideda dar ir laukimas būsimo, analogiškai tam, kas jau 
buvo, laukimas daugiau ar mažiau panašių suvokimų tu- 
rinių. Šitas dvasines operacijas randame ir gyvuliuose. 
Žmogus tuo išsiskiria, kad gali dar toliau plėtoti aukštes- 
nius pažinimo vyksmus, būtent gali mąstyti. Mąstymas ir 
moksliškasis pažinimas yra galimas tik toms būtybėms, ku- 
rios turi kalbėjimo sugebėjimą. Kalbos dėka žmogus savo at- 
siminimus gali su tam tikrais kalbos ženklais, žodžiais sų- 

jungti, kad tie vaidiniai galėtų būti perduodami kitam 
žmogui ir savo tarpe kombinuojami. Atsiminimo procese 
grynai individualinės žymės dingsta, todėl žodžiai ir kituo- 
se panašiuose, bet nuo pirmojo skirtinguose suvokimuose 
gali būti atpažįstami. Tuo būdu susidaro bendra reikšmė, 
vienas bendras žodis daug panašių vaidinių išreiškia. 

Tuo būdu mąstymas yra operavimas žodžių ženklais, jų 
su jungimas ir išskyrimas. Bendri vaidiniai ir sąvokos yra s4- 
monės padariniai, kuriems niekas realu neatitinka. Univer- 
salija yra tik konvencionalinis žodžių ženklas. Tuo būdu są- 
vokų teorijoje prie sensualizmo ir fenomenalizmo prišlyja 
ir nominalizmas. 

Mąstymas pirmiausia yra sprendimo vyksmas, kurį suda- 
ro žodžių arba vardų jungimas į sakinius; bet moksliškas 
mąstymas dar yra rationari arba computare"", atseit išprota- 
vimo vyksmas, iš sakinių sujungimo duodąs išvadas. Ir vie- 
nu, ir kitu atveju mes turime žodžių sudėtį arba sutrauki- 
mą, t. y. aritmetiškas operacijas žodžių ženklais. 

O kas tada yra tiesos kriterijus? Kaip Hobbesas savo fi- 
losofijos definicijoj aiškina, mokslui reikalinga recta ratio- 
cinatio, tariant, tikrai pagrįstas pažinimas. Bet iš ko pastarą- 
ji pažinti? 

Kadangi mąstymą objektuose niekas neatitinka, tai apie 
tiesą, kaip apie to, kas mąstoma ir kas yra (kaip apie mąs- 
tymo ir buvimo), sutapimą, negali būti ir kalbos. Jei mąs- 
tymas yra skaičiavimas, tai jo teisingumas tiktai imanenti- 
niu matu tegali būti matuojamas. Klaidingas arba teisingas 
gali būti sakinys. Šitas betgi susideda iš dviejų jungtimi su- 
jungtų žodžių. Atrodo, kad sakinys yra tuo atveju teisin- 
gas, jei visi daiktai, pažymėti subjekto vardu, taip pat tik- 
rai priklauso tai daiktų grupei arba klasei, kuri pažymėta 
predikato vardu, ir kad jie visi randasi šitoj paskutinėj 

(predikato) grupė j. Taigi teisingas yra tas sprendimas, ku- 
rio subjektas telpa predikate. Bet tada išeina, kad grynai 
formalus principas yra tiesos kriterijus. Yra tai principium 
contradictionis '“. Tiesa yra ta pat, ką ir neprieštaraująs mąs- 
tymas. Čionai, kaip ir skaičiavime, įvairūs elementai, vai- 
diniai savo tarpe, o ne su išoriniais daiktais turi sutapti. 

Mąstymas yra skaičiavimas žodžiais. Bet žodžiai pareina 
nuo pirmojo vardo davėjo norų. Bendrosios tiesos yra tei- 
singos tada, kai mes jas vartojame tose srityse, kurioms jų 
vardai yra skirti. Jos seka maždaug analitiškai iš tų vardų 
arba žodžių, kuriuos Žmogus tam tikrai sričiai sukūrė, su- 
galvojo. Bet jei šios bendrosios tiesos arba principai išeina 
už tų ribų ir liečia realius daiktus, tada jos turi tik hipote- 
tine vertę. 

Tuo būdu visi pažinimo procesai yra Hobbeso suvedami 
į jutimą, bet pasaulio vaizdas turi vis dėlto dar vieną ne- 
aiškumą. Visa, ką mes išgyvename, vyksta erdvė j ir laike. Iš 
kur mes gauname šituos mūsų pasaulio elementus? Ar jie 
taip pat kyla iš mūsų jutimų, o gal tai yra mūsų pačių kon- 
strukcijos? 

Tąsumas, dydis ir lytis (išvaizda) Hobbesui nėra erdvė. 
Čia jis mato tik kūnų ypatybes, kurios tik kūnams priklau- 
so ir kurias kūnai, pavyzdžiui, judėdami nusineša drauge 
su savim. Erdvė gi yra toji vieta, kurią Kūnas gali užimti ar- 
ba neužimti, aiškiau pasakius, kurioje tai vienas, tai kitas 
kūnas gali rastis, taigi jinai yra toks tąsumas, kurio kūnas 
judėdamas drauge nenusineša. Erdvė yra suvokiama, bet 
suvokimo turinys nėra apibrėžtas; erdvė yra kažkas bend- 
ra, kas nėra nei spalva, nei garsas, bet kas, giliau tariant, 
gali tapti ir spalva, ir garsu. Tai reiškia, kad Hobbesas erd- 
vę supranta kaip tuščią erdvę ir pabrėžia, kad tai nėra kas 
nors realu, o yra tik “fantazma", tik vaidinys. Šitas vaidi- 

nys kyla iš visų mūsų atskirų daiktų ankstyvesnių suvoki- 
mų, kada šie atsiminimai tiek išdyla, jog jų specifinės žy- 
mės išnyksta ir lieka tik vaizdas kažko egzistuojančio arba 
esančio mūsų išorėj. Tos abstrakcijos neatitinka joks api- 
brėžtas realus daiktas, jokia reali erdvė, bet tik daiktų eg- 
zistencijos žymė, jų "extra stare“ 18. Todėl erdvę Hobbesas 
apibrėžia kaip /phantasma rei existentialis, guatenus exis- 
tentis“ "*. Tuo būdu erdvės sąvoka išreiškia, kad kažkas eg- 
zistuoja ir randasi išorėj už mano aš ribų (ausserhalbstehen). 
Taigi išeina, kad erdvė yra tik visų daiktų egzistavimo bū- 
das. Su šitomis pažiūromis Hobbesas stoja prieš Descartesą, 
kuriam tąsumas yra kažkas realu, kažkas pirmykščia, iš ko 
atskiri daiktai kyla. 

Ir laiką Hobbesas panašiai supranta. Šis irgi yra vaidinys. 
Realus objektas arba procesas, iš kurio abstrakcijos keliu 
gaunama laiko fantazma, yra judesys. Kaip erdvės vaidinys 
pareina nuo kūnų, taip laiko vaidinys pareina nuo “anks- 
čiau“ ir "vėliau", tai yra nuo to, kas lieka, kada mes iš at- 
skiro judesio proceso atimame visas jo konkrečias žymes. 
Taigi laikas yra "phantasma motus“, judėjimo fantazma. 

Šita savotiška ir originali Hobbeso erdvės ir laiko teori- 
ja yra būtina išvada iš jo nominalistinės universalijų teori- 
jos. 

Jei erdvė, pagal Hobbesą, yra visų daiktų egzistavimo 
būdas, tai reiškia, kad visa, kas yra, yra kažkas erdviška, at- 
seit ir kiniška. Laikas yra bendras judesio vaidinys arba fan- 
tazma. 

Kadangi mes viską erdvėje ir laike vaizduojamės, tai vi- 
sa, kas yra, turi būti kūnas, o visa, kas vyksta, — judesys. Ši- 
ta materialistiška Hobbeso išvada aiškiai nukreipta prieš 
Descarteso dualizmą. Jei Descartesas, remdamasis tąsumo ir 
mąstymo priešingumu, prileidžia dvi skirtingas substanci- 
jas: res cogitans ir res extensa, tai Hobbesas tvirtina priešin- 

gai, jis sako, kad skirtumas tarp cogitatio ir extentio, tarp są- 
monės reiškinių ir erdvinių vyksmų, dar neduodąs teisės 
spręsti apie jų priežasčių įvairumą. Sąmonės fenomenai ar- 
ba reiškiniai esą yra išorinių kūnų ir žmogaus kūno sąvei- 
kos rezultatai. Patsai res cogitans yra visiškai res extensa, ir 
iš viso daugiau nieko nėra, kaip tik kūnai ir jų kitimai, t. y. 
judesiai. Tuo būdu siela yra kūniškas principas; lygiai taip 
pat turi būti suprantamas ir Dievas. Hobbesas čia nemato 
nieko nepaprasta, nes kai kurie Bažnyčios tėvai, pavyz- 
džiui, kad ir Tertulijonas, lygiai kaip ir Senasis Testamen- 
tas, kalba apie kūnišką Dievą. 

Jei tėra tik kūnai ir jei tik kūnai tegali būti moksliškojo 
tyrinėjimo objektais, tai ir filosofija tada tėra mokslas apie 
kūnus. Filosofija turi būti skirstoma pagal savo objektų rū- 
šis. Yra dvi kūnų rūšys: natūralūs, arba esantieji pačioje 
gamtoje, ir dirbtiniai, tai yra Žmogaus pagaminti. Tarp ši- 
tų dviejų kūnų grupių stovi pats žmogus, kuris iš vienos 
pusės yra gamtos padaras, iš kitos — tobuliausio dirbtinio 
kūno, t. y. valstybės, elementas. Todėl filosofija — be prope- 
deutiškosios “philosophia prima“, aiškinančios bendriausias 
sąvokas, — turi tris pagrindines dalis: a) fizika — gamtos 
mokslas, b) antropologija — žmogaus mokslas ir c) politi- 
ka — valstybės mokslas. 

Fizikoje Hobbeso materializmas ne taip aiškiai pastebi- 
mas kaip dviejose likusiose dalyse — antropologijoje ir po- 
litikoje. Gamtos reiškinių moksle Hobbesas, kaip ir Des- 
cartesas, yra mechaniškosios srovės atstovas. Visi reiškiniai 
yra kūnų judesiai, kurie vyksta su mechaniškuoju būtinu- 
mu. Yra tik veikiančios priežastys, visi vyksmai ir judesiai, 
kurie kyla iš išorinių priežasčių. Joks kūnas nepakeičia pa- 
dėties savo išvidinio veikimo dėka arba dėka kokių nors 
jėgų. Materiją Hobbesas, kaip ir Descartesas, mano esant 
susidedančią iš mažiausių kūnelių, korpuskulų. Tų kūne- 

lių, korpuskulų, mechanika reikia išaiškinti visus kūnų pa- 
keitimus. O kaip metodą Hobbesas siūlo fizikai tik mate- 
matinį. 

Antropologija. — Materialistiškas Hobbeso supratimas 
daug smarkiau iškyla žmogaus moksle. Ne tik visi žmogaus 
kūno procesai (vyksmai) yra labai švelnūs (jautrūs) ir sun- 
kiai pastebimi smulkiausių dalelyčių, korpuskulų, judesiai, 
bet ir visi sielos vyksmai turi būti taip pat aiškinami. Todėl 
psichologijos uždavinys yra surasti dėsnius, kurie valdo 
psichinio gyvenimo atmainas arba pakitimus, ir kompli- 
kuotus procesus suvesti į jų paprasčiausius elementus. Sa- 
vo pažinimo teorijoje, kuri iš tikrųjų yra tik pažinimo psi- 
chologija, Hobbesas visus aukštesniuosius pažinimo pro- 
cesus — įskaitant mąstymą ir sprendimą — suveda į jutimus. 
Antropologijoj Hobbesas mėgina visą jausmų ir valios gy- 
vatą suvesti į vaidinius. Bet šita intelektualistiška tenden- 
cija racionalistams yra ne mažiau būdinga kaip ir Hob- 
bes'ui. Beveik visi XVII ir XVIII amžių filosofai atstovauja 
intelektualizmą, o valios laisvės problemas nagrinėda- 
mi — determinizmą. 

Kaip jau sakyta, žmogus į jį veikiančius išorinius jaudus 
atsako jutimais; giliau patyrinėję, nustatome, kad ta reak- 
cija yra dvejopa, būtent, kad greta jutimo, — teoretinės re- 
akcijos, — yra praktinė — smagumo bei nesmagumo jaus- 
mas. Šitas jausmas yra savisaugos instinktas — tas paskuti- 
nysis visų afektyvinių psichinių vyksmų elementas. Pagal 
tai, ar Žmogaus gyvybiškoji energija išorinio poveikio yra 
skatinama, ar trukdoma, kyla smagumas arba nesmagu- 
mas, O atsižvelgiant į būsimus įvykius, — troškimas arba 
nusigrįžimas. Įvairių valios vyksmų skirtumai glūdi tik 
vaidinių nevienodume, afektyvinė gi pusė arba tikroji va- 
lios gyvata yra nukreipta tik į vieną tikslą, būtent savojo 

aš“ išlaikymą. Žmogaus afektyvinis gyvenimas, emocijos, 

vyksta su tokiu pat mechanišku būtinumu kaip ir gamtos 
procesai. Valios psichologija iš tikrųjų yra troškimų mecha- 
nika, ir egoizmas yra vienintelis iš prigimties būtinas pa- 
linkimas, kuris kaip toks nėra nei geras, nei blogas. Todėl 
valia ir visi norai yra visiškai determinuoti, valios laisvės 
negali būti. Daugiausia galima būtų kalbėti apie veikimo 
laisvę, ir tiktai ta prasme, kad tas veikimas eina vien iš pa- 
ties veikiančiojo norų ir kad nepasiduoda jokiems išori- 
niams trukdymams. Pati valia visuomet yra aprėžta, deter- 
minuota. 

Klausimo, kodėl kyla valios laisvės iliuzija, Hobbesas ne- 
galėjo išspręsti (mažų mažiausia bent nevartojo tokių argu- 
mentų kaip Leibnizas ar Spinoza). 

Etikoje pirmiausia gauname išvadą, kad atskiro Žmogaus 
noras kaip toks neturi savyje jokio objektyvaus gėrio ir 
pikto kriterijaus, kad visi valios vyksmai esą lygiai natūra- 
lūs. Tiktai per atskirų individų susibūrimą į bendruomenę, 
į valstybę, yra toks kriterijus (blogo ir gero matas) pasiekia- 
mas; ir tuo atveju yra gera tat, ką valstybė leidžia, o bloga 
tat, ką valstybė draudžia. Tuo būdu ir Hobbeso etika įžen- 
gia į materialistinį natūralizmą. 


VALSTYBĖS TEORIJA 


Ant šito etiškojo natūralizmo pagrindo rymo ir Hobbeso 
valstybės teorija. Jei natūralioje būklėje Žmogaus veikimui 
nėra jokių normų, tai tada nėra ribų nieko nepaisančiam 
egoistiškam savisaugos instinktui realizuotis. Klysta Aristo- 
telis, vadindamas žmogų zėon politikon"", žmogus yra vilkas 
(homo homini lupus est "*). Stebėkite žmones, kaip jie elgiasi 
būdami visai laisvi, nieko nevaržomi, ir pamatysite jų ne- 
prietelišką nusistatymą kitų atžvilgiu, jų piktose kalbose, 

šmeižtuose ir pan. Todėl ir natūrali būklė, turint galvoje, 
kad gamta per maža duoda gyvenimui, verčia kovoti dėl 
būvio, prie bellum omnium contra omnes "*. Iš šitos padėties 
yra tik vienas kelias — tai valstybė kaip apsaugos institucija. 
Baimė dėl gyvybės išlaikymo ir gudrumas Žmones veda 
prie to, kad jie padaro tarp savęs taiką ir sukuria tvarkingą 
bendruomene. 

Šitaip atsiranda bendruomeninė arba "socialinė sutartis“, 
kuri yra visuomeninio gyvenimo pagrindas. Šitos "taikos" 
sąlygos yra teisėti ir dorovingi "gamtos įstatymai“, bet jie 
įgauna privalomų normų pobūdį tik valdžios dėka. Prie 
šitos pirmosios, tai yra taikos sutarties, turi prisidėti dar 
kita, vadinamoji valdymo sutartis, tik ji pagrindžia valsty- 
bę. Taika tik tada gali būti pasiekta, kada kiekvienas atski- 
ras asmuo atsisako visos savo galios, visų teisių ir viską 
pavedė valstybei, kad iš jos (valstybės) gautų apsaugą savo 
gyvybei ir nuosavybei. Atskiras asmuo atsisako savo valios 
dėl visumos valios ir jai absoliučiai pasiduoda. Todėl valsty- 
bę. Hobbesas piešia kaip viską ryjantį “Leviathaną“. Geriau- 
siai valstybė atliks savo uždavinį, kai visa galia ir visos 
teisės bus pavedamos tiktai vienam asmeniui. 

Tobuliausią vienybę pasiekia valstybė kaip absoliutinė 
monarchija, kurią Hobbesas laiko geriausia valstybės lytimi. 
Jis buvo pirmosios anglų revoliucijos amžininkas, todėl vi- 
siškai galimas daiktas, kad tuolaikinių įspūdžių įtakoj jisai 
tapo griežtu absoliutizmo šalininku. Tačiau jis nuolat, kaip 
Grocijus, kartoja, kad valstybė esanti per sutartį sukurtas 
žmogaus padaras, o ne iš Dievo malonės arba antgamtinių 
faktorių kilusi. | 

Valstybė savyje sujungia visas teises, kurias atskiri pilie- 
čiai jai atiduoda, ji įgyja teisės reikalauti absoliutaus paklus- 
numo ir pasidavimo, ji yra viešpats ir visos atskirų asmenų 

nuosavybės, turto. Šita valstybės galia sutinka tik vieną ribą: 
ji negali iš piliečių reikalauti savižudybės, nes tai prieštarau- 
tų pradiniam valstybės sudarymo tikslui. Valstybė, dėl savo 
uždavinių, yra laisvai pasirinktas būdas atskirų asmenų 
gyvenimui saugoti. 

Ir religijos srityje Hobbesas stoja už valstybės omnipoten- 
ciją; visi paskirų piliečių religiniai įsitikinimai kaip tokie 
yra prietarai; tiktai valstybės patvirtinti jie gali tapti religi- 
ja. Valstybė arba dar geriau valdovas nustato, koks tikėjimo 
mokslas jos valdiniams yra naudingiausias ir tikslingiausias, 
ir skelbia jį kaip valstybės religiją. Tikėjimo laisvės nėra, juo 
labiau nėra toleravimo svetimų, ypač priešingų, pažiūrų. 
Hobbeso teorija atrodo kaip filosofiškas teisinimas reforma- 
cijos laikotarpy skelbto bažnyčios ir valstybės santykių prin- 
cipo: cuius regio, eius religio 'P. 

Metafizika ir valstybės mokslas parodo Hobbeso tokį pat 
vienašališką natūralizmą, kaip kad jo pažinimo teorija ir 
psichologija — vienašališką sensualizmą. 

Tačiau jam dėl šito vienašališkumo negalima daryti prie- 
kaištų. Hobbesas yra atkaklus ir konsekventiškas filosofas, o 
tokiais atvejais vienašališkumo išvengti negalima. Jo nuo- 
seklumas veikė nepaprastai skatinamai pirmiausia dėl to, 
kad sukėlė labai gyvą polemiką, daug ginčų. Hobbesas, be 
abejo, yra įdomus ir originalus mąstytojas, kuris daug dau- 
giau padarė įtakos kaip Anglijos, taip ir kontinento filoso- 
fams negu jo pirmtakas Baconas, kuris tik metodologijos 
srityje rimtai pasidarbavo. Bet, Žinoma, tai dar nereiškia, 
kad jo gnoseologijoj nebūtų ir vidujinių prieštaravimų. 

Iš racionalizmo paimtieji principai, pirmiausia matemati- 
nių dėsnių universalumas, gamtos moksluose nesiduoda su- 
derinami su sensualistiškai empiristiškąja pažinimo teorija. 

Bet šitoji pažinimo teorija ir psichologija su savo toli 

siekiančiomis pasekmėmis — determinizmu etikoje, origina- 
liu erdvės ir laiko supratimu — nepaliko be įtakos; ir didieji 
racionalistai, kaip Spinoza ir Leibnizas, neišvengė Hobbeso 
įtakos. Dar didesnė ši įtaka buvo XVIII amžiaus prancūzų 
sensualistams ir materialistams, o ypač vėlyvesniems anglų 
filosofams — Locke'ui ir Hume'ui. 


JOHNAS LOCKE'AS (1632-1704 m.) 


Reikšmingiausias ir, šiuo atveju, svarbiausias Locke'o 
filosofinis veikalas yra “Žmogaus proto tyrinėjimas“ (Es- 
say concerning human understanding), kuris pasirodė 
1689-1690 metais ir buvo akstinu žinomai Leibnizo repli- 
kai jo veikale “Nouveaux Essays“. Šis veikalas apima Loc- 
ke'o pažinimo teoriją. 


PAŽINIMO TEORIJA 


Minėto veikalo prakalboje Locke'as rašo, kad tam trak- 
tatui atsirasti progą davęs vienas pasikalbėjimas apie doro- 
vingumo ir apreiškimo religijos principus, ir iš kurio (to 
pašnekesio) nieko teigiama neišėję, nes visi dalyviai pasili- 
kę prie savo nuomonių. Šitas faktas jį įtikinęs, kad prieš 
pradėsiant nagrinėti tokius principinius klausimus, reikią 
ištirti Žmogaus proto pajėgumą ir nustatyti, ar jis iš viso to- 
kius dalykus sugeba spręsti. Dėl savo tokio proto ribų 
klausimo pasistatymo Locke'as tampa tiesioginiu Kanto 
pirmtakūnu. Dar nė karto filosofijos istorijoje pažinimo 
problema nebuvo taip aiškiai, be jokių metafiziškų ar kitų 
pašalinių klausimų, pasistatyta. Bet vis dėlto pasirodys, kad 
Locke'o vartojami metodai yra daugiau psichologiški, o ne 
grynai gnoseologiški. Be to, jis visiškai kaip Descartesas ir 

racionalistai mano, kad pažinimo įtikimybės klausimą ga- 
lima išspręsti tiriant pažinimo kilmę. Nežiūrint to, kad Loc- 
ke'as nori išvengti bet kokių prileidinėjimų, vis dėlto į jo 
tyrinėjimą nejučiomis įsiterpia įvairūs dogmatiški ir meta- 
fiziški prileidimai. Tačiau tat visai nemažina jo nuopelno 
pažinimo teorijos svarbiausio tikslo aiškaus suformulavi- 
mo atveju. 

Pažinimo įtikimybės klausimas Locke'ą pastato prieš pro- 
blemą: “Iš kur kyla mūsų idėjos“. Idėją Locke'as supranta 
kaip atskirą sąmonės faktą, kiek jis imamas tik kaip toks, 
vadinasi, be santykio su kuo nors išoriniu, toks, koks be- 
tarpiškai yra duotas. Pirmiausia į šitą idėjų kilmės klausi- 
mą duodamas negatyvus atsakymas, būtent konstatuojant, 
kad nėra jokių įgimtų idėjų, nei praktinių, nei teoretinių 
principų. Be abejo, Locke'as, atmesdamas įgimtumo teoriją, 
turi galvoje Descartesą arba jo šalininkus. Racionalistai 
mano, — sako Locke'as, — kad teoretinių principų, dorovės 
įstatymų ir Dievo idėjos įgimtumas išplaukia iš bendro 
žmonių sutarimo, consensus gentium tuose dalykuose. Bet tai 
esą visiškai klaidinga, nes vaikuose ir natūralinėse tautose 
tokių principų kaip tapatybė ir prieštaravimas nesą galima 
rasti. Jei tai būtų įgimta, tai jie sąmonėj turėtų atsirasti pir- 
miau negu visas kitas pažinimas. Bet šiuo atveju nesą jokio 
sutarimo. Be to, ir prileidus, kad iš tikrųjų toks consensus 
yra, galima jį kitaip išaiškinti. Lygiai taip pat esą ir su mū- 
sų dorovės normomis. Jei tos normos būtų įgimtos, tai jos 
turėtų būti visuotinės, universalios. Vietoj to matome, kad 
žmonės savo veiksmus stengiasi pateisinti labai skirtingo- 
mis moralinėmis taisyklėmis; vieni savo veiksmus moty- 
vuoja savo orumo jausmu, kiti Dievo valia ir panašiai. Do- 
rovės įstatymai laikui bėgant kinta ir atskiruose individuo- 
se, ir ištisose tautose. Nauja epocha atneša ir naujas 

taisykles. Nors visuose žmonėse ir visose tautose galima pa- 
stebėti jų siekimuose kažkokį analogiškumą, tačiau ir tai 
nekyla iš įgimtų principų, o pareina nuo to, kad visi žmo- 
nės siekia laimės ir bėga nuo nelaimės. Kas liečia Dievybės 
sąvoką, tai Locke'as operuoja etnografiškais argumentais ir 
nurodo, jog esą ištisų tautų, neturinčių nei Dievo sąvokos, 
nei religijos; tai įrodę įvairūs kelionių aprašymai, tuo bū- 
du ir Dievo egzistencijos atveju nesą jokio consensus gen- 
tium, kaip tai tvirtina Descarteso sekėjai. Jei vis dėlto dau- 
guma Žmonių Dievo sąvoką turi, tai jinai kylanti stebint 
tikslingą pasaulio sutvarkymą. Tokiu būdu nelieka nieko, kas 
sielai būtų įgimta: nei teoretinių, nei praktinių principų, 
nei Dievo idėjos. Atvirkščiai, gimimo momentu siela iš vi- 
so neturi jokio turinio, ji prilygsta tuščiam popierio la- 
pui — tai esanti tik fabula rasa“, 

Prieš nagrinėjant Locke'o pažinimo teoriją, išsiaiškinsi- 
me, ar ši kova prieš kartezianiškąją (= Descarteso) įgimtų 
idėjų teoriją pasiekia savo tikslą. Iš Locke'o filosofavimo 
galima spręsti, kad jis visuomet galvoja apie įgimtumą “ ga- 
tavoje“ lytyje. Tiktai tokiu atveju jo argumentai ir tėra tin- 
Kami. Racionalistai turi galvoj visai ką kita, jie įgimtą idė- 
ją supranta kaip dvasios gemalą arba dispoziciją išvystymui 
tam tikro vaidinio turiniui išskleisti. Locke'as tokių sąvo- 
kų iš viso nenori pripažinti ir klausia, ar apskritai toks ne- 
sąmoningas įgimtumas turi prasmės. Jei kas nors yra sąmo- 
nėje, tai eo ipso"? yra, ir, žinoma, niekas negali turėti ko- 
kios nors idėjos, apie ją nieko nežinodamas. Sąvoka įgimto 
sugebė jimo idėjoms gaminti veda į tą logišką prieštaravimą, 
kad nesąmoninga idėja esanti nesąmoningas sąmonės mo- 
das, aišku, tai yra absurdas; Locke'as tuo būdu tvirtina, kad 
intelektualinės funkcijos, kaip, pavyzdžiui, mąstymas, vaiz- 
davimasis ir t. t., tegalinčios būti sąmoningos. 

Šitie argumentai kaip tokie racionalistiškai sistemai nė- 
ra pavojingi — jau Žinome, kaip Leibnizas juos nugalė- 
jo, — bet Descarteso teoriją jie neišvengiamai griauna, nes 
pastaroji tvirtina, kad sielos esminė žymė yra cogitatio ir 
kad siela visuomet mąsto. Jei tikėti, kaip Descartesas, kad vi- 
sa, kas sieliška, esą sąmonės faktai arba modifikacijos, tai 
nesąmoningos idėjos sąvoka sieloje iš tikrųjų bus absurdas. 
Bet tai kyla iš to, kad Descartesas, lygiai kaip Locke'as, 
mąstymą identifikuoja su pažinimu to, kas mąstoma. 

Be šito priekaišto, Locke'as prieš dekartiškąją teoriją iš- 
kelia dar ir kitą. 

Jei jau yra įrodyta, kad iš tikrųjų jokių gatavų įgimtų 
idėjų nėra, tai gali būti įgimtas tik sugebėjimas jas įsigyti. 
Bet tuo atveju reikėtų pripažinti, kad visos idėjos ir visite- 
lis pažinimas yra įgimti. Jei žmogus gimdamas neturėtų 
dispozicijos arba sugebėjimo idėjoms įgyti, tai iš viso nega- 
lėtų jokių idėjų turėti. Todėl: arba visos idėjos yra įgimtos, 
arba nė viena. Iš šios alternatyvos Leibnizas pasirinko pir- 
mąjį kelią, Locke'as antrąjį, nes jam yra negalimas joks vir- 
tualus nei potencionalus idėjų turėjimas. 

Iš šitos polemikos jau matyti, kaip pats Locke'as galvoja 
apie pažinimą. Jis griežtai kovoja prieš bendrų arba abstrak- 
čių sąvokų įgimtumą, nes, jo įsitikinimu, vaikas pirmiau 
pergyvena atskirus jutimus, suvokimus etc. ir tik paskui 
jau ant šito pagrindo formuoja bendrus vaidinius. Tuo bū- 
du pažinimas prasideda nuo individualaus; universalijos 
gaunamos abstrakcijos keliu iš atskirų faktų. Be to, sielos 
laikymasis pirmųjų individualinių turinių atžvilgiu, iš ku- 
rių kyla vėlesnis pažinimas, yra visiškai pasyvus. Todėl Loc- 
ke'as ir vadina sielą tabula rasa. Suvokimo procesas, kuriuo 
prasideda kiekvienas pažinimas, yra pasyvus duotų idėjų 
priėmimas. 

Tuo tarpu kai pirmoji “Žmogaus proto tyrinėjimo (Es- 
say)“ knyga yra skirta kritikai, antroji duoda pozityvų at- 
sakymą į klausimą: "iš kur kyla idėjos“. Jeigu jos nėra nei 
įgimtos, nei proto pagamintos, tai jos kyla iš patyrimo. Tuo 
atsakymu Locke'as tęsia Bacono ir Hobbeso empiristinę tra- 
diciją. Bet čia, nežiūrint įgimtų idėjų paneigimo, randame 
Descarteso įtakos, kaip ir pas Hobbesą. Ir Locke'ui savo 54- 
monės faktų įtikimybė yra aksioma ir jo pažinimo teorijos 
pagrindas. 

Taigi visas pažinimas kyla iš patyrimo, kuris yra dvejo- 
pas, nes mes turime iš viso du pojūčius, vieną išorinį — "sen- 
satio“, antrą vidujinį — "reflexio". Sensatio Locke'as supran- 
ta kaip išorinių daiktų pajutimą arba suvokimą, refle- 
xio — kaip savęs suvokimą, savivoką. 

Abeji pojūčiai skiriasi pas Locke'ą pagal pobūdį bei ypa- 
tybės turinį, kuriuos jis sąmonei suteikia. Bet jie abeji ne- 
prasideda kartu. Išorinio pojūčio sensatio veikimas yra 
ankstyvesnis už re flexio. Anksčiau negu spėja įvykti savęs 
suvokimas, savivoka, sieloj jau turi būti tam tikros medžia- 
gos, nes iš pradžių siela yra tik tabula rasa. Vidujinio pojū- 
čio veikimas, reflexio, gali tik tada prasidėti, kai siela jau 
gavo iš lauko pirmuosius jaudus, pažadinimus. 

Tiek sensatio, tiek reflexio yra pojūtiniai suvokimai. Abie- 
juose atsitikimuose siela tik priima, atseit ji yra pasyvi; vie- 
nintelis jos veikimas yra pastebėti ir atskirti. Idėjos betgi ski- 
riasi pagal savo psichologinę kilmę, vadinasi, pagal tai, ar 
jos yra kilusios iš sensatio, ar iš reflexio, ar, pagaliau, iš jų 
abiejų. Kadangi sensatio remiasi 5-omis skirtingomis pojūčių 
rūšimis, tai susidaro 4-os skirtingos elementarinių vaidinių 
grupės, būtent: 1) idėjos, kurios yra kilusios tik iš vieno kurio 
išorinio pojūčio, pav., spalva, garsas ir t. t. 2) idėjos, kilusios 
iš keleto išorinio pojūčio rūšių, pav., iš regėjimo ir lietimo 

pojūčių, kaip tąsumas, pavidalas. 3) idėjos, kilusios iš reflek- 
sijos, kurios objektas yra pačios sielos veikimas, pav., vaiz- 
davimosi idėja, troškimo idėja ir t. t. 4) idėjos, kurios patenka 
į sąmonę ir per sensatio, ir per reflexio, pav., skausmas, jėga, 
būtis (esimas), sukcesija ir t. t. 

Šis padalinimas liečia paprastąsias idėjas, kurios vaizduo- 
ja pirmykščius arba elementarinius vaidinius. Kiekvienas 
pažinimas remiasi šių elementų kombinacijomis. Šios pa- 
prastos idėjos yra lyginamos su 24-omis abėcėlės raidėmis. 
Lygiai kaip iš tų 24-ių raidžių susidaro kalbos žodžiai, taip 
ir iš paprastųjų idėjų susidaro visas įvairusis Žmogaus pa- 
žinimas. Siela turi tik du patyrimo šaltinius, ir visas paži- 
nimas remiasi tik elementariniais abiejų pojūčių duomeni- 
mis. Taip tai savo pažinimo teorijoje Locke'as sujungia em- 
pirizmo ir sensualizmo tendencijas. 

Vientisinės sensacijos ir refleksijos idėjos yra pasyviai pri- 
imta medžiaga. Protas priima tą medžiagą be jokios savo 
iniciatyvos, taip kaip veidrodis. Bet kur tada prasideda pa- 
žinimo veikla? Ką gi lieka protui su ta medžiaga veikti? Iš 
vientisų, atskirų idėjų jis padaro kompleksines arba sudė- 
tines idėjas, atsako Locke'as. Mokslas susideda ne iš atski- 
rų, bet iš komplikuotų, painių idėjų kompleksų. Sujungda- 
mas, atskirdamas ir surišdamas, protas atskiras idėjas per- 
dirba į kompleksus. Čia jis yra aktyvus, bet ne kūrybiškas, 
vadinasi, jis negali pagaminti visai naujų turinių. Kad ga- 
lėtų vientisines idėjas kombinuoti, siela privalo įvairių su- 
gebėjimų. Pirmiausia reikia idėjas pasilaikyti, kitaip tariant, 
kad galėtume idėjas perdirbti, esame reikalingi atminties. 
Toliau reikia sugebėti atskirti ir palyginti, kitaip negalėsi- 
me sudaryti bendrų vaidinių. Dar toliau reikalingas suge- 
bėjimas surišti idėjas į vieną visumą ir sugebėjimas išskirsty- 
ti arba padalyti kompleksus į jų sudėtines arba elementus. 

Pagaliau dar reikia idėjas pavadinti, ir tam pasinaudojame 
kalba. Galų gale, sugebėdami abstrahuoti, pakylame iki api- 
bendrinimo. Kalbai čia padeda abstrahavimo dovana, nes, 
turint galvoj nesuskaitomą idėjų daugybę, yra visiškai ne- 
įmanoma kiekvienai iš jų duoti atskirą vardą. Čia tai ir yra 
skirtumas tarp Žmogaus ir gyvulio; gyvulys, turėdamas vi- 
sus kitus sugebėjimus, neturi sugebėjimo abstrahuoti žymes 
ir sudaryti bendras (visuotines) sąlygas. Abstrahavimo do- 
vana naudojasi tik Žmogaus dvasia. 

Trumpai visus Locke'o išvedžiojimus suglaudę, matome, 
kad mąstymo "darbas" yra suvedamas į paprastų idėjų jun- 
gimą ir išskyrimą. 

Iš tikrųjų, atsiminimas aiškinamas asociatyviniu jungi- 
mu: pavadinimas — tai jungimas daikto ir žodžio vaidinių; 
bendrieji vaidiniai yra atskirų vaidinių kompleksai. 

Didelį sudėtinių idėjų skaičių Locke'as skirsto į 3 klases: 
modai, substancijos ir reliacijos. 

Modais vadinami sujungimai tokių paprastų idėjų, ku- 
rios. turi reikšmės ne pačios sau, o imamos tik kaip kokio 
nors daikto, jų nešiotojo akcidencijos, pav., ėjimo idėja, bė- 
gimo idėja. Modų visiškai negalime mąstyti be kokio nors 
daikto, kurio ypatybės arba padėtys jos yra. 

Substancijos yra kombinacijos paprastų idėjų, kurias su- 
prantame kaip savarankiškai egzistuojančių daiktų pavaiz- 
davimus. 

Reliacijos — tai modų ir substancijų palyginimo išdavos. 
Reliacijos vaidinį gauname sugretindami ir palygindami 
du dalykus. Čia priklauso tokios idėjos, kaip: didesnis, ma- 
žesnis, ir plačiausia iš visų reliacijų — priežastingumo san- 
tykio idėja. 

Visą šitą idėjų kilmės nagrinėjimą Locke'as nukreipia į 
vieną aiškiai apibrėžtą tikslą; jis turi padėti nustatyti idėjų 

pažinimo vertę. Kadangi sudėtinės idėjos susideda iš vienti- 
sinių idėjų kombinacijų, tai jų pažinimo vertė pareina nuo 
jų sudėtinių dalių pažiniminės vertės. Todėl pirmiausia rei- 
kia nustatyti vientisinių idėjų vertę. 

Jos, kaip atsimename, pagal savo kilmę skirstomos į 4 
grupes. Visišką įtikimybę turi refleksijos idėjos, tariant, sa- 
vivokos idėjos, kuriose patiriame savo pačių sielos būsenas, 
nes šiuo atveju turime reikalo su betarpišku pažinimu. Sa- 
vęs patyrimo idėjose turim tikrus atvaizdus, teisingas ko- 
pijas mumyse vykstančių procesų. Visa, kas sieloje vyksta, 
pažįstame taip, Kaip yra. Kaip matome, tai dekartiška min- 
tis, kalbanti apie savosios sąmonės faktų akivaizdumą ir 
tikrumą. Tik šituos turinius Locke'as laiko teisingais tikro- 
vės atvaizdais. Antrą vientisų idėjų grupę mums patiekia 
sensacija, Kuri informuoja mus apie išorinio pasaulio koky- 
bes. Šios kokybės betgi pareina ir nuo suvokiančio pojūčių 
organo struktūros, todėl pojūtinės kokybės yra tik subjek- 
tyvinės būsenos, sielos atsakymai į išorinių daiktų povei- 
kius. Todėl negali būti jokių kalbų apie sensacijos idėjų įti- 
kimybę, jos nėra tikrovės atvaizdai. Vienintelis dalykas, ku- 
rį mes tikrai galime išoriniam pasauliui priskirti, yra 
ypatybės, be kurių medžiaginis pasaulis negalėtų būti mąs- 
tomas. Taip Locke'ui atsiveria galimumas pirminėms ir ant- 
rinėms kokybėms išskirti. Pirmosios yra tokios kokybės, ku- 
rias atėmus išnyktų ir pats daiktas, o pastarosios, priešin- 
gai, - yra atsitiktinės. Čia vėl matome Descarteso įtaką. 
Kaip žinome, Descartesas laiko tik tas kokybes realiomis 
daikto ypatybėmis, kurias galima aiškiai ir ryškiai mąsty- 
ti. Locke'as irgi randa, kad pirminė daikto kokybė yra tą- 
sumas su jo modifikacijomis: dydžiu, lytimi (forma), padė- 
timi ir t. t., taigi matematiškai išreiškiama ypatybė. Tačiau, 
priešingai Descartesui, kuris tąsumą laiko vienintele kūno 

esmine žyme, Locke'as prideda dar ir antrą pirminę koky- 
bę: nepraleidžiamumą, arba solidumą. Tikras kūnas Locke'ui 
nėra erdvės iškarpa kaip matematiškas kūnas. Tokiu būdu 
tąsumas ir solidumas yra dvi vienintelės pirminės kokybės, 
tai yra vaidiniai, kurie yra tikros daiktų ypatybių kopijos. 
Visos kitos kokybės priklauso antrinių kokybių grupei, 
pav., spalva, garsas, Kvapas, skonis, temperatūra; jos yra 
laukujų kūnų į mus veikimo padariniai, taigi tik mūsų su- 
bjektyvinės būsenos, kurioms neatitinka joks daiktas. Va- 
dinasi, ir Locke'as pripažįsta pojūtinių kokybių subjekty- 
vų pobūdį, ką jau matėme pas Descartesą ir Hobbesą. Iš vi- 
sų nesudėtinių idėjų objektyvinę vertę turi tik savivokos, 
tąsumo ir solidumo idėjos. 

Bet kokia gi yra sudėtinių idėjų pažinimo vertė? 

Kaip Žinome, sudėtinės idėjos yra vientisinių idėjų sudo- 
rojimo rezultatas, atseit jų vertė pareina nuo jų sudėtinių 
dalių pažinimo vertės. Antra vertus, reikia dar išaiškinti, 
ar išdavos tokių grynai subjektyvinių vyksmų, kaip kad 
psichinis asociavimas, skyrimas, atsiminimas, pavadinimas, 
abstrahavimas ir apibendrinimas, gali įgauti objektyvinę 
reikšmę. Čia Locke'ui iškyla visas pažinimo problemos sun- 
kumas. 

Iš visų sudėtinių idėjų, taip mano Locke'as, laimingiau- 
sia vieta tenka reliacijų idėjoms. Niekam nė į galvą neateis 
paklausti, ar šitas idėjas realybėje atitinka koks nors daik- 
tas. Santykio idėją gauname sugretindami ir palygindami 
dvi idėjas. Taigi visai nereikia, kad tos santykio idėjos su- 
taptų su išoriniais daiktais; ar jos atitinka daiktus, ar ne, jų 
reikšmė visai nuo to nepareina. Jos nieku būdu nėra tikrų 
daiktų kopijos, o vaizduoja tik save, ir yra pačios tam tik- 
ra prasme originalai arba pavyzdžiai laukujams daiktams. 
Lygybės arba pranašumo idėja turėtų tada savo pažinimi- 

nę vertę, jei pasaulyje ir visai nebūtų lygių bei panašių 
daiktų. Todėl reliacijos idėjos duoda įtikimą pažinimą, vi- 
si tie mokslai — kaip, pav., matematika, — kurie tomis idė- 
jomis remiasi, pasiekia visišką įtikimybę. Stygų lygumo ar- 
ba nelygumo teoremos vis tiek galioja, nežiūrint to, ar lau- 
kujame pasaulyje apskritimų ir stygų esama, ar ne. Prie 
reliacijų Locke'as priskiria ir priežastingumo idėją, kuri yra 
plačiausia reliacija, kadangi ji apima visus laukujo kaip ir 
vidujo pasaulio faktus, visa tikra ir visa galima. Priežasties 
idėja kyla iš lyginimo, ir būtent vienas daiktas vadinamas 
kito "priežastimi", jei lyginant randama, kad pastarasis vi- 
sada atsiranda per pirmąjį. Daugiau apie priežastingumo 
idėją Locke'as nekalba ir aiškiai mano, kad, priskirdamas 
ją prie reliacijų, tuo pačiu yra ir pozityvinę jos pažinimo 
vertę nustatęs. Tačiau jis nepastebėjo, kad priežastingumo 
idėja kyla iš patyrimo, kad ji yra surandama dėsningą ko- 
egzistenciją arba sukcesiją stebint. Bet tuo atveju šitos idė- 
jos pažiniminė vertė tampa labai problematiška, kaip tai 
parodė vėlesnė Hume'o kritika. Locke'o svyravimas šitame 
klausime kaip tik skatino Hume'ą išanalizuoti priežastin- 
gumo sąvoką. 

Substancijos idėjos pažinimo vertė irgi nustatoma pagal 
jos kilmę. Substancija yra nežinomas ypatybių ir būsenų 
nešiotojas, tai yra sujungimas vientisinių vaidinių, kurie 
imami kaip priklausą vienam daiktui. Taigi tai yra neapi- 
brėžta "nešiotojo“ idėja, kurią mes pridedame, primąstome 
suvokiamų kokybių grupei. Jei pastebime, kad tam tikros 
kokybės visuomet drauge pasirodo, tai kaip tos jų koegzi- 
stencijos pagrindą priskiriame (suponuojame) nešiotoją ar- 
ba substratą, kuriame arba prie kurio jos yra. Bet ar mes tu- 
rime tam teisės, Locke'as neklausia. Jis tenkinasi konstata- 
vęs, kad tokios netiesioginiu būdu gautos substancijos yra 

ir kad mes niekuomet nežinosime, kas jos iš tikrųjų yra. 
Substancija visuomet pasiliks X-u, kurio esmė mums yra 
paslėpta ir kurio tik padarinius mes tegalime stebėti. Iš sen- 
sacijos idėjų protas sukuria Kūninės substancijos idėją, o iš 
savivokų — dvasinės substancijos idėją. Priešingai dekartiš- 
kajam kūninės ir dvasinės substancijų dualizmui, Locke'as 
siūlo vartoti “mąstančios" ir “nemąstančios" substancijų pa- 
vadinimą, nes visiškai esą galima, kad Dievas ir materiją 
apdovanojo mąstymo galia. Pasakymai "mąstąs" ir "nemąs- 
tąs“ turi pažymėti tik tai, kad vienai substancijai mąstymas 
kaip ypatybė priklauso, kitai ne, nieko nekalbant apie šitų 
substancijų prigimtį. Locke'as iš padarinių (fizinių ir psichi- 
nių) skirtumo neišdrįso padaryti ir tuo būdu nutiesė kelią 
empiristiškajai psichologijai, kuri griežtai laikosi faktų, vi- 
sai nesileisdama į metafiziškas spekuliacijas. Bet vis dėlto 
Locke'ui nepasisekė nugalėti visų substancijų mokslo sun- 
kumų. Iš vienos pusės, jis turėjo, atsižvelgdamas į savo ko- 
kybių teoriją, prileisti kūninę substanciją esant tąsią ir so- 
lidžią, vadinasi, turėjo duoti pozityvią tos substancijos cha- 
rakteristiką; iš antros pusės, jis tvirtina, kad substancijų 
prigimtis mums visuomet lieka paslaptis, visiškai nepaste- 
bėdamas prieštaravimo. 

Kai, pagal Locke'ą, tik substancijų idėjų visiškai neatitin- 
ka jokie daiktai ir todėl jos neduoda jokio realaus pažini- 
mo, tai modų — kaip ir reliacijų — idėjos nėra surištos su iš- 
oriniais pavyzdžiais, yra tat sujungimai, kuriuos mūsų pro- 
tas sukuria. Subjektyvinė tų idėjų, pav., tuzino, kapos, 
atkaklumo, vagystės ir t. t., kilmė yra taip aiški, kad mums 
niekuomet nekyla jų sutapimo su išoriniais objektais klau- 
simas. Jų tinkamumas priklauso nuo to, ar jos visiškai ati- 
tinka tą reikšmę, kurią pirmasis sudarytojas arba bendra 
kasdieninė kalba suriša su jų vardu. 

Išnagrinėjęs atskirų (vientisinių ir kompleksinių) idėjų 
pažiniminę vertę, 4-toje “Tyrinėjimo" knygoje Locke'as 
pereina prie sprendimų galiojimo arba teisingumo klau- 
simo. 

1-je ir 2-je knygoje Locke'as parodo, kad mūsų pažini- 
mas kaip duota medžiaga turi tiktai vientisines sensacijos 
ir refleksijos idėjas ir kad protas šitą medžiagą tik sujun- 
gia, dalina arba lygina. Iš to išeina, kad ir sprendimai lie- 
čia tik mūsų idėjas. 

Pažinimas yra mūsų idėjų sutapimo arba nesutapimo 
konstatavimas. Yra tai kaip tik mūsų idėjos, kurias teigia- 
mam sprendime kaip sutampančias, neigiamam kaip nesu- 
tampančias mes sujungiame arba išskiriame. Tiesa yra tei- 
singas idėjų bei žodžių sujungimas arba išskyrimas, vadina- 
si, tam tikras idėjų tarpusavio santykis. Tuo būdu Locke'as 
gauna imanentinį tiesos kriterijų, šalia kurio vis dėlto lieka 
ir transcendentinės tiesos kriterijus (idėjos yra laukujų pro- 
cesų kopijos). Šitame klausime pastebimas nuolatinis Loc- 
ke'o svyravimas. Iš vienos pusės, idėjos statomos į sutapi- 
mo santykį su realiais, už sąmonės ribų esančiais daiktais, 
ir tas idėjų sujungimas laikomas teisingu, kurį atitinka re- 
alus daiktų sujungimas; bet tuo atveju lieka neišsprendžia- 
mas klausimas, kaip dviejų sujungimų (vieno sąmonėj ir ki- 
to už sąmonės ribų) sutapimas gali būti konstatuojamas. Iš 
antros pusės, tas idėjų sujungimas sprendime laikomas "tei- 
singu“, kuriame idėjos, remiantis jų būtinu idėjiniu pri- 
klausomumu, yra surišamos. Šis pastarasis supratimas pri- 
sišlieja prie nominalistiškosios Hobbeso tendencijos, kuris 
tačiau daug nuosekliau ir radikaliau tą pažiūrą pravedė. 

Jei tiesa yra sutapimas sprendimo viduj, tai jungtis yra" 
sprendime gali turėti daugeriopą reikšmę. Sutapimas liečia 
sprendimo subjekto ir predikato santykį. Pirma, gali būti 

nustatoma subjekto ir predikato tapatybė arba skirtingumas 
(raudona yra raudona“, “raudona nėra žalia“). Antra, 
sprendime gali būti pažintas santykis, pav., lygybė (Jei 
prie lygybės abiejų pusių pridėsime po lygiai, gausime ly- 
gybę“). Trečia, gali būti išreiškiama būtina koegzistencija 
(sambūvis), pav., sprendimu "auksas yra ugniai atsparus“ 
pasakome, kad su idėjų kompleksu "auksas" visuomet kar- 
tu egzistuoja ir /ugniai atsparumo“ idėja. Ketvirta, jungties 
"yra" reikšmė sprendime turi būti tikra egzistencija, tiks- 
liau, prievarta pripažinti realybę, kaip, pav., egzistenciali- 
niame sprendime "Dievas yra“. Bet tuo sulaužome princi- 
pą, kad pažinimas liečia tik idėjų santykius. Nes sprendi- 
mo "Dievas yra“ teisingumas Locke'ui reiškia ne tarpusavį 
mūsų idėjų sutapimą, bet sutapimą su realia tikrove už mū- 
sų sąmonės ribų. “Keturios sutapimo rūšys“, kaip matyti, 
yra visiškai nesistematiškai ir savavališkai sudarytos, ko 
patsai Locke'as, atrodo, nė trupučio nepastebi. 

Su šituo įvairių sutapimo (arba nesutapimo) rūšių spren- 
dime. nagrinėjimu Locke'ui siejasi ir pažinimo kilmės klau- 
simas, kuris kartu yra pažinimo vertės laipsnių nustatymas. 
Mūsų pažinimas kyla arba per intuiciją, arba per demonstra- 
ciją, arba per pojūtinį patyrimą. Intuityvinis pažinimas bus 
tada, kai mes iš pirmo žvilgsnio, be jokio tarpininkaujan- 
čio vaidinio, pagauname dviejų idėjų sutapimą (arba nesu- 
tapimą), pav., sprendimai 2 x 2 = 4 (dukart du yra keturi), 
"raudona nėra žalia“. Demonstratyvinį pažinimą turime 
tada, kai sutapimas konstatuojamas (nustatomas) tarpinin- 
kaujantiems vaidiniams, vadinamiems įrodinėjimams, pa- 
dedant, pav., sprendimas "trikampio kampų suma lygu 
2 d". Sensityvinis pažinimas bus tada, kai sutapimą paro- 
do mūsų pojūtinis patyrimas, pav., sprendimas “auksas 
tirpsta rūgštyje“. 

Šitos trys pažinimo kilmės rūšys atitinka tris įtikimybės 
laipsnius. Intuityvinis pažinimas yra betarpiškai akivaizdus, 
jis pasireiškia neabejotinumu ir nepasipriešintinumu. De- 
monstratyvinis pažinimas taip pat gali pasiekti akivaizdu- 
mo, tačiau jis nėra betarpiškas. Jis reikalauja logiškų tarpi- 
nių premisų ir pareina nuo jų tikrumo. Kad demonstraci- 
jos išdavos taptų akivaizdžios, reikia, kad kiekviena 
premisa pati išreikštų intuityvinį pažinimą. Tuo būdu de- 
monstratyvinis pažinimas pareina nuo ankstyvesnio intui- 
tyvinio pažinimo. Juo didesnis tarpinių premisų skaičius, 
juo lengviau gali įvykti klaidos, todėl čia reikia smulkių ir 
aiškių apibrėžimų. Turbūt matematika yra patikimiausia iš 
visų demonstratyvinių arba įrodinėjančių mokslų; pas Loc- 
ke'ą ir moralė priklauso tai pačiai kategorijai. 

Jei demonstratyvinis pažinimas suponuoja intuityvinį, 
pavaizdųjį pažinimą, tai visiškai beprasmiška būtų atskiras 
per intuiciją įgytas pažinimo rūšis įrodinėjimo būdu išves- 
ti; tai būtų tiktai tariami išvedžiojimai. Sprendimas "rau- 
dona nėra žalia“ Locke'ui turi tokią pat logišką vertę kaip 
ir pats prieštaravimo principas; vienu atveju turime reika- 
lo su individualinėmis idėjomis, kitu — su bendresnėmis ir 
abstraktiškesnėmis. Greičiau, pagal Locke'ą, bendresni 
sprendimai turėtų būti mažiau vertinami, kadangi kiek- 
vienas abstraktus pažinimas tegali būti iš konkrečių vaidi- 
nių sudaromas. Tuo būdu konkretus pažinimas įgyja prio- 
ritetą. 

Žemiausią laipsnį išreiškia sensityvinis pažinimas. Jis re- 
miasi atskirų faktų stebėjimu, yra nukreiptas tik į tai, kas 
individualu. Šitas pojūtiniu patyrimu paremtas pažinimas 
neduoda jokios garantijos, kad dar nepastebėti faktai ati- 
tiks jau iki šiol pastebėtus. Gali pasitaikyti ir visiškai prie- 
šingai. Tuo tarpu intuityviniame pažinime to įvykti nega- 


EMPIRIZMAS 187 


li. Apie intuityvinį pažinimą Locke'as primygtinai sako 
ketvirtoje knygoje (3, 29): "Kai kurios mūsų idėjos pasižy- 
mi tam tikromis reliacijomis, santykiais ir ryšiais (sujungi- 
mais), kurie taip aiškiai priklauso jų prigimčiai, jog negali- 
ma įsivaizduoti, kad juos kokia nors jėga galėtų atidalyti'. 
“Tik tokių idėjų pažinimas mums yra galimas, tikras ir uni- 
versalus.“ Matematikoje, pav., daliniai įrodymai gali teikti 
universalinį pažinimą, nes čia intuityviai konstatuojama, 
kad tos pačios idėjos amžinai tas pačias ypatybes ir santy- 
kius turės. Šis intuityvus konstatavimas yra matematiškų- 
jų principų (dėsnių) universalumo pagrindas. 

Toliau, sensityvinis pažinimas savo objektais turi už 
mūsų sąmonės ribų esančius daiktus. Intuityvinis pažini- 
mas liečia sąmonės faktus, turinius kaip tokius, sensity- 
vinis gi nori per pojūtinio suvokimo turinį pasiekti už są- 
monės ribų esančius daiktus. Todėl sensityvinis pažinimas 
yra netikras ir netobulas, nes patys laukujai daiktai sąmo- 
nei betarpiškai niekuomet nėra prieinami. Iš to Locke'as 
turi gauti skeptišką išvadą dėl viso laukujo pasaulio rea- 
lumo. Kūnų pasaulio egzistencija, sako Locke'as, negali 
būti aiškiai įrodyta, tačiau būtų beprotybė, jei kas norėtų 
šita egzistencija abejoti ir per tai visą gyvenimą apgaulin- 
gu sapnu laikyti. Kad laukujas pasaulis egzistuoja, tai yra 
visiškai įtikėtina, ir tokios įtikėtinumo įtikimybės užten- 
ka gyvenimo reikalams ir mūsų elgsenai tvarkyti. Šia 
proga Locke'as pasitenkina nurodydamas į mąstomą su- 
vokimų ir fantazijos vaizdų skirtumą, visiškai nesileisda- 
mas į gilesnį tyrinėjimą (kaip kad, pavyzdžiui, Hobbesas, 
palygindamas suvokimą ir sapnų vaizdus, darė). Tuo bū- 
du buvimas laukujo pasaulio ir laukujų daiktų buvimas 
lieka problematiškas, bet praktiniam gyvenimui visiškai 
įtikimas. 

Gvildendamas bendruosius sprendimus Locke'as randa 
skirtumą, kurį vėliau Kantas pavartojo savo pažinimo te- 
orijos pagrindimui, būtent analitinių ir sintetinių sprendi- 
mų skirtumą. Locke'as juos vadina "žaidžiančiais" ir "pa- 
mokančiais“ sprendimais; pirmuosiuose apie subjektą pasa- 
koma tik tai, kas jame jau yra mąstoma, antruosiuose 
prisideda ir naujas elementas. Tiktai pamokantieji sprendi- 
mai užtikrina (duoda) realų pažinimą, žaidžiantieji gi yra 
beverčiai, ką rodo ir pats jų pavadinimas. 

Kita įdomi Locke'o teorijos ypatybė yra tvirtinimas, kad 
moralė turi tokį pat abstraktinį demonstratyvinį pobūdį 
kaip ir matematika. Tiesa “kur nėra nuosavybės, nėra ir ne- 
teisybės“ turi būti tokiu pat būdu įrodoma kaip trikampio 
kampų sumos teorema. Ir būtent moralės tiesos esančios to- 
kios pat tikros ir universalios kaip ir matematiškosios. Tai 
glūdi, anot Locke'o, tame, kad moralės sąvokos, lygiai kaip 
matematikos, esančios mūsų pačių sukurtos, o ne pagal ko- 
kią nors tikrovę sudarytos. Ir vienos, ir kitos esančios ori- 
ginalai, pavyzdžiai, jos nereikalaujančios jokio įrodymo pa- 
tyrimu. 

Bet kaip yra tada su Dievo egzistencija? Laukujo pasau- 
lio klausimas neveda į tikrą pažinimą, nes jo kilmė yra sen- 
sityvinė. Savasis "aš" Locke'ui yra intuityvinio pažinimo 
objektas, Dievybė, priešingai — demonstratyvinio. Descar- 
teso vartojamą ontologinį argumentą Locke'as atmeta, nes 
reali egzistencija niekuomet negali būti išvedama tik iš 
"tuščio" galvojimo, ji turi būti įrodyta, remiantis kokiu 
nors realiu buvimu. Dievo, kaip paskutinės, turinčios ga- 
lią, valią ir protą, priežasties buvimą Locke'as nori logiš- 
kai vesti iš pasaulio ir paties Žmogaus egzistencijos ir cha- 
rakterio. Čia jis remiasi tiesa, kad iš nieko niekas negali at- 
sirasti, t. y. negali kilti joks tikras buvimas. Todėl turi būti 

pripažinta pirmosios priežasties, turinčios atitinkamas sa- 
vybes, egzistencija. 

Jei dabar trumpai suglausime Locke'o pažinimo įverti- 
nimą, tai gausime tokius svarbiausius tvirtinimus: 

1) Yra tikras pažinimas, bet tik apibrėžtose ribose, būtent 
tik mūsų pačių ir reliacijų idėjų. 

2) Demonstratyviniu keliu gali būti įrodyta Dievo egzi- 
stencija; tačiau negali būti jokios metafizikos (jokio substan- 
cijų mokslo). 

3) Laukujo pasaulio buvimas įtikimas. 

Čia ypač aiškiai ryškėja Descarteso teorijų įtaka. Locke'o 
filosofijoje užtinkame empirizmo ir racionalizmo sintezę. 
Pradžią padarė dogmatiškasis Bacono empirizmas, o tos fi- 
losofijos tikslą — pažinimo sistema Descarteso prasme. Ne- 
žiūrint kartais griežtų formulavimų ir tikslo pastatymų, 
vidujinis šitų dviejų tendencijų priešingumas nėra nuveik- 
tas, ką aiškiai liudija jau anksčiau minėti prieštaravimai ir 
nenuoseklumas. Ir šią sintezę todėl tenka laikyti nevyku- 
sia. Reikia tikėti, kad po Locke'o bus bandoma empiristinę 
pažiūrą nuosekliau pravesti ir tuo pačiu pašalinti Locke'o 
filosofijos neaiškumus. 


GEORGE BERKELEY'US (1685-1753 m.) 


Savo pažinimo teorijoj Locke'as iškėlė laukujo ir vidu- 
jo jutimo — sensacijos ir refleksijos skirtingumą. Nors jisai 
sensaciją laiko atžvilgiu skaito pirmesne patyrimo rūšimi, 
tačiau nė nemėgina refleksijos duomenis suvesti į sensa- 
cijas ir tuo keliu prieiti vieningą patyrimo traktavimą. 
Šioje tad vietoje jaučiama neabejotinai stipri Descarteso 
išvedžiojimų įtaka jo sistemoje. Tačiau nuoseklus pagrin- 
dinio empiristinio principo išvystymas reikalauja smul- 

kaus patyrimo gvildenimo, kad nustačius, kur glūdi pats 
pirminis pažinimo šaltinis. Locke'as pasiliko pusiaukelėj 
bestovįs; jo sekėjams atsirado dvi galimybės: visus pažini- 
mo vyksmus, kaip jutimus, suvokimus (tiek laukujo, tiek 
ir vidujo jutimo) ir t. t., suvesti arba į refleksijas, arba į 
sensacijas. Pirmuoju atveju pažinimo teorija eina vidujo 
jutimo sensualizmas, antruoju gi — laukujo jutimo sensu- 
alizmas.* Pirmuoju keliu nueina Berkeley'us, antrąjį pa- 
sirenka D. Hume'as. 

Svarbiausi Berkeley 'aus veikalai yra: 

1) "Naujoji regėjimo teorija“ ("An essay towards a new 
theory of vision“), 1709 m. 

2) Pagrindinis filosofinis veikalas — "Apie žmogiškojo 
pažinimo principus“ ("A treatise concerning the principles 
of human knowledge“)"“, 1710 m. 

3) Trys dialogai tarp Hylo ir Filono, 1713 m. 

4) Daug vėlesnis veikalas yra "Siris" (filosofinės refleksi- 
jos ir tyrinėjimai apie dervos vandens gydomąją ypatybę), 
1744 m. 

Iš pradžių, kol Berkeley'us pirmame savo "Principų" 
skyriuje išpažįsta pažiūrą, būk tik duotos sensacijos ir ref- 
leksi jos idė jos esančios mūsų pažinimo objektai, jo filosofi- 
ja atrodo arti prišlijusi prie Locke'o pažiūrų. Visos šitos 
laukujo ir vidujo suvokimo idėjos pasižymi visiškai pasy- 
viu pobūdžiu. Bet vėliau jau, antrame skyriuje, Berkeley us 
nueina toliau už Locke'ą ir randa, kad šalia šitų įvairių pa- 
syvių idėjų dar esą kažkas aktyvu, veikianti, būtent suvo- 


* Metafizikoje pirmasis kelias, aišku, veda į spiritualizmą, kurs visą kūni- 
škąjį pasaulį paverčia dvasinių būtinybių vaidiniais, antrasis kelias, at- 
virkščiai, pasuka į materialistišką pasaulio supratimą, kol skeptiškosios 
konsekvencijos teorijoje jį priverčia visiškai atsisakyti nuo bet kokios 
metafizikos. 

kiantysis aš“, arba siela, kurioje visos šios idėjos yra kaip 
turiniai. Tuo būdu tasai aš“, kaip kažkas veikiąs, priešpa- 
statoma visiems (ne tik laukujams, bet ir vidujams) suvo- 
kimo turiniams ir skiriama suvokiantysis nuo suvoktojo ir 
suvokiamojo. Turiniai: balta, kieta, saldu ir t. t. yra pasyvūs 
duomenys, o mąstymas, norėjimas ir t. t., priešingai, yra sie- 
los aktai. Berkeley'us mano, kad mes tą skirtumą tarp suvo- 
kimo turinių ir akto nuovokos, kurioje kalbamąjį "aš" pa- 
gauname, konstatuojame betarpiškai. Bet jis dar prideda lo- 
gišką argumentą: jei esąs suvoktasis turinys, tai, savaime 
suprantama, turįs būti ir suvokiantysis "aš" ir šito aš" su- 
vokimo aktas. Suvoktojo sąvoka suponuoja ir suvokiančio- 
jo "aš" sąvoką. 

Šių išvedžiojimų išdava verčia Locke'o teorijas pataisy- 
ti. Iš tikrųjų, jei visos idėjos yra tik duoti turiniai, pasyvi 
medžiaga, ir tiktai siela yra aktyvi, tai bus prieštaringa tvir- 
tinti — kaip kad Locke'as daro, —- kad pažinimas esąs lau- 
kujų daiktų poveikio į sielą rezultatas. Prileisdami už mūsų 
sąmonės ribų egzistuojančius daiktus, mes iš viso patenka- 
me į prieštaravimus. Idėja, suvokiamasis objektas tada turi 
būti nesuvokiamo daikto atvaizdas. Bet idėja gali tik į idė- 
jas būti panaši ir tik su jomis lyginama. Todėl transcenden- 
tinis idėjos originalas, kurs pats negali būti suvoktas, yra 
absurdas. Bet jei tas originalas yra panašus į savo kopiją, tai 
jis jau nebėra už sąmonės ribų, o yra imanentinis sąmonės 
turinys, t. y. pats yra idė ja. Taip pat būtų prieštaringa pri- 
skirti idėjas, taigi sąmonės turinius, kokiam nors objektui, 
neturinčiam sąmonės, pav., materialinei substancijai, ku- 
rioje nėra jokios sąmonės. 

Kitą klaidą Berkeley'us randa Locke'o pirminių nuo ant- 
rinių kokybių atskyrime. Locke'as klysta manydamas, kad 
už mūsų sąmonės ribų yra tamsumas ir solidumas (nepra- 


leidžiamumas), kurie visiškai atitinka mūsų tąsumo ir so- 

lidumo idėjas; nes tąsumas ir solidumas yra tokios pat su- 
bjektyvios būsenos, sąmonės turiniai, kaip, pav., spalva, 
garsas, skonis ir t. t. Solidumas yra ne kas kita, kaip tik pa- 
sipriešinimo jutimas, tai yra idėja, kuri gali egzistuoti tik 
suvokiančiame subjekte. O kas liečia tąsumą, lytį (formą), 
dydį, tai regėjimo suvokimų analizė parodo, kad visa šita 
dar nėra jutimai, o subjektyviškesni elementai, būtent re- 
liacijos tarp jų. Juk regėti mes galime tik spalvas, bet tąsu- 
mo, lyties (formos) ir t. t. mes visai nematome, o tik protu 
pridedame jas kaip santykius tarp antrinių kokybių; be pasta- 
rųjų tąsumas, lytis (forma) ir t. t. iš viso negalėtų egzistuo- 
ti, taigi jos nėra nei realios, nei pirminės, 0 išvestinės ir įgy- 
tos abstrakcijos keliu. Todėl pirminės kokybės gamtos 
moksle negali padėti spalvas ir kitas antrines savybes išaiš- 
kinti, nes vienos ir kitos yra tik pasyvūs ir nepajėgūs ak- 
tingai paveikti įspūdžiai. Bet tuomet visas vadinamasis lau- 
kujas pasaulis susideda vien iš idėjų, daiktai yra ne kas ki- 
ta, kaip vaidinių kompleksai. Bet kalbama, sako Berkeley'us, 
kad laukujame pasaulyje be idėjų dar esą kažkokie nešio- 
tojai, kūniškosios substancijos, prie kurių laikosi arba kurio- 
se egzistuoja idėjos. Jau nekalbant, kad kūniškosios substan- 
cijos, kaip idėjų nešiotojos, sąvoka, apie ką jau anksčiau 
kalbėta, yra prieštaravimas, niekas tokios rūšies substanci- 
jų nėra matęs, ir jos iš viso neegzistuoja. Jei kokiam nors 
laukujam daiktui, pavyzdžiui, vyšniai, atimtume visas jun- 
tamas kokybes, kaip raudona, apvalu, saldu ir t. t., tai ne- 
liktų jokio nežinomo nešiotojo, o iš viso nieko neliktų. Ši- 
taip esant, egzistuoja tik idėjos ir būtybės, kurių sąmonėje 
tos idėjos yra. 

Tokiu būdu Berkeley'aus filosofija, palyginus su Locke'o, 
yra kur kas vieningesnė. Atskyrimas pirminių kokybių 
nuo antrinių pasirodė esąs nepagrįstas ir nereikalingas, ir 
net skirtumas tarp laukujo ir vidujo jutimo (sensacijos ir 


EMPIRIZMAS 193 


refleksijos) irgi nėra pagrįstas, jei iš viso nėra kūniškų daik- 
tų, o yra tik idėjos ir būtybės. 

Bet Berkeley'us mato, kad šis tvirtinimas per daug prieš- 
tarauja tajai tradicinei pažiūrai, kuri prileidžia kūniškųjų 
substancijų egzistavimą, kad jį būtų galima palikti plačiau 
nepaaiškinus. Todėl jis nuodugniai kritikuoja, jo žodžiais ta- 
riant, 'materialistišką" hipotezę, kuri šalia būtybių pripažįs- 
ta dar kūnų pasaulį, egzistuojantį už šitų būtybių sąmonės 
ribų. Ne kas kitas, o Berkeley us stengiasi įrodyti, kad šitas 
prileidimas esąs klaidingas ir nereikalingas. Jau matėme tuos 
argumentus, kurie kalba prieš už sąmonės ribų esančių ma- 
terialinių daiktų hipotezę. Materija pagal savo sąvoką yra 
kažkas nelyginama su idėjomis; idėjos yra psichinės būsenos, 
taigi būtų nesąmonė jų priežastimi laikyti nepsichinę mate- 
riją. Idėjas galima lyginti tik su idėjomis, o pasyvi materija, 
kaip jau Žinome, negali būti jokia priežastimi. Be to, materi- 
jos pripažinimas yra visai nereikalingas, nes tie faktai gali 
būti taip pat gerai, jei ne geriau, ir be šios hipotezės išaiški- 
nami. Kodėl prileidžiama materijos egzistavimas? Todėl, kad 
tuo norima išaiškinti buvimą objektų, kurie nepareina nuo 
mūsų norų, — aiškina Berkeley 'us. Bet šiam tikslui materija 
yra visai nereikalinga; reikią tik atsipalaiduoti nuo visų fi- 
losofinių fikcijų ir pasistatyti visai bešališkai klausimą: "Ką 
tai reiškia, kad egzistuoja toks ir toks daiktas“? Kad daiktas 
egzistuoja, tatai reiškia ne ką kitą, kaip tik, kad aš jį matau, 
girdžiu, liečiu ir t. t, kitaip tariant, kad aš jį suvokiu. Taigi 
daiktų egzistencija yra jų suvoktumas — esse est percipi. Bet jei 
buvimas tiek pat reiškia tą pat, ką ir suvoktumas, tai prilei- 
dimas atskiros materijos, kuri yra už suvokimo ribų, negali 
nieko padėti ir nieko išaiškinti. Be to, būtų beprasmiška Die- 
vybei sutverti materiją, kuri nei pati negali turėti vaidinių, 
nei būtybėms būti vaidiniu. 

Bet jei "esse" yra “percipi", tai ar šita lygybė neturėtų ga- 
lioti ir atvirkščiai paimta, būtent, kad percipi arba suvok- 
tumas iš savo pusės visuomet reikštų egzistenciją. Bet tuo- 
met kiekviena idėja ir kiekvienas suvokimas turėtų realią 
egzistenciją. Kur tada liktų skirtumas tarp sapno ir tikro- 
vės, tarp klaidingų ir tikrų vaidinių? Kadangi Berkeley'us 
nepripažįsta jokio transcendentinio tiesos kriterijaus, tai 
idėjų negalima lyginti su daiktais, turi būti surastas ima- 
nentinis objektyvumo kriterijus. Čia Berkeley'us vėl ape- 
liuoja į sveiką Žmogaus protą ir nustato, kad tikru suvoki- 
mu tenka laikyti tokį suvokimą, kuris visuose Žmonėse 
prie tų pačių aplinkybių sutampa. Iliuzija, priešingai, yra 
toks suvokimas, kurį išgyvena tik atskiras žmogus. Tuo bū- 
du teisingas suvokimas yra visuotinis, o iliuzija — individu- 
ali. Jei tikri suvokimai yra daugelio žmonių pergyvenami 
kaip sutampą, tai šitam reiškiniui turi būti priežastis. Šita 
priežastis negali būti mumyse, nes mūsų fantazijos vaidi- 
niai yra daug silpnesni, nedėsningi ir be sąryšių. Bet šita 
priežastis turi įgalėti veikti būtybes (dvasias), ir todėl ji turi 
būti norinti, taigi aktyvi ir vaizduojantisi esybė, nes kitaip ji 
negalėtų manęs veikti ir tiekti man vaidinių. Šita esybė ne- 
gali būti mąstoma kaip mums lygi, ji yra daug aukštesnė 
ir galingesnė dvasia, kuri visiems žmonėms nustato realių 
idėjų tvarką. Žmogiškoji dvasia neturi jokios įtakos rea- 
lioms idėjoms, kurios stovi prieš ją kaip kažkas nepriklau- 
soma, todėl žmogiškoji arba panaši dvasia negali būti rea- 
liųjų idėjų dėsningumo priežastimi. Ši priežastis, atsižvel- 
giant į begalinį realių idėjų įvairumą, turi turėti begalinę 
galią ir inteligenciją. Taigi jąja gali būti tik Dievybė. Tokiu 
būdu Dievas yra vienintelė betarpiška realių idėjų mumy- 
se priežastis. Berkeley'aus filosofijoje Dievas atlieka užda- 
vinį, kuris paprastai filosofijoje statomas materijai arba lau- 

kujam pasauliui. Dievas yra mūsų idėjų objektyvumo kriteri- 
jus. Jei mūsų idėjos sutampa su Dievo mąstomomis idėjo- 
mis, tai jos yra teisingos; jei nesutampa, yra iliuzijos ir ha- 
liucinacijos. Atseit visas pasaulis susideda tik iš Dievo su Jo 
idėjomis ir iš baigtinių esybių (dvasių). Tokiu keliu eida- 
mas, Berkeley'us iš vidujo jutimo sensualizmo savo pažini- 
mo teorijoje patenka į aiškų spiritualizmą metafizikoje. 

Berkeley'us labai stengiasi įrodyti, kad jo "idealistiško- 
ji“ teorija jokiu būdu sveikam Žmogaus protui nepriešta- 
rauja ir kad kūniškojo pasaulio visiškai nepaverčia sapnų 
ir fantazijos pasauliu, kaip tai tvirtina jo priešininkai. Kū- 
niškųjų daiktų buvimas yra jų suvokiamumas; jei aš aplei- 
dau savo kambarį ir tvirtinu, kad stalas, prie kurio ką tik 
sėdėjau, tebėra, tai reiškia, kad aš sugrįžęs į kambarį tą stalą 
iš naujo galėsiu suvokti. Suvokiamieji daiktai pasimaišo 
(= yra) tol, kol jie yra suvokiami, lygiai kaip ir spalva, švie- 
sa pasimaišo tik akims ir tveria tik tol, kol yra matomi. Bet 
iš to neturėtume daryti išvados, būk daiktas visiškai ding- 
sta, lig tik mes nukreipiame nuo jo savo žvilgsnį, ir visiš- 
kai iš naujo atsiranda, kai mes vėl į jį pažvelgiame, nes ir 
nežiūrėjimo metu tas daiktas sau egzistuoja kaip ir egzista- 
vęs, tik ne mano, o kitų žmonių ir visur esančios Dievybės 
sąmonėj. Tuo būdu "egzistuoti" reiškia tą pat, ką ir Dievo 
įsivaizduotam būti. Bet tuo Berkeley us prieina tą pačią ide- 
alistinę pažiūrą, kurią jo amžininkas Malebranche'as iš ra- 
cionalistų stovyklos, visiškai analogiškais argumentais 
remdamasis, atstovauja. Ir Berkeley'aus priežastingumo 5ą- 
voka visiškai atitinka tą pačią okazionalistų sąvoką. 

Tai matyti iš jo (Berkeley'aus) gamtos mokslo esmės ir 
uždavinių apibrėžimo. 

Jei kūnai tėra tik idėjų kompleksai, tai ir gamta tėra vi- 
sų mumyse Dievo sukeltų realių idėjų visuma. Idėjos, kaip 

jau Žinome, yra pasyvūs duomenys mūsų sąmonėje, taigi 
tarp vadinamųjų kūnų negali būti jokio priežastingumo. 
Visi kūnų pakitėjimai yra tik Dievo įsivaizdavimo galios pa- 
dariniai. Priežastingumo tarp kūnų mes visai ir nepastebi- 
me, o matome tik idėjų chronologišką sėką. Šitas idėjas ku- 
ria Dievybė ir perduoda pasibaigiančioms esybėms, kurios 
jas vaizduojasi. Negalima sakyti, kad saulės patekėjimas 
veikia oro sušilimą, bet reikia sakyti, kad Dievas po pirmo- 
jo įspūdžio, po saulės tekėjimo idėjos, sukelia mumyse oro 
sušilimo idėją. 

Tačiau kas tada yra gamtos dėsnis, kurį mes paprastai 
laikome priežastingumo tarp faktų sąryšiu. Gamtos dėsnis 
yra Dievo duota vaidinių eigos tvarka. Įspūdžiai mūsų sąmo- 
nėj rodo tam tikrą taisyklingumo tendenciją, jie seka vie- 
nas paskui kitą pagal tam tikras taisykles. Gamtos mokslas 
šias taisykles turi surasti indukcijos keliu ir iš jų nustatyti 
būsimus faktų pakitimus — toks yra jo uždavinys. Bet ka- 
dangi Dievas yra laisvas ir visagalis, tai Jis visuomet gali ir 
nusikreipti nuo įprastosios vaidinių eigos, ir sukurti visiš- 
kai kitus dėsnius. Todėl gamtos dėsniai nėra kažkas amži- 
nai nekintama, ir stebuklai visiškai yra galimi. Iš to maty- 
ti, kad, pagal Berkeley'ų, mechanistiškas gamtos aiškini- 
mas, kuris kūnų kitėjimus nori išaiškinti kitų kūnų 
judėjimu, yra kažkokia nesąmonė. Galiojimas ir pastovu- 
mas vadinamųjų gamtos dėsnių pareina nuo dieviškosios 
valios pastovumo. Taigi tik iš teleologiško jo požiūrio tega- 
lima pasaulį traktuoti. Pasaulis tarnauja įkūnijimui protin- 
gų tikslų, kuriuos stato patsai Dievas. 

Gamtos dėsniai iš esmės yra laukimo si jos tarp įvairių tu- 
rinių. Tat, ką mes kūnų pasaulyje paprastai priežastimi va- 
diname, yra ženklas, kuris tiktai praneša kitos idėjos pada- 
rinio pasirodymą artimiausiame momente. Be to, gamtoje, 

kuriai stokoja bet kokios savitos veiklos, negali būti ir jo- 
kių "jėgų". Fizikos "jėgos" tegali būti vartojamos tiktai kaip 
sutrumpinti išsireiškimai taisyklingiems idėjų kompleksų 
pasikartojimams pažymėti. 

Bet ką reiškia Berkeley'ui erdvė ir laikas. Jei visas pasau- 
lis tėra tik idėjų kompleksai, tai, aišku, negali būti jokios 
savarankiškos absoliučios erdvės, kurioje visi kūnai talpi- 
nasi ir kuri pati būtų nuo kūnų nepareinama. Yra tik mū- 
sų suvokiamos, spalvas, garsus, tonus ir kitas kokybes tu- 
rinčios, judančios ir apribotos atskiros erdvės. Erdvė gi kaip 
tokia yra nekritiška, neleistina abstrakti sąvoka, kurios 
niekas realu neatitinka. Jei mes dažnai erdvę vadiname 
"tuščia", tai tuo tepasakome, k:d mūsų realizuotas judesys 
toje vietoje nesutinka jokio pasipriešinimo; bet jei ta erd- 
vė yra pilna“, tatai reiškia, kad mes toje vietoje jau turi- 
me skaitytis su tam tikru kokio nors kūno pasipriešinimu. 

Atsižvelgiant į tai, Berkeley us atmeta ir Newtono abso- 
liutaus laiko bei judesio sąvokas; tai esą neįsivaizduojami 
dalykai, neturį jokios realios vertės. Lygiai taip pat elgia- 
masi ir su Newtono begalybių arba fluksijos skaičiavimu, 
nes ir čia turime reikalo su imaginariniais vaizduotės ob- 
jektais. 

Šitos problemos veda tiesiai į kitą Berkeley'aus pažini- 
mo teorijos klausimą, būtent į klausimą, liečiantį santykį 
tarp individualaus ir bendra. Locke'as, priešingai griežtajam 
Hobbeso nominalizmui, priėmė labiau į konceptualizmą 
linkstančią pažiūrą. Realių objektų pasaulis nurodo tik in- 
dividualinius objektus, mąstyme, atvirkščiai, susidaro ben- 
dri, visuotini vaidiniai ir bendros sąvokos. Kadangi kiek- 
vienas žodis turi tam tikrą savo reikšmę, savo "idėją", tai 
bendram žodžiui, pavyzdžiui, "žmogus", turi atitikti tam 
tikra bendra idė ja, kuri skiriasi nuo žodžio "žmonės" idėjos, 

tai yra nuo daugybės atskirų individualių žmonių idėjos. 
Šita bendra “žmogaus" idėja kaip tokia egzistuoja sąmonėj. 
Ji yra sudaroma abstrakcijos keliu, remiantis konkrečiomis 
ir individualiomis suvokimo proceso duotomis idėjomis. 
Abstrakcijos procese mes, atmesdami atskiras žymes, kopia- 
me į vis aukštesnį universalumo laipsnį. Bendra, visuotinė, 
pavyzdžiui, žmogaus, idėja reprezentuoja visą klasę su ja 
sutampančių individualinių idėjų, suglaustų į vieną viene- 
tą, bet ji pati yra ir atskiras sąmonės turinys ir kaip tokia 
yra kažkas individualu; jinai tačiau dėl savo santykių su vi- 
sais klasės egzemplioriais atstovauja visą klasę. 

Šitas bendrų (visuotinių) ir individualinių idėjų santy- 
kio supratimas tampa Berkeley'ui kritikos objektu. Jisai 
tvirtina, kad apskritai jokių abstrakčių, bendrų vaidinių 
nesama, visos idėjos esančios individualinės prigimties. Ši- 
tai teorijai pagrįsti Berkeley'us klausia: ar iš viso galime įsi- 
vaizduoti bendras idėjas? Ar yra galimi vaidiniai, kurie su- 
sidaro tik iš bendrųjų žymių, atseit, kurie neturi jokių in- 
dividualinių žymių? Ar galimas, pavyzdžiui, žmogaus 
vaidinys be tam tikro pavidalo, dydžio ir t. t.? Locke'as to- 
kios rūšies vaidinius prileidžia, nes jis juos laiko sudėtinė- 
mis idėjomis, susidedančiomis iš vientisinių atskirų žymių 
idėjų. Berkeley'us samprotauja priešingai: esą tokiose idė- 
jose tenka ieškoti prieštaravimo, nes negali būti idėjos 
“žmogaus apskritai" arba trikampio "apskritai". Jei egzi- 
stuotų bendra trikampio idėja, tai šita idėja turėtų turėti 
smailiakampumo, bukakampumo arba stačiakampumo žy- 
mes, kad ją būtų galima įsivaizduoti, bet sykiu ji turėtų būti 
ir bendra, neturinti nė vienos iš tų trijų žymių. Įsivaizduo- 
ta "linija apskritai“ turėtų būti nei tiesi, nei kreiva. Taip 
Berkeley'ui lengvai pavyksta įrodyti Locke'o teorijos prieš- 
taravimus. Jau paprastas stebėjimas parodo, kad kiekvienas 

mūsų įsivaizduojamas trikampis būtinai turi tam tikrą ly- 
tį (formą), dydį, net spalvą ir t. t. Jei kiekviena trikampio 
idėja yra visiškai individualiai apibrėžta, tuojau kyla klau- 
simas, kokiu būdu matematikoje individualinę trikampio 
idėją begvildenant yra gaunamas visiems trikampiams ga- 
liojantis pažinimas. Ir Berkeley'us šiai problemai išspręsti 
panaudoja reprezentacijos teoriją. Individualus trikampis, 
tam tikro pavidalo, dydžio, spalvos ir t. t., gali reprezentuoti 
visus trikampius, atstovauti visas tos grupės idėjas, nors pat- 
sai yra ir lieka tik individualus. Mano sąmonėje yra tik in- 
dividualinės trikampio idėjos, bet aš savo dėmesiu galiu 
šitame trikampyje tas žymes iškelti, atskirti, kurios šiam ir 
visiems kitiems trikampiams yra bendros, ir visiškai neat- 
sižvelgti į specifines šito atskiro trikampio žymes. Tokiu 
būdu šito atskiro trikampio idėja tampa visų individualinių 
trikampių atstovu. Jei toliau remiantis ta idėja esti sudaromas 
sprendimas, liečiąs visiems trikampiams bendras žymes, o ne 
specifiškai individualines to paties trikampio ypatybes, tai 
toks sprendimas xalioja visiems trikampiams apskritai. 

Taip tai Berkeley'us norėtų universalijų problemą iš- 
spręsti konsekventiško nominalizmo dvasioje. Jis neigia 
bendrųjų vaidinių egzistenciją, tačiau mano, kad atskiras 
vaidinys gali atstovauti kitus individualinius vaidinius, 
kiek jisai turi tam tikrų bendrų su jais žymių. Berkeley'us 
čia visiškai nepastebi, kad jisai dėmesio iškeliamųjų Žymių 
pavidale į savo teoriją vėl įveda universalijas, kurių egzi- 
stenciją ką tik buvo paneigęs. Prileisdamas bendrųjų Žymių 
sąvoką, e0 ipso, jis prileido bendrą kaip tokio sąvoką. Ber- 
keley'us čia pražvelgia savo nenuoseklumą ir tiria klausi- 
mą, iš kur kyla nuomonė, kad mūsų sąmonėj esą bendrų 
vaidinių. Čia yra kalbos kaltė — taip bent Berkeley'ui atro- 
do. Kadangi esama žodžių, kurie daugiau kaip vieną daik- 

tą pažymi ir tuo būdu įgauna bendrą pobūdį, todėl leng- 
vai prileidžiama, kad taip pat turi egzistuoti ir atitinkami 
bendri vaidiniai, kurie susidedą tik iš bendrų Žymių, tai 
yra iš tokių žymių, kurios pasireiškia visuose vienaip pa- 
vadintuose objektuose. Šitas prileidimas betgi prieštaraująs 
faktams, nes mumyse yra tik individualūs vaidiniai. Ber- 
keley'aus polemika prieš Locke'o konceptualizmą buvo, be 
abejo, labai vaisinga ir visiškai atitinka angliškojo empiri- 
zmo tendenciją. Toji kritika paskatino ir kitą didelį empi- 
ristinės filosofijos atstovą Hume'ą tą problemą dar kartą iš- 
tirti. Hume'as atsargiau imasi darbo, vengia kalbėti apie 
bendras žymes ir svarbiausiu klausimu laiko vardo arba žo- 
džio suglaudimo funkcijas. Žodis "trikampis" yra asocijuo- 
jamas su visais individualiniais trikampiais, ir čia glūdi jo 
galia pastaruosius reprezentuoti. Tik Žodis, pažymįs vie- 
nodus daiktus, pagal Hume'ą, tegali įgauti bendrumo po- 
būdį. 

Nominalistinė sąvokų teorija Berkeley'ui yra tolimesnis 
įrodymas, kad jokios abstrakčios erdvės, jokio abstraktaus 
judesio, materijos ir t. t. negali būti. Locke'ui taip sunkus 
laukujo pasaulio klausimas atkrinta. Į neaiškią ir priešta- 
ringą Locke'o sistemą Berkeley'us įneša vieningumo ir 
nuoseklumo. Pirminių ir antrinių kokybių, sensacijos ir 
refleksijos, mąstančios ir nemąstančios substancijos dualiz- 
mas pašalinamas ir pakeičiamas spiritualistiniu monizmu. 
Pažanga yra nenuginčijama. Bet tik ar šis išsprendimas, Ber- 
keley'o spiritualistinė metafizika, atsižvelgiant į jo pažini- 
mo teorijos sensualizmą, yra teisus? 

Idėjas mums suteikia vadinamasis laukujas arba vidujas 
patyrimas, savąjį /aš“ betarpiškai pagauname jam veikiant, 
Dievo ir kitų esybių egzistencija yra išprotaujama. Dievą 
bei kitas esybes mes turime kaip sąvokas, o ne kaip idėjas. 

Bet sąvokų, pasak Berkeley'ų, mes nieku būdu realiai ne- 
pažįstame, mes pažįstame tik idėjas. Bet Dievą mes suvo- 
kiame kaip Būtybę, kuri idėjas kuria ir jas, kaip vaizduo- 
jantisi nekūniška substancija, išlaiko. Tačiau tuo pačiu jau 
įvedama priežastingumo ir substancialumo sąvokos, ku- 
rios, Berkeley'aus pažinimo teorijos akivaizdoj, negali bū- 
ti pateisinamos. Šių sąvokų įvedimas yra neleistinas sensu- 
alistiškojo empirizmo ribų peržengimas. Tuo Berkeley'us 
tikisi išvengsiąs skepticizmo pavojų ir nuveiksiąs ateizmą. 
Bet jei atimsime jam šitas abi — dvasinės substancijos ir 
transcendentinės priežasties — sąvokas, tai dings tada ir vi- 
sa tvarka, ir visas ryšys tarp pasyvių idėjų; nelieka tuomet 
ir jokio priėjimo į kitas esybes; kaip tikras pažinimas lieka 
tik savosios sąmonės faktų konstatavimas — konstatavi- 
mas, kad “solus ipse sum“ '?. Visas Berkeley'aus idėjų dės- 
ningumas ir tvarka yra transcendentinės priežasties kuria- 
ma. Be jokio pagrindo Berkeley'us ir mūsų žmogiškąją esy- 
bę (dvasią) traktuoja kaip veikiančią substanciją. Bet jei šitas 
supratimas pasirodytų klaidingas, tada ir savasis "aš" turėtų 
būti mąstomas kaip koks vaidinių ryšulys. Tokio sensuali- 
zmo galutine išvada turėtų būti pažiūra, kad joks moksli- 
škas pažinimas nėra galimas, tariant, tatai jau būtų visiškas 
skepticizmas. Šitokios išvados, kaip būtinos sensualistiško- 
jo principo konsekvencijos, iš tikrųjų pasirodys Hume'o 
filosofijoje. 

Pats Berkeley'us savo sensualizmo pavojingąsias kon- 
sekvencijas bus taip pat užjutęs, nes vėlesniame savo vei- 
kale "Siris", kuriame kalbama apie dervos gydomąją ypa- 
tybę, gvildena pažinimo teorijos ir gamtos filosofijos pro- 
blemas jau Platono ir racionalizmo dvasioje. Šitame periode 
empirizmas ir nominalizmas pasitraukia atgal, užleisdami 

daugiau dėmesio proto veiklai. Zmogaus "aš" veikimas, jo 

aktai čia nušviečiama jau visiškai kitaip. Pirmiausia į aš“ 
veiksmus, aktus suvedama visa eilė sąvokų, kaip skaičius, 
vienybė, tvarka, harmonija ir pan. Ir šios sąvokos daug 
griežčiau negu ankstyvesniuose veikaluose priešpastato- 
mos duotoms idėjoms ir lyginamos su Platono "idėjomis". 
Pagaliau ir sąvokuojąs pažinimas, kuris anksčiau nereiškė 
jokio realaus pažinimo ir buvo traktuojamas kaip netikras 
pamatas, dabar iškeliamas kaip vertingesnė pažinimo rū- 
šis. Sąvokos todėl yra už idėjas vertingesnės, kad tik jos 
mums atidengia ir teikia idėjų priežasčių pažinimą. Mąsty- 
mas stovi aukščiau už suvokimą. Tik protas kuria tikrąjį pa- 
žinimą iš idėjų ir pojūčių paduotos medžiagos. 

Šitame paskutinio Berkeley'aus periodo filosofavime 
Leibnizo įtaka neabejotina, bet anglų filosofijos vystymui- 
si šitie Berkeley aus išvedžiojimai jokios įtakos neturėjo, 
nes trūko tinkamos dirvos. Hume'o filosofijos pradžia glū- 
di jo sensualizme ir nominalizme. 


DAVIDAS HUME'AS (1711-1776 m.) 


Svarbiausias Hume'o veikalas yra “Traktatas apie Žmo- 
gaus prigimtį“, parašytas 1734-1736 m., kuris betgi pasiro- 
dė sunkokas ir buvo paties autoriaus perdirbtas. Pirmąją 
dalį perdirbo jisai į garsųjį "Žmogaus proto tyrinėjimą“ !!? 
(1748), antroji dalis — disertacija apie aistras, ir trečioji — do- 
rovės principų nagrinėjimas. 

Savo pažinimo teorijoje Hume'as atstovauja laukujo juti- 
mo sensualizmą. Jisai, visiškai kaip ir Locke'as, yra įsitiki- 
nęs, kad kiekvienas pažinimas kyla iš betarpiškai duotų są- 
monės turinių, iš idėjų, Locke'o prasme. Šitie sąmonės turi- 
niai sudaro duotąją medžiagą, iš kurios susideda visi, ir 
labiausiai komplikuoti bei abstraktūs, pažinimo procesai. 

Jie yra 24 raidės, iš kurių sudaromas visas pažinimo alfa- 
betas. Pats protas naujų turinių negamina, tuos turinius jis 
priima pasyviai ir gali juos tik sujungti ir įvairiai juos kom- 
binuoti. Pagal tai ir sprendimas, lygiai kaip ir pas Locke'ą, 
tėra tokių turinių sutapimo arba nesutapimo konstatavi- 
mas, kad būtų galima visus sąmonės turinius apimti. 

Pirmasis pažinimo teorijos uždavinys yra tuos sąmonės 
turinius smulkiai aprašyti ir suklasifikuoti. Be to, pats me- 
todas turi būti grynai aprašomasis, kad nebūtų įmaišyta jo- 
kių svetimų elementų. Kai Locke'as sąmonės faktus, pagal 
jų laukujo ar vidujo pojūčio kilmę, dalina į sensaciją ir ref- 
leksiją, Hume'as tenori juos klasifikuoti tik iš esmės, visiš- 
kai nepriklausomai nuo jų kilmės klausimo. Jis konstatuo- 
ja, kad vienos percepcijos, arba sąmonės faktai, yra gyves- 
nės, pajėgesnės, stipresnės ir aiškesnės, kitos gi blankesnės, 
silpnesnės ir pilkesnės. Pirmąją grupę Hume'as vadina im- 
presi jomis, įspūdžiais, antrąją — tas išblankusias percepci- 
jas — vadina idė jomis. Nors šitų dviejų rūšių sąmonės turi- 
nių skirtumas yra tik kiekybiškas, laipsnio skirtumas, tačiau 
jis toks akivaizdus, kad sumaišymas beveik neįmanomas. 
Impresijos — tai dabarties suvokimai ir jutimai, idėjos 
gi — vaidiniai, atminties vaizdai. Ir pati gyviausioji idė- 
ja —- pav., saulės arba baimės vaidinys — savo intensyvumu 
visuomet yra silpnesnė net už pačią menkiausią impresi- 
ją — saulės arba baimės suvokimą. Kiekvienas turinys gali 
pasireikšti ir kaip impresija, ir kaip idėja. 

Paprasčiausias paties savęs stebėjimas mums parodo, kad 
kiekvienas įspūdis gali būti pakartojamas kaip atsiminimo 
vaizdas, tai yra kaip idėja. Antra vertus, kiekviena idėja yra 
impresijos atvaizdas arba povaizdis. Tai yra paskutiniai 
vientisiniai elementai, į kuriuos gali būti padalinami visi 
komplikuotieji mūsų pažinimo procesai. Kiekvienas įsi- 

vaizdavimas visuomet yra suvoktų turinių arba elementų 
reprodukavimas, tik sujungimo rūšis vaidinyje gali būti nau- 
ja ir originali. Todėl idėjos tėra įvairių impresijų kopijos, 
be įspūdžių negalėtų būti jokių idėjų (nei atsiminimo, nei 
fantazijos vaizdų). Tokiu būdu kiekviena idėja remiasi ko- 
kia nors apibrėžta impresija, kurios ji tėra nublankusi ko- 
pija. Šitą pagrindinį dėsnį Hume'as pakartoja daug kartų 
(Treat. "? I, 314; I, 458; Eną. *? IV, 51) ir apskritai tikisi juo 
pasiekti filosofijoje didesnį aiškumą ir pagrindingumą. Bet 
tasai principas griežta prasme tinka tik vientisiniams turi- 
niams, sudėtiniuose vaidiniuose jisai liečia tik atitinkamus 
atskirus elementus. 

Nors ir impresijos, ir idėjos vienodai yra sąmonės turi- 
niai, tačiau impresijos savo kilme yra pirmesnės, realesnės, 
tariant, yra arčiau tikrovės. Idėja tik tada galioja, jei ji sa- 
vo kilmę gali paremti jos pagrindu einančia impresija. Šis 
redukavimas, tasai idėjos ir jos pagrindu einančios impre- 
sijos atitinkamumas padaromas jos objektyvumo saiku. 
Klaidos gali kilti tik iš to, kad tam tikra idėja yra priskirta 
impresijai, kurios Kopija iš tikrųjų ji nėra, arba iš to, kad 
tam tikra impresija sujungiama su idėja, kylančia iš visai 
kito įspūdžio. Iš to seka ir taisyklė, kuria filosofas kiekvie- 
nu abejotinu atveju turi remtis: turi būti parodytos ir pati- 
krintos impresijos, iš kurių idėjos kyla. O klaidos tada bus 
sukeitimai arba sumaišymai, ir jos pareina nuo fantazijos 
arba vaizduotės. Bet fantazija reiškiasi dvejopai: iš vienos 
pusės ji yra savavališkai veikianti, laisvai žaidžianti, iš 
kitos — nesąmoninga galia, surišta, tvirtų dėsnių saistoma. 
Kaip pastaroji paimta, fantazija kombinuoja vaidinius gry- 
nai mechaniškai, pagal tam tikrus dėsnius, kuriuos Hu- 
me'as paima iš asociatyvinės psichologijos, būtent: pagal pa- 
našumą, erdvinį ir laikinį gretinumą ir priežastingumą. 

Tokių būdu mes gauname subjektyvius idėjų sujungimus, 
iš kurių ir susidaro pažinimas. 

Iš čia pažinimas Hume'ui tikras yra tada, kai idėjos pri- 
skiriamos savo tikrosioms impresijoms ir kai idėjos yra tei- 
singai, t. y. mąstymo dėsnius atitinkamai, viena su kita jun- 
giamos. 

Vadinasi, Hume'as tęsia savo pirmtako Berkeley'aus ten- 
denciją, nes ir jam tėra tik imanentinis tiesos kriterijus. Idė- 
jos tegali būti lyginamos tik su kitais sąmonės faktais, jų 
niekuomet negalima lyginti su už sąmonės ribų esančiais 
transcendentiniais daiktais. Hume'as taip pat sutaria su 
Berkeley'u "egzistencijos" ir laukujo pasaulio klausimuose. 
Egzistencija ir Hume'ui reiškia tik "percipi“, tik suvoktu- 
mą. Egzistencija nėra žymė, kurią būtų galima nuo vaidi- 
nio turinio atitraukti (abstrahuoti) arba pridėti. Lygiai taip 
pat laukujo pasaulio, kuris turėtų egzistuoti ir nebūdamas 
mūsų suvoktas, klausimą esą negalima spręsti. Bet Hume'as 
mato ir tolimesnį filosofams čia kylantį uždavinį, į kurį 
Berkeley'us paliko neatkreipęs dėmesio. Kaip yra, kad mes 
kasdieniniame gyvenime tvirtai tikime laukują pasaulį eg- 
zistuojant. Laukujo pasaulio tikėjimo faktas yra nenugin- 
čijamas ir turi būti psichologiškai išaiškintas. Hume'as ima- 
si šio uždavinio ir atkreipia mūsų dėmesį į tokį dalyką. Jei 
mes, pavyzdžiui, tikrą atsiminimą palyginame su fantazi- 
jos vaizdu, tai, nežiūrint, kad ir vienas, ir kitas yra idėja“ 
vaidinys, vis dėlto pastebime tarp jų skirtumą. Atsimini- 
mo vaidiniai pasižymi didesniu ir stipresniu gyvumu, kaip 
ir impresijos. Į atsiminimo idėją pereina kažkas iš suvoki- 
mo intensingumo, gyvumo arba "tikėjimo jausmo“ (the fe- 
eling of belief), kaip Hume'as išsireiškia. Tarp turinio su- 
vokimo ir jo vaidinio susidaro tokia ankšta asociacija, ku- 
rios pasėka yra "tikėjimo" (Beliefgefūhl) perkėlimas į vai- 

dinį. Apskritai, kalbėdami apie laukują pasaulį, mes tiki- 
me spalvas, garsus, judesius ir t. t. arba aktualiai (= kaip 
tik dabar) egzistuojant, arba egzistuojant mums visa to 
duotuoju momentu betarpiškai ir nebesuvokiant, o tik 
vaizduojantis. Šis tikėjimas yra ne kas kita, kaip tik asocia- 
cija paremto impresijos pobūdžio perkėlimas į vaidinius. 
Taip tai Hume'as kalbamąją problemą bando išspręsti aso- 
ciatyvinės psichologijos šviesoje. Bet ar laukujas pasaulis 
gali būti išprotaujamas, nebūdamas pats pirma duotas. Vie- 
nintelis kelias, ketinant šitą įrodyti, būtų griebtis priežas- 
tingumo, atseit iš padarinio išprotauti apie priežastį, kuris 
tačiau (tasai kelias) — ką Hume'as tikisi vėliau įrodyti — yra 
visiškai netikras, abejotinas. 

Matome, kaip Hume'as nori sukonstruoti pažinimą. Jisai 
padalina visą sąmonės gyvatą į pirminius vientisinius ele- 
mentus ir bando iš tokių išpreparuotų percepcijų, sudaran- 
čių mūsų pažinimo medžiagą, įvairiomis kombinacijomis 
pažinimą atstatyti. Šitokia aiškiai atomistiška pažiūra į mū- 
sų dvasios gyvenimą atneša daugel sunkių klausimų. Kaip 
tada turi būti aiškinami visi santykiai ir sijos (sąryšiai)? Tik- 
ras pažinimas yra visuotinis ir būtinas, o kas gi yra visuoti- 
numas (universalumas) ir būtinumas? 

Universalumo klausime Hume'as, kaip jau žinome, šly- 
ja Berkeley'aus pusėn. Visi pirminiai pažinimo elementai 
yra individualios ir konkrečios percepcijos. Bendrųjų (univer- 
saliųjų) idėjų nėra, nes bendrosios žymės neatskiriami ir 
kaip tokie neįsivaizduojami elementai. Remiantis panašu- 
mo ir gretimumo santykiais, atskiri turiniai yra pažymimi 
tuo pačiu vardu ir šitaip sujungiami į klases. 

Šitas abstrakčių idėjų paneigimas veda, aišku, į nomi- 
nalistišką erdvės ir laiko teoriją. Hume'as, lygiai kaip ir 
Berkeley'us, erdvę identifikuoja su abstrakčia tąsumo są- 

voka ir, tuo vaduodamasis, tvirtina, kad tokia erdvė "sa- 
vyje“ (= in se), tuščia erdvė, neegzistuojanti, nes esanti ne- 
įsivaizduojama, egzistuoją tik matomi ir paliečiami atski- 
ri erdviniai turiniai. Taip pat ir laikas — abstrakti sąvoka; 
mes pastebime tik savo percepcijų eigą ir kitimą, abstrak- 
cijos keliu, iš jų, kaip bendrą žymę, įgyjame viena po ki- 
to sekimą, t. y. laiko seką. Begalinį erdvės dalomumą Hu- 
me'as, kaip ir Berkeley'us, atmeta, nes jisai neranda šitas 
idėjas atitinkančių impresijų, ir, remdamasis savo pagrin- 
diniu principu, mano, kad dėl tos tai priežasties jų nesą 
galima prileisti. Jei Hume'as visą sąmonę padaro paskui 
viena kitą sekančių percepcijų suma, tai klausimas, liečiąs 
reliacijas, ryšius (santykius) tarp turinių, įgauna ypatin- 
gai didelę svarbą, nes kiekvienas pažinimas kaip tik san- 
tykiu yra pagrįstas. Kokius gi santykius randa Hume'as 
tarp atomiškai vienas šalia kito erdvėje ir laike esančių 
turinių? Kaip jau sakyta, Hume'as pripažįsta vadinamų- 
jų natūraliųjų reliacijų buvimą, tai yra ne nuo mūsų va- 
lios, bet nuo nesąmoningo fantazijos žaismo pareinančias 
reliacijas tarp 2-jų idėjų. Šitos ir be mūsų noro idėjas ri- 
šančios reliacijos yra žinomieji keturi asociacijos princi- 
pai: panašumas ir kontrastas (priešingumas), gretimumas ir 
priežastingumas. Ant šito pagrindo iš atskirų atomų-turi- 
nių atstatomas pats pažinimas. Taigi pažinimo teorijos uŽ- 
davinys yra šias keturias sąryšių rūšis patikrinti, kad bū- 
tų galima nustatyti objektyvinę jomis besiremiančių pa- 
žinimo ir mokslų vertę. 

Tuos santykius aiškiai galima skirstyti į dvi rūšis: 1) tai 
tokie santykiai, kurie su pačiu idėjų turiniu nekintamai yra 
duoti; 2) — tokios reliacijos, kurias mes vaidinyje lengvai 
galime net iki jų priešingybės pakeisti, tuo visiškai nepa- 
žeisdami jų turinių. Pirmuosius santykius galime vadinti 

nekintamaisiais, antruosius, atvirkščiai, —- kintamaisiais. 

Jau iš kalno aišku, kad mes dviejų turinių, pav., spalvų 
bei garsų panašumą arba priešingumą, kiekybinius erdvės ir 
laiko santykius, betarpiškai iš turinių percepcijuojame; 
mums tokiu atveju tenka tuos du turinius tik įsivaizduoti, 
kad pamatytume, jog jų panašumo arba kontrasto santy- 
kiai visuomet pasilieka tie patys, nekinta, vis tiek ar tai bus 
atsiminimo, ar fantazijos vaizdai. Gi erdvinės ir laikinės 
kaimynystės, gretimumo reliacijos nė trupučio nepriklau- 
so nuo pačių turinių; mes galime vietoj idėjų A ir B vienos 
paskui kitą sekimo lygiai gerai įsivaizduoti ir idėjų A ir C 
vienos paskui kitą sekimą. Panašumo arba kontrasto relia- 
cijos yra betarpiškai nustatomos, lyginant dvi idėjas. Bet ka- 
dangi idėjos yra adekvatiškos impresijų Kopijos, tai tos re- 
liacijos pilnai galioja ir atitinkamiems įspūdžiams. Taigi im- 
presijų santykiai gali būti surandami paprasto jų (tų 
impresijų) idėjų palyginimo keliu. Taip tai gauname tikro 
pažinimo galimumą. Pavyzdžiai: “2 x 2 = 4 (dukart du yra 
keturi)": "būtis ir nebūtis viena kitą šalina (= ... yra priešin- 
gybės)“. 

Tokie pažinimo tipai pasižymi, pasireiškia akivaizdumu 
ir būtinumu, jų teisingumas yra su pačiu turiniu duotas, jų 
priešingybė yra negalima, taigi Hume'ui neįsivaizduojama. 
Kai racionalistas prieštaravimą supranta kaip mąstymo ne- 
galimumą, tai empiristui ir sensualistui Hume'ui jisai yra 
(prieštaravimas) įsivaizdavimo negalimumas (= neįsivaiz- 
duojamumas). Šitie panašumo arba kontrasto santykiai Hu- 
me'ui, kaip ir mechanistiškosios psichologijos atstovams, 
yra gaunami iš paprasto dviejų turinių buvimo, jokia ypa- 
tinga jėga, joks atskiras aktas iš trečios pusės nėra reikalin- 
gas. 

Šitomis reliacijomis, kurias Hume'as vadina "relations of 
ideas“, remiasi matematiškasis pažinimas. Reliacijos čia bū- 

tinai priklauso idėjų turiniams. Jos yra gaunamos betarpiš- 
kai idėjų turinį belyginant. Kadangi matematinės tiesos 
neturi jokių kitų prielaidų ir sąlygų, tai jos yra neabejotinai 
įtikimos ir tvirtos, matematika Hume'ui yra vienintelis vi- 
siškai patikimas mokslas — bet tik mūsų percepcijų ribose, 
juo labiau kad Hume'as nepripažįsta jokios objektyvinės 
erdvės nei laiko. 

Gretimumo ir priežastingumo arba “kintamosiomis" re- 
liacijomis, tomis, kurios nėra duodamos su pačiais turiniais, 
remiasi vadinamosios faktų tiesos — "matters of facts“, iš 
kurių susidaro faktų mokslai. Kas liečia laikinę ir erdvinę 
kaimynystę, tai mūsų idėjų viena po kitos seką mes kon- 
statuojame be jokių kliūčių. Jei vaidinys B seka po vaidi- 
nio A, tai tokia jų seka yra ir tikrovėje. Taigi ir šiuo atveju 
turime adekvatišką pažinimą, bet tik tiek, kiek jis yra papra- 
stas faktų konstatavimas. Tik tokiuose viena greta kitos ar- 
ba viena paskui kitą percepcijų sekos konstatavimo rėmuo- 
se tebus čia tikras pažinimas. Grynai aprašomoji geografija 
Hume'ui šiuo atveju būtų patikimas mokslas. Šitos ribos 
yra siaurai išvestos, ir Žmogaus dvasia stengiasi kaip tik 
per juntamo ribas prasiveržti. Mokslai, peržengią laikinio 
ir erdvinio gretimumo konstatavimą, remiasi ketvirtuoju 
asociacijos principu — "kintamąja" priežastingumo reliacija. 
Ir šiuo atveju reliacija nėra duota su pačiu turiniu; lygiai 
kaip kad mes savo vaidinyje po ugnies idėjos galime leisti 
sekti šalčio idėjai vietoj šilumos idėjos, tokiu pat būdu mes 
galime po akmens ir lango sudužimo, vietoj stiklų kritimo 
ir terškėjimo idėjos, leisti sekti visai ką kitą, pavyzdžiui, 
kaimyno veido idėją. Jei mums atrodo, kad ir čia esama bū- 
tino ir būtent priežastinio ryšio, tai mes turime galvoj vi- 
sai kitą, negu panašumo arba priežastingumo (kontrasto) 
santykiuose, būtiną ryšį. 

Ten santykis priklausė dviejų idėjų turiniams, o čia jis ri- 
ša vieną impresiją su kita, po kurios ji būtinai turi sekti. 
Tuo būdu pastaruoju atveju galima protau jant išvesti sekan- 
čią impresiją, taigi tuo pačiu tą impresiją iš anksto nustaty- 
ti ir tokiu būdu paprasto fakto konstatavimo ribas per- 
žengti. Tokių "faktų santykių“ arba impresijų santykių 
pažinimu remiasi faktų mokslai, jei jie nesitenkina primi- 
tyviu aprašinėjimu, o indukcijos keliu peržengia betarpiš- 
kai duoto ribas. Drauge su priežastingumo klausimu stato- 
masi ir moksliškosios indukcijos teisėtumo klausimą. Ar 
leistina iš atskirų faktų stebėjimo daryti bendras išvadas 
apie būsimus, tai yra dar nepastebėtus faktus. Šitaip induk- 
cijos ir induktyvinio mokslo likimas pareina nuo priežas- 
tingumo sąvokos teisėtumo. Šios sąvokos nagrinėjimas, ty- 
rimas tikrai yra įdomiausias ir vertingiausias Hume'o dar- 
bas. 

Dabar, iš kur kyla priežastingumo sąvoka ir kokie ele- 
mentai ją sudaro? Priežastingumu mes suprantame tokį 
dviejų faktų ryšį, kur vienas faktas visur ir visuomet ga- 
mina (kuria) kitą. Bet kaip mes įgyjame šią idėją? Iš mąsty- 
mo a priori jinai neseka, nes logišku atžvilgiu priežastis ir 
padarinys yra kažkas visiškai skirtinga, — taip bent mano 
Hume'as. Priežastis padarinio savyje niekuomet neturi, 
nes, analizuodami priežastį, niekuomet nerasime padari- 
nio. Ir atvirkščiai, iš anksčiau mums nepažįstamo fakto ne- 
žinome, iš kokios priežasties jisai imasi. Bet galbūt priežas- 
tingumo idėją mes įgauname per patyrimą. Siekdami tai 
konstatuoti, mes turime pritaikyti pagrindinį Hume'o prin- 
cipą ir susekti, kokia impresija atitinka priežastingumo 
idėją. Bet iš to paaiškėja, kad iš viso nėra jokios impresi- 
jos — nei vidujame, nei laukujame suvokime, — kurios povaiz- 
dis (kopija) būtų priežastingumas. Nes suvokimas mums 

niekuomet neparodo, kad vienas faktas kurtų, gamintų ki- 
tą, o parodo tik laikiškąją impresijų koegzistenciją (sambū- 
vį) arba jų vieną po kitos seką. Suvokime mes turime tik 
post hoc, bet ne propter hoc'?!; priežastinis ryšys reiškia dau- 
giau negu laikiną vieno po kito seką, jis reiškia būtiną fak- 
to B per faktą A gaminimąsi, taigi priežastingumo sąvoka 
turi daugiau elementų, negu jų duoda suvokimas. Ryšio 
tarp A ir B pagaminimo ir būtinumo žymės nekyla iš suvoki- 
mo, bet yra mūsų priskirtos. Ar toks subjektyvus suvokimo 
atbaigimas (papildymas) yra tikslus? Čia pirmiausia turi 
būti ištirta priežastingumo idėjos genezė. Matome, kad Hu- 
me'as Berkeley'aus keliu atsisako eiti. Berkeley'us, drauge 
su okazionalistais, buvo priėmęs, kad priežastingumo sąvo- 
kos šaltinis esąs vidujas suvokimas ir būtent vidinis valios 
aktas. Hume'as, atvirkščiai, randa, kad mes ir savo valios 
veiksmų suvokime tegalime konstatuoti tik laikiškąją vie- 
no po kito seką, o ne kokį gaminimą. Bet jis nurodo, kad ne 
kiekviena po kitos sekanti impresijų pora galinti būti prie- 
žastingai sujungta. Įsitikinimas, kad esama priežastinio ry- 
šio, iškyla tik tada, kai pasirodo dažnai pasikartojanti A ir B 
vieno po kito seka. 

Per dažną B po A pasikartojimą susidaro asociatyvinis ry- 
šys, įpratimas po A pasirodymo laukti B pasirodant. Išeina, 
kad tai nėra joks protinis mąstymo aktas, o yra tik iš įpra- 
timo susidariusi jausminė prievarta nuo impresijos A perei- 
ti prie impresijos B, nors pastaroji ir nebuvo suvokta. 

Asociacija tarp A ir B verčia tikėti, kad tas ryšys bus vi- 
suomet, taipgi ir ateityje, ir ne tik tarp šitų A ir B, bet tarp 
visų A ir B. Tokiu būdu priežastinis ryšys veda taip pat į 
apibendrinimą (indukciją!). Tuo pačiu Hume'as tikisi sura- 
dęs ir impresiją, iš kurios kyla priežastinis ryšys. Įspūdis, 
kuris šiai idėjai yra originalas, yra įprastas perė jimas (perė- 

jimo funkcija) nuo vieno fakto idėjos prie jo palydovo idė- 
jos, t. y. prie po jo einančio fakto idėjos. Taigi nėra jokio ob- 
jektyvaus būtinumo faktui B sekti po fakto A, o yra tik su- 
bjektyvus tikė jimas, surištas su laukimo jausmu. Skirtumą tarp 
priežastingumo ir paprastos laikinės “vieno po kito sekos“ 
Hume'as suveda ne į turinių skirtumą, bet į mūsų laikymo- 
si skirtumą. Su priežastingumu iškyla dar ir tam tikri lau- 
kimo bei pažįstamumo jausmo momentai. Gi faktų moks- 
lai, besiremią priežastingumo santykiais, negali pretenduoti į 
įtikimumą ir būtinumą. Vietoj demonstratyvinės įtikimy- 
bės, kurią duoda matematika, gamtos mokslas remiasi tik 
nepagrindžiamu tikė jimu. Taip tai visas empiriškasis pažini- 
mas esąs sukurtas ant įpratimo ir tikėjimo. 

Bet jei priežastingumas negali laiduoti pasaulio objekty- 
vinio ryšio, tai Hume'ui lieka dar kitas elementas, kuria- 
me realus ryšys galėtų būti įžiūrėtas, būtent savojo "aš" vi- 
dujame suvokime. Bet kaip savivokoje Hume'as neranda 
vietos psichinio priežastingumo stebėjimui, taip jam ir sa- 
vasis "aš" nėra jokia psichinė arba dvasinė substancija Ber- 
keley'aus prasme. Tasai "aš" Hume'ui yra tik koegzistuo- 
jančių ir vienos paskui kitą sekančių percepcijų ryšulys. At- 
skira savo "aš" substancija patyrime mums iš viso nėra 
duota. Impresijos susideda tik iš būsenų ir veiksmų, bet čia 
nerasime jokio "aš". "Aš" arba siela, kurią mes prileidžia- 
me kaip šitų būsenų ir veiksmų nešiotoją, yra tokia pat fik- 
tyvi idėja, be atitinkamos objektyvinės impresijos, kaip ir 
priežastingumas. 

Jei dvasinės substancijos idėja vis dėlto nuolat atsiranda, 
tai to kaltas yra įpratimas sujunginėti įspūdžius, kurie daž- 
nai drauge pasikartoja. Jei aš daug kartų suvokiu vieną ir 
tą patį turinį, tai aš vienodai sujungiu ir tas pačias žymes 
(pav., jei aš suvokiu obuolį, tai aš pakartotinai sujungiu ir 
raudoną spalvą, saldų skonį, apskritą pavidalą, vadinasi, 

čia pasikartoja mano veiksmas, mano jungiamoji funkci ja). 
Šis vienodas (vis toks pat) idėjų junginėjimas yra pagrin- 
das, iš kurio gimsta dvasinės substancijos, "aš" idėja. 
Substancijos sąvokos kritikos, kurią Hume'as davė savo 
"Traktate", pasigendame jo vėlyvesniame veikale “Engui- 
ry“. Tačiau kaip tik ši kritika yra didžiai reikšminga, nes 
"substancijos" galėtų įnešti objektyvinį ryšį į jo atomistiš- 
ką percepcijų pasaulį. Jei Hume'as priežastingumą pašali- 
na, tai jisai tuo nuosekliai turi įrodyti substancijos sąvokos 
subjektyvų pobūdį. Jisai svarsto ne tik kūniškosios substan- 
cijos klausimą, bet ir dvasinės substancijos problemą. Sub- 
stanciją, kaip ir jo pranokėjai, jisai supranta kaip nežino- 
mą nešiotoją, kurs impresijas, dažnai kartu pasirodančias, 
sujungia. Substancija, pagal Hume'ą, yra idėja, kuri, analo- 
giškai priežastingumui, yra klaidingai priskiriama impre- 
sijai. Atskiros "nešiotojų" impresijos nėra, kiekvienas daik- 
tas susideda iš būsenų ir vyksmų, be jokio nežinomo "kaž- 
ko“, kaip nešiotojo, kuris būtų už šitų būsenų ir vyksmų. 
Jei mes kokio daikto impresijai atimsime visas to daikto 
ypatybes, tai nieko nebeliks. Taigi substancijos idėja yra su- 
bjektyvinės kilmės, ji kyla iš mūsų vaizdavimosi akto ir bū- 
tent taip pat iš įpratimo, lygiai kaip ir priežastingumo. Jei 
aš kokį daiktą, pavyzdžiui, cukraus gabalėlį, pakartotinai 
suvokiu, tai aš kiekvieną kartą tokiu pat būdu sujungiu 
baltos spalvos, saldumo, keturkampumo ir kitas ypatybes. 
Taip šių ypatybių idėjos įgauna asociatyvinį ryšį. Mano idė- 
jų jungimo funkcija, mano veiklumas čia lieka tas pats. Ši- 
to mano veiklumo, mano jungiančios funkcijos suvokimas 
yra jau tikroji impresija, iš kurios kyla substancijos idėja. 
Bet ši idėja virsta klaidinga, jei ji priskiriama ne savajai, pa- 
sikartojančiai jungimo fikcijai, bet ypatybių kompleksui, 
kurį mes vadiname daiktu. Substancijos negaunamos nei 

suvokiant, nei mąstant, jos yra tik nesąmoningai veikian- 
čios fantazijos produktai. 

Berkeley'us atmetė tik kūniškąją substanciją, o Hume'as 
atmeta net ir dvasinės substancijos, sielos arba "aš" egzi- 
stenciją. Jis randa, kad tapatybiško (identiško) mūsų sielos 
būsenų nešiotojo prileidimas esąs visiškai nereikalingas. Be 
to, mūsų sieloje nesą nieko visiškai tapatybiška, vyksta tik 
nuolatinis (nenutrūkstamas) sielos būsenų pasikeitimas. 
“Dvasia, - sako Hume'as (Treat. I, 6 - Lipps 327 p.), - yra 
tartum teatras, kur įvairios percepcijos pasirodo ir dings- 
ta, ir maišosi begaliniame padėčių ir tvarkos kombinacijų 
įvairume. Joje iš tikrųjų nėra nei vientisumo kiekviename 
atskirame momente, nei identiškumo įvairiuose momen- 
tuose; nors mes iš prigimties ir labai esame linkę tokį vien- 
tisumą ir identiškumą prileisti. Palyginimas su teatru, Ži- 
noma, neturi mūsų suklaidinti, — priduria Hume'as dėl at- 
sargumo. — Tik viena paskui kitą sekančios percepcijos yra 
tai, kas sudaro dvasią, tuo tarpu kai mes nieko nežinome 
apie teatrą, kuriame vyksta šitos scenos...“ 

Tačiau kaip gimsta klaidinga prielaida, Kad viena po ki- 
tos sekančios percepcijos savyje turi skaitliškai tapatybišką 
"aš"? Jei kokia visuma tik pamažu ir nežymiai keičiasi, tai 
jinai, griežtai imant, netenka savo identiškumo, bet mes 
esame įpratę nekreipti į tai dėmesio ir neabejodami ta vi- 
suma, nežiūrint jos nežymių pakitėjimų, dar vis tebelaiko- 
me per tą pačią. 'Mintimi perėjimas nuo daikto prieš jo pa- 
kitėjimą prie daikto po jo pakitėjimo įvyksta taip nekliu- 
domai ir lengvai, - sako Hume'as (Treat. I, 6. 331 p.), - kad 
mes tą permainą vos pastebime ir esame linkę manyti, kad 
be paliovos stebėjome tik tą patį daiktą." 

Šita klaida ypač lengvai pasitaiko ten, kur mes tikime, 
kad įvairūs besikeičią visumos elementai turi vieną bend- 

rą tikslą. Pavyzdys: "Laivas, jį pakartotinai pataisius, di- 
džiumoje pasidaro jau kitas, tačiau vis tiek jį traktuojame 
kaip tą patį; net ir medžiagų skirtumas mums nekliudo 
jam tapatybiškumą pripažinti. Čia kaip tik bendras tikslas, 
kuriam dalys sujungiamos, lieka tas pats per visus pakitė- 
jimus, ir tai įgalina vaizduotę lengvai pereiti nuo vienos 
daikto būsenos prie kitos“ (Treat. I, 6. 333 p.). 

Taigi lėtas mūsų idėjų kitėjimas yra sumaišomas su ne- 
nutrūkstamu tęsimusi, ir todėl gimsta substancialinės sie- 
los iliuzija. Iš tikrųjų siela yra tik pasikartojančių atsimini- 
mų, jausmų, siekimų ir t. t. kompleksas. Jei nėra jokios sub- 
stancialinės sielos, tai ir nekūniškumo bei nemirtingumo 
klausimai Hume'ui savaime atkrinta. 

Bet substancijos sąvokos kritika Hume'ui atneša dar ir 
kitą svarbią išdavą. Jei nėra jokių substancijų, kaip pažini- 
mo objektų, tai negali būti ir jokios metafizikos, kaip ant- 
pojūtinių substancijų mokslo. 

Tikrą pažinimą teikia tik matematika, kaip reliacijų 
mokslas ir paprastas patyrimo faktų konstatavimas. Bet 
atsižvelgiant į tai, kad ir vadinamieji aprašomieji moks- 
lai daro išprotavimus iš dabar vykstančių faktų apie bu- 
vusius ir būsimus faktus, tai ir visas gamtamokslis, kuris 
be priežastingumo sąvokos neįmanomas, subyra po skep- 
tiškuoju Hume'o sprendimu, nors patsai Hume'as savąjį 
skepticizmą, kaip sušvelnintą, skiria nuo kraštutinio 
Pirono skepticizmo ir tariasi patyrimo mokslams bent 54- 
lyginį įtikimumą dar pripažįstąs. Įpratimas esąs mūsų gy- 
venimo vadas, ir jam tenkąs aukštas apytikrumo laipsnis. 
Absoliutaus pažinimo mes negalime pasiekti, bet ir be jo 
galime praktikoj pakankamai gerai išsiversti. Tuo būdu 
Hume'as prišlyja prie probabilizmo, nes, pagal jo supra- 
timą, Žmogiškasis protas negali pagrįsti teisingų prie- 

žastinių sprendimų. Hume'as yra nuoseklus empiristas, 
daug nuoseklesnis už Locke'ą ir Berkeley'ų. Protą arba 
mąstymą, kurs racionalistams atidaro kelią į transcenden- 
tinį pasaulį, Hume'as susiaurina iki percepcijų lyginimo. 
Mąstymas jam nėra joks spontaniškas veiksmas, galįs ves- 
ti prie naujų turinių, jis yra tik idėjų sutapimo ir nesuta- 
pimo konstatavimas. Kitais žodžiais, mąstymas yra veiks- 
mas, kurs sprendime konstatuoja, ar sąvoka S sutampa su 
sąvoka P, ar ne. Atrodo, kad konstatavimas tegali būti pa- 
siektas tik per analizę. Tuo būdu sprendimas, kaip teisin- 
gas, remiasi subjekto sąvokos analize ir S ir P tapatybe. 
Atitinkamu būdu, pagal šitą mąstymo ir sprendimo su- 
pratimą, Hume'as tvirtina, kad matematika duodanti bū- 
tinai tikrą pažinimą, nes matematikos sprendimai esą 
kaip tik identiškumo sprendimai. Išeidamas iš nuoseklaus 
empirizmo, kurs mąstymą temato tik duotųjų turinių ly- 
ginime, Hume'as turėjo prieiti prie tokio matematiškojo 
pažinimo traktavimo, kurs pastarąjį laiko ištisai analitiš- 
ku pažinimu, besiremiančiu tik tapatybės (identiškumo) 
principu. Bet jei pasirodytų, kad matematikos sprendimai 
iš tikrųjų turi neanalitišką pobūdį ir kad jų galiojimas ne 
vien tapatybės principu paremtas, tai Hume'o empiriz- 
mas turėtų atsisakyti ir nuo paskutinės tikro pažinimo 
srities, kuri jam dar liko, ir tenkintis tik akimirksnišku 
savo sąmonės faktų konstatavimu. Pagal šią pažiūrą, 
mokslas būtų visiškai neįmanomas, ir sensualistiškasis em- 
pirizmas savo plėtrą būtų užbaigęs absoliutiniu skeptici- 
zmu, 0 tuo pačiu ir savęs, kaip moksliškos teorijos, sunai- 
kinimu. Bet už užtikrinimą, kad matematiškasis pažini- 
mas turi iš tikrųjų sintetišką pobūdį, filosofija yra dėkinga 
jau kitam didžiajam savo atstovui Immanueliui Kantui, 
kuris, matydamas empiristinių ir racionalistinių teorijų 
susmukimą, bando išvesti filosofijai naują kelią. 

Su Hume'o mokslu filosofija buvo atsidūrusi priešais pa- 
čio savęs paneigimą. Bet ir filosofų racionalistų XVIII am- 
žiaus teorijos buvo patekusios į neišbrendamus sunkumus. 
Kaip jau žinome, Leibnizas, norėdamas pašalinti solipsizmo 
pavojų, turėjo prileisti prestabilizuotos harmonijos teoriją 
ir pripažinti, kad visitelis pažinimas esąs įgimtas. Bet tuo 
racionalizmas įgavo visiškai dogmatišką pobūdį ir parodė, 
kad jis pateko į šunkelį, iš kurio jau niekur nebegalima 1š- 
sukti. Abiejų didžiųjų filosofijos krypčių būklė jų plėtros 
gale buvo nepaprastai panaši: jos abi nebepajėgė pažinimo 
nei išaiškinti, nei pagrįsti. Be to, jųdviejų prielaidos daug 
kur buvo panašios. Abi kryptys bando visą pažinimą atsta- 
tyti iš individualinio "aš" sąmonės faktų ir todėl tiki, kad 
visa pažinimo medžiaga susideda iš psichinių elementų; čia 
tai abi kryptys yra individualistiškos, o metafizikos pri- 
leidime — spirituališkos (Leibnizas — Berkeley'us)*. 

Pažinimo problemą nagrinėdamos, abi kryptys naudoja- 
si psichologiniu metodu, atseit pažinimo galiojamumą, jo ver- 
tę nori nustatyti iš jo kilmės. Į patyrimą Žiūri tomis pat aki- 
mis, būtent pradeda nepatikrinta prielaida, teigiančia tik 
pojūtinį patyrimą. Abiem atvejais nepojūtiniai pažinimo ele- 
mentai, reliaci jos, esą gaunami iš pažįstančiojo subjekto, ir 
žiūrima į juos kaip į to subjekto nuosavybę; iš čia ir abiejų 
krypčių palinkimas į bendrųjų tiesų sprendimus, pavyz- 
džiui, į matematikos formules žiūrėti kaip į sąvokos anali- 
zės rezultatus ir juos tapatybės principu pagrįsti. Todėl abi 
kryptys vienodai yra bejėgės pagrįsti sintetinius sprendi- 
mus, ypač tokius, kurie yra būtini ir visuotinai galioja. Abu 
pažinimo šaltinius (patyrimą ir mąstymą) mėginama pana- 


* Hume'ui, kaip ir Leibnizui, materija yra tik pažįstančiojo subjekto vaidi- 
nys 

šių būdu suvesti į vieną pagrindinį šaltinį; tik toks lieka 
skirtumas, kad racionalistai pojūtiniuose jutimuose ir suvo- 
kimuose temato tik sumišas (sujauktas) ir neaiškias sąvokas, 
tuo tarpu empiristai, atvirkščiai, sąvokose ir sprendimuo- 
se tenori matyti tik pojūtinių vaidinių kombinacijas. 

Taip tai ryškėja abiejų srovių dogmatinis ir psichologisti- 
nis pobūdis. Taigi atrodė, kad šit jau atėjo laikas, kada tiek 
empiristų, tiek ir racionalistų prielaidos ir teorijos turi bū- 
ti iš esmės perkainotos, pašalinti vidujai prieštaravimai, o 
išskleisti sveikieji likę elementai ir pradmenys. 

Trokšdamas empirizmo ir racionalizmo sintezę surasti, 
abu juodu apvalydamas ir kritiškai įvertindamas, šį užda- 
vinį pasiima Kantas. 


II DALIS 


KANTAS 


IMMANUELIS KANT' AS (1724-1804 m.) 


Vadinamojo kriticizmo įkūrėjas ne iš karto sukūrė savo fi- 
losofinę sistemą; jis pergyveno tris savo tyrinėjimų ir kū- 
rybos periodus. Iki 1760-tųjų metų Kantas užsiima ypač 
gamtamokslio problemomis, jo raštai pašvęsti matemati- 
kos-fizikos pagrindinėms sąvokoms sukurti. Savo pirma- 
jame veikale iš 1747 m., pavadintame "Mintys apie tikrąjį 
gyvųjų jėgų matavimą“, Kantas jau bando išeiti kaip teisė- 
jas ir tarpininkauti tarp skirtingų Descarteso ir Leibnizo 
sekėjų pažiūrų apie materialinių jėgų saiką (matą). “Visuo- 
tinėje gamtos istorijoje ir dangaus teorijoje“ 1755 m. Kan- 
tas paskelbia savo pasaulio mechaniško susidarymo ir pla- 
netų judėjimo hipotezę. Mažiau originalus ir vienintelis 
grynai filosofiškas to periodo veikalas yra “Principiorum 
primorum cognitionis metaphysicae nova dilucidatio“ **?, 
Šitame savo veikale Kantas tebėra visiškoje Leibnizo—-Wolf- 
fo metafizikos įtakoje, metafizikos, kurią jisai perėmė iš sa- 
vo mokytojo Martino Knutzeno. Todėl šisai periodas daž- 
niausiai vadinamas dogmatiškai racionalistiškuoju Kanto 
filosofijos periodu. 

Antrasis periodas, kuris, priešingai pirmajam, vadinamas 
empiristiškuoju, apima 1762-1766 metų laikotarpį. Šiuo me- 
tu Kantas aiškiai užsiima pažinimo teorijos ir metafizi- 
kos klausimais. Svarbiausieji antrojo periodo veikalai 
yra: 1) "Vienintelis galimas Dievo buvimui įrodyti argu- 
mentas“, 1763 m.; 2) “Natūralinės teologijos ir dorovės 

principų aiškumo tyrinėjimai“, 1764 m.; 3) "'Mėginimas 
įvesti į pasaulio išmintingumą negatyvinių dydžių sąvo- 
ką", 1763 m.; 4) "Dvasiaregio sapnai, paaiškinti metafizikos 
sapnais'. 

Šituose veikaluose Kantas aiškiai nusigręžia nuo raciona- 
lizmo principų, realus pamatas griežtai jo skiriamas nuo lo- 
giškojo pamato. “Vieninteliame Dievo buvimui įrodyti ar- 
gumente“ ontologiškasis argumentas jo senojoje lytyje yra 
atmetamas, nes buvimas niekuomet nesąs daikto Žymė ar- 
ba predikatas. Šitokių minčių mes jau esame sutikę pas Hu- 
me'ą. Egzistencija nepadidinanti idėjos turinio. Kantas ban- 
do duoti naują Dievo įrodymą, tvirtindamas, kad visa, kas 
yra galima, kaip savo priežastį suponuoja (prileidžia) kaž- 
ką realu. Ši tikrovė arba esimas yra viso galimo sąlyga, jo 
atmetimas būtų viso galimo paneigimas, atseit tai yra kaž- 
kas būtina — būtina Esybė. Kaip pirmoji reali viso galimo 
priežastis, turi egzistuoti absoliučiai būtina dvasinė Esybė. 
Bet patsai Kantas tuo įrodymu nėra labai patenkintas, nes 
veikalo gale jis aiškina, kad ne tiek svarbu Dievo buvimą 
įrodyti; Kur kas svarbiau esą tuo buvimu persiimti. Čia jau 
ryškėja, nors dar ir nesąmoningoje lytyje, vėlesnės Dievo 
egzistencijos moralinio pagrindimo mintys. 

Antrajame veikale, kurs tarp ko kita yra ir akademinis 
konkursinis raštas, Kantas, filosofijos metodą palygindamas 
su matematikos metodu, aiškina, kad filosofai, matemati- 
škąjį metodą vaikydamiesi, smarkiai klydę. Filosofijos ob- 
jektas esą kokybės, o matematika turinti reikalo su kieky- 
bėmis, dydžiais, todėl matematikos sąvokos esančios lengvos 
ir aiškios, filosofijos gi sudėtingos ir painios. Matematikai 
paranku prasidėti su definicijomis, nes ji turi tikrai adekva- 
tiškas definicijas ir gali savo sąvokas vaizdžiai išreikšti. O 
filosofija savo painias sąvokas turi pirma, suskaidydama į 

elementus, apibrėžti, taigi realias definicijas gauna tik sa- 
vo darbo pabaigoje. Iš šitų išvedžiojimų jau matyti stiprus 
abejojimas mokslinės metafizikos galimumųu; metafizikos 
galimumo Kantas neneigia, bet tik leidžia pajusti, kad čio- 
nai bus pati sunkiausia iš visų Žmogui lemtų problemų. 

Veikale “Apie negatyvinius dydžius“ yra nurodomas 
skirtumas tarp logiškojo priešpastatymo (atseit paprastos 
negacijos arba kontradikcijos) ir realaus priešpastatymo, 
kurs nesiduoda vien tik logišku keliu išaiškinamas (pavyz- 
džiui, kai a ir ne —a statomas prieš +a ir —a; smagumas ir 
smagumo stoka prieš smagumą ir nesmagumą). Dvi logiš- 
kai prieštaraujančios žymės neturi būti vieno objekto sąvo- 
koj jungiamos (pav., judesys ir nejudėjimas), bet realybės 
sferoje mes pilnai galime prileisti dvi realiai priešpastaty- 
tas pozityvines žymes, jei jos savo tarpe santykiuoja kaip 
pozityvūs ir negatyvūs dydžiai matematikoje (pav., pozi- 
tyvus ir negatyvus judesys, kur vienas yra nukreiptas į de- 
šinę pusę, kitas į kairę). Šitaip Kantas nugali racionalizmo 
logiškųjų ir realiųjų santykių identifikavimą. Čia tuojau 
natūraliai iškyla ir priežastingumo problema, nes Kantas 
sutinka su empirizmo nuomone, kad padarinio negalima 
iš priežasties išvesti išprotavimo būdu ir kad priežastinis 
santykis nesutampa su logiškuoju pamato ir sėkmens san- 
tykiu. Tačiau kalbamosios problemos šiame periode Kantas 
dar neįveikė (neišsprendė). 

Metafizikos atmetimas aiškiausiai išreikštas '"Dvasiare- 
gio sapnuose“ ("Traume eines Geistersehers erlautert durch 
die Traume der Metaphysik“); šį veikalą Kantas parašė tu- 


"15 ir kų- 


rėdamas galvoje Swedenborgo “Arcana coelestia 
riame mūsų autorius (Kantas) pajuokia išsisvajotą mokslą 
apie antpojūtinį pasaulį ir priskiria Swedenborgui sapnų 


aiškintojo rolę. Svarbiausias šiame periode pasiektas daly- 

kas yra Kanto konstatavimas, kad patyrimas esąs vienin- 
telis tikrovės pažinimo šaltinis ir kad filosofija turinti 
vengti spekuliacijų, išeinančių už patyrimo ribų. 

Tačiau kas galėjo paskatinti Kantą atmesti scholastinę 
metafiziką, kurios tipiškąjį atstovą Baumgarteną ( Meta- 
physica“ **, 1739 m.) Kantas iki tol labai vertino. 

Dažnai buvo manoma, būk to priežastis buvusi Hume'o 
įtaka, apie kurią pats Kantas vėliau sakė, kad ji pažadinusi 
jį iš dogmatiškojo miego. Visiškai galimas dalykas, kad tuo 
metu Kantas studijavo anglų moralistų ir J. J. Rousseau raš- 
tus, kurie kovojo su anais laikais labai paplitusiu intelektu- 
alizmo vertinimu. Bet Kanto vartojamieji argumentai prieš 
metafizikuojantį racionalizmą yra visiškai nauji ir origina- 
lūs, nežinomi anglų empiristams, ir todėl visiškai yra įti- 
kėtina, kad Kantą nuo dogmatiškojo racionalizmo nusi- 
gręžti bus privertusios vidujos jo galvojimo priežastys. 

Tretysis, arba vadinamasis kritiškasis, Kanto periodas 
prasideda 1770 m. su jo disertacija “De mundi sensibilis et 
intelligibilis forma ac principiis“ '?. Šitame veikale Kantas 
duoda naują, kriticizmui būdingą erdvės ir laiko idealumo 
teoriją, bet ir sugrįžta prie senosios savo pažiūros, kad ant- 
pojūtinis pasaulis ir Dievas gali būti pažįstami, taigi antru- 
kart ima pripažinti, kad metafizika yra galima. Galbūt šį 
grįžimą į ankstyvesnį racionalizmą tenka aiškinti įtaka 
Leibnizo “Nouveau Essays“, kuris, kaip žinoma, pasirodė 
1765 m. Tarp 1770-1781 metų Kantas tyli. Vienuolika me- 
tų jisai ruošia savo pagrindinį veikalą “Grynojo proto kriti- 
ka“ ("Die Kritik der reinen Vernunft“)““, kuris filosofijai tu- 
ri suteikti naują orientaciją. Tuomet, maždaug pačioje 
1770-ųjų metų pradžioje — per Hume'o skepticizmą — įvyk- 
sta tasai pabudimas iš dogmatiškojo miego, kurs jį galuti- 
nai palenkė atmesti senąją metafiziką. Palyginti per labai 

trumpą laiką, per penkis šešis mėnesius, tas veikalas buvo 
parašytas ir jau 1781 m. atspausdintas; antrasis, pakeistas 
“Grynojo proto kritikos“ leidimas pasirodė 1787 metais. Po 
šios "Kritikos" greitai seka visa eilė kitų veikalų: “Prolego- 
mena kiekvienai būsimai metafizikai, kuri galės pasirody- 


ti kaip mokslas“ '7 


— tai populiarus Kanto pažinimo teori- 
jos išdėstymas; toliau “Papročių metafizikos pagrindimas“ 
("Grundlegung zur Metaphysik der Sitten“) "*, 1785 m.; 
“Praktinio proto kritika“ '?, 1788 m., kuri apima Kanto eti- 
ką; “Sprendimo galios kritika“ "*, 1790 m. — tai kritiška es- 
tetika ir teleologija; ir pagaliau “Religija vien tik proto ri- 
bose“, 1793 m. — tai kritiška religijos filosofija. Atskirai vi- 
sų gausingų smulkesnių raštų įvairiais gamtamokslio, 
religijos, teisės ir kitais klausimais, kurie apima visą filo- 
sofijos sritį, mes neliesime. 


KANTO PADĖTIS TARP RACIONALIZMO 
IR EMPIRIZMO 


Kaip jau sakyta, Kantas savo pirmajame periode buvo 
ypatingai atsidėjęs gamtos mokslų klausimams ir juos spren- 
dė Newtono dvasioje. Gamtos klausimų atžvilgiu jisai yra 
matematiškumo ir grynojo mechanistiškumo šalininkas. Bet 
šalia to jisai, kaip mąstytojas, laikosi Leibnizo idealizmo ir 
yra įsitikinęs, kad žmogus, kaip dorovinga ir religinga esy- 
bė, negalįs nepripažinti idealinio pasaulio ir idealinių ver- 
tybių egzistenci jos. Bet čia tuojau iškyla klausimas: kaip ga- 
lima suvienyti tą dvilypį įsitikinimą, kad gamta, iš vienos 
pusės, yra valdoma tik mechaniškų dėsnių, ir kad, iš kitos 
pusės, pasaulis, kaip visuma, yra tikslingas Dievo kūrinys, 
o ne koks aklas mechanizmas. Gamtamokslinį mechanis- 
tiškumą ir filosofinį idealizmą Kantas bando sujungti iš nau- 

jo ir iš pat pamatų perkratinėdamas žmogaus pažinimo su- 
gebėjimą. Jisai konstatuoja, kad Žmogaus pažinimą esą aprė- 
žia pastovios ribos ir kad Žmogus negalįs pasaulio pačioje 
pirmykštėje jo esmėje pažinti; jis (žmogus) tegalįs pasaulį 
pagauti tik tokį, koks jisai pasireiškia jo sąmonėje arba kokį 
jį jis dėl savo dvasinių privalumų suvokia. Taip tai Kantas 
gauna dvi sąvokas: “daiktų savyje“ ir “reiškinius pažįstan- 
čios sąmonės“. Todėl pasaulis suskyla į daiktų savyje pasau- 
lį, t. y. daiktų, kiek jie nuo mūsų sąmonės nepareinamai 
egzistuoja, ir į reiškinių pasaulį, t. y. į pasaulį daiktų, kiek 
jie mūsų sąmonei egzistuoja. Vienas pasaulis yra transcen- 
dentinis, kurį Kantas vadina “Noumena"“, antrasis gi turi 
imanentinį pobūdį, tą jis vadina “"Phūnomena" **!. Išskirda- 
mas šiuos du pasaulius, Kantas tikisi suradęs galimumą gam- 
tamokslio mechanistiką suderinti su sielos reikalavimais. 
Reiškinių pasaulyje viešpatauja nekintami gamtos dėsniai, 
ir visi faktai gali būti išaiškinami judesio vyksmais, spaudi- 
mu ir stūmimu. Šitas pasaulis mums yra duotas kaip pojū- 
tinė realybė ir gali būti pažįstamas patyrimo ribose. Bet jisai 
tėra tik viena visumos dalis. Už šito pojūtinio reiškinių pa- 
saulio yra dar kitas, inteligibilinis, t. y. mąstyme, ne patyri- 
me, pagaunamas antpojūtinis aukštesnių esybių (dvasių), 
Dievo pasaulis, kuriame nėra jokio gamtinio priežastingu- 
mo, O yra tik laisvė ir tikslai. Patyrimo ribose mes to pasau- 
lio pasiekti negalime, taigi negalime jo ir teoriškai pažinti. 
Bet jisai gali būti mūsų tikėjimo, ir būtent pagrįsto tikėjimo, 
objektu, jei tik atsiranda kokių nors - religinių ar mora- 
linių — priežasčių, kurios tokio tikėjimo reikalauja. Tokiu 
būdu pažinimo objektas bus reiškinių pasaulis, o tikėji- 
mo — daiktų savyje pasaulis. Tos dvi sferos viena kitą pa- 
pildo, jokio prieštaravimo tarp mokslo ir religijos būti ne- 
gali, nes juodu yra visiškai skirtinguose planuose (plotmė- 

se). Metafizika, kaip transcendentinių dalykų mokslas, iš 
esmės yra negalima; materialistinės ir spiritualistinės teori- 
jos yra lygia dalia klaidingos, nes visos jos pradeda iš to 
paties klaidingo prileidimo. Tačiau doroviniu jausmu pa- 
grįsta metafizika, kuri į Dievą, nemirtingumą ir laisvę žiū- 
ri kaip į būtinus tikėjimo objektus, yra ne tik galima, bet ir 
visiškai pamatuota. Taip norėtų Kantas mokslo ir tikėjimo, 
mechanistikos ir teologijos sferas sujungti ir tuo atlikti aukš- 
čiau minėtą misiją. 

Empirizmo raida įrodė, kad iš patyrimo kylančių paži- 
nimo principų pagrindimas vienu patyrimu išsiversti ne- 
gali. Patyrimas visuomet parodo tik individualius faktus, 
parodo, kad "taip yra“, bet niekuomet neužtikrina, kad 
taip visuomet turi būti. Būtino ir visuotinai galiojančio pa- 
žinimo patyrimas pagrįsti negali, tai jau Leibnizas įrodė. 
Bet mokslo buvimo faktas jau Kanto laikais buvo išbujojęs, 
nes juk didysis XVIII amžiaus gamtos mokslų pakilimas vi- 
siems buvo aiškus. Hume'as mums pasakytų, kad visą gam- 
tos. mokslų sistemą reikėtų vertinti ne kaip pažinimą pil- 
na to žodžio prasme, bet daugiau tik kaip tikėjimo ir įpra- 
timo produktą. Todėl ir darosi suprantama, kodėl Hume'o 
iškeltas abejojimas turėjo pagaliau nusikreipti prieš jo pa- 
ties teoriją ir paveikti filosofijos persiorientavimą ta pras- 
me, kad būtų išaiškintas būtino ir visuotinai galiojančio 
gamtamokslio galimumas. Matematikos net Hume'as nedrį- 
so kliudyti, bet tik dėl to, kad jis buvo patikėjęs jos spren- 
dimų analitišku pobūdžiu. Tačiau matematiniai sprendi- 
mai pasižymi sintetiškumu, taigi jie negali būti suvesti į 
tapatybės principą ir reikalauja atskiro pagrindimo. Patyri- 
mo keliu šio tikslo visiškai negalima pasiekti, todėl kyla 
klausimas, kokiu būdu matematikoje yra galimi, t. y. pa- 
grindžiami, būtini ir visuotinai galioją sprendimai. 

Jei matematikos ir matematiškųjų gamtos mokslų prin- 
cipai (tiesos) negali būti patyrimu pagrįsti, tai jie šia pras- 
me yra nepareinami nuo patyrimo ir vadinami aprioriniais 
sprendimais. O empiriškas pažinimas vadinamas aposterio- 
riniu. Tokiu būdu matematikos ir matematiškųjų gamtos 
mokslų tiesos yra aprioriniai ir sintetiniai sprendimai, to- 
dėl būtinai reikalingas jų galimumo įrodymas, patyrimas 
jo suteikti negali, taigi Kantui liko tik viena išeitis: ieškoti 
šito įrodymo per pažįstantįjį subjektą, per žmogaus sąmo- 
nės struktūrą. Galbūt šitų tiesų turinį sudaro kaip tik būti- 
nos sąmonės lytys, galbūt matematikos ir matematiškųjų 
gamtos mokslų sprendimų sintezė remiasi neišvengiamai 
būtinomis sąmonės funkcijomis, tuomet iš karto būtų su- 
prantama, kodėl kalbamosios tiesos, nežiūrint jų sintetinio 
pobūdžio, būtų vis tiek būtinos ir visuotinės. Kur tik sąmo- 
nės dėsningumas besiektų, visuomet ir visur šitos sintezės 
veiktų ir galiotų. Kaip tik šia kryptimi Kantas varo savo 
tyrinėjimus. Kelias ir metodai yra nauji, todėl Kantas visa 
tam duoda ir naują vardą, jis šį metodą vadina transcenden- 
taliniu, t. y. taria jį einant atvirkščia kryptimi mokslui apie 
transcendentinį pasaulį; ir savo filosofiją jis vadina tran- 
scendentaline filosofija, atseit filosofija, kuri pasistato sau už- 
daviniu ištirti pažinimo galimumą, atskleisdama to pažini- 
mo galiojimo sąlygas. 

Jau iš tokio klausimo pastatymo matyti, kiek Kantas 
praaugo Hume'ą. Tiesa, jis, lygiai kaip ir jo pranokėjas, yra 
įsitikinęs, kad kiekvienas pažinimas prasideda patyrimu, 
jis taip pat neabejoja empirinio pažinimo, to proceso chro- 
nologine pirmenybe (prioritetu). Taip pat Kantas tiki, kad 
tuos daiktus, kuriuos mes turime pažinti, pirmiausia turi- 
me aptikti patyrime, kad pažinimas prasidedąs laukujų 
daiktų mūsų dvasios, t. y. mūsų sąmonės, pajaudinimu, ir 

kad to pajaudinimo rezultatas esąs pajutimas. Patyrimas, 
kurį Kantas laiko kiekvieno pažinimo pradžia, yra pojūti- 
nis patyrimas; kitokia patyrimo atmaina, pavyzdžiui, ne- 
pojūtinis patyrimas, žmogui esąs neprieinamas. Šis patyri- 
mas didžiąja dalimi susideda iš jutimų, kylančių Žmogaus 
sieloje. Šita jau ir Hume'as pasiekęs, tačiau kai pastarasis vi- 
są pažinimą suskirsto į jutimus — atomus ir visą jų ryšį aiš- 
kina atsitiktiniais fantazijos asociatyviniais junginiais, tai 
Kantas supranta, kad pažinimas yra sistematiška visuma su 
stipriomis vidinėmis reliacijomis ir kad čia esama būtinų 
ir objektyvių ryšių — kaip priežastingumes ir substancialu- 
mas, — 0 ne vien erdvinio ir laikinio vienas po kito arba 
vienas šalia kito sekimo. Patyr: nas Kantui nieku būdu sa- 
vo tarpe nesurištas percepcijų ryšulių mišinys, jis turi daug 
komplikuotesnę struktūrą; percepcijas ir jutimus jungia pa- 
stovūs tarpusavio santykiai, jie (percepcijos ir jutimai) su- 
daro pastovius vienetus, kurie duoda moksliškojo dėsnių 
pažinimo medžiagą. Pažinimo teorija turi surasti visus tuos 
santykius, visas tas lytis, kurios be ryšio duotus jutimus 
perdirba į sistematišką visumą. Be tų lyčių joks moksliškas 
patyrimas nebūtų galimas, todėl pažinimo mokslas patam- 
pa moksliško patyrimo galimumo sąlygų nagrinėjimu. 
Tačiau iš kur atsiranda tos lytys, kurios prisideda prie ju- 
timų ir neša tvarką ir dėsningumą, pavyzdžiui, kuria sub- 
stancialų vieningumą arba priežastinį sujungimą? 
Savaime suprantama, kad lytys (formos) nekyla, kaip ju- 
timai, iš empirinio patyrimo, nes, kaip Kantas išsireiškia, 
objekto lytis (forma) bei pavidalas mūsų pojūčių neveikia, 
todėl įvairiems laukujo daikto jaudinimams sujungti į vie- 
ną vienetą yra reikalingas kažkoks vidujas dvasios princi- 
pas, kurs šiai daugybei turi suteikti tvirtumo ir dėsningu- 
mo ( De mundi sensibilis...“ 4 paragr.). Taip tai patyrimas 

remiasi dviem skirtingais faktoriais: iš vienos pusės — juti- 
mais, sudarančiais pažinimo turinį, iš antros gi —- pažinimo 
lytimis, kylančiomis iš dvasios. Tiesa, jutimai pareina nuo 
laukujų poveikių (jaudinimų), bet Žmogaus sąmonėje jie 
kyla pagal šios sąmonės dėsnius, t. y. jie taip pat pareina nuo 
sąmonės struktūros ir dėsnių. Todėl jie sudaro taisyklingus 
kompleksus ir pasižymi būtinu ryšiu. Pagal skirtingą savo 
pobūdį šiedu faktoriai ir pažinimo atveju turi būti skirtin- 
gai vertinami. Jutimai, pažinimo turinys, yra aposteriorinės 
prigimties, o lytys (formos), atvirkščiai, yra apriorinės pri- 
gimties, jos galioja nepareinamai nuo patyrimo ir jos paty- 
rimo nėra sąlygojamos, bet pačios sudaro kiekvieno moksliš- 
ko patyrimo galimumo sąlygas. Šias savo mintis “Grynojo pro- 
to kritikos“ įžangoj (II laidoj) Kantas šitaip išreiškia: 
“Visiškai negalima abejoti, kad visas mūsų pažinimas pra- 
sideda patyrimu; nes kas kitas galėtų pažadinti veikti pa- 
žinimo sugebėjimą, jei ne daiktai, kurie paliečia mūsų po- 
jūčius ir iš dalies savaime sukelia vaidinius, iš dalies išjudi- 
na mūsų protavimą juos lyginti, jungti arba skirti ir tokiu 
būdu pojūtinių įspūdžių neapdorotą medžiagą perdirbti į 
daiktų pažinimą, kuris vadinasi patyrimu. Taigi, laiko at- 
žvilgiu joks pažinimas neatsiranda mumyse pirmiau už pa- 
tyrimą, tik patyrimu visa prasideda“. 

"Bet jei ir visas pažinimas su patyrimu prasideda, tai dar 
nereiškia, kad jis visas iš patyrimo imasi. Nes juk galėtų at- 
sitikti, kad pats mūsų empirinis pažinimas būtų kažkas su- 
dėta iš to, ką mes įspūdžių pavidale prisiimame, ir iš to, ką 
mūsų pažinimo sugebėjimas (tik pojūtinių įspūdžių paža- 
dintas) pats iš savęs duoda. Šitą priedą nuo pagrindinės me- 
džiagos mes atskiriame ne anksčiau, negu ilgi pratimai mū- 
sų dėmesį į tai kreipia ir įgalina tą atskyrimą įvykdyti.“ 

Taigi mūsų empirinis pažinimas yra kažkas sudėta. Ly- 

tys yra priedas iš mūsų sąmonės. Jos susideda iš pojūtinu- 
mo ir proto lyčių, kurios jutimus paverčia tvarkinga gam- 
tos reiškinių visuma. Šios (lytys) sudaro pastovų, nekinta- 
mą empirinio pažinimo faktorių, kai tuo tarpu jutimai 
sudaro kintamąją jo pusę. Jei mūsų, pavyzdžiui, laukia vi- 
siškai nauji išgyvenimai, sakysim, pradedame kelionę į vi- 
sai nepažįstamus kraštus, na, tegu ir į Šiaurės ašigalį, tai 
mes čia negalėsime iš anksto numatyti mūsų laukiančio pa- 
tyrimo turinio, įvairių spalvų, temperatūros kitimų ir t. t. 
įspūdžių. Gali iškilti naujų, iki tol nepažįstamų jutimų, ta- 
čiau mes tikrai galėsime iš anksto Žinoti, kad šie jutimai 
reikšis pastovioje laiko eilėje, trijų matavimų erdvė je, susi- 
rišę į kompleksus, daiktais vadinamus, ir vyks priežastingu- 
mo ryšyje. Erdvė, laikas, substancialumas (daiktiškumas), 
priežastingumas yra kaip tik mūsų sąmonės lytys. Už šitų 
lyčių ribų nėra įmanomas joks pažinimas; visa, ką Žmogus 
suvokia, suvokia pagal šias lytis. Jei mes į tas lytis žiūrėsime 
tik kaip į lytis, t. y. pašalinsime jų turinį, jutimus, tai gau- 
sime tik tuščias lytis, kurios yra viso pažinimo, taip pat ir 
visos gamtos nekintamieji dėsniai. Paimkime priežastingu- 
mo dėsnį. Jei priežastingumas yra sąmonės lytis, tariant, tai- 
syklė, pagal kurią, remiantis mūsų sąmonės struktūra, tu- 
ri mums reikštis visi gamtos reiškiniai, tai mes galėtume 
sprendimą "kiekvienas pakitimas turi savo priežastį“ lai- 
Kyti su didžiausiu tikrumu visuotiniu ir pastoviu gamtos 
dėsniu ir mes galime būti a priori įsitikinę jo būtinumu ir 
visuotiniu galiojimu ir tuo pačiu tvirtinti, kad joks reiški- 
nys niekados negali įvykti už šito dėsnio ribų. 

Faktas, kad priežastingumo dėsnis yra taip būtinas ir vi- 
suotinai galiojąs, yra Kantui įrodymas, kad šitas dėsnis iš 
mūsų sąmonės struktūros esąs perkeltas ir į patyrimą. Ta- 
sai dėsnis galioja a priori. 

Priežastingumas, substancialumas arba daiktiškumas yra 
nepo jūtiniai aprioriniai elementai, kaip ir visos proto lytys. 
Erdvė ir laikas, atvirkščiai, yra būtinos žiūros (pavaizdumo) 
lytys, taigi yra pojūtinės prigimties. Tokiu būdu Kanto te- 
orija jau iš anksto įgauna dualistišką pobūdį: patyrimas 
dalinamas į turinį ir lytį, apriorinius ir aposteriorinius 
elementus, o lytys savo ruožtu vėl suskyla į žiūros ir proto 
lytis. 

Bet ar Kantas, kurs pripažindamas apriorinius patyrimo 
elementus empirizmui atsuko nugarą, tuo kaip tik nenu- 
klimpo į racionalizmą. Juk ir racionalistai kalba apie aprio- 
rinį pažinimą, kurį jie tapatybina su įgimtumu. 

Abejoti netenka, kad Kantas šioje būtent vietoje prisiar- 
tina prie racionalistų, bet jis griežtai atmeta svarbiausią 
jų — loginių ir realinių reliacijų tapatybės — prielaidą. Iš 
racionalistų jisai perima absoliučiai tikro pažinimo idealą, bet 
drauge su empiristais randa, kad moksliškasis pažinimas 
esąs plėtojančios prigimties, t. y. remiasi ne analize, o sinte- 
ze. Čia ir yra tas didysis skirtumas tarp jo ir racionalistų sis- 
temų. Pastarosiose tarp pojūtinių, iš patyrimo gautų paži- 
nimo elementų, ir nepojūtinių, įgimtųjų elementų, nėra jo- 
kio ryšio. O pas Kantą abiejų rūšių elementai vieni su kitais 
jungiasi. Apriorinis pažinimas, nors ir nekyla iš patyrimo, 
bet sudaro lytis, tvarką, kurioje kaip tik vyksta pojūtinis 
patyrimas; šitos lytys egzistuoja tik pojūtinei medžiagai. 
Priežastingumo dėsnio formulė savyje yra aprioriška, bet 
jei jinai yra imama kaip gryna lytis, t. y. be turinio, tai ji 
lieka visiškai tuščia, savo prasmę ir savo turinį ji įgauna tik 
pridėjus pojūtinę medžiagą, pavyzdžiui, “akmuo sutrupi- 
no lango stiklą“. 

Kitas skirtumas tarp Kanto ir racionalistų, kaip jau saky- 
ta, glūdi tame, kad Kantas reikalauja sintetiško pažinimo. 

Racionalistai apriorinį pažinimą remia įgimtomis sąvoko- 
mis ir tiki, kad jisai esąs analitiškas, t. y. kad jis yra pagrįstas 
tapatybės principu. Kantas, atvirkščiai, įrodo, kad ryšys tarp 
sprendimo subjekto ir predikato aprioriniuose sprendimuo- 
se nėra tapatybės ryšys; predikatas (P) lyginant su subjektu 
(S) esąs kažkas nauja, ko pastarajame (S) nėra. Priežastingu- 
mo dėsnis: "kiekvienas pakitimas turi priežastį“ turįs aiš- 
kiai sintetišką pobūdį, nes sąvokoje "pakitimas" nesą nieko 
panašu į "priežastį turėti“. Nors šis dėsnis nesiremiąs tapa- 
tybės principu, tačiau jisai esąs lydimas (sąryšio S ir P ryšio) 
būtinumo įsitikinimo. Tatai S ir P sujungime yra dar sinteti- 
nis būtinumas, į kurį racionalistai neatkreipė dėmesio. Šis bū- 
tinumas turįs objektyvų pobūdį ir nesąs jokio įpratimo nei 
jokio tikėjimo padaras. Bet kaip yra galimas toks būtinu- 
mas? Atsakymą jau anksčiau esame palietę. Sąmonė pati da- 
ro tam tikras sintezes, ji sujungia empirinę jutimo medžia- 
gą pagal savo tam tikrus dėsnius, o tai jau yra sąmonės lytys, 
kurioms ir priežastingumas priklauso. Tik sąmonės Hvarko- 
Je turiniai jai tegali būti duodami; o ta savita sąmonės tvar- 
ka, jos savitos funkcijos, aišku, iškyla kaip kažkas būtina. Bet 
jei priežastingumo dėsnis išreiškia pačios sąmonės sujungi- 
mo funkciją, tai šitas dėsnis pats ir visi juo besiremiantieji 
priežastiniai sprendimai Žmogaus sąmonėje pasireikš su bū- 
tinumo žyme. Taigi Kantui atrodo išsprendžiama ir apriori- 
nio pažinimo objektyvumo problema. Šitas klausimas yra vie- 
nas iš sunkiausių pažinimo teorijos klausimų. Kaip yra ga- 
lima, kad sprendimai, kurie a priori, t. y. nuo patyrimo 
nepareinamai, yra mūsų proto sudaromi, galioja gamtos ob- 
jektų pasauliui ir dar būtinu ir neribotu būdu? Kaip gali 
objektai tvarkytis pagal mūsų proto taisykles? 

Kantas sako, kad dogmatiškieji filosofai šitą sąmonės ir 
laukujų daiktų sutapimą aiškinę ta prasme, būk sąmonė 

laukujus daiktus kopijuojanti kaip idėjas, t. y. vaidinius. 5ą- 
monė sekanti daiktus ir sudarinėjanti savyje jų Kopijas. Bet 
taip galvojant visiškai nesą galima išaiškinti apriorinio pa- 
žinimo būtinumo ir jo visuotinio galiojimo, visai jau nekal- 
bant apie tai, kad daiktas už sąmonės negalįs būti lygina- 
mas su savo kopija sąmonėje. 

Klausimas pasidarysiąs tik tada išsprendžiamas, kai bū- 
sią priimta diametrališkai priešinga pažiūra ir būsią tiria- 
ma, ar tik kartais ne laukujai daiktai ir visa gamta nesi- 
tvarko pagal pažįstančiosios sąmonės dėsnius. Laukujų 
daiktų ir sąmonės sutapimą sekasi paprastai ir lengvai iš- 
aiškinti tuo, kad vadinamieji laukujai daiktai yra ne kas 
kita kaip tik objektai, duoti sąmonei, ir kad mūsų visas pa- 
žinimas daiktus teatvaizduoja tiek, kiek jie mūsų sąmonė- 
je, sujungti ir sutvarkyti pagal jos (sąmonės) taisykles, pa- 
sireiškia. Visa gamta, mūsų gamtos mokslų objektas, nėra 
visuma objektų, kurie savarankiškai, nepareinamai nuo 5ą- 
monės, savyje egzistuotų, o apima objektus tik tiek, kiek jie 
žmogaus sąmonėje pasireiškia. Laukujas pasaulis, laukujai 
daiktai nėra jokie daiktai savy je, o yra tik reiškiniai pažįstan- 
čiam subjektui. Šitie laukujai daiktai susideda iš empirinių 
jutimų, t. y. iš psichinių pažįstančiojo subjekto duomenų, 
kurie pagal tam tikras taisykles, t. y. pagal apriorines lytis, 
yra jungiami. Dabar visiškai suprantama, kodėl aprioriniai 
mūsų pažinimo elementai neribotai galioja visam patyri- 
mui, visam vadinamųjų gamtos daiktų pasauliui. Visitelį 
patyrimą, gamtos daiktus, tvarko pažįstančiosios sąmonės 
funkcijos, lytys. Dėsningumas patyrimo pasaulyje yra kaip 
tik pačios sąmonės dėsningumas. Apriorinės lytys, kaip jau 
žinome, yra patyrimo galimumo sąlygos, bet dabar pasiro- 
do, kad jos taip pat yra ir pačių daiktų galimumo sąlygos, 
daiktų, kiek jie yra reiškiniai mūsų sąmonei. Daiktai, kaip 

reiškiniai, aišku, turi tvarkytis pagal apriorines lytis, nes ši- 
tos lytys kaip tik ir yra tos funkcijos, kuriomis gaminami 
daiktai. 

Kantas šitokį tos problemos išsprendimą, kuris iš tikrų- 
jų pažinimo teorijoje reiškia griežtą posūkį, lygina su Ko- 
perniko žygiu astronomijoje ir antrojo leidimo "Kritikos" 
prakalboje sako, kad ir filosofijoj turėtų būti bandoma vi- 
są pasauližiūrą apgręžti ir leidžiama stebėtojui suktis ap- 
link žvaigždę, užuot žvaigždę vertus suktis aplink stebė- 
toją. Jei stebėjimas turėtų tvarkytis pagal objektų ypaty- 
bes, tai aš nesuprantu, kaip būtų galima a priori apie jį ką 
nors žinoti; bet jei daiktas (kaip pojūčių objektas) seka 
mūsų stebėjimą, tai šitokią galimybę aš galiu įsivaizduoti 
(Kr. d. r. V." 23 p.). Ne gamta diktuoja savo dėsnius pažįs- 
tančiai sąmonei, bet pastaroji yra tat, kas gamtai duoda 
dėsnius. Todėl tą gamtos dėsningumą mes galime a priori 
pažinti, kadangi mes patys jį į gamtą įnešame (plg. 24 p.). 
Bet toks dėsnių įnešimas yra galimas todėl, kad gamta nė- 
ra joks daiktas savyje, o yra tik reiškinys pojūtiniam suvo- 
kimui. Jei gamtos mokslų objektai būtų iš tikrųjų nuo są- 
monės nepareinami daiktai, tai tegalėtų egzistuoti tik apo- 
steriorinis pažinimas iš patyrimo; bet tada tikras mokslas 
būtų negalimas, nes aposteriorinis pažinimas nėra nei bū- 
tinas, nei visuotinis. Taigi, jei būtinas ir visuotinai galiojąs 
pažinimas būtinai reikalingas, o matematika ir gamtos 
mokslai rodo, kad toks pažinimas iš tikrųjų egzistuoja, tai 
daiktai, šito apriorinio pažinimo objektai, yra tik reiškiniai 
sąmonei, pažįstančiojo subjekto kūriniai, o ne daiktai savy- 
je. Taip Kantui susikuria fenomenalistiška pažiūra, kaip 
būtina objektyvumo išvada mūsų matematiškojo ir gamta- 
moksliškojo pažinimo. Kantas parodė, kad yra galimi sin- 
tetiniai aprioriniai sprendimai, ir įrodė jų neaprėžto galioji- 

mo (visuotinės reikšmės) galimumą tuo, kad jisai tuose 
sprendimuose rado viso patyrimo ir pačių daiktų sąlygas. Bet 
tuo būdu gauname visiškai skirtingas išvadas matematikos 
ir matematiškųjų gamtos mokslų atžvilgiu — iš vienos pu- 
sės, metafizikai gi — iš kitos pusės. 

"Kritikos" pradžioje iškeltąjį klausimą Kantas suskaldo 
į tris klausimus: 

1) Kaip yra galimi sintetiniai aprioriniai sprendimai ma- 
tematikoje, 2) ... gamtos moksluose ir 3) .. metafizikoje. 

Kanto nagrinėjimų rezultatas yra sintetinių apriorinių 
sprendimų matematikoje ir gamtos moksluose pateisini- 
mas. Bet šis pateisinimas yra gaunamas per fenomenalizmą; 
aprioriniai sprendimai matematikoje ir matematiškuose 
gamtos moksluose tik dėl to galimi, kad mes patyrime tu- 
rime reikalo ne su daiktais savyje, o vien su fenomenais, 
reiškiniais. Bet jau tuo pačiu čionai išsprendžiamas ir 
metafizikos likimas. Metafizika save laiko daiktų savyje 
mokslu, tai yra daiktų, kiek jie visiškai nepareinamai nuo 
pažįstančiojo subjekto egzistuoja. Tad jei matematika ir 
gamtamokslis turi objektyvią reikšmę, tai tuo pačiu jau pa- 
sakoma, kad metafizika, kaip daiktų savyje mokslas, yra 
negalima. Metafizika apskritai nepriklauso tai garbingajai 
aukščiau minėtų mokslų grupei. Metafizikos objektai yra 
jau už patyrimo ribų; sielos nemirtingumas, laisvė, Dievo 
buvimas yra transcendentiniai, ne imanentiniai daiktai, to- 
dėl patyrimas jų niekuomet negali patvirtinti, bet taip pat 
"patyrimas negali jų ir paneigti. Metafizikos sprendimai yra 
sintetiniai, taigi jie reikalauja pagrindimo (įrodymo), bet 
teoretiškas pagrindimas tegalimas tik proto lyčių (formų) 
ribose. Taigi, jei metafizika norėtų būti mokslu, ji turėtų at- 
sisakyti nuo transcendentinio daiktų savyje pažinimo ir 
tapti gamtos reiškinių pažinimo metafizika, t. y. proto kri- 
tika. 

Bet tuo būdu tebus paliesta (išaiškinta) tik teoretinė pro- 
to pusė, pažinimo galimumo ir jo ribų klausimas. Šalia pa- 
žinimo problemų esama dar norų, elgsenos, religijos klau- 
simų. Jei teoretinis antpojūtinio pasaulio pažinimas, pagal 
Kantą, yra negalimas, tačiau jisai pripažįsta moralinį tran- 
scendentinių dalykų tikėjimo būtinumą; šiai kategorijai 
priklauso sielos nemirtingumas, laisvė, Dievas. Taip teore- 
tinio proto kritikos būtinu papildymu, atbaigimu tenka lai- 
kyti grynosios valios arba praktinio proto kritiką. 

Tiek etikoje, tiek estetikoje Kantas vartoja tuos pačius 
metodus. Ir į mūsų elgsenos principus reikia žiūrėti kaip į 
apriorinius, patyrimas jų negali įteisinti (legitimuoti). Pa- 
tyrimas mums teparodo, kaip elgiamasi, bet niekuomet ne- 
parodo, kaip privalu elgtis. Todėl patyrimas niekuomet ne- 
gali spręsti apie pasielgimo moralinę vertę. Panašiai yra ir 
su grožiu. Patyrimas mums duoda tik faktus, bet negali 
spręsti, apibrėžti, ar tai gražu, ar negražu. To, kas gražu, 
įvertinimas įvyksta visiškai nepareinamai nuo patyrimo. 
Etikos ir estetikos principai taip pat reikalauja būtinumo 
ir visuotinumo, vadinasi, jie irgi yra apriorinės tiesos, ku- 
rių pretenzijos turi būti patikrintos. 

Todėl tą visose trijose kritikose vartojamą metodą Kan- 
tas ir vadina transcendentaliniu; jisai pasižymi ta ypatybe, 
kad tiria sąlygas, Kuriose į tam tikrų principų pretendavi- 
mą būti visuotiniais ir būtinais galima žiūrėti kaip į teisė- 
tą. Transcendentalinis pažinimas yra toks pažinimas, kuris 
yra nukreiptas ne į daiktus, bet į daiktų pažinimo sugebė- 
jimą, kiek tasai pažinimas a priori yra galimas. | 

Iš to galima matyti, kad transcendentalinė filosofija nie- 
ko bendra neturi su transcendentine filosofija arba prieš- 
kantine metafizika. 

GRYNOJO PROTO KRITIKA 


Uždavinys, kurį Kantas sau pasistato “Grynojo proto kri- 
tikoje“, yra matematikos, gamtamokslio ir metafizikos tei- 
sėtumo patikrinimas. Schema, pagal kurią tas veikalas su- 
kurtas, yra psichologinės prigimties; ji remiasi vadinamų- 
jų "galių" (Vermogen) skirtumu. Pirmiausia kritika suskir- 
styta į dvi dideles dalis: į 1) transcendentalinę pažinimo 
elementų teoriją ir 2) transcendentalinę metodų teoriją. 
Ypatingai svarbi yra pirmoji dalis, kuri, išskirdama pojū- 
tinumą ir mąstymą, dalinasi vėl į a) transcendentalinę es- 
tetiką, erdvės ir laiko teoriją ir b) transcendentalinę logi- 
ką. Estetika yra matematikos principų nagrinėjimas, logi- 
ka, atvirkščiai, yra gamtamokslio ir metafizikos kritika. 
Transcendentalinė logika taip pat dar daloma, ir būtent at- 
sižvelgiant į tai, kad mūsų mąstymas pasireiškia dvejopa 
lytimi — kaip intelektas (Verstand) ir protas (Vernuntt). In- 
telektas ieško racionalaus pojūtinio pasaulio pažinimo, o 
protas siekia antipojūtinio, nepatiriamų daiktų pasaulio ra- 
cionalaus pažinimo. Atsižvelgiant į tai, transcendentalinė 
logika yra dalinama į a) transcendentalinę analitiką — tai 
grynojo gamtamokslio problema, b) transcendentalinę dia- 
lektiką, kuri aiškina transcendentinės metafizikos negali- 
mumą. Dialektikos terminu norima išreikšti, kad čia kalba- 
ma apie tariamo pažinimo aiškinimą. 


TRANSCENDENTALINĖ ESTETIKA 


Ką supranta Kantas pojūtinumu (Sinnlichkeit) ir intele- 
ktu (Verstand). Pojūtinumas yra sugebėjimas priimti pojū- 
tinius (laukujus ir vidujus) suvokimus, kitaip sakant, tai 
yra priėmimo (recepcijos) sugebėjimas. “Pojūtinumui pa- 

dedant, — sako Kantas, — yra mums duodami daiktai, ir jis 
(pojūtinumas) vienas duoda žiūras, gi intelektu jie (daik- 
tai) yra mąstomi ir iš jo (intelekto) kyla sąvokos.“ (Kr. 92 p.) 
Bet kiekvienas mąstymas, vis tiek, tiesioginis jis ar netie- 
sioginis, pagaliau pareina nuo žiūros (suvokimo), t. y. 
mums, ŽMoNėmMS, nuo pojūtinumo, nes kitu būdu mums 
nėra duodamas joks daiktas. Visiškai yra galima, kad pojū- 
tinumas ir mąstymas kyla iš kurio nors bendro, mums ne- 
žinomo šaltinio (90 p.). 

Pojūtinumas duoda mums tik individualinius vaidinius, 
sąvoka, atvirkščiai, yra jau kažkas bendra. Sąvoka Kantas 
supranta tat, ką paprastai vadiname bendru vaidiniu, prie- 
šybę tam sudaro žiūra, t. y. atskiras vaizdingas vaidinys. 
Žmogaus mąstymas pagal Kantą nėra intuityvus, o yra są- 
vokiškas arba diskursyvus; intelektualinę intuiciją gali tu- 
rėti tik kuriąs, dieviškasis intelektas, kurs mąstomą objek- 
tą drauge ir kuria. 

Abi funkcijos — pojūtinumas ir intelektas — yra tačiau 
viena nuo kitos pareinamos. "Nė vienai iš šių ypaty- 
bių — (Kr. 126 p.) — negalima suteikti pirmenybės. Be pojū- 
tinumo mums nebūtų duotas joks daiktas, o be intelekto 
jis nebūtų mąstomas. Mintys be turinio yra tuščios, žiūros 
be sąvokų yra aklos. Todėl lygiai yra būtina savo sąvokas 
padaryti pojūtiškomis (t. y. joms, žiūroje, priskirti daiktą), 
savo žiūras padaryti kaip ir suprantamas (t. y. jas subordi- 
nuoti sąvokoms). Betgi tiedvi galios arba sugebėjimai savo 
funkcijomis negali ir apsikeisti. Intelektas negali nieko in- 
tuityviškai priimti, o pojūčiai — nieko mąstyti. Tik iš to, 
kad jos (galios) susijungia, tegali kilti pažinimas.“ — Pojūti- 
numas ir intelektas duoda vaidinius, pirmasis — individu- 
alinius, antrasis — bendruosius (visuotinius); pirmasis yra 
receptyviškas, antrasis — spontaniškas (pats iš savęs veik- 
lus). 

Pažinimas, kaip Žinome, remiasi jungimų; tik jungimų 
(derinių) (pav., priežastinių) dėka į patyrimą įnešama tvar- 
ka ir dėsningumas. Iš kur kyla jungimai (deriniai)? Kas juos 
gamina, intelektas ar pojūtinumas? 

Reliacijos, ryšiai yra nepojūtiniai elementai, taigi Kantui 
jie negali būti patyrime duodami, nes, kaip jau sakyta, 
žmogaus patyrimą Kantas laiko grynai pojūtiniu, visiškai 
kaip jo pranokėjai, racionalistai ir empiristai. Jis sako (Kr. 
93 p): "Reiškinyje tat, kas jutimą atitinka, aš vadinu jo me- 
džiaga. O tat, kas padaro, kad reiškinio įvairiopumas gali 
būti įspraustas į tam tikrus santykius, vadinu reiškinio Iy- 
timi (forma). Kadangi tat, kame tik jutimai tegali tvarkytis 
ir formuotis, pats jisai negali būti vėl jutimas, tai, nors vi- 
sų reiškinių medžiaga mums yra duota tik a posteriori, ta- 
čiau reiškinių lytis turi būti sieloje jau a priori ir todėl gali 
būti stebima atskirai nuo viso jutimo“. Toliau: “... Kokio 
nors įvairiopo objekto jungimas (= conjunctio, derinys) 
mumyse niekuomet negali būti kartu grynoje žiūros lyty- 
je; nes jis (jungimas) yra vaizduotės spontaniškumo aktas, 
ir kadangi šį aktą, norint jį nuo pojūtinumo atskirti, reikia 
vadinti intelektu; toks tai tasai jungimas, vis tiek, ar mes 
ji įsisąmoninę esame, ar ne, vis tiek, ar tai bus žiūros, ar ko- 
kių nors sąvokų jungimas; ir vis tiek, ar tai bus pojūtinės 
ar nepojūtinės žiūros jungimas — visados tai bus intelekto 
aktas, kurį mes vadinsim bendru sintezės vardu, kad tuo 
vienkart pabrėžtume, jog mes nieko negalime įsivaizduoti 
kitaip, kaip tik objekte sujungta, jei anksčiau tai patys ne- 
buvome sujungę; ir iš visų vaidinių jungimas yra vienin- 
telis, kurs negali būti duodamas per objektą, o gali būti tik 
paties subjekto sudaromas, nes jisai yra saviveikos aktas." 
Čia lengvai pastebėti, kad šitas aktas yra iš prigimties vie- 
ningas ir vienodai galiojąs visiems jungimams ir kad su- 

skaidymas, analizė, kuri atrodo jam priešybė, jį tačiau vi- 
sados suponuoja; nes kur intelektas anksčiau nėra nieko su- 
jungęs, ten jis negali nieko ir suskaidyti, kadangi tik per jį 
sujungimai (deriniai) tegali būti gaunami. 

Tokiu būdu pažinimas susideda iš empirinių jutimų ir 
neempirinių derinių (sujungimų), kuriuos realizuoja inte- 
lektas. Atėmus šitiems deriniams (sujungimams) jų turinį, 
belieka tuščios to, kas įvairiopa, suglaudimo taisyklės, kas 
jau nebėra žiūros, o sąvokos. 

Kadangi pažinime dalyvauja pojūtinumas ir intelektas, 
tai tenka išsiaiškinti, ar ir pojūtinumas, kaip ir intelektas, 
nepasižymi apriorinėmis lytimis, kurios, priešingai intele- 
ktui, turėtų būti pavaizdžios (intuityviškos) lytys. Pirmoji 
"Kritikos" dalis, transcendentalinė estetika, yra pašvęsta 
kaip tik šitoms grynosioms mūsų pojūtinumo arba intuici- 
jos lytims iškelti ir pagrįsti. 

Bet kaipgi aš galiu tokias grynas lytis rasti? Grynu vadi- 
name vaidinį arba lytį, kuriame arba kurioje nerandame 
nieko, kas jutimui priklauso. Taigi, norint gauti grynas po- 
jūtinumo lytis, reikia pirmiausia nuo bet kurio kūno vai- 
dinio atitraukti visa, ką intelektas yra pridėjęs, pav., vie- 
nybės sintezes, substancialumą, o paskui atskirti visą apo- 
steriorinį turinį, jutimus, kaip kietumą, spalvą ir t. t. Tada 
lieka tik tąsumas arba pavidalas (išvaizda), kuris priklau- 
so grynai apriorinei Žiūrai. Iš šito tyrinėjimo paaiškėja, kad 
dviejų esama pojūtinės žiūros lyčių (formų), o tai — erdvė 
ir laikas. Besistengdamas šių lyčių apriorinį pobūdį įrodyti, 
Kantas yra priverstas aiškinti, kad šitie pažinimo elemen- 
tai esą patyrimo galimumo sąlygos. | 

Tuo tikslu Kantas įrodo, kad erdvė ir laikas 1) nėra jokios 
empirinės (t. y. aposteriorinės) sąvokos, 2) kad tai iš viso 
nėra sąvokos, o yra tik grynos žiūros ir, pagaliau, 3) jos ga- 
lioja a priori, t. y. būtinai ir visuotinai. 

Erdvė ir laikas nieku būdu nėra empirinės sąvokos, ku- 
rios būtų sudaromos abstrakcijos keliu iš laukujų patyrimų, 
tai yra iš atskirų erdvių ir laikų, nes aš negaliu tų vaidinių 
įsivaizduoti vienus šalia kitų arba vienus po kitų, neturė- 
damas jau iš anksto erdvės ir laiko vaidinių. Ne atskiri pa- 
tyrimai padaro erdvę ir laiką galimus, bet, atvirkščiai, lai- 
kas ir erdvė yra patyrimo galimumo sąlygos; erdvė —- lau- 
kujo patyrimo, laikas — vidujo. Tokiu būdu laikas ir erdvė 
yra patyrimo prielaidos (supozicijos). Be to, tai yra būtini ap- 
rioriniai vaidiniai, nes iš jų galima išbraukti visus daiktus, 
tik ne juos pačius iš daiktų. Taigi tai yra būtinos reiškinių 
galimumo sąlygos. Toliau, laikas ir erdvė visiškai nėra dis- 
kursyvinės arba bendros sąvokos, nes tėra tik viena erdvė, 
tik vienas laikas, ir vaidinys, kurį tegali atitikti tik vienas 
vienintelis objektas, nėra bendra sąvoka, 0 yra tik Žiūra. 
Erdvės ir laiko vienintelumas yra tuo būdu jų intuityviš- 
ko, pavaizdaus pobūdžio įrodymas. Įvairios atskiros erdvės 
tegali būti mąstomos tik kaip visumos dalys, kaip vienin- 
telės erdvės dalys ir kaip joje esą elementai. Šis santykis 
tarp dalių ir visumos yra visai kitas negu sąvokos santykis 
su jos egzemplioriais. Santykis tarp begalinės erdvės ir ap- 
rėžtų erdvių nėra abstraktus, logiškai sąvokiškas, bet yra 
intuityviškas, vaizdus santykis tarp neribotos visumos ir ri- 
botų jos dalių. 

“Prolegomenose" Kantas duoda dar vieną pojūtiško erd- 
vės pavaizdumo įrodymą. Esama, sako jis, erdvinių skirtu- 
mų, kuriuos tik žiūros padedami tegalime pagauti; pav., 
aukštai ir Žemai, kairėj ir dešinėj ir panašūs. Intelektu tų 
skirtumų niekuomet nepagausi. Skirtumas tarp dešinės ir 
kairės rankos arba tarp dviejų pirštinių negali būti sąvoka 
išaiškinamas, bet turi būti žiūra išgyventas. 

Taip atrodo Kantui, būsią tuo jis esąs neempirinį, taigi ap- 

riorinį pavaizdų erdvės ir laiko pobūdį įrodęs. Toliau jisai 
bando įrodyti, kad tik taip erdvę ir laiką supratus, gali pa- 
aiškėti, kaip iš jų kyla vienkart ir apriorinis, ir sintetinis pa- 
žinimas. Kaip tik matematika ir susideda iš apriorinių bei 
sintetinių tiesų, kurių pagrindas yra erdvė ir laikas. Geo- 
metrija yra erdvinių santykių mokslas, aritmetika turi rei- 
kalo su skaičiais, kurių pagrinde glūdi laiko žiūra, nes skai- 
čius yra vaidinys, apimąs sukcesyvinę vieno lygiarūšio vie- 
neto su kitu sudėtį. Kadangi erdvė nėra sąvoka, o yra žiūros 
lytis, tai suprantama, kodėl geometrinės tiesos gali būti sin- 
tetiškos, tai yra pažinimą išplečiančios; kadangi erdvė (ar- 
ba ir laikas) nėra empirinis elementas, o yra mūsų pačių 
sąmonės lytis, tai apodiktinis ir objektyvinis matematinių tie- 
sų pobūdis darosi suprantamas. “Tik sąvokos, — sako Kan- 
tas (117 p), - negali duoti sintetinio, o tik analitinį pažini- 
mą. Paimkite, pav., teoremą: “dviem tiesiomis linijomis ne- 
galime jokios erdvės apriboti“ arba: "iš dviejų tiesių linijų 
negalima sudaryti jokios figūros“, ir pamėginkite jį (sinte- 
tinį pažinimą) gauti iš "tiesiųjų linijų“ ir skaičiaus 2“ są- 
vokų; arba paimkite kitą teoremą: "iš trijų tiesiųjų linijų 
galima sudaryti figūrą“ ir pamėginkite tokį pažinimą iš- 
vesti vėl tik iš sąvokų. Visos jūsų pastangos nueis niekais, 
ir jūs pamatysite, kad esate priversti žiūros griebtis, kaip 
tai visuomet atsitinka geometrijoj. Taigi jūs atsidedate ob- 
jektui žiūroj; tačiau kokios gi jinai yra prigimties: ar tai bus 
grynoji, apriorinė, ar empirinė žiūra? Jei tai būtų pastaro- 
ji, tai iš to niekuomet negalėtų atsirasti visareikšmės visuo- 
tinai galiojančios ir juo labiau apodiktiškos tiesos, nes pa- 
tyrimas ko nors panašu niekuomet negali duoti. Taigi jūs 
savo objektą turite sau žiūroj a priori duoti ir juo pasirėmę 
sudaryti sintetinį sprendimą.“ Šitaip matematinio pažini- 
mo apodiktiškumas, t. y. būtinumas, duoda pagrindo tvir- 

tinti, kad jisai remiasi apriorinėmis žiūromis. Kaip jau Žino- 
me, Matematinių teoremų būtinumas ir visuotinumas te- 
gali būti išaiškinamas tik su ta sąlyga, jei jų (tų teoremų) pa- 
grindai, apriorinės erdvės ir laiko žiūros, nėra kokios daik- 
tų ypatybės, o yra tik pojūtinumo, t. y. mūsų sąmonės, lytys. 
Matematiniai dėsniai galioja visiems laukujams daiktams, 
visiems mūsų suvokimo objektams; tatai galima tik dėl to, 
kad erdvė ir laikas yra sąlygos, kurios patį patyrimą daro 
galimą. Kantas šią mintį ypatingai iškelia (Kr. 118 p.): "Jei 
erdvė (taigi ir laikas) nebūtų tik jūsų žiūros lytis, savyje tu- 
Trinti tas apriorines sąlygas, kurių vienų dėka daiktai jums 
gali tapti laukujais objektais, kurie be šitų subjektyvinių 5ą- 
lygų iš savęs nėra niekas, tai jūs apie laukujus objektus ne- 
galėtumėt visiškai nieko a priori sintetiškai pasakyti. Taigi 
neabejojamai yra tikra — ir ne tik galima ar bent taria- 
ma, — kad erdvė ir laikas, kaip būtina visitelio (laukujo ir 
vidujo) patyrimo sąlyga (pačios savo ruožtu), yra tik su- 
bjektyvinės visos mūsų žiūros sąlygos. Atsižvelgiant į tai, 
visi objektai yra tik reiškiniai, o ne šiuo būdu duoti daik- 
tai iš savęs". Čia mes vėl prieiname tą pačią fenomenalistišką 
išvadą, apie kurią jau anksčiau girdėjome. Jei erdvė ir lai- 
kas yra mūsų pojūtinės žiūros lytys, tai matematinės tiesos 
galioja be išimčių visam mūsų pojūtiniam vaidinių pasau- 
liui. Tuo atveju mes esame visiškai tikri, kad trikampio tai- 
syklės, kurios šiandien galioja, galios visada ir visiems tri- 
kampiams, bet tik tiek, kiek tai liečia dėsningą mūsų vai- 
dinių, t. y. reiškinių, bet ne daiktų savyje pasaulį. Štai kodėl 
daiktams savyje matematiniai dėsniai ir negali būti taiko- 
mi. "Iš to viso mes galime, — sako Kantas (Kr. 100 p.), — tik 
iš žmogaus požiūrio kalbėti apie erdvę, tąsią esybę ir t. t. Bet 
jei mes atsisakysime nuo tos subjektyvinės sąlygos, kuri tik 
mums suteikia laukują žiūrą, — tariant, kiek mes laukujų 

objektų galime būti jaudinami, — tai erdvės vaidinys nie- 
ko nereiškia. Šitas predikatas daiktams yra tiek prideda- 
mas, kiek jie mums pasireiškia, t. y. kiek jie yra mūsų po- 
jūtinumo ob jektai" Pastovi pojūtinumo lytis yra būtina sąly- 
ga visų tų (atvejų, aplinkybių) santykių, kuriuose objektai, 
kaip už mūsų regimi, yra, jei mes nuo tų objektų abstra- 
huojame, — gryna žiūra, erdve vadinama. Kadangi mes 
ypatingas pojūtinumo sąlygas galime padaryti ne daiktų, 
bet tik jų reiškinių galimumo sąlygomis, tai, be abejonės, 
galime sakyti, kad erdvė apima visus daiktus, kurie mums 
gali laukuju būdu pasireikšti, bet tik ne kaip visus daiktus 
iš savęs, vis tiek, ar juos koks norint subjektas stebės, ar ne- 
stebės. Nes mes negalime apie kitų mąstančių esybių Žiū- 
ras spręsti, ar jos yra surištos su tomis pat sąlygomis, ku- 
rios mūsų žiūrą saisto ir yra mums visuotinai galiojančios. 
Jei mes sprendimo ribojimą (saistymą) pridedame subjek- 
to sąvokai, tai tada sprendimas būtinai galioja. Principas: 
visi daiktai vienas šalia kito yra erdvėje, galioja tik susiau- 
rinus, kad tie daiktai yra imami kaip mūsų pojūtinės Žiū- 
ros objektai. Jei aš čia sąvokai pridėsiu (apribojančią) sąly- 
gą ir sakysiu: visi daiktai, kaip lauku jai reiškiniai, erdvėje 
yra vienas šalia kito, tai ši taisyklė galioja visuotinai ir be 
susiaurinimo. Mūsų išvedžiojimai čia rodo erdvės realumą 
(t. y. objektyvų galiojimą), atsižvelgiant į visa tai, kas mums 
išoriškai gali būti objektu, bet kartu parodo ir erdvės ide- 
alumą, atsižvelgiant į daiktus, kiek jie iš savęs proto gali 
būti mąstomi, t. y. kiek jie gali būti imami neatsižvelgiant 
į mūsų pojūtinumą. Taigi mes pripažįstame empirinį erd- 
vės realumą (atsižvelgdami į visą galimą laukują patyrimą), 
nors drauge priimame jos transcendentalinį idealumą, t. y. 
kad ji (erdvė) nėra niekas, jei tik mes išleidžiame iš akių vi- 
so patyrimo galimumo sąlygą ir priimame ją kaip kažką, 
kas daiktams patiems iš savęs priklauso. 

Visiškai panašiai yra nagrinėjamas ir laikas, kur Kantas 
taip pat sujungia jo empirinį realumą su transcendentali- 
niu idealumu. Bet laikas Kantui yra dar platesnė žiūros ly- 
tis negu erdvė, jis yra (Kr. 10 p.) “/formalinė apriorinė sąly- 
ga visų reiškinių apskritai“. Erdvė, kaip gryna visos lauku- 
jos žiūros lytis, yra tik lauku jų reiškinių apriorinė sąlyga. 
Bet kadangi visi vaidiniai, nežiūrint, ar jų objektas bus lau- 
kujai daiktai, ar ne, vis tiek jie yra sielos ypatybės arba bū- 
senos, ir kaip tokie jie yra vidujos būsenos, kurios vidujos 
žiūros dėsningumui, taigi laikui, yra subordinuotos; štai 
kaip tik dėl to laikas ir yra formalinė sąlyga visų reiškinių 
apskritai; betarpiškai vidujų (mūsų sielų), o tarpiškai ir 
laukujų. 

Tuo būdu Kantas, kaip ir jo pranokėjai — empiristai ir 
racionalistai, atstovauja pažiūrą, skelbiančią, kad visas pa- 
žinimas susideda iš psichinių pažįstančiojo subjekto būse- 
nų ("Bestimmungen seines Gemūtes“), ir todėl vidujo pa- 
tyrimo lytis taip pat turinti galioti ir laukujo patyrimo 
duomenims. 

Bet laiko galiojimo apribojimas reiškinių pasauliui, pri- 
pažinimas tik empirinio jų realumo, atmetant absoliutų 
realumą, dar nieku būdu nereiškia pažinimo tikrumo su- 
siaurinimo. Atvirkščiai, tik tuo atveju — tai yra atmetant 
absoliutų realumą — mokslas yra galimas. Nors šitoks sam- 
protavimas yra savotiškas ir naujas, tačiau galimi priekaiš- 
tai, kuriuos Kantas iš anksto numatė, gali būti lengvai at- 
remiami. 

“Prieš šitą teoriją, — sako Kantas (Kr. 109 p.), - kuri lai- 
kui priskiria empirinį realumą, bet užginčija absoliutų ir 
transcendentalinį realumą, iš nusimanančių žmonių išgir- 
dau taip vienodą priekaištą, jog aš iš to sprendžiu, kad jis 
lygiai taip pat ir kiekviename skaitytojuje turi iškilti, ku- 

riam tie gvildenimai tebėra neįprasti. Jis skamba taip: pa- 
kitimai yra realūs (tai įrodo mūsų pačių vaidinių pakitėji- 
mas, net ir tuo atveju, jei visi laukujai reiškiniai su savo pa- 
kitėjimais būtų paneigti). Pakitėjimai yra galimi tik laike, 
taigi laikas yra kažkas realu. Atsakyti nesudaro sunkeny- 
bių. Laikas iš tikrųjų yra kažkas realu, būtent reali vidujos 
žiūros lytis. Atseit jo realumas yra subjektyvus, atsižvel- 
giant į vidują patyrimą, t. y. aš iš tikrųjų turiu paties laiko 
ir mano jame būsenų vaidinį. Taigi iš tikrųjų į laiką reikia 
žiūrėti ne kaip į objektą, bet kaip į mano paties, kaip ob- 
jekto, vaizdavimosi būdą. Bet jei aš galėčiau pats save arba 
jei kokia kita esybė galėtų mane be šitos pojūtinumo sąly- 
gos suvokti, tai kaip tik tos pačios būsenos, kurias dabar 
mes įsivaizduojame kaip pasikeitimus, teiktų pažinimą, 
kuriame laiko vaidinio, o taip pat ir pakitėjimo vaidinio 
visiškai nebūtų. Taigi jo (laiko) empirinis realumas lieka są- 
lyga visų mūsų patyrimų. Tik remiantis tuo, kas aukščiau 
sakyta, jam (laikui) negali būti pripažintas absoliutus rea- 
lumas. Jis yra ne kas kita, kaip tik mūsų vidujos žiūros ly- 
tis. Jei iš jo atimsime mūsų pojūtinumą kaip ypatingą sąly- 
gą, tai dings ir laiko sąvoka, ir jis nebepriklausys patiems 
daiktams, bet tik tam subjektui, kuris jį stebi (= suvokia, 
įsivaizduoja).“ 

Transcendentalinę estetiką sudaro atsakymas į klausimą: 
kaip yra galimi matematikoje aprioriniai-sintetiniai spren- 
dimai. Matematikos, kaip mokslo, pateisinimas glūdi tame, 
kad laikas ir erdvė yra apriorinės mūsų žiūros lytys. Tas 
pats klausimas keliamas ir gamtos mokslui. Prieš nagrinė- 
siant šią problemą, kurią gvildena transcendentalinė ana- 
litika, turime žvilgterėti dar į vieną estetikos išvadą. Jau 
ir prieš Kantą buvo pripažįstamas erdvės idealumas, tik 
šios koncepcijos pritaikymas ir laikui ir užakcentavimas 

laiko fenomenalinio pobūdžio yra naujas dalykas. Su šitu 
fenomenalizmo išplėtimu ir vidujam jutimui jau pasako- 
ma, kad ne tik mūsų vaidiniai, liečią kūnus, bet taip pat ir 
vaidiniai, liečią mus pačius arba mūsų būsenas, yra ne daik- 
tai savyje, bet tik fenomenai (reiškiniai). Net ir patys save 
mes pažįstame tik savo žiūros sistemoje, t. y. taip, kaip mes 
patys sau pasireiškiame, bet ne kokie iš tikrųjų esame. 

Ši reiškinio sąvoka yra sukėlusi daug nesusipratimų. Dar 
Kanto amžininkai jo teoriją lygino su Berkeley'aus idealiz- 
mu ir tuo privertė jį (Kantą) savo teoriją ginti. Reiškinys, 
sako Kantas, nėra gi kokia iliuzija. Kūnai yra visiškai rea- 
lūs faktai, bet jie yra tik kaip vaidiniai kokiai nors sąmo- 
nei. Jei toliau žiūros lytys, laikas ir erdvė laikoma kažkuo 
subjektyviu, tai reikia pridurti, kad tas subjektyvumas yra 
universalus, jis reiškia priklausomybę žmogaus sąmonės 
struktūrai apskritai. Spalvos, garsai ir panašūs jutimai yra 
kita prasme subjektyvūs, jie įvairuoja pas įvairius žmones 
ir jiems stokoja pilno sutapimo kiekvienoje Žmogiškoje są- 
monėje. Gi erdvė ir laikas yra bendros žmonių patyrimo są- 
lygos, jie yra vieninteliai aprioriniai pojūtinumo elementai. 

Laiką ir erdvę begvildenant tepaaiškėjo tik dvi patyri- 
mo galimumo sąlygos. Daug svarbiau gi yra pažinti nepo- 
jūtinius elementus, kurie tvarko mūsų patyrimą ir daro iš 
jo sistematišką visumą. Todėl Kantas toliau ir paima gvil- 
denti grynojo intelekto aktualizaciją. 


TRANSCENDENTALINĖ LOGIKA. ANALITIKA 


Pažinimui atsirasti, kaip jau sakyta, pirmiausia yra rei- 
kalingi jutimai, turinys; antra, tie jutimai turi būti erdviš- 
kai ir laikiškai (chronologiškai) sutvarkyti; trečia, be viso 
to, turi dar prisidėti nepojūtinės reliacijos, sintezės, kaip, 

pavyzdžiui, vienybė, priežastingumas ir pan. Tos sintezės 
nėra duotos, jas reikia suprasti kaip spontaniškus mąstymo 
aktus. Pojūtinumas teikia individualią, pavaizdžią, konkre- 
čią medžiagą, kažką įvairiopą, o jungiamąjį arba vienybi- 
namąjį darbą atlieka jau intelektas. Taip tai intelektas pa- 
sireiškia kaip vienijanti funkcija; jisai yra sąvoko jamasis su- 
gebėjimas. Esama daug įvairių sintezės rūšių ir tuo pačiu 
daug įvairių būtinos sintetinės vienybės sąvokų (149 p.). Jei 
iš pažinimo, abstrakcijos keliu, atimsime pojūtinius duo- 
menis, tai liks tik vien sąvokinės lytys, t. y. būtinos sinteti- 
nės vienybės vaidiniai. Šias sąvokas Kantas vadina gryno- 
mis intelekto sąvokomis, arba apriorinėmis mąstymo lytimis. 

Pažinimo teorija turi visas šias mąstymo lytis surasti, iš- 
kelti ir tirti. Bet čia jai reikalinga vedamoji linija tam, kad 
ji būtų tikra, jog iš tikrųjų yra apimtos visos intelekto ly- 
tys. Intelekto sąvokos yra bendriausios sintezės, taigi jos 
yra pagrindinės arba pirminės sąvokos, kurias Kantas, Ari- 
stotelio pavyzdžiu, vadina kategorijomis. 

Kaipgi tos kategorijos gali būti nustatomos? Intelekto 
veiklumas glūdi sprendimo vyksme; intelektas sąvokomis 
naudotis gali tik dėl to, kad jisai sprendžia. Taigi intelekto 
sąvokos turi pasireikšti (iškilti) sprendimo funkcijoje, ir iš 
viso grynųjų intelekto lyčių bus tiek, kiek egzistuoja logiš- 
kų sprendimo rūšių. Norėdami gauti šias grynas sąvokas, 
arba mąstymo lytis, mes turime įvairioms sprendimo rū- 
šims atimti jų empirinį turinį, kad liktų tik sintetinė, vie- 
nijanti funkcija. Kantas tikisi savo uždavinį sistematingai 
išspręsti, nes jisai duoda smulkią sprendimo klasifikaciją. 
Tam tikslui jis sunaudoja formalinės logikos schemą ir pa- 
gal kiekybę, kokybę, reliatyvumą bei modalumą sudaro 12 
sprendimo rūšių. Jis (141 p.) sako: 

"Jei mes abstrahuosime nuo viso sprendimo turinio ir 
kreipsime dėmesį tik į intelekto lytis, tai pamatysime, kad 

mąstymo funkcija tuo pačiu atveju galėtų būti išreikšta ke- 
turiais titulais, kurių kiekvienas turi 3 (tris) momentus.“ 
Juos galima pavaizduoti šitokia lentele: 


1. Sprendimų kiekybė 
Bendri 

Daliniai 
Individualiniai 


2. Kokybė 
Teigiami 
Neigiami 
Begaliniai * 


3. Reliatyvumas 
Kategoriški 
Hipotetiški 
Disjunktyviški 


4. Modalumas 


Problematiški 
Asertoriški 
Apodiktiški 


Šitą 12 sprendimų rūšių atitinka 12 kategorijų, t. y. 12 
"sintetinės vienybės“ sąvokų. Taip, pavyzdžiui, "bendrą", 
"dalinį" ir 'individualinį" sprendimą — žiūrint, ar predikatas 
priskiriamas "visiems", “kai kuriems“ arba "vienam" — ati- 
tinka trys skirtingos sintezės rūšys, kurios išreiškiamos vie- 
nybės, daugybės ir visybės sąvokomis. 


* Begaliniai sprendimai turi neigiamą predikatą, pav., “Siela yra nemir- 
tinga“. 

Kategorinį sprendimą "lapas yra baltas“ atitinka tokia 
sintezė, kuri substanciją sujungia su jos akcidencija ('atsi- 
tiktinybe“) ir t. t. Tuo remdamasis, Kantas sudaro savo ka- 
tegorijų lentelę: 


1. Kiekybė 

Vienybė (bendr.) 
Daugybė (dalin.) 
Visybė (individ.) 


2. Kokybė 


Realumas (teig.) 
Neigimas (neig.) 
Apribojimas (begalin.) 


3. Reliatyvumas 


Inherencija ir subsistencija 

(substancija ir akcidenci ja) 

Piežastingumas ir priklausomybė 

(priežastis ir padarinys) 

Bendrumas (sąveika tarp veikiančiojo ir veikiamo) 


4. Modalumas 

Galimybė — negalimybė 
Buvimas — nebuvimas 
Būtinumas — atsitiktinumas 


Taigi kiekviename sprendime pasireiškia 4-ios sintezės 
rūšys arba 4 (keturios) kategorijos. Sprendime “Kai kurios 
gėlės kvepia" glūdi daugybės, realumo, substancialumo ir 
buvimo kategorijos. 

Kategorijos yra gaunamos iš sprendimo lyčių, todėl jų 

pobūdis diskursyvus, ne intuityvus, ne vaizdus, kur būtų 
matoma ir be įrodymo. Jos yra grynos intelekto sąvokos, 
nes visas empirinis turinys yra abstrakcijos keliu atimtas; 
toliau, jos yra apriorinės sąvokos, nes jos pasižymi būtinu- 
mu. Be sintezės negalimas joks patyrimas, joks tikras paži- 
nimas. 

Kategorinių sintezių reikšmei nušviesti “Prolegomeno- 
se“ Kantas lygina vadinamuosius suvokimo sprendimus su 
patyrimo sprendimais (Wahrnehmungsurteil ir Erfahrung- 
surteil). 'Suvokimo sprendimas“ yra atskirų įspūdžių kon- 
statavimas jų chronologinėje eilėje, be tvirtos vienybės ir 
būtinumo, taigi be kategorialinės sintezės. Gi patyrimo 
sprendimas tą būtinumo pobūdį turi, nes jame, be chrono- 
loginės jutimų eilės, yra dar intelekto sąvokų. Kantas šias 
mintis aiškina lygindamas suvokimo sprendimą “Jei saulė 
apšviečia akmenį, tai jisai sušyla“ su patyrimo sprendimu 
"Saulė sušildo akmenį" (Proleg. past. prie paragr. 20). “No- 
rėdami turėti lengvai suprantamą pavyzdį, imame šitokį: 
“Jei saulė apšviečia akmenį, tai jis sušyla“. Šis sprendimas 
yra vien suvokimo sprendimas ir jame nėra jokio būtinu- 
mo, nežiūrint to, kad aš arba kiti šitą faktą būtume ir la- 
bai dažnai suvokę; tai reiškia, kad suvokimai paprastai se- 
ka vienas po kito. Bet jei aš sakau: “Saulė sušildo akmenį", 
tai čia, be suvokimo, prisideda dar intelekto sąvoka, kuri 
su "saulės šviesos" sąvoka būtinai sujungia šilumos sąvoką, 
ir sintetinis sprendimas tampa būtinas ir visuotinas, tuo 
pačiu objektyvus, ir iš suvokimo sprendimo pasidaro pa- 
tyrimo sprendimas.“ 

Paskutiniame sakinyje Kantas, be būtinumo, paliečia ir 
sprendimo objektyvumą ir, rodos, nori į jį žiūrėti kaip į bū- 
tinumo pasėką. Sprendimas "Saulė sušildo akmenį“ paro- 
do ne vien tik mano subjektyvių įspūdžių vieno po kito se- 

kimą, kaip kad suvokimo sprendimas; jis duoda kur kas 
daugiau ir reikšmingesnio, būtent pažinimą saulės, akmens 
ir santykio tarp jų, kaip daiktų, kurie pasireiškia kaip nuo 
manęs nepareiną objektai. 

Kad suvokimas taptų patyrimu, tai, pas Kantą, reikia, 
kad prisidėtų būtinumas ir daiktiškumas (substancialu- 
mas), t. y. objektyvumas. Kad sprendimas yra objektyvus, 
tai reiškia, "kad jis ne vien suvokimo priskyrimą subjek- 
tui, bet kad (stačiai) daikto ypatybę išreiškia“ (Proleg. pa- 
ragr. 18). Mano sprendimas ir kitų sprendimai, esant tikro 
pažinimo atvejui, sutampa, o to sutapimo pagrindas glūdi 
daikto vienybėje. “'Nebūtų jokio pagrindo, — sako Kantas 
toliau, — dėl kurio kitų sprendimai būtinai turėtų sutapti 
su manuoju, jei tai nebūtų vienybė to daikto, kurį visi 
sprendimai liečia, su kuriuo jie visi sutampa, o todėl tarp 
savęs turi sutapti.“ 

Taigi rodosi, kad suvokimai, jei jie tampa patyrimo 
sprendimais, turi būti priskirti kokiam nors objektui. Bet 
kaipgi toks priskyrimas yra galimas ir kas tai per daiktas, 
kuris į įvairių asmenų sprendimus įneša vienybę ir sutapi- 
mą? Šitas klausimas yra reikšmingiausia pažinimo teorijos 
problema; Kantas ją svarsto savo kritikos skyriuje “Apie 
grynųjų intelekto sąvokų dedukciją“ va kaip ją suformu- 
luodamas (163 p.): “Kaip subjektyvios mąstymo sąlygos gali 
įgauti objektyvią reikšmę, t. y. kaip jos gali sudaryti viso ob- 
Jektų pažinimo galimumo sąlygas“. 

Žinome, kad patyrimo sprendime prie suvokimo prisi- 
deda intelekto sintezės, taigi tai gali būti tik tos apriorinės 
intelekto sąvokos, kuriomis remiasi būtinumo ir visuotinu- 
mo nuovoka. Kanto uždavinys yra parodyti, kaip yra gali- 
ma intelekto sąvokų kategorijų, Kaip sąvokų, liečiančių 
daiktą apskritai, tokia objektyvi reikšmė. “Intelekto sąvo- 

kų dedukcija“ mėgina įrodyti, kad tik tų sąvokų, t. y. ka- 
tegorijų, dėka iš viso tegalįs būti mąstomas koks nors daik- 
tas. Kategorijos pačios padaro galimą patyrimą ir todėl jos 
turi reikšmės visiems patyrimo objektams. 

Norint teisingai tuos Kanto išvedžiojimus suprasti, rei- 
kia įsidėmėti, kad jisai “daiktiškumu" ir "daiktu" supranta 
kažką kitą negu transcendentinės pažinimo teorijos, kurios 
prileido už sąmonės ribų objektus, kurių kopijos sąmonėje 
esą sudaro pažinimą. Kantui nėra jokių transcendentinių 
daiktų, pagal kuriuos turėtų tvarkytis pažinimas. Bet jei 
mes dabar paieškosime imanentinėje sferoje, kas iš tikrųjų 
yra daiktiškumo sąmonė (nuovoka), tai rasime, kad tai yra 
taisyklės arba sintetinės vienybės sąmonė, priešingai bet 
kokiems atsitiktinumams, pav., fantazijos Kombinacijoms 
(184 p.). Taigi mūsų vaidiniai yra objektyvūs tuo atveju, jei 
jie sudaro sintezę pagal pastovią taisyklę, vadinasi, jei jie 
kuriasi atsiremdami į sąvoką. Objektyvią reikšmę turi tas 
vaidinys, pasižymįs būtina ir visuotine sintetine vienybe. 
Tuo būdu objektyvumo ir būtinos visuotinės reikšmės sąvokos 
vienos su kitomis nepaprastai suartinamos. “Prolegomenų" 
paragr. 19 yra taip pasakyta: "Taigi objektyvi reikšmė ir bū- 
tinas visuotinumas (kiekvienam subjektui) yra sukeičiamos 
sąvokos“, ir “jei mes sprendimą laikome visuotinės reikš- 
mės ir būtinu“, tai reiškia, kad "kaip tik tuo yra supranta- 
ma jo objektyvi reikšmė“. 

Tuo Kantas nori mums paaiškinti, kad pažinimo "daik- 
tiškumas“ yra ne kas kita, kaip tik jų būtinumas ir visuoti- 
numas. Ten, kur mūsų vaidiniai yra sujungti pagal pasto- 
vią intelekto taisyklę, atsiremiant į kategorijas, ten yra ne- 
išvengiama juos taip, o ne kitaip sujungtus mąstyti; čionai 
egzistuoja ir objektyvumas; pastarasis yra mūsų mąstymo 
būtinumo išdava, kurios, pavyzdžiui, visiškai stokoja mū- 

sų fantazijos vaidinių kombinacijoms. Taigi objektyvumas 
pareina nuo intelekto lyčių veiklos. Kategorijos yra pažini- 
mo objektyvumo sąlygos. 

Bet tuo dar nėra surasta svarbiausios patyrimo galimu- 
mo sąlygos. Kategorijos yra įvairios to, kas įvairiopa, sinte- 
zės, jos yra įvairios sudėjimo lytys. Kiekviena tokia sintezė 
įvyksta, pagal Kantą, per tris stadijas; yra tai 1) aprehenzi- 
jos sintezė žiūroje, 2) reprodukcijos sintezė įsivaizdavime 
ir 3) rekognicijos (atpažinimo) sintezė sąvokoje. 

Kad kokią įvairybę (grupės klasę) galėtume priimti kaip 
vienybę, turime galėti tą įvairybę peržvelgti ir ją suglausti 
(aprehenduoti); toliau: turime galėti, pereidami nuo vienos 
dalies prie kitos, prieš ėjusią dalį atmintyje išlaikyti ir at- 
gaminti (reprodukuoti) ir, pagaliau, atgamindami turime 
galėti anksčiau mąstytą identifikuoti su dabar mąstomu 
(t. y. atpažinti kaip tą patį — rekognicija). 

Tasai tapatybinimas, identifikavimas gali būti įmanomas 
tik egzistuojant identiškumo nuovokai (sąmonei), tuo būdu 
sąmonės vienybė tampa pažinimo galimumo pirmutine są- 
lyga. 

Pažįstančiosios sąmonės tapatybė (identiškumas) nėra, 
kaip pas Hume'ą, įpratimu besiremianti subjektyvi iliuzi- 
ja, bet yra viso objektyvumo pagrindas. Tai nėra patyrimo 
padaras, bet yra sąlyga, kuri pati kiekvieną patyrimą pa- 
daro galimą. Šitą identiškumą Kantas vadina transcenden- 
taline apercepcija arba savimonės vienybe. Ji priklauso aprio- 
rinei pažinimo pusei — pažinimo lytims. Šią “grynąją aper- 
cepciją“ Kantas skiria nuo “empiriškojo aš“, "nes ji yra toji 
savimonė“, kuri pati lydi “visus kitus vaidinius“ kaip ben- 
dras "aš mąstau“ vaidinys ir visuose vaidiniuose yra ta pa- 
ti lytis. Skirtumas tarp "empirinio" ir “transcendentalinio 

aš“ pirmiausia yra tas, kad pirmasis pasižymi tam tikru 

konkrečiu turiniu, atskiromis sąmonės būsenomis, tuo tar- 
pu kai pastarasis tėra tik grynai formalus elementas, tik ta- 
sai "aš mąstau“, kuris lydi kiekvieną turinį ir jį suglaudžia. 
Yra tai formali sąmonės vienybė, be kurios nėra galimas 
joks pažinimas; tuo būdu transcendentalinė sąmonė yra 
"empirinio aš“ sąlyga, jo prielaida. Mano sąmonės atskirų 
būsenų pažinimas yra galimas tik prileidžiant, kad egzi- 
stuoja apriorinė vienijanti funkcija. Bet tuo pačiu jau pasa- 
koma, kad šita transcendentalinė sąmonė niekuomet nega- 
li būti suprasta kaip substancija arba būtybė, bet tik kaip 
vienijąs aktas. Ji yra antindividualinė funkcija, kuri tačiau 
duoda vienodą pagrindą visam individualiniam įsivaizda- 
vimui. Yra tai aukščiausia vienybė, kuri ne vien tik atski- 
rus turinius, bet ir atskiras mąstymo lytis padaro galimas. 

“Prolegomenose" absoliučioji arba aukščiausioji vienybė 
yra vadinama “sąmone apskritai“. Jei toji vienybė yra funk- 
cija, tai jos vienybiškumas glūdi tame, kad suglaudimas (su- 
vienijimas) vyksta pagal vieną ir tą pačią taisyklę. Bet sinte- 
zės taisyklių vienodumu remiasi mūsų vaidinių dėsningu- 
mas. Taigi daiktiškumas arba objektyvumas pagaliau yra 
suvedamas į transcendentalinę savimonės vienybę. 

Kantas šias mintis išreiškia tokiais žodžiais (Krit. 188 p.): 
“Taigi pirminė ir būtina paties savęs identiškumo sąmonė 
yra kartu ir sąmonė tiek pat būtinos visų reiškinių sinte- 
zės vienybės pagal sąvokas, t. y. taisykles“. Iš to viso paaiš- 
kėja viena labai svarbi koreliacija: visos sintezės pagal tai- 
sykles, tai yra visos Kategorialinės sintezės, yra galimos tik su 
sąmonės vienybės sąlyga, bet pastaroji iš savo pusės reika- 
lauja sintezių realizavimo, t. y. be kategorialinių mąstymo 
sintezių negalėtų savo ruožtu būti nė jokios sąmonės vieny- 
bės. "Siela (= jauta = Gemut), — sako Kantas (Krit. 188 p.), — ne- 
galėtų savo pačios identiškumo savo vaidinių įvairiopume 

mąstyti, ir būtent 2 priori mąstyti, jei ji savo akto identi- 
škumo neturėtų prieš akis...“ Pilnos apercepcijos identišku- 
mas remiasi vaidinių sinteze ir “yra tos sintezės sąmonės 
dėka galimas“ (Krit. 175 p.). 

Daiktai suponuoja transcendentalinį subjektą, bet šis su- 
bjektas, kaip transcendentalinė vienybė, be objekto, t. y. be 
kategorialinių sintezių, vėl nėra galimas. Kantas buvo pra- 
dėjęs klausimu: kas iš suvokimo daro patyrimą? Jo tikslas 
buvo sukurti moksliškojo patyrimo teoriją; bet beplėtoja- 
ma jo patyrimo teorija pavirto sąmonės teorija, nes lytys, 
kurios subjektyvius suvokimus pakeičia objektyviu paty- 
rimu, yra kaip tik sąmonės lytys. Sąmonė realizuoja įvai- 
rias kategorialines sintezes ir tuo įneša tvarką ir dėsningu- 
mą į pojūtinumo duomenis ir juos paverčia sistema. Tokiu 
būdu gamtos sistema yra sąmonės padaras, mažiausia tiek, 
kiek ji liečia formalinę gamtos pusę. 

Transcendentalinės sąmonės vienybės teorija priklauso 
prie giliausiųjų ir vertingiausiųjų Kanto filosofijos dalių. 
Čia jisai yra visiškai originalus ir aptinka problemas, ku- 
riomis sau galvą laužys gangreit per visą XIX amžių filoso- 
fai. Kad sąmonės identiškumas yra kiekvieno pažinimo 
prielaida, išreiškia tiesą, kurios negali sugriauti jokia kri- 
tika. 


SCHEMATIZMAS 


“Grynųjų intelekto sąvokų dedukcijoje“ Kantas yra atsa- 
kęs į klausimą: “kaip mūsų intelekto sąvokos gali turėti ob- 
jektyvią reikšmę“. Bet lieka dar kita problema, ir būtent: 
"kaip šitos intelekto sąvokos gali būti taikomos patyrimo 
objektams“. 

Ši problema jokiu būdu nėra lengva, ypač besiremiant 

Kanto teorija, nes pažinimo turinys ir lytis, pojūtinė, duo- 
toji medžiaga (jutimai) ir nepojūtiniai, spontaniniai deri- 
niai (sujungimai) (kategorialinės sintezės) pagal savo pri- 
gimtį yra visiškai skirtingi. Turinys yra aposterioriškas, re- 
liacijos, atvirkščiai, — aprioriškos. Kaipgi jie gali vieni kitus 
veikti taip, kad rezultate gauname pažinimą? 

Atsižvelgiant į dualistišką pažinimo suskaldymą į lytį ir 
turinį, turi būti surastas tarpinis faktorius, kuris įgalina 
pereiti nuo diskursyviškos sąvokos prie pojūtiškos medžia- 
gos. Tam tikslui Kantas įveda vadinamąsias intelekto sąvo- 
kų schemas. Kanto situacija, kaip ir jis pats nusimano, yra 
gana sunki. Jei objektas gali būti pavestas (padėtas) po 5ą- 
voka, tai vaidiniai turi būti "vienodi, t. y. sąvokoje turi bū- 
ti (mąstoma) tai, kas yra subsumuojamame daikte vaizduo- 
jamasi... “ (Kr. 237 p.) "Šitaip esant, empirinė lėkštės sąvoka 
yra bendra su grynai geometrine apskritimo sąvoka, kur 
apskritumas pirmojoje mąstomas, antrojoje gi duodasi pa- 
vaizdžiai stebimas.“ Tuo tarpu grynos intelekto sąvokos, 
kaip priežastingumas, ir pojūtiniai suvokimai yra visiškai 
nepanašūs dalykai, taigi yra reikalinga kažkas trečia, kas, 
iš vienos pusės, su kategorija, iš kitos — su suvokimu turi 
būti bendra ir vieno kitam pritaikymą turi padaryti gali- 
mą. Šis jungiantysis narys, šisai trečias yra apriorinė laiko ly- 
tis. Laikas, iš vienos pusės, yra pojūtinumo lytis; kaip toks 
jis turi pavaizdų pobūdį, jis savyje a priori turi kažką įvai- 
riopą grynoje žiūroje (238 p.). Taigi laikas yra bendras su su- 
vokimu, su reiškiniu, kiek jisai dalyvauja "kiekviename 
empiriniame... vaidinyje“. Antra vertus, laikas ir su katego- 
rija yra bendras, kiek jis yra visuotinis ir kiek jis remiasi 
apriorine taisykle. 

“Todėl kategorijos pritaikymas reiškiniams bus galimas 
transcendentaliniam laiko apspręstumui padedant, kuris 

(tasai apspręstumas), kaip intelekto sąvokų schema, tarpi- 
ninkauja pastarojo subsumacijai po pirmuoju.“ (238 p.)* 

Laikas yra tasai jungiantysis narys, kurs tik sintezės tai- 
syklių funkciją atliekančių tuščių kategorijų konkretiems 
reiškiniams pritaikymą padaro galimą. Laiko schema paro- 
do, kurią kategorinę lytį dera pritaikyti duotuoju atveju. 
Kiekviena kategorija turi savo schemą, kuria išreiškia tą ar 
kitą laiko savybę (kaip antai pastovumą laike, arba lai- 
kiškąją koegzistenciją ir pan.). Pav: “Substancijos schema 
yra to, kas realu, pastovumas laike, t. y. vaizdavimasis jo 
kaip empirinio laiko apspręstumo substrato apskritai, ku- 
ris vis tiek lieka, nors visa kita pasikeistų“. (242 p.) "Ben- 
drumo (sąveikos) arba abipusiško substancijų priežastingu- 
mo schema, atsižvelgiant į jų akcidencijas, yra vieno ir ki- 
to ypatybių koegzistencija pagal bendrą taisyklę.“ (243 p.) 

Schemų dėka kategorijos gali būti pojūtinėje medžiago- 
je realizuotos, bet jos (schemos) ir proto funkcijas riboja. Ka- 
tegorialinės sintezės, kaip matome, gali būti pritaikomos 
tik ten, kur esama laikinių apibrėžimų. Čia mes vėl susidu- 
riame su Žinomąja fenomenalistine išvada, pagal kurią ka- 
tegorijos esančios pritaikomos tik pojūtinio pasaulio ribose. 

Taip, Kantui atrodo, intelekto sąvokoms padedant, bū- 
siąs permestas tiltas per tarpeklį tarp pojūtinumo ir inte- 
lekto, tarp aposteriorinių ir apriorinių elementų; šitaip įsi- 
tikinęs, leidžiasi tyrinėdamas toliau. 

Jei paaiškėjo, kad kategorijos schemų dėka gali būti pri- 
taikytos pojūtinėi medžiagai, o pačios tačiau yra apriori- 
nės taisyklės be tam tikro turinio, tai dabar bus galima nu- 
statyti pačias bendrąsias tezes (Grundsatze), kuriomis pa- 
vyks išreikšti tik bendrą atskirų kategorijų pritaikomumą 
kiekvienam galimam empiriniam daiktui. Tai būtų tezės, 


* Tariant, įgalina reiškinį pavesti po kategorija. 

kurias intelektas visiškai 4 priori savo sąvokomis — sche- 
moms padedant — išreiškia. Kantas jas vadina "grynojo in- 
telekto tezėmis“; kiekviena iš jų tėra tik sprendimas, nu- 
sakąs, kad tam tikra kategorija, arba kategorijų klasė, turi 
būti pritaikyta kiekvienam empiriniam daiktui. Kadangi 
kategorialinės sintezės yra lytys, apsprendžiančios visos 
gamtos dėsningumą, tai aišku, kad intelekto tezės turi bū- 
ti kartu ir bendriausios gamtamokslio tezės. Kantas, 12-kos 
kategorijų pasigaudamas, išvysto tezių sistemą ir duoda 
"grynajam gamtamoksliui“ pagrindinę liniją. 

Dėsniai, atitinką kiekybės kategorijas, vadinasi žiūros 
aksiomomis, o dėsniai, atitinką kokybės kategorijas — suvo- 
kimo anticipaci jomis. Reliatyvumo kategorijoms priskiriama 
patyrimo analogijos, o modalumo — postulatai empirinio mąs- 
tymo apskritai. 

Žiūros aksiomos principas skamba: “Visos žiūros yra 
ekstensyvūs dydžiai"; ekstensyviu dydžiu Kantas vadina 
"tokį dydį, kuriame dalių vaidinys padaro galimą visumo 
vaidinį (na, ir būtinai yra už šį pirmesnis)“ (Krit. 258 p.). Su- 
vokimo anticipacijų principas yra toks: “Visuose reiški- 
niuose tat, kas realu ir kas yra jutimo objektas, turi inten- 
syvų dydį, t. y. laipsnį . Kantui intensyvus dydis yra tas, 
"kurs tik kaip vienybė yra suvokiamas ir kuriame daugy- 
bė tik per priartinimą prie negacijos, Kuri yra lygi 0 (nu- 
liui), tegali būti įsivaizduojama... Taigi kiekvienas realumas 
reiškinyje turi intensyvų dydį, t. y. laipsnį“. (264 p.) 

Patyrimo analogijų principas yra toks: “Patyrimas yra 
galimas tik per suvokimų būtino su jungimo vaidinį“. 

Pagal 3 (tris) laiko modus: pastovumą, eigą ir koegzisten- 
ciją, Kantas skiria ir tris 'analogijas"; štai jos: 

1. Substancijos pastovumo tezė. — Reiškiniams visais at- 
žvilgiais kintant, substancija lieka pastovi ir jos kiekis gam- 
toje nei didėja, nei mažėja. 

2. Laiko eigos tezė pagal priežastingumo dėsnį. — Visi pa- 
kitimai vyksta pagal priežasties ir padarinio sujungimo 
dėsnį. 

3. Koegzistencijos tezė pagal sąveikos arba bendrumo 
dėsnį. — Visos substancijos, jei jos erdvėje gali būti kartu su- 
vokiamos, yra visiškoje sąveikoje. 

Pagaliau Kantas duoda tris postulatus empirinio mąsty- 
mo apskritai. 

1. Kas sutinka su formalinėmis patyrimo sąlygomis (pagal 
žiūrą ir sąvokas), yra galima. 

2. Kas yra susiję su materialinėmis pat/rimo (jutimo) są- 
lygomis, yra realu (tikroviška). 

3. Tat, kieno ryšys su tikrov2 yra pagal bendras patyri- 
mo sąlygas apspręstas, egzistuoja būtinai. 

Analogijos sudaro svarbiausiąjį skyrių, nes jose glūdi 
grynosios gamtos teorijos pagrindimas, t. y. pagrindimas 
bendriausiųjų gamtamokslio dėsnių. Ir kaip tik substancia- 
lumo bei priežastingumo tezės priklauso prie vertingiau- 
siųjų Kanto filosofijos dalykų. Tos tezės pasižymi labai 
aukštų visuotinumo laipsniu ir dažniausia būna net gam- 
tos tyrinėtojų priimamos kaip aksiomos, kurių negalima 
įrodinėti. Bet tos tezės yra sintetiniai sprendimai, taigi jas 
tenka įrodyti. Tačiau iš kur tokį įrodymą imti? Gal patyri- 
mo, t. y. indukcijos keliu? 

Paimkime substancialumo tezę; ji skamba: “Reiškiniams 
visais atžvilgiais kintant, substancija lieka pastovi ir jos 
kiekis gamtoje nei didėja, nei mažėja“. Nors, be abejo, nėra 
įmanoma, kad kas nors visą pasaulyje esančios medžiagos 
kiekį atskirais laiko momentais būtų pasvėręs ir jos kiekio 
pastovumą būtų šiuo būdu įrodęs. Atskirų stebėjimų ir 
bandymų pagalba nedaug tegalima pasiekti, nes tais atve- 
jais, kada medžiagos išsilaikymą norima parodyti prieš ir 

po cheminės reakcijos ją pasveriant (pav., degimo atveju), 
tuomet visada bus išeinama iš kitos medžiagos pastovumo 
ir išsilaikymo prielaidos, būtent išeinant iš vartojamųjų pri- 
imtųjų svarų. Tik prileidus tuos svarus esant pastovius, 
įrodymas įgauna prasmės; bet šisai pastovumas kaip tik ir 
turi būti įrodytas. 

Induktyvus kelias neatveda mūsų į tikslą. Bet ir logiško- 
mis sąvokų operacijomis to pastovumo irgi negalima įro- 
dyti, nes, kaip jau sakyta, sprendimas yra ne analitinės, o 
sintetinės prigimties. Lieka tik transcendentalinio įrodinėji- 
mo kelias; turi būti nurodoma, kad paminėtos tezės yra vi- 
so patyrimo galimumo sąlygos. Šituo atveju ir jų visuoti- 
nis, ir būtinas pobūdis būtų suprantamas. Pirmojoj analo- 
gijoj Kantas nurodo, kad substancijos išsilaikymo tezė 
esanti būtina patyrimo sąlyga. 

Gi patyrimas yra galimas tik per laiką; jis apima reiški- 
nius, kurie visi iš viso yra laike, yra laikiškai sujungti. Jie 
arba seka vienas po kito, arba vyksta kartu. Bet po vienas 
kito sekimas gali būti konstatuojamas tik akivaizdoj kaž- 
ko pastovaus ir išsilaikančio, kurs pats nekinta. Jei visa būtų 
kintama, praeinama, tai nebūtų galima nė pakitimo kon- 
statuoti. Tik pasiremiant tokiu nekintamu substratu, tokia 
substancija, kurioje būsenos kinta, o pati substancija išlie- 
ka nekitusi, gali būti iš viso konstatuojama laikiškoji eiga 
arba koegzistencija. Patsai laikas nėra tat, kas pastovu, kas 
išsilaiko, jis pats per save negali būti patiriamas (Kr. 278 p.). 
Absoliučiai pastovi yra substancija, materija; gi visa, kas 
kinta arba gali kisti, priklauso prie tos substancijos akci- 
dencijų. Taigi šitos substancijos, materijos kiekio nekinta- 
mumas yra bet kokio laiko apsprendimo prielaida, o tuo 
pačiu ir būtina kiekvieno patyrimo sąlyga. 

Pasigaudamas to paties transcendentalinio metodo, Kan- 

tas pagrindžia ir antrąją analogiją — priežastingumo dėsnį. 
Kaip anksčiau sakyta, tatai skamba šitaip: “Kiekvienas pa- 
kitimas vyksta pagal priežasties ir padarinio suvokimo dės- 
nį“ (Kr. 283 p.). Toji tezė negali būti nei grynai logišku, nei 
induktyviškuų keliu įrodoma, taigi Kantas bando jos visuo- 
tinį galiojimą įrodyti kaip būtiną kiekvieno patyrimo są- 
lygą. Šitam tikslui jis analizuoja klausimą: “Kaip yra gali- 
ma objektyviai reiškinių laiko momentus nustatyti. 

Mes turime priprasti skirti subjektyvią mūsų suvokimų 
eigą nuo objektyvios tikrų faktų eigos. Mano sąmonėj po su- 
vokimo A gali iškilti bet koks kitas suvokimas, kai tuo tar- 
pu objektyviojoj reiškinių eilėj po fakto A visados iškyla 
faktas B. Pirmuoju atveju bus nedėsninga, atsitiktinė eilė, 
gi antruoju — pastovi tvarka. Taip pat, pasiremdamas savo 
suvokimo vaizdų eiga, aš toli gražu ne visada turiu teisės 
spręsti apie atitinkamą reiškinių (faktų) sukcesiją. Jei aš, pa- 
vyzdžiui, stebiu namus, susidedančius iš daugelio dalių, ir 
mano akys slenka nuo vienos jų dalies prie kitos, tai tada 
aš išgyvenu šitų namų dalių laikišką eigą, kaipgi objekty- 
viai imant, visos jos yra kartu. Šį objektyvų namų dalių kar- 
tu buvimą, koegzistenciją, aš pažįstu tik tada, kai antrą 
kartą, užuot iš kairės dešinėn, šį kartą iš dešinės kairėn, tai- 
gi atvirkščia tvarka, stebiu kalbamąsias dalis ir tuo būdu 
konstatuoju, kad visybėje niekas nepakitę. Taigi aš šiuo at- 
veju galiu visiškai pagal savo norą, pradėjęs stebėti namus 
nuo stogo, leistis akimis žemyn arba, pradėjęs nuo apačios, 
galiu baigti stogu, taigi galiu pradedamuosius eilės narius 
sukeisti, kas nėra galima stebint, sakysim, judėjimą laivo, 
plaukiančio pasroviui. Stebėdami laivą upės tėkmėje, mes 
esame priversti pirmiau suvokti jį aukštesnėj tėkmės vie- 
toj ir tik po to suvokti jį žemesnėj tėkmės vietoj. Jokiu bū- 
du nėra įmanoma, kad laivas būtų pastebėtas anksčiau že- 

mupy, o vėliau aukštupy. Suvokimų eigos tvarka šį kartą 
tvirtai nustatyta (neapgręžiama), ir mūsų stebėjimo laisvė 
čionai suvaržyta. Šitame pavyzdyje pradedamųjų eilės na- 
rių negalima sukeisti. Namų dalių sukeičiamumas buvo ob- 
jektyvios koegzistencijos ženklas, tuo tarpu nesukeičiamu- 
mas nurodo į objektyvų viens po kito sekimą. Patsai laikas 
negali būti suvokiamas. Subjektyvi vaidinių eiga nieku bū- 
du nėra patikima laiko apsprendimo priemonė. Todėl 
"subjektyvio ji aprehenzi jos* eiga turi būti išvedama iš objek- 
tyviosios eigos“ (Kr. 287 p.), kadangi anoji šiaip visiškai nė- 
ra apspręsta ir niekuomet neskiria reiškinių vieno nuo ki- 
to. Anoji viena jokiu būdu neįrodo objekte esančio įvairy- 
bės ryšio, nes ji yra — kaip papuola“. Bet kas pagaliau yra 
toji objektyvi eiga? Aišku, tai gali būti tik tokia tvarka, kuri 
paremta dėsniu, nustatančiu, kad būtinai ir visada po nuo- 
tykio A turi sekti nuotykis B. Bet tasai dėsnis yra ne kas ki- 
ta, kaip priežastingumo dėsnis. Objektyvus laiko apsprendi- 
mas jau suponuoja priežastinio sąryšio galiojimą ir tik nuo 
jo vieno pareina. "Taigi reiškinių patyrimas, t. y. jų empi- 
rinis pažinimas yra tik dėl to galimas, kad mes reiškinių ei- 
gą, tuo pačiu visus pakitimus, subordinuojame priežastin- 
gumo dėsniui; tuo pačiu patys reiškiniai, kaip patyrimo 
objektai, yra galimi tik to paties dėsnio dėka.“ (Kr. 284 p.) 
“Prileiskim, — sako Kantas (Kr. 288 p.), — kad prieš kurį 
ten vyksmą nėra buvę nieko, po ko šis, pagal dėsnį, turėtų 
sekti, tada visa suvokimo eiga rastųsi tik aprehenzijoje (ma- 
no sąmonė je), t. y. egzistuotų tik subjektyviai, bet tuo būdu 
visiškai nebūtų objektyviai nustatyta, kas būtent yra pir- 
mesnis ir kas paskesnis iš suvokimų. Tada mes turėtume tik 
vaidinių Žaismą, neturintį ryšio su jokiu objektu...“ 


* Aprehenzija —- turinio priėmimas į sąmonę. 

Laikiškosios mūsų vaidinių eigos perkėlimas ant reiški- 
nių leistinas tik tuo atveju, jei egzistuoja dėsnis, pagal ku- 
rį ankstyvesnioji būsena yra sąlyga po jos sekančios būse- 
nos. Taigi, jei mes patiriame, kad kas nors vyksta, tai mes 
kiekvienu metu prileidžiame, kad kas nors yra pirmiau 
vykę, po ko tat, pagal dėsnį, seka. Be tokio dėsnio aš apie 
objektą nesakyčiau, kad jis seka, nes tik eiga mano apre- 
henzijoje, be dėsningo santykio su tuo, kas pirmiau vyko, 
neduoda teisės prileisti objekte jokios eigos. Vadinasi, aš 
darau subjektyvią (aprehenzijos) sintezę objektyvia, visada 
atsižvelgdamas į dėsnį, pagal kurį reiškinius visuomet ap- 
sprendžia ankstyvesnioji jų būsena. Tik su tokia sąlyga ko 
nors patyrimas esti galimas. 

Visa tai, atrodo, lyg ir prieštarauja įprastinei pažiūrai, 
pagal kurią mes tik po dažnų suvokimų ir sulyginimų vie- 
nas po kito sekusių vyksmų atrandame dėsnį, skelbiantį, 
kad tam tikri vyksmai visuomet seka po tam tikrų reiški- 
nių, ir tik taip mumyse gimsta priežasties sąvoka. Tai būtų 
kelias ir pažiūra, pav., prieškantinio empirizmo. Tačiau 
taip priežastingumą supratus, ši sąvoka įgautų tik empiri- 
nę reikšmę. Dėsnis tada būtų toks pat atsitiktinis dalykas 
Kaip ir pats patyrimas. Priežastingumo principo visuotinu- 
mas ir būtinumas tada būtų tik įsvajoti (dalykai), nepasi- 
žymėtų tikru visuotiniu galiojimu, nes jie būtų ne apriori- 
škai, o tik induktyviškai pagrįsti. Bet ir priežastingumas 
yra tokioj pat būklėj kaip ir kiti grynai aprioriški vaidiniai 
(pav., erdvė ir laikas), kuriuos mes tik todėl iš patyrimo, 
Kaip aiškias sąvokas, galime išgauti, kad mes jas į patyrimą 
esame įdėję, ir jį (patyrimą) tik per tat ir padarėme galimą. 
Beje, šito vaidinio logiškas aiškumas... tik tada yra galimas, 
kai mes juo patyrime esame pasinaudoję. Bet šis dėsnis 
yra — kaip sintetinės reiškinių vienybės sąlyga laike — pa- 

ties patyrimo pagrindas, taigi ir aprioriškai yra už jį pir- 
mesnis. 

Tik priežastingumo dėsnio dėka galima laiko eiles ir mo- 
mentus objektyviai apspręsti, taigi jisai (priežastingumo dės- 
nis) yra sąlyga moksliško pažinimo apskritai. 

Trečiojoj analogijoj Kantas įrodo, kad visos substancijos, 
kiek jos koegzistuoja, yra sąveikoj, t. y. kad visatoj nėra jo- 
kio visiškai izoliuoto elemento. Ir būtent Kantas bando pa- 
rodyti, kad du reiškiniai gali būti įsivaizduojami kaip kar- 
tu egzistuoją tik su ta sąlyga, jei jie veikia vienas kitą. To- 
kiu būdu sąveikos principas irgi yra būtina patyrimo sąlyga. 

“Postulatai empiriško mąstymo apskritai“ neteikia jokių 
naujų gamtos dėsnių, bet traktuoja klausimą iš tos pusės: 
kaip vartoti terminus: “galima, tikra, būtina“. Ryšy su tuo, 
atsižvelgiant į analogijas, tariant, į priežastingumo ir sąvei- 
kos dėsnius, yra parodoma, kad gamtoje nesama nei aklo 
atsitiktinumo, nei aklo būtinumo, o esama tik "sąlyginio, 
tuo pačiu ir suprantamo būtinumo“. Dar čia prisideda du 
aprioriniai principai: tolydumo, kuris neleidžia jokio šuo- 
lio reiškinių eilėje, ir principas, nusakąs, kad erdvėje negali 
būti jokio tarpo arba prarajos tarp dviejų reiškinių. Ketu- 
ris principus — in mundo non datur hiatus, non datur saltus, 
non datur casus, non datur fatum“* — Kantas taria esant tran- 
scendentalinės kilmės ir priskiria juos sistemai grynojo in- 
telekto, diktuojančio gamtai savo dėsnius. 

Visas skyrius apie “visų sintetinių grynojo intelekto 
principų vaidinį“ turi labai didelės reikšmės. Jis talpina sa- 
vyje pagrindines Kanto gamtos teorijos linijas, gamtos, kaip 
patyrimo pasaulio. Čia pasitvirtina, kad bet koks patyrimas 
turi pasireikšti erdvėje kaip sistema substancijų, kurių bū- 
senos abipusiškai ir priežastingai viena kitą sąlygoja. Pagal 
žiūros aksiomą visi reiškiniai, kaip objektai žiūros, yra eks- 

tensyvūs dydžiai, o ekstensyvūs yra tokie dydžiai, 'kuriuo- 
se dalių vaidinys daro galimą visumos vaidinį (na ir būti- 
nai yra už jį pirmesnis)“. Bet tuo yra pasakoma, kad gam- 
toje kiekviena visybė turi būti suvokiama kaip agregatas, 
t. y. kaip savo dalių padaras, dalių, iš kurių jis susideda. 
Kantas sako (Kr. 259 p.): “Visi reiškiniai esti... regimi kaip 
agregatai (būriai anksčiau duotų dalių)“, ir jis su tokia sa- 
vo pažiūra prišlyja prie neorganinės gamtos teorijos (gam- 
tos kaip patyrimų pasaulio). Toliau, visi reiškiniai esą "to- 
lydiniai dydžiai“ (Kr. 265 p.), t. y. visos jų dalys yra dar to- 
liau dalomi dydžiai. Bet tuo pasakoma, kad “patyrimo 
keliu niekada“ negalima "įrodyti tuščios erdvės ir tuščio 
laiko“ buvimo. Kiekviename reiškinyje, pagal pirmąją ana- 
logiją, glūdi kažkas pastovu. Bet tasai pastovu, pagal Kan- 
tą (Kr. 317 p.), gali būti tik daiktas, esąs už manęs. Tokiu bū- 
du gamtos pažinimas turi būti nukreiptas į erdvinius daik- 
tus (tuo pačiu ir į substancijas), į kūnus, kadangi kaip tik 
materija erdvėje yra suvokiama kaip kažkas pastovu. 
Tuo būdu yra duodami bendri rėmai, kuriuos intelektas 
tam tikru būdu duoda arba diktuoja. Tai yra bendras ap- 
riorinis dėsningumas, kurį intelektas įneša į patyrimą. Be 
to, esama dar atskirų, empirinių dėsnių, kurie kyla iš inte- 
lekto ir pojūtinumo sąveikos. Patyrimas jau pareina ne 
vien tik nuo intelekto dėsnių, bet ir nuo pojūtinumo lyčių, 
ir tuo pačiu nuo erdvės ir laiko dėsningumo, t. y. nuo ma- 
tematiškojo dėsningumo. Erdvė ir laikas yra neišvengiami 
tarpininkai, yra tai jungiantysis narys tarp grynųjų intelek- 
to lyčių ir aposteriorinių jutimų, todėl matematika yra mū- 
sų gamtos pažinimo pagrindas. Todėl Kantas tiesiog sako, 
kad "kiekvienoje atskiroje gamtos teritorijoje tiek tėra tik- 
rojo mokslo (t. y. apodiktiškai įtikimo mokslo), kiek joje ga- 
li būti panaudota matematika“. Kur nėra matematikos, ten 

nėra ir jokio tikro pažinimo. Todėl, pavyzdžiui, psicholo- 
gija tegali būti laikoma tik istorine vidujo jutimo teorija ar- 
ba sielos prigimties aprašymu. Gamtamokslis, kaip jau sa- 
kyta, Kantui tėra kūniškosios gamtos teorija. Erdviniai — lai- 
kiniai kūnų pakitėjimai yra judesiai. Pagrindinė materijos 
ypatybė yra judesys. Taigi gamtamokslio pagrindu, be ma- 
tematikos, eina ir mechanika. 

Šitaip Kanto gamtos filosofija įgauna visiškai matema- 
tiškai-mechaniškai orientuotą pobūdį. Tikrovė jam yra po- 
jūtiškai suvokiamas pasaulis. Vienoj tik daikto sąvokoj nė- 
ra jokios jo egzistencijos garantijos (Kr. 314 p.). Tik empiri- 
nis jutimas arba objekto sąryšis su kokiu nors tikrų 
suvokimu garantuoja jo tikrumą. 

Šitos mintys yra nukreiptos prieš spiritualistiškąjį Leib- 
nizo sekėjų racionalizmą, kuris prileido neerdvinių, sieliš- 
kų substancijų egzistenciją. Monados Kantui yra tik 'mąs- 
tymo padarai“, o ne moksliškojo pažinimo objektai. 

Antrojoje "Kritikos" laidoje šitą savo nusistatymą Kantas 
dar labiau iškelia, kada jis prideda nedidelį skyriuką, pa- 
vadintą: “Idealizmo atrėmimas“. Jis jaučia pareigą su Des- 
carteso ir Berkeley'aus mokslu atsiskaityti tiek, kiek tose 
teorijose vidujas patyrimas yra traktuojamas kaip absoliu- 
čiai tikro pažinimo šaltinis. Descartesas moko, kad vienin- 
telis betarpiškas patyrimas esąs vidujas patyrimas, apie 
laukujus daiktus sprendžiama išeinant iš šio patyrimo (318 
p.). Besistengdamas šį priešą atremti, Kantas samprotauja, 
kad net mūsų vidujas, Descartesui nenuginčijamas, patyri- 
mas esąs galimas tik suponavus lauku ją patyrimą. Psicho- 
loginiai vyksmai, — aiškina Kantas, — nieku būdu nėra 
betarpiškesni už kūniškuosius; jie tik kūniškųjų faktų dė- 
ka gali būti įtraukiami į tikrovės vėrinį. Mano paties egzi- 
stencijos sąmonė suponuoja laiko apsprendimą, bet tatai yra 

galima tik su ta sąlyga, jei suvokime yra kažkas pastovu. “Aš 
esu savo buvimo, kaip apspręstas laike, sąmoningas. Kiek- 
vienas laiko apsprendimas suponuoja suvokime kažką pa- 
stovu. Bet šis pastovumas negali būti manyje; kadangi kaip 
tik mano egzistavimas laike gali būti tik per šitą pastovu- 
mą apspręstas. Taigi tojo pastovumo suvokimas yra galimas 
tik per daiktą, esantį už manęs, 0 ne per.vieną tik vaidinį 
už manęs esančio daikto. Atseit mano buvimo apsprendi- 
mas laike yra galimas tik pasigaunant tikrųjų daiktų egzi- 
stencijos, daiktų, kuriuos aš suvokiu už savęs.“ (Kr. 317 p.) 
Priešingai Descarteso samprotavimui, vidujas patyrimas at- 
siremia laukujų daiktų ir juos suponuoja. Kantas nėra nuo- 
monės, būk mūsų sielos gyvata esanti mums betarpiškiau 
duota už laukują pasaulį. Abu priklauso to paties dėsnin- 
gumo ir gali būti pažįstami ne tokie, kokie jie yra savyje, 
bet tokie, kokie jie mums atrodo. Ir mūsų psichiniai vyks- 
mai yra subordinuoti laiko lyčiai ir kategorijoms. Vadina- 
moji sielos gyvata irgi susideda iš pojūtinių duomenų ir 
kategorialinių sintezių. Abiem atvejais jie yra betarpiški są- 
monės faktai, kurie betgi turi būti traktuojami kaip reiš- 
kiniai, o ne kaip daiktai savyje. Čionai dar kartą prasimuša 
mums jau pažįstamas Kanto fenomenalizmas, bet taip pat 
galima matyti, kiek tasai fenomenalizmas konsekventiš- 
kiau yra pravestas už Berkeley'aus mokslą su jo dogmatiš- 
ku vidujo patyrimo problemos traktavimu. Kantas stengiasi 
savo kritiškąjį arba fenomenalistiškąjį idealizmą apsaugo- 
ti nuo sumaišymo su kitomis idealizmo atmainomis. Jis 
yra patiekęs pagrindines naujausios savo teorijos mintis, 
nors ir lieka dar visą eilę galimų priekaištų ir nesusiprati- 
mų pašalinti. Šitam tikslui tarnauja ir skyrius: “Apie pa- 
grindą suskirstymo visų daiktų apskritai į fenomenus ir 
noumenus“. 

Ligšioliniai išvedžiojimai parodė, kad kategorijos nėra 
pojūtinės kilmės ir neišplaukia iš patyrimo, bet pačios pa- 
tyrimą sąlygoja. Tačiau gal tada būtų galima tomis sąvoko- 
mis naudotis už pojūtinio patyrimo ribų. Šitokias viltis 
Kantas energingai atmeta, nes kategorijos be pojūtinio pa- 
tyrimo yra "ne kas kita, kaip minties lytys“ (Kr. 343 p.), tai 
yra tuščios taisyklės be turinio. Tik pavaizdžiojo (žiūra pa- 
gauto) pasaulio rėmuose kategorijos įgauna galiojimo. Kaip 
tik neapribotas jų galiojimas "reiškinių" pasauliui drau- 
džia, kaip jau daug kartų sakyta, kategoriją taikyti “daik- 
tui savyje“. 

Bet dabar kyla klausimas: kokią tada prasmę turi skyri- 
mas "reiškinio" nuo “daikto savyje“? Iš kur mes apskritai 
imame medžiagos to “daikto savyje“ sąvokai sukurti, jei 
mums nėra duotas joks “daiktas savyje“? Yra aišku, kad jau 
įvedus "reiškinio", "fenomeno" arba, kaip Kantas sako, "po- 
jūtinės esybės" sąvoką, susidaro “'noumeno" arba "intelekti- 
nės esybės“ sąvoka (Kr. 344 p.). Bet kokią reikšmę turi toji 
sąvoka? Kantas į tai atsako, kad '/noumeno" arba “daikto 
savyje“ sąvoka yra negatyvi, t. y. gaunama per negaciją; yra 
tai sąvoka daikto, kiek jis nėra mūsų pojūtinio stebė jimo ob- 
jektas. Tuo atveju mes duotajame daikte abstrahuojame nuo 
mūsų žiūriškojo (pavaizdžiojo) jo suvokimo būdo, paneig- 
dami šitą (pavaizdžiąją) jo žymę (Kr. 346 p.). Bet jei šito pa- 
neigimo vietoje mes priskiriame pozityvią žymę ir būtent 
kitos, nepo jūtinės žiūros gavimo būdą, tai gauname “noume- 
no“ sąvoką su pozityvine reikšme. Kai daiktas savyje, nega- 
tyvine reikšme, pažinimo teorijoj yra visiškai teisėta sąvoka 
ir būtent kaip nurodymas į pažinimo rilas, tai prileidimas 
daikto savyje pozityvine jo reikšme yra mums, žmonėms, 
neteisėtas pažinimo sugebėjimo praplėtimas, kadangi žmo- 
gui yra įkandama tik žiūra. 

Naudodamiesi vienomis tik kategorijomis, be žiūros, vi- 
sai negausime daikto sąvokos; visuomet dar turi dalyvau- 
ti žiūra (jei nepojūtinė, tai bent intelektualinė). Jei paimsi- 
me tik vieną kategoriją, tai turėsime tik sintezės taisyklę. 
Bet žmogus neturi intelektuališkos žiūros sugebėjimo, to- 
dėl “ir kategorijų pritaikymas neturi išeiti už (pojūtinio!) 
patyrimo objektų ribų“ (Krit. 348 p.). Taip tatai daikto sa- 
vyje sąvoka visai “nėra prieštaringa: nes apie pojūtinumą 
negalima samprotauti, būk jis esąs vienintelė galima Žiū- 
ros atmaina“. Ši sąvoka yra būtina “pojūtinumo pretenzi- 
jai aprėžti“; ji nėra savavališkai prasimanyta, o yra ribojan- 
ti sąvoka, taigi atlieka tik negatyvinę funkciją (Krit. 350 p.). 
Todėl mums leista sąvokas suskirstyti į pojūtines ir intelek- 
tualines, bet nieku būdu neleistinas objektų dalinimas į fe- 
nomenus ir noumenus arba objektyvinio pasaulio paskirsty- 
mas į pojūtinį ir intelektualinį pasaulį. 

Kantas tikisi racionalinės metafizikos, kaip antpojūtinio 
pasaulio mokslo, negalimumą įrodęs. Tačiau daugiau nei 
2000 (dviejų tūkstančių) metų senumo metafizika vis dėl- 
to kritiškąjį mąstytoją (Kantą) turėjo pastatyti priešais klau- 
simą: kodėl Žmogaus dvasia, turėdama tiek apsčiai spren- 
džiamojo aštrumo, atkakliai ir nenuilstamai dirbo prie me- 
tafizinių problemų, kurios (tos problemos) — kaip Kantas 
mano - yra už pažinimo ribų? Šitas klausimas veda Kantą 
nuo aptarimo intelekto lyčių, sudarančių patyrimo pama- 
tą, į kito sugebėjimo, būtent proto, aptarimą. Intelektas yra 
taisyklinis (dėsninis) sugebėjimas, gi protas — principinis. 
Intelektas kuriasi iš sąvokų, kurios patyrimą daro galimą 
ir kurios yra iš patyrimo išgaunamos. Protas susideda iš 
idėjų, iš tiek pat būtinų sąvokų, kurių betgi patyrime jo- 
kie objektai neatitinka. Galbūt idėjų mokslas galėtų suteik- 
ti raktą į anksčiau iškeltą klausimą. Galbūt tai yra netiks- 


272 Kantas 


lus, nekritiškas proto idėjų panaudojimas ir galbūt jis kaip 
tik gali mums išaiškinti ilgą ir, kaip manoma, sėkmingą 
metafizikos amžių, nežiūrint jos vidujo nepamatuotumo. 
Tai ir bus "transcendentalinės dialektikos“ tema. 


TRANSCENDENTALINĖ DIALEKTIKA 


Šitoje savo veikalo dalyje Kantas nori išaiškinti, kad “na- 
tūrali ir neišvengiama iliuzija“ (384 p.) Žmogų verčianti 
siekti racionalaus antpojūtinio pasaulio pažinimo, nežiū- 
rint, kad toks transcendentiškas pažinimas nėra galimas. 
Šalia pojūtinumo ir intelekto mumyse glūdi dar ir protas, 
tas tretysis ir aukščiausias pažinimo sugebėjimas. Proto už- 
davinys esąs kurti mūsų pažinimų aukščiausią vienybę, ir 
būtent idėjų pasigaunant. Pojūtinumas ir intelektas įgalina 
sprendimus apie patyrimo objektus, pasiremiant suvoki- 
mais. Tačiau jie (pojūtinumas ir intelektas) dar nesukuria 
patyrimo sistemos be spragų. Norėdami turėti vientisą pa- 
tyrimo sistemą, mes dar privalome turėti išprotavimo su- 
gebėjimą. Tik išprotaudami iš pažįstamų ir analogiškų nuo- 
tykių mes pajėgiame užpildyti spragas, paliktas pojūtinu- 
mo ir intelekto. Jei, pavyzdžiui, lėktuvas skrenda anapus 
kalvų arba trobesių taip, kad mes jį matome tik pro jų tar- 
pus skrendantį, tai mes čia turime reikalo su spraguota 
reiškinių eile, kurią turime sulieti į vieną sistemą. Tai įvyk- 
sta tuo būdu, kai mes išprotavimu atstatome trūkstamuo- 
sius narius ir, be to, dar mums betarpiškai neduotus visos 
eilės pradedamuosius ir baigiamuosius narius irgi išprotaudami 
pridedame (pastarieji bus faktai prieš ir po lėktuvo pasiro- 
dymo mūsų regėjimo lauke). Šitas proto veiklos principas 
yra sąlygos suieškojimas sąlygojamajam daiktui; Kantas sa- 
ko, kad reikia sąlygotam intelekto pažinimui besąlygiška 


IMMANUELIS KANTAS 273 


surasti, o tuo bus intelekto vienybė galutinai užbaigta. Bet 
ta logiškoji maksima kitaip negali grynojo proto principu 
tapti, kaip tik priimant: jei yra duotas sąlygojamasis daik- 
tas, tai ir visa viena kitai subordinuotų sąlygų eilė, kuri gi 
pati nėra sąlygota, e0 ipso yra duota, t. y. glūdi objekte ir jo 
sujungime (Kr. 391—392 p.). 

Taigi protas kuria aukštesnę vienybę negu intelek- 
tas — ta prasme, kad jis nesąlygoto sąvoką gamina ir ją su- 
naudoja. Kiekviena proto idėja savotišku būdu išreiškia 
kažką besąlygišką. 

O kaipgi toji besąlygiško sąvoka atsiranda ir kaip toli 
siekia jos reikšmė? 

Intelekto pagamintas pažinimas, besiremiąs priežastin- 
gumu, visur nurodo toliau už savęs. Erdvės ir laiko pasau- 
lyje visa yra aprėžta ir priklausoma. Kiekvienas reiškinys 
yra pareinamas nuo kito, šis nuo trečio ir t. t. iki begaly- 
bės. Reiškinių pasaulyje mes turime tik nepabaigiamas reiš- 
kinių eiles, kurios pačios vėl yra sąlygotos. Čia tai ir prasi- 
deda proto funkcija ir uždavinys. Jis, priešingai tam, kas re- 
liatyvu, aprėžta ir sąlygota, privalo kurti užbaigtą vienybę, 
ir šitą tikslą pasiekia pridėdamas sąvokas to, kas absoliu- 
tu, begalybiška arba nesąlygota. Tokiu būdu nesąlygoto są- 
voka atsiranda būtinai, taigi idėjos nėra prasimanytos, jos 
sudaro būtiną reliatyvumo pasaulio užbaigą. Norėdamas ši- 
to nesąlygoto sąvokos atsiradimą išaiškinti, Kantas nurodo 
į išprotavimą, į silogizmą. Silogizmo prasmė yra konkliuzi- 
jos išvedimas iš didžiosios premisos; bet ši premisa savo 
ruožtu galioja tik ją sąlygojant kitam, dar tolimesniam 
sprendimui ir t. t. Jei mes jaučiamės priversti pereiti prie 
vis tolimesnių ir bendresnių sąlygų, tai, atrodo, egzistuoja 
ypatingas postulatas niekada nesustoti prie kurios sąlygos 
kaip prie paskutinės, bet vis toliau dar tyrinėti, tartum bū- 

sią galima pasiekti visišką visų sąlygų totalumą. Sąlygų pil- 
naties idėja yra kaip tik tas Nesąlygotasis, kuris betgi pa- 
tyrimo pasaulyje niekados negali būti pasiekiamas ir nie- 
Kuomet negali būti duotas. Tokiu būdu proto siekimas pil- 
naties, siekimas pilnutinės patyrimo vienybės yra uždavinys, 
kurio intelektas niekada negali išspręsti, bet kuris jo veik- 
lą reguliuoja ir, vadinasi, skatina jį vis toliau tyrinėti ir įsi- 
gilinti. Pojūtinumą ir intelektą, pavaizdžius ir diskursyvi- 
škus elementus bejungiant atsiranda daiktų pažinimo gali- 
mybė. Proto sąvokų neatitinka joks (kongruuojąs) objektas, 
jos (tos sąvokos) nužymi tik intelekto panaudosenos gaires, 
tačiau pačios jos išeina už patyrimo ribų. Todėl Kantas pro- 
to sąvokai pavadinti ir naudojasi platoniškuoju "idėjos" 
terminu, kad pažymėjus, jog patyrimo pasaulyje šitos sąvo- 
kos negali atitikti joks adekvatus daiktas. Lygia dalia ir po- 
jūtinumo bei kategorijų lytys pavadintos konstitutyviniais 
principais, kurie savo ruožtu konstruoja patyrimą ir kiek- 
vienų metu gali būti jame išskaitomi ir iš jo išgliaudomi. 
Gi idėjos yra reguliatyviniai principai, jos vadovauja paži- 
nimui kaip normos ir įgalina Žmogų patyrimo pasaulį ste- 
bėti taip, tartum tat, kas nesąlygota, būtų su juo kartu duo- 
ta. Kai to susiaurinimo nepaisome ir idėjas mąstome kaip 
konstitutyvinius principus, taigi kai jas iš normų pažįsta- 
mais objektais padarome, tai šitaip ir įvyksta tasai sukeiti- 
mas, kuris priveda prie transcendentinės metafizikos pa- 
mėklių. Bet tasai sukeitimas, kurį Kantas vadina "transcen- 
dentaline“ iliuzija, esą yra giliai į mūsų pažinimo galios 
prigimtį įsisunkęs. Idėjos daro stačiai neišvengiamą objek- 
tyvinio realumo įspūdį, ir tuo galima esą išaiškinti, kodėl 
vis iš naujo atsiranda įvairios metafizinės teorijos, nes tos 
teorijos visos rymo ant tokių klaidingų išprotavimų, kaip 
uždavinio ir to, kas jau duota, sukeitimo. 

Proto sąvokų skaičiui nustatyti Kantas naudojasi išpro- 
tavimų tabele lygiai taip, kaip ir kategorijoms nustatyti 
kad naudojosi sprendimų tabele. Tris išvadų rūšis: katego- 
riškąją, hipotetiškąją ir disjunktyviškąją, atitinka trys ne- 
sąlygoto idėjos, būtent pirmiausia kategorinės sintezės vie- 
name sub jekte, antra — hipotetinės sintezės begalinėje narių 
eilė je, ir trečia — disjunktyvinės dalių sintezės užbaigtoje 
sistemoje idėja. 

Šitas padalinimas dar kartą parodo stačiai liguistą Kan- 
to palinkimą į dirbtinę architektoniką. Bet be vargo tega- 
lima suprasti, kodėl tas tris nesąlygoto rūšis turi atitikti 
trys sąvokos: sielos, pasaulio ir Dievo. Kai tos trys idėjos 
esančios traktuojamos ne kaip normos, o kaip objektai, tai 
tada ir atsiranda trys tariamieji mokslai: racionalinė psicho- 
logija, kosmologija ir teologija. Kiekvienas iš jų rymo ant 
klaidos, kurią mums turi parodyti transcendentalinė dia- 
lektika; todėl ji suskirstyta į kritiškuosius tyrinėjimus: 1) se- 
nosios psichologijos atrėmimas, pavadintas “Apie grynojo 
proto paralogizmus“, 2) kosmologijos kritikai paskirtas 
skyrius “Grynojo proto antinomija“ ir 3) racionalinės teo- 
logijos atmetimą mes randame skyriuje, pavadintame “Gry- 
nojo proto idealas“. 


GRYNOJO PROTO PARALOGIZMAI 


Racionalinė psichologija stengiasi įrodyti sielos substan- 
cialumą, jos vientisumą (simplicitas), asmeniškumą ir iš to 
viso jos nematerialumą ir nemirtingumą, taip pat jos san- 
tykį su kūnu. Taip tatai ši spekuliatyvinė sielos teorija re- 
miasi faktu, kad mes esą sąmoningi savo pačių "aš", kaip 
substancialaus, vientiso ir t. t. kažko. Bet kas gi yra tasai 

"aš", kurio šaukiasi racionalinė psichologija? Tasai "aš", 

kaip jau mes iš Kanto analitikos žinome, yra tuščia bendra 
lytis, mintis, lydinti visus mūsų vaidinius, kaip /aš mąs- 
tau“, bet nė kiek konkretaus turinio neturi. Tai dar nėra 
sąvoka, “o tik sąmonė, lydinti visas sąvokas" (Kr. 421 p.), 
“transcendentalinis minčių subjektas“, kuris pasireiškia 
kaip X, apie kurį mes — lig tik jį išskiriame — nieko žinoti 
negalime. Taigi čia negali būti kalbos apie jokį realų, o tik 
apie logišką subjektą, iš kurio nesiduoda išvedamos jokios 
ypatybės. Racionalinė psichologija nusikalsta sunkia "aš" są- 
vokos guassio terminorum "* klaida, kada ji šią tuščią bend- 
rą Minčių "aš" paverčia substancija, kuri privalanti būti 
vientisa, nemirtinga, asmeniška. 

Beje, sielos idėja yra būtina, kiek prie atskirų psichinių 
fenomenų turi būti prišlydinta "aš" vienybė, būtinas su- 
bjektas, bet ji reikalinga tik kaip maksima, kaip norma, o 
ne kaip atskiras pažįstamas objektas. Substancialumo kate- 
gorijos panaudojimas šiuo atveju yra neleistinas, kadangi 
čia kalbama ne apie laukujus daiktus, ne apie pastovius 
žiūros objektus. "Aš" tapatybiškumas privalo būti suprastas 
tik kaip funkcijos“, o ne kaip pastovaus daikto tapatybiš- 
kumas. Siela nėra joks daiktas savyje, o uždavinys visus 
reiškinius, veiksmus ir t. t. taip surišti, tartum mūsų siela 
būtų “vientisa substancija su asmenybišku tapatybiškumu, 
pastoviai (bent gyvenime) egzistuojanti, tuo tarpu kai jos 
būsenos, prie kurių ir kūno būsenos tik kaip laukujos sąly- 
gos priklauso, tolydžiai kinta“ (Kr. 714 p.). 

Tokiu būdu visos racionalinės psichologijos viltys nuei- 
na niekais. Atsižvelgiant į tai, kad, kaip jau daugel kartų 
sakyta, Kantui mūsų psichinių būsenų pažinimas nėra be- 
tarpiškesnis ir tikresnis už laukujų reiškinių pažinimą, tai 
negali būti ir kalbos apie jokį sielos vientisumo, bekūnišku- 
mo ir nemirtingumo įrodymą. Ir ne tik kad spiritualizmas 


IMMANUELIS KANTAS 277 


(Leibnizo—Wolffo linkmės) yra čia atremiamas, bet net ir 
materializmui atimamas pagrindas iš po kojų. Nes tiek sie- 
los egzistavimas, tiek ir jos neegzistavimas — abu lygia da- 
lia negali būti įrodomi. Dvasinio pasaulio paneigimas yra 
tiek pat dogmatiškas ir neparemtas, kaip ir jo priimtis; ma- 
terializmas be rezervų priskirtinas į neleistinų transcenden- 
tinių metafizikos teorijų eilę, kaip ir psichofizinis moniz- 
mas (Spinoza) arba dviejų skirtingų (fizinės ir dvasinės) 
substancijų prielaida (Descartesas). Visiškai yra galima, kad 
dvasinių ir kūninių reiškinių pagrinde pagaliau glūdi iden- 
tiškas daiktas savyje, tačiau šitas klausimas netelpa į mūsų 
pažinimo rėmus. Psichologijai netenka laužyti galvos dva- 
sinio ir Kūninio pasaulio santykiavimo problemos sprendi- 
mui; yra tik grynai psichologinis vidujo ir laukujo pojūčių 
ryšio galimumo klausimas vienos ir tos pačios sąmonės ri- 
bose. Bet čia mes paliečiame mūsų sąmonės struktūrą, ku- 
rią mums tenka, kaip paskučiausią faktą, tik Konstatuoti; 
už sąmonės ribų joks klausimas neturi išeiti. 

Kas liečia spekuliatyvinės psichologijos teorijas, tai Kan- 
to kritika parodė, kad nė viena iš šios rūšies problemų nė- 
ra pažinimo objektas. Bet jei sielos, kaip daikto savyje, at- 
veju niekas negali būti įrodoma, bet taipogi ir atmetama, 
tai nėra nė mažiausios kliūties tuos klausimus perkelti į ti- 
kė jimo, į praktinio proto sritį, jei tik tam atsirastų kitų, pa- 
vyzdžiui, moralinių, pagrindų. 


GRYNOJO PROTO ANTINOMIJOS 


Kai spekuliatyvinės psichologijos kritikoje Kantas kon- 
statavo "aš" sąvokos naudojimosi atveju guassio terminorum 
klaidą, tai, atremdamas racionalinę kosmologiją, išvedžio- 


ja nauju ir ypatingu būdu. Jis būtent mano, kad žmogus, 

kada jis bando pasaulio visybę kaip duotą objektą mąstyti ir 
to pasaulio ypatybes aiškinti, tai jis patenka į vidują prieš- 
taravimą. Žmogus tada galėtų absoliučiai korektiškai ir vi- 
siškai aiškiai du priešingus, pasaulį liečiančius sprendimus 
įrodyti. Žemiau surašytos keturios prieštaraujančios spren- 
dimų poros, pavadintos antinomijomis; jos susideda iš te- 
zės ir antitezės ir vienodai griežtai gali būti analogiškai įro- 
domos. Jos skamba šitaip: 


Tezė 

1. Pasaulis turi pradžią laike, o ir erdvės atžvilgiu irgi 
yra apribotas. 

2. Kiekviena sudėtinė pasaulio substancija susideda iš 
vientisų dalių, ir visur egzistuoja ne kas kita, kaip tat, kas 
vientisa, arba tat, kas iš to sudaryta. 

3. Priežastingumas, pagal gamtos dėsnius, nėra vieninte- 
lis, iš kurio galėtų būti išvesti visi pasaulio reiškiniai. Jiems 
išaiškinti reikalinga priimti dar kitą priežastingumą, bū- 
tent priežastingumą iš laisvės. 

4. Pasauliui priklauso kažkas, kas, arba kaip jo dalis, ar- 
ba jo priežastis, yra besąlygiškai būtina Esybė. 


Antitezė 

1. Pasaulis neturi pradžios ir ribų erdvėje, o yra tiek lai- 
ko, tiek erdvės atžvilgiu begalinis. 

2. Joks sudėtinis pasaulio daiktas nesusideda iš vientisi- 
nių dalių ir jame niekur neegzistuoja nieko vientisa. 

3. Nėra jokios laisvės; pasaulyje visa vyksta tik pagal 
gamtos dėsnius. 

4. Niekur neegzistuoja jokia besąlygiškai būtina Esy- 
bė — nei pasaulyje, nei už pasaulio, kaip jo priežastis. 


Į šitą grynojo proto antinomijų mokslą Kantas žiūri kaip 
į labai vertingą jo fenomenalistinės pažinimo teorijos pa- 

tvirtinimą. Tik pasiremiant transcendentaliniu idealizmu, 
įrodančiu reiškinių pažįstamumą ir daikto savyje nepažįs- 
tamumą, tėra įmanoma antinomijų prieštaravimą nugalė- 
ti. Ir Kantas aiškiai skiria dvi pirmąsias nuo dviejų antrųjų 
antinomijų. Pirmosios dvi vadinasi matematinėmis antino- 
mijomis ir pasižymi ta ypatybe, kad jų ir tezė, ir antitezė 
yra klaidingos. Abi jiedvi išeina iš klaidingos priimties (prie- 
laidos), kad pasaulis, kaip visybė, kaip pilnutinė reiškinių 
eilė, yra duotas. Tačiau pasaulis savyje kaip jokia visybė nė- 
ra mums duotas; mes, pasak Kantą, patys sukonstruojame 
pasaulį Kaip reiškinį, kada pereiname nuo vienos fenome- 
nalinės dalies prie kitos. Šis mūsų sudarytas fenomenalinis 
pasaulis nėra nei baigtinis (nes konstrukcija nėra dar už- 
baigta), nei begalinis (nes konstrukcija dar negalėjo perbėg- 
ti begalybės). Tas pats ir su antrąja antinomija, kuri turi aki- 
vaizdoj pasaulio begalinį dalomumą. Kūnai yra tąsūs ir 
kaip tokie yra dalomi, jie susideda iš vientisų dalių, į ku- 
rias mes juos esame suskaldę; bet mes galime vadinamąsias 
vientisas dalis dar toliau dalyti, kiek tik mums patinka. 
Taigi mes neturime manyti pasaulį, kaip reiškinį, esant su- 
dėtą iš vientisų dalių, bet vėlgi negalime sakyti nesant jo- 
kių vientisų dalių. Materijos dalys egzistuoja tik pačiame 
dalymo procese, o pastarasis siekia taip toli, kol tik patyri- 
mas yra galimas. Kitais žodžiais: erdvė ir laikas, kūnas ir ju- 
desys yra tik pažįstančiojo subjekto — produktyvios sinte- 
zės dėka — pagaminti reiškiniai. Jie iš viso egzistuoja tik 
sintezės funkcijos dėka, o toji funkcija iš esmės yra kažkas 
potencialiai begalybiška, t. y. ji gali būti be galo toli praves- 
ta. Kiekviena linija ir kiekviena kūnų ir faktų eilė laike 
niekados negali pasiekti paskutinio taško, už kurio prasi- 
deda tuščia erdvė arba tuščias laikas. 

Trečioji ir ketvirtoji antinomija pavadintos dinaminėmis 

ir turi tą ypatybę, kad čia ir tezė, ir antitezė — abi yra tei- 
singos. Šiuo atveju nesama jokio tikro prieštaravimo, nes 
sprendimai liečia skirtingas sritis. Tezė liečia daiktų savyje 
pasaulį, o antitezė — fenomenų pasaulį. Yra tai priežastin- 
gumo iš laisvės ir Dievo egzistencijos klausimai. Reiškinių 
pasaulyje visa yra priežastingai surišta, laisvės ir absoliučiai 
būtinos Esybės čia negali būti; gi daiktų savyje pasaulyje 
tiek inteligibilinė laisvė, kaip empiriškai būtinų veiksmų 
pagrindas, tiek visagalinti ir visažinanti Esybė, kaip pojū- 
tinio pasaulio priežastis, yra visiškai galima (nors jos buvi- 
mo, savaime suprantama, nėra galima įrodyti). 

Kantui čia rūpi — šalia tvirtai pagrįsto gamtos pažinimo, 
kur neturi būti pažeistas nenutrūkstamas priežastingumo 
dėsnio galiojimas — surasti išeitį būtiniems jo dorovinio 
jausmo reikalavimams. Dorovė be laisvės neįsivaizduoja- 
ma; laisvė privalo būti, bet tik ne gamtos daiktų pasau- 
lyje. 

Teoretiškai laisvė, mažų mažiausia daiktų savyje pasau- 
lyje, gali būti mąstoma. 

Bet tuo atveju Žmogus pastatomas vienkart dviejuose 
pasauliuose. Prisižiūrėkime į žmogų empirinėje realybėje ir 
pamatysime, kad jo sielos gyvata susideda iš reiškinių gran- 
dinės, kurioj viešpatauja gamtinis būtinumas. Žmogus, 
kaip gamtos narys, pasižymi savo empiriniu pobūdžiu. Bet, 
be to, Žmogus gi dar yra ir proto esybė ir kaip toks yra lais- 
vas. Čia pasireiškia jo inteligibilinis pobūdis; tas pobūdis nė- 
ra erdvinis, bet nėra ir laikinis, taigi nėra pajungtas prie- 
žastingumo dėsniui. Prie tokios skyrybos yra galima tą pa- 
tį veiksmą vieną kartą traktuoti kaip priežastingai būtiną, 
kaip fenomenalinės eilės narį, kitą kartą — kaip laisvą, kaip 
inteligibilinio pobūdžio pasireiškimą. Šiuo atveju aiškini- 
me ir priežastingumas, ir moralinio veiksmo atsakingumas 

gali ranka rankon eiti. Žmogui empiriškai veikiant, tos rū- 
šies jo veiksmą sąlygoja jo būdas (charakteris). Bet kad žmo- 
gus turi tokį, o ne kitokį būdą, tai jau yra jo nuopelnas ar- 
ba jo kaltė, nes nėra būtina, kad jis būtų toks, koks yra. Už 
savo inteligibilinio pobūdžio vertumą ar nevertumą Žmo- 
gus vienas tėra atsakingas. Kiekvienas Žmogaus poelgis 
"empiriniame pobūdyje... yra nulemtas anksčiau, negu jis 
įvyksta“ (Kr. 619 p.). Kas liečia inteligibilinį pobūdį, - ku- 
riam empirinis pobūdis yra tik pojūtinis atspindys (sche- 
ma), — tai čia "nėra jokio prieš arba po, ir kiekvienas poel- 
gis, nežiūrint jo laikiško santykio, kuriuo jis surištas su ki- 
tais reiškiniais, yra betarpiškas inteligibilinio, grynojo 
proto pobūdžio padarinys, kuris (protas) čia elgiasi laisvai, 
nebūdamas gamtinių priežasčių... grandinėj dinamiškai ap- 
spręstas“ (Kr. 619 p.). Toliau (623 p.) aiškindamas, Kantas 
priduria: “Reikia pastebėti, kad mes čia norime aiškinti ne 
laisvės, kaip vieno iš sugebėjimų, tikrovę (realybę), turinčią 
savyje mūsų pojūčių pasaulio reiškinių priežastį“... "laisvė 
čia bus aptariama tik kaip transcendentalinė idėja“ “... kad 
gamta bent priežastingumui iš laisvės neprieštarau ja, buvo 
vienintelis dalykas, kurį mes įveikėme ir kurs mums, kaip 
vienintelis, tik ir rūpėjo“. 

Ketvirtoji antinomija aptaria būtinos Esybės egzistencijos 
klausimą ir reiškia perėjimą prie racionalinės teologijos kri- 
tikos. Ši problema bus sprendžiama taip pat, kaip ir prie- 
žastingumo klausimas. Reiškinių pasaulyje visa turi atsitik- 
tinę ir sąlygotą egzistenciją; nėra nieko absoliučiai būtina. 
Bet visai visų empirinių reiškinių eilei galima "prileisti ir ne- 
empirinę sąlygą, t. y. besąlygiškai būtiną Esybę“ (Kr. 625 p.). 
Iš daiktų savyje aspekto Žiūrint, yra visiškai galima, kad 
"visa eilė būtų pagrįsta bet kokioje inteligibilinėje Esybėje 
(kuri todėl yra laisva nuo visų empirinių sąlygų ir net yra 

pati visų tų reiškinių galimumo pagrindas)“. Bet, savaime 
suprantama, šita būtinos Esybės idėja yra skirta tik regu- 
liatyviniam tikslui, ir todėl visos pastangos Dievo buvimą 
proto argumentais įrodyti turi būti laikomos be vertės. Ra- 
cionalinės teologijos kritika ryžtasi atskirus argumentus 
skyrium išmėginti ir jų netinkamumą atskleisti. Bet proto 
antitetika Kanto sekėjams, pav., Schellingui ir Hegeliui, pa- 
sidarė labai mėgiama tema. Visas mąstymo dialektikos 
klausimas pokantinėje filosofijoje yra iš Kanto antinomijų 
mokslų išplaukęs. 


GRYNOJO PROTO IDEALAS 
(Racionalinės teologijos kritika) 


Grynojo proto idealas, pagal Kantą, yra visų realiausios 
Esybės, viso realumo visumos idėja. Tasai ens realissimum 
savo esmėje turi visas galimas pozityvias determinacijas; ši- 
tai Esybei priklauso kiekvienas pozityvus predikatas be jo- 
kio susiaurinimo. Šitoje visų realiausioje Esybėje glūdi vi- 
sų esybių pagrindo galimybė; visos aprėžtos esybės išriedi 
iš šios pirmapradybės per susiaurinimą. Pažinimas tokios 
Esybės, kuri yra kiekvieno realumo pradžia ir tuo pačiu 
aukščiausia vienybė, savaime aišku, turi vaidintis kaip gry- 
nojo proto pažinimo idealas. Tik ar šitam idealui, kuris, be 
abejo, yra būtinas uždavinys, gali būti priskiriamas objekty- 
vus buvimas? Ar gali būti neabejotinai įrodomas tos sąvo- 
kos objektyvus galiojimas? Spekuliatyvinė teologija po vi- 
sų realiausios Esybės sąvoka, po visa visų predikatų visu- 
ma visuomet suprasdavo Dievą ir teoretiniais argumentais 
stengdavosi objektyvią Dievo egzistenciją įrodyti. Kaipgi 
tie argumentai atrodo ir koks jų stiprumas? Yra trys tokie 
įrodymai (argumentai) iš spekuliatyvinio proto: 1) ontolo- 
ginis, 2) kosmologinis ir 3) fiziko-teologinis įrodymai. 

Ontologinis įrodymas yra svarbiausias argumentas; jis iš 
visų realiausios Esybės sąvokos, kaip visų pozityvinių pre- 
dikatų visumos, išveda jos egzistencijos būtinumą. Ens rea- 
lissimmum esą negali būti mąstomas kaip neegzistuojąs, kitaip 
tai nebūtų visų realiausioji Esybė. Savo "Kritikoje"“ Kantas 
oponuoja tuo pat būdu, kaip ir Viduramžiais Anzelmo 
Kenterberiečio priešininkai, ir mano, kad "egzistencija" 
nieku būdu nėra ypatinga sąvokos žymė. Juk šimto tikrų 
talerių sąvoka nėra nė viena žyme turtingesnė už tik mąs- 
tomą talerių sąvoką. Taigi egzistencija niekaip negali būti 
išvedama vien tik iš sąvokos; ji berods yra kategorija, ku- 
ria gali būti naudojamasi tik sąryšyje su Žiūra. Tik Žiūra pasi- 
remiant gali būti įrodomas sąvoką atitinkančio daikto realu- 
mas, kadangi tik Žiūra viena patiekia sintezės pagrindą, o 
egzistencialiniai sprendimai yra sintetiniai sprendimai. Gi 
sintetiniai sprendimai negali būti gaunami iš sąvokos išve- 
dimo keliu. Todėl ontologinis įrodymas (argumentas) at- 
krinta. 

Koks Kanto priešas vargiai sutiktų su ta kritika, toks tik- 
riausiai nurodytų, kad tarp Dievo sąvokos ir šimto talerių 
sąvokos esama esminio skirtumo. Kas tinka pojūtiškai em- 
piriniam objektui, negali būti be niekur nieko perkeliama 
ant begalinės Esybės. Kantas kaip tik ens realissimum sąvo- 
kos visiškai nesuprato. 

Abu likusieji argumentai sudarą, anot Kanto, tik komp- 
likuotesnius ontologinio įrodymo porūšius; taigi ir šiuos 
turi ištikti anojo likimas. 

Kosmologinis įrodymas iš atsitiktinio ir sąlygoto egzisten- 
cijos išprotauja apie būtino ir nesąlygoto buvimą. Tai, kaš 
atsitiktina ir sąlygota, savo egzistenciją ima iš kito, šis iš 
trečio ir t. t., tačiau toks regresas negalįs tęstis be galo, ga- 
lų gale turįs būti prieitas kažkas, kas egzistuoja iš savęs, kas 

yra pats per save, o ne per kitą, taigi yra causa sui. Šis pa- 
starasis turįs būti būtina ir todėl visų realiausioji Esybė, at- 
seit Dievas. 

Šis įrodymas turi daug trūkumų. Pirmiausia čia neteisė- 
tai ant transcendenčių objektų yra perkeliamas priežastin- 
gumo principas, kurs tik galimo patyrimo rėmuose galio- 
ja. Toliau, yra visai nepagrįstas išprotavimas apie begalinės 
sąlygų eilės negalimumą, iš to išvedant būtiną pirmąją 
priežastį; savavališka yra priimtis, būk toji eilė negalinti 
būti begalinė. Bet toliau, jei net būtų galima sutikti, kad, 
kaip paskutinis eilės narys, turi egzistuoti būtina Esybė, tai 
kaipgi tada besumegzti samprotavimą, kad ta būtina Esy- 
bė bus kaip tik Dievas, t. y. visų realiausioji Esybė. Toks iš- 
vedimas būtų teisėtas tik tuo atveju, jei mes prileistume, 
kad tik Dievas, kaip realiausioji Esybė, būtinai eg zistuo ja, ta- 
riant, kad Dievas, kaip neegzistuojąs, negalėtų būti mąsto- 
mas. Bet iš to mes matome, kad kosmologinis įrodymas yra 
tik nuslėptas ontologinis įrodymas ir todėl yra toks pat ne- 
pagrįstas. 

Fiziko-teologinis įrodymas yra populiariausias ir mūsų šir- 
džiai "įspūdingiausias" įrodymas. Jisai iš pasaulio tvarkos 
tikslingumo ir grožio sprendžia apie Dievo buvimą. Tiks- 
linga pasaulio organizacija esanti ne daiktų prigimties iš- 
dava; pastariesiems tvarkos požymis esąs ištisai svetimas ir 
abejingas, todėl pasaulio tvarka, grožis turį būti aiškinami 
tvarkančios inteligencijos egzistavimu (kilnia ir išmintin- 
ga priežastimi“ Kr. 676 p.). Ta inteligencija ir esanti Dievas, 
pasaulio Kūrėjas. Kantas savo "Kritikoje"“ aplenkia klausi- 
mą, kiek gali būti parankus analoginis išprotavimas, išei- 
nąs iš Žmogaus, intelekto ir valios dėka pagamintų kūrinių, 
protingos pasaulio priežasties egzistencijai paaiškinti. Ta- 
čiau jis tuojau nurodo į tai, kad iš tikslingos tvarkos fakto 
seka daugių daugiausia protingo pasaulio Statyto jo, bet ne 


IMMANUELIS KANTAS 285 


pasaulio Kūrėjo egzistencija, nes tvarka liečia tik pasaulio 
lytį (formą), o ne medžiagą. 

Matyt, kad išprotavimas apie pasaulyje suvokiamą tvar- 
ką ir tikslingumą galioja tik priežasties ir padarinio propor- 
cingumo ribose, t. y. kad mes, priežasties ir padarinio pro- 
porcingumo akivaizdoje, iš pasaulio tikslingos lyties gali- 
me samprotauti tik apie labai išmintingo ir labai galingo 
Statytojo, bet ne apie visažinančio ir visagalinčio Organiza- 
toriaus egzistenciją. Bet kaipgi mes iš šito sutvarkyto pa- 
saulio atsitiktinumo prieiname besąlygiškai būtino egzi- 
stenciją ir nuo pirmosios priežasties absoliutaus būtinumo 
sąvokos ens realissimum, t. y. visų predikatų visumos sąvo- 
kos, būtent sąvoką visa apimančio realumo. Fiziko-teolo- 
giniame įrodyme slypi dogmatiškas prileidimas, būk pa- 
saulio tvarka ir tikslingumas negalįs būti rezultatas jo pa- 
ties prigimties, kuri veikia pagal bendrus, mechaniškus 
dėsnius. Šita prielaida būtų tik tuo atveju pateisinama, jei 
pasaulyje visa būtų atsitiktina ir jei viso to egzistencijai pa- 
aiškinti būtų reikalinga būtinos Esybės, kaip to priežasties. 
Bet nuo to keblumo fiziko-teologinis įrodymas staiga "per- 
šoksta“ į kosmologinį įrodymą, ir kadangi šis yra tik nu- 
slėptas ontologinis įrodymas (680 p.), tai paaiškėja, kad prie 
jo yra prilipę visos abiejų pirmųjų ir dar jo paties klaidos. 

Visi trys Dievo buvimo įrodymai nepasiekia savo tiks- 
lo, visi jie yra klaidingi. Tačiau iš įrodymų netobulumo ne- 
seka neteisingumas tezės "Dievas yra“. Jei teoretiniu keliu 
Dievo buvimo ir. negalima paakivaizdinti, tai nemažiau 
būtų netikslu ir jį norėti paneigti. Senoji metafizika atve- 
dė į skaudų nusivylimą, bet kaltė glūdi joje pačioje, nes ji 
reguliatyvinei funkcijai skirtas "subjekto", "reiškinių eilės“ 
ir "sistemos" protines idėjas padarė objektais ir tuo paska- 
tino sukeitimus (sumaišymus) ir klaidas. Sielos nemirtingu- 
mo, laisvės ir Dievo egzistencijos klausimų negalima teo- 

retiškai nei iš pozityvinės, nei iš negatyvinės pusės lemia- 
mai išspręsti. Bet tai dar nepasako, kad šitos sąvokos yra sa- 
vyje prieštaringos; anaiptol, teoretinio proto požiūriu jos 
yra visiškai įmanomos. Praktinio proto uždavinys bus at- 
skleisti naujus aspektus bei pagrindus, ir būtent — morali- 
nės prigimties; tuomet mums atsiras teisės tas sąvokas, 
kaip būtinas supozicijas arba mūsų dorovės mokslo postu- 
latus, į pasauližiūrą įvesti. Taip tai sielos nemirtingumas, 
laisvė ir Dievas tampa mūsų morališkai pagrįsto tikė jimo ob- 
jektais. 

Bet teoretinėje srityje trys proto idėjos vaidina irgi —- mes 
tai jau matėme — gana stambią rolę, kaip suvienybinančios 
gairės, mūsų mokslinio pažinimo bėgyje. Lygiai kaip su- 
bjekto idėja psichologijoje mus veda į nenutrūkstamą vi- 
dujo patyrimo faktų sujungimą, lygiai taip pat, pagal Kan- 
tą (714 p.), mes turime ir kosmologijoj “kaip vidujų, taip ir 
laukujų gamtos reiškinių sąlygas niekur neišsibaigiančiu 
tyrimu sekti, tartum šis savyje būtų begalinis ir neturėtų 
pirmojo arba aukščiausiojo nario, nors mes ir neginčijame, 
kad reiškinių inteligibiliniai pagrindai egzistuoja, — jei ne- 
kalbame apie reiškinių pasaulį, — bet neturime teisės var- 
toti inteligibilinių pagrindų sąvokos, kur reikia aiškinti 
gamtą, kadangi mes jų nepažįstame. Ir, pagaliau, trečia, mes 
turime (teologijos atveju) į visa, kas tik gali priklausyti prie 
galimo patyrimo junginio, taip Žiūrėti, tartum tai sudaro 
absoliučią, bet ištisai priklausomą ir visuomet — pojūčių pa- 
saulio ribose — sąlygotą vienybę, o tačiau vėl sykiu, tartum 
visų reiškinių visuma (patsai pojūčių pasaulis) turi vieną 
vienintelį aukščiausią ir viso ko pertekusį pagrindą už sa- 
vo apimties (ribų), būtent sykiu savarankišką, pirmapradį 
ir kūrybišką protą...“ (Kr. 714 p.) 

Kaip Kantas jau dialektikoj nurodė, mes visada užmir- 
štame tą "tartum" ir tyrinėjimo taisykles paverčiame sava- 

rankiškais daiktais savyje. Todėl ir spekuliatyvinės meta- 
fizikos troškimas yra toks neišraunamas Žmoguje. 

Paskutinis “Grynojo proto kritikos“ skyrius patiekia 
perėjimą iš teoretiškai neleistino į morališkai pagrįstą daik- 
tų savyje traktavimą. Tas skyrius yra pavadintas “Tran- 
scendentaliniu metodo mokslu“ ir yra suskirstytas į ketu- 
ris poskyrius: “Grynojo proto disciplina“, “Kanonas", "Ar- 
chitektonika“ ir "Istorija". Šitame skyriuje Kantas mėgina 
parodyti, kad moralinis atsakingumas gali egzistuoti tik ta- 
da, kai Dievas, laisvė ir būsimasis gyvenimas yra postuluo- 
jami (823 p.). Bendrasis dorovės įstatymo galiojimas mus 
verčia tikėti esant pasaulį, kuriame nemirtingumas, laisvė 
ir Dievas egzistuoja. Teoretinis protas nepajėgia jokių šitą 
griaunančių priekaištų iškelti. Patyrimo ribos nėra mąsty- 
mo ribos. Morališkai vertinga ir prasminga yra už šitų ri- 
bų, praktinis protas siekia toliau už teoretinį pažinimą. 
Žmogus privalo morališkai elgtis, ir tai suteikia jam teisės 
prileisti egzistuojant visa tai, be ko moralinis veiksmas bū- 
tų neįmanomas. Todėl žmogus turi sau priskirti laisvės su- 
gebėjimą, t. y. sugebėjimą laisvai pradėti faktų eilę, jis turi 
tikėti antrąjį gyvenimą ir išmintingąjį Dievą. 

Moralinė Žmogaus uždavinio, paskirties sąmonė pra- 
šoksta siauras teoretinio pažinimo ribas; čia tai glūdi prak- 
tinio proto primatas" teoretiniam, kaip Kantas tą santykį 
formuluoja. 


TEORETINĖS KANTO FILOSOFIJOS SANTRAUKA 


Kanto pažinimo kritika nužymėjo filosofijai visai naujus 
kelius, o tačiau toji kritika tebėra ankštame sąryšyje su bu- 
vusiomis didžiųjų racionalistų ir empiristų sistemomis. Ką 
gi ji iš jų pasiėmė ir kaip tas senąsias dalis modifikavo? 

Prieškantinis racionalizmas yra įsitikinęs, kad esama tik- 
ro transcendenčių daiktų pažinimo, ir šitą pažinimą remia 
įgimtomis proto idėjomis. Prieškantinis empirizmas Hu- 
me'o rankose tampa visai imanenčia teorija, kuri betgi, ob- 
jektyvaus pažinimo galimumo atveju, nuosekliai atveda į 
skepticizmą. 

1. Kanto mokslas jungia racionalizmo ir imanentizmo te- 
orijas. Jis stovi tarp šių priešingų srovių. Iš racionalizmo jis 
perima — būdamas labai linkęs į matematiką ir matemati- 
nius gamtos mokslus — įsitikinimą, kad esą egzistuoja tik- 
ras, t. y. būtinas ir visuotinai privalomas, pažinimas, gi išvien 
su empirizmu jis tą pažinimą apriboja imanenčia sritimi, pri- 
pažindamas tik reiškinių, o ne daiktų savyje pažinimą. Taip 
Kantas darosi abiejų priešingų krypčių tarpininku. Jis ryž- 
tasi savo tarpininkavimą išvystyti į vidujišką ir organišką; 
ir vieną, ir antrą kryptį jis iš dalies pripažįsta ir norėtų iš 
kiekvienos paimti vertingąsias, pateisintinąsias dalis. Su 
racionalizmu Kantas priima antpojūtinio pasaulio ir Dievo 
egzistavimą, o su empirizmu jis vėl šią tezę susiaurina ta 
prasme, kad antpojūtinumas nesąs objektas. teoretinio pa- 
žinimo, o tik praktinio tikėjimo. 

2. Taip tai gimsta pas Kantą racionalizmo ir fenomenaliz- 
mo kombinacija, ir, kaip Vaihingeris savo garsiajame “Gry- 
nojo proto kritikos“ komentare '* (I, 50-51 p.) yra konsta- 
tavęs, prieškantiniame periode empirizmas buvo palinkęs 
į fenomenalistines arba subjektyvistines pažiūras, tuo tar- 
pu racionalizmas siejosi su realizmu ir objektyvizmu. 

3. Panašiai Kantas išlygina priešingumus, aptariant pa- 
žinimo kilmę ir trūkį, būtent aprioriškumo ir aposteriorišku- 
mo klausimus, pojūtinius ir nepojūtinius, materialius ir 
formalius elementus, pagaliau sąmonės pasyvumą bei ak- 
tyvumą. 

A. Kantas aiškino, kad pažinime esanti apriorinė ir apo- 
steriorinė pusė. Apriorinę pusę sudaro grynosios suvoki- 
mo lytys, kategorijos ir tezės (Grundsatze); visa tai yra ne- 
pareinama nuo patyrimo. Aposteriorinę pusę sudaro juti- 
mai, kylą iš pojūtinių suvokimų. Nors Kantas savo moksle 
yra labiau į apriorizmą linkęs, tačiau jis visados stengiasi 
per apriorizmo susiaurinimą ir kitai šaliai pasilikti teisus. 
Aprioriškumą Kantas ima ir psichologine, ir logine jo reikš- 
mėmis. Pirmuoju atveju Kantas yra Leibnizo sekėjas, kurs, 
priešingai Descartesui, moko, kad aprioriniai elementai nė- 
ra gatavos, įgimtos idėjos, bet tik patyrime ir su patyrimu, 
taigi 'patyrimo proga“ išsivysto. Kas liečia logiškąjį ap- 
rioriškumą, tai šis irgi yra nukreiptas į patyrimą. Kiekvie- 
nas racionališkai išvestas pažinimas tik tada turi vertės, jei 
jis gali būti įrodytas kaip galimo patyrimo sąlyga. Nuogos 
sąvokos yra tuščios. Tokiu būdu abi pažinimo pusės nėra 
viena kitai svetimos ir abejingos, bet nurodo viena į antrą, 
nes jutimai vieni nepajėgia pažinimo suteikti, “žiūros be 
sąvokų yra aklos“. 

B. Tokiu pat būdu pažinimas turi ir nepojūtinių, ir pojū- 
tinių elementų. Kategorialinės sintezės, reliacijos yra nepo- 
jūtinės prigimties; bet tat, ką jos sujungia, kas yra duota, 
yra pojūtiška. 

C. Šita skyryba veda į priešpastatymą lyties ( formos) ir 
materijos. Formalinė pusė yra reguliuojąs, tvarkąs principas, 
materija — tvarkomasis turinys. 

D. Tuojau prieiname ir sąmonės aktyvumo bei pasyvumo 
pažinime klausimą. Kai racionalizmas klausimą suveda į 
aktyvią mąstymo galią, empirizmas, atvirkščiai, — į pasyvų 
įspūdžių priėmimą; Kantas gi mano, kad pažinime ankštai 
rišasi aktyvusis ir pasyvusis faktoriai. Pojūtinė pusė, paži- 
nimo turinys ir žiūros lytys (erdvė ir laikas) yra pasyviai 

priimama, o kategorialines intelekto sintezes gamina akty- 
vi mąstymo veikla. 

4. Lygiai ir būties bei mąstymo santykį Kantas naujai nu- 
šviečia. Racionalinė metafizika dogmatiškai prileido visiš- 
ką daikto ir sąvokos, realaus ir logiško ryšio sutapimą. Kla- 
siškas šito pavyzdys buvo Spinozos "causa" ir ratio“ suta- 
patybinimas, arba formulė: "ordo et connexio idearum 
idem est ac ordo et connexio rerum“ **. Tuo tarpu empiri- 
zmas randa tarp sąvokų ir daiktų visišką skirtumą; logiš- 
komis operacijomis niekada neįgysi faktų pažinimo. Šitoje 
kontraversijoje Kantas laikosi arčiau empirizmo, bet randa 
tarpininkavimo kelią tuo, kad jis skiria daikto pažinimo for- 
malinę ir materialinę pusę. Jis būtent parodo, kad forma, ly- 
tis, kilusi iš pažįstančiojo subjekto ir įdėta į pažinimą, aišku, 
visiškai sutampa kaip esanti ir mąstoma lytis, gi turinys, me- 
džiaga yra kažkas visiškai nuo sąvokos skirtinga. 

5. Ką tik mes pasiekėme dar vieną tašką, kuriame dvi 
prieškantinės srovės išsiskirdavo. Racionalizmas tikėjo ana- 
litišką, logiškai sąvokišką pasaulio elementų ryšį. Gi prieš- 
kantiniam empirizmui visos elementų reliacijos yra 
sintetinės prigimties; faktų negalima logiškai iš viens kito iš- 
vesti, visi jie šia prasme iracionalūs. Kantas, atvirkščiai, kon- 
statuoja, kad reliacijos pažinime gali būti sykiu ir sintetiškos, 
ir racionališkos. Mąstymas jokiu būdu nėra grynai analitinis 
procesas; pirmoj eilėj jis yra sintezė. Visos sąvokų operaci- 
jos, paremtos prieštaravimo principu, tesančios menkesnės 
reikšmės. Šalia senosios, grynai formalinės logikos turinti 
atsirasti Visai nauja disciplina — transcendentalinė logika. 
Sintetiškai racionalaus sąvoka atskleidžia naujas perspek- 
tyvas ir nuveikia prieškantinės pažinimo teorijos viena- 
šališkumą. 

6. Iš viso, kas pasakyta, išplaukia, kad pažinimas rymo 

ant dviejų faktorių; jis susijęs tiek su patyrimu, tiek ir su 
mąstymu. Tikras mokslinis pažinimas gaunamas tik abipu- 
siškai vienam kitą papildant. 


KANTO PRIKLAUSOMYBĖ NUO PRIEŠKANTINĖS 
FILOSOFIJOS 


Kantas yra giliai persiėmęs tarpininko uždaviniu ir ro- 
le, jis yra įsitikinęs, kad turi stoti ankstyvesniųjų sistemų 
teisti, nes jo transcendentalinis metodas — vienui vieninte- 
lis, kaip visiškai nauja orientacija — galįs filosofiją nuo jos 
klaidžiojimų išvaduoti. Tačiau filosofijos istorija mus mo- 
ko, kad ir didžiausi, ir originaliausi mąstytojai buvusiose 
sistemose daug giliau šaknijo, negu jie patys tai juto. Tas 
pat ir su Kantu. Arčiau prisižiūrėję, turėsime sutikti, kad 
ir jo priklausomybė nuo racionalizmo ir empirizmo yra žy- 
miai didesnė, negu jis pats pripažintų. 

1. Jau įžanga į "Grynojo proto kritiką“ ir pirmieji jos sky- 
riai sukelia mumyse mėklinimą, bene tik Kantas, kaip ir 
Descartesas arba Locke'as, į objekto ir subjekto santykį žiūri 
kaip į priežastingą. Pažinimas atsiranda dėl to, kad objek- 
tai paliečia mūsų pojūčius; arba atsiranda jutimas, kadangi 
objektas tam tikru būdu "erzina" (affiziert) jautą (Gemūt). 
Taip tatai objektas padaromas priežastimi, o jutimas pada- 
riniu. Taip vadinamojo jautos (sielos) jaudinimo klausimas 
vėliau buvo aštrių polemikų akstinu, nes čia kritikai įžiū- 
rėjo nekonsekventiškumą imanentiškos Kanto pažinimo 
teorijos atžvilgiu. 

2. Ryšy su tuo yra ir Kanto pažiūra į patyrimą. Racionalis- 
lįs patiekti tik pojūtinį turinį. Kantas tai nuomonei visiškai 
pritaria, patyrimas yra jam visuomet pojūtinis patyrimas. 

Jis šitą pažiūrą net pagilina, kada jis ją pratęsia ir į vidują 
patyrimą. Savistaba, vidujas patyrimas irgi turi pojūtinį po- 
būdį, jis yra surištas su “viduju jutimų“, kuris yra jaudina- 
mas iš 'aš"“ pusės. Bet jei patyrimas gali tik pojūtinį turinį 
tiekti, tai savaime suprantama, kad siela, Dievas ir kiti ne- 
pojūtiniai objektai turi būti antempirinės prigimties. 

3. Visa prieškantinė pažinimo teorija yra individualistinio 
pobūdžio; ji mano, kad pažinimas vykstąs individualinėje 
sąmonėje ir esąs pažįstančiojo individo nuosavybė. Ir Kan- 
tas savo tyrinėjimo pradžioje laikosi tos nuomonės, tačiau 
laikui bėgant perauga ją. "Estetikoje"“ jam kiekviena sąmo- 
nė yra individo psichinių faktų suma; tik vėliau — “Analiti- 
koje“, kalbėdamas apie transcendentalinę apercepciją, ir 
itin “Prolegomenose" — jis iškopia į “sąmonės apskritai“ są- 
voką, t. y. į antindividualinės sąmonės sąvoką. 

Prieškantinei filosofijai savosios sąmonės būsenų įtiki- 
mumas buvo virtęs tiesiog aksioma. O pagaliau ir Kantas 
mano, kad transcendentalinis idealizmas, pav., materijos 
buvimą gali pripažinti neišeidamas iš nuogos savimonės ir 
neprileisdamas nieko daugiau, kaip vaidinių įtikimumą 
manyje, vadinasi, prileisdamas tik “cogito, ergo sum“ (Kr. 
453 p.). Transcendentaliniam idealizmui materija ir dargi 
jos vidujas galimumas yra tik reiškinys“, kuris, nuo mūsų 
pojūtinumo atskirtas, yra niekas. Pas Kantą individualisti- 
nė sąmonės ir pažinimo sąvoka yra pabrėžtinai taikoma 
žmogui. Daiktai savyje yra mums nepažįstami, "'mes nepa- 
žįstame nieko kito, kaip mūsų jų suvokimo būdą, kuris 
mums yra ypatingas ir kurs taip pat nebūtinai kiekvienai 
esybei, nors kiekvienam žmogui, turi būti tekęs“ (Kr. 113 p.). 

4. Iš pažinimo teorijos individualizmo prieškantiniams 
filosofams išplaukia linkimas į intelektualizmą ir nominaliz- 
mą sąvokų teorijoje. Pas Kantą tokios tendencijos dar stip- 

riau iškyla. Pasaulis, kiek mes jį pažįstame, t. y. pasaulis 
kaip reiškinys, yra sudėtas iš vaidinių, kurie pretenduoja į 
būtinumą ir visuotinį galiojimą. Ne tik laukujas, bet ir vi- 
dujas psichinis Žmogaus pasaulis išreiškia tik vaidinių 
kompleksus, kategorialines suvokimo duomenų sintezes. Ir 
jeigu patyrimo turiniai išreiškia tat, kas pojūtiškai įvairu, 
kas sulytinta, sujungta, suvienyta, tai darosi aišku, kad pa- 
tyrimo turiniai yra visiškai individualios prigimties ir nuo- 
lat praeiną, besikeičią, taigi jie nieko negali turėti kieky- 
biškai identiška, ir todėl Kantui belieka prisidėti prie no- 
minalizmo. 

Kritika. — Tai taip Kantas, nežiūrint didelio jo origina- 
lumo, nežiūrint naujo metodo ir “kopernikiško" pervers- 
mo, visiškai dar teberymo ant savo pranokėjų pagrindo ir 
per didelį vargą teišsikovoja sau naujas perspektyvas. Ta- 
čiau, jei atvejais ir pas genialų mąstytoją pasimaišė nelygu- 
mų, net nenuoseklumų ar gal ir prieštaravimų, tai tenka 
atminti, jog visa tat yra neišvengiama ir turi būti supran- 
tama. Bet mes iš daugelio "Kritikos" paliestų problemų ap- 
siribosime tik ties tais klausimais, kurie teoretinės filosofi- 
jos plėtrai yra turėję lemiamos reikšmės. 

1. Kanto amžininkus labiausiai paveikė vadinamoji daik- 
tų savyje problema. Kaip jau ne kartą minėta, "Kritikos" 
tekstas mums pakiša mintį, kad Kantas iš pradžių prilei- 
džia daiktų savyje, kaip transcendentiškai realiai egzistuo- 
jančių esybių, buvimą ir dar vėl prileidžia, kad tie daiktai 
savyje per “jaudinimą" gamina mūsų jutimų turinius. Bet 
toliau daiktų savyje pažįstamumą jisai neigia, padaryda- 
mas jį X-u ir “ribine sąvoka“ (Grenzbegriff). Kanto priešai 
įžiūrėjo čia didelį prieštaravimą ir tuo mėgino jo teorijas 
griauti. Žinomas yra Jacobi'o išsireiškimas, sakąs, kad daik- 
to savyje neprileidus į kritiškąją filosofiją negalima patek- 

ti, bet su ta prielaida negalima čia pasilikti. Kanto šalinin- 
kai, pav., Fichte, bando jo pažiūrą taip interpretuoti, kad 
būk šis niekados nesąs priėmęs realios daiktų savyje egzi- 
stencijos, ir būk tai tesąs tik nepavykęs ir nesusipratimą 
keliąs išsireiškimo būdas, kai jisai kalba, sakysim, apie "jau- 
dinimą“ arba "erzinimą". Kanto kalba iš tiesų dažnai yra 
tamsi, jo minčių eiga — galbūt kaip tik dėl sąvokų nauju- 
mo — labai neperregima, be to, dar daugely atvejų dirbti- 
nė ir nedarniai sukonstruota; taigi netenka per daug ste- 
bėtis, jei XIX amžiaus bėgyje atsiranda labai įvairūs, kartais 
stačiai piestu prieš viens kitą stoją, kantistų ir neokantistų 
aiškinimai. Daikto savyje klausimą Kanto šalininkai dau- 
giausia dviem kryptimis yra mėginę aiškinti: arba kaip 
prieštaringą ir niekam nereikalingą, — tada šią sąvoką ga- 
lima drąsiai panaikinti; arba ją reikia pateisinti, išvedant 
ją iš paties pažinimo esmės. Tais keliais yra nuėję, bekur- 
dami savo sistemas, didieji XIX amžiaus idealistai, nuo Fich- 
tes iki Hegelio, ir racionalistizuoją neokantistai, kaip 
Herm. Cohenas. 

2. Antra opi Kanto kritikos vieta yra gana griežtas paži- 
nimo medžiagos ir lyties priešpastatymas. Tiedu dalykai esą 
visiškai skirtingi. Medžiaga arba turinys yra "duota", o ly- 
tis (forma) yra mąstoma, "aš" pagaminama. Medžiaga visada 
yra aposterioriška, tik pažinimo lytis yra aprioriška. Medžia- 
ga visada yra pojūtinė, gi lytis (išskiriant erdvę ir lai- 
ką) — nepojūtinės prigimties. Pažinimo turinys yra neišve- 
damas, jis yra paimamas kaip faktas, lytys gi yra išrodomos 
kaip patyrimo galimybės, net kaip pačių daiktų sąlygos. 
Kantas junta šito dualizmo neigiamybes ir iš visų jėgų sten- 
giasi jį nuveikti arba bent padaryti nepavojingą, tačiau pa- 
sirodo neįmanoma tą nepermetamą tarpeklį pašalinti. 
"Grynojo intelekto sąvokų schematizmo“ skyriuje mėgina- 

ma surasti tarputinį narį, kurs padarytų galimą katego- 
rijų pritaikymą aposteriorinei medžiagai. Tačiau problemos 
sprendimas — įvedant laiko schemas — yra tik tariamas, 
nes patsai laikas yra juk apriorinis elementas, ir taip pasi- 
lieka kaip buvęs nelikviduotas klausimas: kaip būtų galima 
sujungti tokius priešingus elementus ir kaip tasai sujungi- 
mas turi vykti atskirais duotais atvejais. Pavyzdžiui, nuo 
ko pareina, kad mes, pažindami medį ir darydami sintezę, 
taikome substancijos kategoriją, o stebėdami vėjo pūtimą, 
kurs medį lenkia prie žemės, taikome priežastingumo ka- 
tegoriją. Abu šiuo atveju galimi atsakymai Kantui yra ne- 
lemti... Jei pati apriorinė lytis yra padaroma apsprendžia- 
muoju faktoriumi, tai galutiniame rezultate ir visa pažini- 
mo medžiaga turi būti išvedama (dedukuojama) iš proto. 
Bet tai būtų nusigręžimas nuo Kanto ir perėjimas į gryną 
apriorizmą. Bet jei patys turiniai nuseiki (nustato) katego- 
rijų pritaikymą, tai tokia priimtis reikštų, Kad pojūtiniai 
suvokimo turiniai turi kurias nors nepojūtines Žymes, iš 
kurių mes pažįstame, kuri čia kategorija yra reikalinga. Bet 
tada vėl Kanto linija būtų praardoma, nes tuomet pačiame 
turinyje prileistume esant nepojūtinių sintezių, kas, re- 
miantis Kanto pažinimo teorija, būtų negalima. 

Genialus Kanto mėginimas aposteriorinius ir apriorinius 
elementus taip vienus kitiems taikyti, kad vieni be antrų 
būti negalėtų ir kad jie neperskiriama vienybe taptų, atsi- 
žvelgiant į kontrasto tarp jų didelį suaštrinimą, turėjo ne- 
išvengiamai sudužti. Todėl tasai dualizmas tuojau tampa 
akstinu kritiškąją filosofiją taip perdirbti ir ją taip toliau 
plėtoti, kad ir tat, kas tikrai "duota", ir vadinamoji pažini- 
mo medžiaga darosi išvedama. Pokantinėj filosofijoj tat, 
kas "duota", išvirsta "intelekto teigimu“ (Setzung); duotu- 
mo sąvoką mažų mažiausia kaip būtiną sąvoką — lygiai 

kaip ir daiktą savyje — imama laikyti dedukcijos keliu iš- 
vedama. Bet tuojau pat kartu su Kanto dualizmu pranyks- 
ta ir jo fenomenalizmas, ir skyrimas į reiškinį ir daiktą sa- 
vyje. 

3. Su Kanto dualizmo atmetimu yra surištas ir griežtes- 
nio iš vieno pagrindinio principo išvedimo (dedukcijos) rei- 
kalavimas. Kantas, beje, įvedė transcendentalinį išvedimo 
būdą, tačiau jis pats, pasiremdamas šiuo metodu, tepagrin- 
dė tik vieną savo principų dalį; taip, pavyzdžiui, jis paėmė 
kategorijas iš logikos sprendimų tabelės, bet pastaroji Kan- 
tui sudaro kažką istoriškai "duotą", ko jis nė nebando iš- 
vesti ir pateisinti. Dabar mąstymo dėsniai. Juos Kantas be- 
rods mini, kaip antai prieštaravimo dėsnį, kuris jam yra 
aukščiausias analitinių sprendimų kriterijus, bet į didžio- 
sios transcendentalinės dedukcijos rėmus jų nepriima, tar- 
tum juose nebūtų jokių problemų. Juk kaip tik paties Kan- 
to požiūriu, kuris visada smulkmeniškiausių įrodymų rei- 
kalauja, yra tatai trūkumas, taip kad net didelė apriorinių 
principų dalis yra likusi nepagrįsta, t. y. likusi į visą siste- 
mą tinkamai neįglausta. Jei transcendentalinis metodas yra 
vienintelis teisingas metodas, tai tas trūkumas turi būti pa- 
šalintas ir abejojami principai išvesti iš vieno aukščiausio jo 
principo. Kantas pagirtinai laikosi matematikos ir matema- 
tiškųjų gamtos mokslų, bet dar liko lyg ir nepastebėta pla- 
ti dvasios mokslų sritis, kuri irgi laukė kritiškai pagrindžia- 
ma. Dėl savo matematiškųjų gamtos mokslų pomėgio Kan- 
tas yra ištikimas XVIII amžiaus sūnus, bet kaip tik jo 
sistematiško pamatavimo reikalavimas pastūmėja jo sekėjus 
atleisti santykius su matematika ir gamtamoksliu ir paska- 
tina gilintis į dvasios sferas. Taip tai, iš kantiškosios filoso- 
fijos pozicijos išeinant, yra suprantama ir būtinai reikalin- 
ga ieškoti vienintelio aukščiausio požiūrio išvesti visam 

pažinimui apskritai. Kantas pats davė tam pirmą impulsą 
savo nepaprastai vertingu transcendentalinės apercepcijos 
vienybės mokslu. 

4. Kanto kritikoj iškyla dar vienas trūkumas, bet jis duo- 
dasi nugalimas kaip tik beplėtojant vieną iš jo paties ten- 
dencijų. Pagrindinis Kanto dedukcijos principas buvo paty- 
rimo galimumo principas; atskiri principai pasirodė besą kaip 
empiriškai suvokiamų daiktų pažinimo galimumo sąlygos. 
Kai šitas principas tinka išvesti atskiroms kategorijoms, ku- 
rios jutimo medžiagą sintetiškai suglaudžia, mąstymo gi 
dėsniai antai pasiliko už šitų ribų. Norint įtraukti logikos 
dėsnius, reikėtų aukščiausiąjį principą taip performuoti, 
kad jis išreikštų ne tik pojūtinio patyrimo galimumą, bet ir 
galimumą mąstymo apskritai. Čia vėl pats Kantas nurodo ke- 
lią per ir už savęs. 'Prolegomenose" įvestoji sąmonės apskri- 
tai sąvoka būsimoms kartoms pasidarys pagrindu aukščiau- 
siajam principui iškelti (pastatyti). Iš sąmonės apskritai gali- 
mumo turi būti išvedamos visos atskiros lytys (formos). 
Tokio uždavinio sunkumą pats Kantas gana gerai numatė; 
ne veltui jis pabrėžia, kad grynasis “aš mąstau" esąs tik tuš- 
čia lytis, esanti tai tik visus mąstymo aktus lydinti sąmonė, 
be jokio ypatingo turinio. Tad kaipgi būtų galima iš to tuš- 
čio "aš mąstau“ išvesti visą atskirų apriorinių sąvokų įvai- 
rybę? Tada tenka arba tariamai vientisoje sąmonės sąvoko- 
je vis dėlto kaip nors surasti momentų arba aspektų daugy- 
bę taip, kaip tai Reinholdas yra padaręs; arba reikėtų 
pritaikyti tokį mąstymo būdą, kuris su viduju būtinumu 
pažįstantį mąstymą varo nuo tuščios, be turinio, aukščiau- 
sios sąvokos į vis konkretesnes ir turtingesnes sąvokas. Ši- 
tas būdas ir yra vėliau išvystytas į dialektinį metodą, kurs 
Schellingo ir Hegelio buvo universaliniu paverstas. 

5. Taip tai ir sąmonės sąvokos performavimas po Kanto 

yra suprantamas. Individualistišką sąmonės sąvoką, kaip 
individo psichinių duomenų visumą, Kantas pats turėjo pa- 
keisti ir papildyti. Su šia sąvoka jis pradeda savo estetiką 
ir su ja nelabai toli laikosi nuo Locke'o ar Spinozos, kurie 
sąmonę traktavo kaip idėjos idėją. Toliau "analitikoje“ ir 
“Prolegomenose" jau ši sąvoka išsiplečia į “sąmonę apskri- 
tai“ ir tuo įgauna antindividualinį pobūdį. Bet toji sąvoka vėl 
nėra kažkas gatava ir užbaigta, o yra uždavinys tolimesnei 
filosofijai, kuri turi tos sąvokos turinį apspręsti. Didžiulės 
perspektyvos, kurias mums Kanto pažinimo kritika atsklei- 
džia, visiškai atsveria tą neaiškumą ir nelygumus, apie ku- 
riuos anksčiau kalbėjome. “Grynojo proto kritikos“ amži- 
ninkams ir vėlyvesniesiems mąstytojams padarytasis įspū- 
dis ir poveikis buvo nepaprasti. Ar tai pritardamas, ar 
atmesdamas, bet kiekvienas rimtas mąstytojas su naujuoju 
mokslu turėjo susidurti ir jį sau išsiaiškinti. Pirmiausia krito 
į akį kova prieš senąją transcendentinę metafiziką, kuri 
Kantui suteikė ir visa sutrinančio filosofo pravardę. Tik 
kiek vėliau pozityviosios pažinimo kritikos dalys teįsisun- 
kė į filosofinę sąmone. 


KANTO ETIKA 


Moralinę Kanto filosofiją mes randame išdėstytą veika- 
luose: “Papročių metafizikos pagrindimas“ (“Grundlegung 
zur Metaphysik der Sitten“ "?, 1785 m.) ir “Praktinio proto 
kritika“ "* (1788 m.). Jei teoretinė filosofija nurodinėja in- 
telekto ir proto principus, tai praktinė filosofija konstatuo- 
ja valios taisykles. Tačiau tasai tyrinėjimas neturi būti psi- 
chologinio pobūdžio. Dorovės mokslas arba, kaip Kantas 
išsireiškia, papročių metafizika nelaiko savo objektu paty- 

rime duoto faktiškojo norėjimo ir elgsenos su jų priežasti- 
mis ir padariniais, bet jis siekia duoti būtinų ir visuotinai 
galiojančių, taigi apriorinių dorovės taisyklių sistemą. Ly- 
giai kaip ir kategorijos yra patyrimo turinio atžvilgiu visi- 
škai indiferentiškos, tačiau kiekvienam patyrimui galioja, 
taip ir dorovės principai galioja visai nepareinamai nuo 
esamojo gyvenimo turinio visoms protingoms esybėms. 
Kanto etikos konstrukcija yra sukurta visiškai lygiagretiš- 
kai teoretinei filosofijai: ir vienur, ir kitur pritaikytas tas 
pats metodas. Tikrasis dorovės mokslas yra galimas tik pri- 
leidus, kad esama apriorinių, grynų neaprėžto galio jimo prin- 
cipų. Yra gi didelis skirtumas tarp gamtos dėsnių, išplau- 
kiančių iš intelekto lyčių, ir dorovinės valios įstatymų. Kai 
pirmieji pagauna būtį, išreiškia turėjimą taip, o ne kitaip būti 
(Mūssen), gi pastarieji yra privalė jimo taisyklės (normos), 
kurios, nors ir įpareigoja, įsako dorovingai elgtis, tačiau ne 
priežastingai gamina faktus. Moralinio įstatymo galiojimui 
nėra esminga, ar jis kur nors iš tikrųjų yra vykdomas, ar 
ne; jis galioja nuo empirinių duomenų visai nepareinamai. 
Dėl tokio savo supratimo Kantas savo etikoje su aprioriz- 
mu susiriša dar stipriau negu teoretinėj filosofijoj. Žinoma, 
jis pripažįsta dorovinių papročių ir normų priežasties ty- 
rinėjimo galimumą, jų reikšmę empiriniam Žmogaus gy- 
venimui, tačiau šituos klausimus jis perleidžia vadinamai 
"papročių fizikai“, kuri nebūsianti praktinė, o grynai teo- 
retinė disciplina ir kuri turėsianti priklausyti gamtamoks- 
lio ciklui. “Papročių metafizika“, t. y. etika, Žiūri į Žmogų 
ne išimtinai kaip į gamtos padarą, bet veikiau priskiria jį 
visai kitam, būtent inteligibiliniam pasauliui. Taip žmogus 
iškyla vėl kaip dviejų pasaulių pilietis: kaip gamtos padaras 
ir gyva būtybė jis priklauso empiriniam pasauliui, kur dės- 
ningas būtinumas viešpatauja, gi kaip inteligibilinė esybė 

jis gyvena laisvės srityje ir savyje nešioja būtino dorovinio 
privalomumo sąmonę. 

Tikrieji žmogaus poelgiai vyksta reiškinių pasaulyje ir 
yra priežastingai apspręsti, o moralinio privalomumo są- 
monė yra kažkas visai kita, kažkas ypatinga, kas sudaro 
specifišką etikos objektą. Moraliniai principai pasireiškia 
ne kaip gamtos dėsniai, bet kaip normos. 

Taigi etikos galimumo sąlyga, pagal Kantą, yra surasti 
neaprėžto galiojimo principą, ir būtent ne tik žmogui, bet 
kiekvienai proto esybei (Vernunftwessen). Bet kaipgi yra 
toks principas galimas? 

Iš teoretinės Kanto filosofijos yra mums pažįstamas sky- 
rimas pažinimo lyties (formos) nuo jo materi jos; analogiškas 
formalinės ir materialinės pusės skyrimas turi būti prakti- 
Kkuojamas ir valios atžvilgiu. Teoretinėje srityje jutimai yra 
medžiaga, intelekto sąvokos sudaro lytį; pirmieji yra apo- 
steriorinės ir pasyvios prigimties, juose nerasi nei būtinu- 
mo, nei visuotinumo. Formaliniai elementai yra aprioriški 
ir spontaniški, kaip tik jie ir įgalina visuotinai galiojantį 
pažinimą. Panašūs dalykai yra ir praktinio proto srityje: ir 
čia pojūtiška ir protas stoja vienas prieš kitą. Medžiaginę 
arba pojūtinę pusę sudaro gausybė linkimų, geidimų bei 
įnorių (nikių), kuriuos sukelia daiktai ir kurie baigiasi pa- 
sitenkinimu. Tie pojūtiniai linkimai yra aposterioriški, at- 
sitiktiniai; nuo proto atskirti, jie paliauja buvę visuotiniai, 
dėsningi. Grynoji valia, praktinis protas yra apriorinė lytis, 
ant kurios rymo moralinio privalomumo visuotinumas. 
Taigi dorovės įstatymas turi būti mąstomas kaip kažkas sa- 
vyje be turinio, norint, kad jis būtų tikrai visuotinai galio- 
jąs visoms proto esybėms. Nes moralinių nuostatų turinys 
yra kintamos prigimties, kaip mums tautų istorija rodo. 
Moralinių normų turinys įvairiose tautose ir įvairiais lai- 

kais gali būti kitoks ir gali iškisti, tačiau visoms toms nor- 
moms lytis yra bendra, jos visos pasireiškia su privalomumo 
žyme. Dorovės įstatymas kaip toks jei nori būti visuotinis, 
turi reikštis kaip bendra lytis, kuri todėl ir besąlygiško vyk- 
dymo gali reikalauti. Tokiame įstatyme neturi būti nieko 
empiriška, jis neturi nustatinėti kurių tam tikrų tikslų ar- 
ba geidžiamų objektų, jis gali tik labai bendru pobūdžiu 
elgsenas normuoti, kas tik gryno dėsningumo mintį teiš- 
reiškia. Tokio įstatymo formulė būtų: elkis taip, kad tavo 
elgsenos taisyklė arba, kaip Kantas sako, tavo elgsenos 
maksima galėtų tapti bendru įstatymu kiekvienam. Toji 
formulė būtų visiškai be turinio, grynai aprioriškas spren- 
dimas, tačiau kiekvienai proto esybei galiojąs. 

Žmogus su savo valia stovi tarp dviejų polių: pojūtinumo 
ir proto. Jis abiejose srityse dalyvauja, nes jis yra lygiai po- 
jūtinė, lygiai ir proto esybė. Kaip pažinime susieina Žiūra 
ir sąvokos, taip ir žmogaus valiai yra būdinga (charakterin- 
ga), kad ją jos elgsenoje apsprendžia du faktoriai: pojūtiniai 
linkimai ir dorovės įstatymas. Jei Žmogus neturėtų pojūti- 
numo, 0 tik protą, tai jisai būtų dieviška inteligencija, ku- 
riai dorovinė elgsena yra natūrali; bet jei Žmogus neturėtų 
proto, o tik pojūtinius linkimus, tai jis būtų lygus gyvuliui, 
kurį visiškai valdo natūralinės būties geidimai. Žmogui 
priklausant tiems dviem pasauliams, yra galimas jo valioje 
priešingumas tarp geidimų (įnorių, nikių) ir proto; tarp pa- 
linkimų ir pareigos sąmonės. Be prigimties dvilypumo ir 
privalomumo sąmonė (nuovoka) nebūtų įmanoma — sąmo- 
nė, kuri yra Žmogaus moralumo pagrindas. Su pojūtinumu 
žmogui (priešingai negu Dievui) yra duota nuolatinė gali- 
mybė nukrypti nuo proto reikalavimų, gi dorovingumą jis 
įgyja nuveikdamas pojūtinius įnorius (linkimus), proto dė- 

ka. Todėl tai praktinis protas ir įgauna privalomumo, im- 
peratyvo pobūdį, kaip Kantas išsireiškia. 

Iš šios trumpos apžvalgos matyti, kad, nesutikdama su 
prieškantinėmis etikomis, kurios visos buvo į eudemonizmą, 
t. y. į palaimos teoriją, linkusios, Kanto etika yra imperaty- 
viška; dorovinė elgsena padaroma besąlygišku įsakymu. Eu- 
demonizmas, pasak Kantą, didžiai klysta moralinę elgseną 
aplinkiniais keliais suvesdamas į palinkimus, nes tada prie- 
šingumas tarp pojūtinių linkimų ir proto pranyksta, o kar- 
tu su tuo pranyksta ir tikrai dorovingas laikymasis. O be 
priešingumo tarp palinkimo ir pareigos dorovė nėra gali- 
ma. 

Skirtumas tarp Kanto etikos ir eudemonizmo ypač aiš- 
kėja dorovinio nuostato rūšis beanalizuojant. Individo va- 
lios nusistatymą, turintį tik subjektyvios galios, Kantas va- 
dina maksima, o objektyviai galiojančius moralinius prin- 
cipus — imperatyvais. Šitie imperatyvai gali būti hipotetinės 
arba kategorinės prigimties. Hipotetinis imperatyvas galio- 
ja prie tam tikrų sąlygų, tuo tarpu kategorinis yra visiškai 
nepareinamas nuo jokių prielaidų ir galioja prie bet kokių 
sąlygų. Jei tu būdamas pirklys nori sėkmingą biznį varyti, 
tai savo klientų atžvilgiu neturi būti netaurus, — tai būtų 
hipotetinis imperatyvas, nes sąžiningas elgimasis yra čia pa- 
darytas pareinamu nuo biznio sėkmingumo. Gi įsakymas: 
nemeluok! pasireiškia kaip kategorinis imperatyvas, ka- 
dangi teisingumo reikalavimas yra čia besąlygiškai išreikš- 
tas. Melas yra atmestinas, vis tiek, kokiose sąlygose jis be- 
vyktų ir kokių tik pasėkų arba kitų atodairų čia bebūtų. 
Hipotetiniais imperatyvais dažniausia pasirodo beinančios 
gudrybės, takto taisyklės, jos mums siūlo priemones mūsų 
pasirinktam tikslui siekti. “Kas siekia tikslo, siekia (kiek 
protas jo poelgiams lemiamos įtakos daro) ir būtinai tam 

reikalingų priemonių, esančių jo galioje“ (Gr. z. Met. d. Sit- 
ten !*, 275 p.) Pavyzdžiui, nori gyventi, turi sveikatą sau- 
goti. Gi kategorinis imperatyvas besąlygiškai reikalauja: 
vykdyk įstatymą, nežiūrint, kas iš to išeis; kategorinis im- 
peratyvas yra nuo jokio siekiamo tikslo nepareinamas. Ši- 
tai nuostatų kategorijai priklauso visos dorovinės pareigos; 
yra tai kategorinis imperatyvas, kurs sako: pildyk savo pa- 
reigą. Ne iš kiekvieno žmogaus galima reikalauti, kad jis 
ilgo gyvenimo paisytų, bet galima gi reikalauti, kad jis nuo 
melo susilaikytų. 

Taigi eudemonizmas arba palaimos moralė šiurkščiai 
klysta, paleisdama iš akių skirtumą tarp hipotetinio ir ka- 
tegorinio imperatyvų, visus moralinius imperatyvus pa- 
versdama hipotetiniais, pagaliau morališko laikymosi rei- 
kalaudama vien laimės, palaimos dėlei. Eudemonizmas 
nesupranta moralumo kaip tokio kadangi pastarasis su pa- 
laima neturi nieko bendra; pareiga ir polinkis prieštarauja 
vienas antram. Tik imperatyvinė etika, kuri šį priešingu- 
mą, kaip fundamentalinį, pažįsta, išlieka moralumo esmei 
ištikima. 

Pirmajame “Papročių metafizikos pagrindimo“ skyriuje 
Kantas stato klausimą: kam iš tikrųjų priskirtinas predika- 
tas "geras". Kasdieninėje kalboje dažnai dvasios talentai, 
temperamento ypatybės, laimės dovanos ir kita yra gerais 
vadinami. Tačiau tai vyksta perkelta prasme. “Negalima nie- 
ko nei pasaulyje, nei už jo ribų be susiaurinimo geru laiky- 
ti, išskiriant tik gerą valią“ (249 p.) Dvasios dovanos, kaip 
drąsa, ryžtumas, ištvermingumas, principe gali būti net sta- 
čiai blogi ir žalingi dalykai, jei juos panaudojant valia nėra 
gera. Taigi tik gera valia iš savęs yra gera. “Gera valia ne 
tuo, ką ji paveikia arba padaro, ne savo tinkamumu pasiek- 
ti kurį nors užsibrėžtą tikslą, bet vien tik norėjimu, t. y. ji 

iš savęs yra gera“,sako Kantas (250 p.). "Naudingumo ar ne- 
vaisingumo atributas tai vertybei negali nei ko nors pridė- 
ti, nei atimti.“ Atseit valia lieka gera ir tada, kai jos pastan- 
gos ir nevaisingos liko, jei dėl kurių nors kliūčių ji ir nesi- 
realizavo; antra vertus, poelgį vertinti kaip gerą yra galima 
tik tada, jei šis kyla iš dorovingo nusiteikimo, t. y. iš geros 
valios. Būtų visiškai galima, kad poelgis laukuju atžvilgiu 
atitiks moralinius reikalavimus, bet tuo pačiu metu bus iš- 
ėjęs iš dykagarbiškos arba egoistiškos valios. Iš savęs gerai 
valiai paaiškinti Kantas griebiasi pareigos sąvokos, nes šioje 
sąvokoje esą glūdi gera valia. Pareiga yra įsakymo sąmonė, su 
kuria dorovės įstatymas mūsų elgseną pasitinka. Tik tie po- 
elgiai nusipelno predikato "geras", kurie išplaukia iš parei- 
gos sąmonės. Pirklys, sąžiningai aptarnaująs savo neprity- 
rusį klientą, gali tai daryti iš gudraus apskaičiavimo ar iš 
savanaudiškumo; toks jo poelgis nenusipelno būti geru va- 
dinamas, jis morališkai yra indiferentiškas. Bet ir geradariš- 
kas darbas, išėjęs iš jautrios širdies, iš vidujo pasigėrėjimo 
skleidžiamu aplink savo džiaugsmu, ir kitų pasitenkinimu 
džiaugimasis, vis dėlto dar neturi "tikros moralinės vertės“ 
(254 p.). Kadangi visa tai išeina ne iš grynos pareigos sąmo- 
nės, bet iš polinkio. Toks poelgis yra panašus į pareigišką, 
t. y. legalus, bet ne moralus, nežiūrint, kad jis yra visuotinai 
naudingas ir, be abejo, pagyrimo ir pasidžiaugimo, bet ne 
pagarbos yra vertas. Tik jei šis poelgis būtų įvykdytas be jo- 
kio polinkio, tik dėl pareigos, "tada jis pirmučiausia įgautų 
savo tikrą moralinę vertę“ (254 p.). Ne geradarybė iš paslau- 
gaus temperamento, bet geradarybė iš grynos pareigos yra 
morali. Tuo Kantas nurodė skirtumą tarp tik panašių į pa- 
reigiškus ir tikrai pareigiškų poelgių. Pirmieji nusipelno tik 
legalumo predikato, jie atitinka dorovės įstatymo reikalavi- 
mus, tačiau savo šaltinyje pareigos sąmonės neturi. Moralu- 

mas yra sutinkamas tik ten, kur poelgis vienareikšmiškai 
tik pareigos sąmonės yra apspręstas. Taigi Kantui rūpi ne 
poelgis kaip toks, bet tik nusiteikimas, iš kurio poelgis iš- 
plaukia. Tikro dorovingumo esama tik ten, kur gėris yra 
vykdomas ne jautrios širdies įtakoje, bet išimtinai tik paties 
gėrio inspiruojamas. Kas pareigą pildo, kadangi tai yra pa- 
reiga, nebodamas polinkio arba naudos, elgiasi morališkai, 
jis elgiasi iš pagarbos dorovės įstatymui. Svorio centrą Kantas 
perkelia į nusiteikimą; tiek tai jis ir etikoje yra subjektyviz- 
mo atstovas. Bet kaip ir teoretinėje filosofijoje, taip ir Čia 
subjektyvizmas yra pagrindas objektyviam, t. y. visuoti- 
niam, principui pastatyti. Tačiau tokio griežto skirtumo da- 
rymas tarp moralių ir legalių poelgių priveda prie didelių 
sunkenybių svarstant tokius konkrečius atvejus, kuriais, 
nors ir elgiamasi išeinant iš pareigos, tačiau ne prieš polin- 
kį, o tam tikru būdu išvien su polinkiu, su tokiu polinkiu, 
kurs yra palankus moraliniam poelgiui ir jį paremia. Šitie 
aktai neabejotinai priklauso prie tikrai morališkų poelgių, 
tačiau Kanto jie priskirti į tik legaliųjų aktų tarpą, kadangi 
jis polinkio ir pareigos prieštaravimą esmingu laiko, ir to- 
dėl turi būti laikomas rigorizmo atstovu etikoje. 
Moralinių fenomenų analizę Kantas iki šiol prie štai ko- 
kių išdavų privedė. Morališki sprendimai yra tie, kuriuo- 
se predikatas "geras" arba "piktas" pasakomas apie kokį nors 
poelgį. Tie sprendimai pasižymi tuo, kad jie pretenduoja į 
besąlygišką galiojimą. Toks apodiktiškas jų pobūdis yra tik 
tada pateisinamas, jei jie remiasi visoms protingoms esy- 
bėms galiojančiu aprioriniu principu arba įstatymu. Šis įsta- 
tymas tik tada gali būti apodiktiškas ir aprioriškas, kai jis 
yra paties praktinio proto principas. Taip tai dorovės įstaty- 
mas turi būti išvedamas ne iš kurio kito šaltinio, o iš pa- 
ties proto. Iš moralinės valios galima reikalauti tik tokių 

įstatymų besąlygiško vykdymo, kuriuos ji pati yra sau da- 
vusi, — tiek tai ji yra autonomiška. Bet iš to toliau seka, kad 
dorovės įstatymas neturi turėti nieko empiriška, jokio api- 
brėžto tikslo, taigi ir jokio apibrėžto turinio. Todėl doro- 
vės įstatymas yra tik formalios prigimties, be jokios turinio 
determinacijos ir empirinės sąlygos, kitaip jis nebūtų apo- 
diktiškas. Yra tai kategorinis imperatyvas, kuriame tik dės- 
ningumo idėja glūdi, ir todėl Kantas jį išreiškia formule: 
“Elkis taip, kad tavo valios maksima visada galėtų galioti 
vienkart kaip visuotinės įstatymdavystės principas“. Tuo 
yra duotas moralinio poelgio matas (saikas); elgsena yra ta- 
da dorovinga, kai jos principas yra tikęs būti visuotiniu 
įstatymu. Aukščiausias grynai apriorinis dorovės įstatymas 
nereikalauja tam tikro nustatyto poelgio, bet tik reikalau- 
ja, kad nuostatas, iš kurio poelgis išplaukia, būtų taip su- 
darytas, kad jo būtų galima norėti kaip visuotinio gamtos 
dėsnio. Kantas sako (258 p.): “Aš niekados neturiu kitaip pa- 
sielgti, kaip (tik) taip, jog aš ir norėti galėčiau, kad mano 
maksima privalėtų būti visuotinis įstatymas“. Jei aš, pavyzdžiui, 
noriu melagingą pažadą duoti, tai tasai principas man pa- 
rodys, kad aš nedorovingai elgiuos, nes aš tuojau susivok- 
siu, kad aš jokiu būdu negaliu norėti visuotinio melo prin- 
cipo, t. y. kad visi žmonės duotų melagingus pasižadėjimus, 
nes šitos taisyklės suvisuotinimas ją pačią sunaikintų. Jei 
visi pagal šią maksimą elgtųsi, tai niekas žmonių pažadams 
netikėtų. Melas, apgaulė, nesąžiningumas patys save griau- 
na; skyrium tai čia, tai ten jie gali išsilaikyti, bet nėra jie 
galimi kaip visuotinis gamtos dėsnis. Net ir melagis neno- 
ri, kad kitas jam meluotų. Kuo visa žmonija pavirstų, jei 
visi vienas kitą ištisai ir be paliovos apmeluotų. Tokiame 
klausimo pastatyme slypi bandymo ugnis, įgalinanti skirti 
dorovingą laikymąsi nuo nedorovingo. Kantas mano, kad 

jis su šia formule bus suradęs nesuklaidinantį kompasą ge- 
ram nuo pikto atskirti (260 p.). Šiam principui pritaikyti 
nereikia jokio ypatingo pasiruošimo, jokio bent kiek dides- 
nio proto aštrumo. Ir kuklus, paprastas, ir neprityręs Žmo- 
gelis su tuo rodikliu visuomet sugebės elgsenos gerumą ar- 
ba blogumą konstatuoti. Norint sąžiningam ir geram, net 
išmintingam ir dorybingam būti, žmogui nereikia jokio 
mokslo, jokios filosofijos, užtenka, kad jis būtų tik paakin- 
tas susidomėti jo paties viduju principu. Didelis praktinio 
įvertinimo galios pliusas, sulyginus ją su teoretine, glūdi 
jos visuotinume; jau paprasto Žmogaus intelekte esama 
moralinių klausimų atžvilgiu visiško aiškumo ir tikrumo. 

Nežiūrint, kad Kanto formulėje tikrai yra kažko teisin- 
ga, vis dėlto iškyla ir neaiškumų. Ką reiškia, kad mes ne- 
dorovingos maksimos negalime norėti kaip visuotinio įsta- 
tymo? Kodėl mes šito negalime norėti? O tik dėl to, kad 
mes dorovingi esame arba dorovinga norime. Bet jau tada 
Kanto formulė nieko nebepaaiškina, 0 ji juk turi specifiš- 
kai dorovinga išaiškinti. Sunkumas čia yra tas, kad katego- 
rinis Kanto imperatyvas yra tik tuščia lytis, iš kurios nega- 
lima išvesti jokių konkrečių maksimų. Norėdamas dorovės 
įstatymui visuotinį galiojimą užtikrinti, Kantas iš katego- 
rinio imperatyvo pašalino bet kokį turinį, tačiau paaiškė- 
ja, kad tada labai sunku bėra atskiras konkrečias maksimas 
sujungti su aukščiausiu įstatymu. Yra tai ta pati problema, 
kuri teoretinėj filosofijoj intelekto lyčių ir jutimų santykio 
atveju, belyginant lytį su empiriniu turiniu, buvo iškilusi. 
Kantas visai gerai nusimano apie savo sunkią situaciją ir, 
toliau tyrinėdamas, bando surasti naujų formulavimų, ku- 
rie jam leistų aukščiausiąjį principą atskiroms empirinėms 
taisyklėms lengviau pritaikyti. Per daug abstrakti katego- 
rinio imperatyvo formulė turi įgauti konkretesnį pavida- 

lą, kad pasidarytų galima specializacija. Kitaip jam gresia 
gyvenimui svetimu patapti. Tokios naujos formulės beieš- 
kodamas, Kantas betgi palieka įsitikinęs, kad jo principas 
esąs grynai formalus, ir su didžiausiu atkaklumu vainoja 
moralines teorijas, išeinančias iš materialių principų. Vy- 
riausieji jo priešai yra eudemonizmas ir teonominė moralė, 
dorovės įstatymą išvedanti iš dieviškosios valios. Eudemo- 
nizmas yra labiausiai paplitęs ir reiškiasi labai įvairiais 
pavidalais — grubiais ir labai subtiliais, — bet visada rymo 
ant prielaidos, kad dorybė turinti būti praktikuojama dėl 
jos atnešamos laimės. Šis požiūris esąs pirmiausia dėl to 
klaidingas, kad jis prieštaraująs faktams. Moraliniai poel- 
giai atskiruose žmonėse labai retai tesukelia palaimą, daug 
dažniau yra tatai surišta su pasėkomis, gana toli stovinčio- 
mis nuo laimės arba net tiesiog jai priešingomis. Dorovin- 
gas laikymasis šiame pasaulyje mažiausia tegarantuoja lai- 
mės, smagumo. Antra, eudemonizmas yra beprasmiškas. 
Palaimos siekimas glūdi kiekvienoje būtybėje kaip gamtos 
dėsnis. Visi hipotetiniai imperatyvai iš prigimties savo pa- 
skutiniu laiko palaimą. Šitos palaimos siekimas yra natū- 
ralus mechanizmas, yra stačiai gamtos dėsnis. Todėl visiš- 
kai neprasminga būtų jo dar iš žmogaus reikalauti besąly- 
giško dorovės dėsnio pavidale, kas jau ir be to per linkimų 
mechanizmą vyksta ir ką žmogus jau ir šiaip per gausiai 
praktikuoja. 

Eudemonizmas, kaip jau sakyta, nesupranta tikrojo do- 
rovingumo pobūdžio, jei jis palaimos siekime mato doro- 
vės įstatymo šaltinį ir tuo moralę pajungia gamtos mecha- 
niškumui. Net susubtilinta šitos moralės lytis, besiremian- 
ti tobulybės principu, yra atmestina. Šiuo atveju savo paties 
tobulybės pasiekimas yra pasistatomas kaip aukščiausias 
tikslas, tačiau čia individas apsiriboja pats savimi ir tuo pa- 
tenka į subtilų egoizmą. 

Bet tie, Kurie — kaip pozityvinės religijos — dorovės įsta- 
tymo galiojimą išveda iš dieviškosios valios, tą įstatymą pa- 
jungia svetimai valiai. Kodėl dieviškoji valia yra žmogui le- 
mianti? Jei žmogus Dievo klauso iš baimės arba vilties, tai 
jis savo moralinę elgseną padaro priemone laimei siek- 
ti — arba Žemiškame, arba pomirtiniame gyvenime - ir tuo 
išreiškia nuslėptą eudemonizmą. Tačiau jei jis pasiduoda 
dieviškajai valiai, kadangi ji yra morališkai gera, tai vis dėl- 
to paskutiniąją instanciją sudaro pati dorovinė sąmonė, ir 
šaukimasis Dievo yra tada pašalinis ir neesmingas dalykas. 

Iš šitos polemikos yra matyti autonomijos sąvokos reikšmė 
Kanto moralės filosofijoje. Tik toji valia yra dorovinga, ku- 
ri jos pačios duotąjį įstatymą realizuoja. Grynas praktinis 
protas arba grynoji apriorinė valia negali turėti jokio kito, 
Kaip tik savo pačių įstatymą, tuo tarpu atskiri empiriniai 
individai geba dar ir kitiems faktoriams savo linkimus leis- 
ti apspręsti, tuo peržengdami dorovės įstatymą. Pastarasis 
nėra svetimo autoriteto spiriamas įstatymas, 0 yra pačios 
proto esmės išraiška. 

Dorovės įstatymo subordinavimas kitam, svetimam 
principui arba svetimai valiai reiškia heteronomi ją. Hetero- 
nomiška, t. y. iš dalies determinuota valia neturi jokios mo- 
ralinės vertės, ji jau nebėra iš savęs gera. Patsai dorovingas 
gyvenimas yra paskutinis, absoliutus tikslas, jis niekuomet 
neturi būti pažeminamas, paverčiant jį priemone kitiems 
tikslams siekti. 

Šioje vietoje Kantas prisigauna iki formulės, kuri jau ne- 
be taip abstrakčiai skamba kaip jo kategorinis imperaty- 
vas, ir būtent — svarstydamas kainos ir vertės sąvokas. “"Tiks- 
lų srityje, — sako jis (293 p.), — visa turi arba kainą, arba ver- 
tę. Kas turi kainą, į to vietą galima ką nors kitą kaip ekvi- 
valentą padėti; gi kas aukščiau stovi už bet kokią kainą, va- 

dinasi, neleidžia jokio ekvivalento — tatai turi vertę.“ Daik- 
tai ir visa, kas kuriam kitam tikslui tarnauja, tikslų srityje 
turi kaip tik kainą; bet kas sau yra tikslas, ko negali kas 
kitas, koks ekvivalentas užvaduoti — yra dorovės įstaty- 
mas. “Taigi dorovė ir žmonija — kiek ji jai (dorovei) yra pa- 
jėgi — yra tat, kas vieninteliai turi vertę. Sumanumas ir uo- 
lumas darbe turi rinkos kainą; sąmojus, gyva vaizduotė ir 
nuotaikingumas — afektyvinę kainą (Affektionspreis); gi 
ištikimybė pasižadėjime, įtaikumas (prielankumas) iš prin- 
cipų (ne iš instinkto) turi vidują vertę.“ (293—294 p.) Vertė 
(Wūrde) yra nesulyginama, besąlygiška vertybė, ji išpuola 
žmogui kaip dorovinės sąmonės nešiotojui; vadinasi, ver- 
tė yra asmens predikatas. Tuo Kantas prikopia naują savo 
kategorinio imperatyvo krypsnį, jis skamba: "Elkis taip, 
kad tu žmoniją tiek savo asmenyje, tiek asmenyje kiekvie- 
no kito visuomet kaip sau tikslą panaudotum, o niekuo- 
met tik kaip priemonę“, kitaip tariant, nesielk su asmeniu 
kaip su daiktu, gerbk visuomet save ir aplinkinius žmo- 
nes kaip sau tikslą, ne kaip priemonę. Su šituo nauju as- 
pektu grynai formalus kategorinis imperatyvas, dėsningu- 
mo dėsnis, kaip Windelbandas jį vadina (Gesch. d. n. Phil. *? 
II t. 124 p.), pavirsta žmogaus vertės gerbimo dėsniu. 

Naują dorovės įstatymo aspektą arba tolimesnę formulę 
Kantas suranda beaiškindamas klausimą: kokius visuoti- 
nius elgsenos tikslus būtų galima tik formališkai apspręs- 
tai valiai subordinuoti. Jis mato du galinius visuotinius 
tikslus: palaimą ir tobulybę; juodu sudaro valios medžiagą. 
Kaipgi būtų galima juos sujungti su grynai moraliniu įsta- 
tymu? Anglų moralės filosofijoj viešpatavo eudemonizmas, 
tuo tarpu Vokietijoje — tobulybės teorija; juodu derinosi sa- 
vo tarpe taip, Kaip moralinis empirizmas su moraliniu ra- 
cionalizmu. Abu serga vienašališkumu. Savojo "aš" tobuli- 

nimo reikalavime trūksta atsižvelgimo į kitus žmones — 
socialinio momento. Palaimos teorijoje stokoja aiškaus ir 
harmoningo savosios ir kitų gerovės siekimo koordinavimo. 
Kantas viliasi galėsiąs abu tuos principus vienoje formulė- 
je suderinti ir sujungti, kai jis reikalauja: padaryk poelgių 
tikslu savo paties tobulybę ir kitų palaimą. "Tie yra vieninteliai 
tikslai, kurie išlaiko visuotinio galiojimo bandymą. Savoji 
palaima negali — kaip mes jau žinome — būti pareiga, įsa- 
Kkymu, kadangi mes jau iš prigimties to siekiame. Svetimos 
tobulybės aš negaliu siekti, nes tik kiekvienas pats per sa- 
ve gali tobulėti. 

Šios papildomosios formulės abstraktų dorovės įstatymą 
padaro suprantamesnį ir gyvesnį. Bet, išaiškinus jo turinį, 
tuojau kyla klausimas: kokiomis jis remiasi supozicijomis ir 
prie kurių sąlygų dorovė yra galima. Kanto išvedžiojimai 
jau mums parodė, kad dorovė žmoguje yra įmanoma tik 
dvejopos jo prigimties — pojūtinių palinkimų ir proto — dė- 
ka. Bet dorovės įstatymas tiek pat būtų neįmanomas, jei 
žmogus neturėtų galimybės prieš savo geidulius bei palin- 
kimus veikti ir juos pergalėti. Taigi dorovės įstatymas ga- 
lioja tik suponavus mūsų laisvę. Esybė be laisvės, esybė, ku- 
rios elgsena yra iš šalies apsprendžiama, negali būti mora- 
liniu požiūriu vertinama kaip gera ar bloga. Vis tiek, ar tai 
bus mechaniškas, ar vaidinių tarpininkaujamas priežastin- 
gumas. Tokiu būdu laisvė yra ištisai spontaniškos reikšmės. 
Teoretinė filosofija, beje, mums parodė, kad reiškinių pa- 
saulyje yra nenutrūkstama priežasčių bei padarinių gran- 
dinė, bet niekur nėra laisvės, tuo tarpu kai trečiosios anti- 
nomijos analizė paliko atvirą "priežastingumo iš laisvės" 
galimumą inteligibiliniam daiktų savyje pasauliui. Reiški- 
nių pasaulyje priežastingai surišti valios vyksmai turi būti 
mąstomi kaip inteligibilinio charakterio pasireiškimas, ku- 

riam išpuola laisvės predikatas. Lygiai taip pat ir praktinė- 
je filosofijoje niekas mums nekliudo valią kaip laisvą mąs- 
tyti, t. y. priimti, kad ji gali dorovės įstatymą — be jokių 
empirinių motyvų — apsprendžiančiuoju pagrindu padėti. 
Jei įstatymas iš mūsų reikalauja apsisprendimo iš grynojo 
proto, tai jis tuo laiduoja, kad mes tam pajėgūs esame; "ga- 

li, nes privalai!“ — sako Kantas; dorovės įstatymas jokios 
prasmės neturėtų, jei mes jo vykdyti negalėtume. Taip tai 
laisvė yra dorovės įstatymo sąlyga. Be šių sąvokų santykis 
pažinime yra atvirkštinis. Pirmojoje pastaboje prie “Prak- 
tinio proto kritikos" prakalbos Kantas smulkiau sustoja ties 
šituo laisvės ir moralinio įstatymo santykiu ir sako (4 p.), 
kad laisvė būtinai esanti moralinio įstatymo ratio essendi, 
o moralinis įstatymas — laisvės ratio cognoscendi. Mes pir- 
miau turime moralinį įstatymą aiškiai mąstyti, ir tik tada 
galime prieiti laisvės mintį. Bet jei nebūtų laisvės, tai ne- 
būtų mumyse nė moralinio įstatymo. Nors laisvė lieka idė- 
ja, kurios realumo niekuomet teoretiškai negalima įrody- 
ti, ir ji niekuomet patyrime kaip faktas negali būti duo- 
ta — tačiau aš turiu ją iš dorovinės valios pripažinti. Šis 
pripažinimas liečia transcendenčią idėją, kurios nepriešta- 
ringumas yra parodytas, o kuris teoretiškai negali būti pa- 
grindžiamas. Todėl Kantas laisvę, priešingai teoretiniams 
principams, pažymi kaip praktinio proto postulatą. Iš viso 
Kantas mums duoda tris postulatus: be laisvės, dar nemir- 
tingumo ir Dievo buvimo. 

Šie Kanto išvedžiojimai neprieštarauja jo teoretinės filo- 
sofijos išdavoms. Kur pažinimas nėra pasiekiamas, ten lie- 
ka visiškai galimas tikėjimas. Neaprėžto dorovės įstatymo 
galiojimas veda mus į tikėjimą tų sąlygų, prie kurių jis tik 
ir yra galimas. Tik prileidus, kad mes tikime laisvę ir ant- 
pojūtinį pasaulį, dorovės įstatymas tegali mums būti pras- 

mingas. Laisvė mums egzistuoja tik tiek, kiek mes kartų sa- 
ve mąstome esant inteligibilinėmis esybėmis, antpojūtinio 
pasaulio nariais. Taigi moralinė sąmonė suteikia pagrindą 
tikėjimui, kad už mūsų empirinio, visada ir visuose jo pa- 
siryžimuose priežastingai suvaržyto, charakterio yra dar 
kitas, inteligibilinis, sudarąs mūsų tikrąją esmę. Empirinis 
charakteris yra tik inteligibilinio pasireiškimas ir nėra at- 
sakingas; moralinis atsakingumas tenka inteligibiliniam 
charakteriui, nes jis yra laisvas. Šis mūsų inteligibilinis cha- 
rakteris galėtų ir kitoks būti, dėl jo mes esame atsakingi, 
tatai skelbia ir rodo mums mūsų sąžinės fenomenas. Toks 
morališkai pagrįstas laisvės ir antpojūtinio daiktų savyje 
pasaulio, asmenų tikėjimas nieku būdu nereiškia mūsų pa- 
žinimo išplėtimo, kadangi šiuo atveju pasigendame pojū- 
tinio suvokimo (žiūros), tos kiekvieno mokslinio pažinimo 
sąlygos. 

Iš moralinio įstatymo tikėjimo Kantui tiesiai seka laisvės 
ir antpojūtinio pasaulio postulatas. Bet, norėdamas dvi liku- 
siąsias transcendentines — nemirtingos sielos ir Dievo — są- 
vokas įvesti į praktinę filosofiją, Kantas savo kritikoje 
naudojasi iki šiol taip griežtai atmesta palaimos sąvoka. 
Jis berods išlaiko pažiūrą, kad palaima nesanti moralinės 
elgsenos tikslas, kad žmogus ne tam esąs Žemėje, idant lai- 
mingas būtų, bet kad dėl savo skalnumo veiktų; antra ver- 
tus, negalima nuginčyti, jog mūsų protas tik dorybingą elg- 
seną laiko verta palaimoje dalyvauti. Mes laikome savaime 
suprantama, kad dorybingą Žmogų turi laukti gera išeitis, 
o nedorą — bloga. Taip susidaro ryšys tarp dorovės ir palai- 
mos, ryšys, kurs yra visai kitas nekaip pas eudemonistus. 
Mes būtent turime pripažinti, kad prie tobulos dorybės, 
dėl teisėtumo, ir visiška palaima turi pritapti, nors mora- 
linis įstatymas pasilieka vienintelis valios apsprendimo pa- 

grindas. Bet mums tada tenka pripažinti ir reikiamas sąly- 
gas, prie kurių toks proporcionuotas santykis tarp dorybės 
ir palaimos yra galimas. Kitaip tariant, kaip mes turime pa- 
saulį mąstyti, kad dorybingasis, kurs vienas tėra vertas lai- 
mės, ir tikrai toje laimėje dalyvautų. 

Dabar iš šios analizės išplaukia du kiti praktinio proto 
postulatai. Tobulo dorybingumo ir aukščiausios palaimos 
susijungimas duoda, pasak Kantą, aukščiausio gėrio sąvoką. 
Bet jei privalu tikėti aukščiausiąjį gėrį, tai turi būti reali- 
zuota ir pirminė sąlyga, būtent "visiškas nusiteikimų prisi- 
taikymas prie moralinio įstatymo“ (Krit. d. prakt. V.“", 132 p.). 
Tačiau šitas visiškas valios su moraliniu įstatymu sutapimas 
yra "tobulybė, kurios jokia protinga pojūtinio pasaulio esy- 
bė jokiam savo egzistavimo laikotarpyje neįvykdo“ (132 p.). 
Taigi moralinis tobulėjimas turi būti mąstomas kaip į be- 
galybę nusitęsiąs "progresas". "Bet šis begalinis procesas yra 
galimas tik prileidus begalinio trūkio egzistenciją ir tos pat 
protingos esybės asmeniškumą (kurs vadinamas sielos ne- 
mirtingumu). Taigi aukščiausias gėris praktiškai yra gali- 
mas tik sielos nemirtingumą suponavus, vadinasi, šitą ne- 
atskiriamai su moraliniu įstatymu surištą, gryną praktinio 
proto postulatą..“ (133 p.) Bet kadangi žmogaus valia žemiš- 
kajame gyvenime savo pojūtinumo visiškai pašalinti nega- 
li, tai ji čia negali atitikti ir moralinio tobulumo reikalavi- 
mo. Todėl reikia tikėti savo sielos pomirtinį egzistavimą, 
kad būtų galimas nepabaigiamojo progreso“ priartėjimas 
prie tikslo, prie "šventumo" idealo. 

Bet tuo vienu sielos nemirtingumo postulatų aukščiau- 
siojo gėrio, t. y. teisingos proporcijos tarp dorybės ir palai- 
mos, realizavimasis dar nėra užtikrintas. Moralinis įstaty- 
mas kaip toks savyje neturi “pagrindo dorovės ir jai pro- 
porcionuotos palaimos ryšiui“ (135 p.); kaip tik todėl mes 

ir turime postuluoti nuo prigimties skirtingą visos gamtos 
priežastį, kurioje esą glūdi visiško palaimos ir dorovės su- 
tapimo pagrindas. “Taigi aukščiausiasis gėris pasaulyje yra 
galimas tiek, kiek bus priimta aukščiausioji gamtos Priežas- 
tis.“ (136 p.) "Ta aukščiausioji priežastis yra Esybė, kuri per 
intelektą ir valią yra gamtos priežastis (atseit įpriežastinto- 
jas), t. y. Dievas.“ Taigi aukščiausiojo gėrio realizavimas bus 
tvirtai pagrįstas tik su ta sąlyga, jei esama absoliučios Esy- 
bės, kuri būtų gamtos kūrėja ir sykiu dorovinės tvarkos ne- 
šiotoja, 0 jau tuo pačiu ir išlaikąs lygsvarą veiksnys tarp lai- 
mės ir dorybės — ko čia žemėje stokoja — aname gyvenime. 
Moralinė pasaulio tvarka yra galima tik su Dievo buvimo są- 
lyga. Vietoj teoretinio įrodymo Kantas duoda praktinį Die- 
vo buvimo postulatą ir randa kelią, vedantį per moralę, 
esant išimtinai tikrą. Mes moraliniais sumetimais turime 
Dievo buvimą tikėti; yra tai "moralinės teologijos“ požiūris. 
Taip tai etika atveda į religijos filosofiją. 

Prieš pradėdami svarstyti pastarąją, norėtume konsta- 
tuoti, kad Kanto etika vis dėlto palieka nepašalintą visą ei- 
lę abejonių. Didelis Kanto nuopelnas tikrai yra tas, kad jis 
dorovės mokslą atskyrė nuo psichologinių prielaidų, ir tas, 
kad jis parodė visišką savarankiškumą ir lygiateisiškumą 
etikos, kuri prieškantinėje filosofijoje dažnai buvo laikoma 
teoretinės metafizikos priedu. Tai, kad Kantas užakcenta- 
vo dorovės įstatymo kategorišką pobūdį ir kad jis autono- 
minę ir heteronominę moralę pastatė vieną prieš kitą, yra 
nemirtingas jo nuopelnas. Tik “aukščiausiojo gėrio“ sąvo- 
kos įvedimas, t. y. dorybės su palaima sujungimas, sukelia 
iš esmės stačiai rigoristiškoje Kanto etikoje pamatuotų abe- 
jojimų. Kritikai daugel kartų yra nurodę, kad palaimos są- 
vokos taikymas pomirtiniam gyvenimui, Kanto mokslo 
akimis, esąs neleistinas. Palaima Kantui reiškianti išsipildy- 

mą pojūtinių palinkimų, bet ar inteligibiliniame, aname 
pasaulyje galima iš viso kalbėti apie pojūtinius palinkimus. 
Antra, tolimesnio, begalinio tobulinimosi po mirties min- 
tis pati sau prieštarauja. Nes inteligibilinis pasaulis yra 
gi — Kanto supratimu — už laiko ribų; argi tada bėra galima 
prileisti tame pasaulyje esant bet kokį "progresą", t. y. kei- 
timus. Trečia, lieka visai neaišku, kur turi vykti tobulėji- 
mas su pojūtinumu nebesurištos esybės, atseit paties inte- 
ligibilinio charakterio; be pojūtinumo Kantui nėra ir doro- 
vinės pažangos sąvokos. Pagaliau tenka jau paminėtą 
priekaištą prisiminti, pagal kurį Kantas, besirūpindamas 
absoliučiu motyvo vaiskumu, per siaurą benubrėžia tikrai 
dorovišką skritulį, kada jis elgseną, išplaukiančią vien tik 
iš principo ir pasinešusią prieš palinkimus, tikrai doroviš- 
ka telaiko. Iš šalies konstatuojančiam vertinto jui, suprantama, 
tie atvejai atrodys tikresni, kur moralinis poelgis yra vyk- 
domas prieš palinkimą, bet palinkimas kaip toks, lygiagre- 
čiai su principu eidamas ir jį paremdamas, šito poelgio mo- 
ralinio pobūdžio nutraukti negali. 


RELIGIJOS FILOSOFIJA 


Pažinimo teorija ir etika išaiškino klausimus: “Ką aš ga- 
liu pažinti“ ir “Ką aš privalau daryti“. Trečias didelis klau- 
simas, kurį Žmonija sau stato, skamba: “Ko aš galiu viltis“. 
Tai problema, į kurią turi atsakyti religijos filosofija. Jos už- 
davinys yra pagrindinį religinės sąmonės faktą, išganymo 
troškimą, konstatuoti ir jį pagal dorovės įstatymą išaiškin- 
ti. Teoretiniai ir praktiniai samprotavimai čia turi būti 
sujungiami. Praktinė filosofija rodo tikėjimą esant būtiną 
moralės atbaigimą. Dorovė yra pirminis ir pirmapradis 
dalykas, religija prisideda kaip antrinis, būtent — moralinių 

nuostatų, kaip dieviškų įsakymų, supratimas. Turinio 
atžvilgiu tarp jų nėra jokio skirtumo, bet esama skirtu- 
mo formaliniu atžvilgiu. Abstraktūs dorovės nuostatai pa- 
sidaro žmogui artimesni, gyvybiškesni, jei jie jam ateina 
dieviškų įsakymų pavidalu. Tuo jų įtaka žmogaus valiai su- 
stiprėja. Taigi kam iš tikrųjų religija yra reikalinga? Žmo- 
gaus dorovinis silpnumas yra čia kaltas. Žmogui yra labai 
sunku dorovinei pareigai kaip tokiai paklusti. Bet kai jis 
tatai sau vaizduojasi kaip Dievo reikalavimą, tuomet tatai 
įgauna naują akstiną, paremiantį moralinio įstatymo pasi- 
reiškimą. Vadinasi, religija Kantui sudaro tik dorovės stip- 
rinamąją priemonę, kuri, žmogui besitobulinant, turėtų at- 
kristi. 

Kanto nusistatymas darosi suprantamesnis, kai pamanai, 
kad jis norėjo sukurti ryšį tarp grynai racionališkos švietimo 
religijos, deistinio mokslo ir pozityvinės krikščionybės. Priešin- 
gai švietimo racionalistams, kurie tik natūralinę religiją 
(t. y. dorovės įstatymą ir moralinius postulatus) tepripažįs- 
ta, Kantas vertina ir istorinį Bažnyčios mokslą, ir jos orga- 
nizaciją, bet tik tiek, kiek dogmos arba tikėjimo doktrinos, 
apreiškimu laikomos, turi moraliniam žmonijos auklėjimui 
vertės. Paskutinis tikslas esąs visiškas proto realizavimas. 
Kritiškoji religijos filosofija turi tirti, kurios dogmos arba 
statutiniai nuostatai turi dorovinio turinio ir todėl vertės 
ir kas čionai yra tik nereikalingas priedas. Šitą uždavinį 
Kantas sau pasistato veikale: “Religija tiktai proto ribose“ 
( Die Religion innerhalb der Grenzen der blossen Ver- 
nunft"), kuris pasirodė 1793 metais ir yra paskutinis iš 
reikšmingųjų jo veikalų. Jis susideda iš keturių traktatų, 
kurie visi yra išimtinai morališkai teologinio turinio: 

1. "Apie pikto principo buvimą šalia gėrio.“ 

2. “Apie pikto principo kovą su gėrio principu dėl 
viešpatavimo Žmogui.“ 


318 Kantas 


3. "Gėrio principo pergalė pikto.“ 

4. "Tarnyba ir šuntarnyba gėrio principui viešpataujant, 
arba religija ir klerikalizmas." 

“Pikto principo“ arba "radikaliai pikto“ problema, kurią 
pozityvinė religija gimtąja nuodėme vadina, yra sprendžia- 
ma pirmajame traktate. Įvairūs empiriniai dorovės įstaty- 
mo pažeidinėjimai iš Žmogaus pusės įrodo, kad esama pa- 
grindinio linkimo į pikta inteligibilinėje žmogaus esmėje. 
Šitas prisirišimas prie pikta — inteligibilinio charakterio 
laisvės akivaizdoje — turi būti laikomas kalčia, ir būtent 
kaip tik pirmine kalčia. Bet kurgi glūdi tasai "radikaliai 
piktas“? Nėra tai pojūtinumas kaip toks, bet palinkimas ap- 
gręžti santykius tarp pojūtiško egoizmo ir moralinės sąži- 
nės, vadinasi, ne linkimas nugalėti savo geidimus proto 
vardu, bet, atvirkščiai, aukoti moralės reikalavimus savo 
pojūtiniams linkimams. Palinkimas jau pažintą dorovės 
įstatymą pojūtiniam troškimui pajungti kaip tik ir yra 
Žmogaus prigimties nuodėmingumas. Moralybė reiškia tik- 
rojo santykio atstatymą, nusigręžimą nuo nuodėmės. Bib- 
lijos pasakojimai apie Žmogaus nupuolimą turi būti su- 
prantami kaip simboliai, kuriuose pirmykščiai mūsų doro- 
vinės sąmonės faktai įgauna išraišką. 

Antrajame traktate svarstoma gero ir pikto principų ko- 
va Žmoguje — pagrindinis religinio gyvenimo fenomenas. 
Moralinis Žmogaus apsigręžimas reikalauja visiškai naujo 
persiorientavimo, reikalauja, kad inteligibilinis charakte- 
ris "perkurtų" visą žmogų. Toks "atgimimas" turi būti mąs- 
tomas, teisingiau, tikimas kaip laisvas aktas. Jo galimumas 
yra Žmogaus išganymo prielaida. Išganymas bus tada pa- 
siektas, Kai žmogaus sieloje įvyks atgimimas, kas atsitinka 
tik tada, kai toji siela nešioja savyje absoliučiai tobulo žmo- 
gaus idealą ir jam leidžia reikštis. Yra tai tobulo, Dievui pa- 

tinkamo Žmogaus idėja. Išteisinimo arba Žmogaus išgany- 
mo per Kristų problemą Kantas aiškina taip, kad jis Dievo 
sūnumi suprantąs kaip tik tą Dievui patinkamąjį, visiškai 
dievišką valią atitinkantį žmogaus idealą. Dievo sūnaus ti- 
kėjimas reiškiąs ne istorinio Jėzaus egzistavimo tikėjimą, 
bet tikrą to moralinio tobulumo idealą į mūsų valią priėmi- 
mą ir realizavimą. Išganingas tikėjimas yra praktiškas idealo 
tikėjimas, veiklus stengimasis Dievui įtikti. Kiek žmogus sa- 
vo pastangomis tobulybės nepasiekia, tiek Dievui įtikimas 
yra malonė. Tuo pačiu būdu, kaip kad Kantas esąs šias dog- 
mas paaiškinęs, turįs būti ir likusysis krikščionybės moks- 
las bei simboliški Biblijos pasakojimai vien grynai morališ- 
kai interpretuojami — net tada, jei to patys religijos įsteigė- 
jai įsakmiai ir nereikalauja. 

Trečiajam ir ketvirtajam traktatuose Kantas nagrinėja 
Bažnyčios sąvoką jos tikrajame ir iškreiptajame pavidale. 
Norint susilaukti gėrio viešpatavimo, žmonėms tenka su- 
daryti etinę bendruomenę, Dievo tautą. Šitos dorybingos 
draugijos nariai turėtų vienas kitą savo doroviniuose įsiti- 
kinimuose broliškai stiprinti ir uždegti. Bažnyčia kaip to- 
kia yra neregima, bet istorinėje tautų raidoje ji pasirodo 
kaip matoma bendruomenė su šventaisiais raštais, simbo- 
liais ir statutais, nes dėl savo moralinio silpnumo žmogus 
nepajėgiąs grynai protinio tikėjimo suvokti ir padaryti sa- 
vo poelgių motyvu. Todėl tasai protinis tikėjimas turi pa- 
sireikšti dieviško apreiškimo lytyje, kuri nustato ypatingus 
simbolinius poelgius ir statutinius įsakymus. Dėl tų tautų 
istorijoj prie protinio tikėjimo pritampančių papildymų 
esą atsiradę daugelis įvairių regimųjų bažnyčių, o tuo pa- 
čiu ir skirtumas tarp tikratikių bei kerėtojų. Bažnyčios is- 
torijoje mes matome nepabaigiamą kovą tarp pozityvinės 
ir protinės religijos, bet paskutinis tikslas esąs, "kad pagaliau 

grynoji religija pamažu atsipalaiduotų nuo visų empirinių 
apsprendimų, nuo visų statutų, kurie remiasi istorija ir ku- 
rie dėl bažnytinio tikėjimo Žmones provizoriškai gėrio 
skatinimui yra sujungę, ir kad taip grynoji protinė reli- 
gija pagaliau visur užviešpatautų" (Relig. tiktai pr. ribose, 
VI, 219 p.). Be dorybingo gyvenimo vedimo Dievas iš žmo- 
gaus daugiau nieko nereikalauja. Bažnytinis tikėjimas su 
laiku turįs pasidaryti nereikalingas. Bet jei tai neįvyksta, jei 
jisai yra padaromas viršesniu už protinį tikėjimą, tai tik dėl 
to mes ir turime vietoj Dievo tarnybos — šuntarnybą. Tik- 
roji Dievo tarnyba yra dorybė; visa kita yra stabmeldybė. 
Išsigimusioje Bažnyčioje statutinės tvarkos, dogmų ir pana- 
šių dalykų išlaikymas laikomas svarbiausiu uždaviniu, bet 
tuo ji pati pavirsta tikrosios moralės pančiais. Čia glūdi di- 
delis pavojus kiekvienai Bažnyčiai: lengvai gali perdėtos 
reikšmės įgauti neesmingi dalykai, kaip geri darbai, simbo- 
liai, kulto praktika arba ir nuogas tikėjimas istorinių fak- 
tų ir dogmų, o išimtinai vertingas dalykas — dorovingu- 
mas — gali apsitemdinti. Piktos Bažnyčios išsigimimo pasė- 
kos yra klerikalizmas su jo pasityčiojimu ir fanatizmu ir 
liaudies pareinamybė nuo dvasininkų. Tuo tarpu, pasak 
Kantą, ir dvasininkai yra įpareigoti veikti ta kryptimi, kad 
protinis tikėjimas pakeistų per amžius susidėjusius tikybos 
mokslus. Kaip šviečiamosios gadynės sūnus, Kantas mano, 
kad šviečiamasis judėjimas duodąs vilties visiškai nusikra- 
tyti bažnytine prievarta ir įvesti grynai moralinę Dievo 
tarnybą. Vertindamas pozityvinės religijos mokslus, Kantas 
neprisideda prie griežtai religinį kultą atmetančio deizmo, 
bet nori — labai aštriai užakcentuodamas savo moraliz- 
mą — kaip ir poetas Lessingas — pozityvinei teologijai pri- 
pažinti tik laikinę vertę; ji tam tikrame žmonijos raidos 
laipsnyje esanti būtina ir naudinga, ji išreiškia perėjimą į 

grynai protinę ateities religiją. Štai kaip buvo nuveiktas ab- 
straktusis racionalizmas religijos filosofijoj — toks, koks jis 
XVIII amžiuje viešpatavo. Pozityvinės tikėjimo sistemos 
privalančios būti suprastos kaip pereinamosios fazės. Šitaip 
nužymėtu keliu pasuks spekuliatyvinė būsimojo amžiaus, 
būtent Hegelio, filosofija. 


TEISĖS IR VALSTYBĖS TEORIJA 


Komplikuotame tarpusavio santykyje mes randame pas 
Kantą moralės ir teisės sąvokas. Abi grindžiasi laisvės idėja, 
bet teisė turi akivaizdoje laisvę “"laukujuose žmonių tarpu- 
savio santykiuose“ ir nesirūpina Žmogaus nusiteikimais bei 
tikslais. Teisė kiekvieno Žmogaus laisvę taip apriboja, kad 
ji su visų kitų laisve galėtų susiderinti. Taigi teisė yra “su- 
ma tų sąlygų, kuriose sauvalė vieno su sauvale kito pagal 
visuotinį laisvės dėsnį gali būti suvienyta“. Dorovės įstaty- 
mas visų pirma reikalauja nusiteikimo, o paskui ir veiksmo, 
gi teisės įstatymas tenkinasi išreikalaujamu elgesiu, nebo- 
damas akstinų; tokiu būdu jis reikalauja tik legalumo, bet 
ne veiksmo moralumo. Jis liečia lauku ją poelgio aspektą ir 
apima visus poelgius, kiek jie prievartos keliu gali būti 
gaunami. Atskiras individas sau vienas nesukuria jokio tei- 
sinio santykio, pastarasis atsiranda tik didesnio individų 
skaičiaus sauvalės sferas apribojant; todėl turi egzistuoti vi- 
suotinė valia, kuri vykdo šį vieno Žmogaus laisvės kito 
žmogaus atžvilgiu apribojimą ir jį privalomą daro. Taigi 
teisinis santykis gali egzistuoti tik valstybėje ir per valsty- 
bę. Tik visuotinės valios pagalba atskiriems individams įsa- 
Kkomieji poelgiai pasidaro priverčiamaisiais. 

Iš to seka, kad valstybė yra teisės prielaida. Valstybės at- 
siradimą Kantas nori išaiškinti pasigaudamas kontraktų te- 

orijos. Nors jau Hume'as atmetė Hobbeso ir Rousseau teo- 
rijas, tačiau Kantas mano abiejų anų autorių klaidą buvus 
tą, kad juodu į visuomeninį kontraktą žiūrėjo kaip į em- 
piriškai istorinį faktą, užuot kalbėję apie jį kaip apie ide- 
alią fikciją, taisyklę, su kuria galima nustatyti įstatymų 
vertumą ar nevertumą. Įstatymas kaip tik tada tėra teisus, 
jei pati tauta jį sau galėtų duoti. Valstybinis kontraktas 
Kantui virsta reguliatyvine idėja, kuri skelbia, kad teisinis 
valstybės pamatavimas gali tik joje pačioje glūdėti, nes 
kontraktas jau suponuoja valstybę. Svarbiausias valstybės 
uždavinys esąs piliečių laisvės apsauga. Kantas valstybėje 
pirmų pirmiausia mato teisinę instituciją, kurios uždavinys 
nėra piliečių gerovė arba dorovė. Bet kiek Kantas iš valsty- 
bės reikalauja teisingumo sąvokos realizavimo, tiek pat jis 
valstybės galiai priskiria ir moralinį uždavinį. Ryšyje su šiuo 
teisingumo realizavimu per valstybę mes turime origina- 
lią Kanto baudžiamosios teisės teoriją. Baudžiamąją teisę 
Kantas grindžia ne nurodydamas į empirinius visuomenės 
reikalavimus, ne į nusikaltėlio atbauginimą arba pataisy- 
mą, bet bausmėje jis mato viešą atpildo aktą, kuriuo atsta- 
tomas teisingumas. Atpildo idėja skelbia, kad kiekvieną 
žmogų laukia tat, ko jo darbai yra nusipelnę; “akis už akį, 
dantis už dantį“ (Taliono principas). Kanto įsitikinimu, at- 
pildo pajautimas išplaukia tiesiai iš žmogaus dorovinės są- 
monės. 

Valstybės uždavinio realizavimas esąs pasiekiamas val- 
stybės galią suskirstant į įstatymų leidžiamąją, vykdomąją 
ir teisiamąją. Kad įstatymdavystė pataptų tikra visuotinės 
valios išraiška, reikia, kad visi piliečiai lygiateisiškai čia da- 
lyvautų. Taip Kantas politikoje išpažįsta konstitucionališ- 
kai demokratinę valstybės lytį (formą), kurią skelbė Mon- 
tesguieu mokykla. Galių suskirstymas yra jam pilietinės 

laisvės sąlyga; ypatingai svarbi yra jam pažiūrų reiškimo 
laisvė, “plunksnos laisvė“. 

Į geriausios valstybinės santvarkos idealo pasiekimą 
esanti nukreipta ir žmonijos istori ja. Žmonijos pakilimas, iš 
vienos pusės, esąs dėsningas gamtos procesas, Kuriame 
egoistiniai akstinai, savanaudiškumas ir konkurencija ve- 
da į užtikrintos ir sutvarkytos buities lyties (formos) išug- 
dymą. Bet kadangi žmogus, kaip moralinė esybė, priklau- 
so dar antpojūtiniam, inteligibiliniam pasauliui, tai jo pa- 
žanga yra reikalinga įvertinti ir iš tikslo pusės. Istorija turi 
dorovinį tikslą, todėl teleologinio požiūrio pritaikymas yra 
visai pamatuotas. Istorijos tikslas yra tobulos santvarkos, 
bet ne visuotinės palaimos įvedimas, kaip eudemonistinės 
teorijos moko. Bet toji ideališka santvarka turėtų išsiplėsti 
visose valstybėse, nes šiaip, atskiroje valstybėje teegzistuo- 
dama, galėtų ji būti kaimyninių valstybių sukliudyta arba 
nuslopinta. Taigi visos valstybės turėtų įkurti sąjungą, ku- 
ri pasišvęstų tautų teisinės idėjos tarnybai. Ideališka atski- 
rų valstybių santvarka ir tautų sąjunga, kaip aukščiausia 
teisiamoji instancija, būtų sąlygos “amžinai taikai“ įgy- 
vendinti, kurioje Kantas mato atbaigiamąjį istorinės raidos 
tašką. 

Taip tai Kantas tiki žmonių pažanga. Nors empiriškas 
amžinosios taikos idealo realizavimas priklauso tolimai at- 
eičiai, tačiau tai yra proto reikalavimas tikėti moralinį 
žmogaus gerėjimą. Šitoji idėja yra taip pat ir reguliatyvinis 
principas, lygiai kaip ir neregimoji Bažnyčia arba morali- 
nė individo tobulybė. Kiekvieno piliečio pareiga yra akty- 
viai dalyvauti valstybės idealios būsenos, amžinos taikos 
įkūrime. Pagaliau, kaip Kanto teisės ir valstybės teorijoje, 
taip lygiai ir jo istorijos filosofijoje triumfuoja moralinės fi- 
losofijos požiūris. 


J 

GROŽIO IR TIKSLO TEORIJA 
“Sprendimo galios kritika“ 


Abi pirmosios "Kritikos" teoretinę ir praktinę sritis 
žmoguje, intelektą ir valią suveda į aiškią priešingybę. 
Gamtos ir laisvės, priežasčių ir tikslų sąvokos yra viena ki- 
tai griežtai priešingos, o vis dėlto esama gilesnės vieny- 
bės — ji turi būti, nes čia juk kalbama apie skirtingas vie- 
nos ir tos pačios sąmonės puses. Šitą kontrastą išlyginti, 
įvedant trečią, tarpininkaujantį principą, Kantas imasi 
“Sprendimo galios kritikoje“ ("Die Kritik der Urteilskraft“) *?, 
Veikalas savo struktūra glaudžiai prišlyja prie Kanto tran- 
scendentalinės schemos ir dėl savo atkaklaus laikymosi 
dirbtinių padalinimų ir sąvokų skaitytojui daug sunkumų 
sudaro ir dėl to kai kur nuvilia, bet taip pat atskleidžia 
slapčiausias ir aiškiai vertingiausias Kanto mąstymo siste- 
matines pastangas. Ne veltui spekuliatyvinio idealizmo at- 
stovai kaip tik šį Kanto veikalą pasirinko pradedamuoju jo 
mokslo tašku. 

Prieškantinė psichologija skyrė pažinimo ir troškimo su- 
gebėjimus. Kantas čia dar įvedė, kaip savarankišką sielos 
funkcionavimo būdą, — pa jautimo sugebėjimą; visi tie trys 
sugebėjimai turi aukštesnįjį ir žemesnįjį laipsnius. Tuo bū- 
du gauname šešis sugebėjimus, suskirstytus į tris grupes: į 
pažinimo grupę — tai intelektas ir pojūtinė žiūra; į norė ji- 
mo — tai praktinis protas ir pojūtiniai troškimai; pagaliau į 
Jautimo grupę — tai bus sprendimo galia ir pojūtinio sma- 
gumo ir nesmagumo pajautimas. Ši pastaroji funkcija — pa- 
jautimo arba įvertinamasis sugebėjimas — turi būti laiko- 
mas tuo pagrindu, kuriuo remiantis bus nuveiktas priešin- 
gumas tarp vaizdavimosi ir norėjimo. Iš tikrųjų pajautimas 
yra vidujiškai surištas tiek su vaizdavimusi, tiek su sąmo- 

ningu norėjimų; visa tai duoda vaidinio turinio ir tikslo sin- 
tezę. Iš vienos pusės, pajautimas suponuoja objekto vaidinį, 
iš kitos gi jis — kaip smagumo arba nesmagumo pajauti- 
mas — nurodo į šito objekto vertumą ar nevertumą subjek- 
tui. Taigi pajautimas visai tinka tarpininko rolei; jis yra 
savarankiška funkcija, todėl yra būtina jį su tokiu pat kri- 
tiškumu, kaip intelektą ir valią, apsvarstyti. Šitas gvilde- 
nimas turėtų nustatyti, ar ir pajautimo sferoje esama aprio- 
rinių elementų, t. y. apriorinių pajautimų. Tariant, ar esa- 
ma tokių pajautimų, kurie būtinai ir visuotinai galiotų. 
Sąmoningos valios srityje apriorinio tikslo klausimas jau 
buvo aiškiai išspręstas ta prasme, kad yra tik vienas vienin- 
telis būtinas ir visuotinai galicjąs tikslas, būtent kategori- 
nio imperatyvo įvykdymas. Taigi pajautimų kritikai rūpi 
tik tokie pajautimai, kuriuos ne koks atsižvelgimas į tiks- 
lą apsprendžia. Toliau aiškėja, kad estetinis arba gražaus ir 
kilnaus pajautimas kaip tik atitinka šitą reikalavimą. Šia- 
me pajautime nėra jokio sąmoningo tikslo, ir tuo jis pre- 
tenduoja į visuotinį pripažinimą. Todėl tretysis Kanto kri- 
tiškas veikalas pavirsta "kritiškąja estetika“. Bet kodėl šis 
uždavinys buvo pavadintas sprendimo galios kritika? 

Jau “Grynojo proto kritikoje“ užtinkame “sprendimo ga- 
lios“ terminą. “Sprendimo galios kritikos“ įžangoje Kantas 
aiškina, kad sprendimo galia yra sugebėjimas mąstyme 
jungti bendrą su daliniu. Jei duota bendra (taisyklė, prin- 
cipas ar dėsnis), o reikia surasti dalinį, tai sprendimo galios 
funkcija mūsų autoriaus (Kanto) yra vadinama apspren- 
džiančia, o jei atvirkščiai: dalinis yra duota, o reikia surasti 
atitinkamą bendrą, tai sprendimo galia vadinama — reflek- 
tuojančia. 

Apsprendžiančioji pažinimo galia pagal šią definiciją yra 
išimtinai teoretinė funkcija, kuri sudaro tarputinį narį tarp 

intelekto ir proto. Ji proto principus pritaiko intelekto su- 
formuotiems objektams. Šalia šitos “apsprendžiamosios" 
Kantas dar randa "reflektuojančiąją“ sprendimo galią, ku- 
rios uždavinys yra diametrališkai priešingas pirmajai: ji 
duotam atskiram daiktui privalo surasti visuotinį princi- 
pą arba dėsnį! Ši sprendimo galia privalo ne pažinti arba 
objektą apspręsti, bet tik reflektuoti arba įvertinti. Kai aš 
apie kurį objektą reflektuoju, tai aš jį stebiu iš tokio aspek- 
to, kurį aš jam priskiriu, tuo savo pažinimo nė kiek nepra- 
turtindamas; tai įvyksta, pavyzdžiui, kai aš į objektą Žiū- 
riu kaip į malonų ar nemalonų. Šis įvertinimas orientuoja- 
si į mano pasirinktą tikslą. Bet mes jau Žinome, kad kaip 
tik pajautime įvyksta toks subjekto vaidinių turinių su 
tikslais sujungimas. Todėl Kantas pajautimo apriorinių ele- 
mentų nagrinėjimą ir vadina sprendimo galios kritika. At- 
seit reflektuojančioji sprendimo galia gamtos objektus turi 
įvertinti iš tikslingumo aspekto. Tikslingumas yra jų prin- 
cipas ir, be to, transcendentalus. Šią refleksijoje duotą gam- 
tos tikslingumo sąvoką Kantas aiškina ta prasme, kad gam- 
ta per šią sąvoką turi būti taip vaizduojamasi, "tartum 
koks intelektas turi savyje jos empirinių dėsnių įvairiopu- 
mo vienybės pagrindą“ (Kr. d. U. Einl. “* IV, 249 p.). Tuo 
Kantas nori pasakyti, kad daugelis empirinių dėsnių, ku- 
rie nesiduoda išvedami iš bendriausių pagrindinių gryno- 
jo intelekto apriorinių dėsnių ir kurie todėl mūsų akimis 
atrodo atsitiktiniai, vis dėlto, kadangi jie yra dėsniai, tai tu- 
ri būti taip suprasti, tartum jie būtinai išplaukia iš “kokio 
nors mums nepažįstamo įvairiopumo vienybės principo“. 

Kantas pastebi suskilimą tarp bendrųjų gamtos dėsnių, 
kuriuos intelektas diktuoja, ir "dalinių, specifiškų empiri- 
nių dėsnių“. Bendrieji dėsniai liečia tik gamtos galimumą, 
o nesuskaitomos bendrųjų lyčių (formų) modifikacijos su jų 

empiriniu turiniu palieka jų neapspręstos. Šitų empirinių 
dėsnių įglaudimas į bendrąją gamtos sistemą yra būtinai 
reikalingas, kitaip jie palieka bekybą ore. Bendruosius 
gamtos dėsnius duoda intelektas, o į dalinius (specifinius) 
empirinius dėsnius turi būti žiūrima taip, tartum "juos bū- 
tų davęs irgi intelektas (nors ir ne mūsasis)“ (249 p.). Vadi- 
nas, tikslingumas yra Kantui reguliatyvinis principas. 

Taip tai, į gamtos daiktus Žiūrint kaip į tikslingus objek- 
tus, tikslingumas gali dviem skirtingomis reikšmėmis atsi- 
skleisti: arba mes pačiam objektui priskiriame tikslingumo 
predikatą, arba objekto poveikį į mus pačius tikslingu laiko- 
me. Pirmąją tikslingumo rūšį Kantas vadina realia arba ob- 
Jektyvia, pastarąją — formalia arba subjektyvia. Kur objekto 
pavidalas atitinka savo esmę, ten bus objektyvus tikslingu- 
mas, o kur tasai su mūsų pažinimo sugebėjimu, su mūsų in- 
telektu ir fantazija taip harmonizuoja, kad atsiranda sma- 
gumo pajautimas, tenai bus subjektyvus tikslingumas arba 
grožis. Dėl to ir "Sprendimo galios kritika“ suskirstyta į dvi 
dalis, žiūrint, ar kalbama apie estetiškumą, ar apie teleologiš- 
kumą. Pirmuoju atveju pajautimo poveikis subjektui yra 
svarbiausias dalykas, pastaruoju gi — paties objekto santykia- 
vimų stebėjimas. 

Pirmojoje “Sprendimo galios kritikos“ dalyje, kuri pa- 
švęsta estetikai, Kantas bando grožio sąvoką kaip galima 
griežčiau atidalyti nuo giminingų vertybių sąvokų. Grožis, 
kaip ir moralinis gėris, yra aprioriškas, t. y. būtinas ir visuo- 
tinai galiojąs; bet jis patinka — visai be sąvokos — priešingai 
gėriui, kuris su tikslo norma sutampa. Atsižvelgiant į tą 
grožio besąvokiškumą, nėra galima duoti ir turinio krite- 
rijaus intelektualiniam grožio įvertinimui. Šita sąmoningo 
masto (kriterijaus) stoka grožis prilygsta malonumui; abu 
patinka be sąvokos, bet tik tat, kas pojūtiškai malonu, nie- 

kuo nepretenduoja į visuotinį galiojimą, kaip grožis, o yra 
individualinės prigimties. Skonio arba estetinis sprendi- 
mas, nors negali būti įrodytas — ir užtat dėl skonio nedera 
ginčytis, — o vis dėlto jis pretenduoja į būtinumą ir visuo- 
tinumą; tat, kas gražu, turi visiems patikti. Problemos sun- 
kumas yra tas, kad skonio arba estetinis sprendimas, kurs 
tik stebėtojo sielos būseną išreiškia, taigi yra visai subjek- 
tyvinės prigimties, o į visuotinį galiojimą vis tik pretenduo- 
ja. Todėl ir turime prileisti apriorinį šio visuotinumo pa- 
grindą. Ir tik prileidus, kad visuose žmonėse egzistuoja sų- 
tarianti arba antindividualinė sielos funkcijų organizacija, 
yra galimas skonio arba estetinio sprendimo aprioriškumas. 

Labai svarbu yra grožį skirti nuo malonumo, nuo gėrio 
ir nuo naudingumo, nurodant, kad pastarieji visi yra gei- 
džiamieji objektai, kai grožis žadina nesuinteresuotą patiki- 
mą. Estetinis patikimas turi tą ypatingumą, kad jis yra visai 
nepareinamas nuo realios daikto egzistencijos. Kur daiktu do- 
mėjimasis arba gėrėjimasis pareina nuo jo patiriamumo ar- 
ba apčiuopiamumo, ten nėra estetinio pajautimo. Tik ten, 
kur gryna daikto žiūra teikia laimės, nesvarbu, ar tas daik- 
tas tikrai, ar tik vaizduotėj egzistuoja, esama tikro esteti- 
nio atsidavimo. 

Stebėtis tenka, kaip taikliai Kantas išgauna būdingus es- 
tetinio pasitenkinimo požymius, Žinant, kad visas jo gyve- 
nimas yra prabėgęs nedideliame mieste, atstu nuo didžių- 
jų meno kūrinių. 

Bet kurgi glūdi toks patikimas, nukreiptas tik į daikto 
vaidinį? Rodos, kad tai negali būti daikto medžiaga, nes ji 
visada yra susijusi su subjekto interesu. Taigi tai turi būti 
daikto lytis (forma), kuri subjekto sielos jėgas pakelia į ypa- 
tingai harmoningą būseną. Vaizduojantis kurį nors objek- 
tą, stebėtojuje visada veikia kartu pojūtinumas ir intelek- 

tas. Atseit tie daiktai esti išgyvenami kaip gražūs, kurie su- 
kelia mūsų fantazijos ir intelekto harmoningą santykį ar- 
ba sąveiką. Čia glūdi ir "gražaus" objekto tikslingumas; ob- 
jektas yra tikslingas mūsų supratimui. Tas objekto tikslingu- 
mas yra grynai formalus, jis reiškia, kad objektas tikslingai 
veikia stebėtojo pažinimo sugebėjimą. Šis tikslingumas yra 
tarytum džiaugsmingai priimamas, ir objektas pažymimas 
kaip "gražus", priešingai "geram", “maloniam“, "naudin- 
gam“ ir “tobulam". Tad estetinis sprendimas yra tikslin- 
gas, bet be tam tikro tikslo. Estetinis sprendimas yra visiškai 
nepareinamas nuo objektyvaus tikslingumo sąvokos (taigi 
nuo naudingumo, vadinasi, laukujo) ir tobulumo (t. y. vi- 
dujo objektyvaus tikslingumo) (Kr. d. U. 296 p.). Grožis 
yra — kaip sakyta — subjektyvinis, formalus, "neatsižvel- 
giąs“ į tikslą tikslingumas. 

Mes matome, kad Kantas ir savo grožio teorijoje pasilie- 
ka idealistiniam nusistatymui ištikimas. Grožis nėra jokia 
daiktų ypatybė, o mūsų sąmonės būsena. Jei grožis, kaip 
predikatas, daiktams priklausytų, tai jis negalėtų duoti jo- 
kių visuotinai galiojančių, bet tik empiriškus estetinius 
sprendimus. Harmonija pojūtinumo ir intelekto reiškime- 
si yra antindividuali, jinai yra "apriorinis pajautimas“ — juo 
remiasi estetinių sprendimų galiojimas. 

Bet kokie gi daiktai yra taip sutaisyti, kad jie sukelia 
gryną, taigi visiškai bereikšmį grožio išgyvenimą? 

Tik ten, kur nereikia jokių tikslų vykdyti, yra grynas 
arba laisvas grožis. Tatai turi būti laisvas lyčių (formų) žais- 
mas, kuris pojūtinumą suveda į harmoningą santykį su 
mąstymu. Prisižiūrėdami į gėlių arabeskus, sienų apmuša- 
lų raštus, fontanus, matome, kad patikimas remiasi tik ly- 
ties (formos) proporcija ir santykiais. Bet šalia šito laisvojo 
grožio egzistuoja priklausomasis (anhangende); pastarasis su- 

ponuoja tokią giminės idėją, kurią turi atitikti atskiro eg- 
zemplioriaus lytis (forma). Šita idėja yra iš tikrųjų tipas, 
kurs mums vaidenasi ir su kuriuo turi sutapti atskiras daik- 
tas, norėdamas būti gražus. Šventovė ne tik tada yra graži, 
kai jos dalys viena su kita harmoningai santykiuoja, bet ir 
tada, kai, be to, ji atitinka savo tikslą, savo tipą. Gražiausią 
tipą sudaro žmogaus pavidalas. Žmoguje grožis pasiekia 
idealą. Atrodo, kad Kantas čia turi galvoje ekspresyvų ir 
charakteringą grožį, kurs egzistuoja tada, kai laukujas pa- 
vidalas visiškai atitinka vidują objekto esmę. Priklausoma- 
jam grožiui išpuola ir didesnė reikšmė, nors jis ir nutolsta 
nuo tikslios bereikšmio grožio definicijos. 

Be šitų dviejų grožio rūšių, yra dar ir trečia: tai kilnumo 
pajautimas. "Grožis, — sako Kantas (Kr. d. Urt. 315 p.), - su 
kilnumu sutampa tiek, kiek abu iš savęs patinka." Tačiau 
esama ir pažymėtino skirtumo tarp jų: “Gamtos grožis lie- 
čia daikto lytį, kuri apribojime glūdi; tuo tarpu kilnumas 
yra randamas ir belytiniame (beforminiame) daikte, kiek 
bus įsivaizduojamas... jo neapibrėžiamumas“. Patikimas gro- 
Žyje yra susijęs su Kokybės vaidiniu, gi kilnume — su kie- 
kybės. “Kilnu mes vadiname tai, kas besąlygiškai yra di- 
džia“, o besąlygiškai didžia yra tat, "kas aukščiau bet kokio 
palyginimo yra didžia“ (319 p.). Tiksliau: daiktus mes turė- 
tume vadinti keliančiais, ir tik tą būseną, į kurią mus jų ste- 
bėjimas nukelia, turėtume vadinti kilnia. Kantas skiria “ma- 
tematiškai kilnius“ objektus, kurie savo neaprėpiamai eks- 
tensyviu dydžiu mus veikia (pav., žvaigždėtas dangus arba 
jūra), nuo “dinamiškai kilnių" daiktų, kurie savo intensy- 
via galia prašoksta kiekvieną pasipriešinimą. Šiurpulingos 
gamtos galybės, kaip ugniakalniai su savo naikinančia ga- 
lia, uraganai, dideli kriokliai, sudaro dinamiškai kilnaus 
pavyzdžius. Abiem atvejais, pergyvendami kilnumo pajau- 

timą, turime reikalo su disproporcionalumu tarp neįvyk- 
domo uždavinio ir mūsų pojūčių pajėgų, nes begalybė, ku- 
rią mes galime mąstyti, čia privalo būti pojūčiais suvokia- 
ma. Šis uždavinys prašoksta visas mūsų pajėgas; pojūtinu- 
mas šiuo atveju gaunamo įspūdžio nepranoksta ir tam 
tikra prasme yra nužemintas. Iš to gimsta nesmagumo pa- 
jautimas, kurį tuojau nuveikia nusimanymas, kad mūsų 
protas, antpojūtinė mąstymo funkcija, vis dėlto begalybiš- 
ka gali aprėpti. Po pojūtinės dalies nužeminimo įvyksta 
dvasinio žmogaus triumfas. Protas įgali besąlygiška, besą- 
lygiškai begalybiška mąstyti, nors tai niekada negali būti 
regima. Kaip pojūtinės esybės mes turime jaustis maži, gi 
kaip proto esybės mes esame didi. Bet tai yra santykis, ati- 
tinkąs moralinį požiūrį; mes išgyvename smagumą (kurs 
tegu ir yra su nesmagumu sumišęs) vaizduotės pajungime 
protui, kaip aukštesniam principui. Kilnume mes stebimės 
mūsų antpojūtine misija kovoje ir pergalėje, tuo tarpu gro- 
žyje gėrimės mūsų sielos jėgų ramia harmonija. Nors kilnu- 
mas nėra apgyvendintas “jokiame gamtos daikte, bet tik 
mūsų sieloje — kiek mes nusimanome esą viršesni už gam- 
tą mumyse ir už mūsų“, - tačiau stebėdami mes save pa- 
čius pamirštame ir esame taip į objektą įsigilinę, kad nė 
nesižinodami perkeliame mūsų nuotaikos kilnumą ant 
objekto. 

Greta su kilnumu Kantas dar nagrinėja meno esmės ir 
genijaus klausimus. 

Menas yra jam gražių daiktų gaminimas, taigi sąmonin- 
gas, o tuo pačiu ir nusimanąs (nusituokiąs) žmogaus veik- 
lumas. Bet tat, kas gražu, yra besąvokiškai tikslinga. Kaip 
reikėtų šį prieštaravimą išlyginti? Kantas sako (381 p.): 
“Gražus menas yra menas, kiek jis kartu atrodo esąs gam- 
ta“, ir priduria: "Prie gražaus meno produkto tenka įsisą- 

moninti, kad tai menas, o ne gamta; tačiau tikslingumas jo 
lytyje (formoje) turi atrodyti taip laisvas nuo bet kurių sa- 
vavališkų taisyklių jungo, tartum jis būtų grynos gamtos 
produktas“. “Gamta buvo graži, jei ji sykiu atrodė kaip me- 
nas; o menas tik tada gali būti gražiu vadinamas, kai mes 
numanome jį esant meną, o jis tačiau atrodo kaip gamta“ Me- 
no kūrinys, gražaus meno produktas turi būti tikslingas ir 
vis dėlto betikslis, t. y. atrodyti lyg gamtos produktas. Jei 
iš meno kūrinio kyšo nuožiūra (tendencija), tai jis yra ne- 
vykęs. Tikrasis menininkas kuria taip, kad visas jo darbo 
tikslingumas lieka paslėptas. Bet meno produktas atrodo 
kaip gamta ta prasme, kad jis, nors preciziškai taisyklių lai- 
kosi, tačiau yra "be skrupulingumo (pedantiškumo), kad 
mokyklinė lytis iš jo neprasimuštų“ (382 p.) ir kad nepaste- 
bimos liktų sąvaržos, kurias menininkui uždėjo taisyklės. 
Visa tai praskleidžia ir tikrojo menininko esmę. Gražusis 
menas yra genijaus menas; tik genijus yra tikras meninin- 
kas. Norėdamas genialus būti, menininkas turi būti origi- 
nalus, t. y. jis turi Kurti ne pagal gatavas taisykles, bet iš sa- 
vęs paties, pagal savo paties dėsnį. Toliau, “jo kūriniai kar- 
tu turi būti pavyzdžiai, t. y. egzempliariški" (383 p.). Be to, 
genijus dirba instinktyviai, pats negalėdamas kūrybos pro- 
ceso nusakyti. Jis kuria sąmoningai, o tačiau taip be nuo- 
žiūros, tartum gamtos galybė jame veiktų. Genialaus meni- 
ninko veikimas negali būti pamėgdžiojamas, bet jis negali ir 
išmokstamas būti. Tuo, kad menininkas yra inteligencija, ku- 
ri veikia kaip gamta, ir yra galima, kad kūrinys daro gamtos 
produkto įspūdį. Genijus savo kūryboje yra nesupranta- 
mas, todėl Kantas mano, kad genijų esama tik meno, bet 
ne mokslo srityje. Tokį Newtoną sekdamas, gali net eilinis 
žmogus tuos pačius dalykus apskaičiuoti ir tuo pat jo dar- 
bus suprasti. Genialumas nėra įgyjamas, jis yra natūralus 
pradmuo. 


IMMANUELIS KANTAS 333 


Taip atsiranda perėjimas iš estetikos į gamtos filosofiją. 
Meno suskirstymo į tris grupes klausimas: į kalbantįjį (po- 
eziją), į vaizduojamąjį (skulptūrą, architektūrą) ir į 'gražaus 
jutimų žaismo“ meną (muziką, tapybą) yra antraeilės reikš- 
mės. 


GAMTOS FILOSOFIJA ARBA TELEOLOGINĖS 
SPRENDIMO GALIOS TEORIJA 


Kanto gamtos filosofija kulminuoja klausime: ar gamta 
turi būti mechaniškai ar teleologiškai aiškinama. Ši proble- 
ma “Sprendimo galios kritikoje“ yra iškeliama antinomijos 
pavidale (465 p.), kur tezė skelbia, kad visų medžiaginių 
daiktų ir jų lyčių gaminimas esąs galimas pagal grynai me- 
chaniškus dėsnius, tuo tarpu antitezė sako, kad kai kurių 
daiktų gaminimas nėra galimas pagal mechaniškus dėsnius. 

Tuo Kantas grįžta prie “Grynojo proto kritikoje“ iškel- 
tos pažinimo ribų problemos. Ar yra gi priežastingam 
gamtos stebėjimui tam tikros ribos? 

“Sprendimo galios kritikos“ įžangoje nurodoma į tai, 
kad apriorinis gamtos aiškinimas negalįs aprėpti atskirų 
nesuskaitomų empirinių dėsnių ir kiekvieno gamtos reiš- 
kinio specifinio turinio. Bendrųjų apriorinių dėsnių nepa- 
kanka. Taip vadinamąją gamtos "specifikaciją" duoda tik 
patyrimas, o aprioriniam aiškinimui lieka kažkas atsitikti- 
nis. Paskutinis mokslo tikslas būtų suglaudimas visų rūšių 
pažinimo į vieną užbaigtą sistemą. Jei toks tikslas būtų pa- 
siektas, tai atskiri empiriniai dėsniai duotųsi suvedami į 
nedaugelį dėsnių, taigi be galo įvairiopi faktai ir atskiri 
reiškiniai šia prasme galėtų būti homogeniški, vienarūšiai. 
Šitie du reikalavimai — gamtos homogeniškumo ir specifika- 
cijos — yra sąlygos, be kurių nėra jokios sistematingos pa- 

saulio pažinimo vienybės ir atbaigtumo. Abu reikalavimai 
susijungia gamtos lyčių (formų) tolydumo mintyje. Tik tuo 
atveju, kai visi skirtumai pasaulyje yra nenutrūkstamo po- 
būdžio, taigi kai nėra jokių neišlyginamų priešingybių, bet 
visur tolydūs skirtumai su galimais perėjimais egzistuoja, 
gali mūsų pasaulio pažinimo vieninga sistema atsirasti. Bet 
tenka nurodyti ir dar tolimesnę sąlygą. Tiek pat, kaip gam- 
tos specifikacija aprioriniam aiškinimui yra "atsitiktinis" 
elementas, yra taip pat faktas, kad visa pažinimo medžia- 
ga mūsų pažinimo sugebėjimui yra pritaikyta, t. y. kad įvai- 
riopi faktai grupuojasi į rūšis, gimines ir t. t. ir apskritai 
duodasi apvelkami atitinkamomis sąvokomis. Šitos empi- 
rinės medžiagos ir sąvokinės lyties atitikimas mūsų pažini- 
mui yra tik duotas, neišvedamas faktas. Intuityvia, t. y. in- 
telektualine Žiūra apdovanotam intelektui specifikacija ir 
tolydumas, kaip ir mąstymo turinio tikslingas prisitaiky- 
mas prie lyties (formos), būtų aprioriškai suprantamas. (Juk 
tai intelektualinis archetipas.) Mūsų žmogiškam pažinimui 
visur čia yra ribos. Mes jas nuveikiame pritaikydami regu- 
liatyvines, t. y. heuristines taisykles. Tais principais mes nau- 
dojamės kaip atžvilgiais, kuriais pasiekiame pažinimo vie- 
nybę ir atbaigtumą. Šitaip turi būti išsprendžiama ir me- 
chanistinio bei teleologinio gamtos aiškinimo antinomija. 
Priežastinis arba mechanistiškasis aiškinimas turi tam tik- 
ras ribas. Organizmų pasaulyje, tenai, kur esama vidinio 
tikslingumo, mechanistinė teorija yra bejėgė. Ypatinga orga- 
nizme yra tai, kad jis pats save gamina, tariant, yra savo 
paties priežastis ir padarinys. Organizme — priešingai neor- 
ganiškai gamtai — ne tik dalys visumą, bet ir atvirkščiai, vi- 
suma dalis sąlygoja. Akis kaip dalis sudaro kūną, tačiau ji 
atsiranda tik šitoje visumoje ir per ją. Taigi čia turi būti tai- 
komas kitas, negu priežastinis, aiškinimo metodas, būtent 

teleologinis, kuris visumai kaip idėjai leidžia pirmiau egzi- 
stuoti, o paskui daiktui priežastingai atsirasti. Šitą "atvirkš- 
čio“ priežastingumo santykį mes iš savo patyrimo gerai 
pažįstame kaip tikslo ir priemonės santykį. Čia Kantas tiks- 
lo sąvoką pritaiko tame pavidale, kuris reiškiasi mūsų psi- 
chiniame gyvenime ir elgsenoje, ir klausia, kurgi tada yra 
subjektas, kuris organizmus gamina pagal savo tikslo vai- 
dinius. To subjekto mes negalime nurodyti; tikslo nuožiū- 
ros įvedimas į pačią gamtą yra nepakeliui; o ir šaukimasis 
Dievo, kaip pagal tikslus gamtoje veikiančio principo, bū- 
tų neleistinas transcendenčios sąvokos pritaikymas gamtai 
aiškinti; abu atvejai reikštų “gamtos filosofijos mirtį". 

Jau minėtąją antinomiją tarp mechaniškumo ir teleolo- 
gijos Kantas panaikina ta prasme, kad jis abu aiškinimo bū- 
dus laiko teisėtais. Tik priežastingumas yra konstitutyvinis 
principas, tuo tarpu į aiškinimą per tikslo priežastis turi 
būti žiūrima kaip į reguliatyvią, subjektyvią tyrinėjimo tai- 
syklę. 

Kodėl Kantas gauna tokius skirtingus rezultatus? Ko- 
dėl jis priežastingumą ir tikslingumą skirtingu mastu 
matuoja? 

Organiškasis pasaulis aiškiai rodo, kad gyvenimas vien 
mechaniškais dėsniais negali būti išaiškintas, bet kad turi 
prisidėti ir teleologinis aspektas. Bet Kantas turi dvi tiks- 
lingumo sąvokas: bendrą, pagal kurią visuma apsprendžia 
dalis, ir specialią, pagal kurią tikslas yra valios apsprendi- 
mo pradmuo. Ši antroji, siauresnioji tikslo sąvoka yra pa- 
imta iš sielos gyvatos ir yra pateisintina tik psichinėje sri- 
tyje. Bendresniąją tikslo sąvoką Kantas pamažu nustumia į 
šalį, todėl neišvengiamai jis įgauna nuomonę, kad gamtoje 
negalį būti jokių tikslų. Mums iš psichinės gyvatos pažįs- 
tamos tikslo sąvokos medžiaginėje srityje negalima niekur 

pritaikyti, todėl Kantui [..]* šią sąvoką paversti reguliaty- 
viniu principu ir aiškinti, būk mes į organizmus žiūrį taip, 
lyg kad tikslinga jų dalių sąranga esanti sąmoningos nuo- 
žiūros darbas. Kanto sekėjai pašalins šį nenaudingą tikslo 
sąvokos susiaurinimą ir šitą sąvoką — jos bendresniajame 
pavidale — pakels į konstitutyvinį principą, į kategori- 
ją - kaip ir priežastingumą. 

Kantas pagaliau bando reguliatyvinę tikslo sąvoką iš- 
plėsti ant visos gamtos. Labai paplitusi pažiūra, būk Žmo- 
gus esąs paskutinis gamtos tikslas, esanti nepagrįsta, kadan- 
gi gamta nieku būdu nesirūpina žmogumi daugiau negu 
kitais savo kūriniais. Tačiau moraline prasme, kiek Žmogus 
yra dorovės subjektas, jos nešiotojas, toji pažiūra galinti bū- 
ti pamatuota. Tik apie moralinę esybę negali būti toliau 
klausiama, kam ji egzistuoja; moralumas esąs vienintelis, 
kas turi absoliučią vertę. Todėl pasaulio galutinį tikslą ga- 
lima įžiūrėti žmoguje kaip moralumo subjekte. 

Į trečiosios "Kritikos" pabaigą Kantas dar kartą duoda 
Dievo buvimo įrodymą. Vieningos absoliučios Dievybės 
buvimo vien tik iš fizinės gamtos nesą galima išvesti; ji tu- 
ri būti postuluojama pasiremiant dorovine sąmone. Taip 
etikoteologijos mintis darosi kertiniu visos Kanto filosofi- 
jos akmeniu. 


* Rankraštyje praleistas žodis. (Red.) 

Kaip jau Kanto pažinimo kritiką vertinant buvo minėta, 
naujasis mokslas buvo per platus ir per komplikuotas, kad 
amžininkų galėtų būti tuojau teisingai suprastas ir įvertin- 
tas. To pasėka buvo ta, kad atsirado Kanto interpretatorių, 
kurie — tai pritardami, tai atmesdami — norėjo jo filosofiją 
paryškinti ir suvienybinti. Tačiau jie čia nė iš tolo ne visa- 
da stojo su reikiamu objektyvumu ir teisingu įsijautimų; 
problemos branduolys dažnai likdavo pražvelgtas arba ne- 
suprastas, ir suvienybinimas būdavo perkamas suprastini- 
mo, net sušiurkštinimo kaina. Teisingo ar klaidingo Kanto 
intencijų supratimo klausimai privesdavo prie gyvų ir kar- 
štų polemikų bei diskusijų, kurios betgi be galo vaisingai 
veikė ir ruošė dirvą naujoms idealistinėms sistemoms. Iš 
Kanto sekėjų ir priešų šitame periode paminėtini ypačiai 
Reinholdas, Maimonas, Beckas ir Jacobi. 

KARLAS LEONHARDAS REINHOLDAS (1758-1823 
m.) nesiekė sukurti naują sistemą, o norėjo kaip galima iš- 
tikimiau Kanto mokslą interpretuoti ir tuo pačiu jame pa- 
sitaikančias spragas užpildyti. Šitaip Kanto sistema turėsian- 
ti įgauti vienybišką ir atbaigtą pobūdį. Kanto pažinimo kri- 
tika liekanti dažnai nesuprasta, nes terminai "pažinimas" 
ir “pažinimo sugebėjimas“ klaidingai esą aiškinami. Paži- 
nimas esąs Komplikuotos prigimties, ir todėl tuos elemen- 
tus, iš kurių jis susideda, reikią išmėginti ir vienareikšmiš- 
kai nustatyti. Kiekviename pažinime yra sąmonė ir vaidi- 

niai, todėl šiuos elementus reikią tiksliai ištirti, o ne taip 
sau be niekur nieko priimti. Šį uždavinį Reinholdas nori 
išspręsti savo veikale “Nauja žmogaus vaizdavimosi suge- 
bėjimo teorija“ ( Die neue Theorie des menschlichen Vor- 
stellungsvermogens"), ir tuo nori Kanto teorijai suteikti jai 
stokojantį tvirtą pagrindą; todėl jo teorija turi vadintis ir 
"elementarine filosofija“. Toliau, dvi Kanto sistemos da- 
lys — teoretinė ir praktinė — turinčios būti sujungtos į ben- 
drą prielaidą, nes jos išeinančios iš visiškai skirtingų daly- 
kų, kaip va, teoretinė filosofija iš patyrimo, o dorovės 
mokslas iš principo. Tačiau abi turinčios vieną bendrą su- 
sibėgimo tašką — sąmonę; vienu atveju ji empirinė, 
antru — dorovinė sąmonė. Todėl sąmonė bus ir tasai auk- 
štesnysis, aprėpiantysis principas, iš kurio turinčios abi bū- 
ti išvedamos. Sąmonė esąs aukščiausias taškas, už kurio mes 
nebegalime toliau išeiti, tuo pačiu jinai esanti absoliučios įti- 
kimybės principas. 

Tuo Reinholdas atnaujina dekartiškąją pažiūrą ir įneša 
ją į Kanto filosofiją. 

Bet kas gi slypi sąmonės sąvokoj? Definicija yra negali- 
ma, bet yra galima nurodyti esmines žymes, be kurių 5ą- 
monė apskritai negali būti mąstoma. Į šį klausimą Rein- 
holdas atsako savo “sąmonės dėsniu“, kuris skelbia: “Vaidi- 
nys sąmonėj skiriasi nuo įsivaizduojamojo ir įsivaizduotojo 
ir su abiem santykiuoja“. Šis dėsnis reiškia, kad sąmonė ir 
vaidinys yra neatskiriamai surišti; be vaidinio nėra sąmo- 
nės! Toliau, negali būti sąmonės, kuri nebus subjekto sąmo- 
nė ir sykiu sąmonė, liečianti kurį objektą. Kiekviena sąmo- 
nė yra santykis tarp "aš" ir daikto. O "vaidinys" yra tasai tre- 
tysis elementas, per kurį subjektas santykiuoja su objektu. 
Todėl esą turi būti skiriamos trys esmingos ir neatidalomos 
sąmonės Žymės: 1) įsivaizduojantysis subjektas, 2) įsivaiz- 

duojamasis objektas ir 3) vaidinys, kurs subjektą ir objektą 
savyje turi kaip savo žymes. Iš to seka, kad ir vaidinio be 
subjekto ir objekto, t. y. jokio vaidinio be sąmonės, būti ne- 
gali. Nesąmoningi vaidiniai yra absurdas. 

Apie šią tų trijų Žymių nuo viena kitos prigulmybę arba 
neatidalomumą, bet ir apie jų skirtingumą įsivaizduojan- 
čioji sąmonė betarpiškai žino. Reinholdo dėsnis yra su sąmo- 
nės faktu duotas, jis yra akivaizdus, t. y. savaime supranta- 
mas. Jam išpuola absoliuti įtikimybė. Taigi jisai įgali būti 
aukščiausiuoju sistemos principu, iš Kurio visus kitus dės- 
nius užtikrintai galima išvesti. Kaipgi šitas išvedimas 
vyksta? Transcendentalinis metodas reikalauja, kad būtų 
nurodytos sąlygos, kuriose kalbamasis aukščiausiasis prin- 
cipas galioja. Toms sąlygoms atitenka įtikimybė, kurią turi 
pats aukščiausiasis principas. 

Kanto klausimas lietė tikro pažinimo galimumą, Rein- 
holdas problemą praplečia, kada jis pereina prie sąlygų 
klausimo sąmonės apskritai ir tuo įgalina spręsti, kaip Kan- 
to proto kritika bus perdirbama į Fichte's mokslo teoriją. 
Kokios gi yra esmingos sąmonės ir įsivaizdavimo sąlygos? 

Kiek įtikima yra sąmonė ir su ja įsivaizdavimas, tiek pat 
įtikimos bus ir visos tos sąlygos, be kurių negali egzistuoti 
joks įsivaizdavimas. Vaidinys yra skirtingas nuo subjekto 
ir objekto, tačiau yra neperskiriamai su jais surištas, taigi 
vaidinyje turi būti du elementai, kurių dėka jis, iš vienos 
pusės, yra surištas su subjektu, iš antros gi — su objektu. 
Kiekviename vaidinyje yra vaizduojamasis objektas, vadi- 
nasi, jame turi būti irgi kažkas, kas kaip tik atitinka šito 
vaidinio objektą. Atsiremdamas į Kantą, Reinholdas šį ele- 
mentą vadina medžiaga (Stoff). Vaidinio medžiaga yra jo 
turinys, kurį betgi reikėtų skirti nuo objekto arba paties 
daikto. Bet vaidinio medžiaga nėra ir patsai vaidinys, šis 

daikto. Bet vaidinio medžiaga nėra ir patsai vaidinys, šis 
pirmiausia turi įgauti tam tikrą lytį, būtent lytį įsivaizduo- 
jančio subjekto vaidinio. Taigi lytis yra elementas, kurio 
dėka vaidinys šaknija subjekte "aš". Įsivaizduojamumas 
(Vorgestelltsein) yra pagrįstas "aš" fakte, nes ne kas kitas, 
o subjektas "aš" per vaidinį prisistatydina daiktą. Vaidinio 
medžiaga yra duota, gi lytis esti 'pagaminama"“ arba "pada- 
roma“. Taigi vaizdavimosi sugebėjimo turi būti dų aspek- 
tai, iš vienos pusės, jis yra priimąs, atseit pasižymi recepty- 
vumu, iš antros gi — spontaniškumu. "Aš" priimamajai me- 
džiagai gamina lytį; iš abiejų elementų susikuria vaidinys. 
Toliau, medžiaga yra tat, kuo vaidinys iš viso tampa tam 
tikro daikto vaidiniu. Medžiagos dėka įsivaizduojantysis 
"aš" įgali atskirti vaidinius, taigi kaip tik medžiaga įgalina 
įsivaizduoti daiktus kaip apibrėžtus, atskirus daiktus. ' Vi- 
sa, kas vaidinyje yra medžiaga“, sako Reinholdas (Vers. ei- 
ner neuen Theorie d. V., II Buch““, paragr. 23), “turi duotis 
atskiriama“, taigi tatai turi būti įvairiopa. Bet jei medžiaga 
vaidinyje būtinai turi būti kažkas įvairiopa, tai tada toji 
"nuo bet kokios medžiagos, t. y. nuo viso, kas įvairiopa, 
skirtinga vaidinio lytis gali būti ne kas kita kaip vienybė . 
Šitaip Reinholdo “dedukcija“ prisigauna iki Kanto 
“duotosios medžiagos“ ir “pagamintosios lyties“ sąvokų 
porų, kurios santykiuoja kaip "įvairiopumas“ ir “vieny- 
bė“. Šios sąvokos pasirodo besančios būtinos sąlygos aukš- 
čiausiojo principo galiojimui. Šito dedukavimo bėgyje Rein- 
holdas prieina ir “daikto savyje“ sąvokos išvedimą. Toji 
"daikto savyje“ sąvoka jokiu būdu neturinti vidujo prieš- 
taravimo, bet esanti gaunama stebint vaizdavimosi sugebė- 
jimą, atseit jo receptyvumą. Pojūtinio suvokimo turinys ar- 
ba medžiaga visada pasižymi aiškiu duotumo pobūdžiu (Ge- 
gebenheitscharakter), tatai reiškia, kad medžiaga tampa 

priimama. Šis "priėmimas" suponuoja pajaudinantį daiktą, 
t. y. daiktą savyje. Jei medžiaga nekiltų iš pajaudinančiojo 
daikto, tai ji nepasižymėtų nė duotumo pobūdžiu ir turė- 
tų būti, kaip ir lytis (forma), spontaniškai gaminama. Bet 
tuo daiktas savyje dar nėra pažįstamu padaromas. Subjek- 
tui, kurs yra pajaudinamas, daiktas savyje palieka nepažįs- 
tamas, užtat dabar subjektas yra įgalintas susidaryti nepa- 
Žįstamo apskritai (= nepažįstamumo) sąvoką. Tuo Reinhol- 
dui pasiteisina daikto savyje sąvoka kaip sąvoka, kuri 
būtinai išplaukia iš vaidiniui (na ir pažinimui) esmingo ob- 
jekto santykio (Objektsbeziehung). 

Vaidinio medžiagos analizė Reinholdui leidžia ir dar 
daugiau ką konstatuoti. Kantui medžiaga visada pasižymi 
pojūtiniu pobūdžiu, bet tai esą neteisinga. Toli gražu ne 
kiekviena vaidinio medžiaga kyla iš daikto savyje, ji lygia 
dalia gali ir iš "aš" kilti. Todėl tenka skirti objektyvinę ir 
subjektyvinę, iš subjekto kilusią medžiagą. Bet tada galėtų 
patsai vaizdavimosi sugebėjimas "jaudinti“ (affizieren), 
tuomet išeitų, kad paties vaidinio lytys bus medžiaga, nors 
"apriorinė" arba "grynoji" medžiaga, priešinga “empirinei" 
medžiagai, kur pajaudinantysis dalykas nėra patsai vaizda- 
vimosi sugebėjimas. 

Bet kiekviena medžiaga yra formuojama — tiek tai visa 
vaidinių medžiaga yra subjektyviai apspręsta. Nėra belyčio 
vaidinio. Todėl vaizdavimosi sugebėjimo lytys yra būtinos 
ir visuotinės, taigi visų vaidinių apriorinės sąlygos, atseit ir 
sąlygos visų įsivaizduojamų ir pažįstamų daiktų (II knyga, 
32 paragr.). Iš subjektyvinės medžiagos apspręsties išplau- 
kia daiktų savyje nepažįstamumas, o iš empirinių daiktų 
valdinių pareinamybės nuo empirinės medžiagos seka 
daiktų savyje egzistencijos būtinumas. 

Šis vaizdavimosi perkratinėjimas yra prielaiptis į paži- 

beje, atsisieja į vaidinį, tačiau yra daugiau negu tik vaidi- 
nys. Pažinimas yra įsivaizduojamo jo daikto nuovoka (sąmonė). 
Pažinime įsivaizduojamasis daiktas skiriasi nuo nuogo vai- 
dinio ir paties įsivaizduojančiojo. Todėl pažinime turi ras- 
tis tiek vaidinio, tiek ir įsivaizduojančiojo nuovoka (sąmo- 
nė), taigi savimonė (savivoka). Čia reikalingos išpildyti dvi 
sąlygos: pirma, kad būtų įsivaizduojama daiktas, ir antra, 
kad šis vaidinys būtų nuvokiamas. Kad atsirastų pažinimas, 
reikia, kad iš daikto atsirastų vaidinys, o iš to vaidi- 
nio — sąmonės objektas (Versuch einer n. Theorie.., III kn. 
paragr. 38—40; p. 321—337). Tam tikslui yra reikalingi du 
skirtingi pažinimo sugebėjimai. Pirmasis yra žiūra ir vadi- 
nasi pojūtinumas (Sinnlichkeit), antrasis yra sąvokojimo 
sugebėjimas — intelektas (Verstand). Žiūra yra iš žalios me- 
džiagos, iš daikto duotos medžiagos suformuotas vaidinys. 
Reinholdas ją vadina pirmo laipsnio vaidiniu, jinai yra 
betarpiškas daikto vaidinys. Bet, norint gauti pažinimą, 
mums reikia vaidinio, kurio objektas yra įsivaizduotasis 
daiktas arba žiūra. Pažinimas yra antro laipsnio vaidinys, 
jisai yra tarpiškas daikto vaidinys, kuris tiesiai rišasi su žiū- 
ra ir tuo netiesiai (tarpiškai) su daiktu. Medžiagą šiuo at- 
veju sudaro žiūra, lytį duoda intelektas. Lytis santykiuoja 
su medžiaga kaip vienybė su įvairybe. Pažinimas gi patie- 
kia "įsivaizduoto" (ne duoto) įvairiopo sintezę vienybei at- 
sirasti. Šioji sintezė arba objektyvi įvairiopo vienybė yra 5ą- 
voka. Pažinime žiūra ir sąvoka kartu veikia, abi yra nu- 
kreiptos į viena antrą. Lygiai kaip ir Kantas, Reinholdas 
prieina nuomonę, kad žiūra be sąvokų, kaip ir sąvokos be 
žiūros, neturi jokios pažinimo vertės (Versuch..., III kn. pa- 
ragr. 44). 

Savo tolimesnėje eigoje elementarinė Reinholdo filoso- 
fija duoda dar erdvės, laiko, sprendimo ir kategorijų, taip 

pat dar proto idėjų dedukcijas. Tačiau naujų ir originalių 
minčių, sulyginus su Kanto mokslu, mes čia nerandame. 
Tik praktinio proto išvedimas iš teoretinio duoda vėl įdo- 
mesnių samprotavimų. 

Pas Reinholdą praktinis protas pasirodo besąs būtina te- 
oretinio sąlyga; tuo Kanto praktinio proto primatas įgau- 
na visai naują pamatavimą. Vaizdavimosi perkratinėjimas 
parodė tik jo galimumo sąlygas, bet paties vaizdavimosi, 
kaip tikro fakto, nepadarė suprantamo. Vaizdavimosi tik- 
rovė sau paaiškinimą rado kame kitame, kas turi būti mąs- 
toma kaip kokia pirmykštė jėga. Ši varančioji jėga, kuri ir 
yra vaizdavimosi sąlyga, yra geidimo sugebė jimas. Iš jo eina 
vaizdavimuisi akstinas (impulsas). Be geidimo negalėtų bū- 
ti jokio vaidinio, taigi ir jokio pažinimo. Troškimas, išjudi- 
nąs vaizdavimosi sugebėjimą, turi būti dvejopas, kadangi 
vaizdavimasis suponuoja juk lytį ir medžiagą. Taigi turėtų 
būti “medžiagą priimantysis“ ir ją /formuojantysis" troški- 
mas (Trieb). Taip tai prisivaroma iki Kanto pojūtinumo ir 
dorovės įstatymo dualizmo. Kanto srovės pagautas, plau- 
kia ir toliau šitas mokslas, neišlikdamas vis dėlto ištikimas 
gilesniajai anojo (Kanto) problematikai. Kiti amžininkai iš 
Reinholdo mokslo pirmiausia paėmė nepažįstamo, bet bū- 
tino daikto savyje teoriją. Vėlyvesnieji, kaip, pav., Fichte, 
sunaudojo vaisingus paskatinimus, liečiančius aukščiausiojo 
principo vienybę, transcendentalinės dedukcijos išplėtoji- 
mą ir praktinio proto primatą. 


GOTTLIEBAS ERNSTAS SCHULZE (1761-1833 m.) 


Reinholdas norėjo Kanto sistemą suvienybinti. Jam tatai, 
be abejo, pavyko, tačiau neišvengiamai buvo griebtasi ir 
pavojingo suprastinimo. Suprantamumo atžvilgiu Kanto 

mokslas neabejotinai laimėjo, bet nėra abejonės, kad ir su- 
šiurkštintas tapo, ir ne visada pagal intenciją buvo išaiškin- 
tas. Amžininkai iš pradžių Reinholde įžiūrėjo tik Kanto in- 
terpretatorių ir, savo puolimus nukreipdami prieš Rein- 
holdo teoriją, tuo pačiu tikėjosi pataiką ir į patį 
“kritiškosios" filosofijos autorių. Taip Gottliebas Ernstas 
Schulze savo veikale “Aenesidemus" mėgina skepticizmo 
argumentais Kanto—Reinholdo filosofijos netvirtumą įro- 
dyti. Smarkiausias puolimas buvo nukreiptas prieš daiktą 
savyje, kurs pas Kantą įvairiomis reikšmėmis iškyla, tuo 
tarpu pas Reinholdą jis gana vienareikšmiškai ir aiš- 
kiai — kaip pajaudinanti priežastis — yra traktuojamas. Ši- 
to akivaizdoj Schulzei yra lengva įrodyti, kad neprivalu 
vienkart teigti ir daikto savyje nepažįstamumą, ir “pajau- 
dinimą“ per jį (per daiktą savyje). Kai empirinė vaidinio 
medžiaga, kaip tai Reinholdas daro, yra suvedama į afek- 
ciją per daiktą savyje, tai priežastingumo kategorija, kuri, 
pagal Kantą, tik reiškinių srityje galioja, pritaikoma daik- 
tui savyje. Bet pastarasis dalykas, pagal proto kritikos išve- 
džiojimus, yra neleistinas. Ir Reinholdo manymas, kad 
daiktai savyje, nors ir nepažįstami būdami, o mąstomi gali 
būti, nėra teisingas. Tačiau tasai daiktų savyje mąstomumas 
yra tik tam panaudojamas, kad juos parodžius pažinimo 
priežastimis esant, bet tuo kaip tik pati esminė daiktų sa- 
vyje žymė (priežastimi buvimas) suponuojama kaip pažįs- 
tama. Jei daiktai savyje tikrai yra nepažįstami, tai negali- 
ma ir Žinoti, ar jie yra pažinimo priežastimi, ar nėra. Pana- 
šiu būdu Kanto-Reinholdo filosofija atsitrenkia pati į savo 
reikalavimus ir subjektą nagrinėdama. Pažinimo lytys pri- 
valančios iš sielos kilti. Subjektas ir jo siela (jauta), jo pro- 
tas yra tokie pat nepažįstami daiktai savyje, kaip ir pajau- 
dinimo priežastys. Taigi ir čia, aiškinant pažinimo lytis iš 


KANTISTAI IR ANTIKANTISTAI 347 


subjekto, neprivalu taikyti priežastingumo kategorijos. Sie- 
la turi būti mąstoma ne kaip realus pažinimo pradmuo; ta- 
tai draudžia pati Kanto kritika. Tarp proto kritikos prade- 
damojo taško ir jo rezultato yra aiškus prieštaravimas. 
Kantas esą savo "kritiškąja“ filosofija taręsis nuveikęs se- 
nąjį ir naująjį - Hume'o atspalvio — skepticizmą. Visa tai 
netiesa esą. Hume'o argumentai ir po kritikos nė kiek ne- 
nustoję savo galios ir patvarumo. Viename veikale: "Ar Hu- 
me'o skepticizmas yra Proto Kritikos tikrai nugalėtas“ ('Ist 
Hume's Skeptizismus durch die Vernunftkritik wirklich 
widerlegt worden“) (p.p. 139, 149—151) Schulze sako, kad 
Kantas ir Reinholdas objektyvinį būties būtinumą be palio- 
vos išvedinėją iš subjektyvinio mąstymo būtinumo. Kanto 
kritika mananti, kad, pav., pažinimas, kadangi jis tik kaip 
sintetinis apriorinis sprendimas galįs būti mąstomas, tai 
kaip tik todėl tas sprendimas tikrai toks ir esąs. Kadangi 
joks kitas būtinos ir visuotinės pažinimo lyties pagrindas 
negalįs būti mąstomas, kaip tik grynasis protas, todėl šis ir 
turįs "būti" pažinimą pagaminantysis pagrindas. Visais at- 
vejais Kantas naudojąsis tuo pačiu išprotavimu: kadangi 
kas nors taip, o ne kitaip turi būti mąstoma, todėl tai ir yra 
taip, o ne kitaip. Bet tai esanti antologinė išprotavimo rū- 
šis, kurią ir pats Kantas savo 'Kritikoj" atmetąs. Pats to ne- 
pastebėdamas, Kantas naudojąsis savo paties nuginčytais 
dogmatinės metafizikos metodais. Bet čia prisidedanti ir 
dar kita klaida. Kantas ir Reinholdas esą mano, kad, iš pa- 
žinimo vyksmų redukuodami į pažinimo sugebėjimus, jie 
ką nors išaiškino arba laimėjo. Bet tai didelė klaida. Jei man 
ir pavyktų iš pažinimo medžiagos priėmimo spręsti apie 
"medžiagą priimantį“ sugebėjimą, tai tat nebūtų joks nepa- 
žįstamo aiškinimas su pažįstamo pagalba, bet tik pakeitimas 
kurio nepažįstamo X (ikso) tiek pat nepažįstamu Y (igreku). 

Kanto kritika Hume'o neatrėmė ir esą pati sau ėmė 
prieštarauti. Vienintelis iš jo liekąs dalykas esąs konstata- 
vimas, kad daiktai yra tik vaidiniai. Bet tą pat jau Berke- 
ley'us ir Hume'as mokė. Kantas savo transcendentaliniu su- 
bjektu norėjęs vaidiniams objektyvų pobūdį suteikti. Bet 
kadangi ši sąvoka reiškianti neteisėtą nepažįstamo daikto 
savyje įvedimą, tai mums nebepalieka nieko, kas mus už 
subjektyvaus vaidinių rato išvestų. Mes esą jokiu būdu ne- 
sugebame parodyti, kad vaidiniai yra kažkas daugiau ne- 
gu tik mūsų vaidiniai. 

Vis dėlto tikrojo Kanto mokslo — kaip mes tai šiandien 
matome — Schulze's kritika nepašalino, nebent tik supras- 
tintas ir sušiurkštintas pavidalas, kokį Reinholdas jam bu- 
vo suteikęs, po to nebeįmanomas pasidarė. Net ir pats Rein- 
holdas neliko savo elementarinei filosofijai ištikimas: vė- 
liau prišlijo paeiliui: iš pradžių prie Fichte's, o vėliau prie 
Jacobi'o. Taip tat “/Enesidemas" savo daikto savyje kritika 
paskatino ir pagreitino pozityvų kritiškojo idealizmo pa- 
gilinimą ir apdorojimą. 


SALOMONAS MAIMONAS (1754-1800 m.) 


Iš Lietuvos kilęs Maimonas buvo retų gabumų mąstyto- 
jas, tik kad viduje nevieninga (padrika), nepastovi prigim- 
tis. 1790 m. pasirodo jo pirmasis veikalas. Priešingai Schul- 
ze's “Aenesidemo" nevaisingam antikritiškajam skepticiz- 
mui, jisai stengiasi paimti kritiškai skeptišką kryptį. Taip 
jame susijungia — šalia kantiškosios — įvairios prieškantinių 
laikų įtakos, iš kurių Leibnizas bene stipriausiai bus jį pa- 
veikes. 

Daikto savyje negalimumo (= neįmanomumo) įžvilgis 
yra ir Maimono filosofijos pradedamasis taškas. Realus 

daiktas savyje jam yra ne tik nepažįstamas, bet dargi ir ne- 
mąstomas. Kiekviena žymė, kurią mes daiktui priskiriame 
(pridedame), yra sąmonėj; ji (ta žymė) lyg ne jam kaip to- 
kiam, o tartum sąmonės daiktui priklauso. Gi daiktas sa- 
vyje turėtų rastis už sąmonės ir būti nepareinamas nuo jos, 
taigi jis negalėtų turėti ir jokios žymės, jis turėtų būti daik- 
tas be žymių. Bet tada jau jis nebebus joks mąstymo objek- 
tas, nes kiekvieną mąstymą sudaro apsprendimas žymėmis, 
tokiu būdu griežtai už sąmonės ribų esąs daiktas savyje bū- 
tų nemąstomas dalykas arba "nesąmonė" (palyg. "Apie fi- 
losofijos progresus“ '* 48 p.; "Aristotelio kateg. ..“** 173 p.). 
Bet kas tada yra daikto savyje sąvoka? Visgi mes apie daik- 
tą savyje kalbame, tad jis visiškai neįsivaizduojamas nėra; 
bet jei mes sakome jį įsivaizduojamą esant, tuomet jis ne- 
bėra daiktas savyje. Išeina, kad jis nėra nei įsivaizduojamas, 
nei neįsivaizduojamas, nei pažįstamas, nei nepažįstamas. 
Čia Maimonas bando sukurti kritišką daikto savyje sąvo- 
ką. Kritiškai suprastą daiktą savyje jis palygina su iraciona- 
liu dydžiu, pav.,V2 (= kvadratine šaknimi iš dviejų). Šis pa- 
starasis yra toks pat realus, kaip ir racionalusis dydis; jis yra 
begalinės artėjančių dydžių eilės ribinis dydis, tuo tarpu kai 
už sąmonės esąs daiktas išreiškia kažką negalima, kaip, 
pav.,N-a (= kvadratinė šaknis iš minus a), menamąjį dydį. 
Pažinimo pagrindimas atrodo galimas tik dviejų princi- 
pų pagalba; vienas esąs duotosios pažinimo medžiagos prie- 
žastis, antrasis gi pažinimo lyties priežastis, vadinasi, tai 
bus — daiktas savyje ir sąmonė. Bet jei, kaip matėme, daik- 
tas savyje, kaip už sąmonės esąs, yra negalimas, tai pažini- 
mui išaiškinti lieka tik vienas principas — sąmonė. Tačiau 
ar iš sąmonės yra galima išvesti ir vadinamąją pažinimo 
medžiagą? Kaip ji santykiuoja su daiktais, pasižyminčiais 
duotumo pobūdžiu? Yra gana aišku, jog tat, kas yra duota, 

nėra sąmonės pagaminta. Duotumo negalima suskaidyti į 
sąmonės elementus, jo sąlygų galima daugių daugiausia ieš- 
koti — nors jos ir subjekte esti — nesąmoninguose arba dar 
nesąmoninguose elementuose. “Transcendentalinės filoso- 
fijos bandyme“ (“Versuch ūber d. Transcendentalphiloso- 
phie“)'" Maimonas sako (419 p.) “"Duotumas (das Gegebe- 
ne) yra ne kas kita, kaip tat vaidinyje, kieno ne tik prie- 
žastis, bet ir mumyse atsiradimo būdas (essentia realis “*) 
yra nepažįstami, t. y. apie ką mes tik nepilną nuovoką tu- 
rime. Tačiau šį nuovokos nepilnumą tam tikra sąmonė ga- 
li numąstyti iki visiško nieko mažėjančioj begalinėj laips- 
nių eilėj; taigi nuogas duotumas yra tik šitos eilės ribos idė- 
ja, į kurią (kaip ir į iracionalinę šaknį) vis artinamasi, bet 
kurios pasiekti nėra galima“. 

Empirinė mūsų pažinimo medžiaga turi kaip tik duotu- 
mo pobūdį. Tad empirinis pažinimas visada bus nepilnas 
pažinimas, t. y. niekuomet nebus būtinas ir visuotinis pa- 
žinimas. Patsai patyrimas turi būti mąstomas kaip begali- 
nė eilė, kurios ribinį dydį sudaro pilnas arba racionalinis 
pažinimas. Tasai racionalinis pažinimas gali būti tik paga- 
mintas, sukurtas, t. y. jo atsiradimas turi duotis pagal ben- 
drus pažinimo dėsnius išaiškinamas. Bet tai įmanoma tik 
tada, kai objektas yra sąmonėje pagamintas; tokį pažinimo 
objektą, gaminantį veiklumą, Maimonas vadina "realiu 
mąstymu“. 

Šitaip prie Leibnizo pažinimo teorijos sąmoningai prišly- 
damas, Maimonas duotumui išaiškinti naudojasi "petites 
perceptions“ ** sąvoka, — tai be galo silpnas sąmoningumo 
laipsnis. Taip atsiveria galimumas ne tik pažinimo lyčiai, 
bet ir jo medžiagai iš sąmonės išvesti. Duotumas Maimonui 
reiškia "sąmonės diferencialą“. 

Bet iš to išplaukia skeptiškos išvados patyrimo atžvilgiu. 

Empirinis pažinimas visada liks nepilnas. Būtinas ir visuo- 
tinai galiojąs empirinis pažinimas — priešingai Kantui — nė- 
ra galimas. Mes pilnai pažįstame tik tat, ką mes patys su- 
kuriame, todėl pilnutinis pažinimas sutinkamas tik ten, 
kur kalbama išimtinai apie sąmonės lytis, t. y. matematikoj 
ir transcendentalinėj filosofijoj, kurios yra žiūros ir mąsty- 
mo lyčių mokslai. Dėl to Maimono pažiūrą į empirinį pa- 
žinimą mums ir tenka laikyti skepticizmu; bet tasai skep- 
ticizmas yra su grynuoju apriorizmu susijęs, užtat ir yra 
griežčiausiai priešingas Hume'o mokslui. 

Dėl šios priežasties Maimonas ir Kanto mokslą stengiasi 
užstoti prieš antikritišką Schulze's skepticizmą, nurodyda- 
mas, kad tiek Schulze, tiek Reinholdas tikrosios transcenden- 
talinės filosofijos prasmės visiškai nepermanė. Savo vėlyves- 
niame veikale: “Filaleto laiškai Aenesidemui“ ("Briefe des 
Philalethes an Aenesidemus“) atremia jis ir Reinholdo inter- 
pretacijas, ir Schulze's polemiką. Maimonas, kaip niekas ki- 
tas prieš jį, įsismelkia į gilesniąsias "Proto kritikos“ intenci- 
jas. Jis parodo, kad Schulze's priekaištas dėl priežastingumo 
dėsnio taikymo daiktui savyje ir dėl dogmatiško išprotavi- 
mo iš mąstymo apie būtį yra visai ne vietoj. Aišku, nevalia 
priežastingumo kategorijos išplėsti ant daiktų savyje, bet ir 
Kantas to nedarąs, jis pasitenkinąs pažinimo faktų sąlygų ieš- 
kojimu. Kanto kritika, - sako Maimonas trečiajame laiš- 
ke, — “visai nekalba apie pažinimo realų pagrindą ir aiškiai 
nuo jo skirtingą priežastį, bet tik apie aiškiai skirtingas pa- 
žinimo rūšis... ji jokiu būdu neapsprendžia sielą (jautą) kaip 
būtinų sintetinių sprendimų priežastį, lygiai kaip ir Newto- 
nas traukos jėgą neapsprendžia kaip kažką už vienas kitą 
pritraukiančių kūnų esantį, kaip šito pritraukimo priežastį; 
bet traukos jėga jam reiškia tik visuotinį, dėsnių apspręstą 
pritraukimo pasireiškimą. Taip tat ir Kantas sieloje (jautoje) 

šaknijančiomis pažinimo lytimis laiko tik visuotinius paži- 
nimo pasireiškimus arba dėsnius ir visai nesirūpina jų prie- 
žastimis“. “Grynojo proto kritika“ "sielą (jautą) apsprendžia 
ne kaip daiktą savyje, ne kaip noumeną ir net ne kaip idėją. 
Siela (jauta) čia reiškia ne ką kitą, kaip tik visai neapspręstą 
vaidinių subjektą, į kurį jie yra atsisieję". Maimonas nurodo, 
kad čia kalbama tik apie logišką, bet ne apie tikrą arba ap- 
spręstą subjektą. Su šia Kanto interpretacija Maimonas darosi 
Coheno ir vadinamosios Marburgo neokantistų mokyklos 
pranokėju. Jis praskina kelią į logiškąjį idealizmą. Todėl jis 
nesutinka ir su griežtu Kanto nuogo mąstymo nuo pažini- 
mo, ir tuo pačiu grynosios logikos nuo transcendentalinės fi- 
losofijos, skyrimu ir mano, kad ir formalusis mąstymas esąs 
jau "objektyviai galiojąs“ mąstymas, t. y. objektų, nors realiai 
ir neegzistuojančių, apsprendimas. Todėl mąstymo bei spren- 
dimo lytys, pagal Maimoną, neturinčios būti prileidžiamos 
kaip duotos lytys, o turinčios būti pagrindžiamos. Pagrindi- 
mas glūdįs tame, kad logiškosios lytys turinčios būti — kaip 
vienintelės galimos objektų pažinimo lytys — kaip tik iš pa- 
žinimo esmės išvedamos. Kantas logiškąsias lytis, tokias, ko- 
kias radęs anuometinėj logikoj, yra padėjęs transcendentali- 
nės filosofijos pagrindan, bet nenurodęs, “kaip pati logika 
pasiekė visuotinai galiojančiais principais besiremiančio sis- 
tematinio mokslo rango“ (6-tas laiškas). Bet šio uždavinio nė 
pačiam Maimonui išspręsti nepavyko; tik Hegelis reikalau- 
jamąjį išvedimą sistematingai įvykdys. 


JOHANNAS SIGISMUNDAS BECKAS (1761-1840 m.) 


Tarp 1793 ir 1796 m. Beckas, tiesioginis (asmeniškas) Kan- 
to mokinys, parašė “Paaiškinančią ištrauką iš... Kanto kri- 
tiškųjų raštų...“ ("Erklirend. Auszug aus den kritischen 

Schriften des Herrn Professor Kant, auf Anraten dessel- 
ben“). Tretysis šito veikalo tomas, atskirai pavadintas “Vie- 
nintelis galimas požiūris, iš kurio kritiškoji filosofija turi 
būti vertinama“, buvo plačiau minimas ir Becko komenta- 
rui suteikė “Požiūrio mokslo“ vardą. 

Šio komentaro uždavinys buvo išgauti esmingąsias “Kri- 
tikos“, ir kaip tik — idealizmo mintis, idealizmo, kurs su- 
darąs Kanto filosofijos branduolį. Jei “Grynojo proto kriti- 
koj“ iš viso kalbama apie pajaudinančius daiktus savyje, tai 
tat esą daroma pedagoginiais sumetimais, besitaikant prie 
skaitytojo įprastinio naiviai realistiško mąstymo būdo. To- 
dėl apie “pajaudinimą“ ("afekciją') esą kalbama tik "Kriti- 
kos“ pradžioj, gi "Grynojo intelekto sąvokų dedukcijoj“ nu- 
metamas šydas, ir Kanto mokslas pasirodąs tikrajame savo 
pavidale. Ir Reinholdo pažiūra esanti klaidinga. Be abejo, 
aukščiausiojo principo būtinumą jisai įžvelgęs, bet išaiškin- 
ti nevaliojęs, kaip mūsų vaidinys patampąs daiktų vaidiniu. 
Pagal sąmonės dėsnį vaidinys ir įsivaizduojamasis dalykas 
skiriąsis vienas nuo kito, tačiau esą vienas su kitu susiję. Šis 
santykis esąs visai negalimas, jei įsivaizduojamasis dalykas 
yra už sąmonės ribų, o vaidinys — sąmonė je. Gi "vienintelis 
galimas požiūris“ reikalauja, kad ir įsivaizduojamasis daly- 
kas, objektas būtų įtrauktas į sąmonę, kad būtų padaromas 
imanenčiu objektu. Daiktas juk turėtų būti mąstomas kaip 
vaidinio gaminys, šia prasme kaip reiškinys. Savo šia daik- 
to "spontaniško išprodukavimo“ mintimi, kaip aktu, Bec- 
kas sutaria su Fichte's mokslo teorija. Tiek Fichtei, tiek ir 
Beckui pagrindinė dogmatizmo klaida glūdi neteisingame 
klausime: kaip vaidinys atitinka daiktą. Daiktas iš viso esąs 
mąstomas ir suprantamas tik kaip pirmykščio įsivaizdavimo 
rezultatas. Neprielaidingos filosofijos pradžia neturinti būti 
jokia aksioma, jokia gatava definicija, bet reikalavimas, ak- 

tingas veiklumas. Pirmykštis įsivaizdavimas turįs būti vi- 
sų apriorinių dėsnių šaltinis, bet — pagaminimo arba kon- 
strukcijos prasme. Pirmykščiame įsivaizdavime visi objek- 
tai esti pagaminami pirmą kartą. Tą įsivaizdavimą mes ga- 
lime suprasti tik patys tą procesą realizuodami. 

Pats Beckas tenkinąsis tik šį aukščiausią reikalavimą iš- 
kėlęs; jis nė iš tolo nedavė pilno objektų iš pirmykščio 
vaidinio išvedimo. Taip pat jis mums lieka nepaaiškinęs, ko- 
kiu būdu kai kurie objektai pasireiškia su duotumo pobū- 
džiu. Priešingai Maimonui, iš esmės jis lieka tik subjekty- 
vinio idealizmo atstovas. 


FRIEDRICHAS HEINRICHAS JACOBI (1743-1819 m.) 


Tarp Kanto priešų nuosekliausias bene bus Jacobi — tiek, 
kiek jis idealistinį požiūrį iš viso atmeta ir jo vieton suku- 
ria įsakmiai realistinę pažinimo teoriją, kuriai laukujų ob- 
jektų realumas yra nepajudinama aksioma. Reikšmingiau- 
sieji jo raštai yra: 

1) “Apie Spinozos mokslą, jo laiškuose Mozei Mendels- 
sohnui“ (1785 m.) (“Uber die Lehre des Spinoza, in Briefen 
an Moses Mendelssohn'"). 

2) "Dovydas Hume'as apie tikėjimą, arba idealizmas ir 
realizmas“ (1787 m.) ("David Hume ūber den Glauben, oder 
Idealismus und Realismus“). 

3) "Pasiuntinybės raštas Fichtei“ (1799 m.) ("Sendschrei- 
ben an Fichte“). 

4) "Apie kriticizmo užsimojimą protą padaryti supran- 
tamą ir filosofijai apskritai duoti naują atožvilgį“ (1802 m.) 
("Uber das Unternehmen des Kritizismus, die Vernunft zu 
Verstande zu bringen und der Philosophie uUberhaupt eine 
neue Absicht zu geben“) ir 

5) "Apie dieviškuosius dalykus“ (1811 m.) (“Von den gėtt- 
lichen Dingen“). 

Laiškai apie Spinozą yra istorinės vertės: jie atkreipė fi- 
losofinių sferų dėmesį į tada kone visiškai pamirštą didį ra- 
cionalistą ir iš naujo juo sudomino. Jacobi'o turimasis Spi- 
nozos mokslo supratimas yra berods ne be priekaištų, nes 
jis iš panteizmo ir determinizmo padaro ateistišką ir fata- 
lišką mokslą, bet tuo jis sukėlė diskusijas, kurios Spinozos 
renesansui labai pasitarnavo. 

Tas pat ir su Jacobi'o polemika prieš Kantą. Jis čia pasi- 
naudoja trimis jau žinomais priekaištais: 1) pojūtinumo ir 
intelekto lytys esančios paprastai, kaip faktai, paimamos, 
užuot buvusios kaip būtini eler1entai aiškinamos; 2) įvai- 
riopa žiūros medžiaga esanti dogmatiškai — be jokio pati- 
krinimo ir išaiškinimo — prileidžiama ir 3) Kantas vartojąs 
prieštaringą "daikto savyje“ sąvoką, kuri sudaranti " Kriti- 
kos“ prielaidą, bet prieštaraujanti tos pat "Kritikos" galu- 
tinei išdavai. Daiktas savyje nesąs suderinamas su Kanto 
idealizmu, taigi viena kuri arba laukujų daiktų realumo 
priimtis, arba idealistinė teorija turinti būti klaidinga ir pa- 
šalinta. Laukujų daiktų egzistencija yra būtina pažinimo 
sąlyga, vadinasi, idealizmas turi atkristi. Idealizmas esąs fi- 
losofinis nihilizmas, nes jis paneigiąs laukujo pasaulio rea- 
lumą lygiai taip pat, kaip Spinozos materializmas užginči- 
jąs transcendentinį Dievą ir valios laisvę. Bet idealizmas ir 
materializmas esą vienintelės nuoseklios sistemos; bet jos 
abi subankrutuoja mėgindamos tikroviška pačiupti, nes tat, 
kas tikrai realu, nėra supratimo ir pažinimo objektas, o yra 
tat, kas už intelekto esti. Kantas gi pats yra parodęs, kad 
mes tikė jimu pasiekiame objektus, kurių teoretiškai pažin- 
ti neįstengiame. Bet tikėjimo sąvoka pas Kantą — be įtiki- 
mos priežasties — apsiriboja vien moraliniais bei religiniais 

dalykais; bet juk esama dar ir teoretinio tikė jimo, kaip tat 
dar Hume'as yra mokęs. Šia nauja tikėjimo sąvoka Jacobi 
ir grindžia savo pažinimo teoriją. Laukujo pasaulio realu- 
mo negalima įrodyti, bet toks įrodymas nėra ir būtinas, nes 
visi mes turime betarpišką laukujų daiktų realumo įtikimy- 
bę. Kiekvienas įrodymas — kaip ir kiekvienas pažini- 
mas — sukasi subjektyvių mąstymo bei pažinimo lyčių rė- 
muose, todėl to, kas realu, ir negali pasiekti. Laukujų daik- 
tų realumo nuovoka kyla ne iš subjekto, bet iš to, kas realu, 
kas tikra (das Wirkliche). Šis suvokiamųjų daiktų realumo 
tikėjimas savyje (savo esmėje) yra nesuprantamas, jis iš tie- 
sų sudaro racionalaus pažinimo iracionalią prielaidą. O ta- 
sai teoretinis tikėjimas dėl to darosi galimas, kad patys daik- 
tai apsireiškia. Tik objektyviniams daiktams subjektui kaip 
nors apsiskelbiant (apsireiškiant) tėra jam jų realumo tikė- 
jimas galimas. Subjekto rolė yra čia grynai receptyvi (pasy- 
vi). Lygiai kaip pojūtinė akis kad "regi" suvokiamuosius 
daiktus, taip pat betarpiškai regi ir protas — kurs kaip tik 
ir yra šio tikėjimo nešiotojas — antpojūtinumą. Vadinasi, 
Jacobi'o manymu, žmogaus valioje yra ir intelektualinės žiū- 
ros veiklumas. Šios žiūros teisingumą laiduoja instinktyvus, 
betarpiškas tikėjimas. 

Tokiu būdu Jacobi išvysto realistinę pažinimo teoriją ir 
padeda ją teistinės metafizikos pagrindan. 

Yra tai tas pats pajautiminis tikėjimas, kurs mums ir ant- 
pojūtinį pasaulį atskleidžia. Per šitą pajautimą apsireiškia 
mums Dievas, mūsų nemirtingumas ir valios laisvė. Juk ir 
šitais atvejais vyksta tas pats realumo pagavimas, jo suvo- 
kimas. Gamta Žmogaus sąmonei apsireiškia laukuju suvo- 
kimu, gi antpojūtinis pasaulis ir Dievas — viduju. 

Jacobi'o religijos filosofijos reikšmė glūdi jo aiškiame teis- 
tinio požiūrio užakcentavime, priešingai romantikų ir 

Schellingo spekuliatyviniam panteizmui. Griežtą ribą tarp 
vienų ir kitų sudaro Dievo asmeniškumo problema. Speku- 
liatyvinis panteizmas Jacobi'ui atmestinas dėl to, kad jis 
Dievo asmenybę niveliuoja. Čia jis (tasai panteizmas) toks 
pat dogmatiškas kaip ir prieškantinė metafizika ir nesuge- 
ba religinių žmogaus dvasios reikalavimų patenkinti. 


JOHANNAS GOTTLIEBAS FICHTE (1762-1814 m.) 


Ką tik aptartieji kantistai ir antikantistai aiškiai mums 
parodė, kad iš Kanto mokslo vos fragmentai, ir būtent pa- 
žinimo teorijos mintys, tebuvo teisingai pagautos ir sudo- 
rotos. 

Gilesnioji Kanto sistemos vienybė, kaip ji dorovės moks- 
le ir užvis sprendimo galios kritikoj pasireiškia, tik vėliau 
tebuvo suprasta ir įvertinta. Didžiausias yra J. G. Fichte's 
nuopelnas. Etiškai religiniais sumetimais, kaip ir Reinhol- 
das, įsitraukia Fichte į Kanto filosofiją. Idealizmas yra jam 
vienintelis galimas požiūris Žmogaus dorovinei laisvei iš- 
aiškinti. Išbujojusi Fichte's asmenybė bodisi kiekvienu pa- 
saulivaizdžiu, kurs į Žmogų žiūri tik kaip į gamtinę būty- 
bę bei padarą. Fichte's būdas ir mokslas sudaro retai kur 
randamą harmoniją. Tasai be atvangos siekiąs, niekados ne- 
nurimstąs žmogus Fichte moko, kad aukščiausias principas 
filosofijoj yra ne kažkas gatava, rimstą, egzistuoją (Seien- 
des), bet kažkas laisva, veiklu — absoliutus Aš. 

Rašytojišką Fichte's veiklą lengvai galima į tris periodus 
suvesti. Pirmajame Fichte laiko save tik Kanto mokiniu, be 
jokių pretenzijų į filosofinį savarankiškumą; šiam periodui 
priklauso pirmasis jo veikalas “Bet kokio apreiškimo kriti- 
kos bandymas“ ( Versuch einer Kritik aller Offenbarung“), 
kuris per nesusipratimą — leidėjas prie antraštės neatspaus- 
dino autoriaus pavardės — Fichtę ūmai išgarsino, nes skai- 

tytojai jį palaikė per seniai jau laukiamą Kanto religijos fi- 
losofiją. 

Antrajam — kurs dar ir Jenos periodu yra vadinamas, ka- 
dangi jo pradžia sutampa su profesūros perėmimu Jenoje 
1794 m. — priklauso reikšmingiausieji veikalai, pagrin- 
džiantieji vadinamąją mokslo teoriją ir ant to pagrindo 
mėginantieji sukurti teisės ir dorovės sistemą. Svarbiausie- 
ji yra: 

1) "Aenesidemo recenzija" (1794 m.) ("Die Rezension ūber 
Aenesidemus"). 

2) "Visitėlės mokslo teorijos pagrindas“ (1794 m.) ( Grund- 
lage der gesamten Wissenschaftslehre“). 

3) "Natūralinės teisės pagrindas“ (1796 m.) (' Grundlage 
des Naturrechts'). 

4) "Pirmasis ir antrasis įvadas į mokslo teoriją“ (1797 m.) 
( Erste und zweite Einleitung in die Wissenschaftslehre“). 

5) “Dorovės mokslo sistema“ (1798 m.) ("System der Sit- 
tenlehre"). 

Tretysis periodas, kurs prasideda 1800 m. ir kuriame 
Fichte vis labiau ir labiau linksta į religinę pasauližiūrą, 
apima pirmučiausia du pereinamuosius veikalus: 

1) “Žmogaus paskirtis" (1800 m.) (“Die Bestimmung des 
Menschen") P“, 

2) "Kaip saulė pavaizdus pranešimas platesniajai publi- 
kai apie tikrąją naujosios filosofijos esmę“ (1801 m.) ("Son- 
nenklarer Bericht an das grossere Publikum Uūber das ei- 
gentliche Wesen der neueren Philosophie“). 

O religinis nusistatymas stipriau jau pasireiškia veika- 
luose: 

1) "Šio amžiaus pagrindiniai bruožai“ (1806 m.) (paskai- 
tos iš 1804—1805 metų) ("Die Grundzūge des gegenwarti- 
gen Zeitalters“). 

2) "Nurodymai išganingam gyvenimui arba ir religijos 

mokslas“ (1806 m.) (Die Anweisungen zum seligen Leben 
oder auch die Religionslehre“). 

3) “Kalbos į vokiečių tautą“ (1808 m.) ("Reden an die 
deutsche Nation"). 


MOKSLO TEORIJA*. JOS SĄVOKA IR UŽDAVINYS 


Mokslo teorijos problemą Fichte paliečia jau “Aeneside- 
mo recenzijoj" 1794 m. Jis čia nagrinėja Reinholdo sąmonės 
dėsnį ir pripažįsta, kad ligšiolinė filosofija nusidėdavusi 
aukščiausiajam principui ir kad Reinholdas pats pirmasis 
pabandęs sukurti prideramą proto sistemą. Be abejo, Rein- 
holdas pritaikęs teisingą išprotavimo metodą, vedantį nuo 
sąlygoto prie sąlygos, ir teisingai jis supratęs būtinumą 
aukščiausiojo principo, kurs visus dėsnius suglaudžia, o 
pats yra betarpiškai įtikimas. Bet jis klydęs priimdamas, 
kad dėsnis vaidinio, kurs su subjektu ir objektu yra susijęs 
ir nuo abiejų turi būti skiriamas, galįs vaidinti aukščiausio- 
jo principo rolę. Gi vaidinys nesąs kažkas paskutinia ir ne- 
sąlygota, bet jau logiškai prileidžia aukštesnę pažinimo ly- 
tį. Reinholdo dėsnis esąs berods būtinas, aprioriškas, tačiau 
jisai nesąs savaime suprantamas, jis privaląs pagrindimo iš 
aukštesniojo principo pusės. Vaidinys ir vaizdavimasis vi- 
suomet prileidžia jau duotą, rastą objektą. Teorija esą išei- 
nanti iš kažko duota, kaip paskučiausio pagrindo, niekuo- 
met pati nepajėgs duotumo pobūdžio išaiškinti ir neišven- 
giamai griebsis neleistinos daikto savyje sąvokos, kaip tai 
su Reinholdu yra atsitikę. Todėl aukščiausias principas tu- 


* Pažodžiui, pagal Fichte's terminologiją, būtų “mokslo mokslas“, nes vo- 
kiškai jį rašom “Wissenschaftslehre"; bet mūsų reikalui parankesnis teo- 
rijos žodis. 

rėtų ne kaip kažkas faktiška būti mąstomas. Vaizdavimasis, 
kurs savo objektą priima, logiškai jau prileidžia tokį mąs- 
tymą, kurs pats savo objektą kūrybiškai gamina, jį teigia“. 
Fakto sąvoka prileidžia vykdymo, vykdomo akto (Tat- 
handlung) sąvoką. Šitai Reinholdas pražvelgė, ir tai buvo 
jo klaida. Sąmonė iš esmės yra aktyvi, o protas savo tikrąjį 
pobūdį apreiškia kaip praktinis protas. Aukščiausiasis prin- 
cipas šitą proto esmę turi atitikti. Vaizdavimasis suponuo- 
ja veiksmą, ką ir Reinholdas įžvelgė, tačiau, nežiūrint to, 
savo aukščiausiajam sąmonės dėsniui suteikė grynai teore- 
tinį pobūdį. Teoretinis protas nėra savarankiškas, prieš jį 
visada stovi objektas, ir pastarasis jam visada liks svetimas 
ir neišaiškinamas. Atvirkščias santykis yra praktiniame 
prote: jam "aš" kartu yra veikiąs, kuriąs ir formuojąs (Bil- 
dend). Jis formuoja daiktą pagal savo tikslą ir užspaudžia 
jam savo esmę. Daiktas šiuo atveju jau nebėra lygiateisis, 
bet jam, tam "aš", subordinuotas. Tik kūrybiškajame, pro- 
duktingajame prote gali aukščiausiasis principas glūdėti. 
Bet kaipgi tą praktinį protą, subjektą, reikėtų mąstyti? 
Vaidinyje ir subjektas yra kažkas duota ir randama. Kai 

mes subjektą kaip 'aš“ mąstome, tai juo neturi būti supran- 
tamas empirinis "aš". "Aš", kurs kaip veiklus aktas yra mąs- 
tomas, neturi jokio empirinio pobūdžio, ir jis neturi būti 
padaromas gatavu arba net produkuojančiu daiktu, tada jis 
bematant patampa objektu. Jis neprivalo turėti jokio objek- 
to pobūdžio, o gali reikšti tik gryną “aš mąstau“ aktą. Pa- 
sakymu "aš mąstau“, kurs yra paskučiausia, aukščiausia 
prielaida, "aš" pažymi ne kažką veikiantį, veiklų, o išimti- 
nai grynąjį aktyvumą, veiksmą, patį teigimą. Norint šitai 
iškelti, aukščiausiąjį principą reikia formuluoti ne kaip 
"esu" arba "mąstau", bet kaip "veikiu". 

Taip tai "Aenesidemo recenzija“ jau duoda bendrus Fich- 

te's sistemos apmatus. Aišku, jis šlyja prie kritiškosios filo- 
sofijos ir gina ją nuo skepticizmo bei dogmatizmo, tačiau 
Kanto mokslą jis laiko reikalinga išvystyti ir užbaigti, — tą- 
ja būtent kryptimi, kurią Reinholdas yra nurodęs. Šio už- 
davinio Fichte ryžtasi imtis savo “Mokslo teorijoj“. 

Bet ką gi reiškia toji "mokslo teorija“? Norėdamas šį už- 
davinį apibrėžti, Fichte 1794 m. išleidžia veikalą: “Apie 
mokslo teorijos arba vadinamosios filosofijos sąvoką“ 
("Uber den Begriff der Wissenschaftslehre oder der sog. 
Philosophie“). Pirmojo leidimo prakalboj jis aiškiai tvirti- 
na, kad nieko daugiau negalėsiąs pasakyti, “ką jau Kantas 
betarpiškai ar tarpiškai, aiškiau ar drumsčiau yra aiškinęs“ 
(Werke I, 158 p.). Kantas esą suderino "besiginčijančias įvai- 
rių dogmatiškų sistemų pretenzijas (reikalavimus)“, bet da- 
bar dera tokiu pat būdu visą dogmatiškąją ir kritiškąją sis- 
temas apskritai, kiek jos iškelia prieštaraujančių reikalavi- 
mų, suvienyti (157 p.). Reikią surasti sintezę; norint dvi šalis 
sutaikyti, privalu nustatyti, kame jos sutinka. Visi sutinką, 
kad filosofija yra mokslas. "Mokslas turi sistematinę lytį; visi 
dėsniai jame rišasi viename vieninteliame dėsnyje ir susi- 
vienija jame (tame dėsnyje) į vieną visybę — ir dėl šito ben- 
drai susitariama.“ (166 p.) Iš to vieno dėsnio visi kiti gauna 
įtikimybę, todėl jis prieš susijungdamas su kitais turi būti 
jau įtikimas. Jisai yra pirmutinis dėsnis arba principas. At- 
seit be principo negali būti jokio mokslo. Bet iš to kyla du 
klausimai: 1) kaip yra galima principo įtikimybė ir 2) kaip 
ta įtikimybė yra perkeliama ant kitų dėsnių. Įtikimybę, 
kurią pats principas turi ir kurią visiems kitiems moksle 
pasitaikantiems dėsniams pertiekia, Fichte vadina vidu ju 
principo ir apskritai mokslo turiniu (Gehalt); gi patį kitiems 
dėsniams įtikimybės pertiekimo būdą jis vadina mokslo Iy- 
timi (forma). Užsiduotas klausimas yra toks: "Kaip yra ga- 

limi apskritai mokslo turinys ir lytis, t. y. kaip galimas pat- 
sai mokslas" (Erster Absch. parag. 1, 172 p.). "Kas nors, ka- 
me šitas klausimas būtų atsakytas, patsai būtų mokslas, ir 
kaip tik mokslo mokslas apskritai.“ 

Mokslo mokslas (... = teorija) būtų aukščiausias mokslas, 
nes jis turėtų visus atskiruosius mokslus pagrįsti. Jisai turi 
pagrįsti sąlygas, kurias suponuoja kiti mokslai, nevalioda- 
mi (neįgalėdami) jų įrodyti. Bet ir jis pats savo ruožtu yra 
mokslas ir kaip toks privalo principo ir sistematinio sąry- 
šio. Šių abiejų dalykų jis negali iš kitų pasiskolinti, bet, ma- 
tyt, pats iš savęs privalo pasiimti. Vadinasi, mokslo teori- 
jos principas yra neįrodomas, tačiau absoliučiai įtikimas. Ši 
įtikimybė yra betarpiška, principas tik per save yra įtiki- 
mas. Todėl niekas kitas negali apspręsti, kaip tik jis pats sa- 
ve. Kiekvieną dėsnį sudaro turinys ir lytis; turinys sudaro 
jo subjektą ir predikatą, lytis gi yra abiejų jungtis. Iš čia net 
“pirmasis mokslo teorijos dėsnis turi turėti abu — turinį ir 
lytį. Ir jis yra betarpiškas ir pats per save įtikimas, o tai reiš- 
kia ne ką kita, kaip tik, kad jo turinys apsprendžia lytį, ir 
atvirkščiai, jo lytis — turinį. Ši lytis gali tikti tik anajam tu- 
riniui, o šis turinys — tik anajai lyčiai...“ (Erster Absch. pa- 
ragr. 2, 178 p.). 

Toksai dėsnis pats save apsprendžia, jis nuo jokio kito 
nepareina ir todėl įgali būti mokslo teorijos principu 
(Grundsatz). Nuo šio absoliučiai pirmo dėsnio pareina visi 
kiti, tiek savo turiniu, tiek ir lytimi. Taigi jis, pasak Fichtę, 
turi būti absoliučiai išsamus, t. y. turi viso pažinimo ir tu- 
rinį, ir lytį apspręsti. Mokslo teorija esanti net už logiką 
pranašesnė, kadangi pastaroji kalba tik apie pažinimo lytį, 
tuo tarpu mokslo teorija ir apie turinį. 

Mokslo teorijos objektas yra Žmogaus pažinimo sistema, 
būtinieji Žmogaus dvasios veiksmai. Dėsnius, į kuriuos 
žmogaus dvasia nusikreipia, mokslo teorija ne kuria, bet 

juos tik jų būtinoje sekoje atvaizduoja. Mokslo teorija tuos 
dėsnius pažįsta ir tuos dvasios veiksmus įsąmonina. 

Bet kaip rasti kelią, vedantį į mokslo teoriją, kuri yra 
tikroji filosofija? 

Mums tikslingiausia bus paėjėti tuo keliu, kurį pats Fich- 
te abiejuose savo "Įvaduose į mokslo teoriją“ yra nurodęs 
dar 1797 m.; tuose raštuose Fichte's mąstysena iškyla ypa- 
tingai ryškiai. 

“Net prabėgomis save stebėdamas, — sako Fichte (I Einl. 
1,422 p.), - kiekvienas suvoks nuostabų skirtumą tarp įvai- 
rių betarpiškų savo sąmonės determinacijų, kurias mes ga- 
lime ir vaidiniais vadinti. Būtent, vienos mums ryškėja 
kaip visiškai pareinamos nuo mūsų laisvės, bet mes nega- 
lime manyti, kad jas kas nors už mūsų, be mūsų pastangų, 
atitinka. Mūsų fantazija, valia mums išsižiūri (erscheint) 
laisvos.“ Kiti gi vaidiniai iškyla būtinybės pajautimo lydi- 
mi ir skiriasi nuo pirmųjų, t. y. nuo savavališkųjų. Pažini- 
me mūsų vaidinių turinio atžvilgiu mes nesame laisvi, o su- 
varžyti. "Būtinybės pajautimo lydimųjų vaidinių sistema 
yra dar vadinama patyrimu — tiek viduju, tiek laukuju. Fi- 
losofija turi — jei aš tai kitais žodžiais pasakysiu — nurody- 
ti kiekvieno patyrimo pagrindą.“ (I, 423 p.) Bet kadangi pa- 
grindas visados yra už to, kas pagrindžiama — kas jau iš pa- 
grindo sąvokos seka — tai filosofijai ir tenka kiekvieno 
patyrimo pagrindo ieškoti už patyrimo arba prieš patyri- 
mą. Bet kaip tatai galima? Aišku, tik suskaldžius patyrimą 
į jo elementus, kas filosofui yra galima abstrakcijai pade- 
dant. Tada aiškėja, kad patyrime gali būti skiriami du ele- 
mentai: daiktas, į kurį nusikreipia mūsų pažinimas, ir inte- 
ligencija, kuri pažįsta. Filosofas gi gali vieną iš tų dviejų 
nuo patyrimo atitraukti (abstrahuoti) ir taip padaryti jį net 
savo filosofijos principu. 

Inteligenciją paėmęs patyrimą aiškinančiuoju principu, 
jis gauna idealizmo sistemą, o paėmęs daiktą — dogmatizmo 
sistemą. Fichte's manymu, yra galimos tik šios dvi filosofi- 
nės sistemos. “Pagal pirmąją sistemą būtinumo pajautimo 
lydimieji vaidiniai yra juos beaiškinant prileidžiamosios in- 
teligencijos padaras; pagal antrąją — padaras juose prilei- 
džiamo daikto savyje.“ (I, 426 p.) Mokslo teorija turi iš tų 
dviejų atžvilgių pasirinkti vieną — idealizmą ar dogmatiz- 
mą. Be abejonės, ji galėtų ir abu aiškinimus atmesti ir tuo 
pritapti prie skepticizmo; bet tai reikštų pabūgimą uždavi- 
nio, kurio būtinumas jau yra konstatuotas. Taigi išpuola 
nuspręsti: idealizmas ar dogmatizmas? Bet dabar: tiedvi sis- 
temos vienodos vertės ar ne? Abi jiedvi gali būti nuosek- 
liai pravedamos. 

Konsekventiškas dogmatizmas turi pastebėti, kad jo 
principo — mumyse visa produkuojančio daikto — pasigau- 
nant jokiu būdu negalima išaiškinti laisvų mūsų sąmonės 
veiksmų, užtat jam nelieka nieko kita, kaip tik savarankiš- 
ką inteligenciją bei laisvę paneigti. Todėl kiekvienas nuo- 
seklus dogmatikas būtinai yra materialistas ir fatalistas (pa- 
lyg. I, 430 p.). Tačiau to požiūrio idealistas nuginčyti nega- 
li. “Tik iš "aš" laisvės ir savarankiškumo postulato išeinant 
būtų jį galima atremti; bet tai kaip tik ir yra, ko jis (dog- 
matikas) užsigina.“ (I, 431 p.) 

Bet ir dogmatikas vargiai tegali idealistą atremti. Abi sis- 
temos savo tarpe visiškai susiderinti negali. Iš tikrųjų gin- 
čijamasi dėl klausimo, ar "aš" savarankiškumui turi būti 
aukojamas daikto savyje savarankiškumas, ar atvirkščiai? 
Katras gi principas iškeltinas į aukščiausiuosius? Kadangi 
nerandama jokio logiško pagrindo, kuriuo remiantis būtų 
galima nuspręsti, tai turi nulemti valia, būtent palinkimas 
bei interesas. Svarbu kaip tik tat, ar filosofas į savo "aš" no- 
ri žiūrėti Kaip į produktingą esybę, ar tik kaip į produktą. 

Tatai pareina nuo jo paties savęs tikėjimo; atseit filosofo bū- 
das apsprendžia jo filosofiją. 

“Kokią filosofiją pasirenki, — sako Fichte (I, 434 p.), — ta- 
tai pareina nuo to, koks žmogus esi; nes filosofinė sistema 
nėra koks negyvas namų rakandas, kurį mes galime paim- 
ti arba numesti — kaip tik mums patinka, bet ji yra pri- 
sunkta sielos to Žmogaus, kurs ją turi. Iš prigimties sugle- 
bęs arba dvasios vergystės, mokytos prabangos bei tuštybės 
suglebintas ir iškraipytas charakteris niekuomet neiškops 
į idealizmą." 

Tačiau be sistemos vidujos konsekvencijos logiškojo ir 
autoriaus voliuntarinio atžvilgio esama dar ir trečio, bū- 
tent klausimo: kokia sistema jos pasiimtam uždaviniui 
spręsti geriau tiktų. Čia tai, Fichte's manymu, ir pasirodo 
dogmatizmo netikumas, kadangi jis nesugeba išaiškinti to, 
ką jis turi išaiškinti (I, 435 p.); jis nevalioja nušviesti savo- 
tiško inteligencijos, "aš" pobūdžio. "Inteligencija kaip tokia 
pati save stebi; o šis savęs stebėjimas betarpiškai liečia visa, 
kas jinai yra. Tame betarpiškame būties ir stebėjimo susijun- 
gime glūdi inteligencijos prigimtis.“ (435 p.) Taigi inteligen- 
cija yra kažkas dviguba: ji yra veiklumas ir dar to veiklumo 
stebėjimas, žiūra. Šitam savotiškumui išaiškinti dogmatiz- 
mas turi tik priežastingumo sąvoką. “Bet priežastingumo 
dėsnis kalba vien tik apie realią, o ne dvigubą eilę. Todėl ir 
mechaniškų poveikių eilės perėjimas į vaidinių eilę su prie- 
žastingumo pagalba yra negalimas. Iš būties į vaidinius pe- 
rėjimas nuosekliam dogmatizmui yra neįmanomas. Išeina, 
kad dogmatizmas nesugeba išaiškinti nei vaidinio, nei pa- 
žinimo. Tuo jis pats save sunaikina, nes jis pats, būdamas 
pažinimo sistema, neįstengia savęs padaryti suprantamo. 
Tokiu būdu vienintelė galima filosofija lieka idealizmas." 
(I, 438 p.) 


366 XIX šimtmečio filosofija 


Dogmatizmas subankrutuoja, kadangi nesiseka sąmonę 
iš būties išvesti; tačiau idealizmas yra teisingas, kadangi jis 
tiek būtį, tiek jos pažinimą gali padaryti išaiškinamus. Vadi- 
nasi, mokslo teorijos požiūris turi būti idealizmas. Mokslo 
teorija turi patyrimą arba, kaip sakyta, mūsų būtinųjų vai- 
dinių sistemą iš inteligencijos principo, iš "aš" išeidama, aiš- 
kinti. Tokiu būdu inteligencija turi būti mąstoma kaip 
patyrimo pagrindas, kaip gaminąs, t. y. veiklus pagrindas. 
Inteligencija yra veikli, ji veikia, bet ji, dėl savo esmės, ga- 
li tik tam tikru būdu veikti (būti veikli) (I, 441 p.). Esama 
būtinų inteligencijos veiklumo dėsnių; visa, ką inteligen- 
cija savo pačios prigimties dėka turi produkuoti, yra jos bū- 
tinas padaras. "Užtat ir būtinumo pajautimas, lydįs tam tik- 
rus vaidinius, tuomet suprantamas pasidaro: inteligencija 
tada jaučia ne kokį įspūdį iš lauko, bet kiekviename veiks- 
me jaučia savo pačios esmės ribas." (I, 441 p.) 

Mokslo teorijos uždavinys bus šiuos būtinus inteligenci- 
jos dėsnius arba aktus atskleisti. Čia mokslo teorija sutinka 
su teisingai suprastu kritiškuoju idealizmu. Iš aukščiausio- 
jo principo, iš aukščiausiojo "aš" akto išeinant, turi būti me- 
todiškai išvedami visi kiti aktai, kaip jo sąlygos. Rezulta- 
tas turi apimti visitelį patyrimą. Kritiškojo idealizmo me- 
todas “yra nenutrūkstamas žengimas nuo sąlygoto prie 
sąlygos; kiekviena sąlyga vėl tampa sąlygotu, o reikia su- 
rasti jo sąlygą" (I, 446 p.). Kantas naudojosi tuo pačiu meto- 
du, bet intelekto, inteligencijos dėsnius sėmėsi tik iš pa- 
tyrimo — empiriškai priėmė, bet neišvedė kaip būtiną in- 
teligencijos aktą. Kanto filosofijoj, skiriant apriorines lytis 
nuo aposteriorinės medžiagos, buvo pasiektas tik formali- 
nės pažinimo pusės išvedimas. Fichte idealizmą papildo. 
Tikras arba pilnas kritiškasis idealizmas neturi nieko dau- 
giau, be inteligencijos esmės kaip duotos, prileisti, taigi tik 

grynąjį veiklumą (aktą), ir turi parodyti, kaip atsiranda ob- 
jektas (ne tik, kaip atrodo jo sąranga ir santykiai). Iš vieno 
principo išeinant, turi būti visa suprantama. Bet tuomet 
pranyksta kantiškasis medžiagos ir lyties apriori ir aposte- 
riori dualizmas; teisingiau pasakius, jis nusileidžia į antra- 
eilį, neesmingą skirtumo laipsnį. 

Toks iš vieno vienintelio principo išvedimo reikalavimas 
iš pradžių atrodo perdėtas ir neįvykdomas. Bet juk Fichte 
ir nereikalauja, kad iš tuščio abstraktaus principo būtų iš- 
gaunamas įvairiopas turinys. Jis tenori parodyti, kad betar- 
piškoji sąmonė jau prileidžia, taigi savyje jau turi visą pa- 
tyrimą, t. y. visą jo turinio pilnatį. Tat, kas besąlygiškai 
“postuluota", — sako Fichte (I, 484 p.), — "nėra galima... be 
antrojo (elemento), tas antrasis be trečiojo ir t. t; taigi, tarp 
viso, ką jis (idealizmas) pasistato, niekas nėra galimas atski- 
rai, O tik kartu su visa kiekvienas atskiras (elementas) yra 
galimas. Taip, jo paties (idealizmo) manymu, sąmonėj už- 
tinkama tik visybė, o šita visybė yra patyrimas“. Idealizmas 
nori tą visybę arčiau pažinti, todėl jis turi ją analizuoti, ta- 
čiau ne kaip pakliūva, o "pagal tam tikras kompozicijos tai- 
sykles, taip, kad jis po savo akių regi atsirandant visybę“ 
(I, 484 p.). Jis tatai gali abstrakcijai padedant. Įsidėmėjus 
šiuos Fichte's žodžius, jo reikalavimas visą turinį išvesti iš 
vieno vienintelio principo netenka savo tariamai paradok- 
sališko ir negalimo pobūdžio. 

“Antrasis įvadas" norėtų skaitytojams, jau turintiems "fi- 
losofinę sistemą“, nurodyti kelią į mokslo teoriją; svarbiau- 
sia, ką jis apima, tai diskusiją su Kantu ir kantistais. 

Mokslo teorija nepradeda, kaip kitos sistemos, nuo ko- 
kios panori sąvokos. “Tat, ką ji savo mąstymo objektu da- 
ro.. yra kažkas gyva ir veiklu, kas iš savęs ir per save paži- 
nimą gamina, ir ką filosofas tik stebi." (I, 454 p.) Čia Fichte 

iškelia esmingą savo mokslo žymę; jis nušviečia dvilin- 
ką aktų eilę — realią ir idealią. “Mokslo teorijoj, — sako 
jis, — esama dviejų labai skirtingų dvasinio veiksmo eilių: 
viena, tai "aš" eilė, kurią filosofas stebi (= observuoja), ir 
antra, tai filosofo stebėjimų eilė.“ (I, 454 p.) Tik pirmoji ei- 
lė yra pirmykštė, antroji atsiranda reflektuojant į pirmąją. 
Filosofija turi prasidėti susimąstymo, savistabos aktu apie 
"aš". O katrai gi eilei tasai aktas priklauso? Aišku, kad tai 
filosofo aktas, bet labai ypatingas. Formulė "Aš", atsigrįžta 
į save, nereiškia, kad esama gatavo "aš", kurs vėliau į save 
reflektuoja, bet 'aš" tik per šį aktą pirmukart sau pačiam 
tampa "aš", ir tik per jį. Tik per tą aktą atsiranda "aš" kaip 
"aš". Net ir nefilosofiškoj sąmonėj visas turinys yra atsietas 
į aš“. Taigi filosofas tik pakartoja tą patį aktą, kurs kaip pir- 
mykštis (pradinis) vyksta kiekvienoje sąmonėje; filosofas šį 
aktą vykdo laisvai ir sąmoningai, kaigi prie aš" tasai ak- 
tas priklauso būtinai. 

Šis savęs mąstymo aktas nėra joks supratimas, bet tik 
žiūra, ir nėra dar joks pažinimas, bet jo prielaiptis. Tai be- 
tarpiška akto nuovoka (sąmonė), veiksmas; Fichte čia var- 
toja žodį "intelektualinė žiūra“ (intuicija). Nėra ji nei em- 
piriška, nei pojūtiška; ji pirmesnė už bet kokį patyrimą, ir 
jos nesaisto jokios laukujės nei vidujės prasmės lytys. Šia 
prasme ir kantistas turi intelektualinę žiūrą priimti; šis žo- 
dis čia kai ką kita reiškia negu pas Kantą. Pastarasis inte- 
lektualinę žiūrą atmetė, kadangi jis pripažino daikto savyje 
nepažįstamumą ir manė, jog, šį pažinimo sugebėjimą pri- 
ėmus, tuo pačiu bus pripažintas ir daikto savyje pažįstamu- 
mas. Fichte dar daug radikaliau negu Kantas atmeta “daik- 
tą savyje“, jisai jam yra "ištisai neprotinga sąvoka“ ir tuo 
pačiu nėra pažįstama. Bet pas Fichtę intelektualinė“ žiūra 

yra tik tasai aktas, per kurį sąmonė save kaip tokią pagau- 
na; taigi pas Kantą ji atitinka “transcendentalinės aper- 
cepcijos vienybės sąvoką“. Tarp proto kritikos ir mokslo 
teorijos prieštaravimo nėra, o problemos esmėje esama 
net visiško sutarimo. Ir Kantas pasigenda aš“ savęs stebė- 
jimo sąvokos. Be abejonės, kategorinio imperatyvo nuo- 
voka (sąmonė) yra betarpiška, vadinasi, žiūra, ir dar ne- 
pojūtinė. 

"Intelektualinė žiūra, pasak Fichtę, yra vienintelis tvir- 
tas požiūris bet kokiai filosofijai; per ją galima išaiškinti vi- 
sa, kas sąmonėj pasitaiko; bet tik per ją. Be savimonės (sa- 
vivokos) apskritai nėra jokios sąmonės; bet savimonė yra 
galima tik nurodytu būdu: aš esu tik veiklus.“ (I, 466 p.) Ši 
"akto sąvoka, kuri darosi galima tik per veiklaus "aš" in- 
telektualine žiūrą“, yra didžiausios vertės. Ji yra “vie- 
nintelė, kuri suvienija du mums egzistuojančius pasau- 
lius — juntamąjį ir inteligibilinį. Kas stovi priešais mano 
aktą — aš jam ką nors turiu priešpastatyti, nes aš esu praei- 
namas, — yra pojūtiška, kas per mano aktą turi atsirasti, 
yra inteligibilinis pasaulis“ (I, 467 p.). Tuo jau yra praskin- 
tas kelias, kuriuo pasuks mokslo teorija. Pradedamasis taš- 
kas yra intelektualinė žiūra ir kaip tik /aš“ absoliutus veik- 
lumas (471 p.). 

Fichte's vartojamas mokslo teorijai kurti metodas yra dia- 
lektinis. Kanto antinomijų mokslas proto dialektišką pobū- 
dį pirmą kartą aiškiai iškėlė, bet iš to jokių bendrų meto- 
dinių išvadų nepadarė. Fichte pirmas bando dialektiką 
padaryti visuotiniu filosofijos metodu. Jis įžiūri didelę dia- 
lektinio suskirstymo į tezę, antitezę ir sintezę teigiamybę: 
netenka bijoti prieštaravimo, bet atvirkščiai, jį galima pa- 
likti kaip minties progreso variklį, nes pačiame prote — dėl 

sintezės buvimo — yra priemonė jam nuveikti. Bet tuo pat 
yra pagrindžiamas vidinis ryšys ir sistemos vienybė. 


TEORETINĖ MOKSLO TEORIJA. TRYS PRINCIPAI 


Kad lengviau būtų Fichtę suprasti, reikia nepaleisti iš 
akių jo dinamiško sąmonės sąvokos pobūdžio. Kai naivi są- 
monė ir didelė filosofinių sistemų dalis, pasak Fichtę, į 
veiklumą, veiksmą, funkciją ir pan. žiūri kaip į kažin ko 
veiklaus, veikiančio, egzistuojančio ypatybių bei priklau- 
somybių substratą — tokio kažin ko, kurs yra ankstyvesnis 
už savo ypatybes, — tai Fichte reikalauja atvirkščio nusista- 
tymo; veiklumas kaip toks yra jam būties sąlyga; tat, kas eg- 
zistuoja, yra veiklumo, funkcijos gaminys, padaras, taigi ne 
pirminis, o antrinis dalykas. 

Mokslo teorija pradeda reikalavimu surasti absoliučiai 
pirmutinį, nieko nesąlygotą visokeriopo Žmogaus pažini- 
mo principą. “Jisai privalo išreikšti tą veiksmo aktą, kurio 
tarp empirinių mūsų sąmonės sąlygų nerandama ir nega- 
lima rasti, bet kurs sudaro bet kokios sąmonės pagrindą 
ir kurs vienintelis daro ją galima“ (Grundl. d. ges. 
W.-L. I, 91 p.) 

O kaip mes tą principą galime rasti? Mes galime išeiti iš 
bet kurio empirinės sąmonės fakto ir abstraktiškai vieną 
empirinį apsprendimą (determinaciją) po kito nuo jo at- 
skirti, iki beliks grynai tik tat, ko jau nebegalima nemąs- 
tyti ir nuo ko nieko daugiau nebegalima atskirti (I, 93 p.). 

Paimkime tokį paprastą sprendimą a yra a, su kurio įti- 
kimybe kiekvienas tuojau sutinka. Šis, taip vadinamas ta- 
patybiškas, sprendimas pasako ne tai, kad “a yra“, bet tik 
reiškia, kad: “ jei a yra, tai jis yra a“. Šitame sprendime “tarp 
anojo jei ir šito tai“ yra surandamas "būtinas ryšys“, ryšys 

tarp dviejų teigimų, t. y. minčių, kurios abi yra susijusios su 
a. Vienas a yra sprendimo subjektas, antrasis yra predika- 
tas. Predikato a buvo besąlygiškai (absoliučiai) teigiamas su 
ta sąlyga, jei a buvo subjekte teigtas. Abu a, kiek jie yra teig- 
ti, yra "aš" viduje. Bet tuo pat aiškėja, kad tapatybiškas 
sprendimas "a yra a“ jau turi kai kurių (tam tikrų) prielai- 
dų. Pirmučiausia, tapatybiškame "aš", t. y. tapatybiškoje są- 
monėje, turi būti galima kas nors teigti, ir toliau, kad turi 
jau egzistuoti pats tapatybiškasis "aš". Tariant, sprendimas: 
"a yra a" pareina nuo galiojimo kito sprendimo, būtent: ' Aš 


vw". ET) 


esu aš“; šitame sprendime identifikuojama tas "aš", kuris 
subjekto a teigia, su tuo "aš", kuris predikato a teigia. 
Šitaip esant, mąstančiojo subjekto tapatybiškumas yra 
pirmutinė sprendimo "a yra a“ sąlyga. Bet čia prisideda ir 
dar kai kas kita: dėsnis “aš esu aš“ turi ir dar kitą, visiškai 
skirtingą reikšmę negu dėsnis: "a yra a“. Jis pasako daugiau 
negu tik faktiškojo tapatybiškumo konstatavimą. Mąstan- 


Už 1 


tysis "aš" turi dar ir savo tapatybiškumo sąmoningas būti, 
taigi 'aš" tapatybiškumas reiškia ir savimonės tapatybišku- 
mą. "Aš", kurs a dukart kaip tapatybišką teigia, turi pats sa- 
ve kaip tapatybišką teigti (setzen). Todėl savimonė yra ne 
nuogas faktas, bet sprendimas arba veiksmo aktas, kurs yra 
aukščiausioji sąlyga. Šis sprendimas, kuriame “aš“ būtinai, 
t. y. besąlygiškai, kaip pats su savim tapatybiškas, yra teig- 
tas, gali būti išreikštas ir pavidalu "aš esu“. 

Skirtumas tarp sprendimų “a yra“ ir “aš esu" yra tas, kad 
pirmuoju atveju mes galime pasiteirauti apie pagrindą, gi 
"aš" teigimas (davimas) nebegali turėti jokio tolimesnio pa- 
grindo, nes kiekvienas pagrindas turėtų vėl prileisti "aš", 
savimonės teigimą. Taigi teigimas "aš esu“ nebeturi pagrin- 
do, o pats yra paskutinis ir, be to, savaime suprantamas pa- 
grindas. Jis nebeprivalo jokio kito pagrindo, — štai kiek jis 

yra laisvas veiksmo aktas arba absoliučiai pirmas pažinimo 
teigimas (aktas). Jo formulė yra: “Pačioje pradžioje "aš" tei- 
giatiesiog savo paties būtį (egzistenciją)" (I, 98 p.). Taip tai esti 
gaunamas pirmutinis, absoliutus viso pažinimo principas, 
kurs skelbia, kad "aš" esmė glūdi savo būties teigime. Trum- 
pesnė formulė skamba: "Aš" pats save teigia“, arba dar pa- 
prasčiau: “aš esu". Šitame teigiančiame sprendime glūdi lo- 
giškoji realumo kategorijos pradžia. “Jei sakinyje: "Aš esu" 
bus nuo tam tikro turinio, nuo "aš" abstrahuotas ir bus li- 
kusi tik su tuo turiniu duota būties iš teigimo dedukavi- 
mo lytis“, ir jei, toliau, bus abstrahuota nuo tam tikros 
sprendimo funkcijos ir paisoma tik jame duota “žmogaus 
dvasios veiksmo rūšis apskritai, tai tada gausime realumo 
kategoriją. Visa, kam yra pritaikomas dėsnis "a = (lygu) a ir 
kiek jis čia yra pritaikomas, pasižymi realumu“ (Grundl. d. 
ges. W.-L. I, paragr. 1 - I, 99 p.). Tuo Fichte realumą pada- 
ro aukščiausia kategorija, už kurią logiškai jokia kita nėra 
pirmesnė. Kiekvienas mąstymas giliausioje prasmėje pre- 
tenduoja būti realiu mąstymu, tariant, būti objekto mąsty- 
mu, kurs mažų mažiausia per realų laikomas esti. 

Bet "aš" teigimas, savimonės refleksija į save yra įmano- 
ma tik tada, kai "aš" tuo pat metu yra skiriamas nuo kito, 


LBL TU) 


nuo kažko, kas nėra "aš". Taigi "aš" teigimas yra galimas tik 


44 


tada, kai su "aš" kartu yra teigiamas "neaš". Dėl to pirmasis 
principas būtinai mus atveda į antrąjį: Aš“ teigia sau neaš“. 
Šiame sprendime prieš mus iškyla nauja funkcija: šalia 
teigimo — priešteiga (priešpastatymas). Joje grindžiasi nei- 
gimo (negacijos) kategorija. Priešteiga, antitetiškas sprendi- 
mas yra naujas aktas, nauja lytis, todėl Fichte aiškina, kad 
antrasis principas pagal savo medžiagą, beje, esąs sąlygotas, 
tačiau pagal savo lytį — nesąlygotas (I, 104—105 p.). 

Bet abu principai yra tik vienas antram prieštaringi, jie 

savo tarpe santykiuoja kaip tezė ir antitezė. Tačiau abu tie 
principai galioja, abu yra būtini, taigi atsiranda uždavinys 
abu juodu krūvon sumąstyti, prieštaravimą pašalinti, nu- 
veikti. Ar turi juodu ką bendra? Taip, abu yra du "aš" tei- 
gimai; “"neaš" gali būti teigiamas tik per "aš" ir jame. Atseit 
prieštaravimas glūdi paties "aš" sferoje. "Aš" viduje abu, ir 
"aš", ir "neaš“, atsiduria priešais vienas antrą. Kad priešta- 
rybė būtų išlyginta, atrodo, tenka pasigauti naujos minties, 


UDE 


būtent tokios: pirmojo principo absoliutus "aš" turi pavirsti 
reliatyviu "aš", prieš kurį iškyla "neaš". Taigi "aš" ir "neaš" 
vienas kitą aprėžia, vienas antram jie reiškia ribą. Vadina- 
si, absoliutus "aš" turi būti mąstomas kaip susidedąs iš 
dviejų sferų, kurios viena kitą 1iboja, kitais žodžiais — kaip 
Fichte išsireiškia — jos yra "dalios" (kiekybiškos). Visa sąmo- 
nės sfera suskyla į subjektą ir objektą, kurie vienas kitą ap- 


*„ 


rėžia. Todėl tretysis principas skamba: "Aš" teigia savyje 
pačiame prieš dalų "aš" dalų “neaš“ (priešteiga!). Šio gi pa- 
starojo principo vėl nėra abiejuose pirmiau buvusiuose; 
analizės keliu jis nebūtų gaunamas. Naujas, šitoje funkcijo- 
je pagrįstas elementas yra limitacijos arba apribojimo kate- 
gorija. Įvedant šią naują mintį, tezė ir antitezė yra pakelia- 
mos į aukštesnę vienybę, į sintezę. Naujasis, dialektinis me- 
todas pasirodo besąs minties konstrukcijos metodu. 

Nesunku pastebėti, kad tuose trijuose principuose jau 
implicite glūdi trys aukščiausieji mąstymo dėsniai: tapaty- 
bės, prieštaravimo ir pakankamo pamatavimo; iš jų jie ga- 
li būti išvedami. 

Iš pirmojo principo išplaukia tapatybės dėsnis, iš ant- 
rojo — prieštaravimo arba skirtumo dėsnis. Trečiajame prin- 
cipe glūdi priešingybių suvienijimas, ribojimo, tariant, "da- 
lumo“ sąvokai padedant. Suvienijimas yra kartu taikymas 
(Beziehung) ir skyrimas (Unterscheidung). Žymė, kurioje 


374 XIX šimtmečio filosofija 


du priešingi elementai sutampa, arba du vienodi elemen- 
tai išsiskiria, “vadinasi pagrindas, pirmuoju atveju taikymo, 
antruoju gi skyrimo pagrindas.“ (Grundl. d. ges. W.-L. I, 111 p.). 
Taip tai iš trečiojo principo seka logiškasis pamato princi- 
pas. 

Trijuose principuose nužymėtieji aktai, kaip jau sakyta, 
skyrium kas sau mūsų patyrime niekada nėra randami, ir 
jie nepriklauso tam tikram "aš". Jie išreiškia neišskiriamai 
susijusių aktų kompleksą, aktų, kurie yra būtinos sąlygos 
sąmonei apskritai. Galima į juos žiūrėti kaip į pradedamuo- 
sius priešsąmoningų veiksmų narius, reikalingus sąmonei 
atsirasti. 

Trečiajame principe randame dvejopą apribojimą: iš vie- 
nos pusės, "neaš“ riboja aš", o iš antros — "aš" riboja /neaš". 
Betgi abu tie apribojimai yra "aš" teigimai, taigi tretysis 
principas suima savyje du prieštaraujančius tvirtinimus: 

1) "aš" teigia pats save kaip "neaš" apspręsta ir 

2) "aš" teigia "neaš" kaip "aš" apspręsta. — Kai “neaš" ap- 
sprendžia aš“, tai pastarasis yra recepetyvus arba kenčiąs 
(patiriąs), o kai jis pats apsprendžia "neaš", 
vus arba veiklus. Vadinasi, "aš" save teigia kaip kenčiantį 
(pasyvų) ir veiklų kartu. Šitos aporijos panaikinimas (išly- 
ginimas) ir yra mokslo teorijos uždavinys. 

"Aš", kurį apsprendžia jam priešpastatytas objektas, skai- 
tosi pažįstąs. "Aš", kurs pats objektą apsprendžia, skaitosi 
veikiąs. Taip mokslo teorijoj yra gaunamos dvi viena kitą 
papildančios dalys: pažįstančiojo "aš" mokslas — teoretinė 
mokslo teorija, ir veikiančio "aš" mokslas — praktinė moks- 
lo teorija. 

Iš pradžių teoretinei mokslo teorijai tenka pirmenybė, 
nes kiekvienas veikimas jau suponuoja objektų pasaulį. Ta- 
čiau teoretinė mokslo teorija atrodo nepravedama. Kaip tat 


galima, kad "aš", kurs yra grynas veiklumas ir kiekvieno 


"L aš“ 


„ 


tai jis yra akty- 

veiklumo šaltinis, yra "neaš" apsprendžiamas. “"Neaš" arba 
ePES S šiame apsprendime turėtų būti veiklus, aktyvus, 
“ą g" veik- 


„" 


tariant, "neaš“ veiklumas turėtų iš tikrųjų būti 
lumas. Tuomet mes šį "aš" veiklumą turėtume mąstyti kaip 
jo paties apsiribojimą. Apsiribojimas objektui padedant, va- 
dinamasis "aš" pajaudinimas iš objekto pusės, Jia ne kas ki- 
ta kaip tik "aš" apsisprendimas. Tačiau kam "aš" prireikia 
tokio apsiribojimo (susiaurinimo)? Šis klausimas išeina jau 
už teoretinės mokslo teorijos ribų, atsakymą gali suteikti 
tik praktinė mokslo teorija, kuriai Fichte's sistemoj — kaip 
ir pas Kantą — išpuola primatas. Beje, teoretinė mokslo teo- 
rija turi būti pajėgi mums išaiškinti, kaip tat gali įvykti, 
kad objektas, būdamas "aš" padaras, prieš pastarąjį stoja 
kaip savarankiškas "neaš“, o ne kaip jo padaras. Pažinime 
objektas turi duotumo pobūdį, jis pasireiškia kaip kažkas sa- 
varankiška. Kaip šią iliuziją išaiškinus, jei patsai objektas 
yra ne kas kita kaip "aš" teigimas? Čia Fichte prieina paži- 
nimo medžiagos klausimą, kurį Kantas paliko atvirą, jo gi 
šalininkai tą klausimą nors ir pastebėjo, tačiau neišspren- 
dė: Nuosekliam idealizmui priimtinas tik vienas vieninte- 
lis šios problemos išsprendimas, būtent: pažinimo medžia- 
ga turi būti aiškinama kaip tik iš /aš“ išeinant. Pažinimo 
medžiagą nedera suvesti į kurį nors nuo "aš" nepareinamą 
principą, kitaip filosofija patenka į dogmatizmą su jo trū- 
kumais. Antra vertus, paprastoji sąmonė visada linksta į 
naivų realizmą ir priima daiktą savyje. Todėl objekto duo- 
tumo pobūdį idealistine prasme išaiškinti yra be galo sun- 
ku, tačiau mokslo teorija ryžtasi tatai padaryti vadinama- 
jame visitelės mokslo teorijos “Sintetiniame suvienijime...E" 
(I, 145 p.). | 
Abipusis "aš" ir "neaš“ savitarpio apsisprendimas, kaip 
jau matėme, yra būtinas, bet jis nėra pilnas, neišsamus. At- 


seit šalia arba už šito apsisprendimo esama dar "nepriklau- 

somo veiklumo“ (Grundl. d. ges. W.-L. 2-ter Teil, paragr. 4, 

1, 150 p.), kurs, iš vienos pusės, nėra veiksmas (Tun), iš ant- 

ros gi —- nėra kęsmas. Kurgi glūdi šis veiklumas? 
Kadangi "aš" yra bet kokio veiklumo suma, tai "nepri- 


LBL) 


klausomo veiklumo“ tenka ieškoti "aš" pusėje; bet jisai yra 


vw" 


taip sudėtas, kad "aš" jo ieško ne savyje, bet "neaš“ pusėje, 
t. y. mano, bene tas veiklumas būsiąs iš objekto išeinąs "aš" 
apsprendimas. Taigi "neaš" nėra realus šio veiklumo pagrin- 
das (Realgrund), tačiau "aš" tokį jį vaizduo jasi. Objektas nė- 
ra "aš" pajaudinąs savarankiškas daiktas savyje, bet "aš" bū- 


tinai tokį jį vaizduojasi. Šitaip nepriklausomas “neaš“ yra 


“ Šš 

padaromas būtinu "aš" vaidiniu, kurį aš" iš savęs išprodu- 
kuoja. O toksai veiklumas vadinasi "vaizduotė" (I, 160); kaip 
nepriklausomas veiklumas, jinai (vaizduotė) yra produkty- 
vi. Produktyvi vaizduotė pagamina objektą, t. y. nuo "aš" 
nepareinamo daikto vaidinį. Tad kaip šis produktyvus veik- 
lumas yra sudėtas, kad jis pats neiškyla į sąmonę, tariant, 
kad daiktas yra pažįstamas kaip objektas, o ne kaip pada- 
ras? Atrodo, produktyvioji vaizduotė. Atrodo, kad produk- 
tyvusis veiklumas turi reikštis nereflektuodamas pats į sa- 
ve, t. y. sąmonei nedalyvaujant; tai turi būti nesąmoningas 
produkavimas. Patsai Fichte vartoja žodį "nereflektuotas“ 
veiklumas; tik Schellingas įveda kur kas aiškesnį “nesąmo- 


“ š" 


ningos produkcijos“ terminą. 

Taip tai pažinimo medžiagos problema, idealistine pras- 
me, darosi išspręsta. Daikto duotumo pobūdis yra tik "aš" 
teigimas, būtinas jo vaidinys, kurio paprastoji sąmonė nie- 
kados nepaiso, nereflektuoja. Tiktai filosofija suranda šį ne- 
sąmoningą produktyvų sąmonės veiklumą, reflektuoja į jį 
ir pažįsta kaip tokį, t. y. kaip "aš" funkciją. Pažinimo ob- 
jektas kaip toks nėra kažkas savarankiška, o yra tik "aš" 
veiklumų kompleksas. 

Dabar toliau, teoretinei mokslo teorijai tenka būtinus 
pažinimo laipsnius išvystyti iš bendriausios jo esmės. Ypa- 
tingą reikšmę šioj dedukcijoj įgauna refleksijos sąvoka. Ref- 
leksijos žodis reiškia “atgręžimą". Per šį veiklumą "aš" da- 
rosi savęs sąmoningas; tat, kas buvo savyje, refleksijos dė- 
ka darosi ir sau. Taigi "aš" be refleksijos yra neįmanomas; 
kad "aš" galėtų tikrąja prasme egzistuoti, jis turi įvykdyti 
šitą atgręžimą į save, atseit aprėžti veiklumą laukuja kryp- 
timi. O kas gi pagaliau yra ta nepriklausoma vaizduotė? 
Kadangi ji yra nesąmoninga produkcija, tai ji, atrodo, yra 
refleksijos priešingybė. Nepriklausoma produktingoji jėga 
juo labiau nėra pažinimas. Kad rastųsi pažinimas, reikia, 
kad būtų pasiekta kaskart vis didėjančio sąmonė jimo laips- 
nių eilė, ne kitaip, o refleksi jai padedant. 

Pažįstančioji sąmonė savo procesą pradeda kaip 'pagau- 
nanti" sąmonė. Tai žemiausiasis laipsnis, kuriame "aš" ref- 
leksijos dėka nors į save ir atsigręžia ir save jaučia, tačiau į 

"neaš" (kaip raudona, kieta, saldu ir t. t.) žiūri kaip į kažką 
visiškai nepriklausoma, jam neprisidedant duota.* 

Antrasis refleksijos aktas nusikreipia jau nebe į pirmyk- 
štį nesąmoningą veiklumą, bet į jutimą kaip pirmosios ref- 
leksijos padarą. Taip atsiranda "aš" 
Jutimas yra Os so reflektavimas į apribojimą veda į 
š" riboja, t. y. į 'neaš 


vysta "neaš 
ties produktyvaus veiklumo nėra sąmoningas) ir stačiai ob- 


aprėžtumo nuovoka. 


UE 1) 


„Toji būsena, kurioje "aš" iš- 


“ š „ 4,4 


tai, kas 'a 
fakte savarankišką objektą (bet dar savo pa- 
jekte pasineria, vadinasi žiūra. Žinoma, yra tai daikto ir "aš" 
nuo to Jaikto pareinamybės nuovoka. Nėra žiūros be prie- 
vartos jausmo. | 


* "Aš" produktyvios vaizduotės dėka gamina jutimą, bet kadangi tai yra 
nesąmoningas veiklumas, tai jutimas atrodo pagamintas lyg kam iš lau- 
ko veikiant. 

Per trečiąją refleksiją, reflektuojant į žiūrą, imama atskir- 
ti žiūrą nuo jos objekto. Tuo "aš" pažįsta savo atkuriantį jį 
veiklumą ir jo padarą — "paveikslą", kurs yra daikto ('pro- 
totipo“, “Vorbildes") atvaizdas. Žiūra atrodo esanti atsiradusi 
kaip tik daikto paveikta. Štai paveikslo arba vaidinio laips- 
nis. Šioje būsenoje yra naivioji sąmonė, kai ji stoja priešais 
laukują pasaulį. Tarp daikto ir vaidinio turi viešpatauti vi- 
siška darna (harmonija), jie turi vienas kitą atitikti, nes tiek 
tikras daiktas, tiek ir jo vaidinys imasi iš to paties šaltinio. 
Beje, "aš" tariasi galįs laisvai reprodukuoti daiktą; šiame 
laipsnyje jis dar nejaučia, kad daiktas yra jo paties padaras. 

Taip tai Fichte išsprendžia realumo problemą idealizmo 
prasme. Jo pažiūra, kaip teisingai pastebi N. Hartmannas 
savo veikale “Philosophie des deutschen Idealismus“ 
(69 p.), nusikreipia į senąją atvaizdo teoriją — jai išteisinti. 
“Didžioji vaidinio ir daikto sutapimo mįslė čionai gana pa- 
prastai išsisprendžia, nes reprodukcijai kelią jau yra nužy- 
mėjusi produkcija. Povaizdis vaidinyje daikto pirmavaiz- 
džio iškraipyti visai negali, nes abu juodu galų gale atsiran- 
da toj pačioj "aš" funkcijoj.“ 

Jutimas, žiūra ir vaidinys yra nesąmoningai veikiančios 
vaizduotės padarai, bet tada ir dėsniai arba lytys, pagal ku- 
rias ir kuriose jutimai, žiūros ir vaidiniai jungiasi, turi kil- 
ti iš to paties šaltinio. Visi jutimai pasklinda didesnėj ar ma- 
žesnėj plokštumoj (pav., raudona, kieta, saldu ir t. t.), jie 
mums stoja priešais tam tikroj tvarkoj, kaip kažkas, esąs ša- 
lia viens kito. Toji šalia viens kito tvarka yra erdvė. Tokiu pat 
būdu ir jutimai — kurie žiūros metu esti suglaudžiami, 
kaip ir taškai, į liniją — yra tam tikrame savitarpio eigos 
(sekos), būtent laikiškosios eigos, santykyje. Erdvė ir laikas 
yra sąlygos arba dėsniai, be kurių neįmanomas joks jutimas, 
jokia Žiūra bei vaidinys. Jie (laikas ir erdvė) su pastaraisiais 

yra neperskiriamai susiję, jie egzistuoja tik su turiniu ir, 
kaip ir šis, išplaukia iš produktyvios vaizduotės. 

Savo erdvės ir laiko dedukciją Fichte išdėsto veikale, iš- 
leistame 1795 m. ir pavadintame “Grundriss des Eigentūm- 
lichen der W.-L.“. Šis traktatas baigiasi žodžiais (I, 411 p.): 
“Kantas savo “Grynojo proto kritikoj" pradeda nuo to sam- 
protavimo, kuriame laikas, erdvė ir kas nors įvairiopa žiū- 


"į Šš“ 


roje jau yra duota, yra sąmonėje ("aš") ir sąmonei ('aš") 


duota. Mes tą pat dabar aprioriškai esame dedukavę, ir da- 
bar visi šie elementai yra "aš" viduje (sąmonėje)“. Fichte's 
erdvės ir laiko dedukcija baigiasi toje vietoje, kur Kantas 
pradeda savo transcendentalinę estetiką. Vaidinys buvo pa- 


“< 5. 


skutinis laipsnis, kurį "aš" per refleksiją pasiekė. Tolimes- 
nis laipsnis esti pasiekiamas tuo, kad refleksija nusikreipia 
į vaidinį kaip reprodukuojančios vaizduotės padarą. “ Aš" 
reflektuoja į savo paties vaizduojantįjį veiklumą, jį riboja 
arba jo padarą fiksuoja. Šis fiksavimas yra nustovinimas 
(Festsetzen) ir palaikymas (Festhailen) (palyg. Grundl. d. ges. 
W.-L. I, 233 p.). "Aš" turi pasiekti to, kad vaizduotės pada- 
rai nusistotų (feststehen), nes tik taip galima juos pasilaiky- 
ti (behalten). Bet tai jau yra intelekto darbas. Intelekto dėka 
paveikslas (vaidinys) yra užfiksuojamas ir taip padaromas 
daikto sąvoka. 


“4 < S 


“Aš“, norėdamas būti „turi į savo veiklumą reflek- 
tuoti. Refleksija į vaizdavimąsi ir jo padarus patampa in- 
telektu. Ką gi duoda reflektavimas į veiklumą, kaip inte- 
lekto veiklumą? Refleksija šiame laipsnyje yra laisva. "Aš" 
gali prie jam duoto atskiro konkretaus nuotykio sustoti ar- 
ba nesustoti, t. y. reflektuoti arba nereflektuoti. Jisai ("a š") 
turi abstrahavimo laisvę. "Aš" intelekto padarų atžvilgiu yra 
abstrahuojąs, žymes jungiąs ir išskiriąs, t. y. jisai turi spręs- 
mo sugebėjimą. 

Jei "aš" gali nuo tam tikro turinio abstrahuoti, tai jis ga- 
li abstrahuoti ir apskritai nuo bet kokio turinio. Abstrahuo- 
damas nuo visa, jisai darosi savo absoliutaus abstrahavimo 
sugebėjimo sąmoningas; tuo jis supranta, kad jo esmei ne- 
priklauso niekas iš tam tikrų objektų, kaip kažkas neatski- 
riama. Tuo "aš", šiame aukščiausiame refleksijos laipsnyje, 
atranda už visų objektų esantį savo nesąlygotą subjektyvu- 

mą, savo veiklumą. Taip tai aš“ tampa protu, jo gi nusivo- 

kimas yra savimonė. Šitame laipsnyje “aš" pažįsta, kad visi 
žemesnieji laipsniai, kurie prieš jį stovėjo kaip "neaš" ir 

kaip kažkas duota, yra kas kita, kaip jo paties teiginiai, jo 
padarai. "Aš" yra pasiekęs savo visiškos nuo objekto laisvės 
nusimanymą. Jis pažįsta, kad jo niekas kitas negali apspręs- 
ti, kaip tik jis pats save. Tuo užsibaigia teoretinės mokslo 
teorijos skritulys, ir yra laipsniškai pavaizduotas — trimis 
pojūtinėmis ir trimis dvasinėmis funkcijomis — "aš", kaip 
įsivaizduojančios inteligencijos, raidos kelias; išvada įsąmo- 


4 NW aš“ 


nina, kad "neaš", kuris apsprendžia "aš", yra tik "aš", pa- 

ties savęs teigimas. Tačiau kaip tada iš viso aš“ prieina 


4 


prie "neaš“ teigimo? Tai jau yra praktinės mokslo teorijos 
problema. 


PRAKTINĖ MOKSLO TEORIJA 


Svarbiausias praktinės dalies uždavinys glūdi vadina- 


w" 


mojoj akstino dedukcijoj. "Aš" yra veiklumas. “Neaš" yra 


“a Šš 


"aš" veiklumo kliūtis arba akstinas tam , jo veiklai stab- 


dyti. Iš kur pareina šis akstinas? Iš teoretinio "aš" 
ma išvesti, todėl tenka kreiptis į praktinį "aš". Bet jei aiš- 
kinimo pagrindas glūdi praktiniame "aš", tai tuo pačiu jau 
yra pagrįstas ir praktinio proto primatas siemėnyks) "Aš" 


iš esmės yra praktinės prigimties; yra tai begalinis veiklu- 


š“ jo negali- 

mas. Tačiau toksai veiklumas yra galimas tik per varžlą, 
pasipriešinimą, kurį jis turi įveikti. Šiaip tai būtų veiklu- 
mas, nukreiptas į tuštumą. Begalybė reiškia, kad atsiranda 
vis naujų varžlų, kurie turi būti jėga pergalėti. Taip tai te- 
oretinis turi teigti daiktą, kad praktinis a 
pasipriešinimą. Jei neegzistuotų pasaulis kaip veikimo ob- 


“ą v Šš “ą < š" 


sutiktų 


jektas, tai nebūtų nė veikimo. Bet pasaulis, kaip veikimo 
objektas, suponuoja (prileidžia) įsivaizduojančią sąmonę, ši 
gi 'aš" paties į save reflektavimą, taigi "aš" paties savęs ri- 
bojimą, tariant, prileidžia akstiną. Todėl išpuola sakyti, kad 
absoliutus "Aš" turi teoretiniu tapti, turi sau varžlą staty- 
tis, kad galėtų būti praktiniu ir šitą varžią pergalėti. Kitais 
žodžiais: absoliutus "Aš" turi pirma sau objektų pasaulį iš 
savęs pasigaminti, kad, jam besipriešinant, darytųsi veikiąs. 
Taigi daiktų pasaulis egzistuoja tam, kad būtų formuoja- 

mas, dailinamas; kad jame "aš" veiklumas reikštųsi. Tai yra 
teoretinio "aš" iš praktinio išvedimo prasmė. Laukujas daik- 
tų pasaulis yra siekimo (stengimosi) sąlyga. Siekimas išplau- 
kia iš "aš" prigimties, kaip veiksmo akto (Tathandlung). 
Siekimas (stengimasis) yra ta pat, ką ir praktinis laikyma- 
sis, veikimas arba veikimas į objektą. Kiek vaizdavimasis 
yra pagrindinė teoretinio aš“ sd tiek pat siekimas yra 


tokia praktinio "aš" lytis. Jei "aš" yra begalinis, tai ir sieki- 


mas turi būti mąstomas esąs ži Kaip tatai galima? 
Štai kaip šis siekimas duodasi mąstomas “su sąlyga priešin- 
go siekimo..., kurs su juo lygsvarą laiko, t. y. turi tokį pat 
vidujos jėgos kiekį. Tokio objekto sąvoka... jau glūdi sieki- 
mo sąvokoj“ (Grundl. d. ges. W.-L. I, 286 p.). "Aš", siekda- 
mas, jaučiasi ribotas; siekdamas randa save kartu ir siekian- 
tį, ir ribotą. Siekimas savo paties jėgomis yra troškimas 
(Trieb), o troškimo jautimas yra jėgos jautimas (Kraftge- 
fūhl). 

Toliau, analogiškai teoretinio veiklumo laipsniams, Fich- 
te sukuria troškimų sistemą. Siekimas reikalauja realių ob- 
jektų savo tikslui; taigi visų pirma troškimas turi pasireikš- 
ti kaip reflektyvinis troškimas, t. y. troškimas "aš" linkui, 
paskui kaip troškimas vaizduotis, t. y. troškimas objekto. Šis 
troškimas vaizduotis yra labai svarbus, nes jis yra tasai, 
kurs “aš" inteligencija verčia. - Ši Fichte's mintis gana aiš- 
kiai pavaizduoja voliuntaristinį visos sistemos pobūdį. Jis 
pats sako: “Iš to gi aiškiausiai matyti teorijos subordinavi- 
mas praktiškumui; išeina, kad visi teoretiniai dėsniai grin- 
džiasi praktiniais, o kadangi tik vienas tegali būti praktinis 
Dėsnis, tai — vienu ir tuo pačiu Dėsniu“ (Grundl. d. ges. 
W.-L. I, 295 p.). Determinizmas ir fatalizmas, kokius juos 
patiekia Spinozos mokslas, yra "iš pagrindų sunaikinami“. 
Ne vaidinys, o valia iškeliama į apsprendžiančiuosius fak- 
torius ir tuo pat nuveikiamas prieškantinių sistemų inte- 
lektualizmas. 

Bet su troškimu vaizduotis troškimų raidos eilė dar ne- 
išsibaigia. Vaidinį sąlygoja kažkas realu, kuo anasis grin- 
džiasi. Todėl troškimas vaizduotis virsta realumo troški- 
mu, troškimu gaminti realu, t. y. produktyviniu troškimu. 
Pastarajam pastoja kelią daiktų realumas; yra tai siekimas 
be pasėkos, norėjimas be galėjimo, t. y. ilgė jimasis (Sehnen). 
Produktyvinis troškimas daiktų medžiagos produkuoti nei 
sunaikinti negali, jisai tegali tik medžiagos apsprendimus, 
lytį pakeisti. Taigi jis ne tam turi veikti, kad iš pagrindų 
ką kurtų, bet tik tam, kad pakeistų, performuotų tai, kas 
duota. Čia Fichte prisiartina prie moralinio veiksmo sąvo- 
kos. Produktyvinis troškimas tampa apsprendžiančiuoju 
troškimu, o šis turi prisiimti “troškimo kisti“ pavidalą. Ša- 
lia objektų kitimo esama ir kito, būtent pajautimų kitimo. 
Vidujas kitimas sukasi tarp dviejų polių: reikalavimo ir pa- 

tenkinimo. Patenkinimą sukeliąs veikimas remiasi troškimo 
ir veiksmo sutapimu. Ši troškimo ir veiksmo darna (har- 
monija) padaro tai, kad "aš" su savim pačiu sutampa. Kas 
gi tai per troškimas, kurs siekia tokios darnos? Visiškas 
veiksmo ir troškimo sutapimas, rodos, gali būti tik tada pa- 
siektas, jei siekimas yra nukreiptas ne į tam tikrą laukują 
objektą arba pajautimą, bet kai veiksmas yra patsai troškimas. 
Tai turi būti siekimas, kurs savo pasitenkinimą randa ne už 
savęs, ne pasisekime, bet išimtinai tik savyje, siekime kaip 
tokiame. Tai būtų "troškimas dėl troškimo“. Toks troškimas 
yra absoliutus arba moralinis troškimas. "Jei jį išreikštume 
dėsniu, — sako Fichte (Grundl. d. ges. W.-L. I, 327 p.), - tai 
jisai būtų dėsnis dėl dėsnio, absoliutus Dėsnis arba katego- 
rinis imperatyvas — Tu būtinai privalai.“ Visas veiksmo pa- 
grindas glūdi pačiame veiksme, — štai dorovės įstatymo 
prasmė. 

Tuo baigiasi praktinė mokslo teorija. Ji pagaliau pasie- 
kia visos mokslo teorijos išeities tašką: grynojo veiksmo ak- 
tą, laisvo jo apsisprendimo sąvoką. Tuo grindžiasi mokslo te- 
orija kaip sistema. 


UE T) 


Teoretinis "aš" yra būtinų vaidinių sistema, praktinis 
"aš" — būtinų troškimų. Abi sistemos išplaukia iš 'aš“, su 
juo jos ir baigiasi. 

Praktinė mokslo teorija išsprendė dvejopą uždavinį: 
1) jinai parodė giliausią “akstino" pagrindą ir 2) suteikė at- 
ramą laisvos valios etikai. Šis suteikimas, kurs gaunamas iš 
mokslo teorijos, etikai yra labai radikalus. Idealizmo siste- 
moje neklausiama, kaip duotame determinuotame lauku- 
jame pasaulyje yra galima laisva valia, bet yra klausiama, 
kokią reikšmę dar turi laukujas pasaulis, esant tvirtai lais- 

vo "aš" įtikimybei. 

Dorovės įstatymas pas Fichtę, kaip ir pas Kantą, yra 
tampriai susijęs su laisvės sąvoka. Dorovės įstatymas betar- 
piškai išplaukia iš laisvės esmės. Žmogus egzistuoja tam, 
kad būtų laisvas; laisvė yra jo paskirtis ir uždavinys. Doro- 
vės įstatymas turi tik tą vieną reikalavimą: "būk iš tiesų 
laisvas“. Todėl ir dorovinis troškimas pavadintas “troškimu 
laisvės dėl laisvės". Bet priešais dorovinį troškimą stovi va- 
dinamasis natūralinis troškimas. Šis pastarasis yra pojūtinis 
troškimas, jis nukreiptas į pomėgį ir ramybę, jis mus pada- 
ro pareinamus nuo objektų, nelaisvus. Dorovės įstatymas 
reikalauja laisvės, atseit natūralinio troškimo pajungimo 
moraliniam. Moralinis troškimas orientuojasi į veiklumą 
kaip tokį. Patsai aktyvumas yra vertingas. Piktas yra aktyvu- 
mo stokojimas, negalėjimas veikti, t. y. tingumas. Veikimas 
kaip toks yra geras, bet tik teisingas, t. y. laisvas veikimas, 
apspręstas ne iš lauko, ne geidžiamų objektų, ne natūrali- 
nio troškimo motyvuotas. “Aš", kurį tokie motyvai vedžio- 
ja, yra nelaisvas, tingus. Tas žmogus yra dorovingas, kurs 
dirba ir kuria dėl paties darbo ir nuo vieno pasiekto tikslo 
tuojau pereina prie kito. Aukščiausias jo siekimas yra idė- 
ja —- tat, kas nepasiekiama. Doroviškai gera yra laisva va- 
lia, o laisva yra tokia valia, kuri yra doroviška. Tos dvi są- 
vokos: dorovės įstatymas ir valios laisvė yra neperskiria- 
mai susijusios. Todėl dorovės įstatymas ir reikalauja: elkis 
taip, kad tavo darbai išreikštų artinimąsi į absoliutaus ne- 
priklausomumo idealą. Atskiro veiksmo (poelgio) sutarimą 
ar nesutarimą su mūsų pirmykščiu laisvu troškimu nuro- 
do sąžinė. Sąžinė yra laisvės, kaip tikrosios mūsų paskirties, 
nusimanymo ženklas. Todėl dorovės įstatymas gali būti nu- 
sakomas ir tokia trumpa formule: Elkis pagal savo sąžinę, tai 
reiškia: neveik be įsitikinimo ir prieš jį. Sąžinę Fichte tapa- 

tybina su pareigos nuovoka (sąmone), užtat ir elgesys iš įsi- 
tikinimo skaitomas pareigingu elgesiu. Bet pareigingas el- 
gimasis su daiktu yra jo traktavimas pagal jo galutinį tikslą. 
Čia iš esmės nepasakoma (nepridedama) nieko nauja, nes 
"mūsų" galutinis tikslas ir "daiktų" galutinis tikslas yra 
vienas ir tas pats: "aš" laisvė yra "mūsų" galutinis tikslas, 
gi tos laisvės rėmimas yra daiktų galutinis tikslas. Prakti- 

nėj mokslo teorijoj Fichte davė "neaš", “"akstino" aiškina- 
mąjį pagrindą. “Aš" iš savo esmės privalo būti veikiąs "aš". 
Šis pagrindas taip pat mums leidžia suprasti, kodėl begali- 
nis "aš" turi suskilti į daugybę ribotųjų "aš", atseit indivi- 
dų. Dorovinis veiksmas yra galimas tik individe. Todėl pa- 
saulis turi tapti daugybės ribotųjų sąmoningų dvasių pa- 
sauliu. Bet tuo individo santykis su visuomene yra 
paverčiamas problema: kaipgi jis (tasai santykis) duodasi 
suderinamas su laisvės reikalavimu. Dorovės įstatymas tu- 
ri būti bendras visiems visumos nariams, bet atsakingoji 
valia yra individuali. Yra bendras visiems dėsniškumas, 
kurį kiekvienas individas turi priimti į savo valią. Tačiau 
šioje visumoje kiekvienas narys turi savo ypatingumą, sa- 
vitumą ir savo ypatingą vertę; taigi kiekvienas narys, be 
bendrojo dėsniškumo, turi dar realizuoti ir savo specifišką- 
jį. Jis įvykdo savo savitą uždavinį, kurio kaip tik neturi 
joks kitas visumos narys. Kiekvienas individas, tarnauda- 
mas savo paties uždaviniui, savo savitai paskirčiai, tarnau- 
ja visumai. Todėl prie visuotinės moralinės normos kiek- 
vienam atskiram Žmogui prisideda dar savitas individuali- 
nis įsakymas: visuomet įvykdyk savo specifinę paskirtį, 
savo savitą moralinį pašaukimą. 

Šitaip bendrai dorovės įstatymo formulei buvo suteiktas 
konkretus turinys. Fichte's moksle tuščia kategorinio im- 
peratyvo formulė įgavo individualesnį atžymėjimą negu 
pas Kantą. 

[ištrauka] Vertė Eugenija Ulčinaitė. / Filosofijos istorijos chrestomatija. 
Renesansas, T. II. - Vilnius: Mintis, 1986, p. 55-61. 

12 (p. 27) Frančeskas Patricis. Naujoji visatos filosofija [ištrauka] Vertė Eu- 
genija Ulčinaitė. / Filosofijos istorijos chrestomatija. Renesansas, T. II. — 
Vilnius: Mintis, 1986, p. 63-71. 

P Un-omnia — dirbtinis filosofinis žargonas: visuma kaip vienovė, viską 
apimantis vienetas (lot.). 

* Džordanas Brunas. Apie priežastį, pradą ir vienovę [ištrauka) Vertė Pet- 
ras Račius. / Filosofijos istorijos chrestomatija. Renesansas, T. II. — Vil- 
nius: Mintis, 1986, p. 76—89. 

5 De triplici minimo et mensura; De monade, numero et figura; De immenso 
et innumerabilibus — Apie trejopą minimalumą ir dimensiją; Apie viene- 
tą, skaičių ir formą; Apie neišmatuojamą ir nesuskaičiuojamus (Iot.). 

“ Natura naturans — dirbtinis filosofinis žargonas, išverčiama nebent į ang- 
lų kalbą: "naturing nature“ (Iot.). 

7 (p. 29) Natura naturata — žr. 16: “natured nature“ (Iot.). 

* (p. 30) Sentire est scire — jausti reiškia žinoti (Iot.). 

5 (p. 31) Potentia, sapientia, amor - galia, išmintis, meilė (lot). 

2 (p. 32) Horror vacui — tuštumos baimė (Iot.). 

2 Mundus archetypus; mundus metaphysicus; mundus mathematicus; 
mundus temporalis et corporalis; mundus situalis — archetipinis pasau- 
lis; metafizinis pasaulis; matematinis pasaulis; laikiškas ir kūniškas pa- 
saulis, situacinis, su padėtimi susijęs pasaulis (lot.). 

2 (p. 33) Civitas solis — Saulės miestas (Iot.). 

8 (p. 34) Mysterium cosmographicum; Harmonice mundi; Astronomia no- 
va — Kosmografijos paslaptis; Pasaulio harmonija; Naujoji astronomija 
(lot.). 

* (p. 37) Ecclesia interna — vidinė bažnyčia (Iot.). 

5 (p. 38) Spiraculum vitae — pažodžiui: gyvenimo “kiaurymė, skylė, anga 
orui išleisti" (Iot.). 

* (p. 39) Jakobas Bėmė. Aurora, arba brėkštanti aušra [ištrauka] Vertė Ar- 
vydas Šliogeris. / Filosofijos istorijos chrestomatija. Renesansas, T. II. — 
Vilnius: Mintis, 1986, p. 105—139. 

? (p. 43) Opuscula posthuma — pomirtiniai (po autoriaus mirties išleisti) 
veikalai (Iot.). 

* Renė Dekartas. Proto vadovavimo taisyklės. Vertė Petras Račius. / Renė 
Dekartas. Rinktiniai raštai. - Vilnius: Mintis, 1978, p. 21-97. 

? Renė Dekartas. Samprotavimas apie metodą. Vertė Gvidonas Bartkus. / Re- 
nė Dekartas. Rinktiniai raštai. — Vilnius: Mintis, 1978, p. 99—249. 

* Renė Dekartas. Metafiziniai apmąstymai. Vertė Petras Račius. / Renė De- 
kartas. Rinktiniai raštai. — Vilnius: Mintis, p. 151—225. 

* Renė Dekartas. Filosofijos pradai. Vertė Petras Račius. / Renė Dekartas. 
Rinktiniai raštai. — Vilnius: Mintis, 1978, p. 227—328. 

32 Traite des passions de Yūme — Traktatas apie sielos kęsmus (pranc.) 

* (p. 45) De omnibus dubitandum est — reikia abejoti viskuo (lot). 

* (p. 46) Cogito ergo sum — mąstau, taigi esu (lot). 

* (p. 47) Sum cogitans — esu mąstantis; cogito, sum — mąstau, esu (lot). 

* Res cogitans — mąstantis dalykas, daiktas (lot.). 

* Videor me ambulare, ergo sum — mane mato vaikštant (aš atrodau vaikš- 
tantis), taigi egzistuoju; ambulo, ergo sum — vaikštau, taigi egzistuoju 
(lot.). 

* Clara et distincta perceptio — aiškus ir tikslus suvokimas (lot). 

* (p. 48) A nihilo nihil fit — iš nieko nieko neatsiranda (Iot.). 

*“ (p. 50) Causa sui — savęs (savo paties egzistavimo) priežastis (lot.). 

* Veracitas Dei — Dievo tiesumas (Iot.). 

* (p. 51) Lumen naturale — prigimtinė šviesa (lot). 

S Circulus in demonstrando — uždaras ratas įrodinėjant, įrodinėjimas idem 
per idem (lot.). 

* Deus cogitatur —- ergo est - Dievas yra mąstomas, taigi egzistuoja (Iot.). 

* (p. 52) Circulus vitiosus — ydingas ratas (Iot.). 

* (p. 57) Mens semper cogitat — protas visada mąsto (lot.). 

* In re cogitante — mąstančiajame daikte (Iot.) 

* (p. 59) Solius mentis inspectio — vien tik proto tyrinėjimas (lot.). 

* Corpus [.-] extensio sive spatium — kūnas [-] išsiplėtimas arba tarpas (lot. 

* (p. 64) De motu cordis - Apie širdies judėjimą (lot). 

" De passionibus animae — Apie sielos kentėjimus (Iot.). 

* (p. 65) Glandula pinealis —- kankorėžinė liauka (epiphysis = corpus pi- 
neale) (lot.). 

* (p. 68) Actio; passio — veiksmas; kentėjimas, aistra, patyrimas, išgyveni- 
mas (lot.). 

* (p. 73) Influxus physicus — fizinė įtaka (Iot.). 

* (p. 74) Evidentissimum per se — savaime arba pats per save visiškai aki- 
vaizdus dalykas arba teiginys (lot.). 

“ Causa vera — tikroji priežastis (Iot.). 

" (p. 75) Causa occasionalis — atsitiktinė priežastis (Iot.). 

3 (p. 77-78) Sumus modi mentis, non mentes, ut corpora particularia sunt 
modi corporis-. — mes esame mąstymo rūšys, o ne mąstymai, kaip kon- 
kretūs kūnai yra kūno rūšys (lot.). 

* Si auferes modum, remanet ipse Deus - pašalinus būdą (rūšį, konkretų 
pasireiškimą), lieka pats Dievas (Iot.). 

(p. 79) Modi intelligentiae nostrae — mūsų supratimo būdai (Iot.). 

* (p. 80) Ubi nihil vales, ibi nihil velis — kur nieko negali, ten nieko ne- 
norėki (lot.). 

2 Recherche de la veritė - Tiesos tyrinėjimas (pranc). 

$ (p. 81) Prius —- pirminė [sąlyga) (lot.). 

* (p. 86) Benediktas Spinoza. Renė Dekarto filosofijos pradai, įrodyti ge0- 
metrijos metodu [ištrauka] Vertė Dalia Dilytė. / Filosofijos istorijos chres- 
tomatija. Renesansas, T. IL — Vilnius: Mintis, 1986, p. 360-390. 

6 Tractatus theologicopoliticus - Teologinis politinis traktatas (lot). 

“ Benediktas Spinoza. Etika, įrodyta geometrijos būdu [ištrauka] Vertė Da- 
lia Dilytė. / Filosofijos istorijos chrestomatija. Renesansas, T. II. - Vilnius: 
Mintis, 1986, p. 391—400. 

? (p. 87) Ethica, more geometrico demonstrata — Etika, įrodyta geometrijos 
būdu (Iot.). 

* (p. 88) Causa — priežastis (lot.); ratio — racionalumas, mąstymas, sampro- 
tavimas, pagrindimas (Iot.). 

* (p. 89) Per causam sui intelligo id, cuius essentia involvit existentiam, 
sive id, cuius natura non potest concipi, nisi existens — savęs priežasti- 
mi (žr. 40) suprantu tai, kieno buvimas implikuoja egzistavimą arba tai, 
kieno prigimtis negali būti suvokiama kitaip, kaip tik egzistuojanti (lot.). 

" Per substantiam intelligo id guod in se est et per se concipitur; hoc est 
id, cuius conceptus non indiget conceptu alterius rei, a guo formari de- 
beat — substancija suprantu tai, kas yra savyje ir per save suvokiama; 
tai yra toks dalykas, kurio sąvoka nereikalauja kito daikto sąvokos, iš 
kurios turėtų būti išvesta (lot.). 

" (p. 93) Libera necessitas — laisvas būtinumas (Iot.). 

7 (p. 94) Dei potentia est ipsa ipsius essentia — Dievo galia yra pats jo bu- 
vimas (lot.). 

"2 Omnis determinatio est negatio — bet koks apibrėžimas yra neigimas 
(Iot.). 

"3 (p. 95) Res extensa — išplėstas, išplėstinis, platus, erdvus daiktas; res co- 
gitans — žr. 36 (lot.). 

"* (p. 96) Ens absolute indeterminatum — absoliučiai neapibrėžta (nedeter- 
minuota) būtybė (esybė, būtis) (Iot.). 

* (p. 97) Substantiae certam talem naturam tribuentis — substancijos, pasi- 
žyminčios tam tikra prigimtimi (lot.). 

** (p. 100) Modus extensionis et idea illius modi una eademgue est res, sed 
duobus modis expressa — išplėtimo būdas ir tokio būdo idėja yra vienas 
ir tas pat dalykas, tik išreikštas dviem būdais (lot.). 

7 (p. 101) Ordo et connexio idearum idem est ac ordo et connexio rerum 
(sive corporum) — idėjų eilė ir jungimas yra tas pat, kas ir daiktų (arba 
kūnų) eilė ir jungimas (Iot.). 

"? (p. 102) Idea corporis, idea mentis — kūno idėja, proto idėja (lot). 

" (p. 114) Amor intellectualis, guo se ipsum amat — intelektualinė meilė, 
kuria [Dievas] myli save patį (lot.). 

* (p. 118) Theodicėe — Teodicėja (pranc). 

" Nouveaux Essays - Naujosios esė (pranc). 

* Gotfrydas Vilhelmas Leibnicas. Monadologi ja [ištrauka] Vertė Petras Ra- 
čius. / Filosofijos istorijos chrestomatija. Renesansas. T. II. — Vilnius: Min- 
tis, 1986, p. 440—453. 

“S De ipsa natura — Apie pačią prigimtį (lot.). 

* Gotfrydas Vilhelmas Leibnicas. Naujoji substancijų prigimties ir bendra- 
vimo, taip pat ryšio, esančio tarp sielos ir kūno, sistema [ištrauka) Vertė 
Petras Račius. / Filosofijos istorijos chrestomatija. Renesansas, T. II. — Vil- 
nius: Mintis, 1986, p. 432—440. 

“ Ars combinatoria, ars inventoria — kompiliuojantis menas, atrandantis 
menas (lot.). 

* (p. 119) Primae veritates; possibilitates —- pirmosios tiesos, galimybės (Iot.). 

* (p. 120) Propositiones verae sive identicae — teisingi arba identiški teigi- 
niai (lot.). 

(p. 126) Lex continui — tęstinumo dėsnis (lot.). 

* (p. 133) Materia prima — pirminė medžiaga (Iot.). 

* (p. 134) Phaenomenon bene fundatum - gerai pagrįstas reiškinys (lot.). 

* (p. 141) Lex identitatis indiscernabilium — neatskiriamųjų identiškumo 
dėsnis (lot.). 

* (p. 142) Nihil est in intellectu, guod non fuerit prius in sensu — prote 
nėra nieko, ko prieš tai nėra buvę jutime (lot.). 

* (p. 145) Ens realissimum - realiausia būtybė (Iot.). 

* (p. 154) Instauratio magna scientiarum — Didysis mokslų atnaujinimas (lot). 

* Fransis Bekonas. Naujasis or ganonas, arba teisingi nurodymai, kaip aiš- 
kinti gamtą [ištrauka] Vertė Dalia Dilytė. / Filosofijos istorijos chresto- 
matija. Renesansas, T. II. - Vilnius: Mintis, 1986, p. 201—218. 

* (p. 155) Natura parendo vincitur — prigimtis nugalima (jai) paklūstant 
(Iot:). 

" Ouantum scimus, tantum possumus — kiek žinome, tiek galime (lot.). 

* (p. 157) Causae finales — tikslo, galutinės priežastys (Iot.). 

* Causae efficientes — efektyvios, veiksmingos priežastys (lot). 

*0 (p. 158) Continenter et gradatim — nuolatos ir palaipsniui (lot.). 

"I Inductio per enumerationem simplicem — indukcija, pagrįsta paprastu 
vardijimu (lot.). 

*2 (p. 161) Scientiam — mokslo; potentiam — galią (lot.). 

X (p. 163) Elementa philosophiae — Filosofijos pradai (lot.). 

** Tomas Hobsas. Pirma filoso fi jos pagrindų dalis. Apie kūną [ištrauka]. Ver- 
tė Dalia Dilytė. / Filosofijos istorijos chrestomatija. Renesansas, T. II. — 
Vilnius: Mintis, 1986, p. 234—256. 

* De homine — Apie žmogų (lot). 

* De cive — Apie pilietį (lot.). 

* (p. 165) Rationari; computare — racionaliai mąstyti; skaičiuoti (lot). 

* (p. 166) Principium contradictionis — prieštaravimo (kontradikcijos) 
principas (Iot.). 

19 (p. 167) Extra stare — “stovėti atokiai" (žodžio existere etimologija) (lot.). 

"0 Phantasma rei existentialis, guatenus existentis — atvaizdas daikto, ku- 
ris yra tiek egzistenciškas, kiek egzistuojantis (lot.). 

"1! (p. 170) ZGon politikon — politinis gyvūnas (graik). 

"a Homo homini lupus est —- žmogus žmogui vilkas (lot.). 

"2 (p. 171) Bellum omnium contra omnes — visų karas prieš visus (lot). 

"3 (p. 172) Cuius regio, eius religio — kieno teritorija, to ir religija (Iot.). 

"4 (p. 175) Tabula rasa — švari lenta (Iot.). 

"5 Eo ipso — pačiu tuo, būtent tuo (Iot.). 

“8 (p. 190) Džordžas Berklis. Traktatas apie žmogiškojo pažinimo principus. 
Vertė Antanas Nesavas. — Vilnius: Mintis, 1988. 

"7 (p. 201) Solus ipse sum — tik (aš) pats egzistuoju (žodžio solipsizmas eti- 
mologija; Iot.). 

"8 (p. 202) David Hume. Žmogaus proto tyrinėjimas. Iš anglų kalbos vertė 
ir įvadą parašė Kestutis Rastenis. Vilnius: Pradai, 1995. 

"9 (p. 204) A Treatise of Human nature — Traktatas apie žmogaus prigimtį 
(angl). 

20 An Enguiry concerning Human Understanding — Žmogaus proto tyrinė- 
jimas (angl). 

21 (p. 211) Post hoc; propter hoc — po to; dėl to (Iot)). 

22 (p. 221) Principiorum primorum cognitionis metaphysicae nova dilucida- 
tio — Naujas pirmųjų metafizikos pažinimo principų išaiškinimas (Iot.). 

23 (p. 223) Arcana coelestia - Dangiškos paslaptys (Iot.). 

24 (p. 224) Metaphysica — Metafizika (lot). 

83 De mundi sensibilis et intelligibilis forma ac principiis - Apie juntamo 
ir suvokiamo pasaulio formą ir principus (lot.). 

"ė Imanuelis Kantas. Grynojo proto kritika. Vertė Romanas Plečkaitis. — Vil- 
nius: Mintis, 1982. 

27 (p. 225) Imanuelis Kantas. Prolegomenai kiekvienai būsimai meta fizikai, 
galėsiančiai būti mokslu. Vertė Romanas Plečkaitis. — Vilnius: Mintis, 1972. 

28 Imanuelis Kantas. Dorovės metafizikos pagrindai. Vertė Kristina Ricke- 
vičiūtė. — Vilnius: Mintis, 1980. 

"3 Imanuelis Kantas. Praktinio proto kritika. Vertė Romanas Plečkaitis. — Vil- 
nius: Mintis, 1987. 

99 Imanuelis Kantas. Sprendimo galios kritika. Vertė Romanas Plečkaitis. — 
Vilnius: Mintis, 1991. 

B! (p. 226) Noumena; Phinomena — noumenai; fenomenai (graik., vokiška 
transkripcija). 

52 (p. 235) Kritik der reinen Vernunft — Grynojo proto kritika (vok). 

83 (p. 266) In mundo non datur hiatus, non datur saltus, non datur casus, 
non datur fatum — pasaulyje negalima tuštuma, negalimas šuolis, nega- 
limas atsitiktinumas, negalima lemtis (lot.). 

54 (p. 276) Ouassio terminorum — terminų neapibrėžtumas (Iot.). 

55 (p. 288) Hans Vaihinger. Kommentar zu Kants Kritik der reinen Vernunft, 
2 Bde,, Stuttgart, 1881. 

5š (p. 290) Causa; ratio — žr. 68; ordo et connexio idearum idem est ac or- 
do et connexio rerum — žr. 77 (Iot.). 

*? (p. 298) Imanuelis Kantas. Dorovės meta fizikos pagrindai. - Vilnius: Min- 
tis, 1980. 

28 Imanuelis Kantas. Praktinio proto kritika. - Vilnius: Mintis, 1987. 

3 (p. 303) Grundlegung zur Metaphysik der Sitten — Dorovės metafizikos 
pagrindai (vok). 

149 (p. 310) Wilhelm Windelband. Geschichte der neueren Philosophie, 2 Bde, 
1911. - Naujosios filosofijos istorija (vok.). 

41 (p. 314) Kritik der praktischen Vernunft — Praktinio proto kritika (vok). 

42 (p. 324) Imanuelis Kantas. Sprendimo galios kritika. Vertė Romanas Pleč- 
kaitis. - Vilnius: Mintis, 1991. 

43 (p. 326) Kritik der Urteilskraft. Einleitung — Sprendimo galios kritika. 
Įvadas (vok.). 

44 (p. 342) Karl Leonhard Reinhold. Versuch einer neuen Theorie des mens- 
chlichen Vorstellung svermoegen, 1789, II Buch — Naujosios žmogaus vaiz- 
duotės galios teorijos esė, II knyga (vok.). 

45 (p. 349) Ueber die Progresse der Philosophie, 1793. 

46 Die Kategorien des Aristoteles, 1794. 

47 (p. 350) Versuch ueber die Transcendentalphilosophie, nebst einem Anhang 
ueber die symbolische Erkenntniss, 1790. 

1 Essentia realis — realus, “daiktiškas" buvimas (Iot.). 

4 Petites perceptions — mažos pagavos, maži suvokimai (pranc.). 

50 (p. 358) Johanas Gotlybas Fichtė. Žmogaus paskirtis. Vertė Kristina Ric- 
kevičiūtė. — Vilnius: Mintis, 1982. 

